
Savaitiniam bylų nagrinėjimui teismo juokdarys buvo ap- 
sivilkęs įprastą aprangą, kuri susidėjo iš gerokai padėvėtos ir 
visai išblukusios kaštonų spalvos pižamos ir šviesiai violetinių 
šlepečių ant basų kojų. Jis buvo ne vienintelis, kuris kasdien 
vaikščiojo visur su pižama, bet niekas kitas nedrįso avėti vio- 
letinėmis šlepetėmis. Vadinosi jis T. Karlas ir kadaise valdė ban- 
kus Bostone. 

Pižama ir šlepetės trikdė mažiau negu perukas. Per vidurį 
perskirti plaukai sluoksniais gulė jam ant ausų, o standžiai su- 
suktos garbanos rangėsi į šalis trimis kryptimis, sunkiai krisda- 
mos ant pečių. Perukas buvo šviesiai pilkas, bemaž baltas, pada- 
rytas pagal ankstesniųjų šimtmečių senųjų anglų magistratų pe- 
rukų pavyzdį. Vienas draugelis laisvėje aptiko jį Manhatano dė- 
vėtų drabužių parduotuvėje, Grinvič Viledže. 

Iškilmingai išdidus, T. Karlas sėdėdavo su juo teismo metu, ir, 
kad ir kaip keista, ilgainiui tai tapo spektaklio dalimi. Vis dėlto — 
su peruku ar be peruko — nuo TT. Karlo kiti kaliniai laikėsi atokiai. 

Vyrukas atsistojo už netvirto sulankstomojo kalėjimo val- 
gyklos staliuko, pabeldė plastikiniu plaktuku, atstojančiu teisė- 
jo belstuką, atsikrenkštė prikimusiu balsu ir itin oriai paskelbė: 

— Dėmesio, dėmesio, dėmesio! Žemesnysis federalinis Šiau- 
rės Floridos teismas pradeda posėdį. Prašom stot! 

Niekas nepajudėjo iš vietos ir net neparodė pastangų atsi- 
stoti. Išsidrėbę įvairiomis pozomis, trisdešimt kalinių sėdėjo ant 
plastikinių valgyklos kėdžių, vieni žvelgdami į teismo juokdarį, 
kiti šnekučiuodamitesi, tarsi šio nė nebūtų. 

T. Karlas varė toliau: 

„— Tegul visi, kurie trokšta teisingumo, prieina arčiau ir bus 
išdurti. 

Niekas nenusijuokė. Prieš kelis mėnesius, kai T. Karlas pir- 

mąsyk šitaip pareiškė, buvo juokinga. Dabar tai — tik dar viena 
spektaklio dalis. T. Karlas atsargiai atsisėdo, pasistengdamas, kad 
kaskados garbanų, šokčiojančių jam ant pečių, būtų gerai mato- 
mos, paskui atsivertė storą raudona oda aptaisytą knygą, kuri at- 
stojo oficialų teismo registrą. Į savo darbą jis Žiūrėjo itin rimtai. 

Iš virtuvės į salę įžengė trejetas vyriškių. Tik du iš jų avėjo 
batais. Vienas žiaumojo sūrų krekerį. Basasis, beje, žengė iki ke- 
lių plikomis blauzdomis, tad laibos jo kojos švietė iš po manti- 
jos. Jos buvo glotnios, beplaukės ir tamsiai įdegusios saulėje. 
Ant kairės blauzdos puikavosi didžiulė tatuiruotė. Vyrukas buvo 
iš Kalifornijos. 

Visi trys vilkėjo senomis bažnytinėmis to paties choro man- 
tijomis — šviesiai žaliomis su auksiniais išsiuvinėjimais. Jos 
pirktos toje pačioje parduotuvėje kaip ir T. Karlo perukas; o jas 
teisėjams Kalėdų proga padovanojo juokdarys. Šitaip T. Karlas 
užsitikrino oficialaus teismo raštininko pareigybę. 

Kai teisėjai iškilmingai su visomis savo regalijomis ir ban- 
guojančiomis mantijomis žengė plytelių grindimis, iš žiūrovų at- 
skriejo keletas švilptelėjimų bei patyčių. Vyriokai užėmė vietas 
prie ilgo sulankstomojo stalo greta T. Karlo, tačiau ne pernelyg 
arti, ir atsidūrė priešais savaitinį susirinkimą. Viduryje sėdėjo Že- 
mas storulis. Vadinosi Džo Rojus Spaiseris ir, neturėdamas kitų 
konkurentų, ėjo vyriausiojo kolegijos teisėjo pareigas. Ankstesnia- 
me gyvenime Spaiseris buvo taikos teisėjas Misisipės valstijoje, kaip 
pridera išrinktas savo mažos apygardos žmonių ir išvytas, kai fede- 
ralai pagavo jį Šrainerių klube graibstant pajamas iš bingo. 

— Prašom sėstis, — tarė jis. Ničniekas ir nestovėjo. 

Teisėjai patogiau įsipleikė ant sulankstomųjų kėdžių ir il- 
"gokai taisėsi mantijas, kol tos tinkamai sugulė ant kūnų. Nuoša- 
liau stovėjo kalėjimo viršininko pavaduotojas, į kurį kaliniai ne- 
kreipė dėmesio. Šalia jo stūksojo uniformuotas sargas. Kalėjimo 
administracijai pritariant, Broliai rinkdavosi kartą per savaitę. 
Jie išklausydavo bylas, tarpininkaudavo ginčams, sureguliuoda- 
vo nedidelius vyrukų kivirčus ir apskritai tarp kalinių reiškėsi 
kaip stabilizuojantis veiksnys. 

Spaiseris pažvelgė į nagrinėti parengtų bylų sąrašą, — tvar- 
kingai mašinėle spausdintą popieriaus lapą, sudarytą T. Karlo, — 
ir tarė: 

— Sale, tylos! 

Jam iš dešinės sėdėjo kaliforniškis, garbusis Finas Jarberis, 
šešiasdešimties metų, kalintis jau dvejus metus (buvo likę dar 
penkeri), nes vengė mokėti pajamų mokesčius. 

Tai vendeta, tvirtindavo jis kiekvienant, kuris tik norėdavo 
klausytis. Kampaniją surengė gubernatorius respublikonas, ku- 
riam pavyko suvienyti rinkėjus, kad šie pareikalautų atšaukti vy- 
riausiąjį teisėją Jarberį iš Kalifornijos aukščiausiojo teismo. Vi- 
sus vienijantis motyvas buvo tas, kad Jarberis priešinosi mirties 
bausmei ir nesiskaitydamas su niekuo vilkindavo kiekvienos 
bausmės vykdymą. Žmonės troško kraujo, Jarberis jiems trukdė, 
respublikonai sukėlė tūžmastį, todėl atšaukimo procedūra praėjo 
pašėlusiai sėkmingai. Jis buvo išmestas gatvėn, kur vargais ne- 
galais kurį laiką vertėsi, kol Vidaus finansų inspekcija ėmė 
domėtis. Išėjęs mokslus Stanforde, apkaltintas Sakramente, nu- 
teistas San Franciske, dabar jis atlikinėjo bausmę Floridos fede- 
raliniame kalėjime. 

Nors kalėjo jau dvejus metus, Finas vis dar stengėsi įveikti 
kartėlį. Tebebuvo įsitikinęs savo nekaltumu, tebesvajojo nugalė- 
ti savo priešus. Tačiau svajonės blėso. Jis daug laiko praleisdavo 
vienas risnodamas bėgimo taku, kepdamas saulėje ir svajodamas 
apie kitokį gyvenimą. 

— Pirmoji byla — Šnaiteris prieš Magruderį, — paskelbė 
Spaiseris, tartum tuojau turėtų prasidėti stambus procesas prieš 
trestus. 

— Šnaiterio čia nėra, — atsiliepė Bičas. 

— O kur jis? 

— Ligoninėje. Vėl tulžies akmenys. Aš ką tik iš ten. 

Hetlis Bičas buvo trečiasis tribunolo narys. Didžiumą laiko 
praleisdavo kalėjimo ligoninėje dėl hemorojaus, galvos skaus- 
mų ar anginos. Bičas buvo penkiasdešimt šešerių, jauniausias iš 
trejeto ir įsitikinęs, kad numirsiąs kalėjime per tuos devynerius 
metus, kurie jam dar likę. Kadaise jis buvo federalinis teisėjas 
Rytų Teksase, užkietėjęs konservatorius, gerai išmanė Šventąjį 
Raštą ir per teismo posėdžius mėgo jį cituoti. Jis turėjo politinių 
ambicijų, mielą šeimą, pinigų iš žmonos giminės naftos koncer- 
no. Taip pat turėjo problemą dėl gėrimo, tiesa, apie ją niekas ne- 
žinojo, kol jis Jeloustoune nesuvažinėjo dviejų pėsčiųjų turistų. 

Tie abu mirė. Automobilis, kurį vairavo Bičas, priklausė jaunai 
damai, kuri nebuvo jo Žmona. Ji aptikta priekinėje sėdynėje per 
girta, kad pajėgtų pati eiti. 

Jį įgrūdo kalėjiman dvylikai metų. 

Džo Rojus Spaiseris, Finas Jarberis, Hetlis Bičas. Žemes- 
nysis Šiaurės Floridos teismas Tramble — lengvojo režimo fe- 
deraliniame kalėjime be tvorų, be sargybos bokštelių, be spyg- 
liuotos vielos — labiau buvo žinomas Brolijos vardu. Jeigu jums 
reikia atlikti bausmę, atlikite ją pagal federalinę teisę ir tokioje 
vietoje kaip Tramblas. 

— Ar teisime jį už akių? — paklausė Spaiseris Bičą. 

— Ne, atidedam iki kitos savaitės. 

— Gerai. Nemanau, kad jis kur nors dings. 

— Prieštarauju, kad būtų atidėta, — riktelėjo iš minios Mag- 
ruderis. 

— Deja, — atšovė Spaiseris, — atidedama iki kitos savaitės. 

Magruderis pašoko kaip įgeltas. 

— Jau trečią kartą atidedate! Aš ieškovas. Padaviau jį į teis- 
mą. O kassyk, kai byla įtraukiama į sąrašą nagrinėti, jis pabėga 
ligoninėn. 

— Dėl ko judu teisiatės? — paklausė Spaiseris. 

— Dėl septyniolikos dolerių ir dviejų žurnalų, — paslau- 
giai įsikišo T. Karlas. 

— Tiek daug, a? — nusistebėjo Spaiseris. Septyniolika do- 
lerių Tramble visada gresia teismu. 

Finui Jarberiui jau pakyrėjo. Viena ranka jis pasikasė susi- 
vėlusią žilą barzdą, o kitos ilgais nagais perbraukė per stalą. Pas- 
kui iškišo kojų pirštus, garsiai juos pabrūžindamas į grindis įgu- 
dusiais vos pastebimais judesiais, kurie veikė nervus. Aname sa- 
vo gyvenime, kai buvo tituluojamas “ponu vyriausiuoju Kalifor- 
nijos aukščiausiojo teismo teisėju", jis dažnai pirmininkaudavo, 
avėdamas odinėmis klumpėmis be kojinių, kad nuobodžių Žžodi- 
nių ginčų metu galėtų pramankštinti kojų pirštus. 

— Atidedama, — pasakė ir jis. 

— Pavėluotas teisingumas — paneigtas teisingumas, — iš- 
kilmingai pareiškė Magruderis. 
 — Kaip originalu! — atkirto Bičas. — Dar viena savaitė, ir 
teisime Šnaiterį už akių. 

— Nutarta, — neleidžiančiu prieštarauti tonu pasakė Spai- 
seris. T. Karlas padarė žŽymą bylų sąraše. Supykęs Magruderis 
atsisėdo. Jis padavė skundą Žemesniajam teismui, įteikdamas T. 
Karlui vieno puslapio santrauką, kuo kaltinąs Šnaiterį. Tik vieno 
puslapio. Brolija nepakęsdavo popierizmo. Tik vienas puslapis, 
ir tave išklauso teisme. Šnaiteris atsakė šešiais puslapiais užgau- 
liojimų, kuriuos visus T. Karlas be ceremonijų išbraukė. 

Laikytasi paprastų taisyklių. Trumpi pareiškimai. Jokių pa- 
pildomų dokumentų. Greitas teisingumas. Nuosprendžiai priima- 
mi vietoje ir įpareigojantys abi puses, atsidavusias teismo juris- 
dikcijai. Jokių apeliacijų, — mat nebuvo kur jų siųsti. Liudytojų 
neversdavo prisiekti, kad sakys tik tiesą. Melas buvo visiškai ti- 
kėtinas. Šiaip ar taip, juk čia kalėjimas. 

— Kas toliau? — paklausė Spaiseris. 

T. Karlas sekundėlę padelsė, paskui perskaitė: 

— Švilpio byla. 

Staiga salė akimirksniu nuščiuvo, paskui plastikinės valgyk- 
los kėdės vieningai ir velniškai bildėdamos pasistūmė priekin. 
Kaliniai jas stumdė ir brūžino į grindis, kol T. Karlas paskelbė: 

— Užteks, jūs jau ganėtinai arti! 

Žiūrovai atsidūrė mažiau nei per dvidešimtį pėdų nuo teisė- 
jų stalo. 

— Privalu laikytis tvarkos! — pareiškė jis. 

Švilpio byla Tramble brendo mėnesius. Švilpis buvo jaunas 
Volstrito apgavikas, mulkindavęs kai kuriuos turtingus klientus. 
Jis niekada nepateikė ataskaitos už keturis milijonus dolerių, ir 
buvo kalbama, kad Švilpis paslėpęs juos užsienyje ir valdo iš 
Tramblo. Jam dar likę sėdėti šešerius metus, o kai bus lygtinai 
paleistas, turės mažne keturiasdešimt. Plačiai laikytasi nuomo- 
nės, kad vyrukas ramiausiai atsėdės savo terminą ir vieną nuo- 
stabią dieną, kai išeis laisvėn, nuosavu reaktyviniu išskris į pa- 
krantę, kur jo laukia pinigai. 

Viduje, tarp kalėjimo sienų, ši legenda vis stiprėjo iš dalies 
todėl, kad Švilpis buvo užsidaręs, su niekuo nebendravo ir kas- 
dien ilgas valandas praleisdavo studijuodamas finansines ataskai- 
tas, technines diagramas bei skaitydamas nesuprantamus ekono- 
mikos leidinius. Netgi kalėjimo viršininkas mėgino jį palenkti, 
kad pasidalytų biržos tendencijomis. 

Toks buvusysis teisininkas, žinomas Sukčiaus pravarde, kaž- 
kokiu būdu prisigretino prie Švilpio ir nežinia kaip jį įtikino pa- 
sidalyti nors mažutėlaičiu patarimėliu su investicijų klubu, kuris 
kartą per savaitę rinkdavosi kalėjimo koplyčioje. Dabar klubo 
vardu Sukčius teisėsi su Švilpiu dėl apgavystės. 

Sukčius krito į liudytojo kėdę ir pradėjo dėstyti savo reika- 
lą. Čia visada apsieidavo be įprastų procedūros taisyklių ir paro- 
dymų, tad tiesa išaiškėdavo greitai, kad ir kokį pavidalą ji galėtų 
įgyti. š 

— Taigi aš nueinu pas Svilpį ir klausiu, ką jis manąs apie 
“ValueNow", naują internetinę tiesioginio ryšio kompaniją, apie 
kurią skaičiau Forbese, — paaiškino Sukčius. — Ji buvo beiš- 
garsėjanti, ir man patiko idėja, kuria kompanija rėmėsi. Švilpis 
pažadėjo, kad pasidomės dėl manęs apie ją. Tačiau nesulaukiau 
jokių žinių. Tuomet aš vėl nuėjau pas jį ir klausiu: “Ei, Švilpi, 
kaip dėl .“ValueNow" 7? O jis pasakė manąs, jog tai solidi kom- 
panija ir kad jos akcijos iškils ligi dangaus. 

— Aš taip nesakiau, — skubiai įsiterpė Švilpis. Sudėjęs ran- 
kas ant priekyje stovinčios kėdės, jisai sėdėjo pats vienas kitoje 
salės pusėje. 

— Taip, sakei. 

— Nesakiau. 

— Šiaip ar taip, aš sugrįžtu į klubą ir pasakau jiems, kad 
Švilpis aukštai vertina sandėrį, tad mes nusprendžiame nusipirkti 
šiek tiek “ValueNow" akcijų. Bet vyrukai negali nusipirkti, nes 
pasiūla nutraukta. Aš vėl nudrožiu antai pas Švilpį ir sakau: “Klau- 
syk, Švilpi, kaip manai, ar negalėtum spustelti kai kurių savo bi- 
čiukų Volstrite, kad šie padėtų mums įsigyti keletą “ValueNow" 
akcijų?" Ir Švilpis atsakė manąs, jog galįs tai padaryti. 


— Melas, — neiškentė Svilpis. 
— Ramiau, — sudraudė teisėjas Spaiseris, — gausi progą 
pasisakyti. 


— Jis meluoja, — spyrėsi Švilpis, tarsi galiotų kokios nors 
taisyklės prieš melą. 

Jeigu Švilpis ir turėjo pinigų, niekad to negalėjai žinoti, bent 
čionai, viduje. Jo aštuonių iš dvylikos pėdų kamera buvo tuščia, 
neskaitant šūsnių finansinių leidinių. Nei stereogrotuvo, nei ven- 
tiliatoriaus, nei cigarečių — ničnieko iš tų įprastų vertingų daly- 

kų, kuriuos įsigyja bemaž visi. Tai tik dar labiau prisidėjo prie 
legendos. Jis buvo laikomas šykštuoliu, keistu žmogeliu, taupan- 
čiu kiekvieną centą ir, be abejo, viską slepiančiu užsieniuose. 

— Vis dėlto, — kalbėjo toliau Sukčius, — mes nusprendė- 
me rizikuoti, dėdami dideles viltis į “ValueNow". Mūsų strate- 
gija buvo likviduoti turimas akcijas ir konsoliduotis. 

— Konsoliduotis?! — perklausė teisėjas Bičas. Sukčius kal- 
bėjo nelyginant akcijų paketo valdytojas, disponuojantis mili- 
jardais. 

— Taip, konsoliduotis. Pasiskolinome, kiek galėjome, iš 
draugų ar giminių ir surinkome netoli tūkstančio baksų. 

— Tūkstantį baksų, — pakartojo teisėjas Spaiseris. Visai ne- 
blogai kaip dėl vidaus veiklos. — Na, ir kas toliau nutiko? 

— Aš tenai Švilpiui pasakiau, kad mes pasirengę veikti. Ar 
jis galėtų gauti mums akcijų? Tatai buvo antradienį. Akcijų pa- 
siūla buvo numatyta penktadienį. Švilpis pasakė: jokių proble- 
mų. Turįs “Goldman Sux'e" ar kažkurioje panašioje vietoje bi- 
čiulį, kuris galėtų mumis pasirūpinti. 

— Melas! — metė Švilpis per salę. 

— Aš turiu liudytoją. 

— Ką tokį? — paklausė teisėjas Spaiseris. 

— Pikasą. 

Pikasas sėdėjo už Sukčiaus, kaip ir kiti šeši investicijų klu- 
bo nariai. Jis nenorom pamosikavo ranka. 

— Tai tiesa? — paklausė Spaiseris. 

— Jo, — patvirtino Pikasas. — Sukčius teiravosi apie akci- 
jas. Švilpis pažadėjo jų gauti. Jokių problemų. 

Pikasas liudydavo daugelyje bylų ir dažniau nei kuris kitas 
iš kalinių būdavo pagaunamas meluojant. 

— Tęskite, — paragino Spaiseris. 

— Šiaip ar taip, trečiadienį aš niekur negalėjau Švilpio ras- 
ti. Jis nuo manęs slapstėsi. 

— Visai ne. 

— Penktadienį akcijos parduodamos viešai. Buvo pasiūlytos 
po dvidešimtį dolerių už vieną, — už tokią kainą mes būtume ga- 
lėję jų nusipirkti, jeigu štai tas ponulis Volstritas būtų tesėjęs savo 
pažadą. Iš pradžių jos pardavinėtos po šešiasdešimt, didžiumą die- 
nos laikėsi po aštuoniasdešimt, o į pabaigą smuktelėjo iki septy- 

niasdešimt. Mes planavome jas kuo greičiau parduoti. Būtume nu- 
pirkę penkiasdešimt akcijų po dvidešimt, pardavę po aštuoniasde- 
šimt ir pasitraukę iš sandėrio su trijų tūkstančių dolerių pelnu. 

Tramble itin retai pasitaikydavo prievartos. Dėl trijų tūks- 
tančių dolerių tavęs gal ir neužmuštų, bet kai kurie kaulai galėtų 
būti sulaužyti. Švilpiui kol kas sekėsi. Jo dar nepatykota. 

— Ir manote, kad Švilpis jums skolingas tą prarastą pelną? — 
suraukdamas antakius paklausė buvusysis vyriausiasis teisėjas Fi- 
nas Jarberis. 

— Po šimts, tikrai taip! Klausykit, reikalas dar labiau pa- 
švinkęs, nes Švilpis pats nusipirko “ValueNow"". 

— Tai prakeiktas melas, — gynėsi Švilpis. 

— Prašom be keiksmų, — sudraudė teisėjas Bičas. Jeigu no- 
rite Brolijos teisme pralaimėti bylą, tik papiktinkite Bičą nešvan- 
kia kalba. 

Gandus, kad Švilpis pats nusipirko akcijų, pradėjo skleisti 
Sukčius ir jo šutvė. Nebuvo jokių įrodymų, bet girdas pasirodė 
neatremiamas, ir dauguma kalinių jį taip dažnai kartojo, jog da- 
bar tapo pripažintu faktu. Jis pašėlusiai dailiai lipo. 

— Viskas? — paklausė Spaiseris Sukčių. 

Šis turėjo dar kitų argumentų, kuriuos norėjo išplėtoti, ta- 
čiau Brolija nepasižymėjo kantrybe tuščiakalbiams bylininkams. 
Ypač buvusiesiems teisininkams, vis dar menantiems savo šlo- 
vės laikus. Tokių Tramble sėdėjo bent penketas, ir atrodė, kad 
jie nuolat figūruoja bylų sąraše. 

— Turbūt taip, — linktelėjo Sukčius. 

— Ką turite pasakyti? — paklausė Spaiseris Švilpį. 

Tas atsistojo ir žengtelėjo kelis žingsnius link jų stalo. Rūs- 
čiai nužvelgė savo kaltintojus — Sukčių ir jo nevykėlių šutvę. 
Paskui kreipėsi į teismą: 

— Juk reikia pateikti svarių įrodymų? 

Teisėjas Spaiseris iškart nuleido akis ir ėmė laukti, kad kas 
pagelbėtų. Kaip taikos teisėjas, jis neturėjo tinkamo teisinio iš- 
silavinimo. Nebuvo baigęs net vidurinės mokyklos ir dvidešimt 
metų darbavosi savo tėvo kaimo krautuvėlėje. Štai iš kur jis su- 
rinko balsus. Spaiseris kliovėsi sveiku protu, kuris dažnai nėjo 
išvien su įstatymu. Visus klausimus, susijusius su teisės teorija, 
sutvarkys du jo kolegos 

— Kad ir ką sakytume, priklauso. — Teisėjas Bičas mėga- 
vosi prasidedančia diskusija su biržos makleriu dėl teismo pro- 
cedūros taisyklių. 

— Aiškių ir įtikinamų įrodymų? — mygo Švilpis. 

— Galimas daiktas, tačiau tik ne šiuo atveju. 

— Nesama pagrįstų abejonių? 

— Veikiausiai ne. 

— Įkalčių persvara? 

— Beveik pataikėte. 

— Ką gi, jie neturi įrodymų, — konstatavo Švilpis, sumosi- 
kuodamas rankomis kaip prastas aktorius prastoje televizijos dra- 
moje. 

— Kodėl jūs paprasčiausiai mums nepapasakojate savosios 
reikalo pusės? — paklausė Bičas. 

— Labai norėčiau. “ValueNow" buvo tipiškas tiesioginio ry- 
šio pasiūlymas, daug reklamos, daug skolinių, žymų buhalteri- 
nėse knygose. Tikrai, Sukčius atėjo pas mane, bet kol suspėjau 
paskambinti kam reikia, pasiūla užsidarė. Paskambinau vienam 
draugeliui, kuris pasakė, kad neįmanoma prie akcijų prieiti. Netgi 
stambūs rykliai buvo išjungti. 

— Nagi, kaip tatai atsitinka? — nusistebėjo teisėjas Jarberis. 

Salė nuščiuvo. Švilpis kalbėjo apie pinigus, todėl visi klau- 
sėsi. 

— PVP metu taip nutinka nuolat. Tai yra — pradinių viešų 
pasiūlų metu. 

— Mes žinome, kas yra PVP, — pasakė Bičas. 

Spaiseris tikrai nežinojo. Kaip ir daugelis tame kaimiškame 
Misisipės užkampyje. 

Švilpis lengviau atsikvėpė, bet tik truputėlį lengviau: Va- 
landėlę pavedžiosiąs juos už nosies, laimėsiąs bylą, sugrįšiąs į 
savo urvą ir toliau nekreipsiąs į visus dėmesio. 

— “ValueNow" PVP tvarkė “Bakin-Kline" bankinių inves- 
ticijų firma, tiksliau — mažas jos padalinys San Franciske. Bu- 
vo pasiūlyta penki milijonai akcijų. Faktiškai “Bakin-Kline" iš 
anksto pardavė akcijas pageidautiniems klientams ir draugams, 
tad didžiuma stambiųjų investicinių firmų nė negalėjo pabandyti 
įsigyti akcijų. Nuolatos taip nutinka. 

Teisėjai ir kaliniai, dargi teismo juokdarys gaudė kiekvieną 
žodį. 

Švilpis tęsė: 

— Kvaila manyti, kad kažkokie išmesti iš teisėjų luomo kai- 
mo kvaileliai, sėdintys kalėjime, skaitantys seną Forbeso egzem- 
pliorių, kaip nors gali nusipirkti tūkstančio dolerių vertės “Value- 
Now" akcijų. 

Ir iš tikrųjų kaip tik šiuo momentu tai atrodė labai kvaila. 
Sukčius niršo, o klubo nariai ėmė tyliai jam priekaištauti. 

— Ar jūs pats nors kiek jų įsigijote? — paklausė Bičas. 

— Žinoma, ne. Aš negalėjau prie jų prieiti. Be to, daugelis 
modernios technologijos ir tiesioginio ryšio kompanijų sukurtos 
nešvariais pinigais. Aš laikausi nuo jų atokiau. 

— Kam jūs teikiate pirmenybę? — greitai paklausė Bičas, 
nepajėgdamas nugalėti savo smalsumo. 

— Vertybėms. Ilgalaikėms. Man neskubu. Klausykite, tai su- 
klastota byla, iškelta vaikinų, siekiančių lengvai pasipelnyti. — 
Jis mostelėjo Sukčiaus pusėn, kuris giliau įsmego kėdėn. Švil- 
pio žodžiai atrodė visai įtikimi ir argumentuoti. 

Sukčiaus byla buvo grįsta nuogirdomis, prielaidomis ir Pi- 
kaso, žinomo melagio, patvirtinimu. 

— Ar turite kokių nors liudytojų? — paklausė Spaiseris. 

— Man jų nereikia, — atkirto Švilpis ir atsisėdo. 

Visi trys teisėjai kažką parašė ant popieriaus skiaučių. Svars- 
tymai netrukdavo ilgai, nuosprendžiai būdavo žaibiški. Jarberis 
ir Bičas pastūmė 'savąsias skiauteles Spaiseriui, kuris paskelbė: 

— Dviem balsais prieš vieną nuspręsta atsakovo naudai. Ieš- 
kinys atmestas. Kas toliau? 

Po teisybei, balsuota vieningai, bet visi nuosprendžiai ofi- 
cialiai buvo skelbiami dviem balsais prieš vieną. Tai suteikdavo 
galimybę kiekvienam iš trijų teisėjų laviruoti, jeigu vėliau kiltų 
kokia nors konfrontacija. Tačiau Tramble Brolija buvo gerbia- 
ma. Jos nuosprendžiai buvo greiti ir kiek įmanoma teisingi. Fak- 
tiškai nuostabiai tikslūs, turint omenyje netvirtus parodymus, ko- 
kius dažnai tekdavo išklausyti. Spaiseris daug metų pirmininka- 
vo smulkioms byloms savo šeimos kaimo krautuvėlės antrajame 
gale. Penkiasdešimties pėdų atstu jis gebėdavo atpažinti melagį. 
Bičas ir Jarberis visą savo tarnybą praleido teismo salėse ir ne- 
pakentė ilgų ginčų bei vilkinimų — įprastos taktikos bylose. 

— Šiandien viskas, — pranešė T. Karlas. — Sąrašas baigėsi. 

— Puiku. Teismas atidedamas iki kitos savaitės. 

T. Karlas pašoko — garbanos vėl krestelėjo jam ant pečių — 
ir paskelbė: 

— Teismas atidedamas. Visiems stot! 

Niekas neatsistojo, net nesujudėjo Brolijai paliekant salę. 
Sukčius ir jo šutvė susispietę krūvon kažką tarėsi — be abejo- 
nės, planavo naują ieškinį. Švilpis paskubom pasišalino. 

Kalėjimo viršininko pavaduotojas ir sargas nepastebimai iš- 
slinko pro duris. Savaitiniai bylų nagrinėjimai Tramble būdavo 
vieni iš geresnių spektaklių. 


Nors dirbo Kongrese jau keturiolika metų, Aronas Leikas 
pats tebevažinėjo po Vašingtoną nuosavu automobiliu. Jam visai 
nereikėjo nei vairuotojo ar padėjėjo, nei asmens sargybinio. Kar- 
tais važiuodavo ir ką reikėdavo užrašydavo koks nors stažuoto- 
jas, bet dažniausiai Leikas mėgaudavosi ramybe, kiurksodamas 
vidury Kolumbijos apygardos transporto srauto ir per stereomag- 
netolą klausydamasis klasikinės gitaros muzikos. Daugelis jo 
draugų, ypač tie, kurie buvo pasiekę pono pirmininko ar pono 
vicepirmininko statusą, turėjo didesnius automobilius su vairuo- 
tojais. Kai kurie netgi puikavosi limuzinais. 

Tik ne Leikas. Juk tai laiko, pinigų ir privatumo švaisty- 
mas. Jeigu jis kada nors siektų aukštesnių pareigų, nenorėtų sau 
ant sprando užsikarti vairuotojo naštos. Be to, jam patiko styroti 
vienam. Jo biuras buvo beprotnamis. Turėjo pavaldžių penkioli- 
ka Žmonių, besiblaškančių tarp sienų šen ir ten, atsiliepinėjančių 
į telefonus, užvedinėjančių bylas, aptarnaujančių Arizonoje rin- 
kėjus, pasiuntusius jį į Vašingtoną. Dar du užsiėmė vien tuo, jog 
ieškojo, iš kur gauti pinigų. Trejetas stažuotojų gebėjo dar la- 
biau užkimšti siaurus jo koridorius ir gaišinti laiko daugiau, nei 
buvo to verti. 

Aronas buvo viengungis, našlys, turėjo Džordžtaune žavų 
atskirą namą, kuriuo labai didžiavosi. Gyveno ramiai, tik retkar- 

čiais pasirodydamas viešumoje sluoksniuose, kurie prieš dauge- 
lį metų buvo įdomūs jam ir jo velionei žmonai. 

Važiavo Beltvėjumi*, transportas slinko lėtai ir atsargiai, nes 
šiek tiek buvo iškritę sniego. Langlyje jis greitai prašoko pro 
CŽV apsaugos postą ir labai apsidžiaugė išvydęs, kad pamėgtoji 
vieta stovėjimo aikštelėje jo laukia — podraug su dviem saugu- 
miečiais civiliniais drabužiais. 

— Ponas Meinardas laukia jūsų, — rimtai išspaudė vienas 
iš jų, atidarydamas Leiko automobilio dureles, o antrasis tuo tar- 
pu paėmė jo portfelį. Iš tiesų valdžia turi savų privalumų. 

Leikas niekada nebuvo susitikęs su CŽV direktoriumi Lan- 
glyje. Prieš daugelį metų dusyk jie yra taręsi ant Kapitolijaus 
kalvos, dar tais laikais, kai vargšas žmogelis galėdavo visur pri- 
eiti. Tedis Meinardas gyveno invalido vežimėlyje nuolat kamuo- 
jamas skausmo, ir netgi senatoriai gaudavo atvažiuoti į Langlį, 
kai tik jam šių prireikdavo. Per keturiolika metų Meinardas skam- 
bino Leikui kokius šešis kartus, mat buvo užsiėmęs žmogus. 
Lengvesnius reikalus paprastai už jį sutvarkydavo bendradarbiai. 

Visos saugumo užtvaros vėrėsi prieš kongresmeną, kai šis 
su palydovais vis giliau skverbėsi į CŽV vyriausiosios valdybos 
gelmes. Kol pasiekė Meinardo apartamentus, Leikas eidamas jau- 
tėsi šiek tiek ūgtelėjęs, mažumėlę išdidus. Ką padarysi. Valdžia 
svaigina. 

Tedis Meinardas buvo paprašęs jį pakviesti. 


Direktorius sėdėjo vienas kambaryje — didžiulėje stačia- 
kampio formos patalpoje, neoficialiai vadinamoje bunkeriu, — 
ir abejingai žvelgė į didžiulį ekraną, kuriame stūksojo sustingęs 
kongresmeno Arono Leiko veidas. Nuotrauka buvo nesena, da- 
ryta prieš tris mėnesius viename oficialiame lėšoms rinkti skir- 
tame pobūvyje, kur Leikas išgėrė pusę taurės vyno, suvalgė kep- 
tą viščiuką (deserto nebuvo), pats vienas automobiliu parvažia- 
vo namo ir prieš vienuoliktą nuėjo miegoti. Fotografija atrodė 
visai nieko, nes Leikas buvo tikrai patrauklus — šviesrausviai 
plaukai bemaž visai nežilstelėję, nedažyti, nė kiek nepaspalvinti, 


*Beltway angl. — Žiedinis kelias, gatvė Vašingtone. — Čia ir toliau pastabos 
vertėjo. 

nuo kaktos nė truputėlio nenuslinkę, tamsiai mėlynos akys, ma- 
syvus smakras, iš tiesų dailūs dantys. Penkiasdešimt trejų metų 
ir žaviai senstantis. Kasdien po trisdešimt minučių praleisdavo 
su irklavimo prietaisu, cholesterolio kiekis jo kraujyje neviršijo 
160. Jam neprikiši jokio žalingo įpročio. Mėgo suktis moterų 
kompanijoje, ypač kai būdavo svarbu, jog kas nors su kuria nors 
pamatytų. Nuolatinė jo draugužė buvo šešiasdešimties metų našlė 
iš Betesdos — velionis jos vyras susikrovė turtą kaip lobistas. 

Abu Leiko tėvai mirę. Vienintelis jo sūnus mokytojauja Santa 
Fe. Dvidešimt devynerių metų amžiaus jo žmona 1966-aisiais pa- 
simirė nuo kiaušidžių vėžio. Po metų nugaišo ir jo trylikametis 
spanielis, todėl kongresmenas Aronas Leikas iš tiesų gyveno vie- 
nas. Jis buvo katalikas, nors tai dabar jau ne tiek svarbu, ir lankė 
pamaldas bent kartą per savaitę. Tedis nuspaudė mygtuką, ir vei- 
das išnyko. 

Leikas anapus Beltvėjaus buvo nežinomas visų pirma todėl, 
kad tramdė savo savimeilę. Jeigu ir troško pakilti į aukštesnes 
pareigas, tą stropiai slėpė. Sykį jo pavardė buvo paminėta kaip 
galimo kandidato į Arizonos gubernatorius, tačiau jam pernelyg 
patiko Vašingtonas. Vyrukas mėgo Džordžtauną — minios žmo- 
nių, anonimiškumas, didmiestiškas gyvenimas — ir jo gerus res- 
toranus, užgriozdintus knygynus, ekspreso kavinukes. Mėgo te- 
atrą ir muziką, su velione žmona nepraleisdavo nė vieno rengi- 
nio Kenedžio centre. 

Ant Kapitolijaus kalvos Leikas garsėjo kaip sumanus ir 
darbštus kongresmenas, aiškiai reiškiantis savo mintis, itin do- 
ras, net per daug sąžiningas. Kadangi jo apygardoje glaudėsi ke- 
turi stambūs gynybos pramonės rangovai, jis tapo ginkluotės ir 
karinės parengties ekspertu. Buvo Atstovų rūmų Ginkluotųjų pa- 
jėgų komiteto pirmininkas ir būtent kaip užimančiam tokį postą 
jam teko susipažinti su Tedžiu Meinardu. 

Tedis darsyk nuspaudė mygtuką, ir ekrane vėl pasirodė Lei- 
ko veidas. Kaip penkiasdešimt trejų metų žvalgybos veteranui, 
Tedžiui retai kada spausdavo paširdžius. Kadaise jis išvengdavo 
kulkų, slėpdavosi po tiltais, šaldavo kalnuose, nunuodijo du če- 
kų šnipus, nušovė išdaviką Bonoje, mokėjo septynias kalbas, ko- 
vojo Šaltajame kare, stengėsi užbėgti už akių dar vienam, patyrė 
daugiau nuotykių nei bet kurie dešimt agentų drauge sudėjus, 


16 John Grisham 


tačiau žvelgdamas į nekaltą kongresmeno Arono Leiko veidą, jau- 
tė spaudžiant paširdžius. 

Jis — t. y. CŽV — rengėsi padaryti tai, ko valdyba niekados 
anksčiau nebuvo dariusi. 

Pradėta nuo šimto senatorių, penkiasdešimties gubernato- 
rių, keturių šimtų trisdešimt penkių kongresmenų, visų galbūt 
įtariamų. O dabar buvo likęs tik vienas. Atstovų rūmų narys Aro- 
nas Leikas iš Arizonos. 

Tedis spragtelėjo mygtuką, ir vaizdas sienoje išnyko. Sėdė- 
jo kojas užsidengęs dygsniuota antklode. Vilkėjo kaip kasdien tą 
patį jūreivišką megztinį su V formos iškirpte, baltus marškinius, 
parištus neryškios spalvos varlyte. Jis nuvairavo savo vežimėlį 
arčiau prie durų ir pasirengė pasitikti savąjį kandidatą. 


* * * 


Aštuonias minutes Leikas buvo priverstas laukti; jam pada- 
vė kavos ir pasiūlė pyragaitį, nuo kurio šis atsisakė. Jis buvo 
šešių pėdų ūgio, svėrė šimtą septyniasdešimt svarų ir labai rūpi- 
nosi savo išvaizda, tad jeigu būtų paėmęs pyragaitį, Tedis būtų 
nustebęs. Kiek jiems buvo žinoma, Leikas niekad nevartojo cuk- 
raus. Niekad. 

Tačiau kava buvo stipri, ir, gurkšnodamas ją, Tedis mintyse 
vėl peržvelgė savo paties atliktą šiokį tokį tyrimėlį. Susitikimo 
tikslas buvo aptarti nerimą keliantį artilerijos srautą per juodąją 
rinką į Balkanus. Leikas turėjo du pranešimus, — aštuoniasde- 
šimt per du intervalus spausdintų puslapių, kuriuos gromuliavo 
iki antros valandos ryto. Aronui buvo ne visai aišku, kodėl Mei- 
nardas panoro pasimatyti su juo Langlyje ir aptarti šį reikalą, 
tačiau nusprendė būti pasirengęs. 

Tyliai suzvimbė skambutis, durys atsidarė, ir CŽV direkto- 
rius išriedėjo vežimėliu, apsikamšęs antklode ir atrodantis nei 
daugiau, nei mažiau kaip tiksliai pagal savo septyniasdešimt ket- 
verius metus. Tačiau rankos spustelėjimas buvo tvirtas, veikiau- 
siai nuo krūvio, kai gaudavo visur save stumdyti. Leikas nusekė 
paskui jį atgal į kambarį, palikdamas dvejetą koledže išsimoks- 
linusių pitbulių saugoti duris. 

Juodu sėdėjo vienas priešais kitą, skiriami labai ilgo stalo, 

kuris tęsėsi iki kambario galo, kur plati balta siena atstojo ekra- 
ną. Po trumpų įžanginių žodžių Tedis nuspaudė mygtuką, ir pa- 
sirodė kitas veidas. Dar vienas mygtukas — ir šviesos priblėso. 
Leikui tai patiko — tik spustelk mygtuką, ir bemat sušvinta aukš- 
tos kokybės vaizdas. Be abejo, kambaryje instaliuota tiek elek- 
troninio šlamšto, jog šio pakaktų sekti jo pulsui trisdešimties pėdų 
atstu. 

— Atpažįstate jį? — paklausė Tedis. 

— Galbūt. Regis, esu matęs tą veidą anksčiau. 

— Tai Natlis Čenkovas. Buvęs generolas. Dabar narys to, 
kas likę iš rusų parlamento. 

— Taip pat Žinomas kaip Natis, — didžiuodamasis pasakė 
Leikas. 

— Tai jis. Kietos linijos komunistas, turi artimus ryšius su 
kariškiais, šviesaus proto, didžiulis egoistas, itin ambicingas, 
nuožmus, taigi kaip tik šiuo metu — pavojingiausias pasaulyje 
žmogus. 

— Aš to nežinojau. 

Blykst — ir šit kitas veidas, šįsyk it nukaltas i iš akmens po 
neskoninga kariška paradine kepure. 

— Tai Jurijus Golcinas. Antrasis pagal rangą vadovybėje to, 
kas likę iš rusų armijos. Čenkovas ir Golcinas puoselėja didžius 
planus. — Vėl blykst — ir sušvinta dalies Rusijos šiauriau Mask- 
vos žemėlapis. — Jie kaupia šiame regione ginkluotės atsargas, — 
paaiškino Tedis. — Po teisybei, tai vagia iš savęs pačių, apiplėšinė- 
ja Rusijos armiją, tačiau — ir tatai svarbiau — supirkinėja ir juodo- 
joje rinkoje. 

— Iš kur jų pinigai? 

— Iš visur. Jie maino naftą į Izraelio radarus. Prekiauja nar- 
kotikais ir per Pakistaną superka kiniškus tankus. Čenkovas turi 
glaudžių ryšių su kai kuriais mafioziais, vienas iš jų neseniai nu- 
sipirko Malaizijoje fabriką ir ten jie gamina ne ką kita, o kaip tik 
kovinius automatus. Tai labai sudėtinga. Čenkovas turi galvą, la- 
bai aukštas jo protinių gabumų koeficientas. Ko gero, jis geni- 
jus. 

Genijus buvo Tedis Meinardas, ir jeigu Jisai suteikia tokį 
titulą kitam, tuomet kongresmenas Leikas' 

— Tad kas gi bus užpultas? 

Tedis nuleido klausimą negirdom, nes nebuvo dar pasiren- 
gęs į Jį atsakyti. 

— Pažiūrėkite į Vologdą. Tai penki šimtai mylių į rytus nuo 
Maskvos. Praeitą savaitę mes atsekėme iki tenykščių sandėlių 
šešiasdešimtį “Vetrovų". Kaip jūs žinote, “Vetrovai"... 

— Mūsiškių sparnuotųjų “Tomahaukų" atitikmenys, tačiau 
dviem pėdomis ilgesni. 

— Visai teisingai. Per pastarąsias devyniasdešimt dienų iš 
viso jie ten perkėlė tris šimtus. Matote Ribinską, kiek pietryčiau 
nuo Vologdos? 

— Žinomas dėl savo plutonio. 

— Taip, ten jo tonos. Užtektų pagaminti dešimčiai tūkstan- 
čių branduolinių galvučių. Čenkovas ir Golcinas su savo žmonė- 
mis kontroliuoja visą sritį. 

— Kontroliuoja? 

— Taip. Per regiono mafiozių tinklą ir vietinius armijos da- 
linius. Čenkovas turi ten parengtų savo žmonių. 

— Parengtų kam? 

Tedis nuspaudė mygtuką, ir sienoje vaizdas išnyko. Bet švie- 
sos liko pritemdytos, tad kai jis prašneko iš anapus stalo, kalbė- 
jo bemaž iš patamsio: 

— Smūgis tyko čia pat už kampo, pone Leikai. Pildosi mū- 
sų niūriausi nuogąstavimai. Visos rusų visuomenės ir kultūros 
pusės pleišėja, griūva. Demokratija — juokas. Kapitalizmas — 
košmaras. Mes manėme, kad galėsime makdonaldizuoti tą pra- 
keiktą vietą, o išėjo katastrofa. Darbininkams nemokama, o šie 
laimingi, kad turi darbą. Dvidešimt procentų jo neturi. Vaikai 
miršta, nes nėra vaistų. Taip pat ir nemažai suaugusiųjų. Dešimt 
procentų gyventojų benamiai. Dvidešimt procentų — alkani. Kas- 
dien padėtis vis blogėja. Šalį plėšia mafioziai. Manome, kad pa- 
vogta ir išgabenta iš šalies mažų mažiausiai penki šimtai mili- 
jardų dolerių. Ir priekyje nematyti jokių prošvaisčių. Labai pa- 
togus metas naujam stipriam žmogui — naujam diktatoriui, pa- 
žadėsiančiam vesti žmones atgal į stabilumą. Šalis šaukiasi va- 
do, ir ponas Čenkovas nusprendė, kad tai kaip tik jam. 

— Ir jis turi armiją. 

— Taip, turi armiją, ir tai visa, ko reikia. Perversmas įvyks 
be kraujo, nes žmonės tam pasirengę. Jie išbučiuos Čenkovą. Šis 

vadovaus paradui Raudonojoje aikštėje ir mes mums, Jungtinėms 
giukai. 

— Taigi grįžta šaltasis karas... — sumurmėjo Leikas ir ne- 
baigęs nutilo. 

— Nieko jame nebus šalta. Čenkovas trokšta plėstis, susi- 
grąžinti senąją Sovietų Sąjungą. Jam žūtbūt reikia pinigų, tad jis 
paprasčiausiai juos pasiims žemės, gamyklų, naftos, grūdų pavi- 
dalu. Sukurstys nedidelius regioninius karus, kuriuos lengvai lai- 
mės. — Pasirodė kitas žemėlapis. Leikui buvo pristatyta Pirmoji 
naujos pasaulio tvarkos stadija. Tedis nieko neslėpė. — Spėju, 
jis atsigręš į Baltijos valstybes, nuvers vyriausybes Estijoje, Lat- 
vijoje, Lietuvoje ir t. t. Paskui imsis senojo Rytų bloko ir suda- 
rys sandėrį su kai kuriais iš tenykščių komunistų. 

Kongresmenas bežadis stebėjo Rusijos ekspansiją. Tedžio 
pranašystės buvo itin tikros, itin tikslios. 

— O kaip dėl Kinijos? — paklausė Leikas. 

Bet Tedis dar nebaigė su Rytų Europa; spragtelėjo mygtuką, 
ir žemėlapis pasikeitė. “ 

— Štai kur mes būsime įtraukti. 

— Lenkija? 

— Taip. Visados ji. Lenkija dabar NATO narė nežinia dėl 
kokių sumautų priežasčių. Tik įsivaizduokite. Lenkija pasirašo, 
kad saugos mus ir Europą. Čenkovas konsoliduos ankstesniąją 
Rusijos teritoriją ir nukreips godų žvilgsnį į vakarus. Kaip ir Hit- 
leris, tik šis žvelgė į rytus. 

— Kodėl jam reikėtų Lenkijos? 

— Kodėl Hitleriui reikėjo Lenkijos? Lenkija buvo tarp jo ir 
Rusijos. Jis nekentė lenkų ir buvo pasirengęs pradėti karą. Čen- 
kovui nusispjaut į Lenkiją, jis tik nori ją kontroliuoti. Ir nori su- 
griauti NATO. 

— Negi sutiktų rizikuoti trečiuoju pasauliniu karu? 

Nuspausti visi mygtukai; ekranas vėl tapo siena, užsižiebė 
šviesos. Audiovizualinė paskaita baigėsi, atėjo metas dar rim- 
tesniam pokalbiui. Skausmas sugriebė Tedžio kojas, ir jis neju- 
čia susiraukė. 

— Negaliu nieko atsakyti, — tarė. — Mes žinome daug, bet 
nežinome, ką žmogus galvoja. Jis veikia labai patylom, paskirs- 

to Žmones po vietas, viską rengia iš anksto. Suprantate, tai nėra 
visiškai netikėta. 

— Žinoma, ne. Pastaruosius aštuonerius metus esame turėję 
tokių scenarijų, bet visados būdavo viltis, kad to neįvyks. 

— Dabar vyksta, kongresmene. Kol mudu šnekamės, Čen- 
kovas ir Golcinas šalina savo priešininkus. 

— Kiek dar liko laiko? 

Tedis vėl pasimuistė po antklode, pabandė pakeisti padėtį, 
kad skausmas liautųsi. 

— Sunku pasakyti. Jeigu jis apsukrus, o veikiausiai toks ir 
yra, palauks, kol kils gatvių riaušės. Manau, po metų Natis Čen- 
kovas bus įžymiausias pasaulio žmogus. 

Po metų, tarė sau Leikas, lyg ką tik būtų išgirdęs savo pa- 
ties mirties nuosprendį. 

Stojo ilga tyla — jis mąstė apie pasaulio pabaigą. Tedis, ži- 
noma, netrukdė. Paširdžiuos seniokui gerokai palengvėjo. Lei- 
kas jam labai patiko. Iš tiesų buvo dailus, aiškiai dėstantis min- 
tis, protingas. Jie vykusiai pasirinko. 

Jis galėtų būti tinkamas kandidatas. 


Dar po puodelio kavos ir telefono skambučio, į kurį Tedis 
turėjo atsiliepti, — skambino viceprezidentas, — juodu vėl at- 
naujino posėdėlį ir kalbėjosi toliau. Kongresmenas buvo pama- 
lonintas, kad Tedis nepagaili jam tiek daug laiko. Rusai ateina, 
tačiau Tedis atrodė išties ramus. 

— Nereikia jums aiškinti, kokie nepasirengę mūsų kariš- 
kiai, — pasakė jis rimtai. 

— Nepasirengę kam? Karui? 

— Galbūt. Jeigu būsime nepasirengę, tikrai galėtume sulauk- 
ti karo. Jeigu būsime stiprūs, jo išvengsime. Kaip tik šiuo metu 
Pentagonas būtų nepajėgus padaryti tai, ką padarė 1991-aisiais 
per Persijos įlankos karą. 

— Mūsų parengtis septyniasdešimties procentų, — autori- 
tetingai pareiškė Leikas. Tai buvo jo sritis. 

— Septyniasdešimt procentų mums atneš karą, pone Leikai. 
Karą, kurio mes nepajėgūs laimėti. Čenkovas leidžia naujai gin- 
kluotei kiekvieną skatiką, kurį tik geba pavogti. O mes apkarpo- 
me biudžetus ir silpniname savo ginkluotąsias pajėgas. Norime 

spaudinėti mygtukus tr leisti gudrias bombas, kad nebūtų pralie- 
ta nė lašo amerikietiško kraujo. Čenkovas turės du milijonus al- 
kanų kareivių, trokštančių kovoti ir, jeigu prireiks, — numirti. 

Valandėlę Leiką apėmė pasididžiavimas. Jis turėjo drąsos 
balsuoti prieš paskutinįjį biudžeto projektą, nes šiame buvo nu- 
matyta sumažinti karines išlaidas. Jo gimtosios Arizonos žmo- 
nes tai suerzino. 

— Ar dabar negalite demaskuoti Čenkovo? — paklausė jis. 

— Ne. Jokiu būdu. Mes turime puikią žvalgybą. Jeigu dabar 
sureaguosime, jisai supras, kad žinome. Tai šnipų žaidimas, po- 
ne Leikai. Per anksti iš Čenkovo daryti pabaisą. 

— Tai koks jūsų planas? — drąsiai paklausė Leikas. Vis dėlto 
pernelyg įžūlu klausti Tedį apie jo planus. Susitikimas savo tiks- 
14 pasiekė. Dar vienas kongresmenas buvo pakankamai supažin- 
dintas su padėtimi. Bet kurią akimirką Leikas galėjo būti papra- 
šytas pasišalinti, idant būtų pakviestas vidun kokio nors kito ko- 
miteto pirmininkas. 

Tačiau Tedis turėjo didelių planų ir nekantravo su jais pasi- 
dalyti. 0 

— Po dviejų savaičių pirminiai rinkimai Niu Hampšyre. Tu- 
rime keturis respublikonus ir tris demokratus, kurie visi kalba tą 
patį. Nė vienas kandidatas nenori didinti gynybos išlaidų. Ste- 
buklų stebuklas, mūsų biudžetas perteklinis, todėl kiekvienas turi 
šimtą idėjų, kaip išleisti pinigus. Silpnapročių gauja. Vos prieš 
kelerius metus mes turėjome milžinišką biudžeto deficitą, 1r Kon- 
gresas leido pinigus greičiau, nei juos įmanoma buvo spausdin- 
ti. O dabar perteklius. Jie apsiryja kiauliena. 

Kongresmenas sekundėlę nukreipė žvilgsnį į šalį, paskui nu- 
sprendė tai nuleisti negirdomis. 

— Atleiskite, — susizgribo Tedis. — Kongresas kaip visu- 
ma elgiasi neatsakingai, bet mes turime daug puikių kongres- 
menų. 

— Galite man apie tai nė nekalbėti. 

— Šiaip ar taip, kovos laukas grūste prigrūstas vienodų klo- 
nų. Prieš dvi savaites turėjome skirtingų pretendentų. Jie drabs- 
tėsi purvais ir iš pasalų svaidėsi vienas į kitą peiliais, ir visa tai 
vardan šalies keturiasdešimt ketvirtosios, didžiausiosios valsti- 
jos. Kvailystė. — Tedis nutilo, susiraukė ir pabandė pakeisti sa- 

vo bejėgių kojų padėtį. — Mums reikia naujo žmogaus, pone Lei- 
kai, ir manome, kad tai galėtumėte būti jūs. 

Pirmoji Leiko reakcija buvo nuslopinti juoką, ir tai jis pa- 
darė nusišypsodamas, paskui užsikosėdamas. Galiausiai paban- 
dė suimti save į rankas ir tarė: 

— Tikriausiai jūs juokaujate. 

— Pone Leikai, juk žinote, kad nejuokauju, — griežtai at- 
šovė Tedis, ir neliko abejonių, kad Aronas Leikas įkliuvo į gerai 
paspęstus spąstus. 

Atsikrenkštęs Leikas galop visiškai suėmė save į rankas: 

— (Gerai, aš klausau. 

— Tai labai paprasta. Po teisybei, paprastumas ir suteikia 
visam tam grožio. Jūs jau pavėlavote iškelti savo kandidatūrą 
Niu Hampšyre, tačiau galų gale tai nesvarbu. Tegul likusioji šut- 
vė ten stumdosi. Palauksime, kol viskas pasibaigs, ir tuomet vi- 
sus apstulbinsime, paskelbdami jūsų kandidatūrą į prezidentus. 
Daugelis paklaus: “Kas toksai, po šimts, tas Aronas Leikas?' Ir 
puiku. Mes kaip tik to ir norime. Jie gana greitai sužinos. Iš pra- 
džių jūsų platformą sudarys tik viena lenta. Tai yra — vien grin- 
džiama karinėmis išlaidomis. Jūs niūrus pesimistas, su visokio- 
mis baisiomis pranašystėmis, kokios silpnos mūsų karinės pajė- 
gos. Patrauksite visų dėmesį, kai pareikalausite padvigubinti ka- 
rines išlaidas. 

— Padvigubinti? 

— Veikia, a? Ir jūs atkreipėte dėmesį. Padvigubinti per jūsų 
ketverių metų kadenciją. 

— Betgi kodėl? Mums tikrai reikia daugiau karinių išlaidų, 
bet dvigubai jas didinti būtų pernelyg daug. 

— Ne, jeigu mums prieš akis kitas karas, pone Leikai. Ka- 
ras, kuriame mes spaudinėsime mygtukus ir leisime “Tomahau- 
ko“ raketas tūkstančiais, po milijardą baksų šūvis. Velniai rautų, 
mažne jų pritrūkome praeitais metais tame Balkanų jovale. Mes 
nepajėgiame surasti pakankamai kareivių, jūrininkų ir pilotų, po- 
ne Leikai. Jūs tai žinote. Kariškiams reikia tonų grynųjų pinigų, 
kad galėtų verbuoti jaunimą. Mums stinga visko — karių, raketų, 
tankų, lėktuvų, transporterių. Šiuo metu Čenkovas stato. Mes — 
ne. Ir toliau vis mažinamės, tad jeigu taip tęsis ir kitos administ- 
racijos metu, būsime žuvę. 

Tedis vis kėlė balsą, jau šaukė bemaž piktai, o kai baigė žo- 
džiais “būsime žuvę“, Aronas Leikas mažne juto, kaip žemė dre- 
ba nuo krentančių bombų. 

— Iš kur pinigai? — paklausė jis. 

— Pinigai kam? 

— Kariškiams. 

Tedis supurkštė iš pasidygėjimo, paskui tarė: 

— Iš ten pat kaip ir visados. Nejau turiu jums priminti, se- 
re, kad pas mus biudžeto perteklius? 

— Mes jau galvojame, kaip išleisti perteklių. 

— Be abejo, taip. Klausykite, pone Leikai, nesirūpinkite dėl 
pinigų. Kai tik paskelbsite apie savo kandidatavimą, mes velniš- 
kai išgąsdinsime amerikiečius. Iš pradžių jie pagalvos, kad kaž- 
koks dundukas iš Arizonos užsimanė gaminti dar daugiau bom- 
bų. Bet mes juos sukrėsime. Kitame pasaulio pakraštyje sukelsi- 
me krizę, ir staiga Aronas Leikas bus pavadintas aiškiaregiu. 
Svarbiausia — gerai ištaikyti laiką. Kai sakote kalbą, kokie mes 
silpni Azijoje, mažai kas klausosi. Paskui mes ten sukuriame si- 
tuaciją, dėl kurios pasaulis nustėrsta, ir ūmai visiems kyla noras 
su jumis pasikalbėti. Ir visos kampanijos metu laikysimės tokios 
taktikos. Šiam tikslui didinsime įtampą. Perdavinėsime praneši- 
mus, kursime situacijas, manipuliuosime žiniasklaida, trikdysi- 
me jūsų priešininkus. Atvirai sakant, pone Leikai, nemanau, kad 
tai bus labai sunku. 

— Kalbate, lyg jau turėtumėte tokios patirties. 

— Ne. Esame darę kai kuriuos neįprastus dalykus — vien tam, 
kad apsaugotume mūsų šalį. Bet mes niekad nebandėme paveikti 
prezidento rinkimų. — Tedis tai pasakė lyg apgailestaudamas. 

Leikas pamažu atsistūmė su kėde ir pakilo iš vietos, pa- 
mankštino rankas ir kojas, paskui palei stalą nuėjo į kambario 
galą. Kojos tikrai apsunko. Pulsas tvinksėjo pašėlusiu greičiu. 
Spąstai užsitrenkė; jis įkliuvo. 

Sugrįžo į savo vietą. 

— Neturiu pakankamai pinigų, — pabandė gintis per stalą, bet 
žinojo, kad šį manevrą pasitinka tas, kuris jau apie tai pagalvojo. 

Tedis nusišypsojo, linktelėjo ir dėjosi kiek susimąstąs. Leiko 
namas Džordžtaune buvo vertas 400 000 dolerių. Maždaug pusę 
tiek jis laikė atviruose investiciniuose fonduose, o dar 100 000 — 

municipalinėmis obligacijomis. Stambesnių skolų neturėjo. 40 000 
gulėjo perrinkimo sąskaitoje. 

— Turtingas kandidatas nebūtų patrauklus, — tarė Tedis ir 
siekė ranka dar vieno mygtuko. Sienoje vėl sugrįžo vaizdai, ryš- 
kūs ir spalvoti. — Pinigai nesudarys problemos, pone Leikai. — 
Jo tonas pasidarė gerokai lengvesnis. — Priversime gynybos ran- 
govus už tai sumokėti. Pažvelkite, — ir jis mostelėjo dešine ran- 
ka, lyg Leikas nežinotų, kur žiūrėti. — Praeitais metais aerokos- 
minė ir gynybos pramonė uždirbo beveik du šimtus milijardų. 
Mes paimsime tik dalelytę. 

— Kokią dalelytę? 

— Kiek jums reikės. Realiai galime iš jų surinkti šimtą mi- 
lijonų dolerių. 

— Betgi šimto milijonų dolerių neįmanoma nuslėpti. 

— Nebūkite dėl to toks tikras, pone Leikai. Ir nesukite sau 
galvos. Pinigais mes pasirūpinsime. Jūs sakysite kalbas, rekla- 
muositės, plėtosite kampaniją. Pinigai pasipils. Kol ateis lapkri- 
tis, Amerikos rinkėjai bus taip įbauginti dėl pasaulio žūties, jog 
jiems nerūpės, kiek išleidote. Pasieksite triuškinamą pergalę. 

Taigi Tedis Meinardas siūlo triuškinamą pergalę. Leikas sė- 
dėjo tylus, apstulbintas, svaigstančia galva ir išsižiojęs spoksojo į 
visus tuos Švytinčius sienoje pinigus — gynybos ir aerokosmoso 
pramonė, 194 milijardai dolerių. Pastarųjų metų karinį biudžetą 
sudarė 270 milijardų. Padvigubink tai per ketverius metus iki 540 
milijardų dolerių, ir rangovai vėl ims vartytis taukuose. O darbi- 
ninkai! Atlyginimai šoktels ligi dangaus! Darbo vietos visiems! 

Kandidato Leiko pusėn stotų vadovaujantys darbuotojai su 
pinigais ir profsąjungos su rinkėjų balsais. Pirminis sukrėtimas 
ėmė slūgti, pradėjo išaiškėti Tedžio plano paprastumas. Rinkti 
pinigus iš tų, kuriems tai duos pelno. Taip įbauginti rinkėjus, kad 
šie paknopstom pultų prie balsadėžių. Laimėti triuškinamą per- 
galę. Ir podraug išgelbėti pasaulį. 

Tedis leido jam valandėlę pagalvoti, paskui tarė: 

— Didžiumą darbo atliksime per PVK*. Profsąjungos, inži- 
nieriai, vadovaujantys darbuotojai, verslo koalicijos — jau ir da- 


*Politinio veikimo komitetai, sukuriami vienodų interesų grupės finansuoti rin- 
kiminėms kampanijoms kandidatų, kurie vėliau stos jų ginti. 

bar nėra politinių grupuočių stygiaus. O mes suformuosime dar 
ir kitų. 

Leikas jau juos formavo. Šimtai PVK, visi pertekę pinigais, 
kokių dar neregėta nė per vienus rinkimus. Sukrėtimas dabar jau 
visai praėjo, jį pakeitė vien tik tokio sumanymo jaudulys. Dau- 
gybė klausimų sukosi Arono galvoje. Kas bus mano viceprezi- 
dentas? Kas vadovaus kampanijai? Kas bus rinkimų štabo vado- 
vas? Kur iškelti savo kandidatūrą? 

— Gal ir pasisektų, — santūriai tarė jis. 

— O taip, pasiseks, pone Leikai. Tikėkit manimi. Mes jau 
kurį laiką tą planavome. 

— Kiek Žmonių apie tai žino? 

— Tik keli. Jūs rūpestingai pasirinktas, pone Leikai. Tyri- 
nėjome daug potencialių kandidatų, bet jūsų pavardė kilo vis 
aukštyn. Mes patikrinome jūsų biografijos faktus. 

— (Gana nuobodūs, ar ne? 

— Galimas daiktas. Nors jūsų ryšys su ponia Valoti mane 
domina. Ji dusyk išsiskyrusi ir mėgsta skausmą malšinamuosius. 

— Nežinojau, kad turiu ryšį su ponia Valoti. 

— Jus pastaruoju metu matė su ja. 

— Jūsų vyrukai seka, tiesa? 

— Jūs tikitės ko nors mažiau? 

— Turbūt ne. 

— Nusivedėt ją į oficialią paverkšlenimų nuobodybę dėl mo- 
terų priespaudos Afganistane. Negaliu patikėti, — Tedžio žodžiai 
staiga pasidarė atšiaurūs ir pritvinkę sarkazmo. 

— Aš nenorėjau ten eiti. 

— Tuomet ir nereikėjo. Laikykitės atokiau nuo tokių nesą- 
monių. Palikite tai Holivudui. Valoti — tik vieni nemalonumai. 

— Dar kas nors? — paklausė Leikas, ne juokais pereidamas 
į gynybą. Asmeninis jo gyvenimas buvo nuobodokas nuo tada, 
kai tapo našlys. Staiga ėmė tuo didžiuotis. 

— Tiesą sakant, ne. Ponia Benčli, regis, gana pastovi ir 1a- 
bai miela palydovė. 

— O, labai dėkui. 

— Jus puls dėl abortų, bet nebūsite čia pirmas. 

-— Tai nuvalkiota tema. — Leikui pabodo su ja galynėtis: 
jis jau buvo už abortus, prieš abortus, tai nuolaidus, tai griežtas 

dėl reprodukcinių teisių, už laisvą pasirinkimą, už vaikus, pasi- 
sakydavo prieš moteris, buvo palaikomas feminisčių. Per savo 
keturiolika praleistų ant Kapitolijaus kalvos metų jis buvo vai- 
komas po tą minų lauką — abortų klausimą — ir sulig kiekvienu 
nauju strategijos posūkiu prarasdavo kraujo. 

Abortai jo jau nebebaugino, bent šiuo metu. Kur kas dau- 
giau kėlė nerimą tai, kad CŽV knaisiojasi po jo biografiją. 

— Kaip dėl “Žaliojo Medžio“? — paklausė jis. 

Tedis pamojavo dešine plaštaka, lyg tai būtų buvę niekai. 

— Jau praėję dvidešimt metų. Nieko tuomet nenuteisė. Jūsų 
partneris bankrutavo ir buvo apkaltintas, bet prisiekusieji palei- 
do jį laisvėn. Žinia, tai iškils; viskas iškyla. Bet jei atvirai, pone 
Leikai, tai mes laikysime dėmesį nukreiptą kitur. Tai, kad įšoka- 
te į rinkimų traukinį paskutinę akimirką, suteikia pranašumų. 
Spauda neturės pernelyg daug laiko purvui iškasti. 

— Aš viengungis. Mes tik sykį esame išrinkę nevedusį pre- 
zidentą. | 

— Jūs našlys, buvote vyras labai mielos moters, kuri didžiai 
gerbta tiek čia, tiek savo gimtinėje. Tai nebus problema. Patikė- 
kit manimi. 

— Tad kas jums kelia nerimą? 

— Niekas, pone Leikai. Ničniekas. Jūs rimtas kandidatas, 
labai didelė tikimybė, kad būsite išrinktas. Mes sukelsime pro- 
blemas ir baimę, taip pat gausime pinigų. 

Leikas vėl atsistojo, ėmė vaikštinėti po kambarį, glostyda- 
masis plaukus, kasydamasis smakrą, stengdamasis praskaidrinti 
galvą. 

— Turiu daug klausimų, — pagaliau tarė. 

— Gal aš pajėgsiu į kai kuriuos atsakyti. Pasikalbėkime ry- 
toj vėl čia pat tuo pačiu laiku. Gerai išsimiegokite ir viską ap- 
mąstykite, pone Leikai. Laikas — esminis dalykas, bet aš ma- 
nau, kad Žmogus turėtų gauti dvidešimt keturias valandas prieš 
padarydamas tokį sprendimą. — Ištaręs šiuos žodžius, Tedis netgi 
nusišypsojo. 

— Puiki mintis. Leiskite man pagalvoti. Rytoj aš turėsiu at- 
sakymą. 

— Niekas neturi sužinoti apie šį nediduką mūsų pokalbį. 

— Be abejo, ne. 

Ploto prasme teisės biblioteka užėmė lygiai ketvirtadalį vi- 
sos Tramblo bibliotekos kvadratūros. Ji buvo kampe, atskirta rau- 
donų plytų ir stiklo sienos, skoningai pastatyta už mokesčių mo- 
kėtojų pinigus. Teisės bibliotekos viduje lentynos su gerokai nu- 
skaitytomis knygomis stovėjo sugrūstos viena prie kitos, tarp ku- 
rių vos buvo likęs tarpas lankytojams prasisprausti. Palei sienas 
išdėstyti darbo stalai su rašomosiomis mašinėlėmis, kompiute- 
riais ir pakankama moksline griozdalyne, kad patalpa panėšėtų į 
bet kurios stambios firmos biblioteką. 

Teisės biblioteką valdė Brolija. Žinoma, visiems kaliniams 
buvo leidžiama ja naudotis, bet egzistavo nerašyta taisyklė, kad 
skaitytojas turėjo gauti leidimą būti joje tam tikrą laiką. Galbūt 
netgi ne leidimą, tačiau iš anksto privalėdavo perspėti. 

Teisėjas Džo Rojus Spaiseris iš Misisipės uždirbdavo ketu- 
riasdešimt centų per valandą, šluodamas grindis ir tvarkydamas 
stalus bei lentynas. Jis taip pat išnešdavo šiukšles ir apskritai 
buvo laikomas nepakeičiamu, kai gaudavo dorotis su tomis juo- 
dadarbiškomis pareigomis. Teisėjas Hetlis Bičas iš Teksaso bu- 
vo oficialusis šio skyriaus bibliotekininkas ir brangiausiai ap- 
mokamas — po penkiasdešimt centų už valandą. Pedantiškai rū- 
pindamasis “savo tomais", jis dažnai apsibardavo su Spaiseriu 
dėl jų priežiūros. Teisėjas Finas Jarberis, kadaise Kalifornijos 
aukščiausiojo teismo narys, gaudavo po dvidešimt centų už va- 
landą kaip kompiuterių specialistas. Jo atlyginimas buvo žemiau- 
sias, nes tikrai mažai išmanė apie kompiuterius. 

Įprastą dieną visas trejetas teisės bibliotekoje praleisdavo 
nuo šešių iki aštuonių valandų. Jeigu koks nors Tramblo kalinys 
turėdavo juridinių problemų, jis paprasčiausiai susitardavo pasi- 
matyti su vienu iš Brolijos ir aplankydavo šiuos mažuosiuose jų 
apartamentuose. Hetlis Bičas buvo nuosprendžių ir apeliacijų eks- 
pertas. Finas Jarberis užsiėmė bankrotų, skyrybų ir paramos vai- 
kams bylomis. Džo Rojus Spaiseris, neturėdamas jokio forma- 
laus teisinio išsilavinimo, nesirinko griežtos specialybės. Nei to- 
kios troško. Jis tvarkė apgaulių reikalus. 

Griežtos taisyklės draudė Brolijai imti atlygį už savo teisi- 

nę veiklą, tačiau griežtos taisyklės nedaug ką reiškė. Vis dėlto 
jie buvo nuteistieji nusikaltėliai, ir, jeigu pasitaikydavo proga 
patylom užsidirbti grynųjų iš šalies, niekas neprieštaraudavo. Pel- 
ningiausia sritis buvo nuosprendžiai. Maždaug ketvirtadalis ka- 
linių, patekusių į Tramblą, buvo klaidingai nuteisti. Bičas galė- 
davo pernakt peržiūrėti protokolus ir rasti juose spragų. Vos prieš 
mėnesį jis nurėžė ketverius metus nuo nuosprendžio jaunikai- 
čiui, kuriam buvo paskirta penkiolika. Giminės sutiko mokėti; ir 
Brolija uždirbo 5000 dolerių — didžiausią iki šiol honorarą. Per 
jų advokatą Neptjun Byče Spaiseris suveikė atidaryti slaptą in- 
dėlio sąskaitą. Teisės bibliotekos gale už lentynų ir vos matomas 
iš pagrindinės patalpos glaudėsi ankštas pasitarimų kambarėlis. 
Jo durys buvo įstiklintos, tačiau niekas nepasivargindavo pažvelg- 
ti vidun. Brolija ten pasitraukdavo tylių reikalų aptarti. Vadino 
jį savo kabinetu. 

Spaiseris ką tik buvo susitikęs su jų advokatu ir gavęs paštą — 
keletą išties gerų laiškų. Jis uždarė duris ir išėmė iš aplanko voką. 
Pamosikavo juo prieš Bičą ir Jarberį, kad šie pamatytų. 

— Geltonas, — tarė jis. — Argi ne miela? Tai Rikiui. 

— Nuo ko? — paklausė Jarberis. 

— Nuo Kerčio iš Dalaso. 

— Bankininko? — pagyvėjo Bičas. 

— Ne, Kerčiui priklauso juvelyrinės parduotuvės. Klausy- 
kitės. — Spaiseris išlankstė laišką, taip pat parašytą ant švel- 
naus geltono laiškinio popieriaus. Jis nusišypsojo, atsikrenkštė 
ir ėmė skaityti: Brangusis Riki, Tavo sausio aštuntosios laiškas 
pravirkdė mane. Perskaičiau jį tris kartus. Vargšas berniuk. Ko- 
dėl jie tave ten laiko? 

— Kur jis? — paklausė Jarberis. 

— Rikis uždarytas prabangiame reabilitacijos centre, už kurį 
moka jo turtingas dėdė. Išbuvo ten metus, yra jau Švarus ir visiš- 
kai reabilituotas, tačiau pabaisos, kurie vadovauja tam centrui, 
iki balandžio nesutinka jo išleisti, nes gauna dvidešimt tūkstan- 
čių dolerių per mėnesį iš to turtingo dėdės, kuris paprasčiausiai 
trokšta, kad vyrukas ten liktų uždarytas, ir nenori siųsti nė kiek 
kišenpinigių smulkioms išlaidoms. Ar ką nors prisimenat? 

— Taip, dabar jau prisimenu. 

— Jūs padėjote sukurti fiktyvią istoriją. Galiu tęsti? 

— Prašom. 

Spaiseris skaitė toliau: 

Mane ima pagunda pačiam nuskristi ten ir susitikti 
su tais bjauriais žmonėmis. O tavo dėdė, koks jis nelai- 
mėlis! Jo tipo turtuoliai tariasi galį tik siųsti pinigus ir 
daugiau į nieką nesikišti. Kaip tau pasakojau, mano tėvas 
buvo gana pasiturintis ir vis tiek nelaimingiausias žmo- 
gus, kokį kada nors pažinojau. Žinoma, jis man pirkdavo 
dalykus, kurie buvo laikini ir nieko nereikšdavo, kai iš- 
nykdavo. Bet jis neturėjo nė valandėlės laiko man. Buvo 
pasiligojęs, visai kaip tavo dėdė. Įdėjau tūkstančio dole- 
rių čekį, jeigu tau prireiktų ko nors iš jūsiškės parduotu- 
vės... Riki, nekantrauju išvysti tave balandį. Esu pasakęs 
savo žmonai, kad šį mėnesį Orlande vyks tarptautinė dei- 
mantų paroda, bet ji visai nenori ten manęs lydėti. 

— Balandį? — pasitikslino Bičas. 

— Taip. Rikis neabejoja, kad balandį bus išleistas. 

— Kaip miela, — nusišypsojo Jarberis. — O Kertis turi žmo- 
ną ir vaikučių? 

— Kerčiui penkiasdešimt aštuoneri, turi tris suaugusius vai- 
kus ir du vaikaičius. 

— Kur čekis? — paklausė Bičas. 

Spaiseris pasklaidė laiško lapus ir stabtelėjo prie antro pus- 
lapio: 

Turime būti tikri, kad Orlande galėsi su manimi su- 
sitikti, — perskaitė jis. — Ar esi įsitikinęs, kad balandį 
pagaliau tave paleis? Prašau man parašyti. Nuolat apie 
tave galvoju. Esu rašomojo stalčiuje pasislėpęs tavo nuo- 
trauką, ir kai pažvelgiu į tavo akis, žinau, kad mudu tu- 
rime būti kartu. 

— Neskanu, neskanu, neskanu, — pakomentavo Bičas vis 
dar šypsodamasis. — Ir jis iš Teksaso. 

— Neabejoju, kad Teksase daug lipšnių berniukų, — įsiter- 
pė Jarberis. 

— O Kalifornijoje jų nėra? 

— Visą kita vien sentimentalūs niekai, — toliau kalbėjo 
Spaiseris, greitomis perbėgdamas akimis laišką. Turėsime dar ga- 
nėtinai laiko perskaityti jį vėliau. — Iškėlęs parodė kolegoms 
1000: dolerių čekį. Tinkamu laiku šis bus patylom išgabentas ir 
perduotas advokatui, kuris perves pinigus į jų slaptąją sąskaitą. 

— Kada jį papurtysime? — paklausė Jarberis. 

— Apsikeiskime dar keliais laiškais. Rikiui reikia patirti dau- 
giau vargo. 

— Gal kuris iš sargų jį sumuštų ar ką nors tokio panašaus? — 
pasiūlė Bičas. 

— Pas juos ten nėra sargų, — atsakė Spaiseris. — Tai spe- 
ciali reabilitacijos klinika, prisimenat? Jie turi konsultantus. 

— Betgi ten griežto režimo įstaiga, ar ne? O tai reiškia var- 
tus ir tvoras, tad tikrai ten turi būti vienas kitas apsaugininkas. 
Kas, jeigu Rikis būtų užpultas duše arba rūbinėje kokio nors gal- 
vijo, užsigeidusio jo kūno? 

— Tai negali būti seksualinis užpuolimas, — pasakė Jarbe- 
ris. — Ko gero, išgąsdintų Kertį. Šis dar pamanytų, kad Rikis 
pasigavo kokią ligą ar panašiai. 

Taigi vyrai fiktyvią istoriją tęsė dar kelias minutes, kol kūrė 
daugiau negandų vargšui Rikiui. Jo nuotrauka buvo paimta iš vie- 
no kartu kalinčio vyrioko žurnalų komplekto, paskui jų advoka- 
to nukopijuota ir išsiuntinėta daugiau nei tuzinui susirašinėjimo 
bičiulių po visą Šiaurės Ameriką. Fotografijoje šypsojosi kole- 
džo absolventas su tamsiai mėlyna apranga, — akademine kepu- 
raite ir mantija, — laikantis rankoje diplomą, labai dailus jauni- 
kaitis. 

Nuspręsta, kad Bičas kelias dienas pasidarbuosiąs prie nau- 
jos istorijos, paskui parašysiąs kito laiško Kerčiui apmatus. Bi- 
čas tapo Rikiu, ir šiuo metu jų pramanytasis kenčiantis vaikinu- 
kas rašė sakmes apie savo vargus aštuoniasdešimčiai skirtingų 
atjaučiančių sielų. Teisėjas Jarberis tapo Persiu — jaunikaičiu, 
taip pat uždarytu už narkotikus, bet dabar švaraus ir besidairan- 
čio pagyvenusio turtingo dėdulės, su kuriuo galėtų prasmingai 
praleisti laiką. Persis buvo užmetęs penketą meškerių ir dabar 
pamažėle jas vyniojo. 

Džo Rojus Spaiseris nemokėjo itin gerai rašyti. Todėl koor- 
dinavo apgaules, padėjo kurti fiktyvias istorijas, žiūrėjo, kad jo- 
se neįsiveltų klaidų, ir susitikinėjo su advokatu, kuris atgaben- 
davo korespondenciją. Ir jis tvarkė pinigus. 

Dabar išsitraukė iš kišenės dar vieną laišką ir paskelbė: 

— O šis, gerbiamieji, nuo Kvinso. 

Viskas tartum sustingo, kol Bičas ir Jarberis spoksojo į laiš- 

ką. Kvinsas buvo turtingas bankininkas nedideliame Ajovos mies- 
tuke, sprendžiant iš šešeto laiškų, kuriais jis ir Rikis apsimainė. 
Kaip ir kitus, jie surado jį per pažinčių skelbimų skyrelį gėjų 
žurnale, šiuo metu paslėptame teisės bibliotekoje. Jis užkibo iš 
antro karto; pirmasis bandymas sukėlė įtarimą, todėl auka nusi- 
rovė nuo kabliuko. Paties Kvinso fotografija buvo momentinė 
nuotrauka, padaryta prie ežero: be marškinių, pilvotas, liesų ran- 
kų, pradedančiais plikti nuo kaktos plaukais, kaip tatai atsitinka 
penkiasdešimt vienerių metų amžiuje, aplinkui iš visų pusių šei- 
mynykščiai. Fotografija buvo prasta, be abejo, Kvinso parinkta 
todėl, kad būtų sunku jį atpažinti, jeigu kas nors bandytų tai pa- 
daryti. 

— Gal norėtum perskaityti, drauguži Riki? — paklausė Spai- 
seris, paduodamas laišką Bičui. Šis jį paėmė ir pasižiūrėjo į; voką. 
Paprastas baltas, be atgalinio adreso, raidės spausdintos mašinėle. 

— Jūs skaitėte? — paklausė Bičas. 

— Ne. Na, pirmyn! 

Bičas pamažu išėmė laišką, paprasto balto popieriaus lapą, 
prirašytą glaustų per vieną intervalą pastraipų, kokios gaunamos 
rašant senoviška rašomąja mašinėle. Atsikrenkštė ir ėmė skaityti: 

Brangusis Riki, tai padaryta. Negaliu tuo patikėti, 
bet aš tai padariau, man pavyko. Pasinaudojau takso- 
fonu ir pašto perlaida, kad nieko nebūtų įmanoma su- 
sekti — manau, nepalikau pėdsakų. Kompanija, kurią 
pasiūlei Niujorke, nuostabi, labai diskretiška bei pa- 
slaugi. Prisipažinsiu atvirai, Riki, buvau velniškai iš- 
sigandęs. Užsisakyti gėjų kruizą — aš niekad apie tai 

net nedrįsau svajoti. Ir žinai ką? Tai suteikė atgaivos. 

Aš taip didžiuojuosi savimi. Mudu turime atskirą kaju- 

te, tūkstantis baksų už naktį, ir aš laukiu nesulaukiu tos 

akimirkos. 

Bičas stabtelėjo ir bemaž išdidžiai žvilgtelėjo per akinių viršų 
į abu kolegas. Šie šypsojosi, mėgaudamiesi perskaitytais žodžiais. 

Mes išplaukiame kovo dešimtąją, — skaitė jis to- 
liau, — ir man kilo nuostabi mintis. Aš atvyksiu į Ma- 
jamį devintąją, tad mes neturėsime laiko susieiti drau- 

gėn ir susipažinti. Susitikime laive, mūsų kajutėje. Aš 

būsiu ten pirma, užregistruosiu mus ir užsakysiu šam- 

paną su ledu, paskui lauksiu tavęs. Argi nebus smagu, 

Riki? Tris dienas turėsime tik sau. Žinai, mudu neišei- 

sime iš kajutės. 

Bičas vos vos įstengė tramdyti šypseną ir kol kas jam tai 
kažkaip sekėsi, nes tuo pat metu su pasidygėjimu kratė galvą. 

Nedelsdamas skaitė toliau: 

Aš labai sujaudintas dėl mūsų mažutės ekskursi- 

Jos. Galiausiai nusprendžiau sužinoti, kas iš tikrųjų esu, 

ir tu suteikei man drąsos žengti pirmąjį žingsnį. Nors 

mudu nesame susitikę, Riki, nežinau, kaip aš tau kada 

nors atsidėkosiu... Būk geras, tučtuojau man atsakyk ir 
patvirtink raštu. Saugok save, Riki. Myliu. Kvinsas. 

— Turbūt aš susivemsiu, — pasakė Spaiseris, tačiau nela- 
bai įtikinamai: dar tiek daug reikėjo padaryti. 

— Nagi papurtykime jį, — pasiūlė Bičas. Kiti du tuoj pat 
sutiko. 

— Tai kiek paimsim? — paklausė Jarberis. 

— Mažiausiai šimtą tūkstančių, — pareiškė Spaiseris. — 
Dviem jo šeimos kartoms priklausė bankai. Juk žinome, kad dar 
ir dabar jo tėvas dalyvauja versle, tad įsivaizduojate, kaip senis 
pasiustų, jeigu jo berniukas būtų išstumtas. Kvinsas jokiu būdu 
negali leistis išspiriamas iš pelningos vietelės, tad sumokės, kiek 
pareikalausime. Puiki situacija. 

Bičas jau užsirašinėjo. Taip pat ir Jarberis. Spaiseris ėmė 
žingsniuoti po kambarėlį it lokys, tykantis grobio. Mintys sruvo 
galvon pamažu, — kalba, nuomonės, strategija, — bet netrukus 
laiškas buvo suredaguotas. 

Bičas perskaitė jo apmatus: 

Brangusis Kvinsai, kaip buvo miela gauti tavo sau- 

sio keturioliktosios laišką. Esu toks laimingas, kad už- 

sirašei į gėjų kruizą. Skamba žavingai. Tik viena pro- 

blemėlė. Aš negalėsiu tuo pasinaudoti dėl poros prie- 
žasčių. Viena ta, kad būsiu laisvas tik po kelerių metų. 

Aš sėdžiu kalėjime, o ne klinikoje, kurioje gydoma nuo 

narkotikų. Ir nesu gėjus, anaiptol. Turiu žmoną ir du 

vaikučius, ir kaip tik dabar jiems finansiškai sunkus me- 

tas, nes aš čia sėdžiu ir negaliu jų išlaikyti. Štai kur 

pasireiškia tavo vaidmuo, Kvinsai. Man reikia šiek tiek 

tavo pinigų. Noriu šimto tūkstančių dolerių. Galime juos 

pavadinti pinigais už tylėjimą. Atsiųsk juos, ir aš už- 

miršiu tą Rikio reikalą, gėjų kruizą, ir niekas Beikerse, 

Ajovoje, niekad nieko nesužinos. Nei tavo žmona, nei 

vaikai, nei tėvas, nei visa jūsų turtuolių giminė niekad 

nesužinos apie Rikį. Jeigu neatsiųsi pinigų, aš užtvin- 
dysiu jūsų miestuką mudviejų laiškų kopijomis... Tai va- 
dinama prievartavimu, Kvinsai, ir tu įkliuvai. Tai žiau- 

ru, žema ir nusikalstama, bet aš nesuku sau galvos. Man 

reikia pinigų, 0 tu jų turi. 

Bičas nutilo ir apsidairė, laukdamas pritarimo. 

— Gražu, — tarė Spaiseris, mintyse jau leisdamas grobį. 

— Bjauru, — metė Jarberis. — Tačiau kas, jeigu jis nusižu- 
dys? 

— Abejoju, — pasakė Bičas. 

Jie darsyk perskaitė laišką, paskui ėmė svarstyti, ar gerai 
pasirinktas laikas. Nė žodžiu neužsiminė apie savo apgaulių ne- 
teisėtumą ar bausmę, jeigu įkliūtų. Tokias diskusijas buvo pali- 
kę ramybėje jau prieš daug mėnesių, kai Džo Rojus Spaiseris 
įtikino anuodu prisidėti prie jo. Rizika buvo menka, palyginti su 
galimu pelnu. Mažai tikėtina, kad kvinsai, kurie leidžiasi įvilio- 
jami į spąstus, bėgs į policiją ir skųsis, jog yra prievartaujami. 

Tačiau jie dar nieko nepapurtė. Susirašinėjo su tuzinu ar apie 
tiek potencialių aukų, iš kurių visos — pusamžiai vyrai, padarę 
klaidą 1r atsiliepę į štai tokį paprastą skelbimėlį: 


NBV*, virš 20-ies, ieško malonaus ir dis- 
kretiško per 40 ar 50 m. pono, su kuriuo 
norėtų susirašinėti. 


Vienas skelbimukas smulkiu šriftu gėjų Žurnalo pažinčių sky- 
relyje užderėjo šešiasdešimtimi atsakymų; Spaiseriui buvo pa- 
vesta atsijoti niekalą ir nustatyti turtingus taikinius. Iš pradžių 
šis darbas jam pasirodė šlykštus, paskui ėmė linksminti. Dabar 
tai buvo verslas, nes jie ketino išgauti šimtą tūkstančių baksų iš 
visai nekalto žmogaus. 


* Nevedęs baltasis vyriškis — paplitusi JAV skelbimų nuoroda. 

Jų advokatas pasiims trečdalį — tai įprasta pelno nuorėža, 
tačiau vis tiek procentai gniuždantys. Bet kito pasirinkimo jie 
neturi: jisai svarbiausias jų nusikalstamo lošimo dalyvis. 

Jie darbavosi prie laiško Kvinsui valandą, paskui nuspren- 
dė naktį viską dar gerai permąstyti ir galutinį variantą sukurpti 
rytoj. Turėjo dar vieną laišką iš žmogaus, pasivadinusio Huverio 
slapyvardžiu. Tai buvo antras jo laiškas, parašytas Persiui, ir per 
keturias pastraipas kliedintis apie paukštelių stebėjimą. Jarberis 
būsiąs priverstas pastudijuoti paukščius, prieš parašydamas at- 
sakymą kaip Persis ir dėdamasis labai besidomintis šia tema. Ma- 
tyt, Huveris bijojosi dargi savo šešėlio. Neatskleidė nieko asme- 
niška apie save, laiške nebuvo ničnieko, kas kvepėtų pinigais. 

Reikia dar šiek tiek atleisti valą, nusprendė Brolija. Sapalioti 
apie paukštelius, paskui pabandyti pastūmėti prie fizinės draugys- 
tės temos. Jeigu Huveris neužkibs ant užuominos ir jeigu nieko ne- 
atskleis apie savo finansinę padėtį, tuomet teks jį palikti ramybėje. 


Kalėjimų valdyboje Tramblas oficialiai buvo vadinamas ko- 
lonija. Toks apibrėžimas reiškė, kad apie teritoriją nebuvo nei 
tvorų, nei spygliuotos vielos, nei stebėjimo bokštų, nei sargybi- 
nių su šautuvais, tik ir tykančių sučiupti bėglius. Kolonija reiškė 
minimalią apsaugą, tad bet kuris kalinys galėdavo paprasčiau- 
siai išeiti, jei kildavo toks noras. Tramble jų kalėjo tūkstantis, 
bet mažai kas iš jo pasišalindavo. 

Čia buvo geriau nei daugelyje valdiškų vidurinių mokyklų. 
Miegamieji su oro kondicionavimu, švari valgykla, visavertis 
maistas tris kartus per dieną, sunkumų kilnojimo salė, biliardi- 
nė, kortos, mini tenisas, krepšinis, tinklinis, bėgiojimo takelis, 
biblioteka, koplyčia, etatiniai dvasininkai, socialinės rūpybos dar- 
buotojai, neribojamos lankymo valandos. 

Geresnio už Tramblą ir nerastum kaliniams, kurie visi buvo 
priskiriami mažos rizikos kategorijai. Aštuoniasdešimt procentų 
sėdėjo už nusikaltimus dėl narkotikų. Apie keturiasdešimt pro- 
centų buvo apiplėšę bankus, nieko nesužeisdami ir netgi neiš- 
gąsdindami. Likusieji priklausė tarnautojams, kurių nusikaltimai 
rikiavosi nuo smulkių apgavysčių iki daktaro Loido, chirurgo, 
kurio biuras per du dešimtmečius išviliojo iš valstybinio pagy- 
venusiųjų žmonių medicinos draudimo 6 milijonus dolerių. 

Smurtas Tramble buvo netoleruojamas. Retai kas susilauk- 
davo grasinimų. Galiojo daugybė taisyklių, bet kolonijos admi- 
nistracija be vargo priversdavo joms paklusti. Jeigu nesilaikyda- 
vai tvarkos, tave išsiųsdavo kitur, į nuosaikaus režimo kalėji- 
mą — tokį, kuris aptvertas spygliuota viela ir saugomas stor- 
žievių sargybinių. 

Tramblo kalinius tenkino federalinė tvarka, jie deramai el- 
gėsi ir skaičiavo dar likusias iki laisvės dienas. 

Užsiimti rimta nusikalstama veikla kolonijos viduje buvo 
negirdėtas dalykas, kol čia neatsirado Džo Rojus Spaiseris. Prieš 
savo nuopuolį Spaiseris buvo girdėjęs pasakojimų apie “Ango- 
los apgaulę“, šitaip pavadintą pagal liūdnai pagarsėjusį Luizia- 
nos valstijos sunkiųjų darbų kalėjimą. Kai kurie jo įnamiai buvo 
patobulinę pinigų prievartavimo iš gėjų schemą ir kol buvo nu- 
tverti, "palengvino" savo aukas 700 000 dolerių. 

Spaiseris buvo iš kaimiškos apygardos netoli nuo Luizianos 
sienos, ir “Angolos apgaulė" jo kraštuose buvo pagarsėjusi afe- 
ra. Jis nė nesapnavo, kad kada nors ją pamėgdžios. Bet vieną 
rytą atsibudo federalinėje kolonijoje ir nusprendė švarinti visus 
iki vieno, prie kurių tik pasiseks pakankamai arti prisigretinti. 

Kasdien pirmą valandą jis Žingsniuodavo bėgimo taku, daž- 
niausiai vienas, visados su pakeliu “Marlboro". Prieš įkalinamas 
nerūkė dešimtį metų; dabar surūkydavo po du pakelius per die- 
ną. Tad jis žingsniuodavo, kad atitaisytų žalą plaučiams. Per tris- 
dešimt keturis mėnesius jis nužingsniavo 1242 mylias ir numetė 
dvidešimt svarų, nors veikiausiai ne dėl fizinio krūvio, kaip mėg- 
davo teigti. Dėl numesto svorio labiau kaltas režimas be alaus. 

Trisdešimt keturi mėnesiai pražingsniuoti ir prarūkyti, liko 
dar dvidešimt vienas. 

Devyniasdešimt tūkstančių dolerių bingo pinigų, vogtų tie- 
siogine prasme, buvo palaidoti jo kiemo gale, pusmylį už namo, 
šalimais įrankių pašiūrės — paslėpti savo paties sumūrytame rū- 
syje, apie kurį Žmona nieko nežinojo.Vis dėlto ji padėjo jam iš- 
leisti likusią grobio dalį, iš viso 180 000 dolerių, nors federalai 
susekė tik jų pusę. Juodu nusipirko po kadilaką ir iš Naujojo Or- 
leano pirmąja klase nuskrido į Las Vegasą, kur buvo visur vežio- 
jami kazino limuzinais ir gyveno liukso numeriuose. 

Jeigu jis ir turėjo kokių svajonių, tai viena iš jų buvo tapti 

profesionaliu lošėju su būstine Vegase, bet žinomu ir prisibijo- 
mu visuose kazino. Jo lošimas — “Juodasis Džekas", ir nors bu- 
vo pralošęs toną pinigų, vis dar tikėjo galįs priveikti bet kuriuos 
lošimo namus. Karibuose esama kazino, kurių jis dar regėte ne- 
regėjęs. Taip pat laukia Azija. Jis keliausiąs po pasaulį pirmąja 
klase, su žmona ar be jos, apsistosiąs prabangiuose apartamen- 
tuose, užsisakinėsiąs aptarnavimą į numerį ir varysiąs siaubą 
kiekvienam “Juodojo Džeko" kortų dalytojui, pakankamai kvai- 
lam, kad prisileistų jį prie stalo. 

Pasiimsiąs iš savo galukiemio tuos 90 000 dolerių, pridursiąs 
savąją dalį iš “Angolos apgaulės" ir persikelsiąs į Las Vegasą. Su 
žmona ar be jos. Jau keturis mėnesius ji nesilankė Tramble, nors 
paprastai atvažiuodavo kas trečią savaitę. Naktimis jisai sapnuo- 
davo košmarus, kad jinai rausia galukiemį, ieškodama užkasto 
lobio. Buvo beveik tikras, kad ji nežino apie pinigus, bet abejo- 
nė vis tiek graužė. Tuomet, prieš išsiunčiamas į kalėjimą, jis dvi 
naktis gėrė ir kažką prasitarė apie 90 000 dolerių. Nepajėgė tiks- 
liai prisiminti savo žodžių. Nors ir kaip stengėsi, paprasčiausiai 
nepajėgė tiksliai atgaminti, ką jai pasakęs. 

Sukoręs mylią, užsirūkė dar vieną “Marlboro"'. Gal dabar ji 
turi draugužį? Rita Spaiser — patraukli moteris, šen bei ten ap- 
kūnoka, tačiau ne tiek, kad 90 000 dolerių nepajėgtų paslėpti. 
Kas, jeigu ji su savo naujuoju pisokliu surado pinigus ir dabar 
juos švaisto? Vienas iš Džo Rojaus bjauriausių, nuolat pasikar- 
tojančių košmarų — lyg scena iš prasto filmo: Rita ir kažkoks 
nepažįstamas vyriškis su kastuvais tarsi kokie idiotai per lietų 
rausia žemę. Kodėl per lietų, jis negalėjo pasakyti. Tačiau visa- 
dos tai dėdavosi naktį, per pačią audrą su perkūnija; blyksint žai- 
bams jis išvysdavo anuos brendančius per kiemą, vis arčiau ir 
arčiau prie įrankių pašiūrės. Viename sapne naujasis paslaptingas 
draugužis sėdėjo buldozeryje ir stumdė purvo krūvas po visą so- 
dybą, o Rita stovėjo šalimais, kastuvu rodydama tai šen, tai ten. 

Džo Rojus geidė pinigų. Tiesiog juto juos savo delnais. Skai- 
čiuodamas dienas Tramble, pavogs ir prievarta išplėš, kiek pa- 
jėgs, paskui išsikas savo lobį ir pasiduos į Las Vegasą. Niekas jo 
gimtajame mieste nesulauks malonumo rodyti į jį pirštais, šnabž- 
dėti ir sakyti: “Aure, senukas Džo Rojus. Turbūt jąu sugrįžo iš 
kaliūzės". Niekados! 

Gyvens jis plačiai. Su žmona ar be jos. 


BROLIJA 37 


Tedis pažvelgė į išrikiuotus palei stalo kraštą buteliukus su 
tabletėmis, — nelyginant maži budeliai šie išvaduos jį nuo kan- 
čios. Priešais sėdėjo Jorkas ir skaitė iš savo užrašų. 

Jorkas pranešė: 

— Jis nesitraukė nuo telefono iki trečios ryto, kalbėjosi su 
draugais Arizonoje. 

— Su kuo? 

— Bobiu Landeriu, Džimu Golisonu, Ričardu Haseliu — sa- 
vo nuolatine šutve. Su piniguočiais. 

— Ir su Deilu Vaineriu? 

— Taip, ir su juo. — Jorką nustebino Tedžio atmintis. Šis 
dabar sėdėjo užsimerkęs ir trynėsi smilkinius. Kažkur tarp jų, 
kažkur giliai smegenyse glūdėjo Leiko draugų, rėmėjų, patikėti- 
nių, rinkimų pagalbininkų ir senųjų vidurinės mokyklos moky- 
tojų pavardės. Visos jos tvarkingai sudėtos tolimame kamputyje 
ir prireikus galės būti panaudotos. 

— Kas nors neįprasta? 

— Ne, tikrai ne. Tik įprasti klausimai, kokių galėtum tikėtis 
iš Žmogaus, planuojančio tokį netikėtą ėjimą. Jo draugai buvo nu- 
stebinti, netgi sukrėsti ir kažkokie vangūs, tačiau nieko, atsigaus. 

— Ar jie teiravosi apie pinigus? 

— Žinoma. Bet jis kalbėjo miglotai, nors pasakė, kad tai 
nesudarys problemos. Jie buvo skeptiški. 

— Ar jis saugojo mūsų paslaptis? 

— Be abejo. 

— Ar pajuto, kad mes klausomės? 

— Nemanau. Vienuolika kartų jisai skambino iš savo kabi- 
neto tir aštuonis — iš namų. Nėsyk iš mobilaus. 

— O faksai? Elektroninis paštas? 

— Ničnieko. Dvi valandas jis praleido su Skjara, savo... 

— Personalo viršininku. 

— Tikrai taip. Iš esmės juodu planavo rinkimų kampaniją. 
Skjara nori jai vadovauti. Nensą iš Mičigano jie norėtų matyti 
kaip viceprezidentą. 

— Neblogas pasirinkimas. ) 

— Atrodo, puikus. Mes jį jau tikriname. Dvidešimt trejų iš- 
siskyrė, tačiau tatai buvo prieš trisdešimt metų. 

— Tai ne problema. Ar Leikas pasirengęs įsipareigoti? 

— O, taip! Juk jis politikas, tiesa? Jam pažadėti karalystės 
raktai. Jis jau rašo kalbas. 

Tedis išėmė iš buteliuko tabletę ir prarijo ją neužsigerda- 
mas. Išsiviepė, lyg ta būtų buvus karti. Suraukė kaktą ir tarė: 

— Jorkai, pasakykite man, gal ką nors pražiūrėjome dėl šio 
vyrioko. Jokių užslėptų nuodėmių šeimoje? 

— Jokių, šefe. Šešis mėnesius tyrinėjome jo nešvarius bal- 
tinius. Nėra nieko, kas galėtų mums pakenkti. 

— Jis neketina vesti kokios kvaišos? 

— Ne. Susitikinėja su keliomis moterimis, bet nieko rimta. 

— Jokio sekso su stažuotojomis? 

— Visiškai jokio. Jis švarus. 

-Juodu kartojo dialogą, kurį jau daugsyk vedė. Tačiau dar vie- 
nas nepakenks. | 

— Jokių šešėlinių finansinių reikalų iš užkulisinio jo gyve- 
nimo? 

— Šis ir yra jo gyvenimas, šefe. Užkulisyje ničnieko. 

— Girtuoklystė, narkotikai, tabletės pagal receptą, lošimas 
internete? 

— Ne, sere. Jis visai švarus, nuosaikus, padorus, protingas, 
tiesi0g nuostabus. 

— Pasikalbėkime su juo. 

Aronas Leikas vėl buvo palydėtas į tą patį kambarį Langlio 
gilumoje, šįsyk trijų dailių jaunikaičių, saugančių jį, lyg pavo- 
jus tykotų už kiekvieno kampo. Jis žengė netgi-greičiau negu va- 
kar, dar aukščiau pakelta galva, tiesut tiesutėle nugara. Jo stotas 
augo valandomis. 

Vėl pasisveikino su Tedžiu ir paspaudė šio sudiržusią ran- 
ką, paskui nusekė įkandin antklode užkloto invalido vežimėlio į 
bunkerio vidų ir atsisėdo iš kitos stalo pusės. Apsikeitė manda- 
gybėmis. Jorkas stebėjo kitame kambaryje, esančiame tolėliau 
koridoriuje, kur prie slaptų kamerų prijungti trys monitoriai per- 
davinėjo kiekvieną žodį, kiekvieną judesį. Greta Jorko sėdėjo du 
vyriškiai, kurie visą laiką nagrinėjo vaizdo juostoje įrašus Žmonių, 

šiems kalbant, kvėpuojant, judinant rankas, akis, galvą ir kojas, 
stengdamiesi nustatyti, ką kalbantieji iš tikrųjų turėjo mintyse. 

— Ar gerai išsimiegojote praeitą naktį? — paklausė Tedis, 
nutaisydamas šypseną. 

— Taip, tikrai, — sumelavo Leikas. 

— Gerai. Suprantu, jog esate pasirengęs sutikti su mūsų san- 
dėriu. 

— Sandėriu? Aš nežinojau, jog tai būtent sandėris. 

— O, taip, pone Leikai, tai būtent sandėris. Mes pažadame, 
kad būsite išrinktas, o jūs pažadate padvigubinti gynybos išlai- 
das ir pasirengti prieš tuos rusus. 

— Tuomet tebūnie tai sandėris. 

— Puiku, pone Leikai. Aš labai patenkintas. Jūs būsite šau- 
nus kandidatas ir puikus prezidentas. 

Šie žodžiai nesiliovė skambėti Leikui ausyse, bet jis nega- 
lėjo jais patikėti. Prezidentas Leikas. Prezidentas Aronas Lei- 
kas. Šiąnakt iki penktos ryto jis žingsniavo po kambarį, stengda- 
masis save įtikinti, jog jam siūlomi Baltieji rūmai. Šitai atrodė 
pernelyg lengva. Kita vertus, kad ir kaip stengėsi, niekaip nepa- 
jėgė išmesti iš galvos ir paradinės pusės. Ovalusis kabinetas. Vi- 
si tie reaktyviniai lėktuvai ir sraigtasparniai. Laukiančios kelio- 
nės po pasaulį. Šimtai padėjėjų, pasirengę vykdyti kiekvieną pa- 
liepimą. Iškilmingi pietūs su pasaulio galingaisiais. 

Ir svarbiausia — vieta istorijoje. 

O taip, Tedis gaus tą sandėrį. 

— Pasišnekėkime apie pačią kampaniją, — pasiūlė Tedis. — 
Manau, turėtumėte paskelbti iškeliąs savo kandidatūrą po Niu 
Hampšyro. Duokime nusėsti dulkėms. Tegul laimėjusieji gaus sa- 
vąsias penkiolika minučių, o pralaimėjusieji dar labiau apsidrabs- 
tys purvais, ir tada pasiskelbkite. 

— Tatai gana greit, — priminė Leikas. 

— Mes neturime daug laiko. Praleisime Niu Hampšyrą ir 
pasirengsime Arizonai bei Mičiganui vasario dvidešimt antrąją. 
Reikia, kad tose dviejose valstijose jūs laimėtumėte. Kai tai įvyks, 
jūs įsitvirtinsite kaip rimtas kandidatas ir būsite pasirengęs kovo 
mėnesiui. 

„— Aš galvojau pasiskelbti savo gimtojoje valstijoje, kur nors 
Fynikse. 

— Mičigane geriau. Tai didesnė valstija, penkiasdešimt aš- 
tuoni delegatai, palyginti su dvidešimt keturiais Arizonos. Bus 
tikimasi, kad jūs laimėsite namuose. Jeigu tą pačią dieną laimė- 
site ir Mičigane, tuomet būsite kandidatas, su kuriuo teks skai- 
tytis. Pirma iškelkite savo kandidatūrą Mičigane, paskui po ke- 
lių valandų tai padarykite savo gimtojoje apygardoje. 

— Puiki mintis. 

— Flinte yra sraigtasparnių gamykla “D-L Trilling". Jie turi 
didžiulį angarą, Keturis tūkstančius darbuotojų. Generalinis di- 
rektorius — žmogus, su kuriuo aš galiu pasikalbėti. 

— Pritraukite jį, — pasakė Leikas, neabejodamas, kad Te- 
dis jau pasikalbėjo si generaliniu. | 

— Ar galite poryt pradėti filmuoti reklaminius skelbimus? 

— Aš galiu viską, — patvirtino Leikas, įsitaisydamas kelei- 
vio vietoje, — ėmė aiškėti, kas vairuoja autobusą. 

— Jums sutikus, mes nusamdysime konsultacinę grupę iš 
šalies, kad užsiimtų skelbimais ir reklama. Bet mes čia turime 
geresnių Žmonių, be to, jie jums nieko nekainuos. Suprantate, ne 
tai, kad pinigai būtų problema. 

— Manau, šimto milijonų turėtų viskam pakakti. 

— Turėtų. Šiaip ar taip, mes šiandien pat pradėsime dirbti 
prie televizijos reklamos. Manau, jums patiks. Viskas bus pie- 
šiama kuo niūriausiomis spalvomis — vargana mūsų kariškių pa- 
dėtis, visokios grėsmės iš užsienio. Pasaulio žūtis ir panašūs da- 
lykai. Tai mirtinai išgąsdins žmones. Įterpsime jūsų pavardę bei 
veidą, kelis trumpus žodžius ir akies mirksniu tapsite žinomiau- 
siu šalies politiku. 

— Žinomumas nelaimės rinkimų. 

— Bet pinigai laimės. Pinigai nuperka televiziją ir viešo- 
sios nuomonės apklausas, daugiau nieko ir nereikia. 

— Man patiktų manyti, kad reikšmės turi 1r idėja. 

— O taip, žinoma, pone Leikai, ir mūsų idėja kur kas reikš- 
mingesnė nei mokesčių mažinimas, įtvirtinamosios priemonės*, 
abortai, monopolijos ir šeimos vertybės bei visos kitos kvailys- 


* Įstatymas, reikalaujantis, kad kompanijose, valstybinėse įstaigose ir mokymo 
įstaigose, kur nuo seno dominavo vyriškos lyties baltieji, būtų padidintas negrų, mote- 
rų ir kitų mažumų skaičius. 

tės, apie kurias girdime. Mūsų idėja — gyvenimas ir mirtis. Ši 
idėja pakeis pasaulį ir apsaugos mūsų gerovę. Po teisybei, tik tai 
mums ir rūpi. 

Leikas pritariamai linksėjo. Apsaugoti ekonomiką, palaiky- 
ti taiką — ir amerikiečiai rinkėjai atiduos balsus už bet ką. 

— Aš turiu tinkamą žmogų, kuris galėtų vadovauti kampa- 
nijai. — Leikas troško nors ką pasiūlyti savo. 

— Ką tokį? 

— Maiką Skjarą, mano personalo vadovą. Savo artimiausią 
patarėją, žmogų, kuriuo besąlygiškai tikiu. 

— Ar jis turi kokios nors patirties nacionaliniu mastu? — 
paklausė Tedis, nors gerai žinojo, kad vyrukas neturi jokios. 

— Ne, bet jis tikrai sugebės. 

— Puiku. Juk tai jūsų kampanija. 

Leikas nusišypsojo ir linktelėjo. Malonu buvo tą išgirsti. Jo 
galvoje jau kirbėjo pirmieji klausimai. 

— Kaip dėl viceprezidento? — paklausė Tedis. 

— Turiu porą pavardžių. Senatorius Nensis iš Mičigano 
yra mano senas draugas. Taip pat dar Teksaso gubernatorius 
Gvaisas. 

Tedis išklausė pavardes itin įdėmiai. Tiesą sakant, pasirink- 
ta neblogai, nors su Gvaisu tikrai nieko neišeis. Jis turtuoliukas, 
kuris šiaip taip praslydo pro koledžą, jau ketvirtąjį dešimtmetį 
mušė golfą, paskui išleido galybę savo tėvo pinigų, kad ketve- 
riems metams įsitaisytų gubernatoriaus rezidencijoje. Be to, dėl 
Teksaso jiems nebus rūpesčių. 

— Man labai patinka Nensis, — linktelėjo Tedis. 

Tuomet Nensis ir bus, mažne prasitarė Leikas. 

Valandą juodu kalbėjosi apie pinigus, pirmąją jų bangą iš 
politinio veikimo komitetų ir apie tai, kaip priimti iškart plūste- 
lėjusius milijonus nesukeliant pernelyg daug įtarimo. Vėliau ant- 
roji banga iš gynybos departamento rangovų. Galiausiai trečioji 
— grynųjų pinigų ir kitų neatsekamų lėšų. 

Bus ir ketvirtoji banga, apie kurią Leikas niekad nesužinos. 
Dėdami viltis į balsavimo punktus, Tedis ir jo įstaiga pasirengę 
tikra šio Žodžio prasme atitempti dėžes grynųjų į profsąjungų 
sales, juodųjų bažnyčias ir baltųjų užjūrio karų veteranų klubus 
tokiuose miestuose kaip Čikaga, Detroitas ir Memfis, taip pat 

Pietų giluma. Dirbdami su vietiniais, kuriuos jau parinkinėjo, jie 
bus pasirengę nupirkti kiekvieną balsą, kokį tik gebės rasti. 

Kuo ilgiau Tedis svarstė savąjį planą, tuo labiau įtikėjo, jog 
rinkimus laimės ponas Aronas Leikas. - 


Nedidukė Trevoro juridinė kontora buvo Neptjun Byče, per 
kelis kvartalus nuo Atlantik Byčo, nors niekas negalėjo pasaky- 
ti, kur baigiasi vienas pliažas* ir prasideda kitas. Džeksonvilis 
stūksojo kelios mylios į vakarus ir vis labiau slinko jūros linkui. 
Kontora buvo perstatyta iš nuomojamo vasarnamio, 0 iš jos su- 
klypusios verandos pastato užpakalyje Trevoras galėjo matyti 
pliažą, vandenyną ir girdėti žuvėdras. Sunku patikėti, bet jis jau 
dvylika metų nuomojo šį būstą. Iš pradžių, kai čia atsikėlė, mėg- 
davo slėptis verandoje, toli nuo telefono ir klientų, be paliovos 
spoksoti į romius Atlanto vandenis vos už dviejų kvartalų. 

Kilimo jis buvo iš Skrentono, ir kaip visiems persikėlėliams 
žiemoti į šiltesnius kraštus, jam galiausiai pakyrėjo spoksoti į 
jūrą, basomis bastytis po pliažus ir mėtyti trupinius paukščiams. 
Dabar labiau mėgo leisti laiką užsirakinęs kontoroje. 

Trevoras baisėjosi teismo salėmis ir teisėjais. Nors darbas 
nekasdieniškas ir savotiškai garbingas, tačiau jis pastūmėjo Tre- 
vorą užsiimti kitokio pobūdžio teisine praktika — nukreipė prie 
darbo su popieriais — nekilnojamojo turto forminimų, testamen- 
tų, nuomos sutarčių, miestų rajonavimo, prie visų tų pilkų, ne- 
įspūdingų, menkų profesijos sferų, apie kurias jam niekas ne- 
dėstė teisės fakultete. Retsykiais jis apsiimdavo vesti kokią nors 
narkotikų bylą, tačiau niekados tokią, kuri baigtųsi teismu. Bū- 
tent vienas iš tų nelaimėlių klientų Tramble suvedė jį su garbiuoju 
Džo Roju Spaiseriu. Netrukus jis tapo visų trijų — Spaiserio, 
Bičo ir Jarberio — oficialiu advokatu. Brolijos, kaip netgi Tre- 
voras juos vadindavo. 

Jis paprasčiausiai buvo jų kurjeris. Persiųsdavo jiems laiš- 
kus kaip oficialius juridinius dokumentus, taigi jiems galiojo pri- 
vilegija, sauganti advokato ir kliento susirašinėjimą. Taip pat jis 
slapčia išgabendavo jų laiškus. Neteikdavo jiems jokių patari- 
mų, O šie jų ir neprašydavo. Jis tvarkė jų bankų sąskaitas užsie- 


* Byčas angl. beach — pliažas. 

nyje ir užsiimdavo jų klientų šeimų skambučiais Tramble. Den- 
gė nešvarius jų reikaliukus ir šitaip išvengdavo teismo salių, tei- 
sėjų bei kitų advokatų, ir tai Trevorui kuo puikiausiai tiko. 

Taip pat jis dalyvavo jų sąmoksle, ir jeigu kada nors visi 
būtų demaskuoti, vyriokas neišneštų sveiko kailio, tačiau dėl to 
nekvaršino sau galvos. “Angolos apgaulė" buvo absoliučiai ge- 
niali, nes jos aukos negalėjo skųstis. Ko jam nerizikuoti už leng- 
vai pelnomą honorarą ir galimus atlygius. 

Nepastebėtas savo sekretorės, jis išsmuko iš kontoros, pas- 
kui nutykino į savąjį restauruotą 1970 m. VW “vabalą" be oro 
kondicionieriaus. Pirmąja gatve nuvažiavo Atlanto bulvaro link, 
kur tarp namų, kotedžų ir nuomojamųjų vilų kartkartėmis šmėkš- 
čiojo vandenynas. Buvo apsimovęs senas chaki spalvos kelnes, 
vilkėjo baltus medvilninius marškinius su geltona varlyte, mėly- 
ną dryžuotą indiško audinio švarką — visa jo apranga buvo ge- 
rokai suglamžyta. Jis pravažiavo “Pito grilbarą" , seniausią gir- 
dyklą palei pliažus ir asmeniškai jo mėgstamiausią, nors šią sky- 
lę buvo aptikęs ir koledžų jaunimėlis. Turėjo ten užsilikusią se- 
niai neapmokėtą 361 dolerių sąskaitą, bemaž visą už “Coors" 11- 
gakaklius alaus butelius ir kokteilius su citrinos sultimis, ir tik- 
rai norėjo padengti skolą. 

Atlanto bulvaru pasuko vakarų kryptimi, ir pakeliui į Džek- 
sonvilį ėmė galynėtis su mašinų srautu. Keikė lėtą eismą ir trans- 
porto kamščius, taip pat automobilius su kanadietiškais nume- 
riais. Vėliau atsidūrė apliukkelyje šiauriau oro uosto ir netrukus 
leidosi vis gilyn Floridos užmiesčio lyguma. 

Po penkiasdešimties minučių sustojo prie Tramblo. Vis dėl- 
to federalinės sistemos negali nemėgti, vėl tarė sau. Daugybė vie- 
tos automobiliams pastatyti prie pat paradinio įėjimo, kasdien 
kalinių gražiai tvarkoma teritorija ir šiuolaikiški, gerai prižiūri- 
mi pastatai. 

Baltajam apsaugininkui prie durų tarstelėjo “Sveikas, Me- 
ki", o juodajam — “Sveikas, Vinsai'. Prie registracijos stalo Ru- 
fus rentgenu peršvietė jo portfelį, o Nadina užpildė jo apsilan- 
kymo popierius. 

— Kaip ešeriai? — paklausė jis Rutų. 

— Nekimba, — atsakė šis. 

Per trumpą Tramblo istoriją nė vienas advokatas čia taip daž- 

nai nesilankė kaip Trevoras. Jį vėl nufotografavo, pažymėjo vir- 
šutinę plaštakos pusę nematomu rašalu ir nuvedė pro dvejas du- 
ris ir trumpą koridorių. 

— Sveikas, Linkai, — pasakė jis dar vienam apsaugininkui. 

— Labryt, Trevorai, — atsakė Linkas, kuris prižiūrėjo lan- 
kytojų zoną — didelį atvirą plotą su daugybe minkštų krėslų ir 
smulkių prekių automatais palei vieną sieną, žaidimų aikštele vai- 
kams ir nedideliu vidiniu kiemeliu, kur du žmonės galėjo pasė- 
dėti prie lauko stalelio ir bent trumpam pabūti vieni. Visur buvo 
iššluota, išblizginta ir visiškai tuščia. Mat paprasta savaitės die- 
na. Kiemelis pagyvėdavo šeštadieniais ir sekmadieniais, tačiau 

Jie nuėjo į advokatų kambarį, vieną iš kelių atskirų kamerė- 
lių rakinamomis durimis ir langais, pro kuriuos Linkas galėjo 
stebėti, jeigu tik buvo tam nusiteikęs. Džo Rojus Spaiseris lau- 
kė, skaitydamas kasdienę sporto apžvalgą, nes lošdavo iš kole- 
džų krepšinio rezultatų. Trevoras ir Linkas įžengė į kamerėlę 
drauge, ir Trevoras tuoj pat išsiėmęs iš piniginės įteikė Linkui 
du dvidešimties dolerių banknotus. Vidaus stebėjimo vaizdo 
kameros negalėjo jų užfiksuoti, jeigu tai buvo daroma vos tik 
įžengus pro duris. Kaip paprastai Spaiseris dėjosi nepastebįs 
šios transakcijos. | 

Paskiau portfelis buvo atidarytas, ir Linkas apsimetė jį tik- 
rinąs. Tačiau nepalietė nė vieno daikto. Trevoras išėmė didelį 
manilinį voką, užantspauduotą ir pažymėtą ryškiu šriftu “Juri- 
diniai dokumentai". Linkas paėmė jį ir apčiupinėjo, kad įsiti- 
kintų, jog viduje tik popieriai, o ne koks nors ginklas ar bute- 
liukas su piliulėmis, ir grąžino Trevorui. Šitaip jų daryta dau- 
gybę kartų. 

Tramblo taisyklės reikalavo, kad apsaugininkas būtų kam- 
barėlyje išimant visus popierius ir atplėšiant visus vokus. Bet 
pora dvidešimtinių išstūmė Linką lauk, kur jis atsistojo prie du- 
rų, nes šiuo momentu paprasčiausiai nebuvo ką saugoti. Jis Ži- 
nojo, kad laiškai perduodami ten ir atgal, tačiau nekreipė į tai 
dėmesio. Jeigu tik Trevoras nebando slapta įnešti ginklų ar nar- 
kotikų, Linkas neįklius. Šiaip ar taip, čia daug kvailų taisyklių. 
Jis atsirėmė nugara į duris ir netrukus kaip buvo pratęs ėmė sta- 
čiom snausti it arklys: viena koja ištiesta, kita sulenkta per kelį. 

Advokatų kambarėlyje mažai užsiimta teisiniais reikalais. Spai- 
seris vis dar buvo įsigilinęs į taškų skirtumus. Dauguma kalinių džiu- 
giai pasitikdavo svečius, o Spaiseris vos toleruodavo savąjį. 

— Praeitą vakarą paskambino Džefo Degeto brolis, — tarė 
Trevoras. — Tas vaikinas iš Koral Geiblso. 

— Pažįstu jį, — linktelėjo Spaiseris, pagaliau atidėdamas į 
šalį laikraštį, nes horizonte švietėsi pinigai. — Gavo dvylika metų 
už dalyvavimą narkotikų versle. 

— Taip. Jo brolis rašo, kad Tramble yra toks vienas buvusy- 
sis federalinis teisėjas, kuris peržiūrėjo jo popierius ir mano, jog 
būtų galima numesti kelerius metus. Tas teisėjas nori honoraro, 
tad Degetas paskambino savo broliui, o šis man. — Trevoras nu- 
sivilko suglamžytą mėlyną švarką ir nubloškė ant kėdės. Spaise- 
rį nervino geltona jo varlytė. 

— Kiek jie gali mokėti? 

— Ar jūs, vyručiai, nustatę honorarą? 

— Nežinau, gal Bičas ir nustatė. Mes bandome gauti penkis 
tūkstančius už straipsnio du du penki penki sumažinimą. — Spai- 
seris tai pasakė, lyg ilgus metus būtų praktikavęs federaliniuose 
teismuose kriminalinę teisę. O po teisybei, federalinio teismo salę 
faktiškai jis matė tik vieną sykį — tą dieną, kai buvo nuteistas. 

— Žinau, — pasakė Trevoras. — Bet abejoju, ar jie išgalės 
sumokėti penkis tūkstančius. Vaikinas turi valstybės paskirtą gy- 
nėją. 

— Tuomet išspauskit, kiek duosis, tačiau iš anksto paimkit 
bent tūkstantį. Jis neblogas vyrukas. 

— Darotės minkštesnis, Džo Rojau. 

— Ne. Darausi šykštesnis. 

Ir tai buvo tiesa. Džo Rojus buvo vadovaujantysis Brolijos 
partneris. Jarberis ir Bičas, nors gabūs ir išsimokslinę, jautėsi 
pernelyg pažeminti savojo nuopuolio, kad turėtų bent kokių sie- 
kių. Spaiseris, bemokslis ir ne itin gabus, turėjo ganėtinai įgū- 
džių manipuliuoti, kad neleistų savo kolegoms iškrypti iš vėžių. 
Kol tie skendėjo liūdnuose apmąstymuose, jisai svajojo apie grį- 
žimą į laisvę. 

Džo Rojus atsivertė aplanką ir išėmė iš jo čekį. 

- Štai tūkstantis baksų, kuriuos reikia padėti į banką. At- 
ėjo iš susirašinėjimo bičiulio Teksase, pavarde Kertis. 

— Kokios jo išgalės? 

— Labai geros, man regis. Mes pasirengę papurtyti Kvinsą 
Ajovoje. — Džo Rojus išėmė dailų šviesiai violetinį voką, tvir- 
tai užantspauduotą ir adresuotą Kvinsui Garbui Beikerse, Ajo- 
vos valstijoje. 

— Kokia suma? — paklausė Trevoras, paimdamas voką. 

— Šimtas tūkstančių. 

— Oho! 

— Jis turi, sumokės. Aš. daviau jam instrukcijas, kaip per- 
vesti pinigus. Perspėkite banką. 

Per dvidešimt trejus savo teisinės praktikos metus Trevoras 
niekad nebuvo uždirbęs honoraro, bent kiek priartėjančio prie 
33 000 dolerių. Staiga jis išvydo, lietė juos ir, nors tramdė save 
to nedaryti, pradėjo svajoti, kur išleis tuos 33 000 už nieką, vien 
tik už tai, kad persiuntinėja paštą. 

— Jūs įsitikinęs, kad šitai išdegs? — paklausė jis, mintyse 
apmokėdamas sąskaitą “Pito bare" ir paliepdamas "MasterCard" 
kortelei priimti ir paslėpti šį čekį. Jis pasilaikysiąs tą patį auto- 
mobilį, savo mylimąjį “vabalą", bet galėtų įsitaisyti oro kondi- 
cionierių. 

— Žinoma, išdegs, — tvirtai patikino Spaiseris. 

Jis turėjo dar du laiškus, abu parašytus teisėjo Jarberio, be- 
sidedančio jaunuoju Persiu reabilitacijos centre. Su išankstiniu 
lūkesčiu Trevoras paėmė juos. 

— Arkanzasas šįvakar žaidžia Kentukyje, — pasakė Spai- 
seris, vėl sugrįždamas prie laikraščio. — Skirtumas pranašauja- 
mas apie keturiolika. Ką jūs manote? 

— Bus kur kas mažesnis. Kentukis namie labai kietas. 

— Jūs lažinatės? 

— O jūs? 

Trevoras “Pito bare" turėjo bukmekerį ir, nors lošdavo ne- 
daug, išmoko klausyti teisėjo Spaiserio nuorodų. 

— Aš pastatysiu šimtą už Arkanzasą, — pasakė Spaiseris. 

— Manau, aš irgi. 

Pusvalandį juodu lošė “Juodąjį Džeką". Linkas kartkartė- 
mis žvilgtelėdavo vidun ir smerkiamai susiraukdavo. Kortos ap- 
silankymų metu draudžiamos, tačiau kam tai rūpi? Džo Rojus 
lošė kietai, nes treniravosi kitai savo būsimajai karjerai. Pokeris 


BROLIJA 47 


ir kunkenas buvo mėgstamiausi Spaiserio lošimai poilsio kam- 
baryje, todėl neretai sunku būdavo rasti priešininką, kuris norė- 
tų lošti su juo “Juodąjį Džeką". 

Trevoras nebuvo itin geras lošėjas, bet visados mielai sės- 
davosi prie kortų. Spaiserio nuomone, tai vienintelė šio to verta 
jo savybė. 


Įvykis, kai buvo paskelbta apie naująjį kandidatą, įgijo šven- 
tišką pergalingo pokylio pobūdį — nuo lubų leidosi raudoni, balti 
ir mėlyni transparantai ir vėliavos, po visą angarą aidėjo maršai. 
Iš kiekvieno “D-L Trilling" darbuotojo, — visų keturių tūkstan- 
čių — pareikalauta, kad dalyvautų mitinge, o jų dvasiai pakelti 
buvo pažadėta papildomai visa diena atostogų. Aštuonios apmo- 
kamos valandos, vidutiniškai po 22,40 dolerių, bet administraci- 
ja dėl to nė kiek neėmė į galvą, nes pagaliau surado savo žmogų. 
Paskubom suręsta scena irgi buvo nukabinėta vėliavomis ir grūste 
prigrūsta visų iki vieno kompanijos darbuotojų svitos — plačiai 
šypsančių ir karštai plojančių, o muzika tuo pat metu varė minią 
į šėlsmą. Prieš tris dienas dar niekas nebuvo girdėjęs apie Aroną 
Leiką. Dabar vyrukas staiga tapo jų išganytoju. 

Su nauja, dailiau apkirptų plaukų šukuosena, kurią pasiūlė vie- 
nas konsultantas, ir tamsiai rudu kostiumu, kurį pasiūlė kitas, jis 
išties atrodė kaip tikras kandidatas. Tik Reiganas galėjo nešioti ru- 
dus kostiumus, o jis juk triuškinamai laimėjo dvejus rinkimus. 

Kai Leikas galiausiai pasirodė ir ryžtingai žengė per sceną, 
energingai spausdamas rankas korporacijos bosams, kurių nie- 
kados daugiau nebepamatys, darbininkai pašėlo. Muzika, apdai- 
riai sustiprinta keliais laipsniais garso konsultanto, priklausan- 
čio garso komandai, kurią Leiko žmonės nusamdė šiam įvykiui 
už 24 000 dolerių, tiesiog riaumojo. Pinigai mažai kėlė rūpesčių. 

Balionai krito it mana iš dangaus. Daugelį jų sprogdino dar- 
bininkai, kurie buvo paprašyti šitaip daryti, todėl kelias sekun- 
des angaras griaudėjo lyg per pirmąją pėstininkų atakos bangą. 
Pasirenkite! Pasirenkite karui! Leikas — Kol Dar Laikas! 

“Tillingo" generalinis direktorius apkabino jį, lyg juodu būtų 
vienos studentų draugijos nariai, nors iš tikrųjų susitiko vos prieš 
dvi valandas. Generalinis direktorius užlipo ant pakylos ir lau- 
kė, kol nurims triukšmas. Pasitelkęs užrašus, kurie faksu buvo 
atsiųsti prieš dieną, jis pradėjo nuobodžiai ištęstą ir kupiną pa- 
gyrų įžanginę kalbą apie Aroną Leiką, būsiniąjį prezidentą. Kol 
baigė, penkis kartus jį pertraukė surežisuoti aplodismentai. 

Leikas pamojavo nelyginant pergalingasis herojus ir susto- 
jo prie mikrofono, tobulai išlaikė pauzę, žengtelėjo priekin ir pra- 
šneko: 

— Aš vadinuosi Aronas Leikas ir dabar kandidatuoju į pre- 
zidentus. — Vėl audringi aplodismentai. Dar stipriau trenkė mar- 
šai. Dar daugiau balionų paplūdo nuo lubų žemyn. 

Kai jau viso to buvo gana, jis pradėjo savo kalbą. Tema, prak- 
tinė programa, vienintelė priežastis, kodėl jis dalyvaująs rinkimuo- 
se — tai nacionalinis saugumas; ir Leikas pažėrė siaubą varančią 
statistiką, tiesiogiai įrodančią, kaip dabartinė, administracija vi- 
siškai susilpnino mūsų karines pajėgas. Jokie kiti klausimai iš tik- 
rųjų nėra tokie svarbūs, tiesiai Šviesiai pareiškė jis. Tegul įtraukia 
kas nors mus į karą, kurio mes nepajėgūs laimėti, ir pamiršime 
senus nuvalkiotus ginčus dėl abortų, rasinių skirtumų, ginklų, įtvir- 
tinamųjų priemonių, mokesčių. Jums rūpi šeimos vertybės? Tegul 
tik pradės žūti mūsų sūnūs ir dukros mūšiuose, ir jūs išvysite šei- 
mas, turinčias tikrų problemų. 

Leikas pasirodė puikiai. Kalba buvo paties pasirašyta, sure- 
daguota konsultantų, padailinta kitų profesionalų; išvakarėse įtei- 
kė ją Tedžiui Meinardui — vienam pačiam, Langlio gilumoje. 
Šiek tiek pataisęs, šis jai pritarė. 


Apsikamšęs apklotais, labai išdidus Tedis stebėjo reginį. Ša- 
lia smaksojo Jorkas, tylus kaip visada. Abu dažnai sėdėdavo vie- 
ni, stebeilydamiesi į ekranus, stebėdami, kaip pasaulis darosi vis 
pavojingesnis. 

— Jis šaunus, — vienoje kalbos vietoje ramiai pratarė Jorkas. 

Tedis linktelėjo, netgi teikėsi šyptelėti. 

Įpusėjęs savo kalbą, Leikas nuostabiai ėmė pykti ant kinų: 

— Per dvidešimtį metų mes leidome jiems pavogti keturias- 
dešimt procentų mūsų branduolinių paslapčių! — pareiškė jis, ir 

darbininkai sukruto šnabždėtis. — Keturiasdešimt procentų! — 
darsyk šūktelėjo. 

Iš tikrųjų buvo arčiau penkiasdešimties, bet Tedžiui atrodė, 
kad verčiau nepersūdyti ir kiek sumažinti. CŽV irgi priklauso 
tam tikra kaltės dalis dėl kinų vagystės. 

Penkias minutes Aronas Leikas plūdo kinus ir jų plėšikavi- 
mą, taip pat neturintį lygių karinės galios stiprinimą. Tokią stra- 
tegiją parinko Tedis: amerikiečius įbauginti kinais, ne rusais. Kad 
nepadėtų pastariesiems susigaudyti. Tikrąją grėsmę patausoti, kol 
įsibėgės kampanija. Leikas bemaž tobulai apskaičiavo laiką. Jo 
kalbos kulminacija pavergė visą auditoriją. Kai jis pažadėjo per 
pirmuosius ketverius prezidentavimo metus padvigubinti gyny- 
bos biudžetą, keturi tūkstančiai “D-L Trilling" darbuotojų, kurie 
gamino karinius straigtasparnius, pašėlo. 

Tedis tai stebėjo ramiai, labai didžiuodamasis savo kūriniu. 
Jiems pavyko užgožti spektaklį Niu Hampšyre, paprasčiausiai šį 
ignoruojant. Leiko pavardė nebuvo įrašyta biuleteniuose, todėl 
po dešimtmečių jis buvo pirmas kandidatas, kuris tuo puikavosi. 
“Kam reikalingas Niu Hampšyras? — buvo cituojama neva jį sa- 
kant. — Man atiteks visa likusi šalis". 

Leikas baigė griaudėjant aplodismentams ir vėl visiems esan- 
tiems scenoje paspaudė rankas. CNN grįžo į savo studiją, kur 
kalbančiosios galvos penkiolika minučių pasakos žiūrovams, ką 
šie patys ką tik stebėjo. 

Tedis ant savo stalo spūstelėjo kelis mygtukus, ir ekrane su- 
švito kitas vaizdas. 

— Štai galutinis produktas, — tarė jis. — Pirmasis įnašas. 

Ekrane ėjo reklama už kandidatą Leiką, ir pirmiausia trum- 
pai šmėstelėjo virtinė nuožmių kinų generolų, sustingusių kari- 
niame parade ir stebinčių pro šalį riedančią masyvią karinę tech- 
niką. “Jūs manote, kad pasaulis saugesnis?", — žemas, sodrus, 
grėsmingas balsas paklausė už kadro. Paskui šmėkšteli dabarti- 
niai pasaulio bepročiai, visi stebintys marširuojančias savo ar- 
mijas, — Huseinas, Kadafis, Miloševičius, Kimas Šiaurės Korė- 
joje. Netgi vargšas Kastras su savo padrikusios armijos likučiais, 
dundančiais per Havaną, gavo sekundės dalelytę eterio lai- 
ko." Mūsų karinės pajėgos dabar nepajėgtų padaryti to, ką pada- 
rė 1991-aisiais Persijos įlankos karo metu“, — dudeno balsas 


50 John Grisham 


taip rimtai, lyg jau būtų buvęs paskelbtas naujas karas. Paskui 
sprogimas, atominis grybas, palydėtas tūkstančių gatvėse šokan- 
čių indų. Dar vienas sprogimas, ir pakistaniečiai šoka čia pat kai- 
mynystėje. 

“Kinija nori įsiveržti į Taivaną", — tęsė tas pats balsas, mi- 
lijonams kinų kareivių žygiuojant tobulomis gretomis. “Šiaurės 
Korėja nori užimti Pietų Korėją", — šiurpino balsas, tankams 
riedant demilitarizuotąja zona. “O Jungtinės Valstijos visąlaik 
lengvas taikinys". 

Balsą pakeitė kitas, aukštesnės tonacijos, ir reklama ėmė ro- 
dyti kažkokį Kongreso posėdį, kuriame gausiai medaliais apsi- 
karstęs generolas pamokslavo kažkokiam pakomitečiui. “Jūs, 
Kongresas, — kalbėjo jis, — kasmet išleidžiate vis mažiau kari- 
nėms pajėgoms. Šis gynybos biudžetas mažesnis, nei buvo prieš 
penkiolika metų. Jūs tikitės, kad būsime pasirengę kariauti Ko- 
rėjoje, Viduriniuosiuose Rytuose, o dabar ir Rytų Europoje, ta- 
čiau mūsų biudžetas vis traukiasi. Padėtis kritiška"“. Reklama už- 
geso, teliko tamsus ekranas, paskui pirmasis balsas vėl prašne- 
ko: “Prieš dvylika metų buvo dvi supervalstybės. Dabar neliko 
nė vienos" . Ekrane pasirodė dailus Arono Leiko veidas, ir re- 
klama baigėsi balsui sakant:"Leikas — Kol Dar Laikas". 

— Kažin, ar man patiko, — kiek patylėjęs pakomentavo Jor- 
kas. 

— Kodėl ne? 

— Pernelyg neigiama. 

— Puiku. Verčia nesmagiai pasijusti, tiesa? 

— Net labai. 

— Puiku. Savaitę tvindysime ja televiziją, ir, spėju, Leiko 
įtaigūs skaičiai taps dar įtaigesni. Reklama privers žmones gūž- 
tis, jie ims ja bodėtis. 

Jorkas žinojo, kas laukia. Žmonės iš tikrųjų ims gūžtis ir 
bodėtis reklama, paskui velniškai persigąs, ir Leikas staiga taps 
aiškiaregiu. Tedis veikė baugindamas. 


Kiekvienas Tramblo korpusas turėjo po televizoriaus kam- 
barį — mažą skurdžią patalpėlę, kur buvo galima rūkyti ir žiūrė- 
ti tai, ką apsauga norėjo, kad žiūrėtų. Jokio distancinio valdymo 
— iš pradžių bandyta, tačiau tai sukėlė pernelyg daug vargo. Pa- 

tys pikčiausiai ginčai kildavo, kai vyrukai nesutardavo, ką Žiū- 
rėti. Tad atranką darė apsaugininkai. 

Taisyklės draudė kaliniams turėti nuosavus televizorius. 

Taip pasitaikė, kad budinčiajam apsaugininkui patiko Žiū- 
rėti krepšinį. Per ESPN* kanalą rodė koledžų rungtynes, ir kam- 
barys buvo prisigrūdęs kalinių. Hetlis Bičas nemėgo sporto, to- 
dėl sėdėjo kitame televizoriaus kambaryje ir vieną po kito žiūrė- 
jo banalius serialus. Kai jis dar priklausė teisėjų kolegijai ir dir- 
bo po dvylika valandų per dieną, niekad nežiūrėdavo televizo- 
riaus. Iš kur paimsi laiko? Namie jis turėjo kontorą, kurioje iki 
vėlumos diktuodavo nutartis, kai visi kiti būdavo prilipę prie ge- 
riausiojo laiko laidų. Dabar, stebėdamas bemintį niekalą, jisai 
suprato, koks laimingas tuomet buvo. Netgi daugeliu atžvilgių. 

Hetlis prisidegė cigaretę. Nuo koledžo laikų nerūkė, todėl 
pirmuosius du mėnesius Tramble atsispyrė pagundai. Dabar rū- 
kymas padėjo kovoti su nuoboduliu, tačiau tik po vieną pakelį 
per dieną. Kraujospūdis šokinėjo aukštyn ir žemyn. Iš šeimos 
paveldėjo širdies ligą. Jis jau penkiasdešimt šešerių, sėdėti liko 
dar devyneri metai, taigi išeis iš čia grabe — buvo tuo tikras. 

Treji metai, vienas mėnuo ir viena savaitė, — Bičas tebe- 
skaičiavo dienas nelaisvėje, lygindamas su tomis, kurios dar li- 
kusios sėdėti.Vos prieš ketverius metus jis kūrė sau reputaciją 
kaip kieto jauno federalinio teisėjo, kuris toli eis. Prieš ketve- 
rius sumautus metus! Kai jis keliaudavo Rytų Teksase iš vienų 
teismo rūmų į kitus, turėdavo vairuotoją, sekretorių, praktikantą 
ir teismo vykdytoją. Kai įžengdavo į teismo salę, žmonės pagar- 
biai atsistodavo. Teisininkai jį aukštai vertino už teisingumą ir 
stropumą. Žmona buvo nemaloni moteris, bet jos šeimai priklausė 
naftos koncernas, tad Hetlis įstengė taikiai su ja sugyventi. San- 
tuoka buvo patvari, nors nepasakytum, kad šilta, tačiau trejetas 
puikių vaikučių mokėsi koledže, taigi juodu turėjo kuo didžiuo- 
tis. Abu kartu išgyveno sunkius laikus, todėl buvo pasiryžę senti 
drauge. Ji turėjo pinigų. Jis — padėtį. Kartu augino šeimą. Kur 
galima toliau benueiti? 

Aišku, tik ne į kalėjimą. 

Ketveri niekingi metai. 


*Entertainment Sports Network ang!. — pramoginis sporto tinklas. 

Įprotis išgėrinėti atsirado lyg iš niekur. Gal nuo įtampos dar- 
be, gal stengiantis pabėgti nuo Žmonos priekabių. Daugelį metų 
po to, kai baigė teisės fakultetą, jis šiek tiek kompanijose išger- 
davo, tačiau niekada rimtai. Tikrai ne įprotis. Sykį, kai vaikai 
dar buvo maži ir žmona dviem savaitėm juos išsivežė į Italiją, 
Bičas pasiliko vienas, ir tai jam visai patiko. Dėl kažkokios prie- 
žasties, kurios niekaip nepajėgė suprasti ar prisiminti, jis įjunko 
į burboną, į nemažus jo kiekius ir niekad nebevaliojo sustoti. 
Burbonas pasidarė svarbus. Laikė jį savo kabinete, o ir naktimis 
slapčia nuslinkdavo išgerti. Juodu su Žmona miegojo atskirose 
lovose, tad jis įkliūdavo retai. 

Kelionės į Jeloustouną tikslas — trijų dienų konferencija 
teisės klausimais. Viename Džekson Houlo bare jisai susipažino 
su jauna moterimi. Gėrę kelias valandas, juodu, deja, nusprendė 
pasivažinėti. Hetliui vairuojant, ji nusivilko drabužius, tačiau tik 
šiaip sau, vien dėl įdomumo. Apie seksą nekalbėta, be to, jis bu- 
vo pasiekęs tokį tašką, jog nieko ir nebūtų išėję. 

Dvejetas turistų buvo iš Kolumbijos apygardos, paprasti ko- 
ledžo jaunikliai, grįžtantys iš Žygio po gamtą. Abu žuvo vietoje, 
partrenkti siauro kelio pakraštyje girto vairuotojo, kuris jų nė 
nepastebėjo. Jaunosios moters automobilis rastas griovyje: Bi- 
čas užkniubęs ant vairo, nepajėgiantis išsilaisvinti, ji — nuoga 
ir be sąmonės. 

Jis nieko neprisiminė. Po kelių valandų atsibudęs pirmą sy- 
kį išvydo kalėjimo kamerą iš vidaus. 

— Patarčiau prie jos priprasti, — nusišiepė šerifas. 

Bičas kreipėsi pagalbos, kur tik galėjo, bandė pasitelkti vi- 
sus įmanomus ryšius, bet viskas bergždžiai. Du jaunuoliai buvo 
negyvi. Jis nutvertas su nuoga moterimi. Jo žmona turėjo naftos 
pinigų, tad draugai visur lakstė kaip išgąsdinti šunys. Galų gale 
garbiojo Hetlio Bičo niekas neužstojo. 

Jam pasisekė, kad gavo tik dvylika metų. MADD* motinos 
ir SADD** studentai protestavo prie teismo rūmų, kai jis pirmą 


*Santr. iš angl. Mothers Against Drunk Driving — “Motinos prieš girtus vairuo- 
tojus", visuomeninė organizacija. Čia taip pat ir žodžių žaismas, nes tariama kaip mad 
(įsiutęs). 

**Santr. iš angl. Students Against Drunk Driving — “Studentai prieš girtus vai- 
ruotojus", visuomeninė organizacija. Irgi žodžių žaismas, nes tariama kaip sad (liūdnas). 

sykį oficialiai juose pasirodė. Jie reikalavo kalėjimo iki gyvos 
galvos. Iki gyvos galvos! 

Jis pats, garbusis Hetlis Bičas, apkaltintas dviem žmogžu- 
dystėmis, todėl apsiginti nebuvo kaip. Jo kraujyje rasta tiek al- 
koholio, jog užtektų užmušti dar vienam žmogui. Kažkoks liu- 
dytojas sakė, kad jis spaudė ne ta kelio puse. 

Žvelgiant atgalios, jam pasisekė, kad padarė nusikaltimą fe- 
deralinėje teritorijoje. Antraip būtų buvęs nugrūstas į kokią nors 
valstijos sunkiųjų darbų koloniją, kur viskas kur kas griežčiau. 
Sakykit, ką norit, bet federalai išmano, kaip tvarkyti kalėjimą. 

Vienas sau rūkė prieblandoje, žiūrėdamas geriausiu laiku 
transliuojamą komediją, parašytą dvylikamečių, kai staiga į51- 
terpė politinė reklama, viena iš daugelio tomis dienomis. Bičas 
jos dar buvo nematęs, — grėsmingas segmentėlis, kuriame niū- 
rus balsas pranašavo viskam galą, jeigu mes nepaskubėsime ir 
nepasigaminsime daugiau bombų. Buvo labai gerai padaryta, tru- 
ko pusantros minutės, kainavo krūvą pinigų ir skleidė žinią, ku- 
rios niekas nenorėjo girdėti. Leikas — Kol Dar Laikas. 

Kas, po šimts, tasai Leikas? 

Bičas išmanė politiką. Aname kitame gyvenime politika bu- 
vo jo aistra, o ir Tramble jis garsėjo kaip žmogus, stebintis Va- 
šingtoną. Jis buvo vienas iš nedaugelio, kuriems rūpėjo, kas ten 
dedasi. 

Aronas Leikas? Bičas tokio neprisiminė. Kas per keista stra- 
tegija įsijungti į lenktynes nežinomuoju po Niu Hampšyro. No- 
rinčių tapti prezidentais klonų niekad netrūko. 

Žmona Bičą išmetė anksčiau, nei šis pripažino savo kaltę 
dėl dviejų Žmogžudysčių. Visai suprantama — ji labiau pyko dėl 
nuogos moters nei dėl žuvusių turistų. Vaikai stojo jos pusėn, 
nes ten buvo pinigai, be to, jis taip bjauriai susimovė. Jiems leng- 
va buvo apsispręsti. Skyrybos po savaitės, kai jis atvyko į Tram- 
blą, buvo finalas. 

Jo jauniausiasis buvo dusyk atvažiavęs aplankyti per trejus 
metus, vieną mėnesį ir vieną savaitę. Abu kartus slapčia, kad mo- 
tina nesužinotų. Ji buvo uždraudusi vaikams važiuoti į Tramblą. 

Paskui nukentėjusiųjų šeimos jam iškėlė civilinį ieškinį dėl 
dviejų mirčių žalos atlyginimo. Niekas iš draugų nepasisiūlė pa- 
dėti, tad jis pabandė gintis pats iš kalėjimo. Bet nelabai buvo 


54 John Grisham 


kaip gintis. Pirmosios instancijos teismas jam skyrė sumokėti 5 
milijonus dolerių. Iš Tramblo Hetlis padavė apeliaciją, pralai- 
mėjo, bet ir vėl padavė apeliaciją. 

Ant kėdės šalimais, greta cigarečių, gulėjo vokas, anksčiau 
atgabentas advokato Trevoro. Teismas atmetė paskutinę jo ape- 
liaciją. Nuosprendis dabar nebeatšaukiamas: 

Po teisybei, tai neturėjo reikšmės, nes taip pat pateikė pa- 
reiškimą ir dėl bankroto. Teisės bibliotekoje pats išspausdino ma- 
šinėle dokumentus ir, pridėjęs beturčio priesaiką, kad neturįs jo- 
kių pragyvenimo šaltinių, išsiuntė į tą patį teismą Teksase, kur 
kadais buvo lyg dievas. | 

Nuteistas, išsiskyręs, pašalintas iš teisininkų korporacijos, 
uždarytas kalėjime, prislėgtas civilinio ieškinio, bankrutavęs. 

Dauguma Tramblo nevykėlių nesunkiai tvėrė savo terminus, 
nes jų nuopuoliai buvo gana trumpi. Daugelis buvo pakartotiniai 
nusikaltėliai, sužlugdę trečią ar ketvirtą jiems duotą galimybę. 
Bemaž visiems ši prakeikta vieta patiko, nes čia buvo geriau nei 
bet kuriame kitame kalėjime, kur jiems teko sėdėti. 

Tačiau Bičas buvo praradęs itin daug, puolęs iš be galo aukš- 
tai. Vos prieš ketverius metus jis turėjo Žmoną su milijonais, tris 
mylinčius vaikus ir didelį namą mažame mieste. Buvo federali- 
nis teisėjas, iki gyvos galvos paskirtas prezidento, uždirbantis 
140 000 dolerių per metus, — nors tai ir gerokai mažiau nei jos 
dividendai iš naftos verslo, — tačiau vis dėlto alga nebloga. Du- 
syk per metus būdavo iškviečiamas Vašingtonan į pasitarimus 
Teisingumo departamente. Bičas buvo svarbus Žmogus. 

Du kartus pakeliui į Majamį, kur gyveno jo vaikai, Bičo ap- 
lankyti buvo atvažiavęs senas draugas teisininkas; užsibuvo pa- 
kankamai, kad papasakotų paskalas. Didžiuma jų buvo bevertės, 
tačiau sklido vienas rimtas gandas, kad buvusioji ponia Bič da- 
bar susitikinėja su kai kuo kitu. Kai turi kelis milijonus dolerių 
ir dailius klubus, tai tik laiko klausimas. 

Dar viena reklama. Vėl Leikas — Kol Dar Laikas. Ši prasi- 
dėjo grūdėto vaizdo siužetu apie ginkluotus Žmones, šliaužian- 
čius dykuma, besislapstančius ir šaudančius, — matyt, dalyvau- 
jančius kažkokiose pratybose. Paskui grėsmingas veidas teroris- 
to, — tamsių akių, plaukų ir gymio, aiškiai kažkokio islamo ra- 
dikalo, — kuris arabiškai, su angliškais subtitrais, kalbėjo: “Mes 

žudysime amerikiečius, kur tik juos rasime. Mirsime šventajame 
kare prieš Šėtoną". Vėliau trumpi vaizdo siužetai su degančiais 
pastatais. Ambasadų sprogdinimais. Pilnu turistų autobusu. Po 
ganyklą išsibarsčiusiomis reaktyvinio avialainerio liekanomis. 

Pasirodė dailus veidas — patsai Aronas Leikas. Jis pažvel- 
gė tiesiai į Hetlį Bičą ir pasakė: “Aš esu Aronas Leikas, tik- 
riausiai jūs manęs nepažįstate. Kandidatuoju į prezidentus, nes 
bijau. Bijau Kinijos, Rytų Europos ir Viduriniųjų Rytų. Bijau 
pavojingo pasaulio. Bijau to, kas dedasi su mūsų karinėmis pajė- 
gomis. Pastaraisiais metais federalinė vyriausybė turėjo milži- 
nišką perteklių, tačiau gynybai išleido mažiau, nei tai darė prieš 
penkiolika metų. Esame savimi patenkinti, nes mūsų ekonomika 
stipri, bet pasaulis dabar kur kas pavojingesnis, nei mes tai su- 
vokiame. Mūsų priešų aibės, ir mes nepajėgūs apsiginti. Jeigu 
mane išrinksite, aš per savo kadencijos laikotarpį padvigubinsiu 
išlaidas gynybai". 

Nei šypsenų, nei šilumos. Tik tiesi šneka Žmogaus, tvirtai 
tikinčio savo žodžiais. Balsas už kadro pasakė: “Leikas — Kol 
Dar Laikas". 

Neblogai, pagalvojo Bičas. 

Jis vėl užsirūkė cigaretę, paskutiniąją šį vakarą, ir stebeili- 
j0 į voką ant tuščios kėdės šalimais — 5 milijonus dolerių, ku- 
riuos iš jo prisiteisė dvi šeimos. Sumokėtų, jeigu tik turėtų pini- 
gų. Niekad nebuvo matęs tų jauniklių iki to laiko, kai juos už- 
mušė. Kitos dienos laikraštyje buvo jų fotografijos — linksmai 
besišypsantys vaikinas ir mergina. Paprasčiausi koledžo jaunuo- 
liai, besidžiaugiantys vasara. 

Kaip trūksta burbono! 

Bičas galėjo pasiskelbti bankrotuojąs ir dėl pusės nuospren- 
džio. Kita pusė buvo už baudžiamąją žalą, dėl kurios bankrotas 
negaliojo. Tad seks jį iš paskos, kad ir kur nuvyktų, taigi tikriau- 
siai niekur, kaip spėjo jis. Pasibaigus nuosprendžio terminui, jis 
būtų šešiasdešimt penkerių, tačiau iki to laiko numirs. Išneš jį iš 
Tramblo karste, parsiųsdins namo į Teksasą, kur bus palaidotas 
už tos pačios kaimo bažnytėlės, kurioje kadais pakrikštytas. Gal- 
būt kuris nors 1š vaikų nepašykštės antkapiui. 

„ Bičas paliko kambarį neišjungęs televizoriaus. Buvo jau be- 
veik dešimta, laikas gesinti šviesas. Jis miegojo kartu su Robiu, 

vaikinuku iš Kentukio, įsilaužusiu į 240 namų, kol buvo su- 
čiuptas. Už kokainą jis pardavinėjo revolverius, mikrobangų 
krosneles ir stereogrotuvus. Robis, ketverių metų Tramblo ve- 
teranas, dėl savo vyresniškumo buvo pasirinkęs apatinį gultą. 
Bičas užsiropštė ant viršutiniojo ir, taręs “Labanakt, Robi“, iš- 
jungė šviesą. “ 

— Labanakt, Hetli, — tyliai atskriejo iš apačios. 

Kai kada jie patamsyje kalbėdavosi. Sienos buvo šlakbeto- 
nio, durys geležinės, todėl jų žodžiai likdavo kameroje. Robis 
turėjo dvidešimt penkerius, o kai išeis iš Tramblo, bus jau ketu- 
riasdešimt penkerių. Dvidešimt ketveri metai — po vienerius už 
kiekvieną dešimtį namų. 

Laikas nuo tol, kai atsiguli į lovą ir kol užmiegi — pats blo- 
giausias per visą dieną. Praeitis grįždavo keršydama — klaidos, 
vargai, svarstymai, kas būtų buvę, jeigu būtų buvę pasielgta ki- 
taip ir taip toliau. Kad ir kaip stengdavosi, Hetlis nepajėgdavo 
paprasčiausiai užsimerkti ir nugrimzti į miegą. Pirma turėdavo 
save nubausti: pradėdavo nuo vaikaitės, kurios niekad nebuvo 
matęs. Paskui trys jo vaikai. Žmona nesvarbu. Bet jis visados 
mąstydavo apie jos pinigus. Ir apie draugus. Ak, tie draugai! Kur 
jie dabar? | 

Treji metai už grotų, jokios ateities, tik praeitis. Netgi varg- 
šas Robis apačioje po juo svajojo keturiasdešimt penkerių pra- 
dėti viską iš naujo. Tik ne Bičas. Kartkartėmis jis bemaž ilgėjosi 
šiltos Teksaso žemės, už bažnytėlės sluoksniais nugulančios ant 
j0 kūno. 

Tikrai kas nors nupirks jam antkapį. 


Kvinsui Garbui vasario 3-oji liks pati blogiausia diena gy- 
venime. Mažne paskutinioji, ir tikrai tokia būtų buvusi, jeigu jo 
daktaras būtų buvęs mieste. Jis negalėjo gauti recepto migdo- 
miesiems, o nukreipti prieš save ginklą neturėjo drąsos. 

Prasidėjo ji gana maloniai — vėlyvais pusryčiais, lėkšte avi- 
žinės košės, poilsio kambaryje vienam pačiam prie židinio. Dvi- 

dešimt šešerių metų Kvinso žmona jau buvo išvažiavusi į miestą 
dar vienai dienai rengti labdaros arbatėlių, lėšų rinkliavos ir ki- 
tos paklaikusios provincijos miestelio savanoriškos veiklos, ku- 
riai ji atiduodavo visas jėgas ir palikdavo ramybėje vyrą. 

Kai jis išėjo iš didžiulio ir pretenzingo jųdviejų bankinin- 
kams būdingo namo Beikerso (Ajovos valstija) pakraštyje ir vie- 
nuolikos metų senumo juodu “Mersedesu" dešimt minučių rie- 
dėjo į darbą, snigo. Garbas mieste buvo svarbus Žmogus — jo 
šeimos kartų kartoms priklausė bankas. Pastatė automobilį re- 
zervuotoje vietoje už banko su fasadu į Pagrindinę gatvę ir trum- 
pam užsuko į paštą, — tai darydavo dusyk per savaitę. Daugelį 
metų ten turėjo asmeninę dėžutę laiškams, toli nuo žmonos ir 
ypač nuo sekretorės akių. 

Kadangi buvo turtingas kaip nedaugelis kitų Beikerse, jis 
retai kalbėdavosi su žmonėmis gatvėje. Jam nusispjauti, ką šie 
galvoja. Garbino jo tėvą, ir to jų verslui gana. 

Bet kai seniokas numirs, nejau jam teks keisti savo asmeny- 
bę? Nejau turės žengdamas Beikerso šaligatviais šypsotis ir įstoti 
į Rotary klubą — tą, kurį įkūrė jo senelis? 

Kvinsas pavargo dėl savo saugumo priklausyti nuo visuo- 
menės užgaidų. Pavargo kliautis savo tėvu, kad klientai nuolat 
liktų patenkinti. Pavargo nuo bankininkystės, nuo Ajovos, nuo 
sniego, nuo Žmonos ir tą vasario rytą užvis labiausiai troško sa- 
vo numylėtojo Rikio laiško. Mielo, trumpo laiškučio, patvirti- 
nančio jųdviejų randevu. 

Ko Kvinsas iš tikrųjų troško — tai trijų šiltų dienų meilės 
laive su Rikiu. Galbūt jis niekad nebegrįžtų. 

Beikerse buvo aštuoniolika tūkstančių gyventojų, todėl cen- 
trinis paštas Pagrindinėje paprastai virte virė. Už langelio visad 
sėdėdavo kita tarnautoja. Štai šitaip jis ir išsinuomojo dėžutę — 
palaukė, kol ims dirbti nauja pašto tarnautoja. Oficialusis nuo- 
mininkas buvo “CMT investicijos“. Jis nudrožė tiesiai prie dė- 
žutės, kuri buvo pritvirtinta ant sienos už kampo drauge su šim- 
tu kitų. 

Rado tris laiškus, o kai paėmęs juos grūdosi palto kišenėn, 
širdis jam sustojo pamačius, kad vienas — nuo Rikio. Jis išsku- 
bėjo Pagrindinėn gatvėn ir po dešimties minučių, lygiai dešimtą, 
įžengė į savo banką. Jo tėvas jau dirbavosi keturias valandas, 

bet juodu seniai liovėsi pykęsi dėl Kvinso darbo grafiko. Kaip 
visados, jisai stabtelėjo prie savo sekretorės stalo ir skubiai nu- 
simovė pirštines, lyg jo lauktų svarbūs reikalai. Ji perdavė jam 
paštą, dvi telefono žinutes ir priminė, kad antrą valandą yra su- 
sitaręs priešpiečių su vietiniu nekilnojamojo turto agentu. 

Jis užsirakino paskui save duris, švystelėjo vienon pusėn 
pirštines, kiton — paltą ir atplėšė Rikio laišką. Atsisėdo ant so- 
fos ir dusdamas ne nuo ėjimo, bet nuo malonaus nekantrumo už- 
sidėjo akinius. Dar nepradėjęs skaityti pajuto bemaž lytinį jau- 
dulį. 

Žodžiai susmigo it kulkos. Po antros pastraipos jam iš krū- 
tinės išsiveržė keistas, skausmingas “Ojojoi". Paskui pora “O, 
Dieve". Galiausiai tylus šnypštesys “Šunsnukis". 

Tyliau, paliepė sau, sekretorė nuolat klausosi. Pirmą kartą 
perskaitęs buvo ištiktas šoko, antrą — negalėjo patikėti. Trečią 
kartą perskaičius tikrovė pradėjo aiškėti, ir Kvinsui suvirpėjo lū- 
pos. Neverk, velniai rautų, sudraudė save. 

Numetė laišką ant grindų ir suskato žingsniuoti apie rašo- 
mąjį stalą, stengdamasis kiek pajėgė pamiršti žmonos ir vaikų 
veidus. Po pat langu buvo išrikiuotos per dvidešimtį metų susi- 
kaupusios klasės fotografijos ir šeimyniniai portretai podraug su 
jo diplomais. Vyrukas pažvelgė laukan ir ėmė stebėti krintantį 
sniegą, dabar tirštesnį ir storėjantį ant šaligatvių. Dieve, kaip jis 
nekentė Beikerso, Ajovos! Manė galėsiąs iškeliauti ir ištrūkti į 
pliažą, kur laigytų su dailiu jaunu draugužiu ir galbūt niekad ne- 
begrįžtų namo. 

Dabar jis išvyksiąs kitomis aplinkybėmis. 

Tai pokštas, išdaiga, ramino save, tačiau tuojau pat'atsisakė 
šios minties. Apgaulė pernelyg gerai suregzta. Pagrindinė idėja 
itin tobula. Jį sutvarkė profesionalas. 

Visą gyvenimą jisai stengėsi nugalėti savo geismus. Galiau- 
siai kažkaip surado drąsos prisipažinti esąs homoseksualas, at- 
verti savo paslapties duris ir... štai gauna šūvį tarpuakin nuo kaž- 
kokio apgaviko. Kvaila, kvaila, kvaila! Kaip galėjo šitaip pasi- 
daryti! 

Spoksojo į krintantį sniegą, ir padrikos mintys smelkėsi iš 
visų pusių. Savižudybė — lengviausias sprendimas; bet jo dak- 
taras išvykęs, ir, po teisybei, jis nenorėjo mirti. Bent šiuo metu. 

Nežinojo, iš kur paims šimtą tūkstančių baksų, kuriuos, nesukel- 
damas įtarimų, galėtų nusiųsti. Senas pūzras už gretimų durų mo- 
ka jam išmaldą ir laiko užspaudęs kiekvieną centą. Žmona spy- 
rėsi sureguliuoti jųdviejų čekių knygelę. Joje buvo šiek tiek ben- 
drų pinigų, bet jis negalėjo jų paimti be jos žinios. Turtingo ban- 
kininko gyvenimas Ajovos Beikerse reiškė titulą, “Mersedesą" 
ir didelį įkeistą namą, taip pat visuomeniškai veiklią žmoną. O, 
kaip jis troško pabėgti! 

Vis tiek nuvyksiąs į Floridą, kaip nors suseksiąs, iš kur siųs- 
tas laiškas, ir stosiąs prieš tą apgaviką, demaskuosiąs jo pastan- 
gas prievartauti ir rasiąs kokį nors teisingumą. Jis, Kvinsas Gar- 
bas, juk nepadarė nieko bloga. Tikrai, nusikaltimas buvo rengia- 
mas ten. Galbūt jam pavyktų nusamdyti seklį, gal dar ir advoka- 
tą, ir Šie jį apgintų. Prisikastų prie tos apgaulės šaknų. 

Netgi jei jis rastų pinigų ir persiųstų kaip nurodyta, vartai 
toliau liks atviri, ir Rikis, kad ir kas toks, po šimts, būtų, galėtų 
užsinorėti daugiau. Kas sulaikytų Rikį, kad nereikalautų jų dar 
ir dar? 

Jeigu tik turėtų drąsos, jis vis tiek pabėgtų į Ki Vestą ar į 
kokią nors kitą šiltą vietelę, kur niekad nesninga, gyventų sau 
kaip tinkamas, ir tegul pasigailėtini Beikerso Žmoneliai liežu- 
vauja apie jį kad ir kitus pusę šimto metų... Bet jis neturi tiek 
drąsos, štai kodėl taip liūdėjo. 

Vaikai žvelgė į jį — šypsantys strazdanoti veidai, dantys ap- 
taisyti sidabrinėmis sąvaržomis. Jam smilktelėjo širdį. Žinojo, 
kad surasiąs pinigų ir persiųsiąs juos tiksliai kaip nurodyta. Pri- 
valėjo apsaugoti vaikus. Juk jie nepadarė nieko bloga. 

Banko akcijos vertos apie 10 milijonų dolerių, visos griež- 
tai tebesaugomos senioko, kuris šiuo metu šūkaloja koridoriuje. 
Seniokui aštuoniasdešimt vieneri, dar labai gyvybingas, bet vis 
dėlto aštuoniasdešimt vieneri. Kai jis pasimirs, Kvinsui teks skai- 
tytis su seserimi Čikagoje, tačiau bankas vis dėlto priklausys jam. 
Kuo greičiau parduosiąs tą prakeiktą laužą ir su keliais milijo- 
nais kišenėje paliksiąs Beikersą. Tačiau, kol tai įvyks, jis turės 
elgtis kaip ir visados — stengtis, kad seniokas būtų patenkintas. 
Jeigu koks nors apgavikas išvilktų Kvinsą į dienos šviesą, tatai 
suduotų smūgį jo tėvui ir daugmaž išspręstų akcijų klausimą — 
visas gautų sesuo Čikagoje. 

Kai koridoriuje šūkalojimas liovėsi, jis išsmuko 1š kabineto 
ir pro sekretorę nuslinko išgerti puodelio kavos. Sugrįžęs nekrei- 
pė į ją dėmesio, užsirakino kabinete, ketvirtą kartą perskaitė laiš- 
ką ir pamėgino sutelkti mintis. Jis suras pinigų, persiųs juos tiks- 
liai kaip nurodyta ir vilsis bei karštai melsis, kad Rikis dingtų. 
Jeigu šis nedings, jeigu sugrįš pareikalauti daugiau, Kvinsas ap- 
silankys pas savo daktarą ir gaus kokių nors tablečių. 

Nekilnojamojo turto agentas, su kuriuo jis turėjo susitikti 
priešpiečių, gyveno plačiai, nebijojo rizikuoti, prireikus veikda- 
vo nepaisydamas įstatymų, matyt, buvo aferistas. Kvinsas pra- 
dėjo kurti planus. Juodu suorganizuos keletą tamsių paskolų, per 
brangiai įkainos kelis žemės sklypus, paskolins pinigų, parduos 
fiktyviems asmenims ir t.t. Anas žinos, kaip tatai daroma... 

Kvinsas suras pinigų. 


Leiko kampanijos reklama, pranašaujanti pasaulio pabaigą, 
trenkė smarkiai, bent jau viešajai nuomonei. Plataus masto vie- 
šosios nuomonės apklausa atskleidė, kad pavardės atpažįstamu- 
mas stulbinamai padidėjo — nuo 2 iki 20 procentų, bet patys 
reklaminiai siužetai buvo visuotinai nemėgstami. Jie buvo bau- 
ginantys, o Žmonės tiesiog nenorėjo galvoti apie karus ir teroriz- 
mą, apie branduolines bombikes, tempiamas patamsyje per kal- 
nus. Žmonės matė reklaminius siužetus (buvo neįmanoma jų ne- 
pastebėti) ir girdėjo, kas norėta pasakyti, bet daugelis rinkėjų 
paprasčiausiai troško, kad juos paliktų ramybėje. Buvo pernelyg 
užsiėmę, kaldami ir leisdami pinigus. Nors tekdavo stoti prieš 
audringai besirutuliojančios ekonomikos iššūkius, jie apsiriboda- 
vo senomis šeimos vertybių ir mokesčių mažinimo nuostatomis. 

Pirmieji žurnalistai, ėmę iš Leiko interviu, elgėsi su juo kaip 
su dar vienu dunduku, kol jis paskelbė per tiesioginį eterį, kad 
savo kampanijai mažiau kaip per savaitę gavo daugiau nei 11 
milijonų dolerių. 

— Po dviejų savaičių tikimės turėti dvidešimt milijonų, — 
kukliai pareiškė jis, ir prasidėjo tikrosios naujienos. Tedis Mei- 
nardas patikino jį, jog pinigų bus. 

Dvidešimt milijonų per dvi savaites anksčiau niekad nesu- 
rinkta, ir į tos dienos pabaigą Vašingtone vien apie tai ir tekalbė- 
ta. Sujudimas pasiekė viršūnę, kai vakaro žiniose du iš trijų tele- 

vizijos tinklų vedė su Leiku interviu, ir vėl per tiesioginį eterį. 
Jis atrodė nuostabiai: plati šypsena, sklandūs žodžiai, gražiai gu- 
lintis kostiumas, dailūs plaukai. Tokį žmogų galima rinkti. 

Kad Aronas Leikas yra rimtas kandidatas, galutinai įsitikin- 
ta vėlyvą vakarą, kai vienas iš oponentų pabandė jam įgelti. Se- 
natorius Britas iš Merilendo jau buvo iškėlęs savo kandidatūrą 
prieš metus ir Niu Hampšyre tvirtai laikėsi antruoju. Jis surinko 
9 milijonus dolerių, išleido kur kas daugiau ir buvo priverstas 
pusę laiko eikvoti prašinėdamas pinigų, o ne užsiimdamas kam- 
panija. Jam buvo įgrisę elgetauti, mažinti personalą, rūpintis te- 
levizijos reklama, ir kai vienas reporteris pasiteiravo apie Leiką 
ir šio 20 milijonų dolerių, Britas atkirto: 

— Tai nešvarūs pinigai. Joks padorus kandidatas negali sū- 
rinkti tiek daug per tokį trumpą laiką. — Prie įėjimo į chemijos 
gamyklą Mičigane Britas per lietų spaudė visiems rankas. 

Komentarą apie nešvarius pinigus labai smagiai pasigavo 
spauda ir išplatino po visą šalį. 

Aronas Leikas pagaliau buvo pripažintas. 


Senatorius Britas iš Merilendo turėjo ir kitų problemų, nors 
stengėsi jas pamiršti. 

Prieš devynerius metus keliavo po Pietryčių Aziją, norėda- 
mas išsiaiškinti kai kuriuos faktus. Kaip visados, jis 1r jo kole- 
gos iš Kongreso skrido pirmąja klase, nakvojo puikiuose viešbu- 
čiuose ir valgė omarus, o laisvu laiku stengėsi ištyrinėti regiono 
skurdą ir prisikasti iki esmės aštrių nesutarimų, kuriuos sukėlė 
“Nike", išnaudodama pigią darbo jėgą užsienyje. Tik prasidėjus 
kelionei, Britas Bankoke susipažino su viena mergina ir apsime- 
tęs ligoniu nusprendė ten pasilikti, o jo draugeliai toliau tęsė ke- 
lionę po Laosą ir Vietnamą rinkdami faktus. 

Vadinosi ji Paika ir buvo ne prostitutė, o dvidešimtmetė JAV 
ambasados Bankoke sekretorė; kadangi algą gavo iš jo šalies, 
Britas jautė šiek tiek savininkišką domesį. Jis buvo toli nuo Me- 
rilendo, toli nuo savo žmonos ir penkių vaikučių, toli nuo savo 
rinkėjų. Paika buvo nuostabi, dailios figūros ir troško studijuoti 
Jungtinėse Valstijose. 

“Tai, kas prasidėjo nuotykiu, greitai virto romanu, ir senato- 
rius Britas buvo priverstas grįžti į Vašingtoną. Po dviejų mėne- 


62 John Grisham 


sių jis vėl buvo Bankoke, kaip pasakė žmonai, skubiu, tačiau slap- 
tu reikalu. 

Per devynis mėnesius jis keturis kartus skrido į Tailandą, 
visados pirmąja klase, mokesčių mokėtojų sąškaita, tad netgi pri- 
siekę Senato keliautojai po pasaulį buvo bepradedą kuždėtis. Bri- 
tas pasinaudojo ryšiais Valstybės departamente, — paaiškėjo, kad 
Paika siunčiama į Jungtines Valstijas. 

Bet ji taip ir neatvyko. Ketvirto ir paskutinio susitikimo metu 
Paika prisipažino esanti nėščia. Ji buvo katalikė, tad aborto gali- 
mybės nesvarstė. Britas atstūmė ją nuo savęs, pasakė, kad jam 
reikia laiko pagalvoti, paskui vidur nakties paspruko iš Banko- 
ko. Faktų rinkimas baigėsi. 

Savo, kaip senatoriaus, karjeros pradžioje Britas, griežto fis- 
kalinio kurso šalininkas, kelis kartus pelnė laikraščių antraštes 
už CŽV išlaidumo kritiką. Tedis Meinardas tuomet nepasakė nė 
žodžio, tačiau tikrai smerkė šitokį norą pasipuikuoti. Nuo gan 
plonos senatoriaus Brito asmens bylos buvo nubrauktos dulkės 
ir ja pasidomėta pirmumo tvarka, tad kai jis antrąsyk išvyko į 
Bankoką, CŽV leidosi iš paskos. Aišku, jis to nežinojo, bet jie 
lėktuve sėdėjo šalimais, taip pat pirmojoje klasėje, ir turėjo savo 
žmonių žemėje, Bankoke. Jie stebėjo viešbutį, kur du įsimylėju- 
sieji balandėliai praleido tris dienas. Fotografavo abu, kai val- 
gydavo prabangiuose restoranuose. Jie matė viską. Britas buvo 
užsimiršęs ir kvailas. 

Vėliau, kai gimė vaikas, CŽV gavo ligoninės išrašus, taip 
pat medicininius duomenis, kad būtų galima susieti su kraujo gru- 
pe ir DNR. Paika išsaugojo darbą ambasadoje, tad ją buvo ne- 
sunku rasti. 

Kai vaikeliui sukako vieneri, jis buvo nufotografuotas ant 
Paikos kelių miesto centriniame parke. Paskui buvo daugiau nuo- 
traukų; o kai mažylis sulaukė ketverių, ėmė šiek tiek panašėti į 
senatorių Daną Britą iš Merilendo. 

Tėtukas buvo seniai dingęs. Brito uolumas rinkti faktus Piet- 
ryčių Azijoje aiškiai išblėso, — dabar jis nukreipė savo dėmesį į 
kitas pavojingas pasaulio sritis. Atitinkamu laiku jį pagavo pre- 
zidentinės ambicijos — sena senatoriška bėda, anksčiau ar vė- 
liau ištinkanti juos visus. Jis niekados daugiau nesulaukė iš Pai- 
kos žinios ir tą košmarą lengvai pamiršo. 

Britas turėjo penketą teisėtų vaikų ir žmoną, nenuvaldančią 
liežuvio. Juodu, senctorius ir ponia Britai, sudarė komandą, abu 
pirmose gretose griausmingų kovotojų už šeimos vertybes ir “Mes 
Turime Gelbėti Savo Vaikus!" Drauge juodu parašė knygą, kaip 
auginti vaikus, veikiamus nesveikos Amerikos kultūros, nors jų 
vyriausiajam buvo tik trylika. Tuo metu, kai prezidentas turėjo 
keblumų dėl nevykusių seksualinių nuotykių, senatorius Britas 
tapo įžymiausiu Vašingtono skaistuoliu. 

Abu su žmona palietė jautrią vietą, ir pinigai plūstelėjo iš 
konservatorių. Britui gerai sekėsi partijos lyderių pasitarimuose 
Ajovoje, pavyko nedaug atsilikus tapti antruoju Niu Hampšyre, 
bet dabar buvo besibaigią pinigai, ir viešosios nuomonės apklau- 
sose jis ėmė smukti žemyn. 

Ir smuks dar labiau. Po sunkios kampanijos dienos senato- 
rius su bendraminčiais apsistojo trumpai nakčiai viename Dir- 
borno motelyje, Mičigane. Ir kaip tik ten senatorius akis į akį 
susidūrė su šeštuoju vaiku, tačiau ne asmeniškai. 

Agento pavardė buvo Makordas; jisai savaitę su fiktyviais 
spaudos kredencialais sekė Britą. Sakėsi dirbąs vienam Talaha- 
sio laikraščiui, bet iš tikrųjų jis vienuolika metų buvo CŽV agen- 
tas. Apie Britą sukiojosi tiek daug reporterių, jog niekam neat- 
ėjo į galvą patikrinti. 

Makordas susibičiuliavo su senatoriaus vyresniuoju padėjė- 
ju ir vėlai vakare prie stikliuko “Holiday Inn" bare prisipažino 
turįs kai ką, kas galėtų sužlugdyti kandidatą Britą. Pasakė gavęs 
tai iš varžovų — gubernatoriaus Tario — stovyklos. Sąsiuvinį su 
bomba kiekviename puslapyje: priesaika patvirtinti raštiški Pai- 
kos parodymai, plačiai nušviečiantys jų meilės nuotykio smul- 
kmenas; dvi vaiko fotografijos, kurių paskutinioji daryta prieš 
mėnesį; vaikas, dabar septynerių metų, vis labiau atrodė pana- 
šus į savo tėtuką; kraujo ir DNR tyrimų suvestinės nenuneigia- 
mai siejo tėvą ir sūnų; pagaliau kelionių dokumentai, iš kurių juo- 
du ant balto buvo matyti, kad senatorius Britas išeikvojo 38 000 
dolerių mokesčių mokėtojų pinigų, kad kitame pasaulio krašte ga- 
lėtų tęsti savo romaną. 

Sandėris pasiūlytas paprastas ir tiesus: tučtuojau pasitrau- 
kite iš prezidentinių lenktynių, ir ši istorija niekad nebus paskelb- 
ta. Žurnalistas Makordas prisilaikąs etikos ir nevirškinąs tokio 

šlamšto. Jeigu Britas išnyks, gubernatorius Taris tylės. Pasitrau- 
kite, ir netgi ponia Brit nieko nesužinos. 

Naktį, netrukus po pirmos, Tedis Meinardas Vašingtone at- 
siliepė į Makordo skambutį. Siuntinys įteiktas. Rytoj vidudienį 
Britas numatęs spaudos konferenciją. | 

Tedis turėjo šimtus nešvarių asmens bylų apie praeities ir 
dabarties politikus. Kaip 'grupė, jie sudarė nesunkiai į spąstus 
įviliojamą šutvę. Tik pakišk jų kelyje moterį ir dažniausiai gauni 
ką nors įsidėti į bylą. Jeigu moterys nesuveikia, visados tą pat 
padaro pinigai. Stebėk juos keliaujant, stebėk įsiropščiant lovon 
su lobistais, stebėk nuolaidžiaujant bet kuriai užsienio vyriausy- 
bei, pakankamai apsukriai atsiuntusiai į Vašingtoną galybę gry- 
nųjų, stebėk organizuojant savo kampanijas ir komitetus lėšoms 
rinkti. Tik stebėk juos, ir asmens bylos vis storės. Kaip būtų ge- 
rai, kad šitaip lengvai eitųsi su rusais. 

Nors jis niekino politikus kaip grupę, visados kelis jų ger- 
bė. Vienas toks buvo Aronas Leikas. Jis niekados nebėgiojo pas- 
kui moteris, niekados daug negerdavo, neįnikdavo į blogus įpro- 
čius, niekados neatrodė, kad jam rūpėtų pinigai, niekados nebu- 
vo linkęs į puikystę. Kuo ilgiau stebėjo Leiką, tuo labiau vyru- 
kas jam patiko. 

Jis išgėrė paskutinę nakčiai tabletę ir įsirito lovon. Taigi Bri- 
to nebėra. Laimingos kelionės. Vis dėlto kaip gaila, kad jis ne- 
gali padėti šiai istorijai iškilti į paviršių. Pamaldūs veidmainiai 
nusipelno geros pylos. Pasilaikyk ją, tarė sau. Ir panaudok vėl. 
Prezidentui Leikui galbūt kada nors prireiks Brito, ir tas berniu- 
kas tenai, Tailande, galės labai praversti. 


Pikasas teisėsi su Šerloku ir kitais neįvardytais atsakovais dėl 
įpareigojamosios nutarties, stengdamasis pasiekti, kad šie liautų- 
si šlapinęsi ant jo rožių. Šioks toks kiekis netinkama kryptimi pa- 
leisto šlapimo nebūtų išmušęs iš vėžių gyvenimo Tramble, bet Pi- 
kasas taip pat reikalavo, kad jam būtų atlyginta penkių šimtų do- 
lerių žala. O penki šimtai dolerių — jau rimtas dalykas. 

Ginčas brendo nuo praeitos vasaros, kai Pikasas užklupo Šer- 
loką nusikaltimo vietoje ir galiausiai įsikišo kalėjimo viršininko 
pavaduotojas. Jis paprašė Broliją sureguliuoti šį reikalą. Ieški- 
nys buvo įregistruotas, Šerlokas nusisamdė buvusį advokatą, pa- 
varde Retlifas, dar vieną mokesčių vengėją, kad šis vilkintų, dels- 
tų, atidėliotų ir pateikinėtų nerimtus oficialius priešpriešinius pa- 
reiškimus — įprasta laisvėje praktikuojančiųjų teisės meną ruti- 
na. Bet Retlifo taktika su Brolija netiko, todėl nei Šerlokas, nei 
jo advokatas nepelnė didelės pagarbos teisėjų kolegijos akyse. 

Pikaso rožynas buvo rūpestingai prižiūrimas Žemės lopinė- 
lis šalia sporto salės. Trejų biurokratinių karo metų jam prireikė, 
kad įtikintų kai kuriuos viduriniojo lygmens popierių kilnotojus 
Vašingtone, kad toks pomėgis veikia ir visados veikė kaip gydo- 
moji priemonė, nes Pikasą kamavo keletas negalių. Kai rožynui 
buvo pritarta, kalėjimo viršininkas tuoj pat pasirašė leidimą, ir 
Pikasas abiem rankomis kibo į žemę. Rožių gavo iš tiekėjo Džek- 
sonvilyje, ir tai savo ruožtu pareikalavo dar vienos dėžės viso- 
kiausių dokumentų. 

Tikrasis jo darbas buvo prie indų plovyklės valgykloje, už 
kurį gaudavo po trisdešimt centų per valandą. Kalėjimo virši- 
ninkas atmetė jo prašymą, kad būtų priskirtas sodininko katego- 
rijai, tad į rožes turėjo žiūrėti kaip į mėgstamą veiklą. Sezono 
metu anksti rytą ir vėlai vakare galėjai matyti Pikasą savo maža- 
jame sklypelyje rėpliojantį keturiomis, purenantį, kasinėjantį dir- 
vą ir laistantį rožes. Jis netgi kalbėdavosi su gėlėmis. 

Rožės, apie kurias kalbama, buvo “Belindos svajonė“, švie- 
siai rausvais Žiedais, ne itin gražios, tačiau vis tiek Pikaso nu- 
mylėtos. Kai jas tiekėjas pristatė, visi Tramble žinojo, jog tai 
“Belindos". Pikasas su meile jas pasodino savo darželio prieky- 
je ir viduryje. 

Šerlokas pradėjo ant jų šlapintis vien dėl pramogos. Šiaip 
ar taip, jis nesižavėjo Pikasu, nes šis buvo pagarsėjęs melagis, 
todėl siusioti ant to žmogelio rožių kažkodėl atrodė paprasčiau- 
siai smagu. Prisidėjo ir kiti. Šerlokas juos skatino, patikindamas, 
kad faktiškai padedą rožėms, nes šios gaunančios daugiau trąšų. 

“Belindos" prarado rausvumą ir ėmė vysti. Pikasas pasibai- 
sėjo. Kažkoks skundikas paliko po jo durimis raštelį, ir paslaptis 
išaiškėjo. Jo numylėtasis darželis tapo mėgstama skyle skysčiui 

nuleisti. Po dviejų dienų jis patykojo Šerloką, nutvėrė nusikalti- 
mo vietoje, ir du pusamžiai balti storuliukai surengė ant šaligat- 
vio įnirtingas grumtynes. 

Augalai dulsvai nugelto, ir Pikasas padavė ieškinį. 

Kai po kelių Retlifo vilkinimo mėnesių ieškinys galop pa- 
siekė teismą, Brolijai jau buvo nusibodę. Jie ramiai pavedė bylą 
teisėjui Finui Jarberiui, kurio motina kadaise augino rožes; dvi 
valandas studijavęs, šis informavo kitus du, kad, po teisybei, šla- 
pimas neturėtų keisti augalų spalvos. Taigi prieš dvi dienas iki 
bylos nagrinėjimo jie nusprendė, kad patenkinsią reikalavimą dėl 
įpareigojamosios nutarties, idant Šerlokas ir kiti galvijai nečiurkš- 
tų ant Pikaso rožių, bet nesutiksią, kad būtų atlyginta žala. 

Tris valandas jie klausėsi, kaip suaugę Žmonės kivirčijasi dėl 
to, kuris kur ir kada siusiojo ir kiek kartų. Kartkartėmis Pikasas, 
išstodamas kaip savo paties advokatas, vos neapsiašarodavo, kai 
meldė pasitelktus liudytojus, kad šie išduotų savo draugelius. Ret- 
lifas, atsakovo gynėjas, buvo negailestingas, šiurkštus ir liežuvin- 
gas, taigi po valandos tapo aišku, kad iš jo pelnytai atimta teisė 
verstis advokato praktika, kad ir kokius buvo padaręs nusikaltimus. 

Teisėjas Spaiseris leido laiką, studijuodamas koledžų krep- 
šinio varžybų taškų skirtumus. Kai negalėdavo susisiekti su Tre- 
voru, jisai statydavo įsivaizduojamus lažinius dėl kiekvienų rung- 
tynių. Ant popieriaus per du mėnesius jis išlošė 3600 dolerių. 
Jam nuolatos sekėsi, laimėdavo su kortomis, laimėdavo sporte ir 
vis tiek naktimis sunkiai užmigdavo, nes galvodavo apie būsimą 
savo, kaip profesionalo, gyvenimą Las Vegase arba Bahamuose. 
Su žmona ar be jos. 

Teisėjas Bičas susiraukė, lyg giliai pasinėręs į teisinius ap- 
mąstymus ir tartum kažką stropiai užsirašinėjo, o iš tikrųjų kūrė 
dar vieno laiško Kerčiui Dalase apmatus. Brolija nusprendė vėl 
užmesti jam jauką. Rašydamas Rikio vardu, Bičas aiškino, kad 
žiaurus sargas reabilitacijos centre grasinąs visokiausiomis šlykš- 
čiomis fizinėmis priekabėmis, jeigu Rikis negaus šiek tiek “pi- 
nigų globai". Rikiui reikėjo 5000 dolerių, kad galėtų apsisaugoti 
nuo šio gyvulio, tad ar negalėtų Kertis jam paskolinti. 

— Gal pasistengtume greičiau judėti į priekį? — darsyk gar- 
siai pertraukė Bičas buvusįjį advokatą. Tuomet, kai dirbo tikru 
teisėju, Bičas buvo įgudęs skaityti žurnalus viena ausimi klau- 

sydamasis, kaip advokatai zurzia prieš prisiekusiųjų žiuri. Skar- 
di ir tinkamu momentu nutaikyta pastaba iš teisėjo krėslo visus 
sudrausmindavo. 

Jis rašė: 

Labai žiaurų žaidimą jie čia užvedę. Mes atvyks- 
tame subyrėję į dalelytės. Pamažu mus išvalo, išsausi- 

na, vėl sudėlioja krūvon, dalelytę po dalelytės. Išvalo 

galvas, išmoko mus drausmės bei pasitikėjimo savimi 

ir parengia grįžti į visuomenę. Taigi atlieka gerą dar- 

bą, tačiau leidžia šiems tamsuoliams galvažudžiams, ku- 

rie saugo teritoriją, grasinti mums, nors esame dar la- 

bai pažeidžiami, ir taip elgdamiesi jie suniokoja tai, ką 

mes šitaip sunkiai stengėmės pasiekti. Aš be galo bijau 

to žmogaus. Slepiuosi savo palatoje, kai turėčiau de- 

gintis saulėje ir kilnoti svarsčius. Aš negaliu miegoti. 

Ilgiuosi kaušalo ir kvaišalų kaip priemonių išsivaduo- 

ti. Prašau, Kerti, paskolink man 5000 dolerių, kad ga- 

lėčiau atsipirkti nuo to tipo, užbaigti savo reabilitaciją 

ir išvykti iš čia vėl surinktas į vieną daiktą. Kai mudu 

susitiksime, noriu būti sveikas ir geros formos. 

Ką pamanytų jo draugai? Garbusis Hetlis Bičas, federalinis 
teisėjas, rašo prozą kaip koks pydaras; melžia pinigus iš nekaltų 
žmonių. 

Jis neturi draugų. Nevaržomas jokių elgesio normų. Įstaty- 
mas, kurį kažkada dievino, nugrūdo jį ten, kur dabar esąs, tai yra 
šiuo metu kalėjimo valgykloje, vilkintis išblukusia žalia choris- 
to tunika iš juodaodžių bažnyčios ir besiklausantis, kaip grupelė 
piktų nuteistųjų ginčijasi dėl šlapimo. 

— Jūs jau aštuonis kartus pateikėte šį klausimą! — riktelė- 
jo jis ant Retlifo, kuris aiškiai pernelyg daug žiūrėdavo per tele- 
viziją prastų filmų apie advokatus. 

Kadangi byla priklausė teisėjo Jarberio kompetencijai, šis 
bent galėtų vaizduoti, jog nors kiek domisi. Tačiau anaiptol, jam 
net nerūpėjo geras tonas. Kaip paprastai po tunika buvo nuogas 
1r sėdėjo plačiai sukryžiuotomis kojomis, valydamasis ilgus ko- 
jų pirštų nagus plastikine šakute. 

„— Manai, paruduotų, jeigu aš jas apšikčiau? — riktelėjo Šer- 
lokas Pikasui, ir valgykloje nugriaudėjo juokas. 

— Prašom kalbėt mandagiau, — sudraudė teisėjas Bičas. 

— Laikytis teisme tvarkos! — pridūrė T. Karlas, teismo juok- 
darys, iš po savojo šviesiai pilko peruko. Ne jo pareiga buvo rei- 
kalauti teismo salėje tvarkos, bet jis šį darbą atlikdavo gerai, tad 
Brolija praleisdavo tai pro ausis. Jis pastukseno belstuku ir pa- 
kartojo: — Tvarkos, ponai! 

Bičas rašė toliau: | 

Padėk man, Kerti. Neturiu daugiau į ką kreiptis. 

Aš vėl palūžtu. Bijaus dar vieno žlugimo. Bijau, kad ne- 

beišeisiu iš čia. Paskubėk. 

Spaiseris pastatė po šimtą dolerių už Indianą prieš Perdju, 
už Djuką prieš Klemsoną, už Alabamą prieš Vendį, už Viskonsi- 
ną prieš Ilinoisą. Ką žinąs apie Viskonsino krepšinį? — paklau- 
sė save. Nesvarbu. Juk jis profesionalus lošėjas, dargi velniškai 
geras. Jeigu 90 000 dolerių vis dar po žeme už įrankių pašiūrės, 
per metus lažybomis paversiąs juos milijonu. 

— Gana! — Bičas iškėlė viršun rankas. 

— Aš irgi gana prisiklausiau, — pritarė Jarberis, pamiršda- 
mas savo kojų nagus ir užsikniaubdamas ant stalo. 

Brolija palinko vienas prie kito ir ėmė tartis, lyg bylos baigtis 
galėtų sudaryti rimtą precedentą ar bent ateityje stipriai paveikti 
Amerikos jurisprudenciją. Jie raukėsi, kasėsi galvas ir netgi at- 
rodė besiginčijantys dėl bylos esmės. Tuo tarpu vargšas Pikasas 
sėdėjo vienišas, apsiašarojęs, visiškai išsekintas Retlifo taktikos. 

Teisėjas Jarberis atsikrenkštė ir prašneko: 

— Dviem balsais prieš vieną mes nusprendėme: skelbiame 
įpareigojamąją nutartį, draudžiančią visiems kaliniams šlapintis 
ant tų prakeiktų rožių. Kiekvienas, nutvertas tai darant, turės su- 
mokėti penkiasdešimties dolerių baudą. 

Nuostabiai ištaikęs laiką, T. Karlas trinktelėjo belstuku ir 
šūktelėjo: 

— Teismas atideda posėdį iki atskiro pranešimo. Visiems 
stot! 

Aišku, niekas nė nekrustelėjo. 

— Aš paduosiu apeliaciją! — sušuko Pikasas. 

— Aš taip pat, — neatsiliko Šerlokas. 

— Matyt, geras nuosprendis, — pakomentavo Jarberis, su- 
siimdamas tuniką ir atsistodamas. — Abi šalys nepatenkintos. 

Bičas ir Spaiseris irgi atsistojo, ir Brolija iškilmingai išžy- 
giavo iš valgyklos. Apsaugininkas įžengė vidurin bylininkų ir 
liudytojų, tardamas: 

— Teismas baigėsi, vaikinai. Grįžkite prie darbų. 


“Hummando" — gaminančios raketas ir priešradarinę įran- 
gą kompanijos Sietle — generalinis direktorius kadaise buvo kon- 
gresmenas ir gana artimas CŽV. Tedis Meinardas jį gerai paži- 
nojo. Kai spaudos konferencijoje generalinis direktorius paskel- 
bė, kad jo kompanija surinko Leiko kampanijai 5 milijonus do- 
lerių, CNN pertraukė siužetą apie riebalų nusiurbimą, kad galėtų 
perduoti šią žinią tiesioginiu eteriu! Penki tūkstančiai “Humman- 
do" darbininkų pasirašė čekius po 1000 dolerių — maksimalią 
federalinio įstatymo leidžiamą sumą. Generalinis direktorius tu- 
rėjo čekius dėžėje, kurią rodė kameroms, paskui “Hummando" 
reaktyviniu nuskrido su jais į Vašingtoną, kur juos pristatė į Lei- 
ko štabą. 

Sekit, kur eina pinigai, ir sužinosite, kas laimės. Nuo tada, 
kai Leikas paskelbė iškeliąs savo kandidatūrą, per vienuolika 
tūkstančių gynybos ir aerokosmoso pramonės darbininkų iš tris- 
dešimties valstijų paaukojo šiek tiek daugiau nei 8 milijonus do- 
lerių. Pašto tarnyba pristatinėjo jų čekius dėžėmis. Jų profsąjun- 
gos atsiuntė beveik tiek pat ir pažadėjo dar 2 milijonus. Leiko 
žmonės nusamdė Kolumbijos apygardoje buhalterinę firmą pinti- 
gams apiforminti bei skaičiuoti. 

“Hummando" generalinis direktorius atvyko į Vašingtoną su 
tokiomis fanfaromis, kokias tik buvo galima sukelti. Kandidatas 
Leikas skrido kitu asmeniniu reaktyviniu — ką tik išsinuomotu 
“Challengeriu" po 400 000 dolerių už mėnesį. Kai jis nusileido 
Detroite, buvo pasitiktas dviejų juodų “Suburban" minivenų, 
abiejų visiškai naujų, abiejų ką tik nusamdytų po 1000 dolerių 
per mėnesį už kiekvieną. Leikas dabar turėjo palydą, grupę žmo- 
nių, sinchroniškai keliaujančių drauge, kad ir kur jis vykdavo; 
nors neabejojo netrukus priprasiąs, iš pradžių tai jį nervino. Rimti 
jauni vyrukai tamsiais kostiumais, su mažyčiais mikrofonais au- 
syse, su pritvirtintais prie kūno revolveriais. Du Slaptosios tar- 
nyboš agentai skrido lėktuvu su juo, o dar trys laukė prie “Su- 
burbanų". 

Be to, jis turėjo Floidą iš savo biuro Kongrese. Floidas bu- 
vo nenuovokaus proto jaunuolis iš žinomos namie, Arizonoje, 
šeimos, netinkamas niekam kitam, kaip tik bėgioti pasiuntinuku. 
Šiuo metu Floidas ėjo vairuotojo pareigas. Jisai sėdo prie vieno 
iš “Suburbanų"' vairo. Leikas užėmė priekinę sėdynę, dvejetas 
agentų ir sekretorius įsitaisė ant užpakalinės. Du padėjėjai ir trys 
agentai suvirto i antrąjį, ir visi nulėkė Detroito centro link, kur 
laukė rimti vietinės televizijos Žurnalistai. 

Leikas neturėjo laiko agituoti už save ir vaikštinėti po kai- 
mynus ar bičiuliautis, nei stovinėti po lietumi prie veikla kunku- 
liuojančių gamyklų. Jis negalėjo keliauti pėsčiomis lydimas ka- 
merų ar inscenizuoti miestų mitingus, nei atsistoti vidur griuvė- 
sių getuose ir šūkauti apie nevykusią politiką. Nebuvo laiko vi- 
siems tiems dalykams, kurių laukiama iš kandidatų. Jis įsijungė 
į rinkimų kampaniją vėlai, be parengiamojo darbo vietose, be 
liaudies masių palaikymo, be jokios vietinės paramos. Leikas tu- 
rėjo gražų veidą, malonų balsą, dailių kostiumų, įtaigią idėją ir 
daugybę šlamančių. 

Jeigu nusipirkęs televiziją galėtum nusipirkti rinkimus, Aro- 
nas Leikas mielai įsigytų naują darbą. 

Jis paskambino į Vašingtoną, pasikalbėjo su atsakingais už 
pinigus savo žmonėmis ir sužinojo naujieną apie paskelbtuosius 
5 milijonus dolerių. Niekad nebuvo girdėjęs apie “Hummandą". 
“Ar tai valstybinė kompanija?? — paklausė jis. Ne, atėjo atsa- 
kymas. Labai privati. Metinė apyvarta netoli milijardo. Viena 
geriausių priešradarinės įrangos gamintojų. Galėtų uždirbti mi- 
lijardus, jeigu tinkamas Žmogus pasirūpintų karinėmis pajėgo- 
mis ir vėl negailėtų išlaidų. 

Rankoje dabar buvo devyniolika milijonų dolerių — be abe- 
jo, rekordas. Be to, šiuo metu jie peržiūri savo planus. Per pir- 
mąsias dvi savaites Leiko kampanijai bus surinkta trisdešimt mi- 
lijonų dolerių. 

Taip greitai neįmanoma išleisti šitiek pinigų. 

Jis uždarė mobilųjį telefoną ir padavė Floidui, kuris atrodė 
pasimetęs mašinų sraute. 

— Nuo šiol naudosimės sraigtasparniais, — per petį tarste- 
lėjo Leikas sekretoriui, kuris tuoj pat užsirašė direktyvą: surasti 
sraigtasparnius. 

Leikas pasislėpė už tamsių akinių ir pabandė analizuoti tris- 
dešimt milijonų baksų. Slinktis nuo fiskalinio konservatoriaus 
iki lėšų stygiaus nevaržomo kandidato buvo nejauki, bet pinigus 
būtina išleisti. Jie ne išspausti iš mokesčių mokėtojų, o veikiau 
duoti laisva valia. Būtų galima juos protingai panaudoti. 188 
jis būtų išrinktas, toliau kovotų už darbininkus. 

Vėl pagalvojo apie Tedį Meinardą, sėdintį kuriame nors tam- 
siame kambaryje Langlio gilumoje, kojas susisupsčiusį antklo- 
de, perkreiptu iš skausmo veidu, spaudinėjantį slaptas spyruok- 
les, kokios tik jam vienam prieinamos, verčiantį pinigus kristi 
nuo medžių. Leikas niekad nesužinos, kokius dalykus Tedis daro 
jo labui, bet ir netroško sužinoti. 


Viduriniųjų Rytų operacijų skyriaus direktorius buvo Žžmo- 
gus, turintis dvidešimties metų stažą, pavarde Lufkinas, kuriuo 
Tedis besąlygiškai pasitikėjo. Prieš keturiolika valandų jis buvo 
Tel Avive. Dabar sėdėjo Tedžio kariniame kabinete, kažkaip at- 
rodydamas šviežutėlis ir guvus. Žinią jis turėjo perduoti asme- 
niškai, iš lūpų į lūpas, be jokių telefonų, ryšių signalų ar žemės 
palydovų. Ir tai, apie ką juodu kalbėjosi, niekad nebus pakarto- 
ta. Taip nusistovėjo metų metais. 

— Išpuolis prieš mūsų ambasadą Kaire gresia artimiausiu 
metu, — pasakė Lufkinas. Tedis nesureagavo — nei susiraukė, 
nei nusistebėjo, nei sumirksėjo, ničnieko. Daugybę kartų ir anks- 
čiau išklausydavo tokias žinias. 

— Jidalis? 

— Taip. Praeitą savaitę Kaire pastebėtas jo pirmasis padė- 
jėjas. 

— Kieno pastebėtas? 

— Izraeliečių. Jie taip pat atsekė du sunkvežimius su sprog- 
menimis iš Tripolio. Visa, atrodo, sueina vieton. 

— Kada? 

— Labai greitai. 

— Kaip labai greitai? 

— Manau, per šią savaitę. 

„Tedis pasitampė ausies lezgelį ir užsimerkė. Lufkinas sten- 
gėsi nežiūrėti, nes žinojo, kad verčiau neklaušinėti. Jis netrukus 

išvyks ir sugrįš į Viduriniuosius Rytus. Ir lauks. Išpuolis prieš 
ambasadą gali įvykti be jokio perspėjimo. Bus dešimtys užmuš- 
tų ir sužalotų. Krateris miesto centre smilks daug dienų, o Va- 
šingtonas rodys pirštais ir svaidys kaltinimus. Vėl kaltė bus su- 
versta CŽV. 

Bet niekas nesutrikdys Tedžio Meinardo. Kaip Lufkinas pa- 
tyrė, kai kada Tedžiui reikėdavo išsigąsti, kad galėtų įvykdyti, 
ką buvo užsibrėžęs. 

Arba galbūt ambasados bus pagailėta, išpuoliui užbėgs už 
akių Egipto komandosai, dirbantys išvien su Jungtinėmis Valsti- 
jomis. CŽV bus pagirta už puikią žvalgybą. Tatai irgi Tedžio ne- 
sutrikdys. i 

— Arjūs tikrai žinote? — paklausė Tedis. 

— Taip, ir tokiomis aplinkybėmis tikriau Žinoti negalima. 

Lufkinas, aišku, nė nenutuokė, kad direktorius dabar užsiė- 
męs planais išrinkti prezidentą. Lufkinas beveik nebuvo girdė- 
jęs apie Aroną Leiką. Jei atvirai, tai jam nerūpėjo, kas laimės 
rinkimus. Pakankamai ilgai dirbo Viduriniuosiuose Rytuose, kad 
žinotų, jog iš tikrųjų neturi reikšmės, kas juose diriguoja Ameri- 
kos politikai. 

Po trijų valandų jis išvyks konkordu į Paryžių, kur praleis 
dieną, o paskui išskris į Jeruzalę. 

— Vykite į Kairą, — pasakė Tedis neatsimerkdamas. 

— Taip, žinoma. Ir ką toliau? 

— Laukite. 

— Laukti ko? 

— Laukite, kol sudrebės žemė. Laikykitės toliau nuo amba- 
sados. 


Pirmutinė Jorko reakcija buvo pasibaisėjimas. 

— Jūs negalite paleisti tos prakeiktos reklamos, Tedi, — pa- 
sakė jis. — Ji tik suaugusiems. Aš niekad nemačiau tiek daug 
kraujo. 

— Man patinka, — atsakė Tedis. — Kampanijos reklama 
tik suaugusiems. Niekad anksčiau to niekas nedarė. 

Juodu vėl peržiūrėjo siužetą. Prasidėjo sprogstančios bom- 
bos trenksmu, paskui kadrai su jūrų pėstininkų kareivinėmis 

Beirute; dūmai, griuvėsiai, chaosas, iš po nuolaužų traukiami 
jūrų pėstininkai, sudarkyti kūnai, negyvi kariai suguldyti tvar- 
kinga eile. Prezidentas Reiganas kreipiasi į spaudą, prisiekia 
keršyti. Tačiau grasinimas skamba tuščiai. Paskui stovinčio tarp 
dviejų ginkluotų ir kaukėtų teroristų amerikiečio kareivio fo- 
tografija. Niūrus, grėsmingas balsas už kadro sako: “Nuo 1980- 
ųjų teroristai visame pasaulyje nužudė šimtus amerikiečių". Dar 
viena scena su bomba, vėl kruvini ir apduję išlikusieji gyvi, 
vėl dūmai ir chaosas." Mes visada prisiekiame keršyti. Mes vi- 
sados grasiname surasti ir nubausti kaltuosius". Trumpi klipai 
su prezidentu Bušu, dviem skirtingomis aplinkybėmis piktai ža- 
dančiu atpildą, — ir dar vienas išpuolis, ir vėl lavonai. Vėliau 
kadrai su teroristų, stovinčiu reaktyvinio lainerio angoje ir vel- 
kančiu negyvą amerikietį kareivį. Prezidentas Klintonas mažne 
su ašaromis akyse, jau bemaž lūžtančiu balsu sako: “Mes nenu- 
rimsime, kol nesurasime kaltųjų". Paskui gražus, tačiau rimtas 
Arono Leiko veidas, atvirai žvelgiantis į kamerą, pasiekiantis 
mūsų namus, prabyla: “Faktas tas, kad mes neduodame atkir- 
čio. Reaguojame žodžiais, giriamės ir grasiname, bet iš tikrųjų 
tik laidojame savo Žuvusiuosius ir juos užmirštame. Teroristai 
laimi karą, nes mums neužtenka drąsos pasipriešinti. Kai tap- 
siu jūsų prezidentu, mes visur pasinaudosime savo naujomis ka- 
rinėmis priemonėmis kovai su terorizmu; kur tik jį rasime. Nė 
viena amerikiečio mirtis neliks be atsako. Aš pažadu. Nesilei- 
sime Žeminami gaujų driskių, besislapstančių kalnuose. Sunai- 
kinsime juos". 

Reklaminis siužetas truko lygiai šešiasdešimt sekundžių, jį 
pagaminti kainavo labai nedaug, — mat Tedis jau turėjo reikia- 
mų kadrų, — ir bus pradėtas demonstruoti po dviejų dienų pačiu 
geriausiu laiku. 

— Kad nežinau, Tedi, — pasakė Jorkas. — Labai jau kraupu. 

— Tai pasaulis kraupus. 

Tedžiui patiko reklaminis siužetas, daugiau niekas neturėjo 
reikšmės. Leikas buvo beprieštaraująs dėl kraujo, tačiau greitai 
pasidavė. Jo pavardės atpažįstamumas šoktelėjo iki 30 procentų, 
bet reklama tebebuvo nemėgstama. 

Tik palūkėkit, vis kartojo sau Tedis. Tik palūkėkit, kol pasi- 
pils daugiau lavonų. 

Kai sučirškė telefono skambutis, Trevoras gėrė išsineštinę 
baltintą kavą iš “Javos pakrantės“ ir svarstė, ar nepridūrus gerą 
šlakelį ar du amareto, kad padėtų sau išpainioti rytmečio minčių 
raizgalynę. Ankštas jo butukas neturėjo vidaus ryšio sistemos; 
tačiau jos nė nereikėjo. Džena paprasčiausiai bet kurią žinią šūk- 
teldavo koridoriuje, ir jis, jeigu tik norėdavo, atsiliepdavo. Aš- 
tuonerius metus jis ir būtent ši sekretorė šūkalodavo vienas ki- 
tam. 

— Kažkoks bankas iš Bahamų! — pranešė ji. 

Mažne paliejęs kavą, Trevoras puolė prie telefono. 

Skambino kažkoks britas, kurio akcentą buvo sušvelninu- 
sios Bahamų salos. Gauta nemenka pinigų perlaida iš vieno ban- 
ko Ajovoje. 

— Kiek nemenka? — panoro jis sužinoti, prisidengęs bur- 
ną, kad Džena negirdėtų. 

— Šimtas tūkstančių dolerių. 

Trevoras padėjo ragelį ir įsipylė amareto, bet tik tris šlake- 
lius. Kvailai šypsodamasis į sieną, siurbčiojo žavingą gėralą. Per 
visą savo karjerą jis niekad nebuvo nė priartėjęs prie 33 000 do- 
lerių honoraro. Sykį sureguliavo 25 000 dolerių įvertintos auto- 
mobilio avarijos klausimą, paėmė 7 500 honorarą ir per du mė- 
nesius viską išleido. 

Džena nieko nežinojo apie sąskaitą užsienyje ir pinigais pra- 
pliupusią apgaulę, tad Trevoras nusprendė valandą palaukti, daug 
sykių be jokio reikalo skambinėti telefonu ir bandyti vaizduoti 
užsiėmusį, kol galiausiai pareiškė turįs sutvarkyti Džeksonvilio 
centre kai kuriuos svarbius reikalus, paskui esąs kviečiamas į 
Tramblą. Jai buvo tas pat. Jis nuolatos dingdavo, o kad nenuobo- 
džiautų, ji po ranka turėdavo ką nors paskaityti. 

Jis nuspaudė į oro uostą, vos spėjo į savo šaudyklinį reisą ir 
trisdešimties minučių skrydžio į Fort Loderdeilą metu išgėrė du 
bokalus alaus, paskui pakeliui į Nasau — dar du. Nusileidęs ant 
žemės, išsidrėbė ant užpakalinės taksi — 1974-ųjų laidos kadila- 
ko, nudažyto auksine spalva, be oro kondicionieriaus ir su vai- 
ruotoju, kuris irgi gėrė, — sėdynės. Tvyrojo karštis ir drėgmė, 

mašinos gatvėmis vos šliaužė, ir kai jie sustojo centre prie «Ža. 
nevos kredito banko“ pastato, Trevoro marškiniai buvo prilipę 
prie nugaros. 

Galų gale viduje žingtelėjo pasitikti ponas Breišersas ir įsi- 
vedė Trevorą į nediduką savo kabinetą. Jis padavė popieriaus la- 
pą, kuriame buvo vien sausos detalės: 100 000 dolerių perlaida 
iš “Pirmojo Ajovos banko" Di Moine, siuntėjas — beasmenis sub- 
jektas, pavadinimu “CMT investicijos". Gavėjas — kitas ben- 
drinis subjektas, pavadinimu “Bumerio nekilnojamasis turtas, 
Ltd." Bumeris buvo mylimo Džo Rojaus Spaiserio paukštinio šuns 
vardas. 

Trevoras užpildė blankus ir pervedė 25 000 dolerių į savo 
paties asmeninę atskirą sąskaitą “Ženevos kredito banke" — pi- 
nigus, kuriuos laikė paslėpęs nuo savo sekretorės ir nuo Vidaus 
finansų inspekcijos. Likę 8000 dolerių buvo įteikti grynais sto- 
rame voke. Vyrukas įsikišo jį giliai į chaki spalvos kelnių kiše- 
nę, paspaudė mažą minkštą Breišerso delną ir išskubėjo iš pasta- 
to. Jį ėmė pagunda pasilikti čia porą dienų, susirasti kambarį pa- 
plūdimyje, įsitaisyti prie baseino krėsle ir gerti romą, kol pada- 
vėjai nesiliaus jam nešę. Pagunda buvo tokia stipri, jog jis vos 
nepasuko nuo oro uosto vartų ir vos nepuolė prie kito taksi. Ta- 
čiau palaikęs ranką kišenės gilumoje, nusprendė šįsyk pinigų ne- 
švaistyti. 

Po dviejų valandų jis vėl sėdėjo Džeksonvilio oro uoste, gėrė 
stiprią kavą be alkoholio ir kūrė planus. Paskui išvažiavo į Tram- 
blą, atvyko ten pusę penkių ir bemaž valandą laukė Spaiserio. 

— Malonus netikėtumas, — sausai tarstelėjo Spaiseris, 
įžengdamas į pokalbių su advokatu kambarėlį. Trevoras šįsyk ne- 
turėjo portfelio, kurį reikėtų patikrinti, tad sargybinis tik patapš- 
nojo jo kišenes ir išėjo už durų. Pinigus Trevoras buvo paslėpęs 
savo “Vabale" po grindų kilimėliu. 

— Mes gavome 100 000 dolerių iš Ajovos, — pranešė jis, 
paskersuodamas į duris. 

Išvydęs savo advokatą, Spaiseris staiga apsidžiaugė. Jam ne- 
patiko Trevoro ištartasis “mes", nepatiko stambus kąsnis, kurį 
šis atsirėžė nuo viršaus. Tačiau apgaulė be išorinės pagalbos ne- 
išdegtų, taigi Trevoras buvo neišvengiamas blogis. Kol kas juo 
galima pasitikėti. 

— Jie Bahamuose? 

— Taip. Aš ką tik iš ten. Pinigai saugiai padėti, visi šešias- 
dešimt septyni tūkstančiai. 

Spaiseris giliai atsiduso ir mėgavosi pergale. Trečdalis lai- 
mikio jam duoda 22 000 dolerių ir dar šiek tiek smulkių. Laikas 
vėl rašyti laiškus! 

Jisai pasiekė savo žalsvagelsvių kalėjimo marškinių kišenę 
ir išėmė sulankstytą laikraščio iškarpą. Ištiesęs prieš save ran- 
kas, sekundėlę ją tyrinėjo, paskui tarė: 

— “Djukas" šįvakar žaidžia pas “Technologinį". Pašnabž- 
dom pranašaujama vienuolika taškų. Statykit penkis tūkstančius 
baksų už “Technologinį"". 

— Penkis tūkstančius? 

— Taip. 

— Niekad dar nesu statęs už rungtynes penkių tūkstančių. 

— Tai koks jūsų bukmekeris? 

— Smulki žuvis. 

— Klausykit, jeigu jis bukmekeris, tai išmano skaičius. Pa- 
skambinkit jam kuo greičiau. Gal jam teks surinkti kelis skam- 
bučius, bet nieko tokio. 

— Gerai, gerai. 

— Galite rytoj vėl atvažiuoti? 

— Galbūt. 

— Kiek kitų klientų kada nors jums yra sumokėję trisde- 
šimt tris tūkstančius baksų? 

— Nė vienas. 

— Būtent, tad būkite rytoj čia ketvirtą. Turėsiu jums šiokį 
tokį paštą. 

Spaiseris paliko jį ir sparčiai patraukė nuo administracinio 
korpuso, tik vos linktelėjęs apsaugininkui lange. Ryžtingai žen- 
gė per dailiai prižiūrimą veją, nes Floridos saulė netgi vasaryje 
buvo įkaitinusi šaligatvį. Jo kolegos buvo įnikę į savo neskubius 
darbus mažojoje bibliotekoje, vieni kaip visada, tad Spaiseris drą- 
siai paskelbė: 

— Gavome šimtą tūkstančių iš mielojo Ajovos Kvinso! 

Bičo rankos sustingo ant klaviatūros. Spoksojo viršum savo 
akinių, atkaro smakras, tad vargais negalais pratarė: 

— Juokaujate. 

— Nė kiek. Ką tik šnekėjausi su Trevoru. Pinigai pervesti 
tiksliai kaip nurodyta, šįryt atėjo į Bahamus. Mažutėlis Kvinsas 
pasidavė. 

— Smokim jam vėl, — pasiūlė Jarberis, kitiems dviem ne- 
spėjus apie tai nė pagalvoti. 

— Kvinsui? 

— Žinoma. Pirmas šimtas davėsi nesunkiai, spustelkim jį 
darsyk. Ką mes prarastume? 

— Po šimts, ničnieko, — nusišypsojo Spaiseris, gailėdama- 
sis, kad nepasiūlė to pirmasis. 

— Kiek? — paklausė Bičas. 

— Pabandykime penkiasdešimt. — Jarberis tėkštelėjo skai- 
čių iš lubų, lyg viskas būtų įmanoma. 

Kiti du linktelėjo ir susimąstė apie tuos penkiasdešimt tūstan- 
čių, paskiau Spaiseris vėl perėmė vadovavimą į savo rankas ir tarė: 

— Klausykite, apsvarstykime, kur dabar esame. Manau, Ker- 
tis Dalase jau pribrendo. Mes vėl smogsime Kvinsui. Šis daly- 
kas veikia, ir, manau, turime perjungti pavarą, spausti agresy- 
viau. Suprantate, ką turiu omenyje? Imkime visus susirašinėji- 
mo bičiulius, išanalizuokime kiekvieną iš eilės ir padidinkime 
spaudimą. 

Bičas išjungė kompiuterį ir siekė aplanko. Jarberis padarė 
vietos ant nediduko rašomojo stalo. Į jų mažytę “Angolos ap- 
gaulę“ ką tik įsiliejo šiek tiek naujo kapitalo, ir nešvariai įgytų 
pinigų kvapas svaigino. 

Jie pradėjo peržiūrinėti visus senus laiškus ir kurti apmatus 
naujiesiems. Reikia daugiau aukų, netrukus nusprendė. Į tų Žur- 
nalų paskutiniuosius puslapius įdėsią daugiau skelbimų. 


Trevoras nukako į “Pito grilbarą" — pataikė ten kaip tik per 
patį bruzdulį, kuris pas Pitą prasidėdavo penktą valandą ir tęs- 
davosi iki pirmųjų kumštynių. Susirado Prepį, trisdešimt dvejų 
metų universiteto antrakursį iš Šiaurės Floridos, mušantį biliar- 
dą su devyniais rutuliais iš dvidešimties baksų už partiją. Šei- 
mos advokatas iš menkstančio globos fondo turėjo mokėti Pre- 
piui po 2000 dolerių per mėnesį, kol šis figūruos sąrašuose kaip 
nuolatinis studentas. Todėl vienuolika metų jis neiškopė iš antro 
kurso. 

Prepis taip pat buvo paklausiausias bukmekeris “Pito bare"; 
kai Trevoras jam šnibžtelėjo turįs pastatyti ant “Djuko" prieš 
“Techną" rungtynių rimtą sumą, Prepis paklausė: 

— Kiek? 

— Penkiolika tūstančių, — metė Trevoras ir nugėrė geroką 
gurkšnį alaus iš 1lgakaklio butelio. 

— Turimtai? — negalėjo patikėti Prepis, kreiduodamas 1az- 
dą ir apsidairydamas aplink dūmuose skendintį stalą. Trevoras 
niekad nestatydavo daugiau kaip po šimtą baksų už bet kurias 
rungtynes. 

— Taip. — Dar vienas ilgas gurkšnis iš butelio. Trevoras 
jautėsi puikiai. Jeigu Spaiseris išdrįso pastatyti už rungtynes 5000 
dolerių, Trevoras padvigubins sumą. Juk ką tik uždirbo 33 000 
neapmokestinamų dolerių. Na ir kas, jeigu praloš dešimt? Šitiek 
vis tiek priklausytų Vidaus finansų inspekcijai. 

— Turėsiu paskambinti, — pasakė Prepis, išsiimdamas mo- 
bilųjį telefoną. 

— Paskubėk. Rungtynės prasideda po trisdešimties mi- 
nučių. 

Čia darbavosi vietinis barmenas, kuris niekad nebuvo išvy- 
kęs už Floridos valstijos ribų, bet kažkaip išsiugdė aistrą regbiui 
pagal australiškąsias taisykles. Rungtynės ėjo per “Down Un- 
der", ir Trevorui teko duoti 20 dolerių kyšį, kad perjungtų kana- 
14 į Atlanto pakrantės konferencijos krepšinį. 

Nuo Džordžijos Technologinio priklausė 15 000 dolerių, o 
Djukai niekaip neįsigudrino pramesti, bent jau pirmame kėliny- 
je. Trevoras triauškino prancūziškas bulvytes, maukė vieną bu- 
telį po kito ir stengėsi nematyti Prepio, kuris stovėjo netoliese 
biliardo stalo tamsiame kampe ir stebėjo rungtynes. 

Antrame kėlinyje Trevoras mažne papirko barmeną, kad šis 
vėl įjungtų australiokų rungtynes. Jis vis labiau girto ir likus 
žaisti dešimt minučių, atvirai keikė Džo Rojų Spaiserį kiekvie- 
nam, kuris tik panoro klausytis. Ką tas kaimietis iš pietų išma- 
no apie Atlanto pakrantės krepšinį? “Djukas" pirmavo dvide- 
šimčia taškų likus žaisti dar devynias minutes, kai “Technolo- 
ginio" atakuojantysis gynėjas įkaito ir vieną po kito įkalė ketu- 
ris tritaškius. Štai tau Trevoro “Technologinis" ir vienuolikos 
taškų skirtumas! 

Likus žaisti minutę, žaidimas ėjo lygiai. Trevorui buvo ne- 
svarbu, kas laimėjo. Jis atspėjo skirtumą. Tad susimokėjo sąskai- 
tą, davė barmenui dar 100 dolerių arbatpinigių, paskui pasukęs 
durų link puikuoliškai atidavė pagarbą Prepiui. Šis pirštu parodė 
nešvankų gestą. 

Vėsioje tamsoje Trevoras strakaliojo Atlanto bulvaru tolyn 
nuo Šviesų pro sugrūstus vienas prie kito pigiai nuomojamus va- 
sarnamius, pro tvarkingus, neseniai perdažytus pensininkų na- 
mukus su puikiomis pievutėmis prie jų, Žemyn senais mediniais 
laiptais, vedančiais prie pakrantės smėlio, kur nusiavė batus ir 
vaikštinėjo palei pat vandenį. Temperatūra buvo keli laipsniai 
aukščiau nulio, kas vasarį Džeksonvilyje ne toks jau retas reiš- 
kinys, tad netrukus jo kojos sušlapo ir sušalo. 

Tačiau nepasakytum, kad jis labai jas sušalęs — 43 000 
dolerių per dieną, neapmokestinti, visi nuslėpti nuo valdžios! 
Per praeitus metus, atskaičius visas išlaidas, jis uždirbo gry- 
nais 28 000 dolerių — ir tai dirbdamas faktiškai kiaurą dieną, 
kovodamas su klientais, per skurdžiais ar per šykščiais, kad no- 
rėtų susimokėti, vengdamas teismo salių, turėdamas reikalą su 
trečiarūšiais nekilnojamojo turto agentais ir bankininkais, rie- 
damasis su sekretore, stengdamasis nusukti mokesčius. 

Ak, tas greitų pinigų džiaugsmas! Jis įtartinai žiūrėjo į men- 
kas Brolijos apgaules, bet dabar jos atrodė tikrai genialios. Prie- 
vartauti pinigus iš tų, kurie negali skųstis. Kaip velniškai gudru! 

O kadangi tai šitaip gerai veikė, Trevoras žinojo, kad Spai- 
seris dar daugiau pridės garo. Pašto gausės, apsilankymai į Tram- 
blą dažnės. Velniai rautų, jeigu tik prireiks, sutiktų ten lankytis 
kasdien, gabenti laiškus ten ir atgal, papirkinėti apsaugininkus. 

Pakilo vėjas, atsirito bangos, ir jis pasijuto stovintis vande- 
nyje. 

O dar gudriau būtų vogti iš tų prievartautojų, sertifikuotų 
teisėjų aferistų, kurie tikrai negalėtų skųstis. Įžūli mintis, vyrio- 
kas beveik susigėdo nuo jos, bet vis dėlto svarstytina. Galimi 
visokie variantai. Nuo kada vagys garsėjo lojalumu? 

Jam reikia milijono dolerių — nei daugiau, nei mažiau. Va- 
žinėdamas į Tramblą, gerdamas pas Pitą, sėdėdamas užsirakinęs 
prie savo rašomojo stalo, jis daugybę sykių užsiimdavo matema- 
tika. Milijonas sumautų baksų, ir jis galės uždaryti savo apgailė- 

tiną kontorėlę, atsisakyti teisininko licencijos, nusipirkti burlai- 
vį ir amžinai plaukioti vėjų. genamam po Karibų jūrą. 
Jis arčiau tikslo nei kada nors anksčiau. 


"Teisėjas Spaiseris ant apatinio gulto vėl persivertė ant kito 
šono. Miegas buvo reta dovana mažutėje jo kameroje, mažučia- 
me guolyje, kai čia pat viršum jo knarkia prasmirdęs kameros 
draugelis, vardu Elvinas. Kaip keliaujantis sezoninis darbinin- 
kas, Elvinas skersai išilgai išmaišė visą Šiaurės Ameriką, bet gy- 
venimo saulėlydyje pavargo ir išalko. Jis nusikalto apiplėšda- 
mas kaimo laiškininką Oklahomoje. Jį sulaikyti didžiai padėjo 
tai, kad Tulsoje Elvinas įžengė į FTB skyrių ir pareiškė: “Aš tai 
padariau“. Šešias valandas FTB vargo, kol surado, kur padarytas 
nusikaltimas. Netgi teisėjas suprato, jog Elvinas visa tai supla- 
navo. Jis troško federalinės lovos, o ne tos, kurią suteikia valsti- 
jos. 

Užmigti buvo dar sunkiau nei paprastai, nes Spaiseriui kėlė 
rūpestį advokatas. Dabar, kai apgaulė įsibėgėjo, aplinkui vartėsi 
dideli pinigai. O dar daugiau jų priešaky. Ir juo daugiau jų su- 
kaups “Bumerio nekilnojamasis turtas" Bahamuose, tuo didesnė 
pagunda kils Trevorui. Jis, ir tik jis vienas, gali pavogti jų nedo- 
rai įgytą grobį ir pasprukti. 

Bet apgaulė veikė tik turint bendrininką anapus kalėjimo sie- 
nų. Kažkam juk reikia slapčia ten ir atgal nešioti paštą. Kažkam 
reikia atsiiminėti pinigus. 

Turi būti koks nors būdas, kaip apeiti advokatą, ir Džo Ro- 
jus Spaiseris buvo pasiryžęs jį surasti. Nesvarbu, jei reikės, ir 
mėnesį nemiegos. Nesileis, kad koks nors glitus šunadvokatis at- 
1minėtų trečdalį jo pinigų, o paskui pavogtų likusius. 


Gynybos paketas, arba G-PAKAS, kaip jis greit ir plačiai 
taps Žinomas, audringai įsiveržė į padriką ir miglotą politikos 
finansų sritį. Per naujausiąją istoriją nė vienas politinio veikimo 
komitetas nepasirodė, turėdamas už savęs tiek daug paspirties. 

Pagrindiniai pinigai atėjo iš Čikagos finansininko, pavarde 
Mitzgeris, žmogaus, turinčio dvigubą pilietybę — Amerikos ir 
Izraelio. Jis paklojo pirmąjį milijoną dolerių, kurių užteko maž- 
daug savaitei. Netrukus buvo sudrausminti ir kiti žydų kilmės 
piniguočiai, nors jų asmens tapatybės buvo pridengtos korpora- 
cijų ir užsienio sąskaitų. Tedis Meinardas suprato pavojus, kurie 
iškiltų šutvei turtingų Žydų, atvirai ir organizuotai prisidėjus prie 
Leiko kampanijos. Jis pasikliovė senais draugais Tel Avive, kad 
šie suorganizuotų pinigų Niujorke. 

Kai užeidavo kalba apie politiką, Mitzgeris reikšdavosi kaip 
liberalas, bet joks klausimas jam nebuvo toks brangus kaip Izra- 
elio saugumas. Aronas Leikas buvo pernelyg nuosaikus sociali- 
niais reikalais, tačiau tuo pat metu ypač rimtai žiūrėdavo į nau- 
jąjį karinį kompleksą. Viduriniųjų Rytų stabilumas priklausė nuo 
stiprios Amerikos, — bent taip manė Mitzgeris. 

Vieną dieną jis išsinuomojo apartamentus Vilarde, Kolum- 
bijos apygardoje, o jau kitos vidudienį turėjo nusisamdęs visą 
administracinio pastato aukštą šalia Dalaso. Jo personalas iš Či- 
kagos plušėjo dieną naktį, stengdamasis susidoroti su aibe smul- 
kmenų, kurių prireikia staigiai aprūpinti naujausia įranga ketu- 
riasdešimties tūkstančių kvadratinių pėdų plotą. Šeštą valandą 
jis buvo susitaręs pusryčių su Eleine Tainer, teisininke lobiste iš 
didžiulės Vašingtono firmos, kurią ji pati sukūrė geležinės va- 
lios ir daugybės klientų naftininkų dėka. Tainer buvo šešiasde- 
šimt šešerių ir šiuo metu laikoma įtakingiausia lobiste mieste. 
Prie bandelių ir sulčių ji sutiko atstovauti G-PAKUI už pradinį 
500 000 dolerių honorarą. Jos firma nedelsdama komandiruos 
dvidešimt bendradarbių ir tiek pat klerkų į naujuosius G-PAKO 
biurus, kuriems vadovauti imsis vienas iš jos partnerių. Vienas 
skyrius užsiims vien tik pinigų paieškomis. Kitas — analizuos 
Kongreso paramą Leikui ir pradės — iš pradžių švelniai — deli- 
katų procesą, rengiant senatorių, deputatų ir netgi gubernatorių 
oficialius pritarimus. Tatai nebus lengva; daugelis jau įsiparei- 
goję kitiems kandidatams. O dar vienas skyrius užsiims vien tik 
tiriamuoju darbu, — karine ginkluote, jos kaštais, naujausia įran- 
ga, futuristiniais ginklais, rusų ir kinų naujovėmis, — viskuo, ką 
Leikui galėtų prireikti Žinoti. 

Pati Tainer imsis pinigų paieškų tarp užsienio vyriausybių, — 

tai viena iš jos specialybių. Ji labai artimai bendravo su pietų 
korėjiečiais, praeitą dešimtmetį atstovavo jiems Vašingtone. Pa- 
žinojo diplomatus, verslininkus ir šiaip svarbius tūzus. Prie ge- 
rai remiamų Jungtinių Valstijų karinių pajėgų nedaugelis šalių 
miegotų ramiau nei Pietų Korėja. 

— Neabejoju, jie nepašykštės mažų mažiausiai penkių mili- 
jonų, — užtikrintai tarė ji. — Bent iš pradžių. 

Iš atminties ji sudarė sąrašą dvidešimties prancūzų ir britų 
kompanijų, kurios mažiausiai ketvirtį metinių užsakymų gauda- 
vo iš Pentagono. Tučtuojau pradėsianti su jomis dirbti. 

Tainer buvo itin tipiška šių laikų Vašingtono teisininkė. Teis- 
mo salės ji nebuvo regėjusi penkiolika metų, ir kiekvienas svar- 
bus pasaulinis įvykis, turėjęs savo ištakas Beltvėjaus viduje, kaž- 
kokiu būdu liesdavo ją. 

Dabar pasitaikęs iššūkis neturėjo precedento — rinkti neži- 
nomą, paskutinės valandos kandidatą, kuris šiuo metu galėjo pa- 
sigirti 30 procentų pavardės atpažįstaimumu ir 12 procentų tei- 
giamų atsiliepimų apie save! Tačiau skirtingai nuo kitų dundu- 
kų, kurie tai įsitraukdavo į prezidentiškąsias lenktynes, tai vėl iš 
jų iškrisdavo, šis kandidatas, regis, turėjo neribotus pinigų 1š- 
teklius. Tainer būdavo gerai apmokama, kai padėdavo vieniems 
tapti išrinktaisiais, o kitiems pralaimėti, todėl tvirtai tikėjo, kad 
visados laimi pinigai. Tik duokit pinigų, ir ji garantuos išrinki- 
mą arba sužlugdys bet kurį. 


Pirmąją savo gyvavimo savaitę G-PAKAS kunkuliavo ne- 
žabota energija. Biurai buvo atdari visą parą, kai Tainer žmonės 
įsuko reikalą ir puolė pirmyn. Pinigų paieškų išdava — išsamus 
kompiuteriu sudarytas 310 000 gynybos ir su ja susijusios pra- 
monės darbininkų sąrašas, paskui jie kietai prigriebti maloniu 
laiškučiu, kuriuo buvo prašoma pinigų. Kitą sąrašą sudarė dvi- 
dešimt tūkstančių gynybos sferos tarnautojų, uždirbančių dau- 
giau kaip 50 000 dolerių per metus. Jiems paštu nusiųstas kito- 
kio pobūdžio prašymas. 

G-PAKO konsultantai, ieškantys oficialių pritarimų, surado 
penkiasdešimt Kongreso narių, turinčių savo rinkiminėse apy- 
gardose daugiausia darbo vietų, susijusių su gynyba. Trisdešimt 
septyni iš jų ketino pakartotinai balotiruotis, tad juos paspausti 

kur kas lengviau. G-PAKAS kreipsis į paprastus žmones, gyny- 
bos pramonės darbininkus ir jų bosus, sustyguos masišką telefo- 
ninę kampaniją Aronui Leikui paremti bei gynybos išlaidoms pa- 
didinti. Šešių senatorių iš stipriai su gynyba susijusių valstijų 
lapkritį laukė kieti priešininkai, ir Eleinė Tainer planavo prieš- 
piečius su kiekvienu iš jų. 

Neribotų grynųjų pinigų išteklių negalėjo ilgai nepastebėti 
Vašingtonas. Vienam kongresmenui naujokui iš Kentukio, vie- 
nam iš žemiausiai stovinčių tarp 435, žūtbūt reikėjo pinigų, kad 
galėtų kovoti, regis, pralaimimoje kampanijoje savo gimtojoje 
valstijoje. Apie vargšą vyruką niekas nebuvo girdėjęs. Per pir- 
muosius dvejus metus Kongrese jis neištarė nė žodžio, ir dabar 
jo varžovai ten, namie, surado sau patrauklų konkurentą. Niekas 
nenorės duoti jam pinigų. Bet šis išgirdo gandus, susirado Eleinę 
Tainer, ir jųdviejų pokalbis klostėsi maždaug taip: 

— Kiek jums reikia pinigų? — paklausė ji. 

— Šimto tūkstančių dolerių. — Jis susigūžė, ji — ne. 

— Ar galite paremti Aroną Leiką? į 

— Aš paremsiu bet ką, jeigu tik kaina bus tinkama. 

— Gerai. Mes duosime du šimtus tūkstančių ir vesime jūsų 
kampaniją. 

— Ji visiškai jūsų. 

Dažniausiai nebūdavo taip lengva, bet per pirmąsias dešimt 
savo gyvavimo dienų G-PAKAS sugebėjo nupirkti aštuonis ofi- 
cialius pritarimus. Visi jie buvo negarsių kongreso narių, kurie 
dirbo su Leiku ir jį mėgo. Priimta strategija išrikiuoti juos prieš 
kameras, likus savaitei ar dviem iki didžiojo Superantradienio*, 
kovo 7-osios. Kuo daugiau, tuo linksmiau. 

Tačiau dauguma jau buvo įsipareigoję kitiems kandidatams. 

Tainer paskubom apeidavo savo pajėgas, kartkartėmis per 
dieną tris kartus sočiai užkąsdama, už ką mielai mokėdavo G- 
PAKAS. Užsibrėžė išplatinti po miestą žinią, kad atvyko visiš- 
kai naujas jos klientas, pertekęs pinigais ir remiantis mažai Ži- 
nomą ristūną, kuris netrukus atsiplėš nuo viso būrio. Mieste, kur 


*Keliamųjų metų, kurių rudenį vyksta prezidento rinkimai, antrasis kovo antra- 
dienis. Tą dieną daugelis valstijų, ypač pietuose, organizuoja pirminius rinkimus, siek- 
damos išsiaiškinti kandidatus nuo kiekvienos partijos. 

vien pats kalbėjimas buvo verslas, jai nesunkiai sekėsi paskleis- 
ti savo informaciją. 


Nieko nepranešusi, Fino Jarberio žmona atvyko į Tramblą 
— tai buvo pirmas jos apsilankymas po dešimties mėnesių. Avė- 
jo ji apsitrynusius odinius sandalus, vilkėjo murziną džinsinį si- 
joną, plačią, karoliukais ir plunksnomis papuoštą palaidinę, ap- 
sikarsčiusi visokiu senu hipišku šlamštu kaklą, riešus ir galvą. 
Vyriškai apkirpti žili plaukai, neišskustos pažastys — ji labai pa- 
nėšėjo į pavargusią, susidėvėjusią pabėgėlę iš septintojo dešimt- 
mečio, kokia iš tikrųjų ir buvo. Finas nė kiek neapsidžiaugė, kai 
jam buvo pranešta, kad priešais pastatą laukia žmona. 

Vadinosi ji Karmen Topolski-Jokobi, vos išsitenkančia bur- 
noje pavarde, kuria kaip ginklu naudojosi visą savo brandųjį gy- 
venimą. Buvo radikalių feministinių pažiūrų Oklendo advokatė, 
kurios specialybė — atstovauti lesbietėms, besibylinėjančioms 
dėl seksualinio priekabiavimo darbe. Tad kiekviena jos klientė 
buvo pikta moteris, kovojanti su piktu darbdaviu. Šuniškas dar- 
bas. 

Ji buvo ištekėjusi už Fino trisdešimt metų, ištekėjusi, bet ne 
visados gyvenusi drauge. Jis gyveno su kitomis moterimis, ji — 
su kitais vyrais. Sykį, kai buvo ką tik susituokę, juodu gyveno 
su pilnais namais kitų Žmonių, kas savaitę skirtingais deriniais. 
Abu pareidavo ir išeidavo. Vieną šešerių metų tarpsnį juodu gy- 
veno drauge chaotiškoje monogamijoje ir paleido į pasaulį du 
vaikus, iš kurių nė vienas daug nepasiekė. 

Juodu susipažino 1965-aisiais per susirėmimus Berklyje — 
abu protestavo prieš karą tr visas kitas blogybes, abu teisės stu- 
dentai, abu atsidavę aukštos socialinių pokyčių dorovės pagrin- 
dams. Juodu stropiai darbavosi registruodami rinkėjus. Kovojo 
už darbininkų migrantų orumą. Teto puolimo* metu buvo areš- 
tuoti. Juodu prisirakino grandinėmis prie sekvojų. Kovojo su 
krikščionimis mokyklose. Bylinėjosi, kad apgintų banginius. Žy- 
giavo San Francisko gatvėmis per kiekvieną paradą, nepaisyda- 
mi, dėl ko ir kodėl. 


*Vietkongo ir Šiaurės Vietnamo kariuomenės operacija prieš JAV ir Pietų Viet- 
namo karinius dalinius (1968 01 29-02 25) Vietnamo kare. 

Juodu smarkiai gėrė, didžiai entuziastingai pokyliavo ir mė- 
gavosi kvaišalų kultūra; juodu išeidavo ir pareidavo, miegoda- 
vo, kur pakliūva, ir tai atrodė normalu, nes buvo nustatę patys 
sau dorovę. Juk, po šimts, kovojo už meksikiečius ir sekvojas! 
Todėl turėjo būti geri Žmonės! 

O dabar juodu tik stūmė varganas dienas. 

Jai buvo nemalonu, kad vyras, talentingas Žmogus, kažkaip 
prasimušęs kelią į Kalifornijos aukščiausiąjį teismą, dabar už- 
darytas federaliniame kalėjime. Jis jautėsi geriau, kad kalėjimas 
Floridoje, o ne Kalifornijoje, antraip ji galėtų lankyti dažniau. 
Pirmasis Fino postovis buvo netoliese Beikersfildo, bet jam pa- 
vyko išsikovoti, kad būtų perkeltas kitur. 

Jie visai nerašė vienas kitam nei susiskambindavo. Dabar ji 
užsuko pravažiuodama pro šalį, nes turėjo seserį Majamyje. 

— Gražiai įdegęs, — pagyrė ji. — Gerai atrodai. 

O tu susiraukšlėjusi kaip džiovinta slyva, pagalvojo Finas. 
Po velnių, atrodo nusenusi ir suvargusi. 

— Kaip gyveni? — paklausė, nors jam buvo visai neįdomu. 

— Labai daug dirbu. 

— Tai gerai. — Gerai, kad ji dirba ir pelnosi duonai, tą su 
pertrūkiais darė daugel metų. Finui dar liko penkeri metai, kol 
galės nusipurtyti nuo gumbuotų basų kojų Tramblo dulkes. Visai 
neketino grįžti pas ją ar į Kaliforniją. Jeigu liks gyvas, o tuo jis 
kasdien abejojo, išeis šešiasdešimt penkerių ir svajojo susirasti 
kraštą, kur neturės jurisdikcijos Vidaus finansų inspekcija ir FTB, 
taip pat visi kiti pagal abėcėlę valdžios banditai. Finas taip ne- 
kentė savo valdžios, jog ketino atsisakyti pilietybes ir susirasti 
kitą tautybę. 

— Ar tu vis dar geri? — paklausė jis. Pats, žinoma, ne, bet 
jam pavykdavo susikombinuotį šiek tiek žolytės per vieną iš ap- 
saugininkų. 

— Aš tebeprisilaikau blaivybės, dėkui, kad paklausei. 

Kiekvienas klausimas buvo dyglys, kiekvienas atsakymas — 
atkirtis. Jis nuoširdžiai stebėjosi, kodėl ji užsuko. Paskui suži- 
nojo. 

— Nusprendžiau skirtis, — pasakė ji. 

Jis gūžtelėjo pečiais, lyg norėtų pasakyti: kam vargintis? Ta- 
čiau garsiai ištarė: 

— Turbūt nebloga mintis. 

— Aš suradau kai ką kitą, — tęsė ji. 

— Vyrą ar moterį? — paklausė Finas, labiau iš įdomumo 
nei dėl ko nors kito. Niekas jo nenustebintų. 

— Jaunesnį Žmogų. 

Jis vėl gūžtelėjo ir mažne pasakė: pirmyn, senute! 

— Jis ne pirmas, — įgėlė Finas. 

— Na, nepradėkim. 

Tebūnie, pagalvojo Finas. Jis visados žavėjosi jos veržliu 
seksualumu, ištverme, bet sunku buvo įsivaizduoti šią seną mo- 
terį tai darant nuolat. 

— Parodyk popierius, — tarė jis. — Aš pasirašysiu. 

— Jie bus čia po savaitės. Tai garbingas išsiskyrimas, juk 
mes nūnai tiek mažai turime nuosavybės. 

Savo karjeros viršūnėje teisėjas Jarberis ir ponia Topolski- 
Jokobi drauge padavė pareiškimą įkeisti namą San Francisko prie- 
plaukos rajone. Pareiškimas, tinkamai paredaguotas, kad jame 
neliktų jokių užuominų į šovinizmą, lyčių diskriminaciją ar ra- 
sizmą, sklandžiai suformuluotas įsibaiminusių Kalifornijos ju- 
ristų, kad nebūtų paduoti į teismą kokios nors įsižeidusios būty- 
bės, išryškino bemaž milijono dolerių skirtumą tarp aktyvų ir 
įsiskolinimų. 

Ne tai, kad milijonas dolerių šį tą reikštų katram nors iš jų, 
— buvo pernelyg užsiėmę, kovodami su prekiautojais miško me- 
džiaga, su beatodairiškais fermeriais ir t. t. Po teisybei, jie dargi 
didžiavosi savo aktyvų skurdumu. 

Kalifornija buvo sutuoktinių bendros nuosavybės valstija, o 
tai reiškė apytikriai lygias dalybas. Skyrybų dokumentus bus ne- 
sunku pasirašyti dėl daugelio priežasčių. 

Bet buvo viena priežastis, kurios Finas niekad neminės. “An- 
golos apgaulė" nešė pinigus, slaptus ir nešvarius bei nepasiekia- 
mus visoms iki vienos godžioms agentūroms. Kas, kas, o ponia 
Karmen tikrai apie juos nesužinos. 

Finas abejojo, ar galėtų bendrosios nuosavybės čiuptuvai pa- 
siekti slaptąją banko sąskaitą Bahamuose, bet ir neketino to išsi- 
aiškinti. Tegul parodo dokumentus, ir jis su džiaugsmu pasirašys. 

Juodu prisivertė šnektelėti kelias minutes apie senus drau- 
gus, pokalbis išties truko trumpai, nes daugelis šių buvo mirę. Kai 

juodu atsisveikino, nebuvo nei liūdesio, nei sąžinės graužaties. 
Santuoka jau seniai mirusi. Abiem palengvėjo, kad ji baigiasi. 

Jis palinkėjo jai viso geriausio, netgi neapkabinęs, paskui 
nukėblino į bėgimo taką, kur nusirengė iki trumpikių ir valandą 
Žžingsniavo kepinamas saulės. 


10 


Lufkinas buvo bebaigiąs antrą dieną Kaire pietumis gatvės 
kavinukėje, Miesto sodo rajone. Jis gurkšnojo stiprią juodą kavą 
ir stebėjo, kaip pirkliai uždarinėja savo krautuvėles, — ten buvo 
pardavinėjami kilimai, variniai puodai ir drobės iš Pakistano, vis- 
kas turistams. Arčiau nei už dvidešimt pėdų vienas prekeivis 
kruopščiai suvyniojo padangtę, paskui be pėdsakų paliko savo 
vietą. 

Lufkinas labai panėšėjo į vieną iš šiuolaikiškų arabų — bal- 
tos laisvos kelnės, šviesios chaki spalvos striukė, balta fetrinė 
skrybėlė su skylutėmis orui ir beveik ant akių nuleistu kraštu. Iš 
po skrybėlės ir tamsių akinių jisai stebėjo gyvenimą. Stengdavo- 
si, kad jo veidas ir rankos būtų įdegę, o tamsūs plaukai nukirpti 
labai trumpai. Puikiai kalbėjo arabiškai ir lengvai trankėsi tarp 
Beiruto, Damasko ir Kairo. 

Turėjo kambarį “El-Nilo" viešbutyje ant Nilo kranto, už še- 
šių kvartalų nuo čia, ir kol brovėsi pro Žmonių spūstį, prie jo stai- 
ga prisigretino kažkoks aukštas, liesas svetimšalis, vos pakenčia- 
mai kalbantis angliškai. Juodu pakankamai gerai pažinojo vienas 
kitą, kad galėtų šnekėtis be baimės, tad toliau žengė dviese. 

— Manome, kad tai įvyks kaip tik šiąnakt, — pasakė už- 
mezgusysis kontaktą. Jo akys irgi buvo paslėptos po akiniais. 

— Tęskite. 

— Ambasadoje rengiamas pobūvis. 

— Žinau. 

— Taip, puikios aplinkybės. Daug mašinų. Bomba bus fur- 
gone. 

> Kokio tipo? 

— Mes nežinome. 

— Dar kas? 
— Nieko, — pasakė vyriškis ir dingo minios knibždėlynėje. 
Viešbučio bare Lufkinas pats vienas atsigėrė pepsio ir pa- 

galvojo, ar nepaskambinus Tedžiui. Tačiau vos tik prieš keturias 
dienas matėsi su juo Langlyje, be to, Tedis nebandė susisiekti. 
Juodu ir anksčiau yra tai patyrę. Tedis neketino įsikišti. Šiais 
laikais Kairas pavojinga vieta vakariečiams, ir niekas iš esmės 
negalėtų kaltinti CŽV, kad neužbėgo už akių išpuoliui. Kaip vi- 
sados, bus daug pozavimo ir rodymo pirštais, bet siaubas greitai 
bus nukištas į tautos atminties užkampius, paskui visai pamirš- 
tas. Čia pat prezidentinė kampanija, o gyvenimas, šiaip ar taip, 
greitai juda į priekį. Patyrę tiek daug išpuolių, pasalų ir bepras- 
mio smurto namie ir užsienyje, amerikiečiai užsigrūdino. Žinios 
ištisą parą, be pertrūkio blyksintys siužetai — pasaulyje nuola- 
tos kur nors įvyksta krizė. Paskutinės valandos pranešimai, su- 
krėtimai tai čia, tai ten, ir galiausiai tu nepaspėji sekti įvykių. 

Lufkinas paliko barą ir pasikėlė į savo numerį ketvirtame 
aukšte. Pro langą buvo matytis amžiais padrikai plytintis mies- 
tas, šimtmečius statytas kaip papuola. Amerikos ambasados sto- 
gas bolavo tiesiai priešais, vos už mylios. 

Jis atsivertė prancūzišką knygiūkštę minkštu viršeliu “Luji 
Amūras" ir ėmė laukti fejerverko. 


Sunkvežimis buvo dvitonis dengtas “ Volvo", nuo grindų iki 
lubų prikrautas trijų tūkstančių svarų sprogmenų iš Rumunijos. 
Užrašas ant jo durelių džiugiai reklamavo žinomo mieste maisto 
tiekėjo — kompanijos, kuri dažnai lankydavosi Vakarų ambasa- 
dose, — paslaugas. Furgonas stovėjo netoliese tarnybinio įėjimo 
į pusrūsį. 

Vairuotojas buvęs stambus draugiškas egiptietis, ambasadą 
saugančių jūrų pėstininkų vadinamas Šeiku. Kaipo pristatinėjantis 
maistą įvairiems priėmimams ambasadoje, jis dažnai įvažiuoda- 
vo ir išvažiuodavo pro vartus. Dabar Šeikas tysojo negyvas ant 
sunkvežimio grindų su kulka galvoje. 

Dvidešimt minučių po dešimtos bomba detonuota distanci- 
niu įtaisu, valdomu teroristo, pasislėpusio kitapus gatvės. Vos 
tik nuspaudęs reikiamus mygtukus, jis nėrė už kažkokio auto- 
mobilio, bijodamas atsigręžti. 

Sprogimas sugriovė atramines kolonas pusrūsio gilumoje, 
tad ambasada pasviro į šoną. Nuolaužos išsibarstė kelis kvarta- 
lus aplinkui. Nukentėjo daugelio gretimų namų konstrukcijos. 
Ketvirčio mylios spinduliu išbyrėjo langai. 

Kai sudrebėjo žemė, Lufkinas snūduriavo fotelyje. Jis pa- 
šoko, išlėkė į siaurą savo numerio balkoną ir stebėjo dulkių de- 
besį. Ambasados stogo nebebuvo matyti. Po kelių minučių pasi- 
rodė liepsnos, be paliovos ėmė kaukti sirenos. Jis atrėmė fotelį į 
balkono turėklus ir ilgam įsitaisė. Miego nebus. Šešios minutės 
po sprogimo Miesto sodo rajone užgeso elektra, ir Kairas sken- 
dėjo tamsoje, neskaitant oranžinės pašvaistės virš Amerikos am- 
basados. 

Jis paskambino Tedžiui. 

Kai Tedžio operatorius, nesvarbių skambučių atsijotojas, pa- 
tikino Lufkiną, kad linija saugi, šefo balsas pasiekė jį taip aiš- 
kiai, lyg juodu kalbėtųsi vienas Niujorke, kitas Bostone. 

— Taip, Meinardas klauso. 

— Aš Kaire, Tedi. Stebiu, kaip virsta dūmais mūsų ambasada. 

— Kada tai atsitiko? 

— Mažiau nei prieš dešimt minučių. 

— Ar didelis... 

— Sunku pasakyti. Aš už mylios viešbutyje. Sakyčiau, di- 
džiulis. 

— Paskambinkit man po valandos. Pernakt aš liksiu įstaigoje. 

— Gerai. 


Tedis su vežimėliu nuriedėjo prie kompiuterio, nuspaudė ke- 
letą klavišų ir per porą sekundžių surado Aroną Leiką. Kandida- 
tas buvo pakeliui iš Filadelfijos į Atlantą savo spindinčiame nau- 
jame lėktuve. Leikas kišenėje turėjo mobilųjį telefoną, mažutį it 
žiebtuvėlį. 

Tedis surinko dar kelis numerius, telefonai buvo sujungti, ir 
Tedis prašneko į monitorių prieš save: 

— Pone Leikai, čia Tedis Meinardas. 

Kas gi kitas galėtų būti? — pagalvojo Leikas. Niekas nega- 
lėtų paskambinti šiuo telefonu. 

-— Jūs vienas? — paklausė Tedis. 

— Valandėlę. 

Tedis laukė, paskui vėl pasigirdo Leiko balsas: 

— Aš virtuvėje. 

— Jūsų lėktuve yra virtuvė? 

— Taip, mažutė. Tai labai mielas lėktuvas, pone Meinardai. 

— Gerai. Klausykite, man nemalonu jus trukdyti, bet suži- 
nojau šiokių tokių naujienų. Prieš penkiolika minučių susprog- 
dinta Amerikos ambasada Kaire. 

— Kas tai padarė? 

— Verčiau neklauskit. 

— Atleiskite. 

— Tuojau jus užgrius spauda. Pasinaudokit momentu, pasi- 
ruoškite kelias pastabas. Būtų tinkamas laikas pareikšti užuo- 
jautą nukentėjusiesiems ir jų šeimoms. Kiek įmanoma sumažin- 
kite politikos, tačiau tuo pat metu laikykitės tvirtos linijos. Jūsų 
reklama dabar tapo pranašiška, tad jūsų žodžiai bus kartojami 
daug sykių. 

— Aš tuoj pat tuo užsiimsiu. 

— Paskambinkite man, kai pasieksite Atlantą. 

— Taip, būtinai. 


Po keturiasdešimties minučių Leikas ir jo komanda nutūpė 
Atlantoje. Spauda buvo deramai informuota apie jo atvykimą; Kai- 
re dar tebesisklaidant dulkėms, Atlantos oro uoste laukė minia re- 
porterių. Iš ambasados dar negauta jokių tiesioginių vaizdų, ta- 
čiau kelios agentūros pranešinėjo, kad yra "šimtai" užmuštų. 

Mažame privačių orlaivių terminale Leikas atsistojo prieš 
uolių reporterių būrį; kai kurie iš jų buvo su kameromis ir mik- 
rofonais, kiti — su mažučiais magnetofonais, dar kiti — tik su 
paprasčiausiais senoviškais bloknotais. Kalbėjo jis iškilmingai, 
nesinaudodamas užrašais: 

— Šią akimirką mes turėtume melstis už tuos, kurie buvo 
sužeisti ar užmušti per šį agresijos aktą. Mūsų mintys ir maldos 
su jais ir jų šeimomis, taip pat su gelbėtojais. Neketinu politi- 
zuoti šio įvykio, bet pasakysiu, kaip absurdiška mūsų šaliai dar- 
syk nukentėti nuo teroristų. Kai būsiu prezidentas, nė vieno ame- 
rikiečio gyvybė neliks pražiūrėta. Panaudosiu mūsų naujas kari- 
nes galimybes susekti ir sunaikinti visas teroristų grupuotes, ty- 
kančias nekaltų amerikiečių. Tai viskas, ką norėjau pasakyti. 

Jis nuėjo šalin, nekreipdamas dėmesio į pakrikus spaudos 
šunaujos šūksnius ir klausimus. 

Šaunu, pagalvojo Tedis, iš savo bunkerio tiesioginiame ete- 
ryje stebėdamas improvizuotą spaudos konferencijėlę. Supratin- 
gas, užjaučiantis ir podraug velniškai kietas. Nuostabu! Jis vėl 
pagyrė save, kad pasirinko tokį puikų kandidatą. 

Kai Lufkinas dar kartą paskambino, Kaire buvo jau po vi- 
durnakčio. Gaisrai užgesinti ir kuo skubiausiai velkami kūnai. 
Daug palaidotų po griuvėsiais. Jis esąs per kvartalą nuo kariuo- 
menės užtvaros ir stebi su tūkstančiais kitų. Aplinkui chaosas, 
ore tirštai tvyro dūmai ir dulkės. Lufkinui per savo karjerą tekę 
būti keliose bombų atakų vietose, bet ši pati blogiausia, pranešė 
jis. 

Tedis apvažiavo kabinetą ir dar įsipylė puodelį kavos be ko- 
feino. Leiko reklamos siaubo siužetai prasidėjo pačiu laiku. Dar 
šią pat naktį rinkimų kampanija už 3 milijonus dolerių nuo pa- 
krantės iki pakrantės užtvindys šalį baimės ir pražūties nuojau- 
ta. Anonsavę iš anksto, rytoj jie tęs reklamą. Iš pagarbos žuvu- 
siesiems ir jų šeimoms Leiko kampanija laikinai pristabdys savo 
mažas pranašystes. Be to, jie ryt pradės visuomenės apklausą, 
plačią apklausą. 

Pats laikas, kad teigiami Leiko vertinimai šautų aukštyn. Pir- 
miniai Arizonoje ir Mičigane jau mažiau kaip už savaitės. 

Pirmieji vaizdai iš Kairo buvo atsiųsti reporterio, kuris pas- 
kubom, vis bijodamas, kad niekas nesutrukdytų, darbavosi, at- 
gręžęs nugarą į kariškių užtvarą, o kareiviai piktai stebėjo jį, lyg 
ketintų nušauti, jei darsyk pabandytų lįsti pirmyn. Visur aplin- 
kui kaukė sirenos, blykčiojo šviesos. Bet reporteris Žinojo ne- 
daug. Dešimtą dvidešimt, pobūvio svečiams jau skirstantis, am- 
basados gilumoje susprogdinta didžiulė bomba; aukų skaičius ne- 
žinomas, bet jų bus daugybė, pažadėjo vyrukas. Teritoriją ati- 
tvėrė armija, be to, dėl didesnio saugumo jie apribojo oro erdvę, 
tad, velniai rautų, nebus jokių kadrų iš sraigtasparnio. Kol kas 
dar niekas neprisiėmė atsakomybės, bet jis dėl visa ko įvardijo 
tris radikalias grupuotes kaip dažniausiai įtariamas. 

— Galėtų būti viena iš jų, galėtų būti ir kas nors kitas, — 
paslaugiai pridūrė jis. Kadangi skerdynių vieta buvo neprieina- 
ma filmuoti, reporteris net nepakėlė kameros, taigi neturėjo ką 

rodyti, tik vis vapaliojo, kokie pavojingi tapo Vidurinieji Rytai, 
tarsi tai būtų ypatinga naujiena, dėl kurios jis esąs kaip tik ten, 
kad praneštų. 

Lufkinas paskambino apie aštuntą valandą vakaro Kolum- 
bijos apygardos laiku ir pasakė Tedžiui, kad neįmanoma niekur 
rasti Amerikos ambasadoriaus Egipte,todėl pradedama baimin- 
tis, kad šis gali būti po griuvėsiais. Bent toks gandas sklinda gat- 
vėse. Kalbėdamasis su Lufkinu telefonu, Tedis stebėjo reportažą 
išjungęs garsą. Kitame ekrane pasirodė Leiko reklamos siaubo 
siužetas: griuvėsiai, skerdynių vaizdas, lavonai, radikalai kaž- 
kokio kito išpuolio metu, paskui ramus, tačiau karštas Arono Lei- 
ko, žadančio kerštą, balsas. 

Kaip puikiai ištaikytas laikas, pagalvojo Tedis. 


Vidurnaktį Tedį pažadino padėjėjas su citrinų arbata ir dar- 
žovių sumuštiniu. Kaip dažnai pasitaikydavo, jis užmigo savaja- 
me invalido vežimėlyje, o sienoje su televizijos ekranais judėjo 
vaizdai, tačiau be garso. Kai padėjėjas išėjo, Tedis nuspaudė myg- 
tuką ir ėmė klausytis. | 

Kaire saulė jau buvo seniai patekėjusi. Ambasadorius nesu- 
rastas, ir dabar spėjama, kad jis kur nors po griuvėsiais. 

Tedis niekad nebuvo susitikęs su ambasadoriumi Egipte, 
šiaip ar taip, jam visiškai nepažįstamu, kurį dabar tarškantys re- 
porteriai šlovino kaip didį amerikietį. Jo mirtis Tedžiui pernelyg 
nerūpėjo, nors ir sustiprins CŽV kritiką. Taip pat ji dar labiau 
sureikšmins išpuolį, kuris bendrame plane bus naudingas Aronui 
Leikui. 

Iki šiol surastas šešiasdešimt vienas lavonas. Egipto valdžia 
kaltino Jidalį, labiausiai tikėtiną iš įtariamųjų, nes jo mažutė ar- 
mija per praėjusius šešiolika mėnesių susprogdino tris Vakarų 
ambasadas, be to, jis atvirai kvietė į karą su Jungtinėmis Valsti- 
jomis. CŽV turima Jidalio dosjė priskyrė jam trisdešimt karių ir 
metinį biudžetą, siekiantį 5 milijonus dolerių, kurių beveik visi 
atėję iš Libijos ir Saudo Arabijos. Bet neva spaudos labui nute- 
kėjusi informacija minėjo tūkstančio Žmonių armiją su neriboto- 
mis lėšomis niekuo nekaltiems amerikiečiams terorizuoti. 

Izraeliečiai žinojo, ką ir kur Jidalis valgo pusryčius. Dešimtis 
kartų jie būtų galėję jį pašalinti, bet šis kol kas su mažuoju savo 

karu laikėsi atokiai nuo jų. Kol jis žudė amerikiečius ir kitus 
vakariečius, izraeliečiai, po teisybei, nesuko sau galvos. Jiems 
naudinga, kad Vakarai nekenčia islamo radikalų. 

Tedis pamažu pavalgė. Paskui dar nusnūdo. Lufkinas pa- 
skambino prieš pusiaudienį Kairo laiku ir pranešė, kad surasti 
ambasadoriaus ir jo Žmonos palaikai. Dabar žuvusiųjų skaičius 
padidėjo iki aštuoniasdešimt keturių; visi, išskyrus vienuolika, 
amerikiečiai. 

Kameros pagavo Aroną Leiką prie gamyklos Marietoje, 
Džordžijos valstijoje, keičiantis pamainai spaudžiantį žmonėms 
rankas. Paklaustas apie įvykius Kaire, jis atsakė: 

— Prieš šešiolika mėnesių tie patys nusikaltėliai susprogdi- 
no dvi mūsų ambasadas, žuvo trisdešimt amerikiečių, o mes nie- 
ko nepadarėme, kad juos sustabdytume. Jie veikia nebaudžiami, 
nes mums stinga valios kovoti. Kai aš tapsiu prezidentu, mes pa- 
skelbsime karą tiems teroristams ir nutrauksime žudynes. 

Griežta alba užkrečiama, ir kai Amerika atsibudo su bai- 
siomis miomis iš Kairo, šalis taip pat buvo pamaloninta ener- 
gingų grasinimų ir ultimatumų choro, prie kurio prisidėjo kiti 
septyni kandidatai. Netgi pasyvesnieji iš jų dabar grasino kaip 
Laukinių Vakarų galvažudžiai. 


Ajovoje vėl snigo — nesiliaujantys vėjo su sniegu gūsiai 
gatves ir šaligatvius pavertė pliurza ir kažkelintą sykį privertė 
Kvinsą Garbą ilgėtis paplūdimio. Pagrindinėje gatvėje tarsi sau- 
godamasis nuo darganos, jis dangstėsi veidą, bet iš tikrųjų tai 
neturėjo noro su niekuo kalbėtis. Ir nenorėjo, kad kas nors pa- 
matytų jį 1r vėl įneriantį į paštą. 

Dėžutėje buvo laiškas. Vienas iš tų laiškų. Žandikaulis jam 
atkaro ir rankos sustingo, kai išvydo jį paprasčiausiai gulintį po- 
draug su kitu atsiųstu reklaminiu šlamštu ir atrodantį nekaltai it 
laiškutis nuo seno bičiulio. Kvinsas apsidairė per abu pečius, — 
nelyginant kaltės kamuojamas vagis, — paskui staiga ištraukė jį 
ir paslėpė vidinėje palto kišenėje. 

Jo žmona lankėsi ligoninėje, kur planavo pokylį neįgaliems 
vaikams, tad namai buvo tušti, neskaitant tarnaitės, kuri stūmė 
dieną snausdama skalbykloje. Per aštuonerius metus jis nė sykio 
jai nepakėlė atlyginimo. Važiuoti namo neskubėjo — kovoda- 
mas su sniegu ir pusnimis keikė apgaviką, įsibrovusį į jo gyve- 
nimą meilės vyliumi, baugiai laukdamas valandėlės, kai atplėš 
laišką, kas akimirką vis sunkėjantį prie širdies. 

Tarnaitės — nė kvapo, nors įėjo pro paradines duris, kelda- 
mas kuo daugiau triukšmo. Užlipo į savo miegamąjį ir užsiraki- 
no duris. Viduje po čiužiniu gulėjo pistoletas. Numetė ant fote- 
lio paltą ir pirštines, paskui švarką ir, atsisėdęs ant lovos krašto, 
ėmė tyrinėti voką. Tas pats šviesiai violetinis popierius, tas pats 
braižas, tas pat viskas, įskaitant ir pašto ženklą su dviejų dienų 
senumo Džeksonvilio spaudu. Kvinsas atplėšė voką ir išėmė vie- 
nut vieną lapą. 


Brangusis Kvinsai, 

labai dėkoju už pinigus. Kad nepalaikytumei ma- 
nęs grynu plėšiku, manau, tau praverstų žinoti, jog pi- 
nigai atiteko mano žmonai ir vaikams. Jie labai ken- 
čia. Mano įkalinimas paliko juos skursti. Žmoną ištiko 
klinikinė depresija, ji nebepajėgia dirbti. Keturi vaiku- 
čiai minta iš socialinės pašalpos ir lengvatinių maisto 
talonų. 

(Šimtas tūkstančių baksų tikrai turėtų juos atpenėti, pagal- 
vojo Kvinsas). | 

Jie gyvena valstybės suteiktame būste ir neturi pa- 
tikimo transporto. Taigi darsyk dėkui už pagalbą. Dar 
50 000 dolerių padėtų jiems išbristi iš skolų ir sudaryti 
neblogą fondą koledžui. 

Tos pačios taisyklės kaip ir anksčiau, tos pačios 
nuorodos, kur siųsti perlaidą, tie patys pažadai pavie- 
šinti tavo slaptąjį gyvenimą, jeigu pinigai nebus greit 
gauti. Įvykdyk, kas prašoma, Kvinsai, ir prisiekiu, tai 
bus mano paskutinis laiškas. 

Darsyk dėkoju, Kvinsai. 

Myliu, Rikis 

Jis nuėjo į vonios kambarį prie vaistinėlės, kur susirado žmo- 
nos valiumą. Pasiėmė dvi tabletes, bet pagalvojo, ar neprarijus 
visų. Troško atsigulti, bet negalėjo pasinaudoti lova, nes ši liks 
susiraukšlėjusi, ir kas nors ims klausinėti. Tad jis išsitiesė ant 
grindų, ant susidėvėjusio, tačiau švaraus kilimo ir ėmė laukti, 
kol pradės veikti tabletės. 

Jis prašinėjo, sukrapštė šen ir ten, dargi šiek tiek pamelavo, 
kad galėtų pasiskolinti pirmajai Rikio įmokai. Bet niekaip nebe- 
galėjo nukombinuoti dar 50 000 dolerių nuo asmeninės sąskai- 
tos, ir taip jau gerokai pereikvotos ir svyruojančios ties nemoku- 
mo riba. Dailų didžiulį jo namą smaugė solidi ipoteka, kurią sa- 
vo rankose laikė jo tėvas. Šis pasirašinėjo ir jo atlyginimo če- 
kius. Jo automobiliai buvo dideli, importiniai, tačiau pravažiavę 
milijoną mylių ir nedaug ko verti. Kas gi Beikerse, Ajovos vals- 
tijoje, norėtų pirkti vienuolikos metų senumo “Mersedesą"? 

O kas, jeigu jam pavyktų kaip nors pavogti pinigų? Nusi- 
kaltėlis, kitaip pažinotas Rikio vardu, paprasčiausiai jam vėl pa- 
dėkotų, paskui vėl pareikalautų. 

Viskas baigta. 

Laikas nuryti tabletes. Laikas paimti į rankas revolverį. 

Suskambęs telefonas privertė jį krūptelti. Nepagalvojęs re- 
pečkom atsistojo ir sugriebė ragelį. 

— Klausau, — suniurnėjo jis. 

— Kur tu, velniai rautų? — Tėvas. Taip gerai jam pažįsta- 
mas tonas. 

— Aš, e... ne per geriausiai jaučiuosi, — šiaip taip išlemeno 
jis, pažvelgė į laikrodį ir tik dabar prisiminė, kad pusę vienuo- 
liktos susitikimas su labai svarbiu inspektoriumi iš Federalinės 
indėlių draudimo korporacijos. 

— Man nusispjaut, kaip tu jautiesi. Ponas Koltherstas iš Fe- 
deralinės indėlių draudimo korporacijos penkiolika minučių lau- 
kia mano kabinete. 

— Aš vemiu, tėti. — Jis vėl susigūžė nuo žodžio “tėti". Jam 
jau penkiasdešimt vieneri, o vis dar sako "tėti". 

— Meluoji. Kodėl nepaskambinai, jeigu sergi? Gledisė man 
sakė, kad prieš dešimtą matė tave einant link pašto. Kas, po vel- 
nių, čia dedasi? 

— „Atleisk. Aš turiu eiti į tualetą. Paskambinsiu tau vėliau. — 
Ir padėjo ragelį. 

Valiumas išplito po visą kūną malonia migla, Kvinsas atsi- 
sėdo ant lovos krašto, stebeilydamasis į išmėtytus ant grindų švie- 
siai violetinius keturkampėlius. Tablečių slopinamos mintys lė- 
tai slinko į galvą. 

Galėtų paslėpti laiškus ir nusižudyti. Savižudybės raštelis 
didžiumą kaltės suverstų jo tėvui. Mirtis nebuvo visiškai nema- 
loni perspektyva — nebebus nei santuokos, nei banko, nei tėčio, 
nei Ajovos Beikerso, nei paslapties, kad esi žydras. 

Bet jam stigs savo vaikų ir vaikaičių. 

O kas, jeigu tas pabaisa Rikis, nesužinojęs apie savižudybę, 
atsiųs dar vieną laišką ir viskas išaiškės? Jei seniai po laidotuvių 
Kvinsas vis tiek atsiskleis kaip homis? 

Kita sumauta mintis buvo į bendrininkes pasitelkti savo sek- 
retorę, moterį, kuria jis visų pirma menkai pasitikėjo. Papasako- 
tų jai tiesą ir paprašytų, kad parašytų laišką Rikiui ir praneštų 
apie Kvinso Garbo savižudybę. Kita vertus, Kvinsas ir jo sekre- 
torė galėtų kaip nors suplanuoti ir inscenizuoti fiktyvią savižu- 
dybę, tuo pat metu imdamiesi kokių nors keršto priemonių prieš 
Rikį. 

Bet jis veikiau numirs, negu prisipažins savo sekretorei. 

Trečia mintis atėjo į galvą, kai valiumas jau veikė visu 
smarkumu, ir sukėlė jam šypseną. Kodėl nepabandžius šiek tiek 
paatvirauti? Parašyti Rikiui laišką ir teisintis neturtingumu. Pa- 
siūlyti dar 10 000 dolerių i1r pasakyti, kad tai viskas. Jeigu Ri- 
kis pasiryžęs jį sunaikinti, tuomet jis, Kvinsas, neturės kito pa- 
sirinkimo kaip tik imtis Rikio. Jis informuosiąs FTB, tegul šie 
atseks laiškus bei telegrafo perlaidas, ir tuomet abu žūsią lieps- 
nose. 

Trisdešimt minučių jis numigo ant grindų, paskui pasiėmė 
švarką, pirštines ir paltą. Paliko namus nesusitikęs tarnaitės. Va- 
žiuodamas į miestą ir pritvinkęs troškimo drąsiai stoti prieš tie- 
są, jis garsiai sau prisipažino, kad svarbu tik pinigai. Tėvui jau 
aštuoniasdešimt vieneri. Banko akcinis kapitalas apie 10 milijo- 
nų dolerių vertės. Kurią nors dieną tai priklausys jam. Lik užsi- 
slėpęs, kol pinigai bus rankoje, paskui gyvenk, po šimts, kaip 
tau patinka. 

Neprarask proto dėl pinigų. 

Koulmanas Li turėjo taco* užkandinę Indianos valstijos Ge- 
rio pakraštyje, palei gausią restoranų, kavinių ir barų gatvę toje 
miesto dalyje, kurią dabar valdė meksikiečiai. Koulmanas buvo 
keturiasdešimt aštuonerių, prieš dešimtmečius du kartus gėdin- 
gai išsiskyręs, ačiū Dievui, bevaikis. Dėl visų suvalgytų taco sto- 
ras ir lėtas, nukarusiu pilvu ir stambiais mėsingais skruostais, jis 
nebuvo gražus, tačiau neabejotinai vienišas. 

Pas jį tarnavo daugiausia jauni meksikiečiai, nelegalūs imig- 
rantai, kuriuos visus anksčiau ar vėliau mėgindavo išprievartauti, 
suvilioti ar dar kaip ten pavadintumėte jo negrabias pastangas. Re- 
tai jam pasisekdavo, todėl samdinių kaita buvo didelė. Taip pat ir 
verslas vangiai ėjosi, nes ir žmonės kalbėdavo, ir į Koulmaną bu- 
vo žiūrima nekaip. Kas gi norėtų pirkti taco pas iškrypėlį? 

Jis nuomojosi dvi dėžutes pašto skyriuje kitame gatvės gale 
— vieną verslo reikalams, kitą — savo malonumams. Mat rinko 
pornografiją ir bemaž kasdien ją pasiimdavo iš pašto. Jo namus 
aptarnaujantis paštininkas buvo smalsus tipas, ir todėl kai ku- 
riuos dalykus geriausia daryti kuo tyliau. 

Dabar jis Žžingsniavo purvinu šaligatviu palei automobilių 
stovėjimo aikštelę pro batų ir kosmetikos parduotuves, kur buvo 
prekiaujama su nuolaida, pro juodo sekso videosaloną, į kurį jo 
neįsileisdavo, pro socialinės rūpybos skyrių, kurį į priemiestį at- 
kėlė žūtbūt rinkėjų balsų trokštantis politikas. Paštą rado pri- 
sikimšusį meksikiečių, neskubančių išeiti, nes lauke buvo šalta. 

Šios dienos jo laimikis buvo du atviros pornografijos žur- 
nalai, atsiųsti paprasto rudo popieriaus banderolėse, ir laiškas, 
kuris atrodė šiek tiek pažįstamas. Geltonas vokas, jokio atgali- 
nio adreso, su Atlantik Byčo, Floridos valstijoje, pašto spaudu. 
Ak taip, prisiminė jis. Jaunasis Persis iš reabilitacijos centro. 

Sugrįžęs į ankštą savo kontorėlę tarp virtuvės ir pagalbinės 
patalpos, jis greitai pervertė žurnalus, neišvydo nieko nauja, pas- 
kui užmetė juos ant krūvos kitų. Atplėšė Persio laišką. Kaip ir 
du ankstesnieji, buvo parašytas spausdintom raidėm ir adresuo- 
tas Voltui — šiuo vardu jis paprastai gaudavo visą savo pornog- 
rafiją. Voltui Li. 


*Taco isp. — meksikietiškas patiekalas: perpus sulenktas kukurūzų sklindis su 


įdėtu gabalėliu jautienos ar vištienos. 

Brangusis Voltai, 

mane iš tiesų nudžiugino jūsų paskutinysis laiškas. 
Skaičiau jį daug kartų. Jūs mokate gražiai dėstyti žo- 
džius. Kaip jau jums rašiau, esu čia beveik aštuonioli- 
ka mėnesių ir imu jaustis labai vienišas. Saugau jūsų 
laiškus po čiužiniu, ir kai iš tiesų pasijuntu atskirtas 
nuo viso pasaulio, skaitau juos dar ir darsyk. Kur jūs 
išmokote taip rašyti? Labai prašau atsiųsti man dar vie- 
ną, kai tik galėsite. 

Jei nors kiek pasiseks, mane paleis balandį. Neži- 
nau, kur aš patrauksiu ar ką veiksiu. Iš tiesų baisu pa- 
galvoti, kad paprasčiausiai išeisiu iš čia, prabuvęs be- 
maž dvejus metus, ir neturėsiu sau artimo žmogaus. Vi- 
liuosi, mes tebeliksime susirašinėjimo bičiuliais. 

Aš dvejojau, todėl tikrai man nemalonu prašyti, bet 
kadangi neturiu daugiau į ką kreiptis, aš vis dėlto iš- 
drįsiu, — ir prašau nesivaržyti atsakyti neigiamai, tai 
nepakenks mūsų draugystei, tačiau ar negalėtumėte pa- 
skolinti man tūkstantį baksų? Čia, klinikoje, jie turi kny- 
gų ir muzikos krautuvikę ir leidžia mums nusipirkti kre- 
ditan knygelių minkštais viršeliais ir kompaktinių dis- 
kų. Ir ką gi, išbuvau čia taip ilgai, jog susidarė nemaža 
sąskaita. 

Jeigu galėtumėte suteikti paskolą, išties būčiau dė- 
kingas. Jeigu ne — aš visai jus suprantu. 

Dėkui, kad jūs esate, Voltai. Parašykit greičiau. Aš 
branginu jūsų laiškus. 

Myliu, Persis 


Tūkstantį baksų? Kas ten per niekingas šliužas? Koulmanas 
užuodė apgaulę. Jisai suplėšė laišką į skutelius ir išmetė šiukš- 
liadėžėn. 

— Tūkstantį baksų? — sumurmėjo sau, vėl siekdamas žur- 
nalų. 


Kertis nebuvo tikroji Dalaso juvelyro pavardė. Kertis pui- 
kiai tiko susirašinėjant su Rikiu reabilitacijos centre, bet tikroji 
jo pavardė buvo Vanas Geitsas. 

Ponas Geitsas buvo penkiasdešimt aštuonerių, gyvenantis iš 
pažiūros laimingoje santuokoje, trijų vaikų tėvas ir dviejų vai- 
kaičių senelis, bendrai su Žmona turėjęs šešias juvelyrines par- 
duotuves Dalaso apygardoje, visas įrengtas stambiuose preky- 
bos centruose. “Ant popieriaus" juodu turėjo 2 milijonus dolerių 
ir uždirbo juos patys. Jiems priklausė labai dailus naujas namas 
Hailend Parke su atskirais miegamaisiais priešinguose galuose. 
Susitikdavo abu virtuvėje puodelio kavos ir poilsio kambaryje 
pasižiūrėti televizoriaus bei pasimatyti su vaikaičiais. 

Kartkartėmis, visados be galo atsargiai, ponas Geitsas leis- 
davo pasireikšti savo homoseksualiam potraukiui. Ničniekas to 
nė nenujautė. Jo susirašinėjimas su Rikiu buvo pirmoji pastanga 
susirasti meilę per skelbimus skiltyje “Reikalinga"", ir rezultatai 
pranoko jo lūkesčius. Pašto skyriuje netoli nuo vieno iš preky- 
bos centrų jis išsinuomojo dėžutę ir naudojosi pavarde Kertis V. 
Geitsas. 

Šviesiai violetinis vokas buvo adresuotas Kerčiui Geitsui; kai 
sėdėdamas automobilyje atsargiai jį atplėšė, visiškai nenujautė, 
kad kažkas negerai. Paprasčiausiai dar vienas mielas laiškelis nuo 
mylimojo Rikio. Tačiau su pirmaisiais žodžiais trenkė žaibas: 


Brangusis Vanai Geitsai, 

linksmybės baigėsi, bičiuli. Vadinuosi aš ne Rikis, 
o jūs ne Kertis. Aš ne gėjus, berniukas, besidairantis 
meilės. Tačiau jūs turite baisią paslaptį, kurią, neabe- 
joju, trokštate išsaugoti. Noriu jums padėti. 

Štai koksai sandėris: persiųskite telegrafu 100 000 
dolerių į “Ženevos kredito banką" Nasau, Bahamuose, 
sąskaitos numeris 144-DNX-9593, “Bumerio nekilnoja- 
masis turtas, Ltd", paskirties kodo numeris 392844-22. 

Padarykite tai nedelsdami! Čia ne pokštas. Tai ap- 
gaulė, ir jūs užkibote. Jei per dešimt dienų pinigai ne- 
bus gauti, aš nusiųsiu jūsų žmonai, p. Gendai Geits, 
paketėlį su visų laiškų kopijomis, fotografijomis ir t.t. 

Persiųskite pinigus, ir aš paprasčiausiai pasi- 
trauksiu. 

Myliu, Rikis 

Po kurio laiko Vanas surado Dalaso kelio I-635 atšaką, o 
netrukus atsidūrė I-820 atšakoje, lenkiančioje Fort Vortą, paskui 
vėl pasuko Dalaso linkui, važiuodamas lygiai penkiasdešimt pen- 
kių mylių per valandą greičiu, dešiniąja juosta, nekreipdamas dė- 
mesio į virtinę mašinų už savęs. Jeigu verksmas padėtų, jis tik- 
rai savęs netramdytų. Nieko baisaus nulieti ašarą, ypač savo “Ja- 
guaro“" vienumoje. 

Bet jis buvo pernelyg įpykęs, kad verktų, pernelyg užrūs- 
tintas, kad jaustųsi įskaudintas. Ir pernelyg išsigandęs, kad ilgė- 
tųsi Žmogaus, kuris neegzistuoja. Reikia veikti — greitai, ryž- 
tingai, slaptai. 

Tačiau staiga suskaudo širdį, ir jis galiausiai pasuko į kel- 
kraštį ir sustojo neišjungęs variklio. Visos tos nuostabios svajo- 
nės apie Rikį, tos begalinės valandos žvelgiant į gražų jo veidą 
su kreiva šypsenėle ir skaitant jo laiškus — liūdnus, juokingus, 
prislėgtus, viltingus! Kaip galima perteikti tiek jausmų žodžiu? 
Faktiškai jis įsiminė visus laiškus. 

Šis dar tik berniukas, tačiau toks smarkus bei vyriškas ir 
trokštantis brandaus bendravimo. Rikiui, kurį jis pamilo, rei- 
kia švelnaus pagyvenusio vyro glėbio, ir Kertis/Vanas mėne- 
sių mėnesius kūrė planus. Gudrus manevras su deimantų pa- 
roda Orlande, kol jo žmona svečiuosis El Pase pas seserį. Bū- 
tų kruopščiai apgalvojęs visas smulkmenas ir nepalikęs jokių 
pėdsakų. 

Galiausiai jis vis dėlto pravirko. Vargšas Vanas liejo aša- 
ras nesigėdydamas ir nesivaržydamas. Niekas jo nepamatys — 
kiti automobiliai lėkė pro šalį aštuoniasdešimt mylių per va- 
landą greičiu. 

Jis prisiekė keršyti kaip bet kuris pamestas mylimasis. Su- 
seks tą gyvulį, tą pabaisą, apsimetusį Rikiu ir sudaužiusį jo širdį. 

Gokčiojimas pamažu rimo, ir jis ėmė galvoti apie žmoną bei 
šeimą. Tai netrukus padėjo išdžiovinti ašaras. Jai atiteks visos 
šešios parduotuvės ir 2 milijonai dolerių, naujas namas su atski- 
rais miegamaisiais, 0 jis negaus nieko, tik pajuoką, panieką ir 
paskalas mieste, kurį labai mėgo. Įkandin pinigų paseks ir jo vai- 
kai, ir iki pat savo gyvenimo pabaigos jo vaikaičiai girdės žmo- 
nes kuždantis apie jų senelį. 

Vėl jis dešiniojoje juostoje ir slenka penkiasdešimt penkias 

mylias per valandą, vėl antrąsyk pravažiuoja Meskitą, vėl skaito 
laišką, 0 pro šalį vis skrieja ir skrieja daugiaašiai sunkvežimiai. 

Nėra kam paskambinti, nėra bankininko, kuriuo jis galėtų 
pasitikėti ir paprašyti patikrinti sąskaitą Bahamuose, nėra advo- 
kato, į kurį būtų galima kreiptis patarimo, nėra draugo, kuris iš- 
klausytų jo gailią istoriją. 

Žmogui, kuris atsargiai tvarkė dvigubą gyvenimą, pinigai 
nebūtų nepakeliama našta. Jo žmona sekė kiekvieną centą ir na- 
muose, ir parduotuvėse, todėl Vanas jau seniai susikūrė schemą, 
kaip slėpti pinigus. Darė jis tai su brangakmeniais, rubinais ir 
perlais, o kartais ir su smulkiais deimantais, kuriuos atidėdavo į 
šalį ir vėliau parduodavo kitiems tarpininkams už grynus pini- 
gus. Šiame versle tai buvo įprasta. Jis turėjo dėžes pinigų — dė- 
žes nuo batų, tvarkingai sukrautas ugniai atspariame seife toli 
nuo namų, Pleine. Pinigai po skyrybų. Pinigai vėlesniam gyve- 
nimui, kai jis su Rikiu išplauktų buriuoti po pasaulį ir visus iš- 
leistų vienoje nesibaigiančioje kelionėje. 

— Šunsnukis! — iškošė pro sukąstus dantis. Darsyk ir dar- 
syk, ir darsyk. 

Kodėl neparašius tam apgavikui ir neapsimetus skurdžiumi? 
O gal pagrasinti, kad iškels viešumon jo pinigų prievartavimo 
schemelę? Kodėl neduoti atkirčio? 

Todėl, kad tas šunsnukis puikiai supranta, ką daro. Gana vy- 
kusiai susekė Vaną ir sužinojo jo tikrąją pavardę, taip pat žmo- 
nos pavardę. Žino, kad Vanas turi pinigų. 

Jis įsuko į savo kiemą. Glenda šlavė šaligatvį. 

— Kur tu buvai? — maloniai paklausė ji. 

— Su reikalais, — nusišypsojo jis. 

— Ilgai užtrukai, — tarstelėjo ji tebešluodama. 

Jis be galo pavargo nuo visko. Ji skaičiuoja laiką, kiek jo 
nebūna namie! Trisdešimt metų jis kentėjo po žmonos padu, o 
jos delne nuolat tiksėjo chronometras. 

Grynai iš įpročio jis pakštelėjo jai į skruostą, paskui nuė- 
jo į pusrūsį, kur užsirakino ir vėl pravirko. Namai buvo jo ka- 
lėjimas (su 7 800 dolerių per mėnesį ipoteka tikrai galima taip 
sakyti). O ji — prižiūrėtoja, raktų saugotoja. Vienintelė viltis 
ištrūkti ką tik sužlugo, jos vietą užėmė šaltakraujis prievar- 
tautojas. 

Aštuoniasdešimčiai karstų reikėjo daug vietos. Jie gulėjo dai- 
liomis eilėmis, visi tvarkingai įsupti į nacionalinės vėliavos spal- 
vų — raudonos, baltos ir mėlynos — audeklus, vienodo ilgio ir 
pločio. Atkeliavo trisdešimt minučių anksčiau transportiniu Ka- 
rinių oro pajėgų lėktuvu ir buvo iškraunami su didžiausia pompa 
bei ceremonialu. Beveik tūkstantis draugų ir giminaičių sėdėjo 
ant sulankstomųjų kėdžių, sustatytų ant betoninių angaro grin- 
dų, ir sukrėsti žvelgė į raibuliuojančią priešais vėliavų jūrą. Už 
juos daugiau buvo tik sensacijų ištroškusių reporterių, sulaiko- 
mų užtvarų ir karo policijos. 

Netgi šaliai, gana įpratusiai prie primityvios užsienio poli- 
tikos nesėkmių, tai buvo įspūdingas aukų skaičius. Aštuoniasde- 
šimt amerikiečių, aštuoni britai, aštuoni vokiečiai, bet nė vieno 
prancūzo, nes šie boikotuodavo Vakarų diplomatinius priėmimus 
Kaire. Kodėl aštuoniasdešimt amerikiečių po dešimtos valandos 
vakaro tebebuvo ambasadoje? Klausimas visiems nedavė ramy- 
bės, o ir iki šiol įtikimo atsakymo nerasta. Juk daugelis tų, kurie 
priėmė tokius sprendimus, dabar gulėjo karstuose. Po Kolumbi- 
jos apygardą sklandė labiausiai tikėtina prielaida, kad vėlavo 
maisto tiekėjas, o dar labiau — orkestras. 

Tačiau teroristai pernelyg gerai įrodė galį smogti bet kurią 
valandą, tad koks skirtumas, kaip ilgai ambasadorius su Žmona, 
savo personalu ir kolegomis norėjo linksmintis? 

Antras svarbus ir visiems neduodantis ramybės klausimas 
— būtent kodėl mes laikėme Kairo ambasadoje aštuoniasdešimt 
žmonių? Valstybės departamentas dar turėjo į tai atsakyti. 

Karinių oro pajėgų orkestrui sugrojus kažkokią gedulingą 
melodiją, ėmė kalbėti prezidentas. Jo balsas lūžinėjo, jis suge- 
bėjo išspausti vieną kitą ašarą, bet po aštuonerių tokių teatrų metų 
vaidyba nusidėvėjo. Jau daug sykių jis buvo žadėjęs keršyti, tad 
dabar ilgiau plepėjo apie paguodą, auką ir geresnį gyvenimą nu- 
žengus į dausas. 

Valstybės sekretorius perskaitė visų Žuvusiųjų pavardes — 
niūrus monologas, skirtas pabrėžti momento rimtumui. Raudos 
sustiprėjo. Paskui vėl šiek tiek muzikos. Ilgiausią kalbą pasakė 

viceprezidentas, ką tik parvykęs iš rinkiminės kelionės ir kupi- 
nas naujo savyje aptikto įsipareigojimo su šaknimis išrauti ir nuo 
žemės paviršiaus nušluoti terorizmą. Nors niekad nebuvo nešio- 
jęs kariškos uniformos, dabar atrodė netveriąs noru pradėti svai- 
dyti granatas. 

Leikas privertė visus paplušėti. 


O pats Leikas stebėjo liūdnąją ceremoniją, skrisdamas iš Tu- 
sono į Detroitą ir vėluodamas į dar vieną virtinę interviu. Lėktu- 
ve taip pat skrido viešosios nuomonės apklausų specialistas, ne- 
seniai įsigytas magas, kuris dabar nuolatos keliaudavo su juo. 
Kol Leikas ir jo komanda žiūrėjo žinias, apklausų specialistas 
karštligiškai darbavosi prie mažo konferencijų stalo, ant kurio 
turėjo du nešiojamuosius kompiuterius, tris telefonus ir daugiau 
visokios spausdintos medžiagos, negu dešimt bet kurių kitų žmo- 
nių pajėgtų suvirškinti. 

Po trijų dienų pirminiai Arizonoje ir Mičigane, Leiko ro- 
dikliai kilo aukštyn, ypač gimtojoje valstijoje, kur jis dabar žen- 
gė koja kojon su seniai įsitvirtinusiu pirmojoje pozicijoje India- 
nos gubernatoriumi Tariu. Mičigane Leikas kol kas atsiliko de- 
šimčia punktų, bet Žmonės klausėsi. Kairo fiasko gražiai darbuo- 
jasi jo naudai. 

Gubernatorių Tarį staiga užgriuvo problema, iš kur paimti 
pinigų. Aronas Leikas tyliai šypsojosi: pinigai plūdo greičiau, 
nei jisai spėjo leisti. 

Kai pagaliau viceprezidentas baigė, Leikas pasitraukė nuo 
ekrano, sugrįžo į savo odinį sukamąjį krėslą su atlenkiamu atlo- 
šu ir pasiėmė laikraštį. Vienas komandos narys atnešė kavos, ku- 
rią jis gurkšnojo, stebėdamas Kanzaso lygumas iš aštuonių my- 
lių aukščio. Kitas komandos narys atnešė pranešimą — tokį, dėl 
kurio kandidatas turėtų skubiai paskambinti. Leikas apsidairė po 
lėktuvą ir suskaičiavo trylika Žmonių, neskaitant pilotų. 

Kaip privačiam asmeniui, vis dar liūdinčiam savo žmonos, 
Leikui sunkiai sekėsi prisitaikyti prie visiškos privatumo stokos. 
Jis judėjo iš vietos į vietą su komanda, kas pusvalandį vis kieno 
nors užkalbinamas, kiekvieną jo veiksmą vis koordinavo komi- 
tetas, kiekvieną interviu rengė iš anksto surašytais klausimais, 
kurių bus galima tikėtis, ir siūlomais atsakymais. Sau pačiam jis 

turėdavo šešias valandas naktį viešbučio numeryje, ir velniai ži- 
no, ar Slaptoji tarnyba nemiegotų šalimais ant grindų, jeigu tik 
jis leistų. Išvargęs miegodavo it kūdikis. Vienintelės tikros jo ap- 
mąstymų akimirkos būdavo rytmetį — arba stovint po dušu, ar- 
ba sėdint ant tualeto puodo. 

Tačiau vyriškis savęs neapgaudinėjo. Juk jis, Aronas Lei- 
kas, ramus kongresmenas iš Arizonos, žaibiškai tapo sensacija. 
Kiti klupo, o jis veržėsi priekin. Į jį nukreipti dideli pinigai. Spau- 
da sekioja iš paskos it skalikai. Jo žodžiai kartojami. Jis turi la- 
bai įtakingų draugų, ir kai visa susideda vieton, nominacija atro- 
do reali. Prieš mėnesį jis apie tokius dalykus nė nesvajojo. 

Leikas mėgavosi momentu. Savaime kampanija — pamiši- 
mas, bet jis pajėgė kontroliuoti paties darbo tempą. Reiganas 
kaip prezidentas dirbdavo nuo devynių iki penkių ir buvo kur 
kas naudingesnis už Karterį, prisiekusį darboholiką. Tik patek 
į Baltuosius rūmus, vis kartodavo jisai sau, iškęsk tuos kvai- 
lius, atlaikyk pirminius, ištverk viską su šypsena bei greita nuo- 
voka ir vieną gražią dieną, jau visai netrukus, sėdėsi Ovaliame 
kabinete vienas pats, o visas pasaulis gulės tau prie kojų. 

Ir tuomet galėsi džiaugtis privatumu. 


Tedis sėdėjo su Jorku savajame bunkeryje ir stebėjo iš En- 
driu KOP bazės tiesiogiai perduodamas scenas. Kai kildavo ko- 
kių nors sunkumų, jis mieliau rinkdavosi Jorko draugiją. O kal- 
tinimai buvo negailestingi. Reikalauta atpirkimo ožių, ir dauge- 
lis idiotų, mėgstančių pozuoti prieš kameras, kaltino CŽV, nes 
jie visados kaltindavo kaip tik ją. . 

Jeigu tik jie žinotų. 

Galiausiai jis papasakojo Jorkui apie Lufkino perspėjimus, ir 
Jorkas visiškai pritarė. Deja, jie ir anksčiau tą buvo patyrę. Kai 
esi pasaulio policininkas, netenki daug savo žmonių; Tedis su Jor- 
ku buvo drauge išgyvenę daug liūdnų akimirkų, stebėdami išrie- 
dančius iš transportinių C-130 vėliavomis uždengtus karstus — 
kaip dar vienos nesėkmės užsienyje įrodymą. Leiko kampanija bus 
paskutinė Tedžio pastanga išgelbėti amerikiečių gyvybes. 

Kad nepasiseks, atrodė mažai tikėtina. Per dvi savaites G- 
PAKAS surinko daugiau nei 20 milijonų dolerių ir vis dar traukė 
pinigus iš Vašingtono apylinkių. Dvidešimt vienas Kongreso narys 

užverbuotas duoti oficialų pritarimą Leikui, — už tai iš viso at- 
siėjo 6 milijonai dolerių. Bet kol kas didžiausias laimikis buvo 
senatorius Britas, buvusysis kandidatas ir mažojo tailandiečio tė- 
vas. Kai jis atsisakė siekio patekti į Baltuosius rūmus, buvo pra- 
siskolinęs bemaž 4 milijonus dolerių be jokios perspektyvos pa- 
dengti šį deficitą. Pinigai nemėgsta sekti paskui tuos, kurie susi- 
krauna daiktus ir eina namo. Eleinė Tainer, teisininkė, tvarkanti 
G-PAKĄ, susitiko su senatoriumi Britu. Neprireikė nė valandos, 
kad sukirstų su juo rankomis. G-PAKAS per trejus metus apmo- 
kėsiąs visas jo kampanijos skolas, o jis triukšmingai paskelbsiąs 
oficialią paramą Aronui Leikui. 

— Ar mes buvome numatę nuostolius? — paklausė Jorkas. 

Tedis kiek patylėjo. 

— Ne, — pagaliau atsakė. 

Jųdviejų pokalbiai visados būdavo neskubūs. 

— Kodėl tokie dideli? 

— Daug kaušalo. Arabų šalyse dažnai taip nutinka. Skirtinga 
kultūra, gyvenimas nuobodus, tad kai mūsų diplomatai ištaiso po- 
būvį, šis būna atsakantis. Daugelis žuvusiųjų buvo visai girti. 

Praslinko kelios minutės. 

— Kur Jidalis? — paklausė Jorkas. 

— Kaip tik šiuo momentu Irake. Vakar buvo Tunise. 

— Išties turime jį sustabdyti. 

— Tą ir padarysime kitais metais. Prezidentui Leikui tai bus 
nuostabi akimirka. 


Dvylika iš šešiolikos kongresmenų, oficialiai remiančių Lei- 
ką, vilkėjo mėlynais marškiniais. Šis faktas nepraslydo pro 
Eleinės Tainer akis. Tokius dalykus ji vertindavo. Kai koks nors 
Kolumbijos apygardos politikas atsidurdavo netoli nuo kameros, 
galėjai būti tikras, kad jis vilkės savo geriausius mėlynus med- 
vilninius marškinius. Kiti keturi vilkėjo baltus. 

Ji išrikiavo juos prieš reporterius “Willard" viešbučio po- 
kylių salėje. Vyriausiasis narys, Floridos atstovas Turmanas pra- 
dėjo renginį, pasveikindamas spaudą, atvykusią tokia svarbia pro- 
ga. Kalbėdamas iš pasirengtų užrašų, jis išdėstė savo nuomonę 
apie dabartinius pasaulio įvykius, pakomentavo padėtį Kaire, Ki- 
nijoje ir Rusijoje, pasakė, kad pasaulis kur kas pavojingesnis, 

nei atrodo. Pabėrė įprastinę statistiką apie mūsų sumenkusią ka- 
rinę galią. Paskui įsileido į ilgą monologą apie artimą savo drau- 
gą Aroną Leiką, žmogų, su kuriuo dirba dešimt metų ir kurį pa- 
Žįsta geriau negu daugelis. Leikas — Žmogus, turintis ką pasa- 
kyti, tiktai mes nelabai norime jo klausytis, tačiau vis tiek labai 
svarbi asmenybė. 

Turmanas buvo bepaliekąs gubernatoriaus Tario gretas ir, nors 
darė tai labai nenorom ir su nemenku išdavystės jausmu, tačiau 
skausmingai perkratęs sąžinę, įtikino save, kad Aronas Leikas rei- 
kalingas vardan mūsų nacijos saugumo. Ko Turmanas nepasakė 
— to, kad pastaroji visuomenės apklausa parodė Leiką tampant 
labai populiarų tenai, namie, nuo Tampos iki Sent Pyto*. 

Paskui mikrofonas buvo perduotas kongresmenui iš Kali- 
fornijos. Nieko nauja jis nepasakė, tačiau vis tiek postringavo 
dešimt minučių. Jo apygardoje į šiaurę nuo San Diego gyveno 
keturiasdešimt penki tūkstančiai gynybos ir aerokosmoso pra- 
monės darbininkų, ir visi iš jų, atrodo, rašė ar skambino jam. 
Atversti jį buvo nesunku: paspaustas iš savo valstijos ir 250 000 
dolerių iš p.Tainer bei G-PAKO, žygiavo kaip įsakytas. 

Kai prasidėjo klausimai, šešioliktukas susispietė į glaudų 
būrelį, visi nekantravo atsakyti ir ką nors pažerti, visi baimino- 
si, kad jų veidai nesutilps į kadrą. 

Nors tarp jų nebuvo nė vieno komiteto pirmininko, grupė 
vis dėlto atrodė gan įspūdingai. Jiems pavyko įteigti požiūrį, kad 
Aronas Leikas teisėtas kandidatas, žmogus, kurį jie pažįsta ir ku- 
riuo tiki. Žmogus, reikalingas nacijai. Žmogus, kuris galėtų būti 
išrinktas. 

Renginys buvo gerai surežisuotas ir deramai nušviestas, to- 
dėl tuojau pat tapo svarbiausia naujiena. Elein Tainer rytojaus 
dieną iškiš dar penkis, paskui pataupys senatorių Britą didžia- 
jam Superantradieniui. 


Nedo automobilio daiktadėžėje gulėjęs laiškas buvo nuo jau- 
nojo Persio iš reabilitacijos centro, Persio, kuris gaudavo kores- 
pondenciją per Lorel Ridžą, pašto dėžutė 4585, Atlantik Byčas, 
FI 32233. 


* Sutrumpinta iš Sent Pytersbergo, miesto Floridoje. 

Nedas buvo Atlantik Byče, slankiojo ten jau dvi dienas su 
laišku ir ryžtu susekti jaunąjį Persį, nes nuo šio trenkė akių dū- 
mimu. Nebuvo ką kita daryti. Jis — pensininkas, nestokojantis 
pinigų, neturįs šeimos, apie kurią galėtų kalbėti, be to, Cincina- 
tyje snigo. Išsinuomojo kambarį “Jūros vėžlio" užeigoje ir vaka- 
rais stumdėsi po barus palei Atlanto bulvarą. Surado du puikius 
restoranus, judrias vieteles su daugybe jaunų dailių merginų ir 
vaikinų. Už dviejų kvartalų aptiko “Pito grilbarą" ir pastarąsias 
dvi naktis išsvirduliavo iš baro apgirtęs nuo šalto pilstomo 
alaus."Jūros vėžlys" buvo čia pat už kampo. 

Dieną Nedas stebėdavo pašto skyrių — šiuolaikišką plytų ir 
stiklo statinį pagal valstybinį užsakymą — Pirmojoje gatvėje, 
einančioje lygiagrečiai su pliažu. Nedidelė be langelio dėžutė 
nr. 4585 kabėjo ant sienos neaukštai nuo grindų podraug su kito- 
mis aštuoniomis vidutiniškai judrioje zonoje. Nedas apžiūrėjo 
dėžutę, pabandė ją atidaryti su raktais ir viela ir netgi paklausė 
keletą klausimų prie priekinio langelio. Pašto tarnautojai ničnie- 
kuo negalėjo padėti. Pirmą dieną prieš išeidamas po dėžutės du- 
relių apačia įkišo dviejų colių ilgio juodą siūlelį. Niekas jo ne- 
galėjo pastebėti, tačiau Nedas žinos, jeigu kas nors ateitų patik- 
rinti pašto. 

Ten viduje gulėjo jo laiškas — šviesiai raudoname voke, kurį 
jis išsiuntė prieš tris dienas iš Cincinačio, paskui atvažiavo į pie- 
tus. Jame jis siuntė Persiui 1000 dolerių čekį — pinigų vaikinui 
reikėjo dailininko reikmenų komplektui. Ankstesniajame laiške 
Nedas buvo atskleidęs, kad kadaise turėjo šiuolaikinio meno ga- 
leriją Grinvič Viledže. Tai buvo melas, jokios jis neturėjo, bet 
irgi abejojo viskuo, ką Persis rašė apie save. 

Įtarimas Nedui kilo iš pat pradžių. Prieš atsakydamas į pra- 
šymą, jis bandė pasitikrinti dėl Lorel Ridžo, prašmatnaus detok- 
sikacijos centro, kuriame tariamai buvo laikomas Persis. Buvo 
nurodytas telefonas, privatus numeris, kurio jam nepavyko rasti 
abonentų knygoje. Nebuvo jokio gatvės adreso. Savo pirmame 
laiške Persis paaiškino, kad vieta griežtai įslaptinta, nes dauge- 
lis jos pacientų buvo itin įtakingi vadovaujantys korporacijų dar- 
buotojai ir aukščiausio rango valstybės pareigūnai, iš kurių visi 
vienokiu ar kitokiu būdu neatsilaikė prieš cheminius preparatus. 
Tatai skambėjo neblogai. Berniokas mokėjo apsieiti su žodžiais. 

Ir labai dailus veidas. Štai kodėl Nedas nesiliovė susiraši- 
nėjęs. Fotografija buvo dalykas, kuriuo jis kasdien žavėjosi. | 

Pinigų prašymas užklupo netikėtai, o kadangi jis nuobodžia- 
vo, nusprendė pasivažinėti iki Džeksonvilio. 

Iš vietos mašinų stovėjimo aikštelėje, žemai prisilėnkęs prie 
automobilio vairo, nugarą atsukęs į Pirmąją gatvę, jis galėjo sekti 
sieną su dėžutėmis ir įeinančius bei išeinančius pašto klientus. 
Tai galbūt užtruks ilgai, tačiau velniai nematė. Jis naudojosi ma- 
žais sulankstomaisiais Žžiūronais ir atsitiktinai pagavo kažkokio 
praeivio žvilgsnį. Po dviejų dienų uždavinys pasidarė monoto- 
niškas, bet laikui slenkant jis vis labiau įsitikino, kad laiškas, 
kurį išsiuntė, bus paimtas. Tikriausiai kas nors turėtų tikrinti dė- 
žutę bent kartą kas tris dienas. Juk reabilitacijos klinika su pa- 
cientais turėtų gauti gausybę pašto, tiesa? O gal ji paprasčiausiai 
tebuvo priedanga apgavikui, kuris užsukdavo kartą per savaitę 
patikrinti savo spąstų? | 

Apgavikas pasirodė trečios dienos pavakaryje. Pastatė “va- 
balą" šalimais Nedo, paskui palengva nužingsniavo į pašto sky- 
rių. Jis vilkėjo suglamžytą chaki spalvos eilutę, baltus marški- 
nius, šiaudinę skrybėlę, ryšėjo varlytę ir apskritai tarytum panė- 
šėjo į netvarkingą pliažo bohemos atstovą. 

Trevoras pasimėgavo ilga vidudienio pertraukėle pas Pitą, 
paskui valandą nusnūdo prie rašomojo stalo, miegu atsigriebda- 
mas už gėrimu sušlakstytus priešpiečius, ir buvo vos ką tik išsi- 
judinęs atlikti apžiūrą. Jis įkišo raktą į dėžutę nr. 4585 ir išėmė 
šūsnį korespondencijos, daugiausia visokį reklaminį šlamštą, kurį 
numetė į šalį, ir, eidamas iš pastato, ėmė sklaidyti laiškus. 

Nedas stebėjo kiekvieną jo judesį. Po trijų nuobodulio die- 
nų jis džiūgavo, kad apsimokėjo laukti. Sekė paskui “vabalą"', o 
kai tas sustojo ir vairuotojas įėjo į mažutę nusmurgusią juridinę 
kontorą, Nedas nuvažiavo, kasydamasis smilkinį 1r balsu karto- 
damas: “Teisininkas? 

Jis vis važiavo ir važiavo — Al A plentu pažei pakrantę, to- 
lyn nuo plačiai dryksančio Džeksonvilio pietų link pro Vilano 
Byčą, Kreščent Byčą, Beverly Byčą, Flagler Byčą ir galiausiai 
iki “Holiday Inn" motelio už Port Oranžo. Jis nuėjo prie baro, o 
paskui pasuko į savo kambarį. 

Tai ne pirma apgaulė, su kuria jisai susiduria. Po teisybei, 

antroji. Buvo užuodęs ir aną, kol dar žala nebuvo padaryta. Ger- 
damas trečią martinį, jis prisiekė, kad ši bus ir paskutinioji. 


13 


Dieną prieš Arizonos ir Mičigano pirminius Leiko kampa- 
nija ėmėsi energingai atakuoti žiniasklaidą; ataka buvo anksčiau 
niekad neregėta per prezidentinius politinius žaidimus. Aštuo- 
niolika valandų dvi valstijos buvo bombarduojamos vienu rekla- 
miniu siužetu po kito. Kai kurie truko tik po penkiolika sekun- 
džių — švelnūs intarpėliai vien tik su jo gražiu veidu ir ryžtingo 
vadovavimo bei saugesnio gyvenimo pažadais. Kiti — minutės 
trukmės dokumentika apie tykančius po šaltojo karo pavojus. Dar 
kiti — persunkti vyriškumo dvasios, tiesioginių pažadų viso pa- 
saulio teroristams: jei Žudysite Žmones vien dėl to, kad jie ame- 
rikiečiai, labai brangiai jums tai kainuos. Kairas vis dar buvo la- 
bai gyvas atmintyje, todėl patikinimai pasiekė savo tikslą. 

Reklaminiai siužetai buvo labai įtaigūs, parinkti prityrusių 
konsultantų, o vienintelė jų blogybė — kad persūdyti. Bet Lei- 
kas scenoje pasirodė pernelyg neseniai, kad kam nors įkyrėtų, 
bent ne dabar. Jo kampanija dviejose valstijose išleido 10 mili- 
jonų dolerių — tai stulbinantis skaičius. 

Balsavimo metu antradienį, vasario 22-ąją, jie sulėtino tem- 
pą, o kai rinkiminiai punktai užsidarė, analitikai pranašavo Lei- 
ką laimėsiant savo gimtojoje valstijoje ir visai mažai atsiliksiant 
Mičigane. Šiaip ar taip, gubernatorius Taris buvo iš Indianos, 
kitos Viduriniųjų Vakarų valstijos, ir ankstesnius tris mėnesius 
daug savaičių praleido Mičigane. 

Tačiau, matyt, nepakankamai daug. Arizonos rinkėjai parodė 
palankumą čionykščiam savo sūnui, o ir mičiganiečiams taip pat 
labiau patiko naujasis vyriokas. Leikas gavo 60 procentų balsų na- 
mie ir 55 procentus Mičigane, o gubernatoriui Tariui atiteko apgai- 
lėtinas 31 procentas. Likusius pasidalijo nereikšmingi varžovai. 

Tai buvo sunkus smūgis gubernatoriui Tariui likus vos dviem 
savaitėm iki didžiojo Antradienio ir trims iki mažojo*. | 


* T. y. kai pirminiai rinkimai vyksta likusiose valstijose. 

Savo lėktuve pakeliui iš Fynikso, kur pats balsavo, Leikas 
stebėjo, kaip skaičiuojami balsai. Likus valandai iki Vašingtono, 
CNN paskelbė jį netikėtai laimėjus Mičigane, ir jo komanda at- 
kimšo šampaną. Jis mėgavosi akimirka, netgi leido sau išlenkti 
dvi taures. | 

Leikas negalėjo neprisiminti istorijos. Iki šiol nė vienas ne- 
buvo pradėjęs taip vėlai ir nuėjęs taip toli ir taip greitai. Pritem- 
dytame lėktuvo salone keturiuose ekranuose jis spoksojo į anali- 
tikus ir ekspertus, kurie stebėjosi tuo žmogumi Leiku ir tuo, ką 
jis padarė. Gubernatorius Taris buvo malonus, tačiau podraug su- 
sirūpinęs dėl milžiniškų sumų, išleistų iki tol nežinomo jo var- 
Žovo. 

Leikas mandagiai šnektelėjo su grupele reporterių, laukusių 
jo Reigano nacionaliniame oro uoste, paskui dar vienu juodu “Su- 
burbanu“" nuvažiavo į savo nacionalinės kampanijos štabą, kur 
padėkojo gerai apmokamam personalui ir pasiūlė visiems eiti na- 
mo ir bent kiek numigti. 

Buvo jau beveik vidurnaktis, kai jis nusigavo į Džordžtau- 
ną, į savo Žžavų vienbutį sublokuotą namą Trisdešimt ketvirtojo- 
je gatvėje, netoli nuo Viskonsino aveniu. Du Slaptosios tarnybos 
agentai išlipo iš automobilio, važiavusio paskui Leiką, o dar du 
laukė prie paradinių laiptų. Jis atvirai atmetė oficialų prašymą 
leisti įkurdinti apsaugą jo namų viduje. 

— Nenoriu matyti čia kiurksančių Žmonių, — šiurkščiai pa- 
sakė jis prie savo paradinių durų. Nepakentė, kad jie staiposi ap- 
link, nežinojo jų vardų ir neėmė į galvą, jeigu šie jo nemėgsta. 
Paprasčiausiai jie buvo “Žžmonės", ištariami su kuo didesne pa- 
nieka. 

Kai tik jis užsirakino viduje, užlipo laiptais į miegamąjį ir 
persirengė. Išjungė šviesas, lyg būtų nuėjęs miegoti, palaukė-pen- 
kiolika minučių, paskui nutykino apačion į poilsio kambarį, pa- 
sižiūrėjo pro langą laukan, ar kas nors nespokso vidun, ir dar 
vienu laiptų maršu nusileido į nedidelį pusrūsį. Ten išsiropštė 
pro langą ir, atsidūręs savo ankštame vidiniame kiemelyje, žing- 
telėjo šalton naktin. Luktelėjo, pasiklausė, nieko neišgirdo, tuo- 
met tyliai atidarė medinius vartukus ir nėrė tarp dviejų pastatų, 
dunksančių už jo namo. Atsidūrė Trisdešimt penktojoje gatvėje 
— vienas patamsyje, apsivilkęs nelyginant bėgikas ristele, su Že- 

mai ant akių užtraukta kepuraite. Po trijų minučių jis jau buvo 
įsimaišęs į minią M gatvėje. Pasigavo taksi ir dingo naktyje. 


Tedis Meinardas užmigo, nuosaikiai patenkintas pirmomis 
dviem savo kandidato pergalėmis, bet buvo pažadintas žinios, 
jog kažkas atsitiko ne taip. Kai rytą dešimt minučių po šešių ve- 
žimėliu įriedėjo į bunkerį, labiau išsigando, nei supyko, nors per 
praėjusią valandą patyrė visą jausmų gamą. Jorkas jau laukė drau- 
ge su inspektoriumi, pavarde Devilis, smulkiu nervingu žmogu- 
čiu, kuris, matyt, daug valandų sėdėjo prie kompiuterių. 

— Ką gi, paklausykime, — suniurnėjo Tedis, kuris tebesi- 
važinėjo ir dairėsi kavos. 

Kalbėjo Devilis: 

— Dvi minutės po dvylikos šiąnakt jis atsisveikino su Slap- 
tosios tarnybos agentais ir Įėjo į savo namus. Septyniolika po 
dvyliktos išlindo pro langutį pusrūsyje. Mes, aišku, įrengę lai- 
dus ir laiko daviklius prie visų durų ir langų. Turėjome kitapus 
gatvės išsinuomoję vieną iš namų, o ir šiaip buvome nuolatos 
viskam pasirengę. Jis namie nebuvo beveik pusantros valandos. 
Devilis pamojo maža tablete, didumo kaip aspirinas. — Tai įtai- 
sėlis, žinomas kaip “T-dec"*. Jie įtaisyti visų jo batų, taip pat ir 
tų, su kuriais bėgioja, paduose. Taigi, jeigu tik jis ne basas, mes 
žinome, kur esąs. Vos tik pėda pradeda spausti, blakutė išleidžia 
signalą, kuris be siųstuvo perduodamas dviejų šimtų jardų atstu- 
mu. Net ir spaudimui išnykus, ji toliau penkiolika minučių siųs 
signalą. Mes susigriebėme ir pasigavome jį M gatvėje. Buvo ap- 
sirengęs treningu ir su kepuraite, užtraukta ant akių. Kai įšoko į 
taksi, turėjome vietoje du automobilius. Sekėme jį iki Čevi Čei- 
Zo, šio priemiesčio prekybos centro. Kol taksi laukė, jis įpuolė į 
“Mailbox America" — vieną iš tų naujų įstaigų, kur gali gauti ir 
išsiųsti paštą, neužėjęs į pašto.tarnybos skyrių. Kai kurios, tarp 
jų ir šitoji, atdaros ištisą parą, kad bet kada būtų galima atsiimti 
paštą. Jis užtruko viduje trumpiau nei minutę — tik tiek, kiek 
reikėjo laiko atsirakinti pašto dėžutei, išsiimti keletui paketėlių 
siuntų, viską išmesti ir vėl grįžti į taksi. Vienas iš mūsų automo- 


* Santr. iš angl. “Tele-Digital Eguipment Corporation" — “Teleskaitmeninės įran- 
gos korporacija". 

bilių sekė iš paskos atgal iki M gatvės, kur jis išlipo ir parsėlino 
į namus. Kitas automobilis pasiliko prie pašto dėžučių pastato. 
Mes kruopščiai peržiūrėjome šiukšliadėžę viduje tuoj už durų ir 
aptikome šešis vienetus reklaminio šlamšto, tikriausiai priklau- 
siusio jam. Adresas nurodytas — Elas Konajersas, dėž. 455 “Mail- 
box America", 39380, Vakarų aveniu, Čevi Čeizas. 

— Vadinasi, jis nesurado, ko ieškojo? — paklausė Tedis. 

— Atrodo, išmetė viską, ką išėmė iš dėžutės. Štai vaizda- 
juostė. 

Šviesos išblėso, ir nuo lubų nusileido ekranas. Vaizdo ka- 
meros kadrai praskriejo per mašinų stovėjimo aikštelę, pro taksi 
automobilį ir sustojo prie Arono Leiko su apdribusiu treningu, 
“Mailbox America" viduje išnykstančio už kampo. Po keliolikos 
sekundžių jis vėl pasirodė, dešine ranka greitomis sklaidydamas 
laiškus ir popierius. Trumpai stabtelėjo prie durų ir galiausiai 
viską išmetė aukšton šiukšliadėžėn. 

— Kokio velnio jis ieško? — sumurmėjo sau Tedis. 

Leikas apleido pastatą ir skubiai nėrė į taksi. Vaizdo kadrai 
baigėsi, vėl ėmė žiebtis šviesos. 

Devilis pasakojo toliau: 

— Mes įsitikinę, kad šiukšliadėžėje radome kaip tik tuos 
popierius. Atsidūrėme ten per kelias sekundes, o kol laukėme, 
niekas kitas neįėjo į patalpas. Buvo dvylika penkiasdešimt aš- 
tuonios. Po valandos mes vėl įėjome vidun ir pritaikėme dėžutės 
455 spynelei raktą, tad, jeigu prireiks, bet kuriuo metu galėsime 
1 ją patekti. 

— Tikrinkite ją kasdien, — nurodė Tedis. — Peržiūrinėkite 
visą paštą. Palikite reklaminį šlamštą, bet kai kas nors tokio ateis, 
aš noriu žinoti. 

— Bus įvykdyta. Ponas Leikas sugrįžo vidun pro pusrūsio 
langą pirmą dvidešimt dvi ir likusią nakties dalį praleido namie. 
Ten jis 1r dabar. 

— Viskas, — tarė Tedis, ir Devilis paliko kambarį. 

Praėjo gal minutė, kol Tedis maišė šaukšteliu savo kavą. 

— Kiek adresų jis turi? 

Jorkas laukė tokio klausimo. Žvilgtelėjo į kažkokius savo 
užrašus. 

— Daugumą asmeninio pašto jis gauna į namus Džordžtaune. 

Taip pat turi mažiausiai du adresus ant Kapitolijaus kalvos — vie- 
ną savo biure, kitą — Ginkluotųjų pajėgų komitete. Turi tris biu- 
rus namuose Arizonoje. Iš viso šeši, apie kuriuos mes žinome. 

— Kodėl jam reikėtų septintojo? 

— Nežinau, bet tai nėra gerai. Žmogus, kuris neturi ką slėp- 
ti, nesinaudoja slapyvardžiu ar slaptu adresu. 

— Kada jis išsinuomojo dėžutę? 

— Mes vis dar aiškinamės. 

— Galbūt jis išsinuomojo dėžutę, kai nusprendė stoti į var- 
žybas? Turi CŽV, kuri už jį viską galvoja, tad galbūt jis įsivaiz- 
duoja, kad mes taip pat viską sekame. Ir manosi, kad galbūt pri- 
reiksiąs šiek tiek privatumo, todėl ta dėžutė. Galimas daiktas, 
mes kažkaip nepastebėjome mergužėlės. O gal jis mėgsta nepa- 
dorius žurnalus ar vaizdajuostes, ką nors, kas siunčiama paštu. 

Po ilgos pauzės Jorkas prašneko: 

— Visko gali būti. O kas, jeigu dėžutė buvo išsinuomota prieš 
daugelį mėnesių, dar gerokai prieš tai, kai jis įsitraukė į varžybas? 

— Tuomet jisai slepiasi ne nuo mūsų. Slepiasi nuo pasau- 
lio, ir jo paslaptis išties baisi. 

Tylomis abu mąstė apie Leiko paslapties baisumą, bet nė 
vienas nedrįso spėti. Nusprendė dar labiau sustiprinti sekimą, paš- 
to dėžutę tikrinti dusyk per dieną. Po kelių valandų vyriokas pa- 
liks miestą, išvyks kautis kituose pirminiuose rinkimuose, tad 
jie turėsią dėžutę savo žinioje. 

Nebent kas nors kitas ją tikrina už jį. 


Vašingtone Leikas buvo dienos didvyris. Iš savo biuro ant 
Kapitolijaus kalvos jis maloningai pažadėjo interviu tiesioginia- 
me eteryje ankstyvosioms rytmečio žinių programoms. Priimi- 
nėjo senatorius ir kitus Kongreso narius, tiek pat draugus, kiek 
ir ankstesnius priešus, visus, skubančius pareikšti neapsakomą 
džiaugsmą ir sveikinimus. Jis papriešpiečiavo su savo kampani- 
jos personalu, o paskui ilgai tarėsi dėl tolesnės strategijos. Po 
trumpų pietų su Eleinė Tainer, kuri atnešė nuostabią naujieną apie 
tonas vėl įsiliejusių pinigų į G-PAKĄ, Aronas paliko miestą ir 
išskrido į Sirakjų kurti planų dėl pirminių Nirjorko valstijoje. 

Jį šiltai pasitiko didžiulė minia. Šiaip ar taip, juk jis dabar 
buvo rimčiausias pretendentas. 

Pagirios vis dažnėjo, ir kai Trevoras atmerkė akis dar vienai 
dienai, tarė sau, kad privalo suimti save į rankas. Juk negali šlais- 
tytis kas vakarą pas Pitą, maukti pigų alų su studenčiokais, ste- 
bėti beprasmiškas krepšinio rungtynes vien todėl, kad pastatė už 
jas tūkstantį baksų. Praeitą vakarą tai buvo “Logan Steitas" su 
dar kažkuo, kažkokia komanda žalia apranga. Kam, po velnių, 
rūpi “Logan Steitas"? 

Džo Rojui Spaiseriui, štai kam! Spaiseris paklojo už juos 
500 dolerių, Trevoras parėmė jį savo paties tūkstančiu, ir Loga- 
nas jiems išlošė juos. Praėjusią savaitę Spaiseris atspėjo dešimt 
iš dvylikos nugalėtojų ir užkalė 3000 dolerių grynais, o Trevoras 
džiugiai sekė įkandin jo su 5500 savųjų. Pasirodo, lošimas jam 
nešė kur kas didesnį pelną nei advokatūra. Ir dargi kažkas kitas 
padėdavo atspėti nugalėtojus! 

Jis nuėjo į vonios kambarį ir, nežiūrėdamas į veidrodį, apsi- 
šlakstė veidą vandeniu. Tualetas tebebuvo užkimštas nuo vakar, 
ir kol jis trepinėjo po purviną savo namuką, ieškodamas kanali- 
zacinės pompos, sučirškė telefonas. Skambino Žmona iš anks- 
tesniojo Trevoro gyvenimo, moteris, kurios jis nekentė ir kuri 
nekentė jo. Tad kai išgirdo jos balsą, suprato, kad jai reikia pini- 
gų. Jis piktai metė “ne" ir nuėjo po dušu. 

Prastesni reikalai buvo kontoroje. Besiskirianti sutuoktinių 
pora atvyko atskirais automobiliais užbaigti derybų dėl nuosa- 
vybės pasidalijimo. Turtas, dėl kurio juodu kovojo, niekam ki- 
tam buvo neįdomus, — puodai, keptuvės, skrudintuvas, — bet 
kadangi nieko daugiau neturėjo, tai privalėjo dėl ko nors peštis. 
Peštynės juo bjauresnės, kai laimikis iš jų kuo mažesnis. 

Advokatas vėlinosi valandą, ir tą laiką juodu išnaudojo 
šnypšdami ir putodami, ko! Džena abu perskyrė. Kai Trevoras 
įmoklino pro užpakalines duris, moterį rado įsitaisiusią jo kabi- 
nete. 

— Kur, po šimts, jūs buvote? — paklausė ji ganėtinai gar- 
siai, kad laukiamajame išgirstų vyras. Šis puolė koridoriumi pro 
Dženą, kuri nė nesivijo, ir įgriuvo Trevoro kabinetėlin. 

— Mes valandą laukėme! — pranešė jis. 

— Užsičiaupkite jūs abu! — riktelėjo Trevoras, ir Džena išbė- 
go iš namuko. Garso stiprumas klientus pribloškė. — Sėskitės! — 
vėl riktelėjo, ir tie sudribo ant vienintelių laisvų kėdžių. — Jūs, žmo- 
nės, man mokate už sumautas skyrybas penkis šimtus baksų ir įsi- 
vaizduojate, kad jums priklauso ši vieta! 

Sutuoktiniai pažvelgė į paraudusias jo akis bei raudoną vei- 
dą ir nusprendė, kad su tokiu žmogumi verčiau neprasidėti. Vėl 
suskambo telefonas, bet niekas neatsiliepė. Grįžo šleikštulys, Tre- 
voras šoko iš kabineto ir puolė per koridorių į vonios kambarį, 
kur kaip įmanydamas tyliau išsivėmė. Tualeto vanduo nenubė- 
go, metalinė grandinėlė nekaltai dzingsėjo bakelyje. 

Telefonas tebeskambėjo. Trevoras nusvirduliavo koridoriu- 
mi išvyti Dženos, tačiau šios nesuradęs taip pat paliko vasarna- 
mį. Nuėjo į pliažą, nusiavė batus ir kojines, paskui sumerkė pė- 
das į šaltą sūrų vandenį. 


Po dviejų valandų Trevoras nė nekrustelėdamas sėdėjo prie 
savo rašomojo stalo užsirakinęs duris nuo klientų, susikėlęs ant 
stalo basas pėdas, tarp kurių pirštų vis dar buvo matyti smėlio. 
Norėjosi numigti ir norėjosi išgerti, tad stebeilijo į lubas, bandy- 
damas apsispręsti, kam atiduoti pirmenybę. Suskambo telefonas, 
į kurį šįkart kaip ir dera atsiliepė Džena — mergina kol kas dar 
dirbo, bet slapčia peržiūrinėjo skilties “Reikia" skelbimus. 

Skambino Breišersas iš Bahamų. 

— Turime perlaidą, sere, — pranešė jis. 

Akies mirksniu Trevoras pašoko: 

— Kokiai sumai? 

— Šimtui tūkstančių, sere. 

Trevoras pasižiūrėjo į laikrodį. Turėjo dar beveik valandą, 
kad spėtų į reisą. 

— Galėsite su manimi pasimatyti pusę keturių? — paklau- 
sė jis. 

— Žinoma, sere. 

Trevoras padėjo ragelį ir šūktelėjo namuko priekin: 

— Atšauk visus mano sutartus susitikimus šiai dienai ir ry- 
tojui. Aš išvykstu. 

>— Jūs nieko nesutaręs! — šūktelėjo jam atgal Džena. — Dar 
niekad greičiau nepraradinėjote pinigų. 

Jis neturėjo noro ginčytis. Užtrenkė užpakalines duris ir 1š- 
važiavo. 

Reisinis lėktuvas į Nasau pirma užsukdavo į Fort Loderdeilą, 
nors Trevoras šįsyk beveik to nepajuto. Po dviejų bokalų alaus tik 
pakilus į orą ir dar po dviejų viršum Atlanto giliai įmigo, ir reiso 
palydovei teko jį pažadinti, kai lėktuvas jau buvo ištuštėjęs. 

Perlaida buvo nuo Kerčio iš Dalaso, kaip ir tikėjosi. Perves- 
ta vieno Teksaso banko išmokėti “Bumerio nekilnojamajam tur- 
tui" per “Ženevos kredito banką" Nasau. Trevoras nusigriebė nuo 
viršaus savąjį trečdalį, vėl paslėpė 25 000 dolerių nuosavoje slap- 
tojoje sąskaitoje, o 8000 pasiėmė grynais. Padėkojo p. Breišer- 
sui, pasakė viliąsis greitai vėl su juo pasimatyti ir iškepėstavo 
gatvėn. 

Mintis keliauti namo nė nešmėkštelėjo jo galvoje. Patraukė 
į krautuvių rajoną, kur tuntai sunkiasvorių amerikiečių turistų 
buvo užkimšę šaligatvius. Jam reikėjo šortų, šiaudinės skrybėlės 
ir buteliuko losjono nuo saulės. 

Galiausiai Trevoras nusigavo iki pliažo, kur surado kamba- 
rį simpatiškame viešbutyje už 200 dolerių nakčiai, bet argi tai 
svarbu? Jis išsitepė odą aliejumi ir atsigulė šalia baseino, ganė- 
tinai arti baro. Padavėja, vilkinti vien tonga kelnaitėmis*, atne- 
šė jam gėrimų. 

Jis pabudo jau sutemus, gerokai iškepęs, bet nesudegęs. Vieš- 
bučio apsaugininkas palydėjo į numerį, kur Trevoras krito ant 
lovos ir vėl nugrimzdo į komą. Kai kitą rytą pasijudino, saulė 
jau buvo aukštai. 

Po tokio ilgo poilsio pabudo stebėtinai šviesia galva ir labai 
alkanas. Užkando šiek tiek vaisių ir nuėjo pasidairyti burlaivių 
— ne tam, kad kurį nors nusipirktų, bet kad geriau įsižiūrėtų į 
detales. Trisdešimties pėdų ilgio jachtos užteks — pakankamai 
didelė, kad joje galėtum gyventi, ir įmanoma valdyti vieno žmo- 
gaus įgulai. Nebus jokių keleivių, tik vienišas škiperis, besikil- 
nojantis iš salos į salą. Pigiausia jo surastoji kainavo 90 000 do- 
lerių, bet į ją reikėjo įdėti šiek tiek darbo. 

Vidudienis vėl užtiko jį prie baseino su mobiliuoju telefonu 
rankose, bandantį nuraminti klientą ar du, tačiau ne itin nuošir- 


* Vien siaurų juostelių kelnaitės (angl. thong — dirželis, raištelis). 

džiai. Ta pati padavėja atnešė dar išgerti. Baigęs kalbėti telefo- 
nu, jis pasislėpė už tamsių akinių ir pabandė perkrimsti skaičius. 
Bet galvoje viskas buvo nuostabiai prislopę. 

Per praėjusį mėnesį jis uždirbo apie 80 000 dolerių neap- 
mokestinamų pajamų. Ar galėtų toks tempas tęstis? Jeigu taip, 
tai savo milijoną dolerių jis turės per metus ir galės atsisakyti 
kontoros ir kas dar likę iš buvusios karjeros, nusipirkti laivelį ir 
leistis jūron. Išvis pirmą sykį svajonė atrodė bemaž reali. Jau 
regėjo save prie vairo, bemarškinį, basą, su šaltu alumi po ran- 
ka, slystantį per vandenis nuo Sent Bartso iki Sent Kitso, nuo 
Nevio iki Sent Liusijos, nuo vienos salos iki tūkstančio kitų; vė- 
jas išgaubęs didburę, ir jokių sumautų rūpesčių. Jis užsimerkė ir 
dar labiau ėmė trokšti pabėgti nuo visko. 

Pabudo nuo savo paties knarkimo. Tonga kelnaitės buvo čia 
pat. Jis užsisakė romo ir pasižiūrėjo į laikrodį. 


Po dviejų dienų Trevoras galiausiai nukako į Tramblą. At- 
vyko ten kupinas mišrių jausmų. Pirma, labai troško paimti paš- 
tą ir toliau padėti šitaip stumti apgaulę, troško, kad prievartavi- 
mas nesiliautų ir pinigai vis plūstų. Antra vertus, jis vėlavo, ir 
teisėjas Spaiseris bus ne itin patenkintas. 

— Kur, po velniais, buvote? — suniurnėjo šis, vos tik sar- 
gybinis apleido pokalbių su advokatu kambarį. Tomis dienomis, 
regis, tai buvo standartinis klausimas. — Per jus praleidau trejas 
rungtynes, o buvau pasirinkęs vien tikrus išlošimus. 

— Bahamuose. Gavome šimtą tūkstančių iš Kerčio Dalase. 

Spaiserio nuotaika staigiai pasikeitė. 

— Ir prireikė trijų dienų paimti perlaidai Bahamuose? — 
paklausė jis. 

— Man reikėjo šiek tiek poilsio. Nežinojau, kad iš manęs 
laukiama, jog lankyčiaus čia kasdien. 

Spaiseris bemat suminkštėjo: juk ką tik gavo dar 22 000 do- 
lerių. Jie saugiai padėti podraug su kitu grobiu vietoje, kurios 
niekas nepajėgs surasti, ir, įteikdamas advokatui dar šūsnį dailių 
vokų, jis mąstė, kaip išleisiąs pinigus. 

— Ar ne per daug skubame? — paklausė Trevoras, paimda- 
mas vokus. 

— Kuo nors skundžiatės? Uždirbate daugiau nei mes. 

— Taip pat ir turiu daugiau ką prarasti nei jūs. 

Spaiseris padavė popieriaus lapą: 

— Aš čia parinkęs dešimt rungtynių. Po penkis šimtus bak- 
sų už kiekvienas. 

Šaunu, pagalvojo Trevoras. Ir vėl ilgas savaitgalis pas Pitą, 
stebint vienas rungtynes po kitų. Na, ką gi, galėtų būti ir blo- 
giau. Juodu sulošė “Juodąjį Džeką" iš dolerio už ranką, kol ap- 
saugininkas nutraukė pasimatymą. 

Padažnėję Trevoro apsilankymai atkreipė kalėjimo viršinin- 
ko ir Kalėjimų valdybos vyresnybės Vašingtone dėmesį. Šiuo 
klausimu jau sukaupta nemažai dokumentacijos. Svarstyti suvar- 
žymai, tačiau galiausiai atsisakyta šios minties. Apsilankymai bu- 
vo bereikšmiai, o be to, kalėjimo viršininkas nenorėjo nustatyti 
prieš save Brolijos. Kam pyktis? 

Advokatas buvo nekenksmingas. Šen ten paskambinus į 
Džeksonvilį nuspręsta, kad Trevoras faktiškai nežinomas ir 
tikriausiai neturi ką geriau veikti, kaip tik nuolatos lankytis ka- 
lėjimo pasimatymų su advokatu kambaryje. 


Pinigai įkvėpė Bičui ir Jarberiui naujos gyvybės. Kad galė- 
tum leisti, reikia juos pasiekti, o tai reikš, kad vieną gražią dieną 
jie išeis iš čia kaip laisvi žmonės, laisvi veikti ką tinkami su sa- 
vo didėjančiais turtais. 

Dabar banke turėdamas 50 000 dolerių ar panašiai, Jarbe- 
ris planavo investicijas. Nėra prasmės, kad jie ten gulėtų už 5 
procentus metinių palūkanų, nors ir neapmokestinti. Kada nors 
jau labai greitai perves juos į kokius nors veržlius plėtros fon- 
dus, pageidautina Tolimuosiuose Rytuose. Azija vėl šaus aukš- 
tyn, ir jo nešvarių pinigų krūvelė bus ten, kad dalyvautų turto 
dalybose. Jam dar likę penkeri metai, ir jeigu iš savo pinigų 
uždirbtų nuo 12 iki 15 procentų, per tą laiką, kol paliksiąs Tram- 
blą, 50 000 dolerių išaugtų apytikriai iki 100 000. Nebloga pra- 
džia žmogui, kuris bus jau šešiasdešimt penkerių ir, tikėkimės, 
geros sveikatos. 

Bet jeigu jis (ir Persis bei Rikis) galėtų vis didinti pagrindi- 
nį kapitalą, išėjęs laisvėn, ko gero, iš tiesų būtų turtingas. Pen- 
keri pašvinkę metai — mėnesiai ir savaitės, kuriais baisėjosi. Da- 
bar jisai staiga ėmė abejoti, ar užteks laiko išplėšti visiems pini- 

gams, kuriuos troško turėti. Kaip Persis jis kūrė laiškus daugiau 
nei dvidešimčiai susirašinėjimo bičiulių po visą Šiaurės Ameri- 
ką. Dviejų tame pačiame mieste nebūdavo. Tai Spaiserio darbas 
pasirūpinti, kad aukos gyventų toli viena nuo kitos. Naudotasi 
teisės bibliotekos žemėlapiais, kad būtų užsitikrinta, jog nei Per- 
sis, nei Rikis nesusirašinėtų su žmonėmis, kurie, kaip paaiškėtų, 
gyvena netoliese vienas kito. 

Kai nerašydavo laiškų, Jarberis pagaudavo save mąstant apie 
pinigus. Dėkui Dievui, jo Žmonos skyrybų dokumentai atėjo ir 
išėjo. Po kelių mėnesių oficialiai bus viengungis, ir tuo laiku, 
kai lygtinai bus paleistas laisvėn, ši bus seniai apie jį užmiršus. 
Nereikės nieko dalytis. Galės keliauti kur tinkamas, ir niekas jo 
nevaržys. 

Penkeri metai, o dar tiek daug reikia nuveikti. Jis pašalins 
-1š dietos cukrų ir kasdien nueis dar po mylią. 

Bemiegėmis naktimis viršutinio gulto tamsoje Hetlis Bičas 
užsiėmė ta pačia matematika kaip ir jo kolegos. Penkiasdešimt 
tūkstančių dolerių rankose, gera palūkanų norma kur nors, pri- 
dėk prie pagrindinio kapitalo, išspaudžiamo iš kiek įmanoma dau- 
giau sužvejotų aukų, ir vieną dieną susidarys turtas. Bičui dar 
likę devyneri metai — maratonas, kuris kažkada atrodė begali- 
nis. Dabar blykčiojo vilties kibirkštėlė. Mirties nuosprendis, ku- 
rį jam paskyrė, pamažu virto derliaus pjūtimi. Atsargiai skaičiuo- 
jant, jeigu apgaulė duotų jam tik po 100 000 dolerių grynųjų pa- 
jamų kasmet per kitus devynerius metus, plius gera palūkanų nor- 
ma, tuomet, kai irgi šešiasdešimt penkerių iššoks pro vartus, jis 
bus multimilijonierius. 

Neatmestina dargi dviejų, trijų, keturių milijonų galimybė. 

Jis tiksliai žinojo, ką padarys. Kadangi mėgo Teksasą, nu- 
vyks į Galvestoną, nusipirks vieną 1š tų senoviškų karalienės 
Viktorijos epochos namų prie jūros ir pasikvies paviešėti senus 
draugus, kad šie pamatytų, koks jis tapo turtingas. Pamirš teisę, 
dvylika valandų per dieną dirbs, kad užsikaltų pinigų, vien tik 
darbas, vien tik pinigai, ir kai sulauks septyniasdešimties, bus 
turtingesnis už savo buvusią Žmoną. 

Pirmą sykį per daugelį metų Hetlis Bičas pagalvojo, kad, ko 
gero, išgyvens iki šešiasdešimt penkerių, o galbūt ir iki septy- 
niasdešimties. 

Jis irgi atsisakė cukraus ir sviesto, perpus sumažino cigare- 
čių skaičių, užsibrėžęs netrukus visai mesti rūkyti. Pasižadėjo 
sau nepatekti ligoninėn ir nebevartoti tablečių. Kaip ir jo kolega 
iš Kalifornijos, pradėjo kasdien, kepinant saulei, žingsniuoti po 
mylią. Ir jis rašė laiškus — jis ir Rikis. 

O teisėjui Spaiseriui, jau turinčiam pakankamą motyvaciją, 
niekaip nesisekė užmigti. Jo nekamavo nei kaltės jausmas, nei 
vienatvė, nei pažeminimas, taip pat neslėgė pasipiktinimas kalė- 
jimu. Paprasčiausiai jis skaičiavo pinigus, žongliravo palūkanų 
normomis ir analizavo taškų skirtumus. Likus dvidešimt vienam 
mėnesiui, jam jau švietėsi pabaiga. 

Prieš savaitę buvo užvažiavusi jo Žžavingoji žmona Rita, ir 
juodu per dvi dienas drauge praleido keturias valandas. Ji buvo 
nusikirpusi plaukus, liovėsi gėrus ir numetė aštuoniolika svarų, 
taip pat pažadėjo būsianti dar lieknesnė, kai atvažiuos jo pasiim- 
ti prie vartų greičiau nei po dvejų metų. Po praleistų su ja ketu- 
rių valandų Džo Rojus Spaiseris įsitikino, kad 90 000 dolerių vis 
dar tebėra užkasti už įrankių pašiūrės. 

Juodu persikels į Vegasą, nusipirks naują kooperatinį butą 
ir pasiųs visą pasaulį velniop. 

Nors Persio ir Rikio apgaulė veikė kuo puikiausiai, Spaise- 
ris susirado naują rūpestį. Jis pirmasis paliks Tramblą, laimin- 
gas, džiugus, neatsigręždamas atgalios. Tačiau kaip gauti pini- 
gų, kurie bus pelnomi jam išvykus? Jeigu apgaulė tebeduos pel- 
ną, kas atsitiks su jo dalimi būsimosiose įplaukose, su pinigais, į 
kuriuos jis aiškiai turi teisę? Šiaip ar taip, juk tai buvo jo idėja, 
kurią pasiskolino iš Luizianos kalėjimo. Iš pradžių Bičas ir Jar- 
beris nenoriai sutiko bendrininkauti. 

Jis dar turi laiko išėjimo strategijai sugalvoti, taip pat išrasti 
būdui, kaip nusikratyti advokato. Tačiau tai jam kainuos miego. 

Kvinso Garbo iš Ajovos laišką perskaitė Bičas: 


Brangusis Riki (ar kas, po velniais, tu toks), dau- 
giau pinigų aš neturiu. Pirmieji 100 000 dolerių buvo 
pasiskolinti iš banko, pasinaudojus fiktyvia finansine 
deklaracija. Nežinau, kaip aš juos sugrąžinsiu. Bankas 
ir visi jo pinigai priklauso mano tėvui. Kodėl nepara- 
šai keleto laiškų jam, plėšike! Gal dar sukrapštyčiau 

kokius 10 000 dolerių, jeigu susitartume, kad prievar- 
tavimas tuo ir baigsis. Esu prie savižudybės ribos, tad 
neperlenk. Tu niekšas, ir pats tą žinai. Tikiuosi, kad ta- 
ve nutvers. 

Nuoširdžiai 

Kvinsas Garbas 


— Skamba gana beviltiškai, — pakomentavo Jarberis, pa- 
keldamas akis nuo savosios laiškų krūvos. 

— Parašykit jam, kad mes pasitenkinsime dvidešimt pen- 
kiais tūkstančiais, — iškošė Spaiseris su nukarusiu nuo apatinės 
lūpos dantų krapštuku. 

— Aš parašysiu ir liepsiu, kad juos pervestų, — pasakė Bi- 
čas ir atplėšė kitą voką, adresuotą Rikiui. 


15 


Per priešpiečius, kai iš patirties paaiškėjo, kad tuo laiku ju- 
dėjimas “Mailbox Amerika" įstaigoje šiek tiek pagyvėja, paskui 
du kitus klientus nerūpestinga eigastimi vidun įžengė vienas agen- 
tas ir antrąsyk tą dieną įkišo raktą į dėžutę nr. 455. Viršum viso- 
kio reklaminio šlamšto — lankstinukų iš “Picos išsinešti", iš au- 
tomobilių plovyklos, iš “JAV pašto tarnybos" — jis pastebėjo 
kažką nauja. Tai buvo vokas — šviesiai oranžinės spalvos, pen- 
kių iš aštuonių colių dydžio. Su žnypliukėmis, kurias nešiojos1 
prie raktų žiedo, suspaudė voko galą, paskubom ištraukė iš dė- 
žutės ir įsimetė į odinį lagaminėlį. Reklaminis šlamštas liko ne- 
pajudintas. 

Langlyje laišką atsargiai atplėšė ekspertai. Du spausdintom 
raidėm prirašytus puslapius išėmė ir nukopijavo. 

Po valandos Devilis įėjo su aplanku į Tedžio bunkerį. Devi- 
lis buvo atsakingas už tai, apie ką paprastai Langlio gelmėse bu- 
vo atsiliepiama kaip apie “Leiko jovalą". Jis padavė laiško kopi- 
jas Tedžiui ir Jorkui, paskui perkėlė į didįjį ekraną, į kurį Tedis 
ir Jorkas iš pradžių tik žvelgė išpūtę akis. Spaudinys buvo pus- 
juodėmis raidėmis, atliktas blokeliais, lengvai išskaitomas, lyg 

autorius su dideliu vargu būtų darbavęsis prie kiekvieno žodžio. 
Tekstas skambėjo taip: 


Brangusis Elai, 

kur tu dingai? Ar gavai mano paskutinį laišką? Pa- 
rašiau tau prieš tris savaites ir nesulaukiau nė žodžio. 
Turbūt buvai užsiėmęs, bet prašau nepamiršti manęs. 
Aš čia labai vienišas, ir tavo laiškai visada padėdavo 
man ištverti. Jie suteikia man jėgų ir vilties, nes žinau, 
kad kažkur yra žmogus, kuris apie mane galvoja. Tik 
nepalik manęs, Elai. 

Mano konsultantas sako, kad galbūt po dviejų mė- 
nesių mane išleis. Baltimorėje yra laikina prieglauda, 
faktiškai keletas mylių nuo tos vietos, kur aš užaugau, 
ir čionykštis personalas bando gauti man ten vietą. Ji 
skiriama devyniasdešimčiai dienų, — pakankamai lai- 
ko, kol susirasiu darbą, draugų ir t. t., supranti, kol vėl 
priprasiu prie visuomenės. Nakčiai ta vieta rakinama, 
bet dienomis aš būsiu laisvas. 

Nedaug likę gerų prisiminimų, Elai. Visi, kurie ka- 
da nors mane mylėjo, dabar mirę, o mano dėdė, žmo- 
gus, kuris moka už šį reabilitacijos centrą, labai tur- 
tingas, tačiau ir labai žiaurus. 

Man taip reikia draugų, Elai. 

Beje, numečiau dar penkis svarus ir dabar per lie- 
menį esu trisdešimt dviejų colių. Fotografija, kurią tu 
gavai, jau pasenusi. Niekad nebuvau patenkintas joje 
savo veidu — pernelyg putnūs skruostai. 

Dabar aš gerokai lieknesnis ir įdegęs saulėje. Čia 
mums leidžia degintis dvi valandas per dieną, jeigu tik 
orai tam palankūs. Nors ir Florida, bet kai kuriomis 
dienomis per šalta. Aš tau atsiųsiu kitą nuotrauką, gal- 
būt nuo krūtinės iki viršaus. Kilnoju svarmenis it padū- 
kęs. Manau, tau patiks ta kita nuotrauka. 

Pažadėjai man atsiųsti savąją. Aš vis tebelaukiu. 
Prašau, nepamiršk manęs, Elai. Laukiu dar vieno tavo 
laiško. 

Myliu, Rikis 

Kadangi Jorkui buvo pavesta pasidomėti visomis Leiko gy- 
venimo pusėmis, jis jautėsi privaląs kaip nors prašnekti pirmas. 
Bet niekaip nesisekė sugalvoti, ką prašnekti. Jie tylomis perskaitė 
laišką dar ir dar sykį. 

Galop Devilis pralaužė ledus, tardamas: 

— Štai vokas. — Suprojektavo jį ant sienos. — Adresuotas 
p. Elui Konajersui, “Mailbox Amerika". Atgalinis adresas: Ri- 
kis, Aladin Nortas p/d 44683, Neptjun Byčas, FL 32233. Tai prie- 
danga. Nėra tokios vietos kaip Aladin Nortas. Suradome Nep- 
tjun Byčo informacijos tarnybos telefono numerį. Skambinome 
ten ir teiravomės dešimt kartų, bet operatorės nieko nežino. Pa- 
skambinome į visus Šiaurės Floridos reabilitacijos centrus bei 
gydymo klinikas, bet niekas nėra girdėjęs apie tą įstaigą. 

Tedis tylėjo, vis tebespitrėjo į sieną. 

— Kur yra Neptjun Byčas? — suniurnėjo Jorkas. 

— Džeksonvilyje. 

Deviliui leista pasišalinti, tačiau liepta likti kur nors neto- 
liese. Tedis pradėjo kažką užsirašinėti į žalią liniuotą bloknotėlį. 

— Esama dar kitų laiškų ir bent vienos fotografijos, — tarė 
jis, lyg tatai būtų buvę tik paprasčiausios rutinos dalis. Panika Te- 
džiui Meinardui nepažįstama būsena. — Privalome juos surasti. 

— Mes dusyk nuodugniai apieškojome jo namus, — pasakė 
Jorkas. 

— Tad apieškokite trečiąsyk. Abejoju, ar jis laikytų tokius 
dalykus savo biure. 

— Per kiek laiko?.. 

— Tuojau pat. Leikas Kalifornijoje, agituoja rinkėjus. Mes 
neturime daug laiko, Jorkai. Gali būti ir kitų slaptų dėžučių, kitų 
vyrukų, rašančių laiškus ir besigiriančių apie savo įdegį ir juos- 
mens apimtį. 

— Ar su juo pakalbėsite? 

— Kol kas ne. 


Kadangi jie neturėjo p.Konajerso braižo pavyzdžio, Devilis 
kai ką pasiūlė, ir galiausiai tai Tedžiui patiko. Jie pagudrausią su 
nauju nešiojamuoju kompiuteriu — tuo, kuriame įtaisytas spaus- 
dintuvas. Pirmąjį juodraštį sukūrė Devilis ir Jorkas, o maždaug 
po valandos ketvirtas juodraštis skambėjo taip: 


124 John Grisham 


Brangusis Riki, 

gavau tavo dvidešimt antrosios laišką, atleisk, kad 
neparašiau anksčiau. Pastaruoju metu aš daug keliau- 
ju ir nieko nespėju. Po teisybei, rašau šį laišką trisde- 
šimt penkių tūkstančių pėdų aukštyje, kažkur viršum 
Meksikos įlankos, pakeliui į Tampą. Ir naudojuosi nau- 
ju nešiojamuoju kompiuteriu, tokiu mažučiu, jog bemaž 
telpa mano kišenėje. Stulbinanti technologija. Tik 
spausdintuvas galėtų būti šiek tiek geresnis. Tikiuosi, 
tu įskaitysi. 

Nuostabi žinia, kad tave paleidžia ir kad gausi lai- 
kiną prieglobstį Baltimorėje. Aš ten turiu kai kurių ver- 
slo reikalų ir neabejoju, kad galėsiu tau padėti susi- 
rasti darbą. 

Aukščiau galvą, liko tik du mėnesiai. Tu dabar kur 
kas stipresnis ir pasirengęs patirti visą gyvenimo pil- 
natvę. Nenusimink. 

Padėsiu tau, kaip galėsiu. Kai atsidursi Baltimo- 
rėje, būsiu laimingas, galėdamas praleisti *'ek tiek lai- 
ko su tavimi, supranti, visur pavedžioti. 

Pažadu parašyti greičiau. Nekantriai laukiu tavo 
laiško. 

Myliu, Elas 


Jie nusprendė, kad Elas skubėdamas užmiršo pasirašyti. Laiš- 
kas buvo pataisytas, peržiūrėtas, perrašytas, apmąstytas rūpes- 
tingiau negu kokia tarptautinė sutartis. Galutinis variantas iš- 
spausdintas ant firminio Naujojo Orleano “Royal Sonesta Ho- 
tel" laiškinio popieriaus ir įdėtas į storą paprastą rudą voką su 
slapta optinio pluošto instaliacija palei apatinį kraštą. Apatinia- 
me dešiniajame kampe, kuris atrodė šiek tiek pažeistas ir suglam- 
žytas gabenant, buvo įmontuotas smeigtuko galvutės didumo siųs- 
tuvėlis. Suaktyvintas jis beveik tris dienas siųs signalus šimto 
jardų atstumu. 

Kadangi Elas keliavo į Tampą, vokas pažymėtas Tampos paš- 
to spaudu su tos dienos data. Tai padarė mažiau nei per pusva- 
landį labai keistų Žmonių komanda iš Dokumentų skyriaus ant- 
rajame aukšte. 

Ketvirtą valandą popiet žalias, gerokai nuvažinėtas furgo- 
nėlis šustojo prie šaligatvio po vienu iš pavėsingųjų Trisdešimt 
ketvirtosios gatvės medžių priešais Arono Leiko miestiškąją re- 
zidenciją gražiame Džordžtauno rajone. Užrašas ant durelių skel- 
bė, kad automobilis priklauso Apygardos santechnikos darbų 
kompanijai. Iš jo išlipę keturi santechnikai ėmė iškrovinėti įran- 
kius bei įrangą. 

Po kelių minučių vienintelei kaimynei, kuri juos pastebėjo, 
nusibodo žiūrėti, ir ji grįžo prie televizoriaus. Leikui išvykus į 
Kaliforniją, Slaptoji tarnyba buvo drauge su juo, o namas dar 
nenusipelnė garbės būti stebimas kiaurą parą — bent jau Slapto- 
sios tarnybos. Tačiau toks atidus sekimas netrukus bus įvestas. 

Dingstis buvo neva užsikimšusi kanalizacijos linija po veja 
priešais namą — tai, ką buvo galima atlikti neįeinant vidun. Dar- 
bas išorėje — toks, kuris nuramintų Slaptąją tarnybą, jeigu ši 
atsitiktinai pasimaišytų. 

Bet du santechnikai vis dėlto pateko į namą, pasinaudoję 
savais raktais. Dar vienas furgonėlis sustojo šalia patikrinti, kaip 
vyksta darbai, i“ išmetė kažkokį instrumentą. Du santechnikai iš 
antrojo furgonėlic prisidėjo prie pirmųjų jau viduje, ir ėmė for- 
muotis grupė kaip reikiant. 

Namo viduje keturi agentai pradėjo varginančias paslėptų 
aplankų paieškas. Jie slinko iš kambario į kambarį, apžiūrinėda- 
mi aiškius dalykus, šniukštinėdami paslėptųjų. 

Antrasis furgonėlis nuvažiavo, o iš kitos pusės atriedėjo tre- 
čias ir sustojo ratais ant šaligatvio, kaip dažnai tai daro įvairių 
tarnybų furgonėliai. Dar ketvertas santechnikų puolė valyti vamz- 
dį, kol galiausiai du iš jų nepastebimai nuklydo į namo vidų. Su- 
temus priekiniame kiemelyje ant kanalizacijos dangčio buvo pa- 
statytas prožektorius, nukreiptas namo pusėn, idant nebūtų pa- 
stebimos šviesos viduje. Ketvertas lauke likusių darbininkų 
gurkšnojo kavą, pasakojo anekdotus ir bandė sušilti. Pro šalį pra- 
skubėdavo vienas kitas pėsčias kaimynas. 

Po šešių valandų kanalizacijos vamzdis buvo pravalytas — 
kaip ir namas viduje. Nieko neįprasta neaptikta, tikrai nė jokio 
paslėpto aplanko su korespondencija nuo tokio Rikio iš reabili- 
tacijos centro. Jokios fotografijos. Santechnikai išjungė šviesas, 
susikrovė įrankius ir išnyko be pėdsakų. 

Kitą rytą pusę devintos, kai atidaromas Neptjun Byčo pašto 
skyrius, skubiai, lyg dėl kažko vėluotų, vidun įžengė agentas, pa- 
varde Baras. Jis buvo spynų ir raktų specialistas, vakar popiet pen- 
kias valandas Langlyje tyrinėjo įvairias pašto tarnybos naudoja- 
mas laiškų dėžutes. Turėjo su savimi keturis visrakčius, iš kurių 
vienas, jis neabejojo, padės atidaryti dėžutę nr. 44683. Jeigu ne, 
teks pririnkti raktą, o tai galėtų užtrukti kokias šešiasdešimt se- 
kundžių ir veikiausiai atkreiptų pašalinių dėmesį. Trečiasis vis- 
raktis tiko, ir Baras įdėjo dėžutėn rudąjį voką su vakarykščiu Tam- 
pos spaudu ir adresuotą Rikiui be jokios pavardės, įteikiant per 
Aladin Nortą. Viduje jau gulėjo du kiti laiškai. Negana to, vyru- 
kas pašalino paštu atsiųsto reklaminio šlamšto pluoštą, paskui už- 
darė dėžutę, sugumuliavo išimtus lapelius ir išmetė šiukšliadėžėn. 

Baras ir du kiti agentai kantriai laukė automobilių stovėji- 
mo aikštelėje pastatytame furgonėlyje, gurkšnojo kavą ir vaizdo 
kamera fiksavo kiekvieną pašto lankytoją. Jie buvo septyniasde- 
šimt jardų atstu nuo dėžutės. Jų kišeninis imtuvėlis pypsėjo s1!- 
pnais iš voko siunčiamais signalais. Su Žmonių srautu įeidavo ir 
išeidavo margaspalviai personažai: juodaodė moteris trumpa ru- 
da suknele, baltasis vyriškis su barzda ir odiniu švarkeliu, balto- 
ji moteris su sportiniu treningu, juodaodis vyriškis su džinsais 
— visi CŽV agentai, visi stebintys pašto dėžutę, tačiau nieko 
nežinantys apie tai, kas parašė laišką ir kam jisai skirtas. Jų už- 
duotis buvo tik surasti žmogų, išsinuomojusį dėžutę. 

Po priešpiečių surado jį. 


Trevoras sutvarkė savo priešpiečius pas Pitą, tačiau tik du 
alaus. Išmaukė du šaltus su sūdytais Žemės riešutais iš bendro 
dubens, kuriuos kramsnojo, kol pralošė penkiasdešimt baksų per 
šunų rogučių lenktynes Kalgaryje. Sugrįžęs kontoron, valandžiu- 
kę užsnūdo ir knarkė taip garsiai, kad daug prisikentėjusi jo sek- 
retorė galiausiai turėjo uždaryti kabineto duris. Iš tikrųjų tai jas 
užtrenkė, tačiau nepakankamai garsiai, kad Trevoras atsibustų. 

Svajodamas apie burlaivius, jis nukeliavo į pašto skyrių, šį- 
syk nusprendęs verčiau pasivaikščioti, nes diena buvo graži, veik- 
ti nebuvo ką, o galvai reikėjo šiek tiek gryno oro. Labai nudžiu- 
go aptikęs keturias mažytes brangenybes, tvarkingai briaunomis 

surikiuotas Aladin Norto dėžutėje. Atsargiai įsidėjo jas į apsitry- 
nusio indiškos medžiagos švarko kišenę, pasitaisė varlytę ir ne- 
rūpestingai iškrypavo laukan, neabejodamas, kad sparčiai artėja 
dar viena mokėjimų diena. 

Jam niekad nekilo pagunda perskaityti laiškus. Tegul nešvarų 
darbą atlieka Brolija. Jis nesiteps rankų, tik gabens ten ir atgal 
paštą ir vis atsirieks trečdalį nuo viršaus. O be to, Spaiseris jį 
užmuštų, jeigu įteiktų paštą, prie kurio knebinėtasi. 

Septyni agentai stebėjo jį palengva, nerūpestingai pėdinantį 
į kontorą. 


Kai Devilis įžengė vidun, Tedis snūduriavo invalido veži- 
mėlyje. Jorkas buvo išėjęs namo — mat jau būta po dešimtos 
vakaro. Jorkas turėjo žmoną, Tedis ne. 

Devilis išdėstė savo pasakojimą, kartkartėmis dirstelėdamas 
į prikeverzotus lapelius: 

— Laišką iš dėžutės pirmą penkiasdešimt dienos išėmė vie- 
tinis teisininkas Trevoras Karsonas. Sekėme jį iki nuosavos kon- 
toros Neptjun Byče, kur jis išbuvo aštuoniasdešimt minučių. Tai 
maža vieno asmens kontora su viena sekretore, nedaug klientų. 
Karsonas verčiasi smulkiais reikalais palei pliažus, užsiima sky- 
rybomis, nekilnojamojo turto klausimais, apskritai visokiais niek- 
niekiais. Jis keturiasdešimt aštuonerių, išsiskyręs bent du kar- 
tus, kilęs iš Pensilvanijos, baigęs koledžą Fermene, teisės fakul- 
tetą Floridos valstijos universitete, prieš vienuolika metų nete- 
kęs licencijos, nes sumaišė klientų fondus, vėliau ją atgavęs. 

— Gerai, gerai, — nekantravo Tedis. 

— Pusę keturių jis paliko kontorą ir valandą važiavo į Tram- 
blą, Federalinį kalėjimą Floridoje. Su savimi pasiėmė laiškus. 
Mes sekėme, tačiau pametėme signalą, kai jis įėjo į kalėjimą. 
Paskui surinkome šiek tiek informacijos apie Tramblą. Tai leng- 
vojo režimo kalėjimas, dažniausiai apibūdinamas kaip kolonija. 
Nei aukštų sienų, nei tvorų, nepavojingi kaliniai. Tramble jų tūks- 
tantis. Pasak šaltinio, čia, Vašingtone, Kalėjimų valdyboje, Kar- 
sonas lankosi nuolat. Joks kitas advokatas, joks kitas asmuo taip 
dažnai nesilanko kaip Karsonas. Iki praeito mėnesio jis atvykda- 
vo kartą per savaitę, dabar — mažiausia tris kartus per savaitę. 
Kai kada keturis. Visi apsilankymai — oficialūs advokato ir klien- 
to pasitarimai. 

— Kas jo klientas? | 

— Tai ne Rikis. Karsonas įregistruotas kaip trijų teisėjų ad- 
vokatas. 

— Trijų teisėjų? 

— Taip. 

— Trys teisėjai kalėjime? 

— Tikrai taip. Jie vadina save Brolija. 

Tedis užsimerkė ir pasitrynė smilkinius. Devilis valandėlę 
palaukė, kol jo Žodžiai giliau įsmigs šefui į sąmonę, paskui dės- 
tė toliau: 

— Karsonas prabuvo kalėjime penkiasdešimt keturias mi- 
nutes, o kai išėjo, mes negalėjome pagauti signalo iš voko. Tuo 
metu stovėjime aikštelėje greta jo automobilio. Jis praėjo pen- 
kių pėdų atstumu nuo mūsų imtuvo, tad esame tikri, kad neturėjo 
su savimi laiško. Sekėme jį atgalios iki Džeksonvilio, iki pliažų. 
Jis pasistatė automobilį netoli nuo užeigos, kuri vadinasi “Pito 
grilbaras", kur sėdėjo tris valandas. Mes apieškojome jo auto- 
mobilį, radome lagaminėlį, o viduje aštuonis laiškus, adresuotus 
įvairiems Žmonėms visoje šalyje. Laiškai visi siųsti iš kalėjimo, 
nė vieno — kalėjiman. Matyt, Karsonas savo klientams gabena 
paštą ten ir atgal. Prieš trisdešimt minučių jis vis dar buvo bare 
girtut girtutėlis ir lažinosi dėl koledžų krepšinio rungtynių. 

— Prasilošėlis. 

— Labai panašu. 


Po antro papildomo laiko kažkuriose Vakarų pakrantės rung- 
tynėse prasilošėlis išsvirduliavo iš Pito baro. Spaiseris atspėjo 
tris 1š keturių nugalėtojų. Trevoras pareigingai stebėjo pratęsi- 
mą ir dabar per vakarą praturtėjo tūkstančiu baksų. Nors ir gir- 
tas, turėjo užtektinai proto, kad nesėstų prie vairo. Prieš trejus 
metus gautoji nuobauda už vairavimą apsvaigus tebebuvo skau- 
dus prisiminimas, o be to, visur pilna prakeiktų farų. Restoranai 
ir barai aplinkui “Jūros vėžlio" motelį traukė jaunimą ir nenu- 
oramas, todėl čia ir farai. 

Tačiau traukti pėstute buvo išbandymas. Gan sėkmingai pa- 
siekė savo kontorą tiesiu taikymu į pietus pro nedidelius ramius 
nuomojamuosius vasarnamius ir pensininkų namukus, visus tam- 
sius ir užsikamšiusius nakčiai. Rankoje jis nešėsi lagaminėlį su 
laiškais iš Tramblo. 

Kepėstavo toliau, dairydamasis savo namų. Kažkodėl per- 
ėjo kiton gatvės pusėn ir už pusės kvartalo vėl sugrįžo atgal. Ne- 
buvo jokio mašinų eismo. Kai jis pradėjo sukti ratus atgal, maž- 
ne užsidūrė ant agento, kuris už dvidešimties jardų nėrė už sto- 
vinčio automobilio. Tylioji armija sekė, staiga išsigandusi, kad 
tas girtas kvailys neužmėklintų ant kurio nors iš jų. 

Kažkuriuo metu Trevoras atsisakė minties pasiekti namus ir 
šiaip taip vėl susirado savo kontorą. Brazdinosi raktais ant prie- 
bučio laiptų, išleido iš rankos portfelį ir pamiršo jį, o paskui, 
nepraėjus nė valandėlei, kai atidarė duris, pasiekė rašomąjį sta- 
lą, įdribo į sukiojamąjį supamąjį krėslą ir užmigo kaip negyvas, 
palikęs praviras paradines duris. 

Užpakalinės durys stūksojo nerakintos visą naktį. Pagal įsa- 
kymus iš Langlio Baras su savo kompanija įėjo į kontorą ir visur 
išvedžiojo laidus. Joje nebuvo jokios apsauginės signalizacijos, 
jokių langų užraktų, nieko ko nors vertinga, kas pirmiausia galė- 
tų suvilioti vagis. Paslėpti telefonuose ir sienose pasiklausymo 
blakutes buvo juokų darbas dėl akivaizdaus fakto, kad niekas iš 
lauko niekad nestebėjo L. Trevoro Karsono, advokato ir teisės 
patarėjo, kontoros patalpų. 

Portfelis ištuštintas, jo turinys sukataloguotas pagal instruk- 
cijas iš Langlio. Ten norėjo tikslių kopijų laiškų, kuriuos teisi- 
ninkas pasiėmė iš Tramblo. Kai visa buvo apžiūrėta ir nufotog- 
ratuota, portfelis padėtas koridoriuje netoli nuo jo kabineto. Knar- 
kimas buvo įspūdingas ir nenutrūkstamas. 

Prieš antrą Barui pavyko užvesti “Vabalą", pastatytą neto- 
liese Pito baro. Jis atvairavo automobilį tuščia gatve ir paliko 
nekaltai prie šaligatvio priešais teisininko kontorą, kad girtuok- 
lis atsibudęs pasitrintų akis ir pats save pagirtų už tokį puikų 
darbą prie vairo. Arba galbūt nustėrtų iš siaubo nuo minties, kad 
vėl vairavo išgėręs. Vienaip ar antraip, jie gi klausysis. 


16 


Likus trisdešimt septynioms valandoms iki balsavimo punktų 
Virdžinijoje ir Vašingtone atidarymo, prezidentas pasirodė tie- 

sioginiame eteryje per nacionalinę televiziją ir paskelbė įsakęs 
atakuoti iš oro Tuniso miestą Talą ir jo apylinkes. Manoma, kad 
ten, gerai įrengtoje ir aptvertoje stovykloje miesto pakraštyje 
rengiama Jidalio teroristų grupė. 

Šitaip šalis buvo priversta neatplėšti akių nuo dar vieno ma- 
žutėlio karo, kai spaudinėjami mygtukai ir krinta nuovokios bom- 
bos, o pensijon išėję generolai per CNN sapalioja apie vienokią 
ar kitokią strategiją. Tunise buvo tamsu, todėl neparodyta jokios 
filmuotos medžiagos. Generolai pensininkai ir juos klausinėjan- 
tys neišmanėliai Žurnalistai daug spėliojo. Ir laukte laukė, kol 
patekės saulė ir bus galima per televiziją transliuoti atbukusiai 
tautai dūmus bei griuvėsius. 

Bet Jidalis turėjo savų šaltinių, veikiausiai tarp izraeliečių. 
Stovykla buvo tuščia, kai nežinia iš kur ėmė kristi nuovokios 
bombos. Jos pataikė į numatytus taikinius, sudrebino dykumą, 
sunaikino stovyklą, tačiau neužmušė nė vieno teroristo. Tačiau 
pora bombų nuklydo, viena atsitiktinai susirado Talos centrą ir 
pataikė į ligoninę. Kita — į namuką, kuriame kietai miegojo sep- 
tynių asmenų šeima. Laimė, jie taip ir nesužinojo, kas nutiko. 

Tuniso televizija mitriai pasistengė parodyti degančią ligo- 
ninę, ir Rytų pakrantės žmonės auštant sužinojo, kad nuovokios 
bombos iš tikrųjų nėra jau tokios nuovokios. Iš po griuvėsių 1š- 
traukta mažų mažiausiai penkiasdešimt žuvusiųjų, ir visi jie — 
absoliučiai niekuo dėti civiliai. 

Ankstų rytą kažkuriuo metu prezidentas staiga pajuto sau 
nebūdingą bruožą vengti reporterių, todėl niekaip nebuvo gali- 
ma su juo susisiekti ir gauti komentarų. Viceprezidentas, kuris 
daug prišnekėjo, kai prasidėjo ataka, su savo komanda kažkur 
užsidarė Vašingtone. 

Lavonų krūva augo, kameros vis suko kadrus, ir įpusėjus 
rytui pasaulio reakcija buvo greita, nepakanti ir vieninga. Kinai 
grasino karu. Prancūzai atrodė linkę prie jų prisidėti. Net britai 
sakė, kad Jungtinės Valstijos pernelyg nutrūktgalviškai griebiasi 
ginklo. 

Kadangi žuvusieji buvo ne kas daugiau, o tik Tuniso kai- 
miečiai, tikrai ne amerikiečiai, politikai pasiskubino supolitizuoti 
nesėkmę. Jau prieš vidudienį Vašingtone kaip paprastai vieni pra- 
dėjo versti kaltę kitiems, nutaisinėjo didžiuokliškas pozas ir 

reikalavo tyrimo. O rinkiminės kampanijos lygmeniu tebedaly- 
vaujantieji lenktynėse paskyrė keletą minutėlių apmąstymams, 
kokia nelemta buvo ši operacija. Nė vienas iš jų be geresnės 
žvalgybos nebūtų įsivėlęs į tokius beviltiškus atsakomuosius 
veiksmus. Nė vienas, išskyrus viceprezidentą, kuris vis dar bu- 
vo kažkur užsidaręs. Kol buvo skaičiuojami žuvusieji, nė vie- 
nas kandidatas nemanė, kad reidas buvo vertas rizikos. Visi 
smerkė prezidentą. 

Bet didžiausią dėmesį į save atkreipė Aronas Leikas. Jis pa- 
juto, jog bemaž negali žengti nė žingsnio, neatsimušęs į televi- 
zijos operatorius. Savo pareiškime kruopščiai parinktais žodžiais, 
nesinaudodamas užrašais, jis pasakė: 

— Mes esame kvaili. Mes esame bejėgiai. Mes esame sil- 
pni. Mums turėtų būti gėda, kad nesugebame sunaikinti penkias- 
dešimties bailių ginkluotų driskių saujelės. Juk negalima tik spau- 
dinėti mygtukus ir tuoj pat bėgti slėptis. Reikia turėti ryžto ka- 
riauti žemėje. Aš jo turiu. Kai būsiu prezidentas, joks teroristas, 
susitepęs rankas amerikiečių krauju, nebus saugus. Iškilmingai 
tai pažadu. 

Rytmečio šėlsme ir chaose Leiko žodžiai pasiekė tikslą. Štai 
žmogus, kuris tikrai sako tiesą, kuris tiksliai žino, ką darys. Mes 
nežudytume nekaltų kaimiečių, jeigu ryžtingas Žmogus priimi- 
nėtų sprendimus. Leikas kaip tik tas Žmogus. 


Bunkeryje Tedis atlaikė dar vieną audrą. Dėl kiekvienos ka- 
tastrofos kaltinama prasta žvalgyba. Kai reidai pavykdavo, visi 
nuopelnai atitekdavo pilotams, šauniesiems vyrukams žemėje ir 
jų vadams, taip pat juos pasiuntusiems politikams. Bet kai reidai 
nepasisekdavo, kaip dažniausiai ir atsitikdavo, būdavo apkalti- 
nama CŽV. 

Jis patarė nesigriebti atakos. Izraeliečiai turėjo nepatvarų ir 
labai slaptą susitarimą su Jidaliu: nežudykite mūsų, ir mes nežu- 
dysime jūsų. Kol taikinys bus amerikiečiai ir atsitiktinai vienas 
kitas europietis, izraeliečiai nesikiš. Tedis tai Žinojo, tačiau šia 
informacija su niekuo nesidalijo. Parą prieš ataką jis raštu pra- 
nešė prezidentui abejojąs, ar teroristai bus stovykloje, kai ims 
kristi:bombos. Ir dėl taikinio artumo prie Talos buvo didelė tiki- 
mybė pridaryti gretutinės žalos. 

Hetlis Bičas atplėšė rudąjį voką nepastebėjęs, kad dešinysis 
apatinis kampas šiek tiek paglamžytas ir truputį pažeistas. Šio- 
mis dienomis jis atplėšinėjo tiek daug asmeninių laiškų, jog tik: 
kur jie atėjo. Taip pat jis nepastebėjo ir Tampos pašto spaudo. 

Kelias savaites neturėjo jokių Žinių nuo Elo Konajerso. Jis 
nestabteldamas perskaitė laišką ir nė kiek nesusidomėjo faktu, 
kad Elas naudojasi nauju nešiojamuoju kompiuteriu. Nesunku bu- 
vo patikėti, kad Rikio susirašinėjimo bičiulis pasiėmė firminį laiš- 
kinį popierių iš “Royal Sonesta" viešbučio Naujajame Orleane 
ir išstukseno laišką trisdešimt penkių tūkstančių pėdų aukštyje. 

Įdomu, ar jis skrido pirmąja klase? — paklausė savęs. Vei- 
kiausiai. Juk tenai, turistinėje klasėje nebūtų kur prijungti kom- 
piuterių, tiesa? Elas buvo Naujajame Orleane su reikalais, nak- 
vojo labai puikiame viešbutyje, paskui pirmąja klase išskrido į 
kitą savo kelionės tašką. Broliją domino visų susirašinėjimo bi- 
čiulių finansinė padėtis. Visa kita buvo nesvarbu. 

Perskaitęs padavė laišką Finui Jarberiui, kuris tuo tarpu ra- 
šė kitą — kaip vargšelis Persis. Juodu darbavosi pasitarimų kam- 
barėlyje teisės bibliotekos kampe, stalas buvo nukrautas aplan- 
kais, laiškais ir dailiu švelnių pastelinių spalvų atvirukų asorti- 
mentu. Spaiseris sėdėjo už sienos prie savo stalo — saugojo du- 
ris ir studijavo rungtynių taškų skirtumus. 

— Kas toks tas Konajersas? — paklausė Finas. 

Bičas peržiūrinėjo kelis aplankus. Apie kiekvieną susiraši- 
nėjimo bičiulį jie buvo užvedę asmens bylas podraug su gauna- 
mais laiškais ir kopijomis visų tų, kuriuos patys išsiųsdavo. 

— Nedaug ką žinau, — atsakė Bičas. — Gyvena Kolumbi- 
jos apygardoje, neabejoju, pavardė netikra. Naudojasi viena iš 
pašto dėžučių tarnybų. Man regis, tai jo trečias laiškas. 

Iš Konajerso bylos Bičas ištraukė pirmuosius du laiškus. Ra- 
šytasis gruodžio 11 d. skambėjo taip: 


Brangusis Riki, 

sveikas. Vadinuosi Elas Konajersas. Esu įkopęs į 
šeštąją dešimtį. Mėgstu džiazą, senus filmus, Hamfrį Bo- 
gartą, taip pat mėgstu skaityti biografijas. Nerūkau ir 


BROLIJA 133 


nemėgstu rūkalių. Pomėgiai — kiniškas maistas išsi- 
neštinai, truputis vyno, nespalvoti vesternai su geru 
draugu. Brūkštelk man kokią eilutę. 

Elas Konajersas 


Buvo parašytas mašinėle ant paprasto balto popieriaus — 
kaip daugelis iš pradžių. Baimė jautėsi tarp eilučių — baimė bū- 
ti pagautam, baimė pradėti tolimą ryšį su visišku nepažįstamuo- 
ju. Kiekviena žodžio raidė buvo išspausdinta mašinėle. Jis netgi 
nepasirašė. 

Pirmasis Rikio atsakymas buvo standartinis laiškas, kokius 
Bičas jau yra rašęs šimtus kartų: Rikiui dvidešimt aštuoneri, už- 
darytas reabilitacijos centre, bloga šeima, turtingas dėdė ir t. t. 
Ir dešimtys tokių pačių entuziastingų klausimų: Kokį darbą dirbi? 
Kokia tavo šeima? Ar mėgsti keliauti? Jeigu Rikis galėjo apnuo- 
ginti savo sielą, tuomet ir jis trokštąs šio to mainais. Po du pus- 
lapius vis tokio pat mėšlo Bičas jau rašė penkis mėnesius. Kaip 
jis troško paprasčiausiai nukserokopijuoti prakeiktą rašliavą! Bet 
negalėjo. Privalėjo suteikti kiekvienam laiškui asmeniškų bruo- 
žų ant dailaus elegantiško popieriaus. Ir jis nusiuntė Elui tą pa- 
čią gražią fotografiją, kurią siųsdavo kitiems. Nuotrauka buvo 
jaukas, ant kurio užkibdavo bemaž visi. 

Praėjo trys savaitės. Sausio devintąją Trevoras pristatė antrą 
laišką nuo Elo Konajerso. Buvo toks pat švarus ir sterilus kaip ir 
pirmasis, veikiausiai išspausdintas užsimovus gumines pirštines: 


Brangusis Riki, džiaugiausi gavęs tavo laišką. Iš 
pradžių man tavęs buvo gaila, bet atrodo, gerai prisi- 
taikei prie reabilitacijos ir žinai, ko sieki. Aš niekad 
neturėjau problemų su kvaišalais ir alkoholiu, tad man 
sunku suprasti. Regis, gauni geriausią gydymą, kokį tik 
galima nupirkti už pinigus. Neturėtum būti toks griež- 
tas savo dėdei. Pagalvok, kur tu būtum, jeigu ne jis. 

Tu daug klausinėji apie mane. Aš nelabai pasiren- 
gęs aptarinėti asmeninių dalykų, bet suprantu tavo smal- 
sumą. Trisdešimt metų buvau vedęs, bet dabar jau ne. 
Gyvenu Kolumbijos apygardoje ir dirbu valdiškoje įstai- 
goje. Mano sritis — kelti sau iššūkius ir dorotis su jais. 

Gyvenu vienas. Turiu mažai artimų draugų ir pats 
pageidauju, kad taip ir toliau būtų. Kai susirengiu ke- 
liauti, tai dažniausiai į Aziją. Žaviuosi Tokiju. | 

Ateinančiom dienom galvosiu apie tave. 

Elas Konajersas 


Tuoj viršum spausdintos pavardės juodu plonu flomasteriu 
buvo brėžtelėjęs “Elas"'. 

Laiškas buvo didžiai neįspūdingas dėl trijų priežasčių. Pir- 
ma, Konajersas neturėjo žmonos ar bent sakėsi neturįs. Žmona 
prievartavimo schemoje buvo svarbiausia. Pagrasink papasakoti 
žmonai ir nusiųsti jai visų laiškų susirašinėjimo bičiuliui gėjui 
kopijas — ir pinigai plaukte plaukia. 

Antra, Elas dirba valdiškoje įstaigoje, tad veikiausiai neturi 
daug pinigų. 

Trečia, Elas buvo pernelyg baikštus, kad su juo apsimokėtų 
gaišti laiką. Rinkti informaciją buvo nelyginant traukti dantis. 
Kvinsai garbai ir kerčiai keitsai buvo kur kas įdomesni, nes visą 
gyvenimą praleido kaip užsislėpę Žydriai, o dabar troško ištrūkti 
laisvėn. Jų laiškai buvo ilgi ir tušti, kupini visokių sumautų fak- 
telių, kokių tik galėtų prireikti pinigų prievartautojui. Tik ne Elo. 
Elas buvo nuobodus. Elas pats nežinojo, ko nori. 

Tad su antruoju laišku Rikis padidino lošimo vertę, pasi- 
naudojo dar vienu iš tų veiksmingų štampų, kuriuos per ilgą prak- 
tiką gana ištobulino. Rikis ką tik sužinojęs, kad po kelių mėne- 
sių bus paleistas laisvėn! O jis esąs iš Baltimorės. Koksai suta- 
pimas! Ir jam galbūt prireiktų šiek tiek pagalbos ieškantis darbo. 
Turtuolis dėdė atsisakąs toliau padėti, todėl bijąs gyvenimo lais- 
vėje be draugų pagalbos, o jis tikrai negalėtų pasikliauti senais 
draugais, nes jie vis dar neatsižadėję kvaišalų ir t. t., ir t. t. 

Į laišką neatsakyta, ir Bičas spėjo, kad Elą Konajersą jis iš- 
gąsdino. Rikis pakeliui į Baltimorę, vos valandos atstu nuo Va- 
šingtono, ir tai Elui buvo per arti. 

Belaukiant atsakymo nuo Elo, užgriuvo Kvinso Garbo pini- 
gai, po jų — perlaida nuo Kerčio iš Dalaso, ir Brolija dar ener- 
gingiau įsitraukė į apgaulę. Rikis parašė Elui laišką, kuris buvo 
perimtas ir išanalizuotas Langlyje. 

Ir štai dabar trečiasis staiga visai kitokio tono. Finas Jarberis 
perskaitė jį dusyk, paskui vėl permetė akimis antrąjį Elo laišką. 

— Skamba kaip visiškai kito asmens, ką? — pakomentavo jis. 

— Taip, iš tikrųjų, — sutiko Bičas, žvilgtelėjęs į abu laiš- 
kus. — Manau, draugužį galiausiai sujaudino galimybė susipa- 
žinti su Rikiu. 

— Regis, jis dirba valdžiai? 

— Taip sakosi. 

— Tai iš kur tie verslo reikalai Baltimorėje? 

— Mes dirbome valdžiai, tiesa? 

— Aišku. 

— Tai kokia buvo jūsų kaip teisėjo didžiausia alga? 

— Kaip vyriausiasis teisėjas uždirbdavau šimtą penkiasde- 
šimt tūkstančių. 

— O aš — šimtą keturiasdešimt. Kai kurie iš tų profesiona- 
lių biurokratų uždirba daugiau. Be to, jis nevedęs. 

— Tai problema. 

— Taip, bet nesitraukime. Jis turi svarbų darbą, vadinasi, ir 
svarbų bosą, daug kolegų — tipiškas Vašingtono prasisiekėlis. 
Vis tiek rasime, kur jį spustelti. 

— Velniai nematė, — pritarė Finas. 

Iš tiesų, velniai nematė. Juk ką prarasi? Na ir kas, jei jie 
paspaus kiek per kietai, — tada ponas Elas išsigąs arba užsisius, 
arba nuspręs išmesti laiškus. Juk negali prarasti to, ko neturi. 

Čia užkalami rimti pinigai. Ne laikas kuklintis. Jų agresyvi 
taktika davė įspūdingus rezultatus. Kas savaitę paštas gausėjo 
kaip ir jų sąskaita užsienyje. Apgaulė buvo visai nepavojinga, 
nes jų susirašinėjimo bičiuliai gyveno dvejopus gyvenimus. Au- 
kos neturėjo kam pasiskųsti. 


Derybos užtruko trumpai, nes rinka buvo pribrendusi. Džek- 
sonvilyje tebesilaikė Žiema, o kadangi naktys buvo žvarbios ir 
vandenynas per šaltas maudytis, judrusis sezonas turėjo prasidė- 
ti po mėnesio. Palei Neptjun Byčą ir Atlantik Byčą stūksojo šim- 
tai galimų išsinuomoti namukų, įskaitant ir tą vieną bemaž sker- 
sai gatvės nuo Trevoro kontoros. Kažkoks bostonietis pasiūlė 600 
dolerių grynais už du mėnesius, ir nekilnojamojo turto agentas 
tuoj pat sutiko. Būstas buvo apstatytas visokiu šlamštu, kuriuo 
neprekiautų nė vienas sendaikčių turgus. Senas gauruotas kili- 
mas gerokai išsitrynęs ir nuolat trenkė pelėsiais. Nuostabu. 

Pirmasis nuomininko rūpestis buvo uždangstyti langus. Trys 
iš jų išėjo gatvėn ir pro juos buvo matyti Trevoro kontora. Per 
pirmąsias kelias stebėjimo valandas paaiškėjo, kiek mažai klientų 
ten lankydavosi. Bemaž jokios veiklos! Kai atsirasdavo kokio 
darbo, jį paprastai sutvarkydavo sekretorė Džena, kuri, be to, 
skaitė daug Žurnalų. 

Kiti tykiai įsikraustė į nuomojamąjį namuką — vyrai ir mo- 
terys su senais lagaminais ir dideliais kelioniniais krepšiais, pri- 
grūstais visokių elektronikos burtų. Netvirti baldai buvo sustumti 
į kotedžo galą, o priekiniai kambariai greitai pripildyti ekranų, 
monitorių, dešimties rūšių pasiklausymo aparatų. 

Patsai Trevoras būtų buvęs įdomus sociologinio tyrimo at- 
vejis trečiojo kurso teisės studentams. Jis atvykdavo į kontorą 
apie devintą ryto ir iki pirmos valandos skaitydavo laikraščius. 
Jo rytinis klientas, atrodo, visad atvykdavo pusę dešimtos, ir po 
sekinančio pasitarimų pusvalandžio Trevoras jau būdavo pasi- 
rengęs priešpiečiams, visados “Pito grilbare“. Su savimi nešio- 
davosi telefoną, kad tenykščiams barmenams įrodytų savo svar- 
bą, ir paprastai du ar tris sykius be jokio reikalo skambindavo 
kitiems teisininkams. Be to, labai dažnai skambindavo savo buk- 
mekeriui. 

Paskui pro išnuomotąjį kotedžą, kuriame CŽV sekė kiek- 
vieną jo žingsnį, grįždavo į savo kontorą vėl prie rašomojo sta- 
lo, kur buvo metas nusnūsti. Apie trečią atgydavo ir dvi valan- 
das intensyviai vaikštinėdavo. Vėliau pasigesdavo dar vieno bu- 
telio alaus pas Pitą. 

Kai antrą sykį jie nusekė Trevorą iki Tramblo, šis paliko 
kalėjimą po valandos ir savo kontoron grįžo apie šeštą vakaro. 
Kol jis vienas pats pietavo austrių bare prie Atlanto prospekto, 
agentas įėjo į kontorą ir surado jo senąjį portfelį. Ten buvo penki 
laiškai nuo Persio ir Rikio. Tyliosios armijos vadas pačiame Nep- 
tjun Byče ir aplinkui buvo žmogus, pavarde Klokneris, — ge- 
riausias, kokį Tedis turėjo vidaus gatvių šnipinėjimo srityje. Klok- 
neriui buvo nurodyta periminėti visą paštą, einantį per teisinin- 
ko kontorą. 

Kai palikęs austrių barą Trevoras patraukė tiesiai namo, pen- 
ki laiškai jau buvo pernešti per gatvę į išnuomotąjį kotedžą, kur 
atidaryti, nukopijuoti, paskui vėl užklijuoti ir padėti atgal į port- 

felį. Nė vienas iš penkių nebuvo adresuotas Elui Konajersui. 

Langlyje Devilis perskaitė visus penkis laiškus, kai tie at- 
ėjo faksu. Jie buvo ištyrinėti dviejų rašysenos ekspertų, kurie 
sutiko, kad Persis 1r Rikis — skirtingi žmonės. Pasinaudojus jų 
teismo bylų pavyzdžiais be didesnių pastangų nustatyta, kad Per- 
sis — tai iš tikrųjų buvusysis teisėjas Finas Jarberis, o Rikis — 
buvusysis Jungtinių Valstijų apygardos teisėjas Hetlis Bičas. 

Rikio adresas buvo Aladin Norto dėžutė Nepjtun Byčo paš- 
to skyriuje. Persis, jų nuostabai, naudojosi pašto dėžute Atlantik 
Byče, išnuomota įstaigai, pasivadinusiai Lorel Ridžu. 


17 


Kito savo apsilankymo metu į Langlį pirmasis iš trijų kan- 
didatų atvyko lydimas karavano spindinčių juodų minivenų, ku- 
rie visi viršijo greitį, tačiau kam tai rūpėjo. Jiems buvo atvertas 
kelias ir pamota važiuoti toliau komplekso gilumon, tad jie nuū- 
žė į bendrąją aikštelę prie čia pat esančių durų, kur laukė visokie 
jauni nuožmių veidų storasprandžiai vyrukai. Su visa žmonių ban- 
ga Leikas įgarmėjo vidun, paskui kuo toliau ėjo, tuo palyda ma- 
žėjo, kol galiausiai jis atsidūrė ne bunkeryje kaip visados, bet 
oficialiame p. Meinardo kabinete su vaizdu į nedidelį mišką. Vi- 
si kiti liko už durų. Niekieno netrukdomi, du didžiavyriai šiltai 
paspaudė vienas kitam ranką ir iš tiesų atrodė laimingi susitikę. 

Pradėta nuo svarbiausių dalykų. 

— Sveikinu dėl Virdžinijos, — pasakė Tedis. 

Leikas gūžtelėjo, lyg dar nebūtų tuo tikras: 

— Dėkoju visokeriopai. 

— Tai labai įspūdinga pergalė, pone Leikai. Gubernatorius 
Taris ten plušo metus. Prieš du mėnesius jis dar turėjo valstijoje 
visų rinkiminių apylinkių partinių organizatorių įsipareigojimus. 
Atrodė neįveikiamas. O dabar, manau, jisai sparčiai silpsta. Ne- 
verta lenktynėse per anksti išsiveržti į priekį. 

— Pagreitis — politikoje keistas dalykas, — išmintingai pa- 
komentavo Leikas. 

— Pinigai — dar keistesnis. Kaip tik šiuo metu gubernato- 

rius nepajėgia sugraibyti nė cento, nes viskas atiteko jums. Pini- 
gai seka įkandin pagreičio. 

— Neabejoju, aš dar nesyk tai kartosiu, pone Meinardai, bet 
vis tiek dėkui. Jūs suteikėte man progą, apie kurią aš beveik ne- 
svajojau. 

— Jums nors kiek smagu? 

— Dar ne. Jeigu laimėsime, smagu bus vėliau. 

— Smagumas prasideda ateinantį antradienį, pone Leikai, di- 
dįjį Superantradienį. Niujorkas, Kalifornija, Masačusetsas, Oha- 
jas, Džordžija, Misūris, Merilendas, Meinas, Konektikutas, ir visi 
vieną dieną. Beveik šeši šimtai delegatų! — Tedžio akys lakstė iš 
džiaugsmo, lyg jau mažne galėtų suskaičiuoti balsus. — Ir jūs pir- 
maujate visose valstijose, pone Leikai. Ar galite tuo patikėti? 

— Ne, negaliu. 

— Tai tiesa. Dėl kažkokios, po šimts, priežasties jūs žen- 
giate petys petin Meine, labai-nedaug esate išsiveržęs Kaliforni- 
joje, bet ateinantį antradienį aiškiai laimėsite. 

— Jeigu jūs tikite viešosios nuomonės apklausomis, — tars- 
telėjo Leikas lyg pats netikėtų. O iš tikrųjų kaip ir visi kandida- 
tai Leikas šventai pasikliovė apklausomis. Faktiškai jis buvo be- 
laimįs Kalifornijoje, valstijoje, kurioje gyveno 140 2 gynybos 
pramonės darbininkų. 

— O aš jais tikiu. Ir tikiu, kad kitą, mažąjį Superantradienį, 
laukia triuškinama pergalė. Pietuose jus myli, pone Leikai. Myli 
ginklus ir tvirtą kalbą bei panašiai, todėl kaip tik šiuo metu jie 
ima pamilti Aroną Leiką. Ateinantį antradienį bus įdomu, o dar 
kitą — laukite lengvos pergalės. 

Tedis Meinardas pranašavo lengvą pergalę, ir Leikas neju- 
čia nusišypsojo. Viešosios nuomonės apklausos rodė tokią pat 
jam palankią tendenciją, bet vis tiek maloniau buvo tai išgirsti iš 
Tedžio. Šis paėmė popieriaus lapą ir perskaitė visos šalies pas- 
kutiniųjų apklausų duomenis. Visose valstijose Leikas pirmavo 
bent penkiais punktais. | 

Porą minučių abu pasidžiaugė pagreičiu, paskui Tedis su- 
rimtėjo. 

— Yra kai kas, ką jūs turėtumėte žinoti, — tarė jis, ir šypse- 
na dingo nuo jo veido. Atsivertė vieną puslapį ir pažvelgė į kaž- 
kokius užrašus. — Prieš dvi paras sunkvežimiu Kaibero perėja 

Afganistano kalnuose į Pakistaną buvo pergabenta rusų tolimojo 
nuotolio raketa su branduoliniu užtaisu. Ji dabar pakeliui į Ira- 
ną, kur bus panaudota dievažin kokiam tikslui. Raketa gali skristi 
tris tūkstančius mylių ir gabenti keturias branduolines bombas. Kai- 
navo apie trisdešimt milijonų JAV dolerių, avansą iraniečiai su- 
mokėjo per vieną Liuksemburgo banką. Tas avansas vis dar ten 
sąskaitoje, kurią, manoma, kontroliuoja Načio Čenkovo žmonės. 

— O aš maniau, kad jis atsargas kaupia, 0 ne išsipardavinėja. 

—-Jam reikia grynų pinigų, ir jis jų gauna. Tiesą sakant, jis 
veikiausiai vienintelis mums žinomas Žmogus, kuris jų gauna dau- 
giau nei jūs. 

Tedžio sąmojis buvo ne itin vykęs, bet Leikas iš mandagu- 
mo vis tiek nusijuokė. 

— Ar raketa veikianti? — paklausė Leikas. 

— Manome, taip. Ji iš šachtų netoli nuo Kijevo, mums re- 
gis, naujausios gamybos ir modelio. Kai jų tiek daug visur guli, 
ko iraniečiams pirkti seną? Taip, saugiau manyti, kad ji visiškai 
tinkama naudoti. 

— Ar tai pirmoji? 

— Jau siųsta kai kurių atskirų dalių ir plutonio į Iraną, Ira- 
ką, Indiją ir kitur, bet, manau, tai pirma visiškai surinkta ir pa- 
rengta paleisti raketa. 

— Ar jie nekantrauja ją panaudoti? 

— Mes taip nemanome. Atrodo, sandėris sudarytas Čenko- 
vo iniciatyva. Jam reikia pinigų, kad galėtų įsigyti kitokių gin- 
klų. Pardavinėja prekes, kurios jam nereikalingos. 

— Ar izraeliečiai tai Žino? 

— Ne. Dar ne. Reikia su jais būti atsargiems. Viskas pagrįs- 
ta abipusėmis paslaugomis. Kada nors, jeigu mums ko reikės iš 
jų, tuomet galėsime papasakoti apie šį sandėrį. 

Mirksnį Leikas panoro, kad būtų prezidentas, ir tuojau pat. 
Norėjo žinoti visa, ką Tedis žino, bet paskui sumojo, kad vei- 
kiausiai niekad nesužinos. Juk, šiaip ar taip, dabar dar yra einan- 
tis pareigas prezidentas, nors ir nebebus išrinktas, taigi Tedis su 
juo kalbasi apie Čenkovą ir jo raketas. 

— Ką rusai mano apie mano kampaniją? — paklausė jis. 

— Iš pradžių jiems nerūpėjo. Dabar atidžiai stebi. Tačiau 
privalote įsidėmėti, kad nebėra tokio dalyko kaip rusų balsai. 

Laisvosios rinkos šalininkai kalba apie jus palankiai, nes bijosi 
komunistų. O griežto kurso stūmėjai bijosi jūsų. Visa labai sudė- 
tinga. 

— O Čenkovas? 

— Man gėda prisipažinti, kad nesame prisikasę iki jo arti, 
kol kas dar ne. Bet mes šia kryptimi dirbame. Netrukus jo aplin- 
koje turėtume turėti šiokias tokias ausis. 

Tedis numetė popierius ant rašomojo stalo ir arčiau priva- 
žiavo prie Leiko. Daugybė raukšlių ant jo kaktos susiglaudė ir 
tarsi nusviro. Vešlūs antakiai sunkiai užkrito ant liūdnų akių. 

— Paklausykite, pone Leikai, — prašneko jis gerokai niū- 
resniu balsu. — Jūs tą reikalą laimėjote. Pasitaikys dar kokia 
pora kupstų kelyje, dalykų, kurių mes negalime numatyti, o jei- 
gu ir galėtume, būtume nepajėgūs užbėgti jiems už akių. Mes 
įveiksime juos drauge. Žala bus nedidelė. Esate visai naujas žmo- 
gus, ir žmonės jus mėgsta. Atliekate puikų darbą ir gebate ben- 
drauti. Laikykitės paprastos idėjos — mūsų saugumui gresia pa- 
vojus, pasaulis nėra toks saugus, kaip atrodo. Aš pasirūpinsiu 
pinigais ir, žinoma, laikysiu šalį baimėje. Tą raketą Kaibero per- 
ėjoje mes būtume galėję susprogdinti. Būtų žuvę penki tūkstan- 
čiai Žmonių — penki tūkstančiai pakistaniečių. Branduolinės 
bombos, sprogstančios kalnuose. Manote, pabudę mes rūpintu- 
mės, koks akcijų kursas? Nė velnio. Taigi aš pasirūpinsiu baime, 
pone Leikai. Būkite atsargus ir darbuokitės iš visų jėgų. 

— Aš ir darbuojuos, kiek sugebu. 

— Darbuokitės dar labiau, ir jokių netikėtumų, gerai? 

— Žinoma, ne. 

Leikui ne visai buvo aišku, kokius netikėtumus Tedis turėjo 
omenyje, tačiau nuleido tai negirdom. Galimas daiktas, truputė- 
lis senoliškos išminties. 

Tedis vėl nuriedėjo tolyn. Susirado mygtukus, ir nuo lubų 
nusileido ekranas. Dvidešimt minučių juodu peržiūrinėjo atsi- 
tiktines būsimųjų Leiko reklaminių siužetų ištraukas, paskui at- 
sisveikino. 

Leikas išskubėjo iš Langlio, du minivenai skriejo priekyje, 
vienas — užpalyje, visi į Reigano nacionalinį oro uostą, kur lau- 
kė reaktyvinis lėktuvas. Jis troško ramios nakties Džordžtaune, 
namuose, kur buvo galima atitolti nuo pasaulio, paskaityti vie- 


BROLIJA 141 


numoje knygą, niekam nestebint ir nesiklausant. Ilgėjosi anoni- 
miškumo gatvėse, bevardžių veidų, kepančio nuostabias bandu- 
tes arabo kepėjo M gatvėje, preketivio naudotomis knygomis Vis- 
konsino aveniu, kavinės, kur paskrudindavo pupeles iš Afrikos. 
Ar kada nors jis galės vėl vaikštinėti gatvėmis kaip paprastas 
žmogus ir daryti ką tinkamas? Kažkas jam kuždėjo, jog ne, jog 
tos dienos seniai praėjo, galbūt amžinai. 


Kai Leikas jau buvo pakilęs į orą, Devilis atėjo į bunkerį ir 
pranešė Tedžiui, kad vyriokas parvyko ir išvyko nebandęs patik- 
rinti pašto dėžutės. Buvo kasdienių pasitarimėlių dėl Leiko jo- 
valo metas. Tedis praleisdavo daugiau laiko, nei planavo, rūpin- 
damasis, ką dar jo kandidatas galėtų iškrėsti. 

Penki laiškai, kuriuos Klokneris su savo grupe perėmė iš 
Trevoro, buvo kruopščiai ištyrinėti. Du parašyti Jarberio kaip Per- 
sio; kiti trys — Bičo kaip Rikio. Penki susirašinėjimo bičiuliai 
gyveno skirtingose valstijose. Keturi naudojosi fiktyviomis pa- 
vardėmis, vienas buvo ganėtinai drąsus ir nesislėpė po slapyvar- 
džiu. Laiškai iš esmės buvo vienodo turinio: Persis ir Rikis buvo 
prislėgti rūpesčių jaunuoliai reabilitacijos centre, iš paskutinių- 
jų besistengiantys susitvarkyti gyvenimą, abu talentingi ir tebe- 
gebantys puoselėti didžias svajones, bet reikalingi moralinės 1r 
materialinės paramos, kurią galėtų suteikti nauji draugai, nes se- 
nieji pavojingi. Juodu laisvai atskleidė savo nuodėmes ir pakly- 
dimus, savo silpnybes ir širdperšas. Vapaliojo apie gyvenimą po 
reabilitacijos, apie visas viltis ir svajones, ką norėtų veikti. Di- 
džiavosi savo įdegiu ir raumenimis, atrodė nekantraujantys pa- 
rodyti savo atsinaujinusius, sutvirtėjusius kūnus susirašinėjimo 
bičiuliams. 

Tik viename laiške buvo prašoma pinigų. Rikis norėjo 1000 
dolerių paskolos iš korespondento, vardu Piteris iš Spokeino, Va- 
šingtono valstijoje. Rašė, kad pinigų reikia padengti kai kurioms 
išlaidoms, kurių nesutiko apmokėti jo dėdė. 

Tedis perskaitė laiškus ne vieną kartą. Prašymas pinigų bu- 
vo svarbus, nes pradėjo mesti šviesą į Brolijos žaidimėlį. Galbūt 
tai buvo smulkus užmojis, kurio kas nors juos pamokė, koks nors 
kitas apgavikas, kuris užbaigė savo terminą Tramble, dabar bas- 
tosi laisvėje ir vėl vagia. 

Bet esmė buvo ne lošiamų sumų dydis, o kūniškas žaidimas 
— lieknesni liemenys, bronzinė oda ir tvirti bicepsai. Ir pasi- 
rinkti kandidatai nė nepajusdavo, kaip įklimpdavo. 

Kai kurių klausimų tebeliko, tačiau Tedis buvo kantrus. Jie 
seksią paštą. Viskas netrukus atsistosią į vietą. 


Spaiseris saugojo pasitarimų kambarėlio duris ir visus, kas 
pasirodydavo, ragino naudotis teisės biblioteka, o Bičas ir Jar- 
beris triūsė prie savo korespondencijos. Elui Konajersui Bičas 
rašė: 


Brangusis Elai, 

dėkoju už paskutinįjį laišką. Man labai svarbu su- 
laukti iš tavęs žinutės. Jaučiuosi, lyg būčiau mėnesius 
gyvenęs narve, 0 dabar jau pamažu imu matyti dienos 
šviesą. Tavo laiškai man padeda atverti duris. Prašau 
nenustoti man rašyti. 

Gailiuosi, jeigu pernelyg tau įkyrėjau asmeniškais 
niekais. Gerbiu tavo gyvenimą ir, tikiuosi, niekad per 
daug neklausinėjau. Atrodo, esi labai jautrus žmogus, 
mėgstantis vienatvę ir aukštesnius gyvenimo dalykus. 
Praeitą vakarą, žiūrėdamas “Largo tempu", seną fil- 
mą su Bogartu ir Bakol*, galvojau apie tave. Bemaž 
jutau burnoje kiniško maisto skonį. Manau, maitina mus 
čia visai gerai, bet paprasčiausiai nemoka gaminti kaip 
kinai. 

Man kilo nuostabi idėja. Po dviejų mėnesių, kai aš 
iš čia išeisiu, išsinuomokime “ Kasablanką" ir “Afri- 
kos karalienę", nusipirkime maisto išsinešti, butelį vy- 
no be alkoholio ir praleiskime ramų vakarą ant sofos. 
Dievaži, aš susijaudinu vien pagalvojęs apie gyvenimą 
laisvėje ir kad vėl galėsiu džiaugtis tikrais dalykais. 

Atleisk man, jeigu aš pernelyg skubu, Elai. Mat 
be daug ko turėjau čia apsieiti, ne tik be kaušalo ir ge- 
ro maisto. Supranti, ką turiu galvoje? 


*Humphrey Bogart ir Lauren Bacall — populiarūs praeito amžiaus 5-ojo dešimt- 
mečio kino aktoriai, vyras ir žmona. 

Laikino prieglobsčio namai Baltimorėje sutinka 
mane priimti, jeigu tik susirasiu kokį nors darbą, kad 
ir pusei dienos. Minėjai, kad turi ten kažkokių reikalų. 
Žinau, kad reikalauju per daug, nes tu manęs nepažįsti, 
bet gal galėtum tai suderinti? Liksiu amžinai dėkingas. 

Prašau netrukus man vėl parašyti, Elai. Tavo 
laiškai, taip pat viltys ir svajonės, kad po dviejų mėne- 
sių iš čia išeisiu ir turėsiu darbą laisvėje, padeda man 
ištverti niūriausias valandas. 

Dėkoju, drauguži. 
Myliu, Rikis 


Laiškas Kvinsui Garbui buvo visai kitokio tono. Bičas ir 
Jarberis ginčijosi dėl jo kelias dienas. Galutinis variantas skam- 
"bėjo taip: 


Brangusis Kvinsai, 

tavo tėvui priklauso bankas, o tu vis tiek tvirtini, 
kad gali dar sukrapštyti tik 10 000 dolerių. Man regis, 
tu meluoji, Kvinsai, ir tai tikrai mane nervina. Man kyla 
pagunda vis dėlto nusiųsti aplanką tavo tėvui ir žmonai. 

Aš pasitenkinsiu 25 000 dolerių, tuoj pat, pagal 
tuos pačius nurodymus dėl perlaidos. 

Ir negrasink savižudybe. Po teisybei, man visai ne- 
rūpi, ką tu padarysi. Mes niekad nesusitiksime, bet aš 
vis tiek manau, kad esi iškrypėlis. 

Atsiųsk prakeiktus pinigus, Kvinsai, ir tuojau pat! 

Myliu, Rikis 


Klokneris baiminosi, kad kurią nors dieną Trevoras ims ir 
aplankys Tramblą iki pusiaudienio, paskui, prieš sugrįždamas sa- 
vo kontoron, kur nors 'pakeliui iš pašto skyriaus išsiųs laiškus. 
Niekaip neįmanoma perimti jų kelyje. Reikia, kad jis parsitemp- 
tų juos atgal ir paliktų pernakt, tik tokiu atveju galėtum prikišti 
prie jų nagus. 

Tai kėlė rūpestį, tačiau vis dėlto paaiškėjo, kad Trevoras 
vėlai išsijudina. Iki antros, kol nenusnūsdavo, jis rodydavo ma- 
žai gyvybės požymių. 

Tad kai jis pareiškė savo sekretorei ketinąs išvykti į Tram- 
blą apie vienuoliktą ryto, nuomojamame namuke kitapus gatvės 
užvirė veikla. Trevoro kontoron tučtuojau paskambino pusamžė 
moteris, prisistačiusi ponia Beltroun, kuri paaiškino Dženai, kad 
jai ir jos turtuoliui vyrui žūtbūt reikia nedelsiant išsiskirti. Sek- 
retorė paprašė nepadėti ragelio ir per koridorių šūktelėjo Trevo- 
rui, kad sekundėlę susilaikytų. Trevoras nuo stalo rinko popie- 
rius ir krovėsi juos į portfelį. Kamera lubose viršum jo galvos 
pagavo nepatenkintą miną, kad trukdo kažkoks naujas klientas. 

— Sakosi esanti turtinga! — šūktelėjo Džena, ir raukšlės 
nuo Trevoro kaktos išnyko. Jis atsisėdo ir ėmė laukti. 

Ponta Beltroun pirma išliejo savo reikalą sekretorei. Ji esan- 
ti trečia Žmona, vyras gerokai senesnis, juodu turį namą Džek- 
sonvilyje, bet didžiumą laiko praleidžią savo namuose Bermu- 
duose. Taip pat turį namą Veilyje. Jau kuris laikas ketiną skirtis, 
dėl visko sutarę, nebus jokių ginčų, viskas labai draugiškai, tik 
reikia gero teisininko popieriams sutvarkyti. Ponas Karsonas 
jiems didžiai rekomenduotas, tačiau dėl tam tikrų priežasčių, apie 
kurias nenorinti kalbėti, privaląs veikti greitai. 

Trevoras perėmė ragelį ir klausėsi tos pačios istorijos. Po- 
nia Beltroun sėdėjo kitapus gatvės nuomojamajame namuke ir 
tarškėjo iš scenarijaus, kurį kaip tik tokiam atvejui grupė buvo 
parengusi. 

— Man tikrai būtina su jumis pasimatyti, — pareiškė ji po 
penkiolikos minučių, kai jau buvo ganėtinai apnuoginusi savo 
sielą. 

— Na, aš baisiai užsiėmęs, — delsė Trevoras, lyg vartytų 
pustuzinio užrašų knygučių puslapius, kur surašyti numatyti die- 
nos susitikimai. Ponia Beltroun stebėjo jį monitoriuje. Sėdėjo 
kojas užkėlęs ant stalo, akis užmerkęs, persikreipusia varlyte. 
Baisiai užsiėmusio teisininko gyvenimas. 

— Labai prašau, — meldė ji. — Mums reikia tai kartą baig- 
ti. Privalau jus pamatyti šiandien. 

— Kur jūsų vyras? 

— Jis Prancūzijoje, bet rytoj atvyks čia. 

— Ką gi, eee... pasižiūrėkime, — mykė Trevoras, čiupinė- 
damasis varlytę. 

— Kokio pageidausite honoraro? — paklausė ji, ir Trevoras 

staiga atsimerkė. 

— Na, tai aiškiai sudėtingiau negu jūsų paprastasis “niekas 
nekaltas". Turėsiu paprašyti dešimt tūkstančių dolerių. — Sulig 
šiais Žodžiais jisai susiraukė ir užgniaužė kvapą, laukdamas at- 
sakymo. 

— Aš šiandien atnešiu, — pasakė ji. — Ar galime pasimaty- 
ti pirmą? 

Jis pašoko ir užsikniaubė ant telefono. 

— O jei pusę antros? — šiaip taip sulemeno. 

— Gerai, aš ateisiu. 

— Ar žinote, kur mano kontora? 

— Mano vairuotojas suras. Dėkui, pone Karsonai. 

Vadinkite mane tiesiog Trevoru, — mažne pasakė jis. Bet 
moteris jau padėjo ragelį. 

Jie stebėjo, kaip vyrukas sunėrė rankas, paskui sugniaužė 
kumščius, sugriežė dantimis ir tarė: 

— Taip! 

Atrodė pritvinkęs didybės. Iš koridoriaus įkišo galvą Džena: 

— Na kaip? — paklausė. 

— Ji bus čia pusę antros. Šiek tiek aptvarkyk patalpas. 

— Aš ne tarnaitė. Ar negalite duoti kiek avanso? Man reikia 
apmokėti sąskaitas. 

— Kai gausiu tuos sumautus pinigus. 

Trevoras puolė prie knygų lentynų, dailiau surikiavo tomus, 
prie kurių nesilietė metų metus, popieriniu rankšluosčiu nušluostė 
dulkes, sukaišiojo į stalčius aplankus. Kai ėmėsi rašomojo stalo, 
Dženą smigtelėjo šioks toks kaltės jausmas, todėl pradėjo dulkių 
siurbliu valyti priimamąjį. 

Juodu darbavosi visą priešpiečių metą, ir abiejų apsikandžio- 
jimai bei pastangos sukėlė nemažai linksmumo anapus gatvės. 

Pusę antros ponios Beltroun nė kvapo. 

— Kur, po velnių, ji pasidėjo? — tuoj po antros viauktelėjo 
Trevoras. 

— Gal ji pasitikrino aplinkui ir surinko daugiau atsiliepi- 
mų, — įgėlė Džena. 

— Ką tu pasakei? — riktelėjo jis. 

—- Nieko, bose. 

— Paskambink jai, — paliepė jis pusę trijų. 


146 John Grisham 


— Ji nepaliko numerio. 

— Nepaklausei numerio? 

— Aš to nepasakiau. Pasakiau, kad ji nepaliko numerio. 

Pusę keturių Trevoras piktas išlėkė iš kontoros, beviltiškai 
stengdamasis išsaugoti pranašumą įnirtingame ginče su moteri- 
mi, kurią per pastaruosius aštuonerius metus bent dešimt kartų 
vijo iš darbo. 

Jie nusekė paskui Trevorą į Tramblą. Kalėjime jis užtruko 
penkiasdešimt tris minutes, o kai išvažiavo, jau buvo po penkių 
— per vėlu išsiųsti laiškus ar iš Neptjun Byčo, ar iš Atlantik By- 
čo. Jisai sugrįžo kontoron ir paliko portfelį ant rašomojo stalo. 
Paskui, kaip ir buvo galima numatyti, nuėjo išgerti ir papietauti 
pas Pitą. 


18 


Grupė iš Langlio nuskrido į Di Moiną, kur agentai išsinuo- 
mojo du automobilius bei furgonėlį ir keturiasdešimt minučių va- 
žiavo iki Beikerso Ajovos valstijoje. Jie pasiekė ramų, užsnigtą 
miestuką dviem dienom anksčiau nei laiškas. Iki to laiko, kai 
Kvinsas pasiėmė jį pašte, jie jau Žinojo pašto viršininko, mero, 
policijos viršininko ir blyninės, kuri šalia metalo dirbinių par- 
duotuvės, vikraus kepėjo pavardes. Bet Beikerse niekas jų nepa- 
žinojo. 

Jie stebėjo Kvinsą iš pašto nuskubant į banką. Po trisdešim- 
ties minučių du agentai, žinomi kaip Čapas ir Vesas, surado banko 
kamputį, kur p. Garbas Jaunesn. tvarkydavo reikalus, ir prisistatė 
jo sekretorei inspektoriais iš Federalinio rezervo fondo. Jie iš tik- 
ro atrodė kaip pareigūnai — tamsūs kostiumai, juodi batai, trumpi 
plaukai, ilgi paltai, glausta kalba, pasitikinti elgsena. 

Kvinsas buvo užsirakinęs savo kabinete, todėl 1š pradžių su- 
sidarė įspūdis, kad nenori iš ten pasirodyti. Vyrukai pabrėžė sek- 
retorei savo atsilankymo skubumą, tad beveik po keturiasdešim- 
ties minučių durys šiek tiek prasivėrė. Atrodė, lyg p. Garbas bū- 
tų verkęs. Buvo išblyškęs, sukrėstas, nelaimingas, kad turės su 
kažkuo kalbėtis. Vis dėlto įsileido juos vidun, pernelyg susinervi- 

nęs, kad paprašytų asmens dokumentų. Netgi nelabai įsidėmėjo 
jų pavardes. 

Jis atsisėdo už masyvaus rašomojo stalo ir pažvelgė į dvy- 
nius priešais save. 

— Kuo galime jums padėti? — pasiteiravo vos vos šyptelė- 
damas. | 

— Ar durys užrakintos? — paklausė Čapas. 

— O taip, žinoma. 

Dvyniams susidarė įspūdis, kad didžioji pono Garbo dienos 
dalis praeidavo už užrakintų durų. 

— Niekas mūsų nenugirs? — paklausė Vesas. 

— Ne. — Kvinsas dar labiau sutriko. 

— Mes ne Rezervo fondo pareigūnai, — prisipažino Čapas. — 
Pamelavome. 

Kvinsas nežinojo, kaip elgtis, — supykti, lengviau atsidusti 
ar dar labiau išsigąsti, todėl tik sėdėjo prasižiojęs, sustingęs, lauk- 
damas šūvio. 

— Tai ilga istorija, — pradėjo Vesas. 

— Jūs turite penkias minutes. 

— Tiesą sakant, turime tiek, kiek norėsime. 

— Tai mano kabinetas. Nešdinkitės! 

— Ne taip greitai. Mes kai ką žinome. 

— Aš iškviesiu apsaugą. 

— Ne, neiškviesite. 

— Mes matėme laišką, — pradėjo Čapas. — Tą, kurį ką tik 
pasiėmėte iš pašto. 

— Aš pasiėmiau kelis. 

— Betgi tik vieną nuo Rikio. 

Kvinso pečiai nusviro, akys pamažu užsimerkė. Paskui jos 
vėl prasivėrė ir pažvelgė į kankintojus visiškai, absoliučiai nusi- 
galavusios. 

— Kas jūs tokie? — sulemeno jis. 

— Mes ne priešai. 

— Jūs dirbate jam, tiesa? 


— Jam? 
— Rikiui ar koks velnias jis ten yra. 
— Ne, — paneigė Vesas. — Jis taip pat ir mūsų priešas. 


Pasakysime tik tiek, kad turime klientą, kuris atsidūrė daugmaž 
tokioje pat bėdoje kaip ir jūs. Mes nusamdyti, kad jį apgintume. 

Čapas išsitraukė iš švarko kišenės storą voką ir numetė jį 
ant stalo. | 

— Čia dvidešimt penki tūkstančiai grynais. Išsiųskite juos 
Rikiui. 

Plačiai išsižiojęs Kvinsas stebeilijosi į voką. Vargšes jo sme- 
genis užplūdo tiek daug minčių, jog pasijuto apsvaigęs. Tad vėl 
užsimerkė, pašėlusiai suspaudė akių vokus, tuščiai stengdama- 
sis viską surikiuoti į vietas. Pamiršo net paklausti, kas jie tokie. 
Kaip perskaitė laišką? Kodėl siūlo jam pinigus? Ką jie žino? 

Tikrai, nė velnio negalima jais tikėti. 

— Pinigai jūsų, — pasakė Vesas. — Mainais mums reikia 
kai kurios informacijos. 

— Kas toks tas Rikis? — paklausė Kvinsas vos vos prasi- 
merkęs. 

— Ką apie jį žinote? — savo ruožtu paklausė Čapas. 

— Jo vardas ne Rikis. 

— Teisybė. 

— Jis kalėjime. 

— Teisybė, — vėl patvirtino Čapas. 

— Sakosi turįs žmoną ir vaikų. 

— Iš dalies teisybė. Žmona dabar buvusioji. Vaikai vis dar jo. 

— Sako, kad jie skursta, štai kodėl jis apgaudinėja žmones. 

— Ne visiškai taip. Jo žmona visai turtinga, o vaikai nuse- 
kė paskui pinigus. Mes gerai nežinome, kodėl jis apgaudinėja 
Žmones. 

— Bet norėtume jį sustabdyti, — pridūrė Čapas. — Mums 
reikia jūsų pagalbos. 

Staiga Kvinsas suvokė, kad pirmą sykį gyvenime per visus 
savo penkiasdešimt vienerius metus sėdi prieš du gyvus, kvė- 
puojančius žmones, kurie žino jį esant homoseksualų. Tas žino- 
jimas baugino jį. Akimirką pajuto norą tai paneigti, sukurpti ko- 
kią nors istoriją, kaip susipažinęs su Rikiu, bet nieko nesugalvo- 
jo. Buvo pernelyg išsigandęs, kad turėtų įkvėpimo. 

Paskui suvokė, kad tuodu, kad ir kas tokie būtų, galėjo jį 
pražudyti. Žinojo mažutę jo paslaptį, todėl galėjo sugriauti jam 
gyvenimą. Ir jie siūlo 25 000 dolerių grynais? 

Vargšas Kvinsas užsidengė krumpliais akis. 

— Ko jūs norite? — paklausė jis. 

Čapas ir Vesas pamanė, kad jis tuo tuoj pravirks. Jiems tai 
pernelyg nerūpėjo, bet geriau buvo apsieiti be ašarų. 

— Štai koksai sandėris, pone Garbai, — vėl stvėrėsi inicia- 
tyvos Čapas. — Jūs paimate šit nuo stalo pinigus ir viską mums 
papasakojate apie Rikį. Parodykite laiškus. Parodykite viską. Jei- 
gu turite aplanką arba dėžutę, arba šiaip kokią slaptavietę, kur 
viską saugote, mes norėtume tai pamatyti. Kai tik surinksime, 
ko mums reikia, išvyksime. Dingsime taip pat greitai, kaip ir at- 
siradome, ir jūs niekad nesužinosite, kas mes tokie ir ką globo- 
jame. 

— Ir jūs niekam nepasakosite? 

— Ničniekam. 

— Mums nėra jokio tikslo kam nors apie jus pasakoti, — 
pridūrė Vesas. 

— Ar galite priversti jį liautis? — paklausė Kvinsas, įsmeig- 
damas į juos akis. 

Čapas ir Vesas nutilo ir susižvalgė. Iki šiol jų atsakymai bu- 
vo be priekaištų, bet aiškiai atsakyti į pastarąjį klausimą nebuvo 
įmanoma. 

— Negalime pažadėti, pone Garbai, — pasakė Vesas, — ta- 
čiau mes pabandysime, kiek tik sugebėsime, tą tipą Rikį nukenks- 
minti. Kaip minėjome, jis neduoda ramybės ir mūsų klientui. 

— Jūs privalote mane apsaugoti nuo jo. 

— Padarysime visa, ką galime. 

UŪmai Kvinsas atsistojo ir palinko priekin, atsirėmęs ranko- 
mis į stalą. . 

— Tuomet neturiu pasirinkimo, — pareiškė jis. Nepalietė pi- 
nigų, bet nuėjo prie senovinės stiklinės knygų spintos, pilnos ap- 
sitrynusių, nušiurusių tomų. Vienu raktu atrakino spintą, kitu — 
mažą slaptą seifą antroje lentynoje nuo apačios. Atsargiai išėmė 
ploną, laiško formato aplanką, kurį delikačiai padėjo šalia voko 
su pinigais. 

Vos tik jis atvertė aplanką, per vidaus ryšio aparatą suspigo 
nemalonus, šaižus balsas: 

— Pone Garbai, jūsų tėvas tuojau pat norėtų jus matyti. 

Kvinsas išsigandęs pašoko, jo skruostai akies mirksniu 1š- 
blyško, veidą perkreipė panika. 

— Ee... pasakykit jam, kad pas mane pasitarimas. — Jisai 

stengėsi nutaisyti užtikrintą balsą, bet išsidavė kaip beviltiškas 
melagis. 

— Jūs pats pasakykite jam, — atšovė sekretorė, ir vidaus 
ryšys išsijungė. 

— Atleiskite, — atsiprašė jis, netgi bandydamas nusišypso- 
ti. Pakėlė ragelį, surinko tris numerius ir atsuko nugarą Čapui ir 
Vesui, kad tie galbūt nenugirstų.' 

— Tėti, čia aš. Koks reikalas? — paklausė jis nuleidęs galvą. 

Ilga pauzė, kol seniokas viską išklausė. Paskui: 

— Ne, ne, jie ne iš Federalinio rezervo fondo. Jie, ee... tei- 
sininkai iš Di Moino. Atstovauja vieno seno mano draugelio iš 
koledžo laikų šeimai. Tik tiek. 

Trumpesnė pauzė. 

— Ee... Franklinas Delani, tikriausiai tu jo neprisimeni. Prieš 
keturis mėnesiūs mirė nepalikęs testamento, dabar didelė pai- 
niava. Ne, tėti, ee... tai neturi nieko bendra su banku. 

Jis padėjo ragelį. Neblogas melo pavyzdėlis. Durys užra- 
kintos. Tai ir svarbiausia. 

Vesas ir Čepas atsistojo ir kaip vienas žengė prie stalo, kur 
vienu metu pasilenkė, kai Kvinsas atvertė aplanką. Visų pirmiau- 
sia jie pastebėjo fotografiją, sąvaržėle pritvirtintą prie vidinės 
aplanko pusės. Vesas švelniai ją išėmė. 

— Tai čia tariamasis Rikis? — paklausė jis. 

— Jis pats, — patvirtino Kvinsas, susigėdęs, tačiau pasiry- 
žęs viską iškęsti. 

— Dailus jaunikaitis, — linktelėjo Čapas, lyg abu žvelgtų į 
du viduriniuosius Playboy puslapius. Visi trys tuojau pat pasi- 
jautė nesmagiai. 

— Jūs žinote, kas Rikis, tiesa? — paklausė Kvinsas. 

— Taip. 

— Tai pasakykite man. 

— Ne, tai neįeina į sandėrį. 

— Kodėl negalite man pasakyti? Aš jums duodu visa, ko 
norite. 

— Dėl to mes nesusitarėme. 

— Aš noriu nudėti tą niekšą. 

— Ramiau, pone Garbai. Juk sudarėme sandėrį. Jūs gaunate 
pinigus, mes gauname aplanką, visi lieka patenkinti. 


, 


BROLIJA 151 


— Grįžkime prie pradžios, — pasiūlė Čapas, žvelgdamas iš 
viršaus į pažeidžiamą ir kenčiantį žmogutį, sėdintį pernelyg di- 
deliame krėsle. — Kaip visa tai prasidėjo? 

Kvinsas pakilnojo keletą popierių aplanke ir išėmė ploną žur- 
nalą. 

— Nusipirkau jį viename knygyne Čikagoje, — pasakė jis, 
apsukdamas žurnalą, kad vyrukai galėtų perskaityti. Vadinosi Out 
and About* ir pats save apibūdino kaip leidinį subrendusiems 
kitokios gyvensenos žmonėms. — Kvinsas leido įsižiūrėti virše- 
lį, paskui atvertė į paskutinius puslapius. Vesas ir Čapas net ne- 
mėgino paliesti žurnalo, bet jų akys užfiksavo kaip įmanoma dau- 
giau. Labai mažai iliustracijų, daug smulkaus šrifto. Anaiptol tai 
nebuvo pornografija. 

Keturiasdešimt šeštame puslapyje įdėta maža pažinčių skel- 
bimų skiltis. Vienas skelbimas buvo apvestas raudonu rašalu: 


NBV, virš 20-ies, ieško malonaus ir diskre- 
tiško per 40 ar 50 m. pono, su kuriuo norėtų 
susirašinėti. 


Vesas ir Čapas pasilenkė arčiau ir perskaitė, paskui abu su- 
tartinai atsitiesė. 

— Taigi jūs atsiliepėte į šį skelbimą? — paklausė Čapas. 

— Taip. Nusiunčiau raštelį, :+r maždaug po dviejų savaičių 
sulaukiau Rikio atsakymo. 

— Ar pasilikote savo raštelio kopiją? 

— Ne. Aš nekopijuoju savo laiškų. Nė vienas iš mano kabi- 
neto neišėjo. Bijojau čia kur nors darytis kopijas. 

Negalėdami patikėti, paskui didžiai nusivylę, Vesas ir Ča- 
pas susiraukė. Su kokiu beviltišku asilu jie čia turį reikalo? 

— Man gaila, — pridūrė Kvinsas. Jis kovojo su pagunda 
griebti pinigus, kol vyrukai dar nepersigalvojo. 

Pratęsdamas pokalbį, išėmė pirmąjį Rikio laišką ir atkišo 
jiems. 

— Paprasčiausiai padėkite ant stalo, — nurodė Vesas, ir abu 
vėl palinko priekin, apžiūrinėdami laišką, tačiau jo neliesdami. 


* Šen bei ten angl. 

Buvo labai lėti skaitytojai, pastebėjo Kvinsas, ir skaitė nepapras- 
tai susikaupę. Jo mintys ėmė skaidrėti, sužibo vilties kibirkštė- 
lė. Kaip malonu turėti pinigus, nebereikia rūpintis dėl dar vie- 
nos suklastotos paskolos, dar vienos melų virtinės mėtant pėdas. 
Ir dabar jis įgijo sąjungininkus, štai šiuos Vesą ir Čapą, taip pat 
dar dievažin kažką, veikiantį prieš Rikį. Širdis ėmė plakti šiek 
tiek lėčiau, kvėpuoti tapo lengvėliau. 

— Prašom kitą laišką, — pareikalavo Čapas. 

Kvinsas išdėliojo visus iš eilės chronologine tvarka vieną 
šalia kito tris šviesiai violetinės spalvos popierius, vieną mels- 
vos, vieną geltonos, visus skrupulingai mašinėle spausdintus žmo- 
gaus, turinčio iki soties laiko. Kai juodu baigdavo skaityti vieną 
puslapį, Čapas atsargiai su pincetu atversdavo kitą. Pirštais jie 
nelietė nieko. Kaip Čapas ir Vesas gerokai vėliau pakuždės vie- 
nas kitam, keisčiausia laiškuose tai, kad šie visiškai įtikimi. Ri- 
kis buvo įskaudintas, iškamuotas ir be galo trokštantis kam nors 
išsilieti. Kėlė gailestį ir užuojautą. Ir iš laiškų dvelkė viltis, kad 
blogiausia jau praeityje, kad jis netrukus bus laisvas ir galės tęs- 
ti užmegztas naujas draugystes. Parašyta nuostabiai! 

Po spengiančios tylos Kvinsas pagaliau tarė: 

— Man reikia paskambinti. 

— Kam? 

— Su reikalais. 

Vesas ir Čapas dvejodami susižvalgė, paskui linktelėjo. 
Kvinsas su telefonu nuėjo prie bufeto ir, kalbėdamasis su kitu 
bankininku, žvelgė pro langą į Pagrindinę gatvę. 

Po“ kurio laiko Vesas ėmė kažką užsirašinėti — be abejo, 
rengėsi kryžminei apklausai. Kvinsas lūkuriavo prie knygų spin- 
tos, stengdamasis skaityti laikraštį, mėgindamas nekreipti dėme- 
sio, ką anas užsirašinėja. Dabar buvo ramus, mąstė visiškai aiš- 
kiai, planavo kitą savo veiksmą, kai tie žaliūkai paliks jį. 

— Ar nusiuntėte jam čekį šimtui tūkstančių dolerių? — pa- 
klausė Čapas. 

— Taip. 

Vesas, tas niūresnio veido, nuvėrė jį niekinamu žvilgsniu, 
lyg sakytų: “Kas per kvailys!" 

Jie dar kiek paskaitinėjo, šį bei tą užsirašė, kuždėjosi ir mur- 
meno kažką tarp savęs. 

— Kiek pinigų nusiuntė jūsų klientas? — paklausė Kvinsas 
vien tam, kad ką nors pasakytų. 

Vesas dar labiau paniuro: 

— Negalime to pasakyti. 

Kvinso tai nė kiek nenustebino. Vyrukai neturi jokio humo- 
ro jausmo. | 

Po valandos jie atsisėdo, o Kvinsas įsitaisė savajame banki- 
ninko krėsle. 

— Tik pora papildomų klausimų, — vėl prašneko Čapas, bet 
Kvinsas žinojo, kad jie kalbėsis dar visą valandą. — Kaip jūs 
užsisakėte gėjų kruizą? 

— Laiške parašyta. Tas banditas man nurodė Niujorko ke- 
lionių agentūros pavadinimą ir telefono numerį. Aš paskambi- 
nau, paskui nusiunčiau pinigus pašto perlaida. Tai buvo lengva. 

— Lengva? Ar buvote tą daręs anksčiau? 

— Arjūs čia tam, kad kalbėtumės apie mano seksualinį gy- 
venimą? 

— Ne. 

— Tad nenukrypkime nuo esmės, — pasiūlė Kvinsas kaip 
tikras asilas ir vėl pasijuto gerai. Mirksnį jame prabudo banki- 
ninkas. Po akimirkos jam šovė mintis, kuriai nepajėgė atsispirti. 
Rimtu veidu tarė: — Kruizas tebeapmokėtas. Gal jūs, vaikinai, 
norėtumėte pasinaudoti? 

Laimė, jie nusijuokė. Trumpas humoro blyksnis, paskui vėl 
prie reikalo: 

— Ar jūs nepagalvojote pasinaudoti slapyvardžiu? 

— Taip, žinoma, pagalvojau. Būtų buvę kvaila nepagalvoti. 
Bet anksčiau niekad nebuvau to daręs. Nepamaniau, kad tas vaiki- 
nas sukčius. Jis Floridoje, aš — Podanke, Ajovos valstijoje. Man 
nė į galvą neatėjo, kad tas tipas apsimetėlis. 

— Mums reikia visų tų laiškų kopijų, — pareiškė Vesas. 

— Tai gali būti problema. 

— Kodėl? 

— Kur darytumėte kopijas? 

— Bankas neturi kopijavimo aparato? 

— Turi, bet šio aplanko nekopijuosite šiame banke. 

— Tai mes jį nusinešime kur nors į greitąją daugyklą. 

— Čia Beikersas. Pas mus nėra greitųjų daugyklų. 

— Ar turite kontorinės įrangos parduotuvę? 

— Taip, ir jos savininkas skolingas mano bankui aštuonias- 
dešimt tūkstančių dolerių. Rotary klube jis antras po manęs. Ten 
jūs irgi nekopijuosite. Nenoriu, kad mane pamatytų su tuo ap- 
lanku. 

Čapas ir Vesas pažvelgė vienas į kitą, paskui į Kvinsą. 


— Gerai, — tarė Vesas. — Klausykite. Aš čia pabūsiu su 
jumis. O Čapas pasiims aplanką ir suras kopijavimo aparatą. 

— Kur? 

— Vaistinėje. 


— Jūs suradote vaistinę? 

— Taip, juk mums reikėjo pincetų. 

— Ten kopijavimo aparatas dvidešimties metų senumo. 

— Ne, jie turi naują. 

— Bet būkite atsargūs, gerai! Vaistininkas yra mano sekre- 
torės antros eilės pusbrolis. Čia labai mažas miestas. 

Čapas pasiėmė aplanką ir nuėjo prie durų. Garsiai klaptelė- 
jo atrakinamų durų liežuvėlis. Vos tik peržengė slenkstį, į jį su- 
smigo daugybė akių: apie sekretorės rašomąjį stalą spietėsi pa- 
gyvenusios moterys, visos užsiėmusios tuo, kad nieko neveikė, 
o kai duryse pasirodė Capas, jos nustėro ir prasižiojusios išspro- 
gino akis. Netoliese sukinėjosi ir senasis p. Garbas su apskaitos 
knyga rankose, dėdamasis įnikęs į darbą, tačiau pats netveriantis 
smalsumu. Čapas visiems linktelėjo ir neskubiai pasišalino, iš 
esmės praeidamas pro kiekvieną banko tarnautoją. 

Durys vėl garsiai klaptelėjo — tai Kvinsas užrakino nelem- 
tąsias, niekam nespėjus įsiveržti vidun. Kelias minutes jis ir Ve- 
sas nesmagiai šnekučiavosi apie šį bei tą, kartkartėmis pokalbis, 
stokojant temos bendrumo, bemaž apmirdavo. Draugėn juodu su- 
vedė užgintasis seksas, ir abu, žinoma, stengėsi vengti šios te- 
mos. Gyvenimas Beikerse mažai kėlė įdomumo. Kvinsas nieko 
negalėjo pasiteirauti Veso apie jo gyvenimo faktus. 

Galiausiai jis paklausė: 

— Ką man reikėtų laiške atsakyti Rikiui? 

Vensą tuojau pat pagavo ši mintis. 

— Na, visų pirma aš palaukčiau. Kokį mėnesį. Tegul jis pa- 
sijaudina. Jeigu paskubėtume su atsakymu ir pinigais, jis dar pa- 
manytų, kad tai pernelyg lengva. 

— O jeigu jisai supyks? 

— Nesupyks. Turi daugybę laiko ir trokšta pinigų. 

— Ar jūs perskaitote visą jo paštą? 

— Manome, kad galime prieiti prie beveik viso. 

Kvinsą apėmė smalsumas. Sėdėdamas su žmogumi, žinan- 
čiu jo giliausiai saugomą paslaptį, jautėsi lyg galėtų jį bakštinti. 

— Kaip jį sustabdysite? 

Ir Vesas, nė akimirkos nesusimąstęs, paprastai atsakė: 

— Veikiausiai mes jį nužudysime. 

Švytinti ramybė išplito apie Kvinso Garbo akis, iškamuotą 
veidą užliejo šiltas atvangos raudonis. Raukšlelės išsilygino. Lū- 
pas ištempė nežymi šypsenėlė. Vis dėlto palikimas liks jam, o 
kai seniokas numirs, gavęs pinigus pabėgs nuo šio gyvenimo ir 
darys, ką tinkamas. 

— Kaip puiku, — tyliai ištarė jis. — Kaip iš tiesų puiku. 


Čapas nusinešė aplanką į motelio numerį, kur su kitais gru- 
pės nariais laukė ir išsinuomotas kopijavimo aparatas. Padarė tris 
komplektus kopijų, ir po trisdešimties minučių vyriokas vėl bu- 
vo banke. Kvinsas apžiūrėjo savuosius originalus; viskas atrodė 
tvarkingai. Jis rūpestingai vėl užrakino aplanką, paskui tarė sa- 
vo svečiams: 

— Manau, dabar laikas jums pasišalinti. 

Jie išėjo nepaspaudę rankos ir neatsisveikinę. Ir ką gi galė- 
j0 pridurti? 

Vietos oro uoste, kurio kilimo ir leidimosi takas buvo vos 
pakankamas, laukė privatus lėktuvas. Po trijų valandų, kai pali- 
ko Kvinsą, Čapas ir Vesas raportavo Langlyje. Jų misija įvertin- 
ta kaip didžiai sėkminga. 


Sąskaitos “Ženevos kredito banke" suvestinė gauta papirkus 
už 400 000 dolerių Bahamų banko tarnautoją, žmogų, kuriuo nau- 
dotasi ir anksčiau. “Bumerio nekilnojamasis turtas" turėjo 189 000 
dolėrių saldą. Jo teisininko sąskaitoje — apie 68 000 dolerių. Su- 
vestinėje buvo išvardytos visos transakcijos — pinigai, ateinan- 
tys perlaidomis, taip pat išimami pinigai. Devilio žmonės stengė- 

si žūtbūt išsiaiškinti, iš kur ateina perlaidos. Jie žinojo apie banką 
Di Moine, kuris pervedė Garbo perlaidą, taip pat žinojo, kad kita 
100 000 dolerių perlaida buvo išsiųsta iš vieno banko Dalase. Ta- 
čiau jiems nepasisekė sužinoti, kas pavedė ją išsiųsti. 

Jie rausė informaciją įvairiomis kryptimis, kai Tedis išsi- 
kvietė Devilį į bunkerį. Ten sėdėjo ir Jorkas. Stalas buvo nuklo- 
tas Garbo aplanko ir banko suvestinių kopijomis. 

Devilis niekad nebuvo matęs savo boso tokio prislėgto. Jor- 
kas irgi neturėjo ką pasakyti. Dėl to, kad buvo apsišauta su Lei- 
ku, jis prisiėmė pagrindinį smūgį, nors Tedis kaltino save. 

— Paskutines žinias, — tyliai paprašė Tedis. 

Kai būdavo bunkeryje, Devilis niekad nesėdėdavo. 

— Mes vis dar bandome atsekti pinigus. Susisiekėme su Out 
and About žurnalu. Jis leidžiamas Niu Heivene, leidykla labai 
maža, nežinau, ar pajėgsime į ją įsiskverbti. Mūsiškis kontaktas 
Bahamuose nuolat gauna rankpinigių, ir mes sužinosime, kada ir 
kokios perlaidos ateis. Mes turime grupę, pasirengusią apieškoti 
Leiko biurą ant Kapitolijaus kalvos, tačiau tatai dar užtruks. Ne- 
su optimistas. Dvidešimt Žmonių šiuo reikalu užsiima Džekson- 
vilyje. 

— Kiek mūsų Žmonių seka Leiką? 

— Ką tik jų skaičių padidinome nuo trisdešimties iki pen- 
kiasdešimties. 

— Jį reikia stebėti. Negalime nuo jo nusisukti. Mes dėl jo 
asmens apsirikome, ir jeigu nors valandą išleisime jį iš akių, ko 
gero, išsiųs laišką ar nusipirks kitą Žurnalą. 

— Mes tai suprantame. Darome, ką galime. 

— Tai svarbiausias vidaus reikalas. 

— Žinau. 

— O ką, jeigu ką nors slapčia patupdytume kalėjime? — 
paklausė Tedis. Tai buvo nauja mintis, Jorko subrandinta per pas- 
tarąją valandą. 

Devilis pasitrynė akis ir valandėlę pakramtė sau nagus. 

— Aš tuo užsiimsiu, — galiausiai pasakė jis. — Teks pa- 
spausti kai kurias slaptas spyruokles, kurių niekad anksčiau ne- 
liesdavome. 

— Kiek kalinių yra federalinėje sistemoje? — paklausė Jor- 
kas. 

— Daugmaž šimtas trisdešimt penki tūkstančiai, — atsakė 
Devilis. 

— Juk tikrai galėtume įkišti dar vieną, ar ne? 

— Aš pagalvosiu. 

— Ar turime ryšių Kalėjimų valdyboje? 

— Tai nauja teritorija, bet mes dirbame. Naudojamės se- 
nu draugu iš Teisingumo departamento. Esu nusiteikęs opti- 
mistiškai. 

Devilis kuriam laikui juos paliko. Maždaug po valandos bū- 
siąs vėl pakviestas. Jorkas ir Tedis turėsią jam dar vieną sąrašą 
klausimų ir minčių, taip pat kai kurių pavedimų. 

— Man nepatinka idėja apieškoti jo biurą ant Kapitolijaus 
kalvos, — pasakė Jorkas. — Pernelyg rizikinga. O be to, tai už- 
truks savaitę. Tie tipai ten turi milijoną bylų. 

— Man irgi nepatinka, — tyliai pritarė Tedis. 

— Tegul mūsų vaikinai Dokumentų skyriuje parašo laišką 
nuo Rikio Leikui. Mes įmontuosime į voką elektronikos, pasek- 
sime jį, ir galbūt tai nuves mus iki Leiko aplanko. 

— Puiki idėja. Pasakykit Deviliui. ž 

Jorkas užsirašė į bloknotą, pilną kitų įrašų, kurių daugelis 
buvo išbraukyti. Jis rašė, stengdamasis vilkinti laiką, paskui 
pateikė klausimą, kurį taupė pabaigai. 

— Ar jūs atidengsite jam kortas? 

— Dar ne. 

— Kada gi? 

— Galbūt niekada. Surinkime žvalgybos duomenis, sužino- 
kime, ką galime. Jis atrodo labai santūrus dėl to kito savo gyve- 
nimo, galbūt tai išryškėjo mirus žmonai. Kas žino? Rasi sugebės 
išsaugoti tai paslaptyje. 

— Bet jis turi Žinoti, kad jūs žinote. Antraip galėtų vėl suri- 
zikuoti. Jeigu žinos, kad mes nuolatos stebime, jis elgsis tinka- 
mai. Galbūt. 

— O tuo tarpu pasaulis eina velniop. Branduoliniai ginklai 
perkami ir parduodami, slapčia gabenami per sienas. Mes seka- 
me septynis nedidelius karus, o dar trys čia pat ant slenksčio. 
Tik per praėjusį mėnesį tuzinas naujų teroristų grupuočių. Ma- 
niakai Viduriniuosiuose Rytuose stiprina armijas ir kaupia naf- 
tos atsargas. O mes čia sėdime ir valandų valandas rezgame pin- 

kles trim nusikaltėliams teisėjams, kurie galbūt šią pat valandė- 
lę pliekia kortomis. 

— Jie nekvaili, — priminė Jorkas. 

— Taip, bet nerangūs. Įviliojo į savo tinklus netinkamą 
žmogų. 

— Manau, tai mes pasirinkome netinkamą. 

— Ne, jie. 

Raštas iš Vašingtono nuo Kalėjimų valdybos regioninio ins- 
pektoriaus atėjo faksu ir buvo skirtas p. Emitui Brunui, Tramblo 
viršininkui. Glaustais, tačiau įprastais žodžiais inspektorius tei- 
gė peržiūrėjęs atsiųstus iš Tramblo kalėjimo žurnalus ir esąs su- 
sirūpinęs dėl tokio Trevoro Karsono, trijų kalinių advokato, at- 
silankymų skaičiaus. Teisininkas Karsonas pasiekęs jau tašką, 
jog užsirašo žurnale bemaž kasdien. 

Nors kiekvienas kalinys tikrai turi konstitucinę teisę susiti- 
kinėti su savo advokatu, bet ir kalėjimas turi galią reguliuoti jų 
dažnumą. Nieko nelaukiant, advokatų susitikimai su klientais pri- 
valo apsiriboti antradieniais, ketvirtadieniais ir šeštadieniais, nuo 
3 iki 6 valandos popiet. Išimtys gali būti daromos, atsižvelgiant 
į nurodytą rimtą priežastį. 

Nauja tvarka nustatoma devyniasdešimties dienų laikotar- 
piui, o paskui bus peržiūrėta. 

Kalėjimo viršininkui tai visai tiko. Jam irgi kilo įtarimų dėl 
bemaž kasdienių Trevoro apsilankymų. Jis klausinėjo registratūro- 
je, taip pat apsaugininkų, veltui stengdamasis išsiaiškinti, kokio po- 
būdžio visos šios teisinės paslaugos. Linkas, apsaugininkas, kuris 
paprastai lydėdavo Trevorą į pasitarimų kambarį ir kuris per kiek- 
vieną apsilankymą įsidėdavo kišenėn po porą dvidešimtinių, ka- 
lėjimo viršininkui pasakė, kad teisininkas ir p. Spaiseris kalbasi 
apie precedentus, apeliacijas ir panašius dalykus. 

— Paprasčiausiai aibė visokios teisinės mėšliavos, — už- 
baigė Linkas. 

— Ir jūs visados apieškote jo portfelį? — paklausė kalėjimo 
viršininkas. 

— Visados, — patikino Linkas. 

Grynai iš mandagumo kalėjimo viršininkas surinko Trevoro 
Karsono numerį Neptjun Byče. Atsiliepė kažkokia moteris: 

— Juridinė kontora, — šiurkščiai burbtelėjo ji. 

— Prašyčiau poną Trevorą Karsoną. 

— Kas skambina? 

— Emitas Brunas. 

— Ką gi, pone Brunai, jis kaip tik šiuo metu truputėlį snūs- 
telėjo. 

— Suprantu. Bet gal teiktumėtės jį pažadinti? Esu Tramblo 
federalinio kalėjimo viršininkas, man reikia su juo pasišnekėti. 

— Palūkėkite. 

Jis laukė gan ilgai, kai sugrįžusi moteris pasakė: 

— Deja, man nepavyko jo pažadinti. Gal pasakyti, kad pats 
jums paskambintų? 

— Ne, dėkui. Paprasčiausiai aš jam atsiųsiu Žinutę faksu. 


Priešpriešinės apgaulės idėją sumanė Jorkas, kai sekmadie- 
nį žaidė golfą; laipsniškai įsibėgėjant žaidimui, kuris tik kart- 
kartėmis vyko normalioje trasoje, o dažniau — po smėlį ir me- 
džius, planas vis plėtojosi ir plėtojosi, kol tapo nuostabus. Po 
keturiolikos duobučių jis paliko draugus ir paskambino Tedžiui. 

Jie išsiaiškinsią priešininkų taktiką ir galbūt nukreipsią jų 
dėmesį nuo Elo Konajerso. Juk nebuvo ko prarasti. 

Laišką sukūrė Jorkas, o jį baigti tvarkyti pavesta vienam iš 
geriausių Dokumentų skyriaus klastotojų. Susirašinėjimo bičiu- 
lis pavadintas Brentu Vaitu, o pirmoji žinutė parašyta ranka ant 
paprasto balto, tačiau brangaus atviruko. 


Brangusis Riki, 

pamačiau tavo skelbimą, ir man jis patiko. Esu pen- 
kiasdešimties penkerių, puikios formos ir ieškau kai ko 
daugiau nei susirašinėjimo bičiulio. Mudu su žmona ką 
tik nusipirkome namą Palm Velyje, netoli nuo Neptjun 
Byčo. Būsime ten po trijų savaičių ir numatome pasi- 
likti du mėnesius. 

Jeigu susidomėjai, atsiųsk nuotrauką. Jei man pa- 
tiks, ką išvysiu, tuomet aš pateiksiu daugiau detalių. 

Brentas 

Atgalinis Brento adresas buvo: P/D 88645, Aper Darbis, 
Pens. 19082. 

Norėdami sutaupyti dvi ar trys dienas, Dokumentų skyriaus 
vyrukai uždėjo Filadelfijos pašto spaudą, o paskui laišką nuskrai- 
dino į Džeksonvilį, kur agentas Klokneris pats jį įmetė Aladin 
Norto dėžutėn Neptjun Byčo pašto skyriuje. Buvo pirmadienis. 
Kitą dieną Trevoras numigęs išsiėmė paštą ir iš Džeksonvilio pa- 
suko vakarų link gerai pažįstamu maršrutu į Tramblą. Prie para- 
dinių durų buvo pasitiktas tų pačių apsaugininkų Mekio ir Vinso 
ir pasirašė į tą patį lankymų žurnalą, kurį Rufas jam pakišo. Jis 
nusekė paskui Linką į lankytojų zoną ir į tą patį kampą, kur vie- 
name iš pasitarimų su advokatu kambarėlyje laukė Spaiseris. 

— Mane spaudžia, — pasakė Linkas, kai juodu įžengė į kam- 
barėlį. Spaiseris nepakėlė galvos. Trevoras įteikė Linkui dvi dvi- 
dešimtines, kurios buvo paimtos akies mirksniu. 

— Kas? — paklausė Trevoras, atsidarydamas portfelį. Spai- 
seris skaitė laikraštį. 

— Kalėjimo viršininkas. 

— Velnias, jis sumažino man apsilankymus. Ko dar jam 
reikia? 

— Nejau nesupranti? — metė Spaiseris, nepakeldamas gal- 
vos nuo laikraščio. — Va, Linkas sunerimęs, nes negauna pakan- 
kamai. Tiesa, Linkai? 

— Jūs teisingai pasakėte. Nežinau, kokį nešvarų reikaliuką 
jūs čia, vaikinai, varote, bet jeigu aš sugriežtinsiu apžiūras, jums 
iškils sunkumų, tiesa? | 
— Jums gerai mokama, — priminė Trevoras. 

— Tai jūs taip manote. 
— Kiek norite? — paklausė Spaiseris, dabar įbesdamas į jį 


akis. 

— Tūkstantį per mėnesį, grynais, — pareiškė Linkas, pa- 
žvelgdamas į Trevorą. — Atsiiminėsiu juos jūsų kontoroje. 

— Tūkstantis baksų, ir paštas bus netikrinamas? — pasi- 
tikslino Spaiseris. 

— Taip. 


— Ir niekam nė žodžio? 
— Taip. 


BROLIJA 161 


— Sutarta. O dabar dinkit! 

Linkas nusišypsojo abiem ir paliko kambarėlį. Atsistojo už 
durų ir kartkartėmis žvilgtelėdavo vidun pro langutį. 

Viduje įprasta įvykių seka mažai keisdavosi. Pirmiausia vy- 
rai apsimainydavo paštu — tai trukdavo vos sekundę. Iš apsitry- 
nusio manilinio aplanko, kiekvienąsyk to paties, Džo Rojus Spai- 
seris išimdavo išsiunčiamus laiškus ir paduodavo juos Trevorui, 
kuris iškėlęs iš portfelio įteikdavo klientui atėjusįjį paštą. 

Reikėjo išsiųsti šešetą laiškų. Kai kuriomis dienomis jų bū- 
davo iki dešimties, retai mažiau penkių. Nors Trevoras nelaikė 
savo kartotekoje apskaitos, kopijų ar dokumentų, kurie galėtų 
tapti įrodymu jį turint bent ką bendra su Brolijos apgaulėmis, 
tačiau žinojo, jog šiuo metu, ko gero, metamas tinklas ant dvide- 
šimties ar trisdešimties potencialių aukų. Jis atpažindavo kai ku- 
rias pavardes, taip pat adresus. 

Teisingiau, ant dvidešimt vienos, sprendžiant pagal tikslią 
Spaiserio apskaitą. Dvidešimt viena rimta perspektyva ir aštuo- 
niolika abejotinų. Bemaž keturiasdešimt susirašinėjimo bičiulių, 
slepiančių savo Žydrumą užkaboriuose, vieni bijantys savo pa- 
čių šešėlių, kiti — sulig kiekviena savaite vis drąsesni, o dar kiti 
— pasirengę išsivaduoti iš pančių ir lėkti pas Rikį ar Persį. 

Sunkiausia buvo turėti kantrybės. Apgaulė veikė, pinigai ėjo 
iš rankų į rankas, todėl kildavo pagunda paspausti greičiau. Bičas 
ir Jarberis pasirodė besą tikri darbo jaučiai, plušėjo prie laiškų 
valandų valandas pagret, o Spaiseris vadovavo operacijoms. Rei- 
kėjo gebėjimų “pakabinti" naują, pinigingą susirašinėjimų bičiu- 
lį, paskui palenkti į save gražiais žodžiais ir įgyti jo pasitikėjimą. 

— Ar tik neliksim ant ledo? — suabejojo Trevoras. 

Spaiseris sklaidė naujus laiškus. 

— Tik nepasakokit man, kad esat bankrotas, — pareiškė jis. — 
Užkalate daugiau nei mes. 

— Mano pinigai paslėpti kaip ir jūsų. Tik norėčiau jų turėti 
šiek tiek daugiau. 

— Aš irgi. — Spaiseris pažvelgė į voką nuo Brento iš Aper 
Darbio Pensilvanijoje. — Ak, naujas, — sumurmėjo sau ir atplė- 
Šė jį. Greitai permetė laišką akimis ir nustebo dėl jo tono. Jokios 
baimės, jokių tuščių žodžių, jokio apdairumo. Tas žmogus aiš- 
kiai pasirengęs imtis veiksmų. 

— Kur Palm Velis? — paklausė jis. 

— Dešimt mylių į pietus nuo pliažų. O kas? 

— Kokia tai vieta? 

— Tai viena iš tų uždarų, elektronikos saugomų golfo ben- 
druomenių turtingiems pensininkams, kurie beveik visi iš šiaurės. 

— Po kiek ten namai? 

—- Na, nesu ten buvęs. Prakeikti vartai nuolat užrakinti, vi- 
sur apsauga, lyg kas nors kėsintųsi įsilaužti 1r pavogti jų golfo 
vežimėlius, bet... 

— Po kiek namai? 

— Ne mažiau kaip po milijoną. Mačiau porą skelbimų par- 
duoti po tris milijonus. 

— Palaukite čia, — pasakė Spaiseris, pasiimdamas aplanką 
ir pasukdamas į duris. 

— Kur einate? — paklausė Trevoras. 

— Į biblioteką. Grįšiu už pusvalandžio. 

— Aš turiu reikalų. 

— Ne, neturite. Paskaitykite laikraštį. 

Spaiseris kažką pasakė Linkui, kuris per lankytojų zoną pa- 
lydėjo jį iš administracijos korpuso. Jisai sparčiai žengė dailiai 
sutvarkyta teritorija. Saulė šildė, ir sodininkai užsidirbdavo sa- 
vuosius penkiasdešimt centų už valandą. 

Taip pat ir teisės bibliotekos tvarkytojai. Bičas ir Jarberis 
glaudėsi pasitarimų kambarėlyje, trumpam padarę pertrauką tarp 
laiškų kūrybos, ir sėdo prie šachmatų partijos. Netrukus vidun 
įskubėjo Spaiseris su nebūdinga sau šypsena lūpose. 

— Vaikinai, pagaliau mums užkibo stambi žuvis, — pasakė 
jis ir numetė ant stalo Brento laišką. Bičas garsiai šį perskaitė. 

— Palm Velis viena iš golfo bendruomenių turtingiesiems, — 
išdidžiai paaiškino Spaiseris. — Namai ten beveik po tris mili- 
jonus. Žmogėnas pertekęs pinigais ir nelabai mėgsta sėdėti prie 
laiškų. 

— Iš tiesų jis atrodo trokštantis susipažinti, — pakomenta- 
vo Jarberis. 

— Turime veikti greitai, — pasakė Spaiseris. — Jis nori čia 
atvykti po trijų savaičių. 

— Kokia potenciali viršutinė riba? — paklausė Jarberis, ku- 
ris mėgo investuojančiųjų milijonus žargoną. 

— Mažų mažiausiai pusė milijono, — atsakė Spaiseris. — 
Tuojau pat rašom laišką. Trevoras laukia. 

Bičas atsivertė vieną iš daugelio savo aplankų ir išsidėstė 
reikmenis, pastelinių spalvų popieriaus lakštus. 

— Manau, pabandysiu persikų spalvos, — pasakė jis. 

— O taip, be abejo, persikų tiks, — pritarė Spaiseris. 

Rikis parašė sutrumpintą įvadinio laiško kontaktui už- 
megzti versiją. Dvidešimt aštuonerių metų, baigęs koledžą, už- 
darytas reabilitacijos centre, bet netrukus būsiąs išleistas, gal- 
būt už dešimties dienų, labai vienišas, besidairantis subren- 
dusio vyro, su kuriuo galėtų palaikyti ryšį. Kaip patogu, kad 
Brentas gyvensiąs netoliese, nes Rikis turįs Dženksonvilyje 
seserį ir apsistosiąs pas ją. Nesą jokių kliūčių, jokių barjerų, 
kuriuos tektų įveikti. Jis būsiąs pasirengęs susitikti su Bren- 
tu, kai šis atvyksiąs į pietus. Bet pirma jis norėtų nuotraukos. 
Ar Brentas iš tiesų vedęs? Ar jo Žmona irgi gyvensianti Palm 
Velyje? O gal ji pasiliks Pensilvanijoje? Argi nebūtų puiku, 
jeigu taip atsitiktų? 

Jie įdėjo tą pačią spalvotą nuotrauką, kuria naudojosi šim- 
tus kartų. Kaip paaiškėjo, jai neįmanoma atsispirti. 

Persikų spalvos voką Spaiseris nunešė atgal į pasitarimų su 
advokatais kambarį, kur snaudė Trevoras. 

— Išsiųskit jį tuojau pat, — viauktelėjo buvęs teisėjas. 

Dešimt minučių juodu aptarinėjo, po kiek ir už kuriuos krep- 
šinio rezultatus statyti, paskui atsisveikino, nepaspaudę vienas 
kitam rankos. 

Važiuodamas atgal į Džeksonvilį, Trevoras paskambino sa- 
vo bukmekeriui — naujam, stambesnių užmojų, nes dabar anas 
ir pats dalyvauja žaidime. Skaitmeninė linija tikrai buvo sauges- 
nė, bet telefonas — ne. Agentas Klokneris ir jo operatyvininkų 
šutvė klausėsi kaip visados ir fiksavo visus Trevoro lažinius. Šiam 
sekėsi neblogai — per pastarąsias dvi savaites 4500 dolerių. Prie- 
šingai, per tą patį laiką jo juridinė firma davė pajamų vos 800 
dolerių. 

Be telefono, dar keturi mikrofonai buvo “vabale", dauguma 
be didesnės naudos, tačiau, šiaip ar taip, veikiantys. O po bufe- 
riais glūdėjo po siųstuvėlį — abu prijungti prie automobilio elek- 
tros sistemos ir kas antrą naktį patikrinami, kai Trevoras arba 

gerdavo, arba miegodavo. Nuomojamajame namuke skersai gat- 
vės galingas imtuvas sekė “vabalą" visur, kur tik tas važiuoda- 
vo. Kai Trevoras burzgė plentu, kalbėdamas telefonu nelyginant 
koks didelis tūzas, švaistydamasis pinigais it azartiškiausias Las 
Vegaso lošėjas, gurkšnodamas pasterizuotą kavą, nusipirktą iš 
greito aptarnavimo pakelės maisto produktų parduotuvėlės, jis 
leido daugiau signalų negu didžiuma privačių reaktyvinių lėktu- 
vų. 


Kovo 7-oji. Didysis Superantradienis. Aronas Leikas per- 
galingai šokinėjo po sceną didžiojoje Manhatano viešbučio sa- 
lėje, tūkstančiai Žmonių jį sveikino, trenkė muzika, nuo lubų 
krito balionai. Jis laimėjo Niujorke 43 procentus balsų. Guber- 
natorius Taris surinko silpnokus 29 procentus, o kiti taip pat 
dalyvaujantys lenktynėse gavo likusiuosius. Leikas glėbesčia- 
vo žmones, kurių anksčiau niekad nebuvo regėjęs, ir mojavo 
žmonėms, kurių niekad daugiau neregės, be užrašų skėlė jaudi- 
nančią pergalės kalbą. 

Paskui jis išvyko — keliavo į Los Andželą švęsti dar vie- 
nos pergalės. Keturias valandas savo naujame “Boeinge", kuris 
sutalpino šimtą Žmonių, buvo išsinuomotas už 1 milijoną dole- 
rių per mėnesį ir skrido penkių tūkstančių mylių per valandą 
greičiu trisdešimt aštuonių tūkstančių pėdų aukštyje virš šalies, 
Leikas ir jo komanda sekė ekranuose perduodamus rezultatus 
iš dvylikos valstijų, dalyvaujančių didžiajame Superantradie- 
nyje. Palei Rytų pakrantę, kur balsavimo punktai buvo jau už- 
daryti, Leikas nežymiai laimėjo Meine ir Konektikute, bet di- 
dele persvara nugalėjo Niujorke, Masačusetse, Merilende ir 
Džordžijoje. Pralaimėjo aštuoniais šimtais balsų Rod Ailande, 
o tūkstančiu laimėjo Vermonte. Kai skrido viršum Misūrio, CNN 
paskelbė jį laimėjus šioje valstijoje keturiais procentų punk- 
tais prieš gubernatorių Tarį. Ohajyje irgi toks pat nedidelis skir- 
tumas. 

Kai Leikas pasiekė Kaliforniją, triuškinimas buvo pasibai- 
gęs. Iš 591 galimo delegato jis iškovojo 390. Dar labiau sustipri- 
no pagreitį. O svarbiausia — Aronas Leikas dabar turėjo pinigų. 
Gubernatorius Taris smigo nesulaikomai ir sparčiai, nes visi sta- 
tė už Leiką. 

Praėjus šešioms valandoms po pergalės Kalifornijoje, Lei- 
kas rytą atsikėlęs pateko į siautulingą tiesioginio eterio interviu 
sūkurį. Per dvi valandas turėjo jų ištverti aštuoniolika, paskui 
išskrido į Vašingtoną. 

Ten jis nuvyko tiesiai į savo naująjį rinkimų kampanijos šta- 
bą pirmame didžiulio administracinio pastato H gatvėje aukšte, 
vos už kelių žingsnių nuo Baltųjų rūmų. Padėkojo savo darbuo- 
tojams, kurių beveik visi buvo samdyti. Pabendravo su daugybe 
atėjusiųjų pasveikinti, spaudė rankas, visąlaik savęs klausdamas: 
“Iš kur visi tie žmonės?" 

Mes nugalėsime, kartojo ir kartojo jis, ir visi tuo tikėjo. Ko- 
dėl gi ne? 

Valandai susitiko su savo svarbiausiais žmonėmis. Jis turė- 
j0 65 milijonus dolerių ir jokių skolų. Taris — mažiau nei 1 mi- 
lijoną ir vis dar bandė susiskaičiuoti, kiek kam skolingas. Po tei- 
sybei, Tario kampanija praleido galutinį ataskaitos federaliniams 
organams terminą, nes jų apskaitos knygos buvo labai netvar- 
kingos. Visi gryni pinigai dingo. Aukos liovėsi. Visi pinigai ėjo 
Leikui. 

Karštai buvo aptarinėjamos trijų galimų kandidatų į vice- 
prezidento postą pavardės. Šios pratybos kėlė ūpą, nes tai reiš- 
kė, kad nominacija jau kišenėje. Pirmasis, kurį pasirinko Leikas, 
senatorius Nensis, pritraukė į save ugnį, nes praeityje turėjo kaž- 
kokių neaiškių verslo sandėrių. Jo partneriais buvę italų kilmės 
detroitiečiai, ir Leikas galėjo įsivaizduoti, kaip Žiniasklaida dirs 
Nensio kailį. Sudarytas komitetas šiam klausimui toliau tirti. 

Taip pat sudarytas komitetas Leiko dalyvavimui Denvere 
įvyksiančiame partijos suvažiavime planuoti. Dabar Leikui rei- 
kėjo naujo žmogaus, kuris rašytų kalbas, ir jis norėjo, kad šis 
imtųsi sutikimo kandidatuoti kalbos. 

Leikas slapčia stebėjosi savo paties pridėtinėmis išlaidomis. 
Jo kampanijos vadovas gauna 150 000 dolerių per metus, — ne 
už dvylika mėnesių, bet iki Kalėdų. Taip pat čia sukosi vadovau- 
jantieji finansams, taktikai, santykiams su žiniasklaida, operaci- 
joms bei strateginiam planavimui, ir visi jie turėjo po 120 000 

dolerių kontraktus už maždaug dešimties mėnesių darbą. Kiek- 
vienam vadovui priklausė po du ar tris tiesioginius pavaldinius, 
žmones, kuriuos Leikas vos tepažinojo, ir jų kiekvienas uždirb- 
davo po 90 000 dolerių. Taip pat dar buvo kampanijos pagalbi- 
ninkai — KP, ne savanoriški, kokius prisitraukdavo dauguma 
kandidatų, bet tikri tarnautojai, uždirbantys po 50 000 dolerių 
ir palaikantys kontorose karštinę. Jų buvo dešimtys. Taip pat 
dešimtys klerkų bei sekretorių, kurie, velniai rautų, nė vienas 
negaudavo mažiau nei 40 000 dolerių. 

Negana visos tos išlaidystės, mat Leikas nesiliovė sau karto- 
jęs: jeigu tik pakliūsiu į Baltuosius rūmus, turėsiu visiems jiems 
rasti darbų. Kad juos kur galai — visiems! Vyrukai, dabar visur 
bėgiojantys su Leiko ženkliukais atlapuose, tikėsis išskirtinės tei- 
sės patekti į Vakarinį sparną ir darbo su 80 000 dolerių alga per 
metus. ( 
Tai lašas jūroje, vis primindavo jisai sau. Nesijaudink dėl 
smulkmenų, kai ant kortos pastatyta kur kas daugiau. 

Neigiami atsiliepimai buvo nustumti į posėdžio pabaigą ir 
prie jų ilgai nesustota. Kažkoks reporteris iš Washington Post 
knaisiojosi po ankstesnę Leiko, kaip verslininko, karjerą. Be di- 
desnių pastangų atkapstė “Žaliojo Medžio" nesėkmę su žemės 
sklypų gyvenamųjų namų statybai projektu prieš dvidešimt tre- 
jus metus. Leikas su savo partneriu privedė “Žaliąjį Medį" prie 
bankroto, apsukę kreditorius 80 000 dolerių. Partneris apkaltin- 
tas sukčiavęs bankrotu, tačiau prisiekusiųjų Žiuri jį išteisino. Nie- 
kas nė nepalietė Leiko, — paskui septynis kartus Arizonos žmo- 
nės išrinko jį į Kongresą. 

— Aš atsakysiu į bet kurį klausimą apie “Žaliąjį Medį", — 
pažadėjo Leikas. — Tiesiog tai buvo nevykęs verslo sandėris. 

— Spauda rengiasi keisti taktiką, — pasakė vadovaujanty- 
sis santykiams su žiniasklaida. — Jūs esate naujas ir dar nepa- 
kankamai patikrintas. Laikas jiems tapti piktiems. 

— Tai jau prasidėjo, — linktelėjo Leikas. — Bet aš neturiu 
jokių praeities paslapčių. 

Ankstyviems pietums jis buvo ištemptas pas “Mortimerį", 
dabar valdžios pamėgtą restoraną, kur dera būti pastebėtam, to- 
lėliau palei Pensilvanijos aveniu. Ten jis susitiko su Eleine Tai- 
ner, teisininke, tvarkančia G-PAKĄ. Prie vaisių ir kaimiško sū- 

rio ji išdėstė dabartinę disponuojamų PAKO finansų padėtį. Šiuo 
metu yra 29 milijonai dolerių grynais, jokių didesnių skolų, pi- 
nigai plūsta nesustodami, plaukia iš visų pusių, iš viso pasaulio. 

Didesnė problema juos išleisti. Kadangi laikomi “tyliais pi- 
nigais" ar pinigais, kurie negali tiesiogiai atitekti Leiko kampa- 
nijai, jie turi būti panaudoti kitur. Tainer buvo numačiusi juos 
keliems tikslams. Pirma — serijai bendrų reklaminių siužetų, pa- 
našių į tas pasaulio pabaigos pranašystes, kurias parengė Tedis. 
G-PAKAS jau supirkinėjo geriausią reklamos laiką rudeniui. An- 
tra, ir tai itin džiugu, ant nosies lenktynės dėl vietų Senate ir 
Kongrese. 

— Jie rikiuojasi eilėje it skruzdėlės, — didžiai patenkinta 
pasakė ji. — Net keista, ką gali keli milijonai baksų. 

Moteris papasakojo apie lenktynes į Kongresą vienoje 
Šiaurės Kalifornijos apygardoje, kur pretendavo būti perrink- 
tas kandidatas, dvidešimt vienerius metus deputato duoną val- 
gęs veteranas, kurį Leikas pažinojo ir niekino, metus pradėjo 
keturiasdešimtimi punktų pirmaudamas prieš nežinomą kon- 
kurentą. Nežinomasis surado kelią į G-PAKĄ ir siela atsidavė 
Aronui Leikui. 

— Faktiškai mes perėmėme jo kampaniją, — pasakė ji. — 
Rašome kalbas, rengiame viešosios nuomonės apklausas, užsii- 
mame visa jo reklama spaudoje ir televizijoje, netgi nusamdėme 
jam naują komandą. Iki šiol išleidome pusantro milijono, ir mū- 
sų vyrukas išsiveržė į priekį dešimčia punktų. O mums dar liko 
septyni mėnesiai. 

Apskritai Tainer ir G-PAKAS kišosi į trisdešimtį lenktynių 
dėl vietos Atstovų rūmuose ir į dešimtį — Senate. Ji tikėjosi su- 
kaupti iš viso 60 milijonų dolerių ir stojus lapkričiui išleisti juos 
iki paskutinio cento. 

Trečia jos “sutelkto dėmesio" sritis — čiuopti šalies pulsą. 
G-PAKAS be pertrūkio rengė viešosios nuomonės apklausas — 
kasdien, penkiolika valandų per parą. Jeigu darbininkus vakarų 
Pensilvanijoje vargino kokia nors problema, G-PAKAS tai žino- 
davo. Jeigu ispaniškai kalbantieji Hiustone buvo patenkinti nau- 
ja socialinės rūpybos politika, G-PAKAS tai žinodavo. Jeigu mo- 
terims didesniojoje Čikagoje patiko ar nepatiko Leiko reklama, 
G-PAKAS žinodavo — taip ar ne ir kokiu procentu. 

— Mes viską Žinome. — gyrėsi ji. — Esame kaip “Didysis 
Brolis"*, visados stebime. 

Viešosios nuomonės apklausos kainavo po 60 000 dolerių per 
dieną, bet tai gryni niekai. Vis tiek niekas negalėjo jų paliesti. Dėl 
esminių dalykų Leikas penkiais punktais pirmavo prieš Tarį Tek- 
sase, netgi Floridoje — valstijoje, kurią Leikas dar tik turėjo ap- 
lankyti, ir labai nedaug — Indianoje, gimtojoje Tario valstijoje. 

— Taris pavargęs, — pasakė ji. — Kovos dvasia puolusi, 
nes kai jis laimėjo Niu Hampšyre, pinigai plūste plūdo. Paskui iš 
kažkur pasirodote jūs, naujas veidas, be jokio praeities bagažo, 
su naujomis idėjomis, pradedate laimėti, ir pinigai susiranda jus. 
Taris neįstengia surinkti nė penkiasdešimt dolerių bažnytinėje 
labdaros mugėje. Praranda žmones, nes nepajėgia jiems mokėti, 
be to, šie uodžia kitą nugalėtoją. 

Leikas kramtė griežinėlį ananaso ir gardžiavosi žodžiais. Ne- 
buvo jie nauji, girdėjo juos ir anksčiau iš savo paties Žmonių. 
Tačiau kai jie skamba iš užgrūdintos, dalyką išmanančios profe- 
sionalės tokios kaip Tainer lūpų, veikia dar labiau raminamai. 

— Ką manote apie viceprezidento šansus? — paklausė Lei- 
kas. Jis turėjo savo paties nuomonę, tačiau kažkodėl labiau pasi- 
kliovė ja. 

— Jam išsprūs nominacija. — Ji nepasakė nieko nauja. — 
Bet suvažiavimas bus karštas. Šiuo metu jūs tik keliais punktais 
atsiliekate nuo jo svarbiausiu klausimu: už ką balsuoti lapkritį? 

— Lapkritis dar toli. 

— Ir taip, ir ne. 

— Daug kas gali pasikeisti, — pasakė Leikas, mąstydamas 
apie Tedį ir klausdamas save, kokią krizę šis sukurs, kad išgąs- 
dintų amerikiečius. 

Pietūs buvo veikiau užkandis, todėl iš “Mortimerio" Leikas 
nuvežtas į nedidelį valgomąjį “Hay-Adams" viešbutyje. Tai bu- 
vo ilgi, vėlyvi pietūs su draugais, pora dešimčių kolegų iš Kon- 
greso. Nedaugelis iš jų puolė paremti, kai jis įsitraukė į lenkty- 
nes, bet dabar visi reiškė padūkusį entuziazmą dėl savo žmogaus. 
Dauguma iš jų turėjo savus viešosios nuomonės tyrėjus. Būsi- 
mieji laimėtojai su orkestrantų vežimu dardėjo pakalnėn. 


*Televizijos realybės šou, panašus į mūsiškį “Akvariumą"". 

Leikas niekad anksčiau neregėjo savo senų bičiulių tokių 
laimingų, kad yra su juo. 


Laišką parengė Dokumentų skyriuje moteris, pavarde 
Brus, viena iš trijų geriausių valdybos klastotojų. Prie kamš- 
tinės lentos virš darbo stalo jos mažutėje laboratorijoje buvo 
prisegti Rikio rašyti laiškai. Puikūs pavyzdžiai, kur kas ge- 
resni, nei reikėjo. Ji nė kiek nenutuokė, kas tas Rikis, bet, be 
abejonės, jo braižas prasimanytas. Buvo gana vienodas, nors 
naujesniuose pavyzdžiuose pastebimas laisvumas, kuris įgy- 
jamas tik ilgiau praktikuojantis. Žodynas ne itin nuostabus, 
tačiau, antra vertus, ji įtarė, kad Rikis stengėsi jį sumenkinti. 
Sakinių sandaroje nedaug klaidų. Brus spėjo jį esant tarp ke- 
turiasdešimties ir šešiasdešimties metų amžiaus, mažų mažiau- 
sia baigusį koledžą. 

Bet ne jos reikalas daryti tokias išvadas, bent ne šiuo atve- 
ju. Su tokiu pat plunksnakočiu ir popieriumi kaip Rikio ji parašė 
malonią žinutę Elui. Tekstas buvo parengtas kažkieno kito, ji ne- 
žinojo kieno. Ir nelabai jai tai rūpėjo. 

Jisai skambėjo taip: “Sveikas, Elai, kur tu buvai? Kodėl ne- 
rašei? Nepamiršk manęs". Tokio pobūdžio laiškas, tačiau su miela 
staigmenėle. Kadangi Rikis negalėjo naudotis telefonu, jisai siun- 
tė Elui kasetę su juostele, kurioje įrašė trumpą žinutę iš reabili- 
tacijos įstaigos gūdumos. 

Brus įkomponavo laišką į vieną puslapį, paskui valandą plušo 
su voku. Jį pažymėjo Neptjun Byčo, Floridoje, spaudu. 

Voko ji neužklijavo. Jos darbelis buvo apžiūrėtas, paskui nu- 
siųstas į kitą laboratoriją. Juostelę įkalbėjo jaunas agentas, ka- 
daise studijavęs Šiaurės Vakarų koledže dramą. Švelniu, be jo- 
kio akcento balsu jis burkavo: 

Sveikas, Elai, čia Rikis. Turbūt nustebai, išgirdęs 
mano balsą. Nežinau kokiais motyvais, bet mums čia 
neleidžia naudotis telefonais, tačiau kažkodėl galime 
siųsti ir gauti juosteles. Negaliu sulaukti, kada išeisiu 
iš šios skylės. 

Paskui penkias minutes jis klejojo apie reabilitacijos centrą 
ir apie tai, kaip nekenčia savo dėdės ir žmonių, vadovaujančių 
Aladin Nortui. Bet turįs pripažinti, kad jie padėjo jam atsikraty- 

ti savojo žalingo įpročio. Neabejojąs, kad atsigręžęs atgal taip 
griežtai nebespręsiąs apie šią vietą. 

Visas jo pasakojimas buvo ne kas kita kaip vapalionė. Jokių 
planų ateičiai, kai bus išleistas, nei užuominos, kur keliautų ar ką 
veiktų, tik neaiškiai užsiminta, kad galbūt kada nors išvysiąs Elą. 

Jie dar nebuvo pasirengę užmesti Elui Konajersui masalą. 
Vienintelis kasetinės juostelės tikslas — paslėpti jos futliare siųs- 
tuvą, pakankamai stiprų, kuris juos nuvestų prie paslėptojo Lei- 
ko aplanko. Mažutėlaitė blakutė voke buvo pernelyg rizikinga. 
Elas galėtų pasirodyti ganėtinai gudrus ir ją aptikti. 

Čevi Čeizo “Mail America" skyriuje CŽV dabar kontrolia- 
vo aštuonias pašto dėžutes, pagal visus formalumus išsinuomo- 
tus aštuonių skirtingų Žmonių, iš kurių kiekvienas kaip ir p. Ko- 
najersas galėjo prie jų prieiti visą parą. Jie ateidavo ir išeidavo 
visokiomis valandomis, pasitikrindavo dėžutes, išsiimdavo paš- 
tą, kurį patys sau atsiųsdavo, kartkartėmis pasižiūrėdami ir į Elo 
dėžutę, jeigu niekas nematydavo. 

Kadangi žinojo Elo grafiką geriau už jį patį, jie kantriai lau- 
kė, kol šis užbaigs savo keliones. Neabejojo, kad išsmuks kaip ir 
anksčiau apsivilkęs bėgiko ristele aprangą, tad vieną vakarą vo- 
ką su juostele pralaikė pas save bemaž iki dešimtos. Paskui įdė- 
jo į jo dėžutę. 

Keturiom valandom vėliau, stebint kiekvieną jo judesį tuzi- 
nui agentų, bėgikas ristele Leikas iššoko iš taksi priešais “Mail: 
box America", nėrė vidun, paslėpęs veidą po ilgu bėgiko kepu- 
raitės snapeliu, nudrožė prie savo dėžutės, išsiėmė paštą ir nu- 
skubėjo atgalios į taksi. 

Po šešių valandų jis paliko Džordžtauną ir nuvažiavo į mal- 
dos pusryčius “Hiltone", o jie laukė. Devintą jisai sakė kalbą 
policijos vadovų asociacijoje, vienuoliktą — kreipėsi į tūkstantį 
vidurinių mokyklų direktorių. Priešpiečiavo su Atstovų rūmų pir- 
mininku. Trečią įrašė kupiną įtampos klausimų ir atsakymų lai- 
dą su kai kuriomis kalbančiosiomis galvomis, paskui grįžo namo 
susikrauti daiktų kelionei. Pagal numatytą planą turėjo aštuntą 
iš Reigano oro uosto išskristi į Dalasą. 

Jie sekė jį iki oro uosto, stebėjo “Boeingą 707“ atsiplėšiant 
nuo žemės, paskui paskambino į Langlį. Kai du Slaptosios tar- 
nybos agentai atvyko patikrinti Leiko namo aplinkumos, CŽV 
jau darbavosi viduje. 

Paieškos baigėsi virtuvėje praėjus vos dešimčiai minučių. Į 
delną telpantis bangų gaudiklis užfiksavo signalą iš kasetinės 
juostelės. Jie surado ją šiukšlių krepšyje, podraug su pusės galo- 
no talpos pieno buteliu, dviem suplėšytais avižinės košės pake- 
liais, keliais nešvariais popieriniais rankšluosčiais ir šio ryto Was- 
hington Post numeriu. Tarnaitė ateidavo dusyk per savaitę, todėl 
Leikas paprasčiausiai paliko šiukšlėmis pasirūpinti jai. Apsuk- 
ruolis — įkalčius jis išmesdavo. 

Tedžiui bemaž palengvėjo, kai tą sužinojo. Grupė vis dar 
buvo Leiko name, slėpėsi ir laukė, kol pasišalins Slaptoji tarny- 
ba. Kad ir kuo Leikas užsiėmė savo slaptajame gyvenime, jis la- 
bai stengėsi nepalikti pėdsakų. 


Juostelė sunervino Aroną Leiką. Kai skaitydavo Rikio laiš- 
kus ir žvelgdavo į jo gražų veidą, jį apimdavo nervingas jaudu- 
lys. Jaunuolis buvo labai toli, ir veikiausiai juodu niekad nesusi- 
tiks. Galėjo būti susirašinėjimo bičiuliais, keistis per atstumą nu- 
valkiotomis frazėmis ir pernelyg neskubėti — bent šitaip iš pra- 
džių Leikui atrodė. 

Bet kai išgirdo Rikio balsą, dėl kurio jis pasidarė gerokai 
artimesnis, Leikas sutriko. Tai, kas prieš kelis mėnesius prasidė- 
jo kaip įdomus žaidimėlis, dabar slėpė baisias galimybes. Tai bu- 
vo pernelyg rizikinga. Leikas sudrebėjo nuo minties, kad galėtų 
būti nutvertas. 

Tačiau tai atrodė neįmanoma. Jis buvo gerai pasislėpęs po 
Elo Konajerso kauke. Rikis nieko nenujautė. Juostelėje vien te- 
kalbėjo “Elai tą" ir “Elai aną". Pašto dėžutė buvo jo skydas. 

Bet jis privaląs tai baigti. Bent šiuo metu. 

“Boeingas" buvo prikimštas Leiko gerai apmokamų žmo- 
nių. Dar nepagamintas toks lėktuvas, kuris sutalpintų visą jo pa- 
lydą. Jeigu išsinuomotų “747", per dvi dienas šį užpildytų viso- 
kie KP, patarėjai, Konsultantai ir politikai, jau nekalbant apie au- 
gančią armiją asmens sargybinių iš Slaptosios tarnybos. 

Kuo daugiau pirminių jis laimėjo, tuo labiau sunkėjo jo lėk- 
tuvas. Gal būtų išmintinga pralaimėti poroje valstijų, kad galėtų 
išmesti už borto dalį bagažo. 

: Lėktuvo tamsoje gurkšnodamas pomidorų sultis, Leikas nu- 
sprendė parašyti Rikiui paskutinį laišką. Palinkėsiąs šiam viso 

geriausio ir paprasčiausiai užbaigsiąs korespondenciją. Ką tuo- 
met vaikinukas darytų? 

Jam kilo pagunda parašyti laiškutį tuojau pat, giliai įsmu- 
kus į atlošiamąjį krėslą tabaluojančiomis ore kojomis. Tačiau bet 
kuriuo metu galėtų išdygti koks nors padėjėjas su dar vienu kva- 
pą gniaužiančiu pranešimu, kurį kandidatas privalo tučtuojau iš- 
girsti. Jis visai nebeturėjo privatumo. Nebeturėjo laiko mąstyti, 
dykinėti ar svajoti. Kiekvieną malonią mintį pertraukdavo nau- 
jos viešosios nuomonės apklausos duomenys, koks nors paskuti- 
nės valandos pranešimas arba būtinumas priimti sprendimą. 

Tiktai Baltuosiuose rūmuose jis galės pasislėpti. Vienišių 
ten gyventa ir anksčiau. 


2| 


Visą praeitą mėnesį Tramblo kalinių dėmesį prikaustė mo- 
biliojo telefono vagystės byla. Ponas Ti Bounas*, raumeningas 
gatvės vaikinas iš Majamio, atliekantis dvidešimties metų baus- 
mę už kvaišalus, iš pradžių kažkokiais būdais, kurie iki šiol ne- 
aiškūs, įsigijo telefoną. Mobilieji telefonai Tramble buvo griež- 
tai draudžiami, todėl metodas, kuriuo jis įsigijo jį, sukėlė dau- 
giau gandų negu T. Karlo seksualinis gyvenimas. Nedaugelis tų, 
kurie iš tikrųjų matė telefoną, pasakojo — ne teisme, bet koloni- 
joje — buvus jį ne didesnį už chronometrą. Daug kas poną Ti 
Bouną matė besislepiantį šešėliuose, sulinkusį per liemenį, pri- 
spaustu prie krūtinės smakru, atgręžta pasauliui nugara ir mur- 
mantį į telefoną. Be jokios abejonės, jis tebevadovavo gatvės ope- 
racijoms Majamyje. 

Paskui telefonas dingo. Ponas Ti Bounas visiems apskelbė, 
kad jeigu tik sužinotų, kas jį paėmė, užmuštų, o kai grasinimai 
smurtu nepadėjo, pasiūlė 1000 dolerių atlygį grynais. Įtarimas 
netrukus krito ant kito jauno kvaišalų prekeivio Zoro iš tokio pat 


*Pravardė pagal garsų praeito amžiaus 10-ojo dešimtmečio hiphopo muzikos at- 
likėją (angl. T-Bone, šis žodis tiesiogine prasme reiškia T formos kauliuką, randamą 
nugarinės kepsnyje). 

neramaus Atlantos rajono kaip ir p. Ti Bouno Majamyje. Panėšė- 
jo, kad kas nors bus užmuštas, tad apsauga ir administracijos vy- 
resnybė įsikišo ir abu įtikino, jog būsią išsiųsti kitur, jeigu daly- 
kai taps nevaldomi. Smurtas Tramble netoleruojamas. Bausmė 
— kelionė į pusiau griežto režimo pataisos koloniją, kur kaliniai 
išmano smurtą. 

Kažkas p. Ti Bounui papasakojo apie savaitinius Brolijos 
rengiamus svarstymus, ir tinkamu momentu susiradęs T. Karlą, 
jis užregistravo ieškinį. Norėjo atgauti telefoną ir dar milijoną 
baksų kaip bausmę už patirtą žalą. 

Kai ieškinys pirmąsyk buvo pateiktas nagrinėti, valgykloje 
stebėti posėdžio pasirodė kalėjimo viršininko pavaduotojas, to- 
dėl Brolija reikalą bematant atidėjo. Tas pat atsitiko ir prieš pra- 
dedant nagrinėti bylą antrąsyk. Pareiškimų apie tai, kas turėjo ar 
neturėjo uždraustą mobilųjį telefoną, negalėjo girdėti niekas iš 
administracijos. Apsaugininkai, kurie stebėdavo savaitinius šou, 
neprasitartų nė žodžiu. 

Galiausiai teisėjas Spaiseris įtikino kalėjimo konsultantą, 
kad vaikinai turį išrišti asmeninį reikalą nesikišant vyresnybei. 

— Mes bandome išspręsti vieną nedidelį reikalą, — pakuž- 
dėjo jis. — Reikia, kad tai atliktume niekieno netrukdomi. 

Prašymas nukeliavo viršun, ir trečiojo svarstymo dieną val- 
gykla buvo prikimšta žiūrovų, iš kurių daugelis tikėjosi išvysti, 
kaip bus pralietas kraujas. Vienintelis salėje kalėjimo pareigū- 
nas buvo vienišas apsaugininkas, sėdintis pačiame salės gale ir 
snūduriuojantis. 

Nė vienas iš bylininkų nesijautė svetimas teismo salėse, tad 
nenuostabu, kad p. Ti Bounas ir Zoro veikė ir kaip savo pačių 
advokatai. Teisėjas Bičas, didžiumą pirmos valandos sugaišęs 
stengdamasis drausminti, kad kalba nenusmuktų iki padugnių ly- 
gio, galiausiai turėjo pasiduoti. Iš ieškovo lūpų liejosi tūžmingi 
kaltinimai, užsipuolimai, kurių nebūtų buvę įmanoma įrodyti net- 
gi pasitelkus tūkstantį FTB agentų. Gynyba taip pat garsiai ir 
absurdiškai viską neigė. Ti Bounas sudavė skaudžius smūgius 
dviem raštiškais parodymais, pasirašytais kalinių, kurių pavar- 
dės galėjo būti atskleistos tik Brolijai, ir išdėstančiais, kaip savo 
akimis matę Zoro bandant pasislėpti, kai kalbėjo mažučiu tele- 
fonu. 

Piktas Zoro atsakymas apibūdino raštiškus parodymus žo- 
džiais, kokių Brolija dar nebuvo girdėjusi. 

Nokautuojantis smūgis trenkė lyg iš dangaus. P. Ti Bounas 
judesiu, kuris sužavėtų netgi gudriausią teisininką, pateikė doku- 
mentaciją. Į kalėjimą slapčia buvo įneštos skambučių jo telefonu 
išklotinės, ir juodu ant balto jis parodė teismui, kad tiksliai pen- 
kiasdešimt keturis kartus skambinta į numerius pietrytinėje At- 
lantoje. Jį palaikantieji, kurių buvo aiški dauguma, tačiau kurių 
ištikimybė galėjo išgaruoti akies mirksniu, stūgavo ir šūkavo, kol 
T. Karlas, trinktelėjęs plastikiniu belstuku, juos nuramino. 

Zoro buvo sunku pertvarkyti savo gynybą, ir neryžtingumias 
jį pražudė. Jam buvo įsakyta tučtuojau, per dvidešimt keturias 
valandas atnešti telefoną Brolijai ir padengti p. Ti Bounui 450 
dolerių sumą už tarpmiestinių pokalbių sąskaitas. Jeigu po dvi- 
dešimt keturių valandų telefono nebus, Brolija reikalą gali per- 
duoti kalėjimo viršininkui, taigi šis taip pat sužinos, kad Zoro iš 
tikrųjų turi nelegalų mobilųjį. 

Be to, Brolija įsakė, kad abu visąlaik, net valgio metu, lai- 
kytųsi bent penkiasdešimt pėdų atstu vienas nuo kito. 

T. Karlas trinktelėjo belstuku, ir minia pradėjo triukšmingai 
skirstytis. Jis paskelbė kitą bylą, dar vieną smulkų kortuotojų 
ginčą, ir laukė, kol žiūrovai pasišalins. 

— Tylos! — užriko jis, bet triukšmas tik sustiprėjo. Brolija 
vėl įsikniaubė į laikraščius ir žurnalus. 

— Tylos! — vėl subliovė juokdarys, trinkteldamas belstuku. 

— Užsičiaupk, — subarė T. Karlą Spaiseris. — Keli dau- 
giau triukšmo nei jie. 

— Toks mano darbas, — atkirto T. Karlas, į visas puses kres- 
telėdamas peruko garbanomis. 

Kai valgykla ištuštėjo ir liko tik vienas kalinys, T. Karlas 
apsidairė aplink ir galiausiai paklausė: 

— Jūs ponas Hutenas? 

— Ne, sere, — atsakė jaunuolis. 

— Ponas Dženkinsas? 


— Ne, sere. 
— Ir man taip neatrodė. Byla Hutenas prieš Dženkinsą ne- 
svarstoma, nepasirodžius abiem asmenims, — pareiškė T. Kar- 


las ir demonstratyviai padarė įrašą bylų žurnale. 

— Kas jūs? — paklausė Spaiseris jaunuolį, kuris sėdėjo vie- 
nas ir vis žvalgėsi aplink, lyg abejotų, ar esąs čia pageidauja- 
mas. Trejetas vyrų su šviesiai žaliomis mantijomis, taip pat ir 
klounas su žilu peruku, sena ruda pižama ir violetinėmis šlepe- 
tėmis be kojinių dėbsojo į jį. Kas gi tie žmonės?! 

Jis pamažu atsistojo ir baugščiai paėjėjo priekin, kol atsidū- 
rė priešais visą trejetą. 

— Aš ieškau pagalbos, — vos pralemeno jis, lyg bijotų kal- 


bėti. 

— Ar turite į teismą kokį reikalą? — iš šalies suurzgė T. 
Karlas. 

— Ne, sere. 

— Tuomet jums teks... 

— Užsičiaupk! — pyktelėjo Spaiseris. — Teismas atideda- 


mas. Einam. 

T. Karlas užtrenkė bylų registracijos žurnalą, nuspyrė atgal 
sulankstomąją kėdę, ant kurios sėdėjo, ir išlėkė iš salės slysčio- 
jančiomis per plytelių grindis šlepetėmis bei šokčiojančiu ant pa- 
kaušio peruku. 

Atrodė, jaunuolis tuoj tuoj pravirks. 

— Kuo galime jums padėti? — paklausė Jarberis. 

Jaunuolis laikė rankoje kartoninę dėžutę, ir Brolija iš patirties 
žinojo, kad ji pilna dokumentų, per kuriuos jis pateko į Tramblą. 

— Man reikia pagalbos, — pakartojo jis. — Patekau čia pra- 
eitą savaitę, ir mano kameros draugas sako, kad jūs, žmonės, ga- 
lėtumėte man padėti dėl apeliacijų. 

— Nejau neturite advokato? — paklausė Bičas. 

— Turėjau. Nelabai gerą. Iš dalies aš čia ir per jį. 

— Už ką jūs čia? — paklausė Spaiseris. 

— Nežinau. Išties nežinau. 

— Ar jus teisė? 

— Taip. Ir labai ilgai. 

— Ir jus pripažino kaltu prisiekusiųjų Žiuri? 

— Taip. Mane ir kelis kitus. Mums pasakė, kad esame dalis 
susimokėlių. 

— Susimokėlių dėl ko? 

— Įvežti kokainą. 

Dar vienas 1š tų narkomanų. Staiga teisėjai pajuto norą grįžti 
prie savo laiškų. 

— Ar ilgam nuteistas? 

— Keturiasdešimt aštuoneriems metams. 

— Keturiasdešimt aštuoneriems metams! Kiek jums pačiam 
metų? 

— Dvidešimt treji. 

Laiškai buvo laikinai užmiršti. Visi trys žvelgė į šį liūdną 
jauną veidą ir bandė mintyse sau nupiešti, kaip jis atrodys po 
penkiasdešimties metų. Išeis laisvėn septyniasdešimt vienerių; 
neįmanoma įsivaizduoti. Kiekvienas iš Brolijos paliks Tramblą 
jaunesnis nei šis vaikinukas. 

— Prisitraukit kėdę, — paragino Jarberis, ir vaikinukas, pa- 
stvėręs artimiausiąją, pasistatė priešais jų stalą. Netgi Spaiserį 
nuvėrė šiokia tokia užuojauta. 

— Kokia jūsų pavardė? — paklausė Jarberis. 

— Mane vadina Basteriu. 

— Gerai, Basteri, ką padarėte, kad užsidirbote keturiasde- 
šimt aštuonerius metus? 

Istorija plūstelėjo srautais. Supdamas sau ant kelių dėžutę 
ir nudūręs akis į grindis, jis pradėjo sakydamas, kad niekad anks- 
čiau neturėjo nemalonumų su įstatymais, taip pat ir jo tėvas. Jiems 
abiem priklausė valčių prieplaukėlė Pensakoloje. Juodu žvejojo, 
buriavo ir mėgo jūrą, tad triūsti prieplaukoje buvo nuostabus gy- 
venimas. Pardavė seną Žvejybos katerį, penkiasdešimties pėdų 
ilgio, vienam tokiam Žmogui iš Fort Loderdeilo, amerikiečiui, 
kuris sumokėjo jiems grynais 95 000 dolerių. Pinigai pateko į 
banką ar bent taip manė Basteris. Po kelių mėnesių tas pats žmo- 
gus sugrįžo pirkti dar vieno, trisdešimt aštuonių pėdų ilgio lai- 
vo, už kurį sumokėjo 80 000 dolerių. Grynieji pinigai už laivus 
Floridoje nebuvo neįprastas dalykas. Paskui buvo trečias ir ket- 
virtas laivai. Basteris ir jo tėvas žinojo, kur galima rasti gerų 
senų Žvejybos katerių, kuriuos juodu suremontavo ir atnaujino. 
Jiems patiko viską daryti patiems. Po penkto katerio prisistatė 
narkiai*. Daug klausinėjo, neaiškiai grasino, norėjo pamatyti bu- 
halterines knygas ir apskaitas. Iš pradžių Basterio tėtušis atsisa- 
kė parodyti, paskui juodu nusisamdė advokatą, kuris patarė ne- 
bendradarbiauti su agentais. Kelis mėnesius nieko neatsitiko. 


* Taip pravardžiuojami FTB agentai kovai su narkotikais. 

Vieną sekmadienį, trečią valandą ryto, Basterį ir jo tėvą su- 
ėmė būrys galvažudžių su neperšaunamomis liemenėmis ir tokių 
ginkluotų, jog įkaitais galėtų paimti visą Pensakolą. Visur aplin- 
kui blykčiojo šviesos, juodu pusnuogiai buvo išvilkti iš savo na- 
muko ant įlankos kranto. Kaltinamoji išvada buvo colio storu- 
mo, 160 puslapių su aštuoniasdešimt vienu punktu dėl grupinės 
kokaino kontrabandos. Jis turįs kopiją savo dėžutėje. Basteris ir 
j0 tėtušis 160-yje puslapių buvo vos paminėti, bet vis tiek įvar- 
dyti atsakovais ir priskirti prie to žmogaus, kuriam pardavė ka- 
terius, podraug su kitais dvidešimt penkiais, apie kuriuos niekad 
nieko nebuvo girdėję. Vienuolika buvo kolumbiečiai. Trys — tei- 
sininkai. Visi kiti — iš Pietų Floridos. 

Generalinis prokuroras pasiūlė juodviem sandėrį — tik po 
dvejus metus kiekvienam mainais už tai, jog prisipažinsią kal- 
tais ir bendradarbiausią prieš kitus kaltinamuosius. Prisipažinti 
kaltais dėl ko? Jie nepadarę nieko bloga. Pažinojo lygiai vieną iš 
tų dvidešimt šešių kontrabandininkų. Kokaino nė regėt nebuvo 
regėję. 

Basterio tėvas pakartotinai įkeitė jų namą, kad gautų 20 000 
dolerių advokatui, tačiau blogai pasirinko. Per teismo procesą 
juodu išsigando atsidūrę tame pačiame kaltinamųjų suole kaip ir 
kolumbiečiai bei tikrieji narkotikų prekeiviai. Jie visi buvo vie- 
noje teismo salės pusėje, visi bendrininkai sėdėjo kartu, lyg ka- 
daise būtų buvę sklandžiai veikiančios narkotikų mašinos sraig- 
teliai. Kitoje salės pusėje, netoliese prisiekusiųjų, sėdėjo proku- 
rorai, grupelės pasipūtusių niekšelių tamsiais kostiumais, kažką 
užsirašinėjo ir piktai dirsčiojo į juos lyg į vaikų tvirkintojus. 

Per septynias proceso savaites Basteris ir jo tėvas faktiškai 
buvo ignoruojami. Jų vardai paminėti tris kartus. Pagrindinis val- 
džios kaltinimas jiems — kad bendradarbiavo parūpinant ir su- 
remontuojant žvejybinius katerius su padidinto galingumo va- 
rikliais narkotikams gabenti iš Meksikos į įvairius iškrovimo 
punktus palei Floridos pusiasalio pakrantę. Jų advokatas, kuris 
skundėsi nepakankamai apmokamas už gynybą septynių savai- 
čių trukmės procese, pasirodė nesugebąs atremti tų nekonkrečių 
kaltinimų. Vis dėlto prokurorai padarė nedaug žalos, nes jiems 
labiau rūpėjo pričiupti kolumbiečius. 

Bet daug įrodinėti nė nereikėjo. Puikiai pasidarbavo parink- 

dami prisiekusiųjų žiuri. Po aštuonių dienų svarstymo prisieku- 
sieji, aiškiai pavargę ir suirzę, pripažino kiekvieną bendrininką 
kaltu dėl visų nusikaltimų. Po mėnesio buvo paskelbtas nuosp- 
rendis. Basterio tėvas nusižudė. 

Kai pasakojimas baigėsi, vaikinukas, atrodė, tuoj tuoj pra- 
virks. Bet jis atkišo smakrą, sukando dantis ir ištarė: 

— Aš nepadariau nieko bloga. 

Jis tikrai nebuvo pirmasis Trablo kalinys, pareiškęs apie sa- 
vo nekaltumą. Bičas stebėjo, klausėsi ir prisiminė jaunuolį, kurį 
kadaise ten, Teksase, nuteisė keturiasdešimčiai metų už prekybą 
narkotikais. Teisiamasis patyrė bjaurią vaikystę, buvo bemoks- 
lis, su ilga nepilnamečio nusikaltėlio charakteristika, be dides- 
nių gyvenimo perspektyvų. Bičas iš savo teisėjo krėslo aukšty- 
bių išdidus ir pasipūtęs atskaitė jam pamokslą ir gerai pasijuto, 
kad skyrė tokį griežtą nuosprendį. 

Liberalas — tai patekęs už grotų konservatorius. Po trejų 
kalėjimo metų Hetlis Bičas kamavosi dėl daugelio žmonių, ku- 
riuos buvo nuteises maksimalia bausme. Žmones kur kas kal- 
tesnius nei šis Basteris. Vaikinukus, kuriems tik reikėjo suteik- 
ti šansą. 

Finas Jarberis stebėjo, klausėsi ir jautė didžiulį gailestį jau- 
nuoliui. Kiekvienas Tramble turėjo užslėptą liūdną istoriją, bet, 
apie mėnesį jų pasiklausęs, jis išmoko netikėti beveik niekuo. Ta- 
čiau Basteriu buvo galima tikėti. Būsimus keturiasdešimt aštuo- 
nerius metus jis vys ir trauksis, ir visa tai mokesčių mokėtojų są- 
skaita. Maitinimas triskart per dieną. Šilta lova naktį — 31 000 
dolerių. Tai naujausia prielaida, kiek federalinis kalinis atsieina 
valdžiai. Koks lėšų švaistymas! Pusei Tramblo kalinių jokio rei- 
kalo čia būti. Jie ne kokie smurtininkai, užtektų juos nubausti di- 
delėmis baudomis ar visuomeniniais darbais. 

Džo Rojus Spaiseris klausėsi pagaulios Basterio istorijos ir 
vertino, kaip būtų galima pasinaudoti bernioku ateityje. Esama 
dviejų galimybių. Pirma — “Angolos apgaulėje", Spaiserio nuo- 
mone, netinkamai naudoti telefonai. Brolija — tai seniai, rašan- 
tys laiškus lyg jie būtų jauni. Būtų per daug rizikinga paskam- 
binti, pavyzdžiui, Kvinsui Garbui Ajovon ir apsimesti Rikiu, dvi- 
dešimt aštuonerių metų tvirtuoliu. Bet jeigu jiems dirbtų toks vai- 
kinukas kaip Basteris, galėtų įtikinti bet kurią potencialią auką. 

Tramble netrūko jaunų vyrukų, ir Spaiseris apie kelis iš jų svars- 
tė. Bet jie buvo kriminaliniai nusikaltėliai, o tokiais jis nepasiti- 
kėjo. Basteris ką tik iš gatvės, veikiausiai nekaltas, ir ateina pas 
juos pagalbos. Bernioku būtų galima manipuliuoti. 

Antra galimybė — išplaukianti iš pirmosios. Jeigu Basteris 
prisidėtų prie jų sąmokslo, būtų vietoje, kai Džo Rojų paleis. Ap- 
gaulė pernelyg pelninga, kad nuo jos taip imtum ir pasitrauk- 
tum. Bičas ir Jarberis puikiai rašo laiškus, bet neturi verslo gys- 
lelės. Rasi Spaiseriui pavyktų parengti jaunąjį Basterį savo vie- 
ton, kad šis nukreiptų jo dalį anapus sienų. 

Verta pamąstyti. 

— Ar turite nors kiek pinigų? — paklausė Spaiseris. 

— Ne, sere. Mes visko netekome. 

— Nei šeimos, nei dėdžių ar tetų, pusbrolių, draugų, kurie 
galėtų padėti jums dėl teisinių honorarų? 

— Ne, sere. Kokių teisinių honorarų? 

— Mes paprastai imame mokestį už tai, kad peržiūrime by- 
las ir padedame parašyti apeliacijas. 

— Aš visiškas skurdžius, sere. 

— Manau, mes galime padėti, — įsiterpė Bičas. Šiaip ar taip, 
Spaiseris neužsiėmė apeliacijomis. Juk Žmogus nė nebaigęs vi- 
durinės. 

— Kažkas panašaus į pro bono atvejį, kaip pasakytumėt? — 
kreipėsi Jarberis į Bičą. 

— Pro kas? — paklausė Spaiseris. 

— Pro bono. 

— Ką tai reiškia? 

— Neatlyginamas teisines paslaugas, — paaiškino Bičas. 

— Neatlyginamos teisinės paslaugos. Ir kas jas teikia? 

— Teisininkai, — patikslino Jarberis. — Iš kiekvieno teisi- 
ninko laukiama, kad paaukotų kelias valandas savo laiko padėti 
žmonėms, kurie neišgali jo nusamdyti. 

— Tai dalis senosios anglų nerašytinės teisės, — pridūrė Bi- 
čas, dar labiau supainiodamas reikalą. 

— Ji čia niekad neprigijo, tiesa? — tarė Spaiseris 

— Mes peržiūrėsime jūsų bylą, — pažadėjo Jarberis Baste- 
riui. — Bet daug nesitikėkite. 

— Dėkui jums. 

Jie apleido valgyklą visa grupe: trys buvusieji teisėjai su 
žaliomis choristų mantijomis, o iš paskos — išsigandęs jaunas 
kalinys. Išsigandęs, tačiau ir gana smalsus. 

Brento atsakymas iš Aper Darbio, Pensilvanija, skambėjo 
primygtinai: 


Brangusis Riki, 

oho! Kokia fotografija! Aš atvykstu netgi anksčiau. 
Būsiu ten balandžio 20. Ar tu galėsi? Jeigu taip, turė- 
sime namą sau vieniems, nes mano žmona liks čia dar 
dvi savaites. Vargšelė. Mudu vedę dvidešimt dvejus me- 
tus, O Ji nieko nenujaučia. 

Įdedu savo nuotrauką. Fone manasis lėktuvėlis, 
vienas iš mėgstamiausių žaisliukų. Jeigu norėsi, galė- 
sime juo pazvimbinėti po apylinkes. 

Parašyk man tuojau pat. 

Nuoširdžiai, Brentas 


Vis dar nebuvo pavardės, nors tai ir ne problema. Ilgai ne- 
truks, kol jie ją iškapstys. 

Spaiseris apžiūrėjo pašto spaudą ir probėgšmais pagalvojo, 
kaip greitai eina laiškai tarp Džeksonvilio ir Filadelfijos. Bet jo 
dėmesį sulaikė fotografija. Keturi iš šešių dydžio momentinė nuo- 
trauka, labai panaši į tas reklamose, kaip sparčiai praturtėti, kur 
verteiva vaizduojamas išdidžiai šypsantis šalia nuosavo reakty- 
vinio lėktuvėlio, “Rolls Royce'o" ir galbūt naujausios žmonos. 
Brentas stovėjo šalia lėktuvėlio, šypsantis, dailiai apsirengęs te- 
niso šortais ir megztiniu, be “Rolso" kur nors netoliese, tačiau 
su patrauklia pusamže moterimi prie savęs. 

Didėjančioje jų kolekcijoje tai buvo pirmoji nuotrauka, ku- 
rion vienas iš susirašinėjimo bičiulių įtraukė ir savo žmoną. Keis- 
ta, pagalvojo Spaiseris, tačiau, kad ir kaip ten būtų, Brentas pa- 
minėjo ją abiejuose savo laiškuose. Niekas jo nebestebino. Ap- 

gaulė veiks amžinai, nes neišsenkami ištekliai potencialių aukų, 
nusiteikusių nepaisyti rizikos. 

Pats Brentas atrodė geros formos ir įdegęs, trumpi juodi tam- 
sūs plaukai kiek žilstelėję, su ūsais. Nebuvo ypač gražus, bet ar 
Spaiseriui tai rūpi? 

Kodėl šitaip pertekęs žmogus būna toks neatsargus? Kadan- 
gi jis visados rizikavo ir niekad neįkliuvo. Kadangi tai jo gyve- 
nimo būdas. O kai jie spustels ir pasiims pinigus, Brentas kurį 
laiką aprims. Vengs pažinčių skelbimų ir anonimiškų meilužių. 
Tačiau toks agresyvus tipas kaip Brentas netrukus sugrįš prie se- 
nųjų įpročių. 

Spaiseris įsivaizdavo, kad jaudulio virpulys susirandant at- 
sitiktinius partnerius nustelbdavo riziką. Tačiau podraug jautėsi 
nesmagiai, kad kas ne kas, bet būtent jis kasdien leidžia laiką 
bandydamas mąstyti kaip homoseksualas. 

Bičas ir Jarberis perskaitė laišką ir tyrinėjo nuotrauką. Ankš- 
tame kambarėlyje tvyrojo visiška tyla. Nejau tai didysis laimikis? 

— Tik pagalvokite, kiek kainavo tas lėktuvėlis, — prašneko 
Spaiseris, ir visi trys nusijuokė. Juokas nuskambėjo nervingai, 
lyg jie ne visai galėtų tuo patikėti. 

— Porą milijonų, — pasakė Bičas. Kadangi buvo iš Teksaso 
ir vedęs turtuolę, kiti du spėjo jį daugiau už juos išmanant apie 
reaktyvinius lėktuvus. — Tai mažasis “Lear". 

Spaiserį tenkintų jei tai būtų ir mažoji “Cessna" — bet kas, 
kad tik jį pakeltų nuo žemės ir nuskraidintų kitur. Jarberis neno- 
rėjo lėktuvo. Norėjo bilietų — pirmąja klase, kur tau atneša šam- 
pano ir du valgiaraščius, taip pat gali pasirinkti sau patinkamus 
filmus. Pirmąja klase viršum vandenyno; tolyn iš šios šalies. 

— Apšvarinkime jį, — pasiūlė Jarberis. 

— Kokia suma? — paklausė Bičas, tebestebeilydamas į fo- 
tografiją. 

— Mažų mažiausiai puse milijono, — rėžė Spaiseris. — Ir 
Jeigu gausime tiek, paprašysime daugiau. 

Visi trys nutilo, kiekvienas susimąstė apie savąją pusės mi- 
lijonų dolerių dalį. Staiga skersai kelio ėmė stotis Trevoro treč- 
dalis. Šis atsirėžtų 167 000 dolerių nuo viršaus, palikdamas kiek- 
vienam iš jų po 111 000. Neblogai kaip kaliniams, bet galėtų bū- 
ti velniškai daugiau. Kodėl teisininkas pelno tiek daug? 

— Mes sumažinsime Trevoro honorarą, — pareiškė Spaise- 
ris. — Jau kurį laiką apie tai mąsčiau. Nuo šiol pinigai bus dali- 
jami į keturias krūveles. Jis gaus lygią dalį. 

— Jis nesutiks, — pasakė Jarberis. 

— Neturės pasirinkimo. 

— Tai išties teisinga, — pritarė Bičas. — Visą darbą atlie- 
kame mes, o jis pelno daugiau nei kiekvienas iš mūsų. Manau, 
reikia sumažinti. 

— Ketvirtadienį aš tai padarysiu. 


Ketvirtadienį Trevoras atvyko į Tramblą tuoj po keturių ypač 
bjauriai pagiringas — nepadėjo nei dviejų valandų priešpiečiai, 
nei valandos nuomygis. 

Džo Rojus atrodė itin sudirgęs. Jis perleido per rankas iš- 
siunčiamą paštą, tačiau sulaikė didelį raudoną, nestandartinių 
matmenų voką. 

— Mes rengiamės apšvarinti šį vyruką, — pasakė jis, pa- 
tapšnodamas voku į stalą. 

— Kas jis toks? 

— Kažkoks Brentas, nuo Filadelfijos. Slepiasi už pašto dė- 
žutės, tad turėsite išbaidyti jį iš krūmų. 

— Kiek? 

— Puse milijonų baksų. 

Paraudusios Trevoro akys susiaurėjo, išdžiūvusios lūpos pra- 
siskyrė. Jis mintyse paskaičiavo — įsidės kišenėn 167 000 dole- 
rių. Galbūt jam ir nereikia viso milijono baksų, kad galėtų už- 
trenkti savo kontoros duris ir išvykti į Karibus. Rasi užtektų ir 
pusės. Ir jis jau gana arti to. 

— Juokaujate, — pasakė jis, tačiau žinojo, kad Spaiseris ne- 
juokauja. Spaiseris neturi humoro jausmo, 0 į savo pinigus tai 
tikrai rimtai Žiūri. 

— Ne. Ir mes keičiame jūsų dalį. 

:— Nė velnio. Sandėris lieka sandėriu. 

— Sandėrius visados galima pakeisti. Nuo šiol jūs gausite 
tiek pat kiek ir mes. Ketvirtadalį. 

— Nieko nebus. 

— Tuomet jūs atleistas. 

— Negalite manęs atleisti. 

— Ką tik tai padariau. Ką, jūs manote, mes nesurasime kito 
apsukruolio teisininko, kuris gabentų mums paštą? 

— Aš pernelyg daug žinau. — Staiga Trevorui užsiplieskė 
skruostai, liežuvis suskirdo. 

— Nepervertinkite savęs. Nesate jau toks neįkainojamas. 

— Taip, esu. Aš Žinau viską, kas čia dedasi. 

— Mes taip pat, puikuoli. Tik skirtumas tas, kad mes jau už 
grotų. Daugiausia prarasite jūs. Per daug prieš mane šakositės — 
kaipmat atsisėsite šioje stalo pusėje. 

Skausmo žaibai trenkė Trevorui kakton, ir jis užsimerkė. Ne- 
turėjo jėgų ginčytis. Kodėl praeitą naktį taip ilgai užsibuvo pas 
Pitą? Kai susitinka su Spaiseriu, privalo būti aštraus proto. O 
dabar šit sėdi pavargęs ir pusgirtis. 

Galva susvaigo, ir jis pagalvojo, kad tik vėl nesusivemtų. Pa- 
skaičiavo: juodu ginčijasi dėl skirtumo tarp 167 000 ir 125 000 
dolerių. Jeigu atvirai, tai abi sumos Trevorui visai neblogai skam- 
bėjo. Juk negalįs rizikuoti būti atleistas, nes sugebėjo atstumti nuo 
savęs ir tuos kelis klientus, kuriuos dar turėjo. Praleisdavo konto- 
roje mažiau laiko, neatsakydavo į jų skambučius. Buvo suradęs 
kur kas turtingesnį pajamų šaltinį, tad velniop niekingą lakstymą 
pėsčiomis po pliažus. 

Be to, jam toli iki Spaiserio. Tas žmogus be sąžinės. Nedo- 
ras, klastingas-ir pasiryžęs sugriebti kuo daugiau pinigų. 

— Ar Bičas ir Jarberis tam pritaria? — paklausė jis, puikiai 
suvokdamas, jog taip, ir suvokdamas, kad net jeigu šie ir nepri- 
tartų, jis vis tiek niekad to nesužinotų. 

— Be abejo. Juk jie atlieka visą darbą. Kodėl turėtumėte 
gauti daugiau už juos? 

Iš tiesų, atrodė šiek tik neteisinga. 

— Gerai, gerai, — numojo Trevoras, vis dar suremtas skaus- 
mo. — Ne veltui visi jūs kalėjime. 

— Ar ne per daug geriate? 

— Ne! Kodėl klausiate? 

— Pažinojau girtuoklių. Daugybę jų. Jūs velniškai į juos pa- 
našus. 

— Dėkui. Žiūrėkit savo reikalų, aš žiūrėsiu savųjų. 

— Tvarka. Bet niekas nenori advokato girtuoklio. Jūs tvar- 
kote visus mūsų pinigus versle, kuris labai nelegalus. Šiek tiek 
bare atpalaiduosite liežuvį, ir kas nors ims klausinėti. 

— Aš gebu save valdyti. 
melžiam kai kuriuos žmones, darom jiems žalą. Jeigu būčiau ki- 
tame mūsų mažytės aferos gale, prieš išsiskirdamas su pinigais 
pajusčiau pagundą atvažiuoti čia ir pamėginti gauti kai kurių at- 
sakymų. 

— Jie pernelyg išsigandę. 

— Vis dėlto nepraraskit budrumo. Svarbu, kad būtumėte vi- 
sados blaivus ir viskam pasirengęs. 

— Labai dėkui. Dar kas nors? 

— Taip, turiu jums kai kurias rungtynes. Pirmyn prie rimtų 
dalykų! — Spaiseris atsivertė laikraštį, ir juodu ėmė aptarinėti, 
už ką statyti. 

Tramblo pakraštyje kaimo krautuvėlėje Trevoras nusipirko 
kvortą alaus ir burzgėdamas atgalios į Džeksonvilį pamažėle 
gurkšnojo. Kaip įmanydamas stengėsi negalvoti apie pinigus, bet 
mintys neklausė. Sudėjus jo ir jų sąskaitas, užsienyje paslėpta 
per 250 000 dolerių, tuos pinigus panorėjęs jis galėtų pasiimti 
bet kuriuo metu. Pridėk prie jų dar pusę milijono baksų ir — ką 
gi, jis tiesiog negali susilaikyti neskaičiavęs — ir bus 750 000! 

Ir pats gražumėlis: jis niekad nebūtų nutvertas vagiantis ne- 
švarius pinigus. Nukentėjusieji nuo Brolijos nesiskundžia, nes 
jiems gėda. Jokių įstatymų jie nepažeidinėjo. Paprasčiausiai bu- 
vo įbauginti. Antra vertus, Brolija daro nusikaltimus. Tad kam 
pasiskųstų, jeigu jų pinigai išgaruotų? 

Turi liautis apie tai galvojęs. 

Tačiau kaip jie, Brolija, galėtų jį pagauti? Plaukios sau bur- 
laiviu tarp salų, apie kurias jie nė girdėt negirdėję. O kai galop 
bus išleisti laisvėn, ar turės jie tiek energijos, pinigų ir valios, 
kad susektų jį? Žinoma, ne. Juk jie seniai. Bičas Tramble vei- 
kiausiai ir numirs. 

— Liaukis! — sudraudė save 

Užėjo į “Javos pakrantę", išgėrė trigubą porciją baltintos ka- 
vos ir sugrįžo kontoron pasiryžęs nuveikti ką nors naudinga. Įsi- 
jungė internetą ir susirado kelių privačių seklių Filadelfijoje pa- 
vardes. Buvo jau beveik šešios, kai jis pradėjo skambinti. Į pir- 
mus du skambučius atsiliepė autoatsakikliai. 

Į trečiąjį, Edo Panjocio kontoron, atsiliepė pats seklys. Tre- 

voras paaiškino esąs teisininkas iš Floridos ir turįs skubią už- 
duotį Aper Darbyje. 

— Tvarka. Kas per užduotis? 

— Bandau čionai atsekti kai kurį paštą, — sklandžiai pame- 
lavo Trevoras. Buvo tai daręs pakankamai dažnai, taigi gerai su- 
repetavęs. — Gana svarbi skyrybų byla. Atstovauju Žmonai, ir 
man atrodo, kad vyras slepia pinigus. Šiaip ar taip, man reikia 
ten žmogaus, kuris sužinotų, kas nuomojasi vieną pašto dėžutę. 

— Jūs turbūt juokaujate. 

— Anaiptol. Kalbu labai rimtai. 

— Jūs norite, kad aš šniukštinėčiau po pašto skyrių? 

— Juk tai tik paprasčiausias detektyvo darbas. 

— Klausykit, drauguži, aš labai užsiėmęs. Paskambinkit kam 
nors kitam. — Panjocis padėjo ragelį, matyt, ėmėsi svarbesnių 
reikalų. Trevoras tylom prakeikė jį, paskui surinko kitą numerį. 
Pabandė dar porą kartų, bet kiekvienąsyk padėjo ragelį, nes atsi- 
liepė autoatsakikliai. Ką gi, pabandysiąs vėl rytoj. 


Kitapus gatvės Klokneris dar vieną kartą klausėsi trumpo 
pokalbio su Panjociu, paskui paskambino į Langlį. Paskutinis dė- 
lionės fragmentėlis stojo savo vieton, ir p. Deviliui būtų įdomu 
tai tuoj pat sužinoti. 

Besikliaunanti įmantriais žodžiais, saldžialiežuvyste ir pa- 
traukliomis fotografijomis, apgaulė veikė nesudėtingai. Naudo- 
josi Žmonių geismu ir atsipirkdavo vien tik dėl jų baimės. Jos 
mechanizmą padėjo išsiaiškinti Garbo aplankas ir Brento Vaito 
atvirkštinė apgaulė, taip pat kiti jų perimti laiškai. 

Tik vienas klausimas buvo likęs neatsakytas. Kai pašto dė- 
žutėms išsinuomoti Žmonės naudojosi prasimanytomis pavardė- 
mis, kaip Brolija sužinodavo savo aukų tikrąsias pavardes? Te- 
lefono skambučiai į Filadelfiją ką tik davė jiems atsakymą. Tre-. 
voras paprasčiausiai nusamdydavo vietinį privatų detektyvą, ma- 
tyt, kokį nors ne itin užimtą kaip p. Panjocis. 

Buvo bemaž dešimta, kai Devilis pagaliau galėjo nueiti pas 
Tedį. Demilitarizuotoje zonoje šiaurės korėjiečiai pašovė dar vie- 
ną amerikiečių kareivį, tad nuo vidudienio Tedis dorojosi su pa- 
sekmėmis. Kai Devilis įžengė į bunkerį, jis kramsnojo sūrį su 
krekeriais, užsigerdamas dietiška kola. 

— Taip ir maniau, — pasakė, išklausęs trumpą pranešimą. 
Tedžio įgimta nuojauta, ypač po laiko, buvo nepaprasta. 

— Žinoma, tai reiškia, kad teisininkas galėtų nusamdyti ką 
nors čia, kad išsiaiškintų tikrąją Elo Konajerso tapatybę, — pa- 
sakė Devilis. 

— Kokiu būdu? 

— Reikia turėti omenyje keletą būdų. Pirmas — sekimas, visai 
taip, kaip mes pagavome Leiką tykinant prie savo dėžutės. Stebėti 
pašto skyrių. Tai šiek tiek rizikinga, nes visai tikėtina, kad į tave 
atkreips dėmesį. Antra — papirkimas. Penki šimtai baksų pašto tar- 
nautojui daug kur suveiktų. Trečia — kompiuteriniai duomenys. Tai 
ne itin įslaptinta medžiaga. Vienas iš mūsų vyrukų ką tik įsigavo į 
centrinio pašto Evansvilyje, Indianos valstijoje, duomenų banką ir 
gavo visų dėžučių nuomotojų sąrašą. Atsitiktinis bandymas, jam te- 
prireikė valandos. Tai aukštoji technologija. Žemoji — paprasčiau- 
siai įsilaužti nakčia į paštą ir apieškoti. 

— Kiek jis už tą moka? 

— Nežinau, bet netrukus sužinosime, kai nusamdys seklį. 

— Jį reikia neutralizuoti. 

— Pašalinti? 

— Dar ne. Verčiau pirma aš jį papirkčiau. Jis — mūsų lan- 
gas. Jeigu dirbs mums, žinosime viską ir laikysime jį atokiai nuo 
Konajerso. Parenkite planą. 

— Tai ar pašalinti? 

— Pirmyn, renkitės, bet mums nėra ko skubėti. Bent dar ne. 


23 


Pietiečiams Aronas Leikas iš tiesų patiko — savo meile gin- 
klams, bomboms, tvirtoms kalboms ir karinei parengčiai. Jis už- 
tvindė Floridą, Misisipę, Tenesį, Oklahomą ir Teksasą reklami- 
niais skelbimais, kurie buvo dar rėksmingesni nei pirmieji. O Te- 
džio Žmonės užtvindė tas pačias valstijas didesniu kiekiu grynų- 
jų pinigų, nei kada nors anksčiau tie rinkimų išvakarėse pereida- 
vo iš rankų į rankas. 

Rezultatas — dar viena triuškinama pergalė: mažąjį Super- 

antradienį Leikas laimėjo 260 delegatų iš 312 rinktųjų. Kai kovo 
14 dieną buvo suskaičiuoti balsai, paaiškėjo 1301 delegatas iš 
bendro 2066 skaičiaus. Leikas tvirtai pirmavo prieš gubernato- 
rių Tarį — 801 prieš 390. 

Lenktynės buvo nulemtos, jeigu tik neatsitiks kokia nors ne- 
tikėta katastrofa. 


Pirmoji Basterio užduotis Tramble buvo darbuotis su pikt- 
žolių ravėtuvu, ir už tai jis pradžiai gaudavo dvidešimt centų per 
valandą. Turėjo dvi galimybes: arba tai, arba šiūruoti grindis val- 
gykloje. Jis pasirinko ravėti piktžoles, nes mėgo saulę ir buvo 
sau pasižadėjęs, kad jo oda taip nenubals kaip kai kurių čia ma- 
tytų praradusių spalvą kalinių. Nei jis nutuks kaip ante. Juk čia 
kalėjimas, vis kartojo sau, kaip jie gali taip nutukti? 

Jis uoliai darbavosi skaisčioje saulėje, palaikė įdegį, žadėjo 
sau išsaugoti plokščią pilvą ir stengėsi kuo daugiau judėti. Bet 
po dešimties dienų Basteris suprato, kad keturiasdešimt aštuo- 
nerių metų netesės. 

Keturiasdešimt aštuoneri metai! Tokio laiko jis net nepajė- 
gė pradėt įsisąmoninti. Kas gi pajėgtų? 

Pirmąsias dvi paras jis verkė. 

Prieš trylika mėnesių juodu su tėvu tvarkėsi savo prieplaukė- 
lėje, darbavosi prie laivų, dusyk per savaitę žvejodavo įlankoje. 

Jis pamažu darbavosi aplinkui betoninę krepšinio aikštelę, 
kur šėlo triukšminga kova. Paskui perėjo prie didžiulės smėlia- 
dėžės, kur kaliniai kartais žaisdavo tinklinį. Tolumoje bėgimo 
taku žingsniavo vieniša figūra, senyvos išvaizdos vyriškis ilgais, 
žilais, arklio uodegėle surištais plaukais, be marškinių. Atrodė 
kažkur matytas. Basteris plušėjo palei abu šaligatvio kraštus, pa- 
mažu artėdamas prie bėgimo tako. 

Vienišius Žygeivis buvo Finas Jarberis, vienas iš teisėjų, ban- 
džiusių jam padėti. Judėjo ovaliu ratu pastoviu žingsniu, lygiai 
laikydamas galvą, tvirtais, tiesiais pečiais ir nugara — kad ir ne 
atletiškumo įsikūnijimas, bet kaip šešiasdešimtmečiui vyrui vi- 
sai neblogai. Žingsniavo basas, plika nugara, prakaitas varvėjo 
suplukusia jo nugara. 

Basteris išjungė ravėtuvą ir paguldė jį ant žemės. Jarberis 
priartėjo ir išvydęs vaikinuką šūktelėjo: 

— Sveikas, Basteri. Kaip laikais? 

— Aš vis dar čia. Nieko prieš, jei paėjėsiu su jumis? 

— Anaiptol, — atsakė Jarberis, nelėtindamas žingsnių rit- 
mo. 

Juodu sukorė aštuntadalį mylios, kol Basteris išdrįso pa- 
klausti: 

— Tai kaip mano apeliacija? 

— Ją peržiūri teisėjas Bičas. Prie nuosprendžio, atrodo, ne- 
prikibsi, ir tai nėra gera žinia. Daug vyriokų čia patenka su nuosp- 
rendžių spragomis, todėl paprastai mes galime išsiųsti vieną kitą 
prašymą ir pasiekti, kad būtų numesti keli meteliai. Bet jūsų at- 
veju, deja, taip nėra. 

— Ką padarysi. Ką reiškia keleri, kai gavęs keturiasdešimt 
aštuonerius? Dvidešimt aštuoneri, trisdešimt aštuoneri, keturias- 
dešimt aštuoneri, koks skirtumas? 

— Vis tiek turite teisę paduoti apeliaciją. Egzistuoja tiki- 
mybė, kad sprendimas bus panaikintas. 

— Menka tikimybė. 

— Nereikia prarasti vilties, Basteri. — Jarberio paguoda bu- 
vo menkai įtikinanti. Palaikyti nors kruopelytę vilties reiškė pa- 
laikyti tikėjimą sistema. O Jarberis išties ja visai netikėjo. Pagal 
tą patį įstatymą, kurį kadais gynė, buvo neteisingai apkaltintas 
ir pasodintas. 

Tačiau Jarberis nors turėjo priešų ir bemaž galėjo suprasti, 
kodėl šie jo ėmėsi. 

O šis vargšas bernelis nepadarė nieko bloga. Jarberis pa- 
kankamai perskaitė jo bylos, kad tikėtų, jog Basteris visiškai ne- 
kaltas, — dar viena pernelyg uolaus prokuroro auka. 

Paaiškėjo, bent iš bylos protokolų, kad vaikinuko tėvas gal- 
būt nuslėpė šiek tiek pinigų, bet nieko rimta. Nieko, už ką būtų 
galima užsidirbti 160-ies puslapių kaltinamąją išvadą dėl grupi- 
nio nusikaltimo. 

Viltis. Net mąstyti apie tą žodį jam atrodė veidmainiška. Ape- 
liaciniai teismai dabar prigrūsti dešiniųjų įstatymo ir tvarkos pro- 
paguotojų, ir retai kuri nors narkotikų byla būdavo atšaukiama. 
Jie paprasčiausiai trinktels vaikinuko apeliaciją guminiu ant- 
spaudu ir tars sau patiems, kad daro gatves saugesnes. 

Didžiausias bailys buvo teisėjas, bylą vedęs teisėjas. Iš pro- 

kurorų ir tikimasi, kad šie gatavi apkaltinti visą pasaulį, bet juk 
teisėjai turėtų atsijoti šalutinius kaltinamuosius. Basteris su tė- 
vu turėjo būti atskirti nuo kolumbiečių bei jų šutvės ir išsiųsti 
namo prieš prasidedant bylos nagrinėjimui. 

Dabar vienas miręs. Kitas sužlugdytas. Ir federalinėje kri- 
minalinėje sistemoje niekam nė motais. Tai tik dar viena narko- 
tikų gauja. 

Pirmame ovalaus rato posūkyje Jarberis sulėtino žingsnį, 
paskui sustojo. Pažvelgė tolyn už apaugusio žole lauko medžių 
linijos link. Basteris irgi pažvelgė. Dešimt dienų jis žvelgė į 
Tramblo perimetrą ir matė, ko tenai nebuvo, — tvoras, spygliuo- 
tą vielą, sargybos bokštelius. 

— Paskutinis vaikinas, kuris iš čia pabėgo, — pasakė Jar- 
beris stebeilydamasis į niekur, — pabėgo pro tuos medžius. Jie 
tęsiasi kelias mylias ir paskui atsiremia į kaimo keliuką. 

— Kas jis toks buvo? 

— Vyrioką vadino Tomiu Edkinsu. Banko tarnautojas iš Šiau- 
rės Karolinos, nutvertas kišant ranką į pinigų puodą. 

— Kas jam nutiko? 

— Jis sukvailiojo ir vieną dieną išėjo. Kol susigriebta, jau 
buvo dingęs šešias valandas. Po mėnesio aptiko jį vieno Kokoa 
Byčo motelio numeryje — ne farai, bet tarnaitės. Gulėjo ant grin- 
dų susirietęs embriono poza, nuogas, čiulpė nykštį ir buvo visai 
netekęs proto. Įgrūdo jį kažkokion psichų prieglaudon. 

— Šešias valandas, a? 

— Aha, maždaug kartą per metus taip nutinka. Kas nors pa- 
prasčiausiai ima ir išeina. Pranešama farams mieste, kur tu gy- 
venai, tavo pavardė įtraukiama į nacionalinius kompiuterius, 
įprastinė rutina. 

— Kiek jų pagavo? 

— Beveik visus. 

— Beveik? 

— Aha, bet juos pagavo, nes elgėsi kaip mulkiai. Nusiger- 
davo baruose. Vairuodavo automobilį neįjungę užpakalinių švie- 
sų. Apsilankydavo pas savo draugužes. 

— Vadinasi, jeigu turi proto, gali išdegti? 

— Žinoma. Rūpestingai suplanavus, turint šiek tiek skam- 
bančių, būtų nesunku. 

Juodu vėl pradėjo žingsniuoti, bet kiek lėčiau. 

— Pasakykit man, pone Jarberi, — prašneko Basteris. — 
Jeigu jums prieš akis būtų keturiasdešimt aštuoneri metai, ar jūs 
išeitumėte? 

— Taip. 

— Bet aš neturiu nė cento. 

— Aš turiu. 

— Tuomet jūs man padėsit? 

— Pažiūrėsim. Neskubėkite. Apsipraskite čia. Naujokus ati- 
džiau stebi, bet ilgainiui jus pamirš. 

Basteris jau šypsojosi. Ką tik jo bausmė buvo gerokai su- 
mažinta. 

— Ar žinote, kas nutiks, jeigu jus pagaus? — paklausė Jar- 
beris. 

— Al, primes dar kelerius metus. Baisaus čia daikto. Galbūt 
gausiu penkiasdešimt aštuonerius. Ne, sere, jeigu mane sučiups, 
paleisiu sau kulką į kaktą. 

— Ir aš taip padaryčiau. Turite būti pasirengęs apleisti šalį. 

— Ir kur vykti? 

— Visur, kur atrodysite kaip vietinis ir kur neišduoda Jung- 
tinėms Valstijoms. 

— Konkrečiai kur? 

— Argentinon ar Čilėn. Kalbate ispaniškai? 

— Ne. 

— Pradėkite mokytis. Žinote, čia mes vedam ispanų kalbos 
pamokas. Moko kai kurie vyrukai iš Majamio. 

Ratą juodu nužingsniavo tylėdami, Bastėris vis svarstė apie 
savo ateitį. Kojos palengvėjo, pečiai išsitiesino, jis niekaip ne- 
pajėgė nuginti sau nuo veido šypsenos. 

— Kodėl jūs man padedate? — pagaliau paklausė jis. 

— Todėl, kad jums dvidešimt treji. Labai jaunas ir labai ne- 
kaltas. Jus sumalė sistema, Basteri. Turite teisę priešintis bet ko- 
kiomis priemonėmis. Ar turite draugužę? 

— Panašiai. 

— Užmirškite ją. Ji tik įklampins jus į bėdą. Be to, nejau 
manote, kad ji lauks keturiasdešimt aštuonerius metus? 

— Ji pažadėjo. 

— Meluoja. Jau linksminasi su kitais. Užmirškite ją, jeigu 
nenorite, kad jus sučiuptų. 

Taip, tikriausiai jis teisus, pagalvojo Basteris. Dar negavo 
nuo jos laiško, ir nors ji gyvena vos keturias valandas kelio nuo 
Tramblo, dar neprisiruošė atvažiuoti. Dusyk juodu kalbėjosi te- 
lefonu, ir jai, atrodo, terūpėjo, ar prie jo niekas nesikabinėjo. 

— Nėra vaikučių? 

— Ne. Bent apie kuriuos žinočiau. 

— Kaip dėl jūsų motinos? 

— Ji mirė, kai aš buvau dar labai mažas. Mane užaugino 
tėtis. Buvome tik mudu dviese. 

— Tuomet jūs tinkamiausias vaikinas išeiti. 

— Norėčiau pasitraukti dabar. 

— Kantrybės. Reikia kruopščiai suplanuoti. 

Dar vienas ratas, ir Basteris panoro spurtuoti. Nepajėgė nič- 
nieko prisiminti, ko galėtų ilgėtis Pensakoloje. Ispanų pradžia- 
mokslį jis praėjo vidurinėje, ir nors nieko neprisiminė, nebuvo 
labai sunku įveikti medžiagą. Jis greitai atgriebs, kas pamiršta. 
Lankys kursus ir sukinėsis tarp lotynų amerikiečių. 

Kuo ilgiau jis Žingsniavo, tuo labiau troško, kad nuospren- 
dis būtų patvirtintas. Ir kuo greičiau, tuo geriau. Jeigu šis bus 
atšauktas, gausiąs iškęsti dar vieną teismo procesą, o kitu prisie- 
kusiųjų žiuri jis nė kiek nepasitikėjo. 

Basteris troško bėgti, pradėti nuo žolės lauko iki pamiškės, 
paskui per mišką iki kaimo keliuko, kur nežinojo, ką toliau da- 
rys. Bet jeigu pamišęs banko tarnautojas sugebėjo išeiti ir nu- 
kakti iki Kokoa Byčo, sugebės ir jis. 

— Kodėl jūs neišėjote? — paklausė Jarberį. 

— Mąsčiau apie tai. Bet po penkerių metų mane išleis. Tiek 
galiu ištverti. Tuomet būsiu šešiasdešimt penkerių, geros svei- 
katos ir su tikimybe pratraukti dar šešiolika metų. Štai dėl ko aš 
gyvenu, Basteri, dėl paskutiniųjų šešiolikos. Nenoriu atsigręži- 
nėti atgal. 

— Kur jūs pasiduosite? 

— Dar nežinau. Gal į kokį kaimuką Italijos provincijoje. 
Gal į Peru kalnus. Galiu rinktis iš viso pasaulio ir kasdien ištisas 
valandas vien tik ir svajoju apie tai. 

— Tad turite daugybę pinigų? 

— Ne, bent link to einu. 

Tai kėlė daug klausimų, bet Basteris juos nuleido tylomis. 

Pradėjo išmokti, kad kalėjime geriausia visus klausimus pasilai- 
kyti sau. 

Pavargęs Basteris sustojo prie savo ravėtuvo. 

— Dėkui, pone Jarberi, — tarė jis. 

— Nėr už ką. Telieka tai tarp mudviejų. 

— Be abejo. Aš visad pasirengęs pasišnekėti, kai tik turėsi- 
te noro. 

Žingsniuodamas dar vieną ratą, Finas nutolo, jo šortai da- 
bar buvo permirkę prakaitu, žila arklio uodegėlė nukarusi nuo 
drėgmės. Basteris stebėjo jį Žygiuojant, paskui sekundėlę pažvel- 
gė per žolės lauką medžių link. 

Šią akimirką jam regėjosi visas kelias iki pat Pietų Amerikos. 

Du ilgus, sunkius mėnesius nuo pakrantės iki pakrantės dvi- 
dešimt šešiose valstijose Aronas Leikas ir gubernatorius Taris 
žengė petys į petį, koja kojon, balsavus beveik 25 milijonams 
rinkėjų. Jie privalėjo ištverti aštuoniolikos valandų darbo die- 
nas, žiaurius tvarkaraščius, nepaliaujamas keliones — įprastą pre- 
zidentinių lenktynių beprotybę. 

Tačiau jie taip pat uoliai stengėsi išvengti ir debatų akis į akį. 
Taris jų nenorėjo ankstyvuosiuose pirminiuose, nes buvo rimčiau- 
sias pretendentas. Turėjo sukurtą struktūrą, pinigų, palankius vie- 
šosios nuomonės apklausos rodiklius. Kam įteisinti opoziciją? 
Leikas jų nenorėjo, nes nacionalinėje scenoje buvo naujokas, pra- 
dedantysis kampanijoje dėl vertingo prizo, o be to, buvo kur kas 
patogiau slėptis už parašyto iš anksto scenarijaus ir draugiškos 
kameros, taip pat prireikus varyti reklaminius siužetus. Tiesiogi- 
nių debatų rizika paprasčiausiai buvo pernelyg didelė. 

Tedis irgi nenorėjo nė pagalvoti apie juos. 

Tačiau kampanijos keičiasi. Aiškūs pretendentai nublanks- 
ta, nereikšmingos problemos tampa svarbiomis, spauda gali su- 
kelti krizę vien iš nuobodulio. 

Taris nusprendė, kad jam reikia debatų, nes buvo subankru- 
tavęs ir prakišinėjo vienus pirminius po kitų. 

— Aronas Leikas bando nupirkti šiuos rinkimus, — vis kar- 
tojo jis. — Ir aš noriu susitikti su juo kaip vyras prieš vyrą. — 
Tai skambėjo gražiai, ir spauda nuvalkiojo tuos žodžius iki ba- 
nalybės. 

— Jis bėga nuo debatų, — pareiškė Taris, ir šunaujai tai irgi 
patiko. 

— Gubernatorius vengia debatų nuo pat Mičigano, — stan- 
dartiškai atšaudavo Leikas. 

Ir taip tris savaites juodu žaidė “jis bėga nuo manęs“, kol jų 
žmonės sutarė dėl detalių. 

Leikas nelabai norėjo debatų, tačiau anksčiau ar vėliau rei- 
kės forumo, nors savaitę po savaitės skynė pergales, triuškino 
priešininką, kuris jau ilgą laiką silpo. Savo paties ir G-PAKO 
surengtos viešosios nuomonės apklausos atskleidė didelį rinkėjų 
susidomėjimą juo, bet daugiausia todėl, kad buvo naujas, gražus 
ir galintis, matyt, laimėti rinkimus. 

Nors pašaliečiai apie tai nieko nežinojo, viešosios nuomo- 
nės apklausos taip pat išryškino kai kurias labai silpnas vietas. 
Pirma — tai vieną problemą eksploatuojanti Leiko kampanija. 
Gynybos išlaidos gali sudominti rinkėjus tik tam tikram laikui, 
todėl apklausose atsispindėjo didelis jų susirūpinimas, kokia Lei- 
ko pozicija dėl kitų problemų. 

Antra, hipotetinėje lapkričio dvikovoje Leikas žengė, vis dar 
penkiais punktais atsilikęs nuo viceprezidento. Rinkėjai buvo pa- 
vargę nuo jo, bet bent žinojo, kas jis toks. Leikas daugeliui tebe- 
buvo paslaptis. Be to, iki lapkričio abu kelis kartus dar surengs 
debatus. Leikui, kuris jau turėjo nominaciją kišenėje, reikėjo įgyti 
patirties. 

Nebuvo lengviau ir dėl Tario, nuolat klausinėjančio: “Kas 
toks Aronas Leikas?" Anas iš savo dar užsilikusių menkų lėšų 
činė spausdinti buferių lipdukus su jau išpopuliarėjusiu klausi- 
mu: “Kas Toks Aronas Leikas?" 

(Bemaž kas valandą tą klausimą sau užduodavo ir Tedis, bet 
dėl visai kitos priežasties.) 

Debatai buvo numatyti Pensilvanijoje, nedideliame liutero- 
hų koledže su jaukia auditorija, gera akustika ir apšvietimu, leng- 
vul valdomais žiūrovais. Abiejų stovyklų karštai ginčytasi dėl 
menkiausių smulkmenų, bet kadangi ir vienai, ir kitai pusei de- 

batai buvo reikalingi, susitarimas galiausiai pasiektas. Aptariant 
tikslią renginio mastą, prieita mažne iki kumštynių, bet sykį su- 
reguliavus ginčytinus klausimus, visi kažką laimėjo. Žiniasklai- 
da laimėjo tris reporterius, galėsiančius vienos debatų atkarpos 
metu scenoje tiesiogiai uždavinėti klausimus. Žiūrovai laimėjo 
dvidešimt minučių, per kurias galės klausti bet ko, ir niekas jų 
klausimų neatsijos. Taris, teisininkas, pageidavo penkių minu- 
čių įžanginėms pastaboms ir dešimties minučių baigiamajam pa- 
reiškimui. Leikas pageidavo trisdešimties minučių debatams su 
Tariu vienas prieš vieną, be paramos iš šalies, be arbitro, vien 
tik jie du, apsimainantys smūgiais be jokių taisyklių. Tai išgąs- 
dino Tario stovyklą ir vos nesužlugdė reikalo. 

Laidos vedėjas buvo vietinio visuomeninio radijo įžymybė, 
tad kai jis ištarė: “Labas vakaras, maloniai kviečiame į pirmus ir 
vienintelius debatus tarp gubernatoriaus Vendelo Tario ir kon- 
gresmeno Arono Leiko“, apytikriu paskaičiavimu prie televizo- 
rių ekranų sėdėjo 18 milijonų žiūrovų. 

Taris vilkėjo tamsiai mėlynu kostiumu, kurį jam parinko 
žmona, standartiniais melsvais marškiniais ir standartiniu kak- 
laraiščiu su raudonais ir mėlynais dryželiais. Leikas — elegan- 
tišku šviesiai rudu kostiumu, baltais marškiniais su plačiai pra- 
skirtų kampukų apykakle ir kaklaraiščiu raudonos, kaštoninės ir 
pustuzinio kitokių spalvų. Visas ansamblis buvo parinktas madų 
konsultanto ir numatytas scenos spalvoms papildyti. Leiko plau- 
kai buvo padažyti, dantys — nubalinti. Keturias valandas jis pra- 
leido gulėdamas soliariume. Atrodė lieknas ir šviežutėlis, nekan- 
traujantis išeitį į sceną. 

Gubernatorius Taris irgi buvo gražus vyras. Tačiau nors buvo 
tik ketveriais metais vyresnis už Leiką, kampanija labai atsiliepė 
jo išvaizdai. Akys nuvargusios ir paraudusios. Priaugo kelis sva- 
rus, — ypač tai matėsi iš veido. Kai jis pradėjo savo įžangines 
pastabas, prakaito lašeliai išmušė kaktą ir blizgėjo nuo šviesų. 

Tradiciškai mąstant, Taris turėjo daugiau ką prarasti, nors jau 
itin daug buvo praradęs. Sausio pradžioje tokie įžvalgūs pranašai 
kaip žurnalas Time jį apskelbė turintį nominaciją ranka pasiekia- 
mą. Jau prieš trejus metus buvo pradėjęs rengtis rinkimams. Jo 
kampanija buvo grindžiama paprastų Žmonių parama ir juodu dar- 
bu. Kiekvienas rinkiminės apylinkės partinis organizatorius ir bal- 

savimo punkto darbuotojas Ajovoje ir Niu Hampšyre buvo gėrę drau- 
ge su juo kavą. Organizacinė jo veikla buvo nepriekaištinga. 

Paskui atsirado Leikas su savo apsukria reklama ir viena pro- 
blemine magija. Tariui verkiant reikėjo arba stulbinančio asme- 
ninio pasirodymo, arba žioplos Leiko klaidos. 

Jis nepasiekė ne viena, nei kita. Burtai lėmė, kad jis turėjo 
pradėti pirmas. Negrabiai vaikščiodamas po sceną, nors iš pas- 
kutiniųjų stengėsi atrodyti laisvai, vis užmiršdamas, ką buvo iš 
anksto pasirašęs, savo įžanginėmis pastabomis jis bjauriai pai- 
niojosi. Taip, kadaise buvo teisininkas, tačiau specializavosi įvai- 
raus draudimo srityje. Pamiršdamas vieną mintį po kitos, jis su- 
grįžo prie sau įprastos temos — čia esantis ponas Leikas bandąs 
nusipirkti šiuos rinkimus, nes neturįs ką pasakyti. Jo tonas labai 
greit tapo pagiežingas. Leikas dailiai šypsojosi — priešininko 
žodžiai nuo jo slydo kaip vanduo nuo žąsies. 

Silpna Tario pradžia padrąsino Leiką, suteikė pasitikėjimo 
savimi ir paskatino likti tribūnoje, už kurios jautėsi saugus, be 
to, čia gulėjo jo užrašai. Jis pradėjo sakydamas esąs čia ne tam, 
kad drabstytųsi purvais, nes gerbiąs gubernatorių Tarį, tačiau jie 
ką tik klausęsi penkias minutes bei vienuolika sekundžių, deja, 
šis nepasakęs nieko pozityvaus. 

Paskui jis savo oponentui nebeskyrė dėmesio ir trumpai pa- 
gvildeno tris problemas, kurias reikėjo aptarti. Mokesčių naštos 
palengvinimas, socialinės rūpybos reforma ir prekybos defici- 
tas. Nė žodžio apie gynybą. 

Pirmas klausimas nuo reporterių stalo buvo skirtas Leikui ir 
lietė biudžeto perteklių. Ką reikėtų daryti su pinigais? Tai buvo 
nesudėtingas kamuoliukas, pametėtas draugiškai nusiteikusio re- 
porterio, ir Leikas tuoj pat jį pastvėrė. Išsaugoti socialinį draudi- 
mą, atsakė jis, paskui įspūdingai blykstelėdamas objektyvia finan- 
sine kalba, tiksliai nubrėžė, kaip turėtų būti panaudoti pinigai. Pa- 
teikė skaičius, procentus ir prognozes — visa iš atminties. 

Gubernatoriaus Tario atsakymas buvo paprastas — mažinti 
mokesčius. Sugrąžinti pinigus Žmonėms, kurie juos uždirbo. 

Šios apklausos metu Leikas pelnė keletą taškų. Abu kandi- 
datai buvo gerai pasirengę. Tačiau netikėta pasirodė tai, kad Lei- 
kas, žmogus, kuris norėjo, kad jam priklausytų Pentagonas, bu- 
vo itin gerai pasikaustęs dėl visų kitų dalykų. 

Debatai perėjo į įprastas abipusio keitimosi nuomonėmis vė- 
žes. Žiūrovų auditorijos klausimai buvo visiškai nuspėjami. Vi- 
sas linksmumas prasidėjo, kai kandidatams buvo leista klausinė- 
ti vienas kitą. Taris pradėjo pirmas ir, kaip ir tikėtasi, paklausė 
Leiką, ar šis bandąs nusipirkti rinkimus. 

— Jūs nesijaudinote dėl pinigų, kai turėjote jų daugiau nei 
kas nors kitas, — atšovė Leikas, ir publika pagyvėjo. 

— Penkiasdešimties milijonų dolerių aš neturėjau, — išsi- 
gynė Taris. 

— Neturiu ir aš, — metė Leikas. — Panašiau, kad šešiasde- 
šimt milijonų, ir jie plūsta greičiau, nei mes spėjam skaičiuoti. 
Plūsta 1š dirbančiųjų ir Žmonių su vidutiniškomis pajamomis. Aš- 
tuoniasdešimt vieną procentą mūsų šelpėjų sudaro uždirbantys 
mažiau nei keturiasdešimt tūkstančių dolerių per metus. Ar tie 
žmonės ko nors nenutuokia, gubernatoriau Tari? 

— Privalėtų būti ribos, kiek kandidatas galėtų išleisti. 

— Sutinku. Ir aš aštuoniais atskirais atvejais Kongrese bal- 
savau už ribas. O jūs, antra vertus, niekad neužsiminėte apie ri- 
bas, kol nepristigote pinigų. 

Gubernatorius Taris nelyginant Kveilas* įsispitrijo į kame- 
rą sustingusiu automobilio žibintų nutvieksto elnio žvilgsniu. Ke- 
letas Leiko Žmonių publikoje susijuokė pakankamai garsiai, kad 
būtų išgirsti. 

Prakaito lašeliai vėl išrasojo gubernatoriaus kaktą, kol jis 
sklaidė savo itin didelių matmenų užrašų korteles. Šiuo metu jis 
nebebuvo gubernatorius, bet vis tiek mėgo būti taip tituluoja- 
mas. Po teisybei, jau devyneri metai, kai po vienos kadencijos 
Indianos rinkėjai pasiuntė jį susikrauti daiktų. Leikas tausojo šį 
šūvį dar kelias minutes. 

Tuomet Taris paklausė, kodėl per keturiolika metų Kongre- 
se Leikas balsavo už penkiasdešimt ketverius naujus mokesčius. 

— Aš neprisimenu penkiasdešimt ketverių mokesčių, — at- 
sakė Leikas. — Bet daugelis jų buvo dėl tabako, alkoholio ir azar- 
tinių lošimų. Aš taip pat balsavau prieš asmeninių, korporacinių 


*Ouayle, John Danforth (g. 1947) — JAV prezidento Džordžo Bušo Vyresniojo 
viceprezidentas. Daugelio amerikiečių nuomone, neturėjo reikiamų gabumų ir patirties 
tokiam aukštam postui užimti, dažnai šaipytasi iš jo daromų klaidų. 

pajamų, federalinius atskaitymų nuo atlyginimo ir socialinio 
draudimo mokesčius. Aš nesigėdiju tokių anketinių duomenų. O 
jei kalbame apie mokesčius, gubernatoriau, kaip paaiškinsite fak- 
tą, kad per jūsų ketverius administravimo metus Indianoje asme- 
niniai mokesčiai vidutiniškai padidėjo šešiais procentais? 

Greito atsakymo neišgirdęs, Leikas varė toliau: 

— Norite sumažinti federalines išlaidas, tačiau per jūsų ket- 
verius metus Indianoje valstijos išlaidos padidėjo aštuoniolika 
procentų. Norite sumažinti korporacinius pajamų mokesčius, ta- 
čiau per jūsų ketverius metus Indianoje korporaciniai pajamų mo- 
kesčiai padidėjo trim procentais. Norite nutraukti socialinį aprū- 
pinimą, tačiau kai buvote gubernatorius, keturiasdešimt tūkstan- 
čių Žmonių Indianoje papildomai įtraukta į socialinio aprūpini- 
mo sąrašus. Kaip jūs tai paaiškinsite? 

Kiekvieną su Indiana susijusį smūgį lydėjo kraujas, ir Taris 
jau kybojo ant ringo virvių. 

— Aš nesutinku su jūsų skaičiais, sere, — vargais negalais 
išlemeno jis. — Indianoje mes sukūrėme darbo vietų. 

— Nejaugi? — nusišaipė Leikas ir pakėlė nuo tribūnos po- 
pieriaus lapą, lyg tas būtų federalinis kaltinimas gubernatoriui 
Tariui. — Galbūt ir taip, bet per ketverius jūsų metus beveik še- 
šiasdešimt tūkstančių atleistų darbininkų užsiregistravo darbo bir- 
žoje, — paskelbė jis, nežiūrėdamas į popierių. 

Tikrai, Taris, kaip gubernatorius, turėjo ketverius blogus me- 
tus, bet ekonomika pasitraukė nuo jo į pietus. Visa tai jis buvo 
aiškinęs anksčiau, ir mielai pakartotų vėl, bet, deja, jam buvo 
likę kalbėti per nacionalinę televiziją vos kelios trumpos minu- 
tės. Tad tikrai nevertėtų eikvoti laiko leidžiantis į smulkmenas 
dėl praeities. 

— Čia kovojama ne dėl Indianos, — prisivertė jis nusišyp- 
soti, — o dėl visų penkiasdešimties valstijų. Apie dirbančiuo- 
sius visur, iš kurių bus laukiama daugiau mokesčių jūsų auksu 
klotiems gynybos projektams finansuoti, pone Leikai. Negali būti, 
kad rimtai siūlote padvigubinti Pentagono biudžetą. 

Leikas tvirtai nužvelgė savo oponentą: 

— Labai rimtai. Ir jeigu trokštumėte stiprios kariuomenės, 
irgi kalbėtumėte rimtai. — Ir jis pažėrė virtinę statistinių duo- 
menų, kuriems nebuvo galo, — vieni išplaukė iš kitų. Tai buvo 

įtikinamas įrodymas, kokie neparengti mūsų kariškiai, ir kai jis 
galiausiai baigė, mūsų ginkluotosios pajėgos būtų turėjusios var- 
go netgi įsiveržti į Bermudus. 

Tačiau Taris turėjo priešingą studiją — storą Žvilgantį ran- 
kraštį, parengtą “smegenų centro“, kuriam vadovavo buvusieji 
admirolai. Pamojavo juo prieš kameras ir argumentavo, kad taip 
stiprinti karinę galią nėra reikalo. Pasaulyje viešpatauja taika, 
neskaitant kelių pilietinių bei regioninių karų, kelių ginčų, ku- 
riuose neturime jokio nacionalinio intereso, be to, Jungtinės Vals- 
tijos aiškiai liko vienintelė supervalstybė. Šaltasis karas jau is- 
torija. Kinams dar reikia dešimtmečių, kol pasieks nors iš tolo 
ką nors panašaus į paritetą. Kam apsunkinti mokesčių mokėtojus 
dešimtimis milijonų naujai ginkluotei įsigyti? 

Kurį laiką juodu diskutavo, ir Taris pelnė savo naudai kele- 
tą taškų. Tačiau tai buvo Leiko sritis, ir ginčui tęsiantis paaiškė- 
jo, kad jis išmano kur kas daugiau už gubernatorių. Leikas pa- 
tausojo stipriausią kortą pabaigai. Per savo dešimties minučių 
apibendrinimą jis vėl sugrįžo prie Indianos ir toliau vardijo pa- 
sigailėtinas Tario nesėkmes per vienintelę kadenciją. Leitmoty- 
vas buvo paprastas ir labai paveikus. Jeigu jis nesugebąs valdyti 
Indianos, tai kaip sugebės valdyti visą naciją? 

— Aš nekaltinu Indianos Žmonių, — vienu momentu pareiš- 
kė Leikas. — Po teisybei, jie turėjo išminties sugrąžinti poną Tarį 
į privatų gyvenimą tik po vienos kadencijos. Suprato, kad jis dir- 
ba pasibaisėtinai. Štai kodėl tik trisdešimt aštuoni procentai bal- 
savo už jį, kai paprašė dar ketverių metų. Trisdešimt aštuoni pro- 
centai! Turime tikėti Indianos žmonėmis. Jie pažįsta šį žmogų. Ma- 
tė, kaip jis valdo. Jie padarė klaidą, todėl netrukus nusikratė juo. 
Būtų liūdna, jeigu dabar ir visa šalis padarytų tą pačią klaidą. 

Žaibiška viešosios nuomonės apklausa suteikė Leikui aiš- 
kią persvarą. G-PAKAS tuoj pat po debatų paskambino tūkstan- 
čiui rinkėjų. Beveik 70 procentų jų manė, kad Leikas pasirodė 
geriau. 


Vėlyvo skrydžio iš Pitsbergo į Vičitą metu ore buvo atida- 
ryti keli buteliai šampano, ir mažytė vakaronė prasidėjo. Viešo- 
sios nuomonės apklausos dėl debatų rezultatai vis plaukė, kiek- 
vienas vis geresnis, ir viešpatavo pergalinga nuotaika. 

Savo “Boeinge" Leikas nedraudė alkoholio, tačiau žiūrėjo 
nepalankiai. Jeigu kada kuris nors jo komandos narys ir išmes- 
davo taurelę, visad tą darydavo paskubomis ir slapta. Tačiau kai 
kurias akimirkas derėjo nors kiek atšvęsti. Jis ir pats pasimėga- 
vo dviem taurėm šampano. Jį supo tik artimiausi Žmonės. Padė- 
kojęs pasveikino juos; vien dėl juoko visi žiūrėjo įdomiausius 
debatų fragmentus, tuo tarpu buvo atkimštas dar vienas butelis 
bernatorius Taris atrodydavo ypač sutrikęs; juokas vis garsėjo. 

Bet vakaronė truko neilgai, — visus priveikė nuovargis. Sa- 
vaičių savaites Šie žmonės miegodavo tik po penkias valandas. 
Naktį prieš debatus daugelis miegojo dar trumpiau. Ir Leikas jau- 
tėsi išsekęs. Jis išlenkė savo trečią taurę — pirmąsyk per daugelį 
metų šitiek išgėrė — ir po stora dygsniuota antklode įsitaisė ma- 
syviame odiniame atlošiamajame krėsle. Salono patamsyje visur 
dryksojo kūnai. 

Leiko neėmė miegas, lėktuve jis retai kada miegodavo. Bu- 
vo pernelyg daug dalykų, apie kuriuos reikėjo pagalvoti ir pasi- 
rūpinti. Nesimėgauti pergale debatuose buvo neįmanoma, ir, var- 
tydamasis po antklode, Leikas kartojo sau geriausias vakaro kal- 
bos vietas. Jis pasirodė šauniai, nors to niekad neprisipažintų kam 
nors kitam. 

Nominacija jo rankose. Jis bus pristatytas partijos suvažia- 
vimui, o paskui keturis mėnesius su viceprezidentu kausis — ku- 
ris kurį pagal vieną iš didingiausių Amerikos tradicijų. 

Jis įsijungė sau virš galvos lemputę. Dar kažkas toliau, ne- 
toliese pilotų kabinos, irgi skaitė. Dar vienas, kurio neima mie- 
gas, taigi dar viena salone spingsinti lemputė. Žmonės po ant- 
klodėmis net knarkė, — visu greičiu skriejančių skubrių jaunų 
žmonių miegas. 

Leikas atsidarė lagaminėlį ir išsitraukė nedidelį odinį ap- 
lanką su asmeninės korespondencijos kortelėmis. Jos buvo ketu- 
rių iš šešių colių dydžio, storo popieriaus, balkšvo atspalvio, su 
viršuje ne itin juodu senovišku anglišku šriftu išspausdinta pa- 
varde “Aronas Leikas". Storu antikvariniu “Mont Blanc" plunks- 
nakočiu Leikas pabrėžė kelis žodžius savo kambario draugeliui 
iš koledžo laikų, dabar lotynų kalbos dėstytojui mažame Teksa- 
so koledže. Taip pat parašė padėką debatų vedėjui ir žinutę savo 

koordinatoriui Oregone. Leikas mėgo Klansio romanus. Ką tik 
buvo pabaigęs skaityti paskutinįjį ir patį storiausiąjį, tad brūkš- 
telėjo autoriui giriamąjį laiškutį. 

Kartais jo laiškučiai būdavo ilgi, todėl jis turėjo paprastų, 
tokio pat dydžio ir spalvos kortelių, bet be pavardės. Jis apsidai- 
rė, ar visi aplinkui kietai įmigę, ir greitai parašė: 


Brangusis Riki, 

manau, būtų geriausia mums liautis susirašinėjus. 
Linkiu tau visokeriopos sėkmės reabilitacijoje. 

Nuoširdžiai, Elas 


Aladin Norto adresą, kuris iškilo iš atminties, jis užrašė ant 
neženklinto voko. Paskui grįžo prie savo pavarde pažymėtų kor- 
telių ir parašė keliolika padėkos laiškučių šelpėjams. Parašė dvi- 
dešimčiai, kol pagaliau priveikė nuovargis. Su kortelėmis prieš 
save ir su tebespingsinčia virš galvos lempute jis pasidavė nuo- 
vargiui ir per kelias minutes užsnūdo. 

Nemiegojo nė valandos, kai jį pažadino persigandę balsai. 
Šviesos plieskė, žmonės judėjo ir salone jautėsi dūmai. Iš pilotų 
kabinos garsiai birzgė kažkoks skambutis; galutinai atsipeikė- 
jęs, Leikas susivokė, kad “Boeingo" nosis nukreipta žemyn. Ne- 
trukus įsiviešpatavo visuotinė panika, kai iš viršaus nukrito de- 
guonies kaukės. Metų metus neatidžiai stebėjus, kaip reisų paly- 
dovės prieš pakylant nustatyta tvarka demonstruodavo, kaip elg- 
tis avariniais atvejais, tas prakeiktas kaukes iš tiesų reikės pa- 
naudoti. Leikas užsidėjo savąją ir giliai įkvėpė. 

Pilotas pranešė, kad jie priverstinai leidžiasi Sent Luise. 
Šviesos sumirksėjo, ir kažkas netikėtai sukliko. Leikas atsisto- 
jęs norėjo pavaikštinėti po saloną ir visus nuraminti, tačiau kau- 
kė neleido pajudėti iš vietos. Skyriuje už jo sėdėjo dvi dešimtys 
reporterių ir Slaptosios tarnybos agentai. 

Galbūt oro kaukės ten nenukrito, pagalvojo jis, ir pasijautė 
prasikaltęs. 

Dūmai sutirštėjo, ir šviesos užgeso. Prasidėjus panikai, nors 
ir trumpą akimirką, Leikui pavyko sykį ar du racionaliai pagal- 
voti. Jis greitai sugriebė korespondencijos korteles ir vokus. Kor- 
telė, skirta Rikiui, kaip tik patraukė jo dėmesį, ir jis spėjo ją įbruk- 

ti vokan su Aladino Norto adresu. Užklijavo jį, o aplanką įkišo 
savo lagaminėlin. Šviesos vėl sumirksėjo ir galutinai užgeso. 

Dūmai graužė akis ir šildė veidus. Lėktuvas sparčiai leido- 
si. Iš pilotų kabinos žviegė aliarmo skambučiai ir sirenos. 

Negali būti, kad visa tai vyksta iš tikrųjų, tarė sau Leikas, ir 
įsitvėrė alkūnramsčių. Juk turiu būti išrinktas Jungtinių Valstijų 
prezidentu. Prisiminė Rokį Marsianą*, Badį Holį**, Otisą Re- 
dingą***, Tarmaną Mansoną****, senatorių Tauverį iš Teksaso, 
savo draugą Mikį Lelandą iš Hiustono. Ir JFK Jaun.***** 1r Roną 
Brauną******, 


Oras staiga atšalo ir dūmai greitai išsisklaidė. Jie skrido ma- 
žiau kaip dešimties tūkstančių pėdų aukštyje, pilotui kažkaip pa- 
vyko išvėdinti saloną. Lėktuvas išsilygino, ir pro langus buvo 
matyti šviesos Žemėje. 

— Prašom nenusiimti deguonies kaukių, — patamsyje su- 
skambo piloto balsas. — Po dešimties minučių būsime ant že- 
mės. Tūrėtume nutūpti be nuotykių. 

Be nuotykių? Jis turbūt juokauja, pagalvojo Leikas. Panoro 
tuoj pat susirasti artimiausią tualetą. 

Įtampa lėktuve, kad ir nelengvai, bet nuslūgo. Prieš pat pa- 
liečiant žemę Leikas išvydo blyksint šimtų avarinių mašinų švie- 
sas. Lėktuvas šiek tiek pašokčiojo — kaip įprasta nutūpus — ir 
kai galiausiai sustojo betoninio tako gale, staigiai atsidarė avari- 
nių išėjimų durys. 

Visi urmu, tačiau tvarkingai puolė laukan; per kelias minu- 
tes juos sugraibė gelbėjimo personalas ir skubiai nugabeno į sa- 
nitarines mašinas. Gaisras “Boeingo" bagažo skyriuje ir nusilei- 


* Rocky Marciano (1923-1969) — garsus boksininkas, 1952 m. pasaulio čem- 

pionas, pasitraukė iš ringo nenugalėtas. 
„ ** Buddy Holly (1936-1959) — dainų autorius ir atlikėjas, gitaristas, grupės 

“Crickets" vadovas. 

*** Otis Redding (1941-1967) — populiarus “soul" stiliaus dainų autorius ir 
atlikėjas, žuvo aviakatastrofoje. 

**** Thurman Munson (1947-1979) — garsus beisbolininkas, žuvo aviakatast- 
rofoje, skrisdamas nuosavu lėktuvu. 

***** John Fitzgerald Kennedy Jr. (1960-1999) — nužudytojo JAV prezidento 
Džono Ficdžeraldo Kenedžio sūnus. Žuvo aviakatastrofoje, skrisdamas nuosavu lėktuvu. 

****** Ron Brown (1941-1996) — afroamerikietis, JAV prekybos ministras. Žuvo 
per aviakatastrofą Jugoslavijoje karo metu. 

y 
dus tebesiplėtė. Leikui sprunkant šalin nuo lėktuvo, prie jo puo- 
lė ugniagesiai. Iš po sparnų vertėsi dūmai. 
Dar kelios minutės, tarė sau Leikas, ir mes būtume žuvę. 
— Vos per plauką, sere, — tarstelėjo vienas felčeris, kai vi- 
su greičiu jie lėkė tolyn nuo lėktuvo. Leikas spaudė sau prie krū- 
tinės lagaminėlį su laiškais viduje ir tik dabar sustingo iš siaubo. 


Vos vos išvengtas pavojus 1r paskui neišvengiamai užplūdusi 
nenutrūkstama žiniasklaidos dėmesio kruša veikiausiai nedaug 
prisidėjo, kad Leiko populiarumas dar labiau padidėtų. Tačiau 
viešumas tikrai nekenkė. Ryto žiniose jis buvo visur — vienu 
tarpu kalbantis apie savo įtikinamą pergalę debatuose su guber- 
natoriumi Tariu, kitu — pateikiantis smulkmenas skrydžio, ku- 
ris mažne galėjo būti paskutinysis. 

— Manau, kurį laiką važinėsiu autobusu, — nusijuokė jis. 
Stengėsi pasitelkti kaip įmanydamas daugiau sąmojo ir pasirin- 
ko santūrią — “ak, didelio čia daikto, nieko neatsitiko" — takti- 
ką. Jo komandos nariai turėjo ką kita papasakoti, — kaip patam- 
siuose kvėpuota deguonimi, kaip dūmai vis tirštėjo ir darėsi vis 
kaitresni. O kartu skridę reporteriai buvo uolūs informacijos šal- 
tiniai, pateikdami nuodugnius pasakojimus apie ištikusį siaubą. 

Tedis Meinardas visa tai stebėjo iš savo bunkerio. Trejetas 
jo Žmonių buvo tame lėktuve, ir vienas jam paskambino iš Sent 
Luiso ligoninės. 

Įvykis tikrai suglumino. Viena vertus, Tedis vis dar tikėjo 
Leiko prezindentystės svarba. Nuo jos priklausė nacijos saugu- 
mas. 

Antra vertus, jei lėktuvas būtų sudužęs, nebūtų buvę dide- 
lės bėdos. Leikas ir jo dvilypis gyvenimas būtų išnykęs. Būtų 
dingęs didžiulis galvos skausmas. Gubernatorius Taris iš asme- 
ninės patirties žinojo neribotų pinigų galią. Tedis dar suspėtų lai- 
ku sudaryti su juo sandėrį, kad lapkritį laimėtų. 

Bet Leikas tebesilaikė, dabar iškilęs dar aukščiau. Įdegęs jo 
veidas puikavosi visų žurnalų viršeliuose ir prieš visas kameras. 
Jo kampanija stūmėsi priekin kur kas greičiau, nei Tedis įsivaiz- 
davo. 

Tad kodėl bunkeryje šitiek nerimo? Kodėl Tedis nešvenčia 
pergalės? 

Todėl, kad dar turi atskleisti Brolijos mįslę. Juk negalima 
paprasčiausiai imti ir pradėti žudyti žmones. 

Grupė iš Dokumentų skyriaus pasinaudojo tuo pačiu nešio- 
jamuoju kompiuteriu kaip ir tada, kai rašė paskutinįjį laišką Ri- 
kiui. Šį laišką sukūrė pats Devilis, o jam pritarė Meinardas. Skam- 
bėjo taip: 


Brangusis Riki, 

gera žinia, kad tave paleidžia į laikinosios prie- 
glaudos namus Baltimorėje. Duok man kelias dienas, 
ir, manau, turėsiu tau suradęs ten nuolatinį darbą. Jis 
susijęs su raštvedyba, ne kažin kokie pinigai, bet kaip 
pradžiai — vieta nebloga. 

Siūlau mudviem ne taip skubėti, kaip tau norėtųsi. 
Galbūt iš pradžių tebus malonūs priešpiečiai, paskui 
pažiūrėsime, kur pakryps reikalai. Aš ne iš tų, kurie puo- 
la galvotrūkčiais. 

Tikiuosi, tau gerai sekasi. Parašysiu kitą savaitę 
ir smulkiau papasakosiu apie darbą. Taigi laikykis. 

Viso geriausio, Elas 


Ranka buvo parašyta tik “Elas". Vokas pažymėtas Pagalbos 
skurstančių šeimų vaikams pašto spaudu, laiškas nuskraidintas į 
Neptjun Byčą ir pristatytas Klokneriui. 

Taip pasitaikė, jog Trevoras buvo Fort Loderdeile, kad ir 
kaip būtų keista, rūpindamasis įteisinti juridinį reikalą, tad laiš- 
kas dvi dienas pragulėjo Aladin Norto dėžutėje. Sugrįžo pervar- 
gęs ir kontoroje užtruko tik tiek, kad spėtų įsivelti į bjaurų kivir- 
čą su Džene, paskui supykęs išlėkė, vėl sėdo savo mašinon ir 
nuvažiavo tiesiai į pašto skyrių. Vyruko džiaugsmui, dėžutė bu- 
vo pilna. Jis atrinko ir išmetė reklaminį šlamštą, paskui nuvažia- 
vo pusę mylios iki Atlantik Byčo pašto skyriaus ir patikrino Lo- 
rel Ridžo, madingo Persio reabilitacijos kurorto, dėžutę. 

Surinkęs visą paštą, Trevoras, dideliam Kloknerio nepasi- 
tenkinimui, išvažiavo į Tramblą. Pakeliui tik vieną sykį paskam- 
bino — savo bukmekeriui. Per tris dienas pralošė 2500 dolerių, 
statydamas už ledo ritulį, — sportą, apie kurį Spaiseris nieko 
neišmanė, — ir atsisakė daugiau lažintis. Trevoras pats rinkosi 
favoritus su nuspėjamais rezultatais. 

Spaiseris neatsiliepė į iškvietimą iš Tramblo kiemo, tad pa- 
simatymų su advokatu kambarėlyje su Trevoru susitiko Bičas. 
Juodu apsimainė paštu — aštuoniais išsiunčiamais ir keturiolika 
atėjusių laiškų. 

— Kaip dėl Brento iš Aper Darbio? — paklausė Bičas, per- 
žiūrinėdamas vokus. 

— Ką dėl jo? 

— Kas jis toks? Mes pasirengę jį apšvarinti. 

— Aš vis dar ieškau. Kelias dienas buvau išvykęs iš miesto. 

— Pasistenkit tai padaryti, gerai? Šis tipas galbūt stambiau- 
sia iš visų iki šiol užkibusių žuvų. 

— Padarysiu tai rytoj. 

Bičas neturėjo mintyse Vegaso kontūrų ir nenorėjo lošti kor- 
tomis. Po dvidešimties minučių Trevoras išvyko. 


* + 3 


Dar ilgai po to, kai jie turėjo būti pavalgę pietus ir kai tu- 
rėjo būti uždaryta biblioteka, Brolija liko savo kambarėlyje — 
beveik nepratardami nė žodžio, vengdami susidurti vienas su 
kitu akimis, visi trys stebeilydami į sienas, sėdėjo giliai susi- 
mąstę. 

Ant stalo gulėjo trys laiškai. Vienas buvo 1š Elo kompiute- 
rio, prieš dvi dienas pažymėtas Kolumbijos apygardos pašto spau- 
du. Kitas — Elo ranka rašytas raštelis, užbaigiantis jo susiraši- 
nėjimą su Rikiu, prieš tris dienas pažymėtas Sent Luiso pašto 
spaudu. Tie du laiškai akivaizdžiai prieštaravo vienas kitam ir 
neabejotinai buvo parašyti skirtingų žmonių. Kažkas kišo pirš- 
tus prie jų laiškų. 

Trečiasis laiškas juos sustingdė vietoje. Skaitė ir skaitė jį, 
atskirai po vieną, visi kartu, tylomis, vienu balsu išsyk. Jie pa- 
imdavo jį už kampučių, palaikydavo prieš šviesą, netgi pauosty- 

davo. Jis atsidavė silpnu dūmų tvaiku, tokiu pačiu, kaip ir Elo 
vokas bei laiškutis Rikiui. 

Parašytas ranka plunksnakočiu, jis buvo datuotas balandžio 
18 dieną, 1:20 nakties ir skirtas moteriai, vardu Kerolė. 


Brangioji Kerole, 

kas per nuostabus vakaras! Debatai negalėjo ge- 
riau nusisekti, iš dalies tavo ir Pensilvanijos savano- 
rių dėka. Ačiū daugybę kartų! Dar šiek tiek pasistenki- 
me ir laimėsime šį reikalą. Pensilvanijoje mes pirmau- 
jame, tad taip tegul ir lieka. Pasimatysime kitą savaitę. 


Pasirašyta Arono Leiko. Kortelės viršuje išspausdinta jo pa- 
vardė. Braižas toks pat kaip ir glaustame raštelyje, kurį Elas at- 
siuntė Rikiui. 

Vokas buvo adresuotas Rikiui Aladin Norte, ir kai Bičas jį 
atplėšė, nepastebėjo antros kortelės, užkištos už pirmosios. Pas- 
kui ši iškrito ant stalo, tad pakėlęs jis pastebėjo juodai išgravi- 
ruotą užrašą “Aronas Leikas". 

Tatai atsitiko maždaug ketvirtą popiet, netrukus po to, kai 
išvažiavo Trevoras. Beveik penkias valandas jie studijavo paštą 
1r dabar buvo mažne tikri, kad (a) nešiojamuoju kompiuteriu ra- 
šytasis laiškas yra klastotė, pasirašyta "Elas" kažkieno, gana ge- 
rai įgudusio padirbinėti parašus; (b) padirbtasis parašas “Elas" 
iš esmės identiškas originaliam “Elui", taigi padirbėjas kažku- 
riuo metu galėjo prieiti prie Rikio korespondencijos su Elu; (c) 
laiškučiai Rikiui ir Kerolei buvo parašyti Arono Leiko ranka; ir 
(d) skirtasis Kerolei aiškiai buvo atsiųstas jiems per klaidą. 

O svarbiausia, Elas Konajersas iš tikrųjų buvo Aronas Leikas. 

Mažytė jų apgaulė pagavo į tinklą įžymiausią šalies politiką. 

Kiti, ne tokie svarbūs įkalčiai taip pat rodė į Aroną Leiką. 
Jo priedanga buvo pašto dėžučių tarnyba Kolumbijos apygardo- 
je — ten, kur kongresmenas Leikas leidžia bemaž visą savo lai- 
ką. Būdamas aukšto rango renkamasis pareigūnas, ne taip retai 
priklausomas nuo rinkėjų užgaidų, jis tikrai turėtų slėptis po pra- 
simanyta pavarde. Ir naudotis kompiuteriu su spausdintuvu, kad 
nuslėptų savo braižą. Elas neatsiuntė fotografijos, ir tai dar vie- 
nas įrodymas, kad jis turi daug ką slėpti. 

Jie patikrino naujausius bibliotekos laikraščius ir išsiaiški- 
no datas. Ranka rašytieji laiškučiai išsiųsti iš Sent Luiso dieną 
po debatų, kai Leikas ten buvo sustojęs, nes užsidegė jo lėktu- 
vas. 

Metas atrodė pats tinkamiausias, kad Leikas atšauktų laiš- 
kus. Buvo užmezgęs korespondenciją prieš įsitraukdamas į pre- 
zidentines lenktynes. Per tris mėnesius jisai šturmu paėmė šalį ir 
tapo labai įžymus. Dabar turėjo tikrai daug ką prarasti. 

Pamažu, nepaisydami laiko, jie parengė savo bylą prieš Aro- 
ną Leiką. Ir kai ji jau atrodė be jokio plyšelio, pabandė viską 
sugriauti. Įtikimiausius kontrargumentus pateikė Finas Jarberis. 

Tarkime, sakė jis, kad kas nors iš Leiko personalo galėjo 
prieiti prie jo firminio laiškinio popieriaus. Neblogas klausimas, 
todėl prie jo jie kamavosi valandą. Ar nepadarytų tokio dalyko 
Elas Konajersas, norėdamas pats pasislėpti? Kas, jeigu jis gyve- 
na kur nors Kolumbijos apygardoje ir dirba Leikui? Tarkime. Lei- 
meninius laiškučius už jį. Jarberis neprisiminė, kad kada nors 
būtų suteikęs tokius įgaliojimus anuomet, kai dar buvo vyriau- 
siasis teisėjas. Bičas irgi niekam neleisdavo rašyti savo asmeni- 
nių laiškučių. Spaiseris niekad nė nepagalvojo apie tokią nesą- 
monę. Kam tada telefonai? 

Bet Jarberis ir Bičas niekad nepatyrė tokio streso ir šėlsmo, 
kurie nors iš tolo panėšėtų į prezidentinę kampaniją. Savo laiku 
buvo užsiėmę žmonės, liūdnai mąstė jie, tačiau anaiptol ne kaip 
Leikas. 

Sakykime, tai buvo Leiko padėjėjas. Iki šiol jis išsaugojo 
puikią priedangą, nes nepasakė jiems beveik nieko. Neatsiuntė 
ir fotografijos. Vien tik migločiausios nuotrupos apie karjerą ir 
šeimą. Mėgo senus filmus ir kinišką maistą — tik tiek jiems pa- 
vyko ištraukti. Netrukus jie jau rengėsi išbraukti Konajersą iš 
savo susirašinėjimo bičiulių sąrašo, nes buvo pernelyg nedrąsus. 
Tad kodėl jam prireikė atšaukti santykius kaip tik šiuo metu? 

Aiškaus atsakymo nebuvo. 

Ir ginčas, šiaip ar taip, atrodė betikslis. Bičas ir Jarberis pa- 
darė išvadą, kad joks Leiko padėties žmogus, kas nors toks, tu- 
rintis gerus šansus tapti Jungtinių Valstijų prezidentu, niekam 
kitam neleistų rašyti ir pasirašinėti asmeninių laiškučių. Leikas 

turėjo šimtą personalo darbuotojų laiškams ir raštams spausdin- 
ti, kurie visi galėjo būti bematant jo pasirašyti. 

Spaiseris iškėlė kur kas rimtesnį klausimą. Kodėl Leikui rei- 
kėjo rizikuoti ranka rašytu laiškučiu? Ankstesnieji jo laiškai bu- 
vo išspausdinti ant paprasto balto popieriaus ir išsiųsti paprasta- 
me baltame voke. Pagal laiškinio popieriaus pasirinkimą jie įžvel- 
gė bailį, taigi Leikas buvo silpnadvasis kaip ir bet kuris kitas, 
atsiliepęs į jų skelbimą. Tokia turtinga rinkimų kampanija turėjo 
užtektinai tekstinių procesorių, rašomųjų mašinėlių ir nešioja- 
mųjų kompiuterių, be abejo, pačių moderniausių. 

Ieškodami atsakymo, jie sugrįžo prie turimo nedidelio įkal- 
čio. Laiškas Kerolei buvo parašytas 1:20 nakties. Anot laikraš- 
čio, lėktuvas priverstinai nutupdytas apie 2:15, mažiau nei po 
valandos. 

— Jis rašė lėktuve, — pasakė Jarberis. — Buvo vėlu, lėktuvas 
pilnas žmonių, kaip teigia laikraštis, jų skrido beveik šešiasdešimt, 
visi pavargę, ir galbūt jis negalėjo prieiti prie kompiuterio. 

— Tai kodėl nepalaukus? — paklausė Spaiseris. Jis pasiro- 
dė puikiai gebąs pateikti klausimus, į kuriuos niekas, ypač jis 
pats, negalėjo atsakyti. 

— Jis padarė klaidą. Tarėsi esąs gudrus, veikiausiai toks ir 
yra. Kažkokiu būdu laiškai susimaišė. 

— Pažvelkite į bendrą vaizdą, — pasiūlė Bičas. — Nomina- 
cija kišenėje. Nacionalinės publikos akivaizdoje jis ką tik su- 
triuškino savo varžovą ir galutinai įsitikino, kad lapkritį į biule- 
tenį bus įtraukta jo pavardė. Tačiau turi šią paslaptį. Turi Rikį ir 
savaites mąstė, ką su juo daryti. Vaikinukas netrukus bus paleis- 
tas, nori susitikti ir t. t. Leikas jaučia spaudimą iš abiejų pusių — 
iš Rikio ir suvokdamas, kad jis tikrai gali būti išrinktas preziden- 
tu. Tad nusprendžia atšaldyti Rikį. Parašo laiškutį, su kuriuo turi 
tik vieną tikimybę iš milijardo susimauti, o paskui užsidega lėk-' 
tuvas. Jis padaro nedidelę klaidą, bet ši tampa pasibaisėtina. 

— Ir jis to nežino, — pridūrė Jarberis. — Kol kas. 

Bičo teorija gerai tiko. Slogioje kambarėlio tyloje jie vis ją 
gromuliavo. Atradimo rimtumas slėgė jų žodžius ir mintis. Slin- 
ko valandos, ir jie pamažu ėmė įsisąmoninti tikrąją padėtį. 

Kitas svarbus klausimas, su kuriuo teko jiems galynėtis, — 
tai trikdantis tikrumas, jog kažkas prikiša pirštus prie jų pašto. 

Kas? Ir kodėl kam nors to reikėtų? Kaip laiškai perimti? Mįslę 
atrodė beviltiška įminti. 

Vėl jie ėmė svarstyti scenarijų, kad kaltininkas — kas nors 
labai artimas Leikui, galbūt kuris nors turintis priėjimą padėjė- 
jas, atsitiktinai aptikęs laiškus. Ir galbūt šis bando apsaugoti Leiką 
nuo Rikio, perimdamas į savo rankas korespondenciją, kad kaip 
nors vieną gražią dieną užbaigtų šį ryšį. 

Tačiau esama pernelyg daug nežinomųjų, kad būtų galima 
pagrįsti įrodymą. Jie kasėsi galvas ir krimtosi nagus, kol galiau- 
siai nusprendė, kad reikia išsimiegoti ir galbūt rytą taps aiškiau. 
Negalėjo planuoti kito ėjimo, nes susidariusi padėtis turėjo dau- 
giau klaustukų nei atsakymų. 


Jie miegojo mažai, ir tuoj po šeštos ryto susitikę prie juodos 
kavos, garuojančios iš polistirolio puodelių, sėdėjo paraudusio- 
mis akimis ir nesiskutę. Užsirakinę duris, išsitraukė laiškus, pa- 
dėjo juos tiksliai ton pačion vieton, kur gulėjo prieš naktį, ir ėmė 
mąstyti. 

— Manau, reikėtų išžvalgyti dėžutę Čevi Čeize, — pasiūlė 
Spaiseris. — Tai lengva, saugu ir paprastai ilgai netrunka. Tre- 
voras sugebėjo tą padaryti mažne visur. Jeigu mes žinosime, kas 
ją nuomojasi, tuomet į daug klausimų bus atsakyta.. 

— Sunku patikėti, kad toks žmogus kaip Aronas Leikas nuo- 
motųsi pašto dėžutę, kad galėtų slėpti laiškus kaip šiuos, — su- 
abejojo Bičas. 

— Tai nebe tas pats Aronas Leikas, — priminė Jarberis. — 
Kai jis išsinuomojo dėžutę ir pradėjo rašyti Rikiui, buvo tik pa- 
prastas kongresmenas, vienas iš keturių šimtų trisdešimt penkių. 
Būtumėt niekad negirdėję apie jį. O dabar dalykai stebėtinai pa- 
sikeitė. 

— Ir kaip tik todėl jis bando nutraukti ryšį, — pridūrė Spai- 
seris. — Dabar reikalai visai kitokie. Jis turi daug daugiau ką 
prarasti. 

Pirmas žingsnis būtų pavesti Trevorui, kad pasidomėtų paš- 
to dėžute Čevi Čeize. 

Antrasis nebuvo toks aiškus. Jie murksojo susirūpinę, kad 
Leikas, o trijulė laikė, kad Leikas yra Elas, o Elas — Leikas, 
gali susigriebti apsirikęs su laiškais. Jis turėjo dešimtis milijonų 

dolerių (faktas, kurio jie tikrai neišleido 1š akių) ir lengvai dalį 
jų galėtų skirti Rikiui susekti. Atsižvelgiant į tai, kiek pastatyta 
ant kortos, Leikas, jeigu tik suvoks savo klaidą, padarytų viską, 
kad neutralizuotų Rikį. 

Tad jie svarstė, ar neparašius jam laiškučio, kuriame Rikis 
maldautų Elą, kad neužtrenktų šitaip durų. Rikiui reikia jo drau- 
gystės, bet nieko daugiau ir t. t. Tikslas — sudaryti įspūdį, kad 
nieko neatsitiko, viskas kaip įprasta. Jie vylėsi, kad Leikas per- 
skaitys laiškutį, pasikasys galvą ir tyliai paklaus save, kur bū- 
tent nuėjo toji prakeikta kortelė Kerolei. 

Tačiau tokį laiškutį siųsti būtų neatsargu, nusprendė jie, nes 
kažkas kitas taip pat skaito laiškus. Kol jie nesužinos kas, negali 
rizikuoti jokiu kontaktu su Elu. 

Trijulė baigė gerti kavą ir nuėjo į valgyklą. Valgė čia aviži- 
nę košę, vaisių ir jogurto — sveiką maistą, nes vylėsi vėl gyven- 
sią anapus kalėjimo sienų. Nužingsniavo drauge lengvu tempu 
keturis ratus be cigarečių, paskui sugrįžo į savo kambarėlį baigti 
rytą giliuose apmąstymuose. ||| V 

Vargšas Leikas. Jisai skraidžiojo iš vienos valstijos į kitą su 
penkiasdešimtimi palydovų iš paskos, vėluodamas išsyk į tris su- 
tartus renginius, o tuzinas padėjėjų kuždėjo vienu metu į abi au- 
sis. Jis neturėjo laiko galvoti apie save. 

O Brolija turėjo sau visą dieną — valandą po valandos sė- 
dėti su savomis mintimis ir kėslais. Jėgos tikrai buvo nelygios. 

Tramble buvo dviejų tipų telefonai: saugūs ir nesaugūs. Teo- 
riškai visus skambučius nesaugiomis linijomis įrašydavo ir per- 
klausydavo kažkur kabinose gnomukai, kurie nieko kita neveik- 
davo, kaip tik klausydavosi milijonus valandų bereikšmių tauš- 
kalų. O po teisybei, faktiškai pasirinktinai įrašydavo apie pusę 
skambučių ir tik apie 5 procentus jų kada nors nugirsdavo kaž- 
kuris iš besidarbuojančiųjų kalėjimui. Netgi federalinė valdžia 
buvo nepajėgi nusamdyti tiek gnomukų, kad būtų perklausomi 
visi skambučiai. 

Buvo žinoma, kad per nesaugias linijas narkotikų prekeiviai 
vadovavo savo gaujoms. Kad mafijos bosai įsakydavo per jas 
smogti savo konkurentams. Tikimybė įkliūti buvo labai menka. 

Saugių linijų buvo kur kas mažiau, ir pagal įstatymą jos ne- 
galėjo būti pasiklausomos. Saugūs skambučiai eidavo tik pas ad- 
vokatus, o visados kur nors netoliese slankiodavo apsaugininkas. 

Kai pagaliau atėjo eilė Spaiseriui paskambinti saugia linija, 
apsaugininkas pasitraukė į šalį. 

— Juridinė kontora, — atskriejo šiurkštus balsas iš laisvo 
pasaulio. 

— Taip, čia Džo Rojus Spaiseris, skambinu iš Tramblo ka- 
lėjimo ir noriu pasikalbėti su Trevoru. 

— Jis miega. 

Buvo 1:30 dienos. 

— Tuomet pažadinkite tą kalės vaiką, — suniurnėjo Spaiseris. 

— Palaukite. 

— Gal malonėtumėte paskubėti? Kalbu kalėjimo telefonu. 

Džo Rojus apsidairė aplink ir jau ne pirmąsyk save paklau- 
sė, su kokiu advokatu jie susidėjo. 

— Kodėl skambinate? — buvo pirmieji Trevoro žodžiai. 

— Neklausinėkite. Išbudinkite savo subinę ir imkitės dar- 
bo. Reikia, kad kai ką mums atliktumėte skubiai. 

Tuo tarpu nuomojamasis kotedžas skersai gatvės nuo Tre- 
voro kontoros dūzgė. Pirmą sykį paskambinta iš Tramblo. 

— Ką taip? 

— Reikia, kad patikrintumėte vieną pašto dėžutę. Skubiai. 
Mes norime, kad nuvyktumėte ją stebėti. Ir nesitraukite nuo jos, 
kol viskas nesibaigs. 

— Kodėl aš? 

— Vykdykite, velniai rautų! Tai gali būti dar vienas iš di- 
džiausių laimikių. 

— Kur tai yra? 

— Čevi Čeize, Merilende. Užsirašykite. Elas Konajersas, dė- 
žutė 455, “Mailbox America", 39380 Vakarinė Aveniu, Čevi Čei- 
zas. Būkite labai atsargus, nes tas vyriokas gali turėti draugų, o 
be to, didelė tikimybė, kad kas nors kitas jau seka dėžutę. Pasi- 
imkite pinigų ir nusamdykite porą gerų seklių. 

— Aš čionai gana užsiėmęs. 

— Aha, atleiskite, kad jus pažadinau. Nagi judinkitės, Tre- 
vorai! Išvykite šiandien pat. Ir nesugrįžkite, kol nesužinosite, kas 
išsinuomojo dėžutę. 

— Gerai, gerai. 

Spaiseris padėjo ragelį, o Trevoras užsikėlė kojas ant stalo 
ir atrodė lyg taisytųsi vėl numigti. Bet jis tik mintijo reikalus. 
Po valandėlės šūktelėjo Dženei, kad pasiteirautų apie lėktuvų rei- 
sus į Vašingtoną. 


Per keturiolika operatyvinio inspektoriaus metų Klokneris 
niekad nebuvo regėjęs, kad tiek daug Žmonių sektų vieną šitaip 
įtingusį ir mažai veikiantį asmenį. Jis skubiai paskambino į Lan- 
glį Deviliui, ir išsinuomotajame namuke užvirė darbas. Atėjo lai- 
kas veikti Vesui ir Čapui. 

Vesas perėjo gatvę ir įžengė pro girgždančias, apsilaupusias 
p. L. Trevoro Karsono, Advokato ir Teisės Patarėjo duris. Vesas 
vilkėjo chaki kelnėmis ir megztu puloveriu, avėjo mokasinais be 
kojinių, o apdovanojusi jį sau įprastu šiepuliu Džena negalėjo 
nuspręsti, vietinis jis ar turistas. 

— Kuo galiu jums padėti? — paklausė ji. 

— Man tikrai reikia pasimatyti su ponu Karsonu, — nusi- 
minusiu tonu pasakė Vesas. | 

— Ar jūs susitaręs? — paklausė ji, lyg bosas būtų toks užsi- 
ėmęs, jog nepajėgtų sekti susitikimų. 

— Na, ne, tai, galima sakyti, skubus reikalas. 

— Jis labai užsiėmęs, — pasakė mergina, ir Vesas bemaž 
girdėjo jų namuke pliūptelint juoką. 

— Labai prašau, man būtina su juo pasikalbėti. 

Ji užvertė aukštyn akis ir nepajudėjo iš vietos. 

— Kas per reikalas? 

— Aš ką tik palaidojau savo žmoną, — bemaž su ašaromis 
pareiškė vyrukas, ir Džena pagaliau mažumėlę suminkštėjo. 

— Labai užjaučiu, — pasakė ji. — Vargšas vaikinas. 

— Ji žuvo per autoavariją I-95 greitkelyje, tuoj šiauriau 
Džeksonvilio. 

Dabar jau Džena stovėjo, gailėdamasi, kad neužplikė švie- 
žios kavos. 

— Labai užjaučiu, — pakartojo ji. — Kada tai atsitiko? 

— Prieš dvylika dienų. Vienas draugas man rekomendavo 
poną Karsoną. 

Nekoks draugas, norėjo ji pasakyti. 

— Ar neišgertumėte kavos? — balsu paklausė, baigdama la- 
kuotis nagus. Prieš dvylika dienų, pagalvojo ji. Kaip visos geros 
teisininkų sekretorės skaitė laikraščius, ypač nepraleisdama ne- 
laimingų atsitikimų. Kas žino, gal kuris nors įžengs pro duris. 

Tik ne pro Trevoro duris. Bent iki šiol. 


— Ne, dėkui, — atsisakė Vesas. — Ją partrenkė “Texaco" 
benzinvežis. Vairuotojas buvo girtas. 
— O, Dieve mano! — sušuko ji, užsidengdama delnu burną. 


Netgi Trevoras susidorotų su šiuo atveju. 

Rimti pinigai, dideli honorarai čia pat laukiamajame, o tas 
kvailys ten sau knarkia po priešpiečių. 

— Jis tvarko raštišką paliudijimą, — pasakė ji. — Pažiūrė- 
siu, ar galima jį patrukdyti. Prašom sėstis. — Džena panoro už- 
rakinti duris, kad klientas nepaspruktų. 

— Vadinuosi Jeitsas. Jeitsas Niumenas, — pasakė jis, steng- 
damasis jai padėti. 

— Ak taip, — linktelėjo ji, nuskubėdama koridoriumi. Man- 
dagiai pasibeldė į Trevoro duris, paskui įėjo vidun. — Pabuskit, 
asilo subine! — sušnypštė ji pro sukąstus dantis pakankamai gar- 
siai, kad išgirstų ir Vesas. 

— Kas yra? — pašoko Trevoras, pasirengęs paleisti į darbą 
kumščius. Vis dėlto jo nemiegota. Jisai skaitė seną People eg- 
zempliorių. 

— Staigmena! Turite klientą. 

— Kas jis? 

— Kažkoks žmogus, kurio žmoną prieš dvylika dienų suva- 
žinėjo "Texaco" benzinvežis. Nori tuoj pat su jumis pasimatyti. 

— Jis čia? 

— Taip. Sunku patikėti, tiesa? Džeksonvilyje trys tūkstan- 
čiai teisininkų, 0 šis vargšelis pataiko kaip tik pas jus. Sakė, re- 
komendavo kažkoks draugas. 

— Ką jam pasakei? 

— Pasakiau, kad turėtų susirasti kitų draugų. 

— Ne, tikrai, ką tu jam pasakei? 

— Kad jūs tvarkote raštišką paliudijimą. 

— Aštuonerius metus neturėjau tokio. Vyk lauk. 

— Šalčiau. Aš sutaisysiu jam kavos. Elkitės taip, lyg Čia 
baigtumėte kokį nors svarbų reikalą. Kodėl jums nors kiek neap- 
sitvarkius kabineto? 

— Pasirūpink, kad jis neišeitų. 

— “Texaco" vairuotojas buvo girtas, — pasakė ji, atidary- 
dama duris. — Nepražiopsokite šio reikalo. 

Trevoras sustingo — atkarusiu žandikauliu, sustiklėjusio- 
mis akimis. Apmiręs jo protas staiga atgijo. Trečdalis nuo 2 mi- 
lijonų, 4 milijonų, velnias, 10 milijonų dolerių, jeigu tik šis iš 
tikrųjų buvo girtas, tai dar prisideda privalomasis žalos atlygini- 
mas. Jis norėjo bent apsitvarkyti rašomąjį stalą, tačiau nepajėgė 
pajudėti. 

Vesas žvelgė pro langą į gatvę, spoksojo į nuomojamąjį na- 
muką, iš kur draugeliai spitrėjosi į jį. Vyrukas stovėjo nugara į 
sambrūzdį koridoriaus gale, nes stengėsi išlaikyti rimtą veidą. 
Žingsniai, paskui Džena pranešė: 

— Ponas Karsonas netrukus jus priims. 

— Dėkui, — tyliai pasakė neatsisukdamas. 

Vargšelis vis dar sielvartauja, pamanė ji, paskui nuėjo mur- 
zinon virtuvėlėn sutaisyti kavos. 

Raštiškas paliudijimas buvo užbaigtas akies mirksniu, be to, 
ir kiti dalyviai stebuklingai dingo be pėdsakų. Vesas nusekė pas- 
kui Dženą koridoriumi į užgriozdintą pono Karsono kabinetą. Abu 
pristatė vienas kitam. Paskui atnešė jiems ką tik sutaisytos ka- 
vos, o kai pasišalino, Vesas paklausė netikėtą klausimą: 

— Ar čia kur nors galima gauti stiprios baltintos kavos? 

— Kaipgi, žinoma, taip, be abejo, — pralemeno per stalą Tre- 
voras. — Vos už kelių kvartalų yra tokia vieta “Javos pakrantė". 

— Ar negalėtumėte pasiųsti, kad man atneštų vieną porciją? 

Kokios dar abejonės. Bet ką! 

— Taip, žinoma. Su daug pieno ar vidutiniškai? 

— Tiks su daug. 

Trevoras iššoko iš kabineto, tad po kelių sekundžių Džena 
trinktelėjo paradinėmis durimis ir mažne bėgte pasinešė gatve. 
Kai ji dingo iš akių, Čapas paliko namuką priešais ir nuslinko 
prie Trevoro kontoros. Paradinės durys buvo užsitrenkusios, to- 
dėl atsirakino jas savuoju raktu. Atsidūręs viduje, užkabino 

grandinėlę, taigi vargšė Džena liks užstrigusi ant priebučio su 
puodeliu karštos kavos rankoje. 

Čapas nuslinko koridoriumi ir staigiai žengtelėjo į teisinin- 
ko kabinetą. 

— Atleiskite... — buvo betariąs Trevoras. 

— Viskas gerai, — nuramino Vesas. — Jis su manimi. 

Čapas uždarė ir užrakino duris, paskui išsitraukė iš striukės 
9 mm kalibro pistoletą ir mažne dūrė juo į vargšą Trevorą, ku- 
riam akys išlipo ant kaktos, širdis apmirė. 

— Kas... — vargais negalais išspaudė jis iš savęs cyplų, 
išsigandusį balsą. 

— Tik užsičiaupkit, gerai? — paliepė Čapas, paduodamas 
pistoletą sėdinčiam Vesui. Paklaikusiomis akimis Trevoras ste- 
bėjo, kaip ginklas perėjo iš vieno kitam, paskui dingo. Ką gi aš 
padariau? Kas tie galvažudžiai? Juk visos mano kortų skolos ap- 
mokėtos. 

Tačiau labai mielai užsičiaupė. Ko tik šie panorės. 

Čapas pasirėmė į sieną, velniškai arti Trevoro, lyg bet ku- 
riuo mirksniu būtų pasirengęs pulti ant jo. 

— Mes turime klientą, — pradėjo jis. — Turtingą Žmogų, 
įkliuvusį mažytėn apgaulėn, kurią rezgate jūs ir Rikis. 

— O, Dieve mano! — suvebleno Trevoras. Pildosi baisiau- 
sias jo košmaras. 

— Puikiai sumanyta, — įsiterpė Vesas. — Prievartauti pini- 
gus iš turtingų gėjų, kurie dar tebesislepia nuo viešumos. Jie ne- 
gali pasiskųsti. Rikis jau kalėjime, tad ką jis praras? 

— Bemaž tobulai, — pritarė Čapas. — Bet kol nepagaunate 
ant kabliuko ne tą žuvį, o dabar kaip tik taip ir padarėte. 

— Tai ne mano sumanyta apgaulė, — gynėsi Trevoras bal- 
su, vis dar dviem oktavomis aukštesniu nei paprastai, akimis te- 
beieškodamas pistoleto. 

— Taip, bet be jūsų ji neveiktų, tiesa? — paklausė Vesas. — 
Juk turi būti laisvėje nesąžiningas teisininkas, kuris pirmyn ir 
atgal gabentų paštą. Ir Rikiui reikia ko nors, kas tvarkytų pini- 
gus ir atliktų šiokį tokį tyrimą. 

— Jūs ne farai, ką? — paklausė Trevoras. 

— Ne. Mes samdyti žudikai, — pasakė Čapas. 

— Mat jeigu jūs būtumėte farai, nežinau, ar norėčiau toliau 
su jumis kalbėtis. 

— Taip, tikrai, mes ne farai. 

Trevoras vėl kvėpavo ir mąstė — kvėpuoti sekėsi kur kas grei- 
čiau nei mąstyti, tačiau viršų paėmė jo profesinis pasirengimas. 

— Manau, aš tai įrašinėsiu, — pasakė jis. — Tam atvejui, 
jeigu jūs farai. 

— Juk sakiau, mes ne farai. 

— Aš nepasitikiu farais, ypač iš FTB. Fedai įsiveržtų visai 
kaip judu, mosikuotų revolveriu ir prisiekinėtų nesą fedai. Pa- 
prasčiausiai aš nemėgstu farų. Todėl, manau, įrašinėsiu viską į 
juostelę. 

Nesivargink, bičiuli, norėjo jie pasakyti. Visa įrašoma, tie- 
siogiai ir didelio ryškumo spalvomis, pasitelkus mažytes kame- 
ras, įtaisytas lubose, kelios pėdos už tos vietos, kur juodu sėdė- 
jo. Ir po visą nukrautą Trevoro stalą prisagstyta mikrofonėlių, 
tad kai tik jis knarkdavo, persdavo ar netgi treškindavo krum- 
pliais, kas nors kitapus gatvės girdėdavo. 

Pistoletas vėl pasirodė. Vesas laikė jį abiem rankomis ir ati- 
džiai tyrinėjo. 

— Jūs nieko neįrašinėsite, — pareiškė Čapas. — Kaip jums 
jau sakiau, esame asmeniškai nusamdyti berniukai. Ir dabar vis- 
kam vadovaujame mes. — Jis pasislinko palei sieną ir žengė 
žingsnį arčiau. Trevoras viena akimi stebėjo jį, kita — padėjo 
Vesui tyrinėti pistoletą. 

— Po teisybei, tai mes ateiname su taika, — nuramino Čapas. 

— Turime jums šiek tiek pinigų, — pridūrė Vesas ir vėl pa- 
slėpė tą prakeiktą daikčiuką. 

— Pinigų už ką? — paklausė Trevoras. 

— Norime, kad pereitumėte mūsų pusėn. 

— Ir ką turėsiu daryti? 

— Padėsite apsaugoti mūsų klientą, — paaiškino Čapas. — 
Štai kaip mes tai suprantame. Jūs bendrininkaujate pinigų prie- 
vartavimo schemoje, veikiančioje iš federalinio kalėjimo vidaus. 
Mes jus demaskavome ir galėtume kreiptis į federalus, kad imtųsi 
jūsų ir jūsų kliento. Jūs būtumėte uždarytas trisdešimčiai mėne- 
sių, galimas daiktas, į Tramblą, kur labai gerai pritiktumėte. Au- 
tomatiškai iš jūsų būtų atimtos advokato teisės, o tai reiškia, kad 
visa tai prarastumėte. — Čapas dešine ranka atsainiai numojo į 
netvarką, dulkes ir krūvas senų, metų metus neliestų aplankų. 

Tuoj pat prisidėjo ir Vesas: 

— Mes pasirengę šią pat valandėlę kreiptis į federalus ir 
veikiausiai galėtume sustabdyti išeinantį iš Tramblo paštą. Mū- 
sų klientas tikriausiai būtų apsaugotas nuo bet kokių nemalcnu- 
mų. Tačiau esama rizikos elemento, kurio mūsų klientas nepa- 
geidauja. Kas, jeigu Rikis turi kitų padėjėjų arba Tramblo vidu- 
je, arba už jo sienų, ką nors, kurio mes dar nenustatėme, ir šis 
keršydamas sugebės iškelti mūsų klientą viešumon? 

Čapas jau purtė galvą. 

— Tai pernelyg rizikinga. Todėl mes linkę dirbti su jumis, 
Trevorai. Verčiau jus papirkti ir pribaigti apgaulę iš šios kontoros. 

— Manęs negalima nupirkti, — visai neįtikinamai pareiškė 
Trevoras.. 

— Tuomet kuriam laikui jus išsinuomosime, ką į tai pasa- 
kysite? — paklausė Vesas. — Beje, argi visi teisininkai nesam- 
domi bent keliom valandom? 

— Galbūt, bet jūs prašote mane, kad išduočiau klientą. 

— Jūsų klientas — sunkus nusikaltėlis, kuris iš federalinio 
kalėjimo kasdien daro nusikaltimus. Nebūkime čia tokie šven- 
teiviški. 

— Kai tampi nusikaltėliu, Trevorai, — rimtai pasakė Ča- 
pas, — prarandi teisę vadintis teisuoliu. Nepamokslaukite. Mes 
žinome, kad tai tik pinigų kiekio klausimas. 

Mirksnį Trevoras pamiršo ginklą ir už jo ant sienos kaban- 
čią — šiek tiek kreivai — teisininko licenciją. Kaip dažnai šio- 
mis dienomis tai darydavo, susidūręs su dar vienu nemalonumų, 
susijusiu su teisine praktika, jis užsimerkė ir nugrimzdo į svajo- 
nes apie savo keturiasdešimties pėdų škuną, išmetusią inkarą šil- 
tuose, tykiuose nuošalios įlankėlės vandenyse, merginas su biki- 
nukais be viršutinės dalies ant kranto vos už šimto jardų ir patį 
save, bemaž nuogą, gurkšnojantį ant denio gėrimus. Jis tiesiog 
uodė sūrų vandenį, juto švelnų vėjelį, skanavo romą, girdėjo mer- 
ginas. | 

Atsimerkė ir pabandė sutelkti žvilgsnį į Vesą anapus stalo. 

— Kas jūsų klientas? — paklausė. 

— Ne taip greitai, — atšovė Čapas. — Pirma sumušame ran- 
komis. 

— Ką sumušame rankomis? 

— Mes duosime pinigų, ir jūs dirbsite mums kaip dvigubas 
agentas. Tuomet galėsime prieiti prie visko. Įrengsime prie jūsų 
aparatūrą ir klausysimės, kai kalbėsitės su Rikiu. Peržiūrinėsi- 
me visus laiškus. Nesiimsite jokio žingsnio su mumis neaptaręs. 

— Kodėl jūs paprasčiausiai nesumokate reikalaujamų pini- 
gų? — paklausė Trevoras. — Tai būtų kur kas paprasčiau. 

— Mes apie tai galvojome, — pasakė Vesas. — Bet Rikis 
žaidžia nešvariai. Jeigu mes sumokėtume, jis pareikalautų dau- 
giau. Ir dar daugiau. 

— Ne, jis to nedarytų. 

— Tikrai? O kaip Kvinsas Garbas iš Beikerso, Ajovos vals- 
tijoje?? 

O dievuliau, pagalvojo Trevoras, ir mažne garsiai ištarė. 
Kiek jie žino? Jam tepavyko išstenėti: 

— Kas jis toks? 

— Baikite, Trevorai, — sudraudė Čapas. — Mes žinome, 
kur Bahamuose paslėpti pinigai. Žinome apie “Bumerio nekil- 
nojamąjį turtą“ ir apie jūsų sąskaitėlę, šiuo metu su beveik sep- 
tyniasdešimties tūstančių baksų likučiu. 

— Mes kasėmės kiek galėjome giliau, Trevorai, — itin vy- 
kusiai nutaikęs progą įsiterpė Vesas. Trevoras nelyginant stebė- 
jo tenisą — pirmyn atgal, pirmyn atgal. — Bet pagaliau atsimu- 
šėme į uolą. Štai kodėl mums reikia jūsų. 

Tiesą sakant, Trevoras niekada nemėgo Spaiserio. Buvo šal- 
tas, beatodairiškas, bjaurus žmogeliūkštis, kuriam užteko įžūlu- 
mo sumažinti Trevoro dalį. Bičas ir Jarberis nieko vyrai, bet po 
velnių, ar tai svarbu! Lyg Trevoras galėtų daug rinktis. 

— Kiek? — paklausė jis. 

— Mūsų klientas pasirengęs sumokėti šimtą tūkstančių do- 
lerių grynais, — pasakė Čapas. 

— Žinoma, grynais, — linktelėjo Trevoras. — Šimtas tūks- 
tančių — juokai. Tokia būtų pirmoji įmoka Rikiui. Mano savi- 
garba, po šimts, gerokai brangesnė nei šimtas tūkstančių. 

— Du šimtai tūkstančių, — pasiūlė Vesas. 

— Padarykime šitaip, — tarė Trevoras, iš paskutiniųjų steng- 
damasis pristabdyti šuoliuojančią širdį. — Kiek jūsų klientas su- 
tiktų mokėti, kad jo paslaptėlė būtų palaidota? 

— Ir jūs pasirengęs ją palaidoti? — paklausė Vesas. 

— Taip. 

— Sekundėlę, — tarė Čapas, išsitraukdamas iš kišenės ma- 
žutį telefoną. Rinkdamas numerius jis atidarė duris ir išėjo į kori- 
dorių, kur sumurmėjo kelis sakinius. Trevoras beveik nieko nenu- 
girdo. Vesas stebeilijo į sieną, pistoletas taikiai gulėjo greta jo ant 
kėdės. Trevoras ginklo nematė, nors ir stengėsi pamatyti. 

Čapas sugrįžo ir rūsčiai pažvelgė į Vesą, tarsi savo antakių 
ir kaktos raukšlėmis kažkaip galėtų perteikti svarbią žinią. Kiek 
padvejojęs Trevoras puolė stačia galva: 

— Manau, kainuotų milijoną baksų, — tarė jis. — Juk tai 
galėtų būti mano paskutinė byla. Jūs mane prašote atskleisti kon- 
fidencialią kliento informaciją, teisininkui tai pasibaisėtinas po- 
elgis. Akiės mirksniu galėčiau prarasti advokatūros licenciją. 

Prarasti advokatūros licenciją senukui Trevorui būtų buvęs 
žingsnis aukštyn, bet Vesas ir Čapas nutylėjo. Ginčas, kiek galė- 
tų būti verta jo teisininko licencija, niekur nenuvestų. 

— Mūsų klientas sumokės milijoną dolerių, — pasakė Čapas. 

Ir Trevoras nusijuokė. Nepajėgė susilaikyti. Sukvaknojo lyg 
ką tik išgirdęs šaunią kokio nors anekdoto pabaigą; kitapus gat- 
vės nuomojamajame namuke irgi juoktasi — iš Trevoro juoko. 

Trevoras pasistengė susitvardyti. Liovėsi kvaknojęs, bet ne- 
pajėgė nuvyti nuo veido šypsenos. Milijonas baksų. Grynais. Ne- 
apmokestinamų. Paslėptų užsienyje, žinoma, kitame banke, kuo 
toliau nuo Vidaus finansų inspekcijos ir bet kurių kitų valdžios 
čiuptuvų. 

Vėliau jam pasisekė nutaisyti teisininko rūstį, — pasijuto 
šiek tiek sutrikęs, kad taip neprofesionaliai sureagavo. Jau ren- 
gėsi pasakyti ką nors tokio reikšminga, kai iš kontoros priekio 
pasigirdo trys stiprūs belstelėjimai į lango stiklą. 


— Ak taip, — tarė jis. — Tikriausiai tai kava. 
— Ji turi išeiti, — pasakė Čapas. 
— Aš ją išsiųsiu namo. — Trevoras šiek tiek svaigstančia 


galva pirmąsyk atsistojo. 

— Ne. Visam laikui. Pašalinkite ją iš kontoros. 

— Kiek ji žino? — paklausė Vesas. 

— Ji nebyli lyg akmuo, — džiugiai pasakė Trevoras. 

— Tai įeina į sandėrį, — pareiškė Čapas. — Ji dingsta, ir tuo- 
jau pat. Turime daug ką aptarti, ir nereikia, kad ji čia sukinėtųsi. 

Bilsmas sustiprėjo. Džena jau buvo atsirakinusi duris, ta- 
čiau jai kelią pastojo saugos grandinėlė. 

— Trevorai! Tai aš! — šūktelėjo ji pro dviejų colių tarpą. 

Kasydamasis galvą ir ieškodamas žodžių, ką pasakyti, Tre- 
voras pamažu nuėjo koridoriumi. Per paradinių durų langą atsi- 
dūrė akis į akį su sekretore ir atrodė labai sumišęs. 


— Atidarykit, — suniurnėjo ji. — Ta kava karšta. 

— Noriu, kad eitum namo. 

— Kodėl? 

— Kodėl? 

— Taip, kodėl? 

— Kadangi, na, ee... — Akimirką jis nerado žodžių, paskui 


pagalvojo apie pinigus. Tai dalis sandėrio, kad ji pasitrauktų. — 
Kadangi tu atleista, — pasakė. 

— Ką?! 

— Pasakiau — atleista! — riktelėjo šefas, ganėtinai garsiai, 
kad kontoros gilumoje išgirstų ir naujieji jo bičiuliai. 

— Negalite manęs atleisti! Pernelyg daug esate man skolin- 
gas pinigų. 

— Nė velnio aš tau neskolingas! 

— O kaip dėl tūkstančio baksų dar neišmokėtos algos?! 

Vienvėriai užtamsinti nuomojamojo namuko langai buvo pri- 
sigrūdę veidų. Tykioje gatvėje skardėjo balsai. 

— Tu išprotėjai! — sukliko Trevoras. — Aš tau neskolingas 
nė cento! 

— Jei tiksliau — tūkstantį keturiasdešimt baksų! 

— Tau galvoj negerai! 

— Šunsnukis! Aštuonerius metus sėdžiu pas jus už minima- 
lų atlygį, o kai galiausiai gaunate stambią bylą, išvejate mane. 
Ar ne taip pasielgiate, Trevorai? 

— Kažkas panašaus! O dabar keliauk! 

— Atidarykit duris, niekingas baily! 

— Keliauk, Džena! 

— Ne, kol nesusirinksiu savo daiktų! 

— Grįžk rytoj. Dabar aš kalbuosi su ponu Niumanu. — Ir 
Trevoras žingtelėjo nuo durų. Išvydusi, kad jis jų neatidaro, mer- 
gina, nesusivaldė: 

— Šunsnuki! — sukliko dar garsiau ir sviedė didžiąją por- 

ciją kavos į duris. Plonas, palaikis stiklas sudrebėjo, bet ne- 
sudužo ir akimoju pasidengė grietinėlės praskiestu rudu skys- 
čiu. Kad ir saugus viduje, Trevoras atšlijo ir pasibaisėjęs ste- 
bėjo, kaip toji moteris, kurią taip gerai pažinojo, pameta pro- 
tą. Įsiaudrinusi, išraudusiu veidu ji atsitraukė, žengė kelis 
žingsnius, kol galiausiai pastebėjo akmenį. Buvo užsilikęs nuo 
seniai pamiršto, nebrangaus aplinkos sutvarkymo projekto, ku- 
riam, savo laiku jai mygiant, jis buvo pritaręs. Džena pastvė- 
rė akmenį, sugriežė dantimis, dar kelissyk nusikeikė ir sviedė 
į duris. 

Vesas ir Čapas nuostabiai tvardėsi, kad viso to susidūrimo 
metu išliktų rimti, bet kai akmuo su trenksmu įlėkė pro durų lan- 
gą, jie nebeištvėrė nesusijuokę. Trevoras riktelėjo: 

— Kad tave kur, pasiutusi kale! 

Juodu vėl susijuokė ir nusisuko vienas nuo kito, narsiai 
stengdamiesi surimtėti. | 

Stojo tyla. Priimamajame ir aplink jį vėl įsivyravo rimtis. 

Gyvas ir sveikas, iš pažiūros nė kiek nenukentėjęs, Trevo- 
ras pasirodė ant savo kabineto slenksčio. 

— Atleiskite už tą nemalonumą, — ištarė jis tyliai ir nuėjo 
atsisėsti į krėslą. 

— Jums nieko neatsitiko? — paklausė Čapas. 

— Ničnieko. Nesijaudinkite. Gal paprastos kavos? — pa- 
klausė jis Vesą. 

— Pamirškite. 


Per priešpiečius, kuriais Trevoras labai rekomendavo pasi- 
mėgauti pas Pitą, buvo suderintos paskutinės detalės. Jie susira- 
do staliuką gilumoje, netoli nuo biliardo automatų. Vesui ir Ča- 
pui rūpėjo slaptumas, bet netrukus juodu įsitikino, kad niekas 
nesiklauso, nes pas Pitą reikalų niekas netvarkydavo. 

Trevoras įkalė tris ilgakaklius butelius alaus su savo pamėg- 
tosiomis prancūziškomis bulvytėmis. Taip pat jie užsisakė neal- 
koholinių gėrimų ir mėsainių. 

Trevoras pageidavo gauti visus pinigus į rankas anksčiau, 
negu išduos savo klientą. Vyrukai sutiko pristatyti šimtą tūks- 
tančių grynais šią pat popietę ir tučtuojau pradėti pervedinėti 
pinigus į sąskaitą. Trevoras pareikalavo kito banko, bet jie už- 

sispyrė likti prie “Ženevos kredito" Nasau. Patikino jį, kad ap- 
siriboja tik sąskaitų stebėjimu ir jokiu būdu negali prikišti na- 
gų prie kapitalo. Be to, pinigai ateis ten vėlai popiet. Jeigu bū- 
tų pakeistas bankas, tatai galėtų užtrukti dieną ar dvi. Abi pu- 
sės nekantravo kuo greičiau užbaigti sandėrį. Vesas ir Capas 
norėjo, kad jų klientas būtų visiškai ir nedelsiant apsaugotas. 
Trevoras norėjo savojo lobio. Po trijų alaus jau svajojo, kaip jį 
leis. 

Čapas anksti išėjo atnešti pinigų. Trevoras užsisakė ilgakaklį 
alaus išsinešti, ir juodu įsėdo į Veso automobilį pasivažinėti po 
miestą. Sutarė kur nors susitikti su Čapu ir perimti pinigus. Va- 
žiuojant į pietus Al A greitkeliu palei pakrantę, Trevoras pravėrė 
burną. š 

— Argi ne keista? — prašneko jis, paslėpęs akis už tamsių 
akinių ir atrėmęs galvą į atramą. 

— Kas keista? 

— Kaip žmonės sutinka rizikuoti. Pavyzdžiui, jūsų klien- 
tas. Turtingas Žmogus. Galėtų nusisamdyti visus jaunus vaikinu, 
kokių tik geidžia, bet ne — atsiliepia į skelbimą gėjų žurnale ir 
ima rašinėti laiškus visiškam nepažįstamajam. 

— Aš to irgi nesuprantu, — pritarė Vesas, ir dvejetas nor- 
malių vyrukų akimirką pajuto bendrum4. — Ne mano reikalas 
klausinėti. 

— Matyt, visas įdomumas, kai nieko nežinai, — spėjo Tre- 
voras ir truputėlį nugėrė alaus. 

— Taip, tikriausiai. Kas tas Rikis? 

— Pasakysiu jums, kai gausiu pinigus. Kuris iš jų jūsų klien- 
tas? 

— Kuris? Kiek aukų šiuo metu esate pasigavę? 

— Pastaruoju metu Rikis buvo labai užsiėmęs. Veikiausiai 
apdorojami kažkas apie dvidešimtį. 

— Kiek jau išsunkėte? 

— Du ar tris. Tai bjaurus verslas. 

— Kaip jūs įsipainiojote? 

— Esu Rikio advokatas. Jis itin sumanus, labai nuobodžiauja 
ir kažkokiu būdu sumąstė šį planą vis dar užsislėpusiems gėjams 
paspausti. Nepaisydamas sveiko proto, aš sutikau prisidėti. 

— Jis gėjus? — paklausė Vesas, nors žinojo Bičo vaikaičių 

vardus, žinojo Jarberio kraujo grupę. Žinojo, su kuo susitikinėja 
Spaiserio žmona Misisipėje. 

— Ne. 

— Tuomet jis iškrypėlis. 

— Ne, jis padorus vyriokas. Tad kas gi jūsų klientas? 

— Elas Konajersas. 

Trevoras linktelėjo ir bandė prisiminti, kiek Rikio ir Elo laiš- 
kų perėjo per jo rankas. 

— Koks sutapimas! Aš kaip tik ketinau vykti į Vašingtoną 1r 
šiek tiek pasidomėti pono Konajerso biografijos faktais. Žino- 
ma, tai netikra jo pavardė. 

— Tikrai taip. 

— Ar žinote jo tikrąją pavardę? 

— Ne. Mes nusamdyti kai kurių jo Žmonių. 

— Kaip įdomu. Vadinasi, nė vienas iš mūsų nepažįsta tikro- 
jo Elo Konajerso? 

— Teisybė. Ir, neabejoju, taip ir liks. 

Trevoras parodė pirštu į dirbančią iki vėlumos įvairių smul- 
kių prekių krautuvėlę. 

— Sustokite prie jos. Man reikia alaus. 

Vesas palaukė prie benzino kolonėlių. Buvo nuspręsta, kad 
jie nieko jam nesakys dėl girtuoklystės, kol pinigai nepereis iš 
rankų į rankas ir jis nebus jiems visko papasakojęs. Jie įsigysią 
šiokį tokį jo pasitikėjimą, paskui atsargiai pabandysią pastūmėti 
arčiau prie blaivybės. Mažiausiai reikia, kad Trevoras kasnakt 
šlaistytųsi pas Pitą, gertų ir per daug šnekėtų. 


Čapas laukė gerai parinktame išsinuomotame automobily- 
je priešais savitarnos skalbyklą penkias mylias piečiau Ponte 
Vedra Byčo. Jis įteikė Trevorui ploną, pigų lagaminėlį, tarda- 
mas: 

— Jie visi čia. Šimtas tūkstančių. Susitiksime, vyručiai, kon- 
toroje. 

Tačiau Trevoras jo negirdėjo. Atidarė lagaminėlį ir įniko 
skaičiuoti pinigus. Vesas apgręžė automobilį ir pasuko į šiau- 
rę. Dešimt krūvelių po 10 000 dolerių, visos šimtiniais ban- 
knotais. 

Trevoras uždarė lagaminėlį ir perėjo kiton interesų pusėn. 

Pirmutinis Čapo, kaip naujojo nediplomuoto Trevoro juridi- 
nio pagalbininko, uždavinys buvo sutvarkyti kontoros priimamąjį 
ir pašalinti viską, kas bent iš tolo primintų čia karaliavus moterį. 
Jisai sukrovė Dženos daiktus į kartoninę dėžę — viską, pradedant 
lūpdažiais bei nagų dildėmis ir baigiant arachio saldainiais bei X 
kategorijos* meilės romanais. Taip pat ten bolavo vokas su aštuo- 
niasdešimtimi dolerių ir kažkiek centų. Bosas pareiškė į juos tei- 
sę, teigdamas, jog tai smulkioms išlaidoms skirti pinigai. 

Čapas suvyniojo Dženos fotografijas į seną laikraštį ir rū- 
pestingai įdėjo į kitą dėžę podraug su dūžtamais niekučiais, ko- 
kių randi daugelyje kontoros priimamųjų. Jis nusikopijavo jos 
užrašų knygutes su numatytais susitikimais, kad žinotų, kas tu- 
rės pasirodyti ateityje. Nė kiek nenustebęs suprato, kad čia bus 
maža veiklos. Niekur horizonte nė vienintelės datos teisme. Du 
susitikimai kontoroje šią savaitę, du — kitą, paskui nieko. Stu- 
dijuojant kalendorėlius Čapui paaiškėjo, kad Trevoras persijun- 
gė į lėtesnę pavarą maždaug tuo metu, kai atėjo pinigai iš Kvin- 
so Garbo. 

Jie žinojo, kad pastarąsias savaites Trevoras ėmė smarkiau 
lošti ir turbūt išgėrinėti. Kelis kartus Džena telefonu draugėms 
guodėsi, kad Trevoras daugiau laiko praleidžia pas Pitą negu kon- 
toroje. 

Kai Čapas triūsė priimamajame pakuodamas Dženos šlamš- 
tą, pertvarkydamas jos rašomąjį stalą, šluostydamas ir siurbliu 
traukdamas dulkes ir išmetinėdamas senus žurnalus, kartkartė- 
mis suskambėdavo telefonas. Pagal pareigas jam priklausė atsi- 
liepti į telefono skambučius, todėl laikėsi nuo šio netoliese. Di- 
džiuma skambučių buvo Dženai, todėl vyrukas mandagiai paaiš- 
kindavo, kad ji čia nebedirba. “Juo jai geriau" — tokia, atrodo, 
buvo bendra reakcija. 

Persirengęs staliumi agentas anksti rytą atvyko pakeisti pa- 
radinių durų. Trevoras stebėjosi Čapo dalykiškumu. 


* Šitaip žymimi filmai, knygos bei kiti leidiniai, skirti suaugusiems, t. y. su atvi- 
ru seksu ir pornografija. 

— Kaip taip greitai jį suradote? — paklausė jis. 

— Tereikėjo peržiūrėti geltonuosius puslapius, — atsakė Ča- 
pas. 

Įkandin staliaus kitas agentas, apsimetęs spynų meistru, pa- 
keitė visas pastato spynas. 

Į jų susitarimą įėjo sąlyga, kad Trevoras nepriims naujų 
klientų bent trisdešimt ateinančių dienų. Jis ilgai ir atkakliai dėl 
to ginčijosi, lyg turėtų išsaugoti žvaigždės reputaciją. Tik pagal- 
vokite apie visus tuos Žmones, kuriems gali manęs prireikti, skun- 
dėsi jis. Bet jie žinojo, kokios vangios buvo pastarosios trisde- 
šimt dienų, tad neatlyžo, ir advokatas gavo nusileisti. Norėjo šią 
vietą turėti tik sau. Čapas paskambino tiems klientams, su ku- 
riais buvo sutarta susitikti, ir pasakė, kad ponas Karsonas tądien, 
kai turį užvažiuoti, būsiąs užimtas teisme. Pakeisti susitikimų 
grafiką būtų sunku, paaiškino Čapas, bet jis paskambinsiąs jiems, 
kai atsiras koks tarpas tarp darbų. 

— Nemaniau, kad jis lankosi teismuose, — pakomentavo 
vienas iš jų. 

— Otaip, — patikino Čapas. — Tai išties stambi byla. 

Kai klientų sąrašas buvo sumažintas iki minimumo, liko tik 
vienas atvejis, kai žmogus būtinai turėjo užsukti į kontorą. Tai 
buvo reikalas dėl alimentų vaikui išlaikyti, ir Trevoras atstova- 
vo moteriai trejus metus. Jis negalėjo taip paprastai imti ir jos 
atsikratyti. 

Užsuko Džena, pasirengusi pridaryti nemalonumų, ir atsi- 
vedė su savimi kažkokį neva draugužį — raumeningą vyruką su 
ožiška barzdele, poliesterinėmis kelnėmis, baltais marškiniais ir 
kaklaraiščiu; Capas spėjo, kad šis veikiausiai prekiauja naudo- 
tais automobiliais. Be abejo, jis būtų lengvai prikūlęs Trevorą, 
bet su Čapu nenorėjo turėti jokių reikalų. 

— Norėčiau pasikalbėti su Trevoru. — pasakė Džena, laks- 
tydama akimis po savo ką tik pertvarkytą rašomąjį stalą. 

— Deja. Jis susitikime. | 

— Ir kas, po velniais, jūs toks? 

— Nediplomuotas pagalbininkas. 

— A, tai pasistenkite savo pinigus gauti iš anksto. 

— Dėkui. Jūsų daiktai štai ten, tose dviejose dėžėse, — pa- 
rodė Čapas. 

Ji pastebėjo, kad žurnalų šūsnys sumažintos ir tvarkingos, 
šiukšlių krepšys tuščias, baldai išblizginti. Tvyrojo antiseptiko 
kvapas, lyg jie būtų dezinfekavę vietą, kur ji kadaise sėdėjo. Ta- 
po nebereikalinga. 

— Pasakykite Trevorui, kad jis man skolingas tūkstantį do- 
lerių neišmokėto atlyginimo. 

— Pasakysiu, — pažadėjo Čapas. — Dar kas nors? 

— Aha, tas vakarykštis naujasis klientas, tas Jeitsas Niume- 
nas. Pasakykit Trevorui, kad aš pasitikrinau laikraščiuose. Pas- 
kutiniąsias dvi savaites greitkelyje I-95 nebuvo jokių nelaimin- 
gų atsitikimų, pasibaigusių mirtimi. Neužregistruota ir moters, 
pavarde Niumen, kuri būtų buvusi užmušta. Kažkas ne taip. 

— Dėkui. Pasakysiu jam. 

Ji apsidairė aplinkui paskutinį sykį ir vėl kvailai nusišiepė, 
išvydusi naująsias duris. Jos draugužis piktai nužvelgė Čapą, lyg 
rengtųsi žengtelti priekin ir vis dėlto perlaužti šiam sprandą, ta- 
čiau piktumas praėjo, ir jis pasuko į duris. Jie pasišalino nieko 
nesulaužę, abu drimblindami šaligatviu nešini po dėžę. 

Čapas lydėjo akimis juos nueinančius, paskui pradėjo reng- 
tis priešpiečių iššūkiui. 


Praeitą vakarą pietavo šalimais pilnutėliame Žmonių nauja- 
me jūros patiekalų restoranėlyje už dviejų kvartalų nuo “Jūros vėž- 
lio užeigos". Atsižvelgiant į porcijų dydį, kainos buvo nežmoniš- 
kos, ir kaip tik todėl Trevoras, naujausias Džeksonvilio milijonie- 
rius, užsispyrė, kad jie pavalgytų tenai. Žinoma, vakaras buvo jo 
sąskaita, ir išlaidauti jis nešykštėjo. Po pirmo martinio apgirto ir 
neprisiminė, ką valgė. Vesas ir Čapas paaiškino, kad jų klientas 
draudžia juodviem gerti. Abu siurbčiojo firminį gaivinantį gėrimą 
ir vis Žiūrėjo, kad Trevoro vyno taurė būtų pilna. 


— Aš susirasčiau kitą klientą. — Ir Trevoras nusijuokė iš 
savo paties sąmojo. 
— Žinot, aš turėsiu gerti už mus visus tris, — pasakė jis 


įpusėjus pietums, paskui kaip tik tą ir ėmėsi daryti. 

Vyrukams didžiai palengvėjo, kai pamatė, kad Trevoras yra 
romus girtuoklis. Jie vis pildė jo taurę, norėdami įsitikinti, kiek 
galįs pakelti. Advokatas darėsi vis ramesnis ir tylesnis, o gero- 
kai po deserto davė kelneriui arbatpinigių 300 dolerių grynais. 
Jie įkėlė jį į savo automobilį ir parvežė namo. 

Trevoras užmigo su naujuoju lagaminėliu prie krūtinės. Kai 
Vesas užgesino šviesą, vyriokas gulėjo lovoje suglamžytomis kel- 
nėmis ir baltais medvilniniais marškiniais, nurišta varlyte, vis 
dar su batais ir knarkė, abiem rankomis tvirtai prie savęs spaus- 
damas lagaminėlį. 

Perlaida atėjo tuoj prieš penkias. Pinigai buvo vietoje. Klok- 
neris jiems buvo įsakęs jį nugirdyti, pažiūrėti, kaip tokios būk- 
lės elgsis, o rytą pradėti darbuotis. 

Pusę aštuonių ryto jie sugrįžo pas Trevorą į namus, atrakino 
duris savuoju raktu ir aptiko jį maždaug tokį patį, kokį buvo pali- 
kę. Vienas batas buvo nusmukęs, Trevoras miegojo susirietęs ant 
šono, pasikišęs po savimi lagaminėlį nelyginant futbolo kamuolį. 

— Keliamės! Keliamės! — sušuko Čapas, o Vesas tuo tarpu 
uždegė šviesas, pakėlė užuolaidas ir kaip įmanydamas daugiau 
baladojosi. Trevoras, jo garbei reikia pasakyti, pašoko, puolė į 
vonios kambarį, paskubom palindo po dušu ir užtruko vos dvi- 
dešimt minučių, kai įžengė į savo poilsio kambarį su parišta nauja 
varlyte ir be mažiausios raukšlelės po akimis. Tiesa, akys buvo 
šiek tiek užpurtusios, tačiau jis šypsojosi ir buvo pasiryžęs nar- 
siai pasitikti dieną. 

Milijonas dolerių padėjo. Po teisybei, niekad taip greitai ne- 
buvo įveikęs pagirių. 

“Javos pakrantėje" jie greitomis suvalgė po bandelę ir atsi- 
gėrė stiprios kavos, paskui energingai ėmėsi jo kontorėlės. Ča- 
pas pasirūpino priimamuoju, o Vesas tuo pat metu ėmėsi kabine- 
te paties Trevoro. 

Per pietus kai kurie dalykai atsistojo savo vieton. Iš Trevo- 
ro pagaliau buvo ištraukti Brolijos narių vardai, ir Vesas su Ča- 
pu nuostabiai apsimetė nustebę. 

— Trejetas teisėjų? — abu.kartojo, neva negalėdami patikėti. 

Trevoras šypsojosi ir išdidžiai linksėjo, lyg tai jis ir tik jis 
vienas buvo šio meistriško plano architektas. Troško, kad jie pati- 
kėtų, jog turėjo užtektinai proto ir apsukrumo įtikinti tris buvu- 
siuosius teisėjus, kad tie leistų savo laiką rašinėdami laiškus vie- 
nišiems gėjams, idant jis, Trevoras, galėtų susižerti trečią dalį prie- 
varta išsireikalautų pinigų. Velniai rautų, jis beveik genijus. 

Kitos dėlionės detalės tebeliko neaiškios, ir Vesas buvo pa- 
siryžęs laikyti Trevorą uždarytą, kol negaus atsakymų. 

— Pašnekėkime apie Kvinsą Garbą, — pasakė jis. — Jo pašto 
dėžutę buvo išsinuomojusi nesama korporacija. Kaip jūs sužino- 
jote jo tikrąją asmens tapatybę? 

— Tai buvo nesunku, — atsakė Trevoras, labai didžiuoda- 
masis savimi. Dabar jis ne tik genijus, bet dargi ir labai turtin- 
gas. Dar vakar rytą atsibudo su galvoskaudžiu ir pirmąją pusę 
valandos praleido lovoje skaičiuodamas lošimo nuostolius, rū- 
pindamasis dėl vis didėjančios savo priklausomybės nuo Broli- 
jos ir nuo jos rezgamų apgaulių. O po paros atsibudo su dar stip- 
resniu galvoskaudžiu, tačiau maldomo milijono baksų balzamo. 

Buvo apimtas euforijos, apsvaigęs ir nekantravo greičiau 
baigti užduotį, kad galėtų toliau džiaugtis gyvenimu. 

— Susiradau Di Moine privatų seklį, — pasakė jis, gurkš- 
nodamas kavą ir užsikėlęs kojas ant stalo, kur joms ir priklausė 


būti. — Nusiunčiau jam tūkstančio baksų čekį. Dvi dienas jis 
praleido Beikerse, — jūs esate buvęs Beikerse? 
— Taip. 


— Bijojau, kad ir man teks ten nuvykti. Apgaulė geriausiai 
veikia, jei gali paspęsti spąstus kokiam nors iškiliam piniguo- 
čiui. Jis bet kiek sumokės, kad tik tu tylėtum. Kad ir kaip ten 
būtų, tasai seklys surado pašto tarnautoją, ištroškusį pinigų. Vie- 
niša daugiavaikė motina, senas automobilis, mažas butas, na, įsi- 
vaizduojat visą paveikslą. Jis paskambino jai vakare ir pasakė 
duosiąs jai penkis šimtus dolerių grynais, jeigu pasakysianti, kas 
nuomojasi 788 dėžutę “CMT investicijų“ vardu. Kitą rytą pa- 
skambino moteriškei į paštą. Per priešpiečių pertrauką juodu su- 
sitiko automobilių stovėjimo aikštelėje. Ji įteikė jam popieriaus 
skiautę su Kvinso Garbo pavarde, 0 jis jai — voką su penkiais 
šimto dolerių banknotais. Ji nė nepaklausė, kas jis toks. 

— Ar tai tipiškas metodas? 

— Garbo atveju suveikė. Su Kerčiu Keitsu, vyrioku iš Dala- 
so, antruoju, kurį mes apgavome, buvo šiek tiek sudėtingiau. Sek- 
liui, kurį tenai nusamdėme, nepasisekė nieko surasti viduje, tad 
tris dienas pats gavo stebėti paštą. Kainavo tūkstantį aštuonis šim- 
tus dolerių, bet galop pamatė jį ir užsirašė automobilio numerį. 

— Kuris toliau? 

— Turbūt tas vyriokas iš Aper Darbio, Pensilvanijoje. Jo 
priedanga — Brantas Vaitas, atrodo, tai bus puikus klientas. 

— Ar jūs kada nors skaitėte laiškus? 

— Niekad. Nežinau, kas buvo rašoma ten ir atgal, ir neno- 
riu žinoti. Kai jie jau pasirengę ką nors apiplėšti, pasako man 
išžvalgyti dėžutę ir sužinoti tikrąją pavardę. Taip esti, jeigu jų 
susirašinėjimo bičiulis naudojasi priedanga — kaip jūsiškis klien- 
tas ponas Konajersas. Nustebtumėte išgirdę, kiek daug žmonių 
naudojasi savo tikrosiomis pavardėmis. Neįtikėtina. 

— Ar jūs žinote, kada jie išsiunčia laiškus, kuriais prievar- 
tauja pinigus? 

— O, taip. Jie man pasako, kad galėčiau perspėti banką Ba- 
hamuose, jog gali ateiti perlaida. Kai tik pinigai pasiekia, iš banko 
man paskambina. 

— Papasakokit apie tą Brantą Vaitą iš Aper Darbio, — pa- 
prašė Vesas. Jis užsirašinėjo į popieriaus lapus, lyg kas nors ga- 
lėtų būti praleista. Anapus gatvės kiekvienas žodis buvo įrašo- 
mas keturiais skirtingais aparatais. | 

— Jie jau pasirengę jį apiplėšti, tiek težinau. Atrodo, jis jau 
prinokęs papurtyti, nes jie ką tik apsimainė pora laiškų. Su kai 
kuriais iš tų vaikinų — tai kaip traukti dantį, sprendi pagal laiš- 
kų skaičių. 

— Bet jūs nesekate tų laiškų? 

— Čia jie neregistruojami. Bijojau, kad vieną kurią nors die- 
ną gali pasirodyti federalai su kratos orderiu, ir nenorėjau, kad 
rastų bent kokių įrodymų mane į tai įsipainiojus. 

— Gudru, labai gudru. 

Trevoras nusišypsojo, mėgaudamasis savo įžvalgumu. 

— Na, taip, nemažai studijavau baudžiamąją teisę. Tad po 
kurio laiko imi mąstyti kaip nusikaltėlis. Šiaip ar taip, Filadelfi- 
jos rajone man nepavyko surasti tinkamo seklio. Nors vis dar 
bandau. 

Brantas Vaitas buvo Langlio kūrinys. Trevoras galėjo nu- 
samdyti visus seklius šiaurės rytuose ir vis tiek nesurastų sly- 
pinčio už pašto dėžutės tikrojo asmens. 

— Po teisybei, — toliau kalbėjo Trevoras, — rengiausi nu- 
vykti ten pats, bet man paskambino Spaiseris, nurodydamas ke- 
liauti į Vašingtoną ir susekti Elą Konajersą. Tuomet pasirodėte, 
vyručiai, jūs, ir, ką gi, visa kita jau istorija. — Jis nutilo, vėl 
prisiminęs pinigus. Tikrai, koks sutapimas, kad Vesas ir Čapas 

įžengė kontoron vos porą valandų po to, kai jis-gavo nurodymą 
leistis į jų kliento paieškas. Bet kas jam darbo. Jau girdėjo žu- 
vėdras ir juto po padais karštą smėlį. Girdėjo salų orkestrėlių 
regį ir juto veidu vėją, genantį jo laivelį. 

— Ar esama dar kito ryšininko laisvėje? — paklausė Vesas. 

— O ne, — tuščiagarbiškai atsakė jis. — Man nereikia nie- 
kieno pagalbos. Kuo mažiau įsitraukę Žmonių, tuo lengviau vei- 
kia operacija. 

— Labai gudru, — pagyrė Vesas. 

Trevoras dar giliau atsilošė krėsle. Lubos virš jo buvo įski- 
lusios, šerpetojosi ir reikalavo naujo dažų sluoksnio. Prieš porą 
dienų, ko gero, tai jam būtų sukėlę rūpestį. Dabar žinojo, kad jos 
niekad nebus nudažytos, — niekad, jeigu jie tikėjosi jį apmokė- 
siant sąskaitas. Kurią nors dieną, jau labai greitai, jis paliks šią 
vietą, kai tik Vesas ir Čapas bus užbaigę su Brolija. Dieną ar dvi 
paskirs sukrauti savo aplankams į dėžes ir padėti į sandėlį, — 
kuriems galams, ir pačiam buvo nelabai aišku, — taip pat atsi- 
kratys savo pasenusių ir nenaudojamų juridinių knygų. Susiras 
kokį nors ką tik iškeptą nuskurdusį teisės fakulteto absolventą, 
besitaikantį nugriebti keletą trupinių trinantis po miesto teismą, 
ir už labai nuosaikią kainą parduos šiam visus baldus bei kom- 
piuterį. Ir kai visi neužbaigti reikalai bus sutvarkyti, jis, L. Tre- 
voras Karsonas, advokatas ir teisės patarėjas, išeis iš kontoros ir 
nė neatsigręš. 

Kokia tai bus nuostabi diena! 

Čapas pertraukė tą trumputę svajonę, atnešęs maišelyje /a- 
co ir gaivinančio gėrimo. Vyrukų trejetas dar neužsiminė apie 
priešpiečius, bet Trevoras jau dirsčiojo į savo laikrodį, iš anksto 
mėgaudamasis dar vienu ilgu užkandžiu pas Pitą. Nenorom paė- 
mė taco ir širdyje pyktelėjo. Panoro išgerti. 

— Manau, būtų gerai per priešpiečius apsieiti be kaušalo, — 
pasakė Capas, kai visi susibūrė prie Trevoro stalo, stengdamiesi 
ant jo nieko nepritrupinti. 

— Darykit, kaip tinkami, — numojo Trevoras. 

— Aš kalbėjau apie jus, — patikslino Čapas. — Bent atei- 
nantį mėnesį. 

— Taip nebuvo sutarta. 

— Dabar jau yra. Turite būti blaivus ir budrus. 

— Būtent kodėl? 

— Todėl, kad mūsų klientas iš jūsų to nori. Ir moka milijo- 
ną dolerių. 

— Ar nori, kad dukart per dieną valyčiausi dantis ir valgy- 
čiau špinatus? 


— Paklausiu jį. 
— Ir kai klausit, pasakykit, kad pabučiuotų man į subinę. 
— Nepersūdykite, Trevorai, — perspėjo Vesas. — Tiesiog 


kelias dienas pasistenkite mažiau gerti. Tai jums išeis į naudą. 

Jeigu pinigai padarė jį laisvą, tuodu pradėjo jį smaugti. Da- 
bar su juo drauge praleisdavo visą parą ir nerodė jokių požymių, 
kad greit išsidangins. Faktiškai dėjosi atvirkščiai. Juodu buvo 
galutinai beįsikraustą. 

Anksti rytą Čapas išėjo pasiimti pašto. Juodu įtikino Trevo- 
rą, kad jis buvo įpratęs elgtis nerūpestingai. Štai kodėl jie taip 
lengvai jį susekę. Tarkim, ir kitos aukos ten tyko? Trevoras ne- 
turėjo didelio vargo sužinoti tikrąsias jų aukų pavardes. Kodėl 
šios negalėtų padaryti tą pat su asmeniu, besislepiančiu už Ala- 
din Norto ir Loren Ridžo? Nuo šiol Vesas ir Čapas pasikeisdami 
atsiiminės paštą. Jie stengsis mėtyti pėdas, lankysis pašto sky- 
riuose skirtingu laiku, bus persirengę — visai kaip kokiame špa- 
gos ir apsiausto nuotykių filme. 

Galiausiai Trevoras sutiko. Juodu, atrodo, išmanė savo 
darbą. 

Keturi laiškai Rikiui laukė Nepjun Byčo pašto skyriuje ir 
du Persiui — Atlantik Byče. Čapas greitai apėjo savo ratą. Gru- 
pė sekė iš paskos, stebėdama kiekvieną, kuris galėtų stebėti jį. 
Laiškai buvo pristatyti į išsinuomotąjį kotedžą, kur tuoj pat ati- 
daryti, nukopijuoti ir vėl užklijuoti. 

Kopijas perskaitė ir išanalizavo agentai, pasiilgę darbo. Per- 
skaitė jas ir Klokneris. Iš šešių penkios pavardės buvo jau anks- 
čiau matytos. Visi — vieniši pusamžiai vyriškiai, bandantys su- 
telkti drąsą ir žengtelėti dar žingsnelį prie Rikio ar Persio. Nė 
vienas neatrodė itin agresyvus. 

Viena siena perdirbtame kotedžo miegamajame buvo nuda- 
žyta baltai ir ant jos pagal trafaretą nubraižytas didžiulis pen- 
kiasdešimties valstijų žemėlapis. Raudongalviais smeigtukais pa- 
žymėtos vietos, kur gyveno Rikio susirašinėjimo bičiuliai. Ža- 

liom galvutėm — Persio korespondentai. Po smeigtukais juodai 
išspausdintos jų pavardės ir gyvenami miestai. 

Tinklai plėtėsi. Rikis turėjo dvidešimt tris aktyviai jam ra- 
šančius vyriškius; Persis — aštuoniolika. Atstovaujama trisde- 
šimčiai valstijų. Sulig kiekviena nauja savaite Brolija vis drą- 
siau plėtojo savo avantiūrą. Kiek galėjo Klokneris pasakyti, da- 
bar jie skelbėsi trijuose žurnaluose. Tvirtai laikėsi savosios sche- 
mos, ir po trečio laiško paprastai Žžinodavo, ar naujasis vaikinas 
turi pinigų. Arba žmoną. 

Buvo nepaprastai įdomu stebėti šį žaidimą, todėl dabar, kai 
Trevoras jiems visiškai pakluso, neprasprūs iš akių nė vienas 
laiškas. 

Dienos paštą apibendrindavo dviejuose puslapiuose, kurie 
per vieną agentą patekdavo į Langlį. Devilis juos turėdavo ran- 
koje vakaro septintą. 


Pirmasis skambutis popiet, dešimt po trijų, sučirškė, kai Ča- 
pas plovė langus. Vesas vis dar Trevoro kabinete kamavo advo- 
katą klausimais. Trevoras jautėsi pavargęs. Negavo kaip buvo 
pratęs numigti, todėl Žiauriai troško išgerti. 

— Juridinė kontora, — atsiliepė Čapas. 

— Trevoro kontora? — pasitikrino skambinantysis. 

— Ta pati. Kas klausia? 

— Kas jūs? 

— Čapas, naujasis padėjėjas. 

— Kas nutiko merginai? 

— Ji čia nebedirba. Kuo galiu jums padėti? 

— Čia Džo Rojus Spaiseris. Esu Trevoro klientas ir skambi- 
nu iš Tramblo. 

— Iš kur? 

— Iš Tramblo. Federalinio kalėjimo. Trevoras kontoroje? 

— Ne, sere. Jis Vašingtone ir turėtų sugrįžti po poros va- 
landų. 

— Gerai. Pasakykit jam, kad aš vėl paskambinsiu penktą. 

— Taip, sere. 

Čapas padėjo ragelį ir giliai atsiduso. Kaip ir Klokneris ana- 
pus gatvės. CŽV ką tik užmezgė pirmą tiesioginį kontaktą su vie- 
nu iš Brolijos. 


232 John Grisham 


Antras skambutis nuaidėjo lygiai penktą. Čapas atsiliepė ir 
atpažino balsą. Trevoras laukė savo kabinete. | 

— Klausau. 

— Trevorai, čia Džo Rojus Spaiseris. 

— Sveiki, teisėjau. 

— Ką sužinojote Vašingtone? 

— Mes vis dar prie to dirbame. Tai, pasirodo, kietas riešu- 
tėlis, bet mes jį surasime. 

Stojo ilga pauzė, tartum ši žinia Spaiseriui būtų nepatikusi 
ir jis dvejotų, kiek dar pasakyti. 

— Rytoj atvažiuosite? 

— Būsiu trečią. 

— Atsivežkite penkis tūkstančius dolerių grynais. 

— Penkis tūkstančius dolerių? 

— Kaip tik tiek. Gaukite pinigus ir atvežkite čia. Visus po 
dvidešimtines ir penkiasdešimtines. 

— Ką rengiatės... 

— Neklausinėkite kvailai, Trevorai. Atvežkite tuos prakeik- 
tus pinigus. Įdėkite į voką su kitu paštu. Juk darėte tai ir anks- 
čiau. 

— Gerai. 

Daugiau netaręs nė žodžio, Spaiseris padėjo ragelį. Paskui 
Trevoras valandą aptarinėjo Tramblo ekonominius santykius. 
Grynieji pinigai buvo draudžiami. Kiekvienas kalinys turėjo dar- 
bą, jo atlygis buvo pervedamas į asmeninę sąskaitą. Visos išlai- 
dos — tokios kaip už tarpmiestinius pokalbius, pirkinius kalėji- 
mo parduotuvėje, kopijavimo paslaugas, pašto ženklus — buvo 
nuskaitomos nuo sąskaitos. 

Bet grynieji pinigai egzistavo, nors ir nedažnai matomi. 
Jie buvo slapčia įnešami ir slepiami, paskui naudojami lošimo 
skoloms padengti ir apsaugininkams papirkti už mažytes pa- 
slaugas. Trevoras baiminosi. Jeigu jis, kaip advokatas, būtų nu- 
tvertas slapčia įnešant pinigus, jo lankymosi privilegijos būtų 
visam laikui atšauktos. Anksčiau jis dusyk buvo kontrabanda 
įnešęs pinigus, abiem atvejais po 500 dolerių dešimtinėmis ir 
dvidešimtinėmis. 

Jis neįsivaizdavo, kodėl Brolijai prireikė 5000 dolerių. 

Trevorui, tris dienas vaikščiojusiam aplinkui Vesą ir Čapą, 
reikėjo atokvėpio. Jie norėjo kartu pusryčiauti, priešpiečiauti ir 
pietauti. Norėdavo parvežti jį namo ir labai anksti rytą atvažiuo- 
ti pasiimti į darbą. Jie dirigavo viskam, kas dar buvo likę iš jo 
praktikos, — Čapas — kaip nediplomuotas padėjėjas, Vesas — 
kaip kontoros vadybininkas, abu įkyrintys begaliniais klausimais, 
nes laukė subtilus advokatiškas darbelis. 

Tad nė kiek nepasirodė netikėta, kai jie pranešė nuvešią jį į 
Tramblą. Man nereikia vairuotojo, paaiškino jis. Daug sykių ten 
važiuodavęs savo patikimuoju “Vabaliuku"', tad ir dabar apsiei- 
siąs vienas. Tai vyrukus sunervino, ir jie pagrasino paskambin- 
sią dėl nurodymų savo klientui. 

— Dėl manęs, tai skambinkit tam savo sumautam klientui! — 
riktelėjo Trevoras, ir tie atsitraukė. — Jūsiškis klientas netvarko 
mano gyvenimo. 

Tačiau klientas jį tvarkė, ir visi trys tai žinojo. Tik pinigai 
dabar buvo svarbiausia. Trevoras jau buvo atlikęs Judo darbą. 

Jis išvažiavo iš Neptjun Byčo savuoju “Vabalu" vienas; iš 
paskos jį lydėjo išsinuomotu automobiliu Vesas ir Čapas, o jiems 
įkandin sekė baltas minivenas su žmonėmis, kurių Trevoras nie- 
kad nepamatys. Grynai dėl juoko jisai staigiai pasuko prie ilgai 
dirbančios pakelės krautuvėlės nusipirkti alaus bloko ir nusijuo- 
kė, kai likusysis karavanas staigiai užgulė stabdžius ir vos iš- 
vengė avarijos. Išvažiavęs 1š miesto, advokatas vairavo įkyriai 
pamažu, gurkšnodamas alų, mėgaudamasis vienuma ir įteiginė- 
damas sau, jog mėnesį kaip nors iškentėsiąs. Už milijoną dolerių 
galėtų iškentėti viską. 

Artinantis prie Tramblo gyvenvietės jį ištiko pirmi kaltės 
jausmo sąrėmiai. Ar pajėgs jis ištverti? Juk tuoj susitiks su Spai- 
seriu, klientu, kuris juo pasitikėjo, kaliniu, kuriam buvo reika- 
lingas, su nusikaltimo bendrininku. Ar pajėgs išsaugoti natūralų 
veidą ir vaidinti, jog dalykai klostosi puikiai, kai kiekvienas žo- 
dis bus gaudomas aukšto dažnio mikrofonu, paslėptu jo portfe- 
lyje? Ar sugebės apsimainyti su Spaiseriu laiškais lyg niekur nie- 
ko, žinodamas, kad paštas sekamas? Be to, jis atsižada savosios 

teisininko karjeros — dalyko, kurio taip sunkiai siekė ir kuriuo 
kadaise didžiavosi. 

Dėl pinigų parduoda savo etiką, savo pažiūras, netgi savo 
dorovės normas. Ar jo siela verta milijono dolerių? Dabar jau 
per vėlu. Pinigai banke. Jis gurkštelėjo alaus ir nuplovė silps- 
tančius kaltės dilgsnius. 

Spaiseris apgavikas, tokie pat ir Bičas su Jarberiu, o jis, Tre- 
voras Karsonas, lygiai taip pat nusipelnęs bausmės. Tarp vagių 
nėra garbės, tylomis vis kartojo jis sau. 

Linkas užuodė dvelkiantį nuo Trevoro alaus kvapelį, kai juo- 
du žingsniavo koridoriumi lankytojų zonos link. Prie advokatų 
kambarėlio durų Trevoras pažvelgė vidun. Išvydo Spaiserį, iš da- 
lies paslėptą laikraščių, ir staiga ėmė nervintis. Kaip žemai turi 
būti puolęs advokatas, kad į konfidencialų susitikimą su klientu 
neštųsi elektroninį pasiklausymo įtaisą? Kaltė smogė Trevorui it 
plyta, bet kelio atgal nebebuvo. | 

Mikrofonas buvo didumo bemaž sulig golfo kamuoliuku, 
kruopščiai paslėptas nudėvėto ir apšiurusio Trevoro juodo odi- 
nio portfelio dugne. Itin galingas jis nesunkiai galėtų transliuoti 
visa beveidžiams berniukams baltajame minivene. Vesas ir Ča- 
pas irgi buvo ten, pasirengę su ausinėmis, nekantraujantys viską 
išgirsti. 

— Labdien, Džo Rojau, — pasisveikino Trevoras. 

— Jums taip pat, — atsakė Spaiseris. 

— Duokit, apžiūrėsiu portfelį, — įsiterpė Linkas. Jis pavir- 
šutiniškai dirstelėjo vidun, paskui tarė: — Regis, tvarka. 

Trevoras buvo perspėjęs Vesą ir Čapą, kad Linkas kai kada 
kyšteli nosį portfelin. Mikrofonas buvo uždengtas šūsnimi po- 
pierių. 

— Štai paštas, — pasakė Trevoras. 

— Kiek? — paklausė Linkas. 

— Aštuoni. 

— Jums yra? — paklausė Linkas Spaiserį. 

— Ne. Šiandien nėra, — atsakė Spaiseris. 

— Aš būsiu koridoriuje, — pasakė Linkas. 

Durys užsidarė; sušiūravo padai, ir staiga stojo tyla. Labai 
ilga tyla. Ničnieko. Nė žodžio tarp advokato ir kliento. Baltajame 
minivene jie laukė amžinybę, kol tapo aišku, kad kažkas ne taip. 

Kai Linkas iš kambarėlio žingtelėjo koridoriun, Trevoras 
greitai ir mikliai pastatė portfelį už durų ant grindų, kur tas kuk- 
liai liko per visą advokato ir kliento pasitarimą. Linkas jį paste- 
bėjo, tačiau nieko nepagalvojo. 

— Kodėl tai padarėte? — paklausė Spaiseris. 

— Jis tuščias, — gūžtelėjo pečiais Trevoras. — Tegul vi- 
daus stebėjimo kameros mato, kad mes neturime ko slėpti. 

Trevorą ištiko dar vienas, paskutinis, trumpas etikos prie- 
puolis. Galbūt kitą kartą jis leis blakute pasiklausyti pokalbio su 
savo klientu, tačiau tik ne dabar. Paprasčiausiai pasakys Vesui ir 
Čapui, kad apsaugininkas pasiėmė jo portfelį — kartkartėmis ta- 
tai atsitikdavo. 

— Ničnieko, — patvirtino Spaiseris, sklaidydamas paštą, kol 
užtiko du šiek tiek storesnius vokus. — Čia pinigai? 

— Taip. Teko įdėti kelias šimtines. 

— Kodėl? Juk aiškiai pasakiau — dvidešimtinėmis ir pen- 
kiasdešimtinėmis. 

— Tai visa, ką pavyko surasti, suprantat. Nesitikėjau, kad 
prireiks tiek grynųjų. | 

Džo Rojus tyrinėjo adresus ant kitų laiškų. Paskui gan gai- 
Žiai paklausė: 

— Tad kas nutiko Vašingtone? 

— Tai kietas riešutėlis. Viena iš tų pašto dėžučių nuomos 
įstaigų priemiestyje, veikianti ištisą parą septynias dienas per sa- 
vaitę, visąlaik kas nors budi, gyvas judėjimas, griežta apsauga. 
Ką nors sugalvosime. 

— Kuo jūs naudojatės? 

— Viena tokia firma Čevi Čeize. 

— Pasakykit pavardę. 

— Ką turit omenyje? Kokią pavardę? 

— Pasakykite seklio Čevi Čeize pavardę. 

Trevoras sutriko; išmonė jo neklausė. Spaiseris kažką įtarė, 
tamsios drėgnos jo akys žėrėjo įtampa. 

— Kad neprisimenu, — pralemeno Trevoras. 

— Kur buvote apsistojęs? 

-— Ką tai reiškia, Džo Rojau? 

— Pasakykite pavadinimą viešbučio, kuriame gyvenote. 

— Kodėl? | 

— Turiu teisę žinoti. Esu klientas. Apmoku jūsų išlaidas. 
Na, kur buvote apsistojęs? 

— “Ritz-Carltone". ; 

— Kuriame? 

— Nežinau. Tiesiog “Ritz-Carltone". 

— Ten jų yra du. Konkrečiai, katrame? 

— Nežinau. Ne centre. 

— Kokiu reisu skridote? 

— Nagi, Džo Rojau. Ką tai reiškia? 

— Kokia oro linija? 

— “Delta". 

— Reiso numeris? 

— Nepamenu. 

— Sugrįžote vakar. Mažiau nei prieš dvidešimt keturias va- 
landas. Koks jūsų reiso numeris? 

— Nepamenu. 

— Jūs tikrai vykote į Vašingtoną? 

— Žinoma, vykau. — Trevoro balsas šiek tiek užsikirto, nes 
stokojo nuoširdumo. Nebuvo iš anksto suplanavęs, kaip meluos, 
tad vos tik ką nors ištaręs susimaudavo. 

— Nežinote savo reiso numerio, viešbučio, kuriame gyve- 
note, net seklio pavardės, su kuriuo praleidote dvi dienas. Tur- 
būt laikote mane kvailiu. 

Trevoras tylėjo. Gebėjo tik galvoti apie mikrofoną portfely- 
je, — kokia laimė, kad pastatė jį už durų. Visai nenorėjo, kad 
Vesas ir Čapas girdėtų, kaip jį karšia. 

— Jūs gėrėte, tiesa? — nesiliovė puolęs Spaiseris. 

— Taip, — prisipažino Trevoras, laikinai pertraukęs melą. — 
Buvau sustojęs ir nusipirkau alaus. 

— Ar du. 

— Taip, du. 

Spaiseris pasirėmė alkūnėmis ir perpus pasilenkė per stalą. 

— Turiu jums blogų žinių, Trevorai. Jūs atleistas. 

— Ką? 

— Baigta. Išvytas. Galutinai. 

— Jūs negalite manęs atleisti. 

— Ką tik tai padariau. Įsigalioja tuoj pat. Bendru Brolijos 

sutarimu. Mes informuojame kalėjimo viršininką, kad jūsų pa- 
vardė būtų išbraukta iš besilankančių advokatų sąrašo. Kai šian- 
dien išvyksite, Trevorai, daugiau nebesugrįžkite. 

— Kodėl? 

— Meluojate, per daug geriate, aplaidūs įpročiai, apskritai — 
klientai jumis nebepasitiki. 

Tai skambėjo tikrai teisingai, tačiau vis tiek Trevorui buvo 
sunku susitaikyti. Niekad nė nešmėkštelėjo tokia mintis, kad jie 
galėtų ryžtis jį atleisti. Sukandęs dantis paklausė: 

— O kaip mūsų mažytis sumanymas? 

— Išsiskiriame padoriai. Jūs pasiliekate savo pinigus, mes — 
savo. 

— Kas juos tvarkys laisvėje? 

— Tai mūsų rūpestis. Jūs galite toliau dorai gyventi, jeigu 
tik sugebate. 

— Ką jūs išmanote apie dorą gyvenimą? 

— Kodėl paprasčiausiai neatsistojate ir neišeinate, Trevo- 
rai? Nagi, stokitės ir išeikite, miela buvo susitikti. 

— Žinoma, — pralemeno advokatas, mintis klėstė migla, 
bet vis dėlto dvi ėmė ryškėti. Pirma — Spaiseris neatsinešė jo- 
kių laiškų, per daugelį savaičių tai atsitiko pirmąsyk. Antra — 
pinigai. Kam jiems reikia penkių gabalų? Galimas daiktas, nau- 
jam advokatui papirkti. Jie gerai suplanavo savo pasalą, tai vi- 
sad teikdavo pranašumą, nes turėjo savo žinioje daug laiko. Tre- 
jetas labai sumanių vyrų su galybe laisvo laiko. Tai neteisinga. 

Savigarba pastūmėjo jį atsistoti. Ištiesė ranką ir tarė: 

— Gaila, kad taip atsitiko. 

Spaiseris paspaudė ją nenorom. Tarsi sakytų — greičiau neš- 
dintumeis iš čia. 

Kai paskutinįsyk juodu susidūrė akimis, Trevoras bemaž pa- 
kuždom tarė: 

— Konajersas kaip tik tas Žmogus. Labai turtingas. Labai 
įtakingas. Ir Žino apie jus. 

Spaiseris pašoko it katinas. Jųdviejų veidai atsidūrė vos ke- 
lis colius vienas nuo kito. Taip pat pakuždom jis paklausė: 

— Ar jisai seka jus? 

Trevoras linktelėjo ir pamerkė akį. Paskui nusitvėrė durų 
rankenos. Pasiėmė portfelį, netardamas Linkui nė žodžio. Ir ką 

pasakyti apsaugininkui? Gaila, drauguži, bet tūkstantis baksų gry- 
nais, kuriuos kas mėnesį gaudavai po stalu, paprasčiausiai nu- 
trūko. Liūdna? Tuomet paklausk teisėją Spaiserį, kodėl taip atsi- 
tiko. 

Bet jis nutylėjo. Susvirduliavo, buvo mažne visai apsvai- 
gęs, ir alkoholis nepadėjo. Ką pasakysiąs Vesui ir Čapui? Štai 
šios akimirkos klausimas. Kai tik jie nutvers jį, 1ms daužyti. 

Jis atsisveikino su Linku ir Vinsu, su Mektu ir Rufusu prie 
paradinių durų kaip ir visada, bet dabar jau paskutinįsyk, ir žen- 
gė kaitrion saulėn. 

Vesas ir Čapas buvo sustoję trim automobiliais toliau. Ne- 
kantravo pasikalbėti, tačiau buvo atsargūs. Trevoras dėjosi jų ne- 
matąs, numetė portfelį ant keleivio sėdynės, o pats įsėdo į “Va- 
balą". Karavanas sekė įkandin jo iš kalėjimo ir pamažu plentu 
Džeksonvilio link. 


Sprendimas atsikratyti Trevoro buvo priimtas, kaip ir dera 
teisėjams, su didžiausiu apgalvotumu. Valandų valandas pralei- 
do slypėdami savo kambarėlyje ir studijuodami Konajerso ap- 
lanką, kol įsiminė kiekvieną žodį iš kiekvieno laiško. Mylių my- 
lias sukorė bėgimo taku vieni, tik trise, permąstydami vieną sce- 
narijų po kito. Jie valgė kartu, lošė kortomis kartu ir be paliovos 
kūrė naujas prielaidas, kas galėtų sekti jų paštą. 

Artimiausias kaltininkas ir vienintelis, kurį galėjo jie kon- 
troliuoti, buvo Trevoras. Jeigu jų aukos tapdavo aplaidžios, jie 
niekuo negalėjo joms padėti. Bet jeigu jų advokatas užmiršta pa- 
sižiūrėti, ar kas neseka iš paskos, tuomet jį reikia išvyti. O svar- 
biausia — jis ne iš tų, kuriais galėtum labai pasitikėti. Kiek ge- 
rų, plačios praktikos advokatų sutiktų rizikuoti savo karjera pi- 
nigų prievartavimo iš gėjų schemoje? 

Vienintelę abejonę nusikratant Trevoro kėlė baimė, ką šis 
galėtų padaryti su jų pinigais. Atvirai sakant, tikėjosi jį pavog- 
siant juos ir negalėjo tam sutrukdyti. Bet jie sutiko su šia rizika 
mainais į didesnę sėkmę su Aronu Leiku. Jautė, kad, norėdami 
prisikasti iki Leiko, privalo išmesti iš žaidimo Trevorą. 

Spaiseris žodis žodin atpasakojo jiems susitikimo smulkme- 
nas. Tyli Trevoro užuomina pabaigoje juos pribloškė. Konajer- 
sas seka Trevorą, Konajersas žino apie Broliją. Ar tatai reiškia, 

kad Leikas žino apie Broliją? Kas dabar iš tikrųjų yra Konajer- 
sas? Kodėl Trevoras tai pakuždėjo ir kodėl paliko už durų savo 
portfelį? 

Nuodugniai viską apsvarsčius, kaip geba tik grupelė nuobo- 
džiaujančių teisėjų, pasipylė klausimai. O paskui ir veikimo stra- 
tegijos. 


Savojoje neseniai išvalytoje ir išblizgintoje virtuvėje Tre- 
voras taisėsi kavą, kai tyliai įėję Vesas ir Čapas tiesiai nudrožė 
prie jo. 

— Kas nutiko? — paklausė Vesas. Abu buvo susiraukę ir 
atrodė gerokai susinervinę. 

— Ką turite omenyje? — paklausė Trevoras, tarsi viskas būtų 
kuo puikiausia. 

— Kas nutiko mikrui? 

— Ak, jis. Apsauginis paėmė portfelį ir laikė jį už durų. 

Abu dar labiau susiraukė. Trevoras įpylė į kavos aparatą van- 
dens. Faktą, kad buvo jau beveik penkios, o jis taisėsi kavos, 
agentai deramai įvertino. 

— Kodėl jis tai padarė? 

— Įprasta tvarka. Maždaug kartą per mėnesį apsilankymo 
metu apsauginis pasilaiko portfelį pas save. 

— Ar apieškojo jį? 

Trevoras įnikęs stebėjo, kaip laša kava. Absoliučiai nieko 
bloga nebuvo nutikę. 

— Kaip įprasta, greitomis apžiūrėjo ir, manau, tai jis daro 
užsimerkęs. Jis išėmė atėjusius laiškus, paskui išsinešė portfelį. 
Mikras buvo saugus. 

— Ar jis pastebėjo storuosius vokus? 

— Žinoma, ne. Atsipalaiduokit. 

— Ir pasimatymas praėjo sklandžiai? 

— Kaip visada, tik Spaiseris neturėjo išsiunčiamo pašto, ir 
tai šiomis dienomis šiek tiek neįprasta, tačiau kartais pasitaiko. 
Po: dviejų dienų aš grįšiu, ir jis turės krūvą laiškų, o apsauginis 
nė neprisilies portfelio. Jūs girdėsite kiekvieną Žodį. Norite ka-. 
vos? š 

Abu kaip vienas atlyžo. 

— Dėkui, bet mes gal eisime, — pasakė Čapas. Reikėjo pa- 

rašyti ataskaitas, atsakyti į klausimus. Abu pasuko durų link, bet 
Trevoras juos sustabdė. 

— Klausykit, vyručiai, — itin mandagiai tarė jis. — Aš pui- 
kiai gebu apsirengti pats, vienumoje suvalgyti dubenį avižinės 
košės, kaip tatai dariau daugelį metų. Ir mėgstu atidaryti savo 
kontorą ne anksčiau kaip devintą. Kadangi tai mano kontora, mes 
atidarysime ją devintą ir nė minutės anksčiau. Labai maloniai 
būsite sutikti čia tokią bedievišką valandą, tačiau tik ne aštuntą 
penkiasdešimt devynios. Iki devintos laikykitės atokiai nuo ma- 
no namų ir nuo mano kontoros. Supratote? 

— Žinoma, — atsakė vienas iš jų, ir abu prašapo. Tiesą sa- 
kant, jiems buvo tas pat. Po visą kontorą, namus, automobilį, 
dabar netgi portfelį knibždėte knibždėjo blakutės. Jie netgi ži- 
nojo, kur jis perkasi dantų pastą. Trevoras išgėrė visą puodelį 
kavos ir prablaivėjo. Tuomet pradėjo veikti, viską kruopščiai su- 
planavęs. Pradėjo rengti šią akimirką, kai tik paliko Tramblą. Spė- 
jo, kad jie seka, ten, su berniukais iš baltojo miniveno. Jie turėjo 
prietaisėlių ir žaisliukų, mikrų ir blakučių, tad Vesas ir Čapas 
tikrai išmanė, kaip jais naudotis. Pinigai jiems neturi reikšmės. 
Jis įtikino save, kad jie žino viską, leido savo vaizduotei įsisiau- 
tėti ir spėti, kad girdi kiekvieną jo žodį, seka kiekvieną žingsnį 
ir tiksliai žino, kur visą laiką būnąs. 

Kuo jis būsiąs paranojiškesnis, tuo daugiau šansų pasprukti. 

Trevoras nuvažiavo į prekybos centrą už šešiolikos mylių, 
netoli nuo Apelsinų parko, nusidriekusiame į pietus nuo Džek- 
sonvilio. Bastėsi, žiūrinėjo parduotuvių vitrinas, bemaž tuščioje 
lauko užkandinėje suvalgė picą. Sunku buvo iškęsti kurioje nors 
parduotuvėje nepuolus už drabužių kabyklų ir nepalaukus, kol 
nusileis sutemos. Bet jis atsispyrė pagundai. Viename radijo kios- 
ke nusipirko mažiuką mobilųjį telefoną. Į paketą įėjo ir vieno 
mėnesio tarpmiestiniai pokalbiai per vietinę stotį, taigi Trevoras 
gavo kaip tik tai, ko jam reikėjo. 

Sugrįžo namo po devynių, neabejodamas, kad jie seka. Įjun- 
gė visu garsumu televizorių ir susitaisė dar kavos. Vonios kam- 
baryje susikimšo į kišenes pinigus. 

Vidurnaktį, tamsiame ir tykiame name, kai Trevoras, be abe- 
jo, miegojo, išsmuko pro užpakalines duris į naktų. Oras buvo 
vėsokas, spindėjo pilnatis, ir jis kaip įmanydamas stengėsi dėtis 

paprasčiausiai einąs pasivaikštinėti po pliažą. Vilkėjo plačiomis 
kroviko kelnėmis su kišenėmis nuo juosmens Žemyn, dvejais 
džinsiniais marškiniais ir gerokai per didele neperpučiamąja striu- 
ke su užkištais už pamušalo pinigais. Kai vandens pakraščiu be 
tikslo pėdino pietų link — dar vienas pakrantės bastūnas, išsi- 
rengęs naktį pasivaikštinėti — iš viso Trevoras turėjo 80 000 pa- 
slėptų prie savęs dolerių. 

Nuėjus mylią jo Žingsniai paspartėjo. Nuplumpinęs tris my- 
lias, pasijuto pavargęs, tačiau žūtbūt privalėjo skubėti. Miegui ir 
poilsiui teks palūkėti. 

Jis paliko pliažą ir įžengė į nešvarų skurdaus motelio vesti- 
biulį. Greitkelyje A1 A nebuvo jokio judėjimo, išskyrus motelį ir 
pakelės būtyniausių prekių krautuvėlę tolėliau, — viskas buvo 
uždaryta. 

Durys trinktelėjo pakankamai garsiai, kad pažadintų regist- 
ratorių. Kažkur gilumoje veikė televizorius. Išlindo putlus jau- 
nikaitis, turįs ne daugiau dvidešimt metų. 

— Labas vakaras, — pasisveikino. — Reikia kambario? 

— Ne, sere, — atsakė Trevoras ir pamažu ištraukė iš kiše- 
nės storą ritinį banknotų. Pradėjo po vieną juos atskyrinėti ir tvar- 
kinga eilute kloti ant registratoriaus stalo. — Man reikia paslau- 
gos. 

Tarnautojas įsistebeilijo į banknotus, paskui užvertė akis vir- 
šun. Pliažas visokius traukia. 

— Tie kambariai ne tokie brangūs, — tarė jis. 

— Kaip jūs vadinatės? — paklausė Trevoras. 

— Ak, nežinau. Tarkime, Semis Sosa. 

— Gerai, Semi. Štai tūkstantis baksų. Jie jūsų, jeigu nuve- 
šite mane į Deitona Byčą. Jums užims pusantros valandos. 

— Užims tris valandas, nes man reikės grįžti. 

— Kad ir taip. Tai daugiau nei po tris šimtus baksų už va- 
landą. Kada jūs paskutinį kartą uždirbote tris šimtus dolerių per 
valandą? 

— Senokai. Aš negaliu. Suprantate, esu atsakingas už nak- 
tinę pamainą. Man priklauso budėti nuo dešimt iki aštuonių. 

— Kas šeimininkas? 

— Jis Atlantoje. 

— Kada paskutinį sykį jis buvo užsukęs? 

— Nėsyk jo nemačiau. 

— Žinoma, nematėt. Jei jums priklausytų tokia skylė, ar už- 
suktumėte? 

— Nėra jau taip blogai. Turime nemokamai spalvotą televi- 
zorių, 0 ir dauguma oro kondicionierių veikia. 

— Tai skylė, Semi. Galite užrakinti šias duris, išvažiuoti ir 
sugrįžti po trijų valandų, ir niekas nė nepajus. 

Semis vėl pažvelgė į pinigus. 

— Jūs sprunkate nuo įstatymo ar kažkas panašaus? 

— Ne. Ir nesu ginkluotas. Tiktai skubu. 

— Tad kas per dalykas? 

— Bjaurios skyrybos, Semi. Turiu šiek tiek pinigų. Mano 
žmona nori jų visų, turi neblogų advokatų. Privalau išsinėšdinti 
iš miesto. 

— Turite pinigų, bet neturite automobilio? 

— Klausykit, Semi. Norit susitarti ar ne? Jeigu pasakysit 
ne, aš nueisiu gatve ten toliau į būtiniausių prekių krautuvėlę ir 
surasiu ką nors pakankamai gudrų, kad paimtų mano pinigus. 

— Du tūkstančiai. 

— Nuvešite už du tūkstančius? 

— Taip. 

Automobilis buvo prastesnis, nei Trevoras tikėjosi. Senutė 
honda, nevalyta Semio ir visų ankstesnių savininkų. Bet Al A bu- 
vo tuščias, ir kelionė į Deitona Byčą truko lygiai devyniasde- 
šimt aštuonias minutes. 3:20 ryto honda sustojo prie kiaurą naktį 
veikiančios vaflinės, ir Trevoras išlipo iš automobilio. Padėkojo 
Semiui, atsisveikino ir lydėjo akimis nuvažiuojantį. Viduje jis 
atsigėrė kavos ir šnektelėjo su padavėja, kol šią įtikino, kad at- 
neštų jam vietos telefonų knygą. Jis užsisakė blynų ir pasinau- 
dojo naujuoju radijo kioske nusipirktu mobiliuku, kad susiorien- 
tuotų mieste. 

Artimiausias oro uostas buvo tarptautinis Deitona Byče. 
Penkios minutės po keturių jo taksi sustojo prie bendrojo avia- 
cijos terminalo. Ant degutbetonio dangos tvarkingomis eilėmis 
rikiavosi nedideli lėktuvėliai. Stebėjo juos, kol taksi nuvažia- 
vo. Tikrai, tarė sau, vieną iš jų būtų galima nusisamdyti sku- 
biam čarteriniam reisui. Jam kaip tik tokio reikėjo, pageidauti- 
na dvimotorio. 

Užpakalinis nuomojamojo kotedžo miegamasis buvo pavers- 
tas pasitarimų kambariu. Keturi sulankstomieji staliukai sustumti 
draugėn ir sudarė vieną didelį stalą. Jis buvo nuklotas laikraš- 
čiais, žurnalais ir spurgų dėžutėmis. Kiekvieną rytą pusę aštuo- 
nių Klokneris ir jo komanda susitikdavo prie kavos ir tešlainių 
aptarti nakties ir suplanuoti dienos. Visada ten dalyvaudavo Ve- 
sas ir Čapas, o prie jų prisidėdavo šešetas ar septynetas kitų, pri- 
klausomai nuo to, kas būdavo atvykęs į miestą iš Langlio. Kar- 
tais čia sėdėdavo ir technikai iš priekinio kambario, nors Klok- 
neris ir nereikalavo, kad jie dalyvautų. Dabar, kai Trevoras per- 
ėjo jų pusėn, jam sekti reikėjo mažiau Žmonių. 

Ar bent jie taip manė. Iki pusės aštuntos stebėjimas neapti- 
ko jokio judėjimo Trevoro namuose, tačiau tai anaiptol nebuvo 
neįprasta žmogui, kuris dažnai nueidavo miegoti girtas ir pabus- 
davo vėlai. Aštuntą vienas technikas paskambino į namuką neva 
apsirikęs rinkdamas numerį. Po trijų skambučių atsiliepė atsa- 
kiklis, ir Trevoras pranešė nesąs namie, prašąs palikti Žinutę. 
Kartkartėmis taip atsitikdavo, kai jis bandydavo ilgiau pamiego- 
ti, tačiau paprastai tai pakankamai sėkmingai suveikdavo, kad 
išrautų miegalių 1š lovos. 

Pusę devynių Klokneriui pranešta, kad name visiškai ramu 
— nei dušo, nei radijo, nei televizoriaus, nei stereogrotuvo gar- 
sų, nieko, kas buvo įprasta nusistovėjusiai tvarkai. 

Visiškai galimas daiktas, kad jis nusigėrė namie, pats vie- 
nas, bet jie žinojo, kad praeitą vakarą nesilankė pas Pitą. Buvo 
nuvykęs į prekybos centrą ir grįžo namo, regis, blaivas. 

— Gal jis dar miega, — nerūpestingai spėjo Klokneris. — 
Kur jo automobilis? 

— Kieme. 

Devintą Vesas ir Čapas pasibeldė į Trevoro duris ir, neišgir- 
dę atsako, patys jas atsirakino. Nuomojamasis kotedžas kaipmat 
atgijo, kai vyrukai pranešė, kad teisininko nė kvapo, o automo- 
bilis vis dar kieme. Nekeldamas panikos, Klokneris pasiuntė žmo- 
nes į pliažą, į kavines netoliese “Jūros vėžlio" (netgi pas Pitą), 
kurios dar buvo neatsidariusios. Jie išnaršė rajoną aplink advo- 

kato namus ir kontorą, pėsčiomis ir automobiliu, tačiau nieko 
neaptiko. 

Dešimtą Klokneris paskambino Deviliui į Langlį. Teisinin- 
kas dingęs — tokia buvo žinia. 

Patikrinti visi reisai į Nasau, — nieko nepaaiškėjo, Trevoro 
Karsono nė pėdsako. Deviliui nesisekė nustatyti, kur pasidėjo jų 
kontaktas Bahamų muitinėje, jam net nepavyko surasti banko 
kontrolieriaus, kurį papirkinėjo. 

Tedis Meinardas buvo įpusėjęs trumpą pasitarimą dėl Šiau- 
rės Korėjos dalinių judėjimo, kai jį pertraukė skubus praneši- 
mas, kad Trevoras Karsonas, girtuoklis teisininkas iš Neptjun By- 
čo, Floridoje, dingęs. 

— Kaip galėjote pamesti tokį kvailį kaip jis? — suniurnėjo 
Deviliui Tedis, neslėpdamas pykčio, kas retai pasitaikydavo. 

— Nežinau. 

— Aš netikiu! 

— Atleiskite, Tedi. 

Tedis pakeitė kūno padėtį ir susiraukė iš skausmo. 

— Suraskite jį, velniai rautų! — sušnypštė jis. 


Lėktuvėlis buvo “Beech Baron“ — dvimotoris, priklausęs 
kažkokiems daktarams ir išsinuomotas čarteriniam reisui Edžio, 
piloto, kurį šeštą valandą ryto Trevoras įkalbėjo atsikelti-iš 10- 
vos, pažadėjęs sumokėti grynais čia pat vietoje ir dar daugiau iš 
po skverno. Už pasiskraidymą pirmyn ir atgal tarp Deitona Byčo 
19 Nasau oficiali kaina buvo 2000 dolerių — po dvi valandas į 
abi puses, iš viso keturios valandos po 400 dolerių už valandą, 
papildomai dar tūpimo ir imigracijos mokesčiams, taip pat pilo- 
tui už prastovą žemėje. Trevoras primetė kitus 2000 dolerių 
Edžiui į kišenę, jeigu kelionė prasidės tučtuojau. 

“Ženevos kredito bankas" Nasau centre atsidarydavo 9-4 va- 
landą standartiniu rytų laiku, ir Trevoras laukė, iki bus atrakin- 
tos durys. Jis įsiveržė į pono Breišerso kabinetą ir pareikalavo 
neatidėliotinos pagalbos. Turėjo savo sąskaitoje bemaž milijoną 
dolerių — 900 000 iš Elo Konajerso per Vesą ir Čapą, apie 68 
000 iš savo reikalų su Brolija. 

Viena akimi vis žvilgčiodamas į duris, jisai skubino Brei- 
šersą, kad šis padėtų išimti pinigus, ir dargi greitai. Pinigai pri- 

klauso Trevorui Karsonui ir niekam kitam. Breišersas neturėjo 
ką kita daryti. Bermuduose buvo vienas bankas, kuriam vadova- 
vo jo draugas, ir Trevorui tai puikiausiai tiko. Jis nepasitikėjo 
Breišersu ir ketino vis kilnoti pinigus, kol pasijaus saugus. 

Mirksnį Trevoras užmetė godžią akį į “Bumerio nekilnoja- 
mojo turto“ sąskaitą, šiuo metu su 189 000 dolerių likučiu ir 
smulkiais. Tą šmėkštelėjusią akimirką jis galėjo pasigriebti ir 
jų pinigus. Juk jie ne kas kita kaip nusikaltėliai — Bičas, Jar- 
beris, šlykštuolis Spaiseris, visi jie sukčiai. Ir turėjo įžūlumo jį 
atleisti. Privertė bėgti. Jis bandė susižadinti tokią neapykantą, 
kad galėtų pasiimti jų pinigus, tačiau svyruodamas ir svarsty- 
damas pajuto jiems gailestį. Vargšai senukai, nykstantys kalė- 
jime. 

Užteks milijono. Be to, reikia skubėti. Jeigu staiga įsiveržtų 
ginkluoti Vesas ir Čapas, jis nė kiek nenustebtų. Tad padėkojo 
Breišersui ir išdūmė iš pastato. 

Kai Nasau tarptautiniame “Beech Baron" nuo degutbetonio 
tako pakilo į orą, Trevoras neišturėjo nesijuokęs. Juokėsi iš pra- 
suktos vagystės, iš pabėgimo, iš savo sėkmės, iš Veso ir Čapo 
bei jų kliento, dabar likusio be milijono, iš savo apšepusios kon- 
torėlės, išganingai nebeturėsiančios ką veikti. Juokėsi iš savo pra- 
eities ir nuostabios ateities. 

Iš trijų tūkstančių pėdų aukščio jis žvelgė į romius Karibų 
jūros vandenis. Vieniša burinė valtis suposi ant bangų, jos kapi- 
tonas stovėjo prie vairo, šalimais — menkai apsirengusi pana. 
Vos už kelių ilgai netruksiančių dienų ten apačioje būsiąs ir jis. 

Nešiojamajame šaldytuve susirado alaus. Išgėrė ir kietai už- 
migo. Jie nutūpė Eljuteros saloje — šią vietą Trevoras buvo ma- 
tęs kelionių žurnale, kurį nusipirko praeitą vakarą. Pliažai, vieš- 
bučiai ir visokiausi vandens sportai. Jisai sumokėjo Edžiui gry- 
nais, paskui valandą laukė mažame oro uoste, kol netyčia užkly- 
do taksi. Vienoje Gubernatoriaus Uosto parduotuvėlėje turistams 
nusipirko drabužių, vėliau nuėjo į pakrantės viešbutį. Kaip sma- 
gu, kad taip greitai liovėsi baiminęsis kiekvieno šešėlio. Žino- 
ma, p. Elas Konajersas turi daugybę pinigų, bet niekas neišgalė- 
tų nusamdyti pakankamai didelę slaptąją armiją, kuri pajėgtų ką 
nors susekti Bahamuose. Ateitis bus vienas malonumas. Nega- 
dins sau jos, vis atsigręžinėdamas per petį. 


246 John Grisham 


Prie baseino jis išgėrė romo, kai tik baro patarnautoja su- 
skubo atnešti. Keturiasdešimt aštuonerių Trevoras Karsonas pa- 
sitiko savo naują gyvenimą daugmaž tokios pat būklės kaip ir 
paliko senąjį. 


Juridinė Trevoro Karsono kontora atsidarė laiku, ir viskas 
dėjosi lyg niekur nieko. Jos savininkas pabėgo, bet nediplomuo- 
tasis padėjėjas ir kontoros vadybininkas buvo savo vietose, pa- 
sirengę imtis bet kurio netikėtai iškilsiančio reikalo. Jie klausėsi 
visose deramose vietose ir nieko neišgirdo. Iki vidudienio du- 
kart suskambo telefonas — teiravosi dvejetas paklydusių sielų, 
pasimetusių geltonuosiuose puslapiuose. Nė vienam klientui ne- 
reikėjo Trevoro. Nepaskambino nė vienas draugas, kad šiaip sau 
pasisveikintų. Vesas ir Čapas triūsė, naršydami kelis stalčius ir 
aplankus, kuriuos buvo palikę dar neperžiūrėtus. Nieko reikš- 
minga neaptiko. | 

Kita grupė šukavo kiekvieną Trevoro namų colį, pirmiausia 
ieškodami pinigų, kurie jam buvo išmokėti. Niekas nenustebo, 
kad jų nerado. Pigusis lagaminėlis gulėjo sieninėje drabužinėje 
tuščias. Jokio pėdsako. Trevoras paprasčiausiai paspruko su vi- 
sais pinigais. 

Bahamų banko tarnautojas buvo surastas Niujorke, kur lan- 
kėsi valdiškais reikalais. Iš tokio nuotolio jis nelabai norėjo į ką 
nors veltis, bet galiausiai paskambino, kur reikia. Apie pirmą va- 
landą dienos buvo patvirtinta, kad pinigus išėmė pats savininkas 
asmeniškai, o tarnautojas nieko daugiau nesutiko atskleisti. 

Kur pateko pinigai? Jie perkelti pervedimu, tik tiek teikėsi 
pasakyti Deviliui. Jo šalies bankininkystės reputacija priklausanti 
nuo slaptumo, daugiau nieko negalįs atskleisti. Esąs korumpuo- 
tas, bet visa turi savo ribas. 

Iš pradžių kiek pasispyrioję Jungtinių Valstijų muitinės pa- 
reigūnai sutiko padėti. Trevoro pasas nuskaitytas Nasau tarptau- 
tiniame oro uoste anksti šį rytą; iki šiol jis nepalikęs Bahamų, 
bent oficialiai. Jo pasas su raudona žyma. Jeigu juo pasinaudotų 
įvažiuodamas į kitą šalį, JAV muitinė tai sužinotų per dvi valan- 
das. Devilis įteikė Tedžiui 1r Jorkui naujausių Žinių santrauką, 
tądien jau ketvirtą, paskui nesiskubino pasišalinti, laukdamas to- 
lesnių instrukcijų. 

— Jis padarys klaidą, — pasakė Jorkas. — Kur nors pasi- 
naudos savo pasu, ir mes jį nutversime. Žmogelis nenutuokia, 
kas jį medžioja. 

Tedis viduje virė, tačiau nieko nepasakė. Jo valdyba nuvers- 
davo vyriausybes ir nužudydavo karalius, tačiau vis tiek nuola- 
tos stebėdavosi, kaip dažnai užstringa maži dalykai. Vienas toks 
nevykėlis ir besmegenis teisininkas iš Neptjun Byčo prasprūdo 
pro jų tinklą, nors tuzinas Žmonių turėjo jį sekti. O Tedis tarėsi 
apsidraudęs nuo netikėtumų. 

Teisininkas turėjo būti jų jungtis, tiltas į Tramblo vidų. Jie 
manė, kad už milijoną dolerių bus galima juo pasitikėti. Nebuvo 
parengta jokio skubaus plano, jeigu vyrukas staiga dingtų. Da- 
bar jie suko galvas, kaip jį kuo skubiau sudaryti. 


— Mums reikia ko nors kalėjimo viduje, — pasakė Tedis. 

— Mes jau arti, — atsakė Devilis. — Dirbame su Teisingu- 
mo departamentu ir Kalėjimų valdyba. 

— Kaip arti? 


— Na, atsižvelgiant į tai, kas nutiko šiandien, manau, galė- 
sime įterpti žmogų ten, Tramblo vidun, per keturiasdešimt aš- 
tuonias valandas. 

— Kas jis toks? 

— Jo pavardė Argrou, vienuolika metų bendradarbiauja su 
valdyba, amžius — trisdešimt devyneri metai, solidžios rekomen- 
dacijos. 

— Jo legenda? 

— Jis bus perkeltas į Tramblą iš Virdžinijos salų kalėjimo. 
Jo dokumentus sutvarkys Kalėjimų valdyba čia, Vašingtone, tad 
kalėjimo viršininkui nekils jokių klausimų. Tai bus tik dar vie- 
nas federalinis kalinys, pasiprašęs perkeliamas. 

— Ir jis pasirengęs vykti? 

— Beveik. Per dvidešimt keturias valandas. 

— Padarykite tai tuojau pat. 

Devilis išėjo, vėl prislėgtas sunkios užduoties, kurią staiga 
teks įvykdyti pernakt. 

— Turime išsiaiškinti, kiek jie Žino, — mažne sau po nosi- 
mi sumurmėjo Tedis. 

— Taip, bet nėra priežasties manyti, kad jie ką nors įtaria, — 
pareiškė Jorkas. — Skaičiau visą jų paštą. Ten nėra nieko, kas nu- 

rodytų juos ypač susidomėjus Konajersu. Jis paprasčiausiai viena 
iš potencialių jų aukų. Mes papirkome tą teisininką, kad nešniukš- 
tinėtų, kas slepiasi už Konajerso pašto dėžutės. Dabar jis Baha- 
muose, apgirtęs nuo savo pinigų, tad grėsmės nekelia. 

— Bet mes vis tiek jį pašalinsime. — pasakė Tedis. Tai ne- 
buvo klausimas. 

— Žinoma. 

— Aš jausiuos geriau, kai jo nebeliks, — užbaigė Tedis. 


Antroje dienos pusėje teisės bibliotekon įžengė uniformuo- 
tas apsaugininkas, tačiau be ginklo. Pirmiausia jisai susidūrė su 
Džo Rojumi Spaiseriu, kuris sėdėjo prie kambarėlio durų. 

— Viršininkas norėtų jus matyti, — pasakė apsaugininkas. — 
Taip pat ir Jarberį su Biču. | 

— Dėl ko? — paklausė Spaiseris. — Jisai skaitė seną Field 
*4 Stream* numerį. 

— Ne mano reikalas. Jis pageidauja jūsų tuojau pat. Admi- 
nistracijoje. 

— Pasakykit jam, kad mes užsiėmę. 

— Nieko aš jam nesakysiu. Eime. 

Kaliniai nusekė paskui jį į administracijos korpusą, pake- 
liui surinkdami kitus apsaugininkus, kol pagaliau iš lifto išlipo 
ir stojo prieš viršininko sekretorę visa palyda. Ji vienintelė kaž- 
kaip įsigudrino palydėti Broliją į didžiulį kabinetą, kur laukė Emi- 
tas Brunas. Kai ji pasišalino, viršininkas netikėtai pareiškė: 

— FTB informavo mane, kad dingo jūsų advokatas. 

Trejetas aiškiai nesureagavo, bet kiekvienas tučtuojau pa- 
galvojo apie užsienyje paslėptus pinigus. 

Kalėjimo viršininkas tęsė: 

— Jis išnyko šįryt, trūksta šiek tiek pinigų. Smulkmenos man 
nežinomos. 

Kieno pinigų? — norėjo jie paklausti. Niekas nežinojo apie 
jų slaptąjį kapitalą. Nejau Trevoras dar ką nors apvogė? 

— Kodėl jūs mums tai sakote? — paklausė Bičas. 

Tikroji priežastis buvo ta, kad Teisingumo departamentas 


* “Laukas ir srautas" angl. — daugiausia vyrams skirtas žurnalas apie medžiok- 
lę, žūklę, gyvenimą atvirame ore ir pan. 

Vašingtone paprašė Bruną, jog jis informuotų trejetą apie pasku- 
tines naujienas. Bet jis pasakė visai ką kita: , 

— Tiesiog pamaniau, kad reikėtų jums žinoti, jeigu užsino- 
rėtumėte jam paskambinti. 

Trejetas Trevorą atleido prieš dieną ir dar nebuvo informa- 
vęs administracijos, kad šis jau nebe oficialusis jų advokatas. 

— Ką dabar darysime be teisininko? — paklausė Spaiseris, 
lyg gyvenimas būtų sustojęs. 

— Tai jūsų problema. Jei atvirai, tai pasakyčiau, kad jūs, 
ponai, turėjote pakankamai teisinių konsultacijų, kurių jums už- 
teks daugeliui metų. 

— O kas, jeigu jis su mumis susisieks? — paklausė Jarbe- 
ris, labai gerai žinodamas, kad jie niekad nebesulauks nuo Tre- 
voro žinios. 

— Turite tučtuojau man pranešti. 

Jie sutiko tai padaryti. Ko tik viršininkas pageidausiąs. Šis 
atsiprašė ir atsisveikino. 


Basterio pabėgimas buvo mažiau sudėtingas nei apsilanky- 
mas bakalėjos krautuvėje. Jie palaukė iki kito ryto, kol pasibaigs 
pusryčiai ir dauguma kalinių bus užsiėmę savo menkaverčiais 
darbais. Jarberis ir Bičas buvo bėgimo take — abu skyrium žings- 
niavo aštuntadalį mylios, tad vienas vis stebėjo kalėjimą, o kitas 
— mišką tolumoje. Spaiseris slampinėjo netoli nuo krepšinio 
aikštelės, sergėdamas, ar nepasirodys kur nors arti apsauginin- 
kai. 

Nesant tvorų, bokštelių nei kitų būtinų saugumo priemonių, 
apsaugininkai nebuvo Tramble itin svarbūs, — Spaiseris nematė 
jų nė vieno. 

„ Basteris buvo pasinėręs į savo piktžolių ravėtuvo keliamą 
burzgesį ir pamažu su mašina slinko bėgimo tako link. Stabtelė- 
jo nusišluostyti veidą ir apsidairyti aplink. Spaiseris išgirdo, kaip 
už penkiasdešimties metrų variklis nutilo. Jis apsigręžė ir grei- 
tai iškėlė nykštį į viršų — ženklas, raginantis paskubėti. Baste- 
ris žengtelėjo ant bėgimo tako, susilygino su Jarberiu, ir kelis 
žingsnius juodu ėjo kartu. 

— Jūs įsitikinęs, kad to norite? — paklausė Jarberis. 

— Taip. Tikrai. 

— Tad darykit tai tuojau pat. Žingsniuokit. Šaltai. 

— Dėkui, Finai. 

— Žiūrėkit, kad nepagautų, sūnau. 

— Kur jiems. | 

Posūkyje Basteris žingsniavo toliau — nuo bėgimo tako, per 
ką tik nušienautą lauką šimtą jardų iki paskirų krūmų ir galiau- 
siai dingo. Bičas ir Jarberis palydėjo akimis nueinantį, paskui 
atsisuko stebėti kalėjimą. Spaiseris ramiai žingsniavo jų pusėn. 
Kiemuose, miegamuosiuose ar kituose kalėjimo korpusuose jo- 
kio pavojaus signalo. Nebuvo matytis nė vieno apsaugininko. 

Lengvu tempu — mylia per penkiolika minučių — jie nu- 
žingsniavo tris mylias, t. y. dvylika ratų, o kai nusprendė, kad 
jau gana, pasitraukė savo kambarėlio vėsumon atsipūsti ir klau- 
sytis Žinių apie pabėgimą. Praeis ne viena valanda, kol jie išgirs 
bent žodį. | 

Basterio žingsniai gerokai pagreitėjo. Atsidūręs miške, jis 
leidosi risnoti neatsigręždamas. Sekdamas saulę, jis pusę valan- 
dos bėgo į pietus. Medžiai augo netankiai, pomiškis buvo men- 
kas ir netrukdė stumtis į priekį. Jis prabėgo bokštelį elniams me- 
džioti, įrengtą ąžuole dvidešimt pėdų nuo žemės, ir netrukus su- 
rado takutį, vingiuojantį pietvakarių kryptimi. 

Kairiojoje priekinėje kelnių kišenėje turėjo 2000 dolerių, ku- 
riuos davė Finas Jarberis. Kitoje priekinėje kišenėje — žemėla- 
pi, kurį ranka nubraižė Bičas. O užpakalinėje kelnių kišenėje buvo 
paslėptas geltonas vokas, adresuotas žmogui, pavarde Elas Ko- 
najersas Čevi Čeize, Merilendo valstijoje. Visi trys dalykai buvo 
svarbūs, bet didžiausio Brolijos dėmesio nusipelnė vokas. 

Po valandos vyrukas sustojo pailsėti ir pasiklausyti. 30-asis 
plentas buvo pirmasis jo orientyras. Driekėsi iš rytų į vakarus, ir 
Bičas spėjo, kad Basteris jį suras per dvi valandas. Nieko neiš- 
girdęs, Basteris vėl leidosi bėgti. 

Turėjo nusistatyti tempą. Tikėtina, kad apsaugininkai paste- 
bės jį dingus tuoj po priešpiečių, kai jie kartais, labai paviršuti- 
niškai tikrindami, apeidavo teritoriją. Jeigu vienas iš jų sugalvo- 
tų pasidairyti Basterio, galėtų kilti 1r kitų klausimų. Bet dvi sa- 
vaites stebėję apsaugininkus, nei Basteris, nei kuris nors iš Bro- 
lijos nemanė tokią galimybę egzistuojant. / 

Taigi jis turėjo mažiausiai keturias valandas. Veikiausiai kur 

kas daugiau, nes jo darbo diena baigdavosi penktą, kai pastaty- 
davo vieton savąjį piktžolių ravėtuvą. Kai jis nepasirodys, jie 
pradės ieškoti po kalėjimą. Po dviejų valandų informuos aplin- 
kinius policijos skyrius, kad dar vienas išėjo iš Tramblo. Pabė- 
gėliai niekad nebūdavo ginkluoti ir pavojingi, tad niekas perne- 
lyg nesusijaudindavo. Jokių paieškos būrių. Jokių pėdsekių šu- 
nų. Jokių kybančių virš miško sraigtasparnių. Apygardos šerifas 
sirakinti duris. 

Pabėgėlio pavardė patekdavo į nacionalinę kompiuterių sis- 
temą. Buvo stebimi jo namai ir draugužė, taip pat laukiama, kad 
jis padarys kokią nors klaidą. 

Po devyniasdešimties laisvės minučių Basteris trumpam 
stabtelėjo ir išgirdo kažkur netoliese galingo daugiaašio sunkve- 
žimio riaumesį. Miškas staiga baigėsi prie dešiniojo šalikelės 
griovio, ir čia pat driekėsi plentas. Pagal Bičo žemėlapį artimiau- 
sias miestas buvo už kelių mylių į vakarus. Planas skatino eiti 
palei plentą, vengiant pravažiuojančiųjų mašinų, tam tikslui pa- 
sinaudojant grioviais ir patiltėmis, kol aptiks kokio nors pavida- 
lo civilizuotąjį pasaulį. 

Basteris vilkėjo įprasta kalėjimo išduota apranga — chaki 
kelnėmis ir gelsvai žaliais trumparankoviais marškiniais, abe- 
jais patamsėjusiais nuo prakaito. Vietiniai gyventojai žinojo, ką 
dėvi kaliniai, ir jeigu jis būtų pastebėtas Žingsniuojantis palei 
30-ąjį plentą, kas nors paskambintų šerifui. Nusigauk iki mies- 
to, Bičas ir Spaiseris mokė jį, ir susirask kitokių drabužių. Pas- 
kui susimokėk grynais už autobusą ir niekur hnesustok. 

Tris valandas vaikinas sugaišo, slapstydamasis už medžių ir 
šokinėdamas per šalikelės griovius, kol išvydo pirmuosius pa- 
status. Jis pasitraukė nuo plento ir kirto skersai pievą. Suurzgė 
kažkoks šuo, kai jis įžengė gatvėn su nusidriekusiomis gyvena: 
mosiomis priekabomis iš abiejų pusių. UŽ vienos 1š jų pastebėjo 
skalbinių virvę su kažkieno tykiame ore padžiautais išskalbtais 
drabužiais. Nesidairydamas pasiėmė raudonai baltai dryžuotą 
megztinį ir numetė šalin savo gelsvažalius marškinius. 

Miestelio centrą tesudarė du kvartalai parduotuvių, pora de- 
galinių, bankas, kažkas panašaus į rotušę ir paštą. Nupigintų pre- 
kių parduotuvėje jis nusipirko džinsinius šortus, tenisinukus ir 

batus, paskui tarnybiniame tualete persirengė. Rotušės viduje su- 
rado pašto skyrių. Vaikinukas nusišypsojo ir padėkojo savo drau- 
gams Tramble, kai įmetė jų brangųjį voką “siunčiamų iš miėsto" 
laiškų dėžutėn. 

Basteris pagavo autobusą, važiuoj antį į Geinsvilį, kur už 480 
dolerių nusipirko bilietą, suteikiantį teisę šešiasdešimt dienų bet 
kur Jungtinėse Valstijose važinėti autobusais. Jis traukė į vaka- 
rus. Troško prašapti Meksikoje. 

Balandžio 25-ąją pirminiai Pensilvanijoje turėjo būti pas- 
kutinysis gubernatoriaus Tario stiprus pasispardymas. Nesutri- 
kęs dėl savo prasto pasirodymo debatuose prieš dvi savaites, jis 
toliau stūmė kampaniją su dideliu entuziazmu, tačiau menkais 
pinigais. 

— Viską turi Leikas, — skelbdavo jis, kur tik sustodavo, 
dėdamasis išdidus, kad esąs skurdžius. Vienuolika dienų iš eilės 
nepaliko valstijos. Priverstas keliauti “Winnebago" gyvenamąja 
priekaba, jis maitindavosi savo rėmėjų namuose, apsistodavo pi- 
giuose moteliuose ir visiškai nusivarė nuo koto, nuolatos spaus- 
damas žmonėms rankas ir lankydamasis pas rinkėjus. “Kalbėki- 
me apie esmę, ne apie pinigus", — kvietė Taris. 

Leikas Pensilvanijoje dirbo irgi sunkiai. Jo reaktyvinis lėk- 
tuvas keliavo dešimt kartų greičiau nei Tario turistinė transporto 
priemonė. Leikas paspausdavo daugiau rankų, pasakydavo dau- 
giau kalbų ir išleisdavo tikrai daugiau pinigų. 

Rezultatas buvo nuspėjamas. Leikas gavo 71 procentą bal- 
sų, — triuškinantis pralaimėjimas buvo toks nemalonus, jog Ta- 
ris atvirai prašneko ketinąs pasitraukti. Tačiau jis prisiekė laiky- 
tis dar bent savaitę, iki pirminių Indianoje. Komanda paliko jį. 
Taris turėjo 11 milijonų dolerių skolų ir buvo iškeldintas iš savo 
kampanijos vyriausiosios būstinės Arlingtone. Vis dėlto jis no- 
rėjo, kad gerieji Indianos Žmonės gautų progą pamatyti jo pavar- 
dę rinkimų biuleteniuose. Ir kas Žino, gal blizgantis Leiko reak- 
tyvinis vėl užsidegs kaip anąsyk. 

Taris išsilaižė gana gilias žaizdas ir kitą dieną po pirminių 
pažadėjo toliau kovoti. 

Leikas bemaž jautė jam gailestį ir kažkaip žavėjosi ryžtu 
ištverti iki partijos suvažiavimo. Bet Leikas, kaip ir visi kiti, mo- 
kėjo skaičiuoti. Jam trūko dar tik keturiasdešimties delegatų, kad 
užsitikrintų nominaciją, o renkamų buvo likę penki šimtai. Lenk- 
tynės baigėsi. 

Po Pensilvanijos visi šalies laikraščiai tvirtino jį būsiant no- 
minuotą. Laimingas gražus vyriškio veidas šmėkščiojo visur — 
tiesiog politikos stebuklas. Daugelio jis buvo giriamas kaip sim- 
bolis, kodėl sistema veiksminga, — nežinomasis su idėja, atėjęs 
iš niekur ir užkariavęs Žmonių dėmesį. Leiko kampanija suteikia 
vilties kiekvienam žmogui, svajojančiam iškelti savo kandidatū- 
rą į prezidentus. Tam neprireikė mėnesius trankytis Ajovos lau- 
kų keliukais. Buvo galima praleisti Niu Hampšyrą, juk tai tokia 
maža valstija. | 

Ir jis buvo pasmerktas nupirkti sau nominaciją. Prieš Pen- 
silvaniją apytikriai paskaičiuota, kad jo išleista 40 milijonų. Tiks- 
lesnį skaičių buvo sunku pasakyti, nes pinigai sudeginti daugy- 
bėje įvairių frontų. Dar 20 milijonų išleido G-PAKAS ir pustuzi- 
nis kitų didžiai įtakingų lobistinių grupuočių, kurios visos veikė 
Leiko naudai. 

Nė vienas kandidatas per visą istoriją nebuvo išleidęs ko 
nors panašaus. 

Kritika skaudino Leiką, nedavė jam ramybės dieną ir naktį. 
Bet verčiau jau jis turės pinigų ir nominaciją negu atvirkščiai. 

Tačiau didžiuliai pinigai vargu ar buvo tabu. Verslininkai 
tiesioginiu ryšiu per internetą užkaldavo milijardus. Federa- 
linė vyriausybė, kad ir koks nerangus organizmas, rodė biu- 
džeto perteklių! Mažne kiekvienas'turėjo darbą, nesunkiai iš- 
perkamą įkeistą nekilnojamąjį turtą, po porą automobilių. Nuo- 
latinės viešosios nuomonės apklausos leido Leikui manyti, kad 
didžiuliai pinigai dar nekėlė problemos dėl rinkėjų. Lapkričio 
dvikovoje su viceprezidentu Leikas dabar turėjo praktiškai ly- 
gius šansus. 

“ Iš kovų Vakaruose jis kaip pergalingasis herojus darsyk su- 
grįžo į Vašingtoną. Aronas Leikas, kuklus kongresmenas iš Ari- 
zonos, dabar buvo dienos didvyris. 

Per tykius ir labai ilgus pusryčius Brolija skaitė Džeksonvi- 
lio rytinį laikraštį — vienintelį nedraudžiamą Tramble. Jie tie- 
siog virpėjo iš laimės dėl Arono Leiko. Tiesą sakant, džiūgavo 
dėl jo nominacijos. Dabar jie buvo vieni iš karščiausių jo šali- 
ninkų. Bėk, Aronai, bėk. | 

Žinia, kad Basteris iškeliavo laisvėn, beveik nesukėlė triukš- 
mo. Gerai, kad taip padarė, kalbėjo kaliniai. Juk jis dar vaikas su 
ilga bausme prieš akis. Bėk, Basteri, bėk. 

Apie pabėgimą rytiniame laikraštyje neužsiminta. Visi trys 
leido jį per rankas, skaitė kiekvieną žodį, išskyrus skelbimus dėl 
1eškomo ir siūlomo darbo bei nekrologus. Jie dabar laukė. Dau- 
giau laiškų nebus rašoma; nė vienas nebus ir gaunamas, nes pra- 
rado savo kurjerį. Mažytė jų apgaulė bus pristabdyta, kol Ža 
sulauks žinių iš pono Leiko. 


Vilsonas Argrou atvyko į Tramblą nepaženklintame žaliame 
minivene surakintomis rankomis, su dviem teismo vykdytojais, 
vedančiais jį už alkūnių. Su palydovais jis atskraidintas į Džek- 
sonvilį iš Majamio, žinoma, mokesčių mokėtojų sąskaita. 

Pagal dokumentus atsėdėjo keturis mėnesius iš šešiasdešim- 
ties už bankinę klastotę. Pareikalavo perkeliamas kitur dėl mo- 
tyvų, kurie nėbuvo aiškūs, tačiau jo motyvai Tramble niekam ir 
nerūpėjo. Buvo tik dar vienas lengvojo režimo kalinys federali- 
nėje sistemoje. Tokie nuolat kilnojami iš vietos į vietą. 

Turėjo trisdešimt devynerius metus, išsiskyręs, baigęs ko- 
ledžą, jo namų adresas kalėjimo apskaitai buvo Koral Geiblzas, 
Florida. Iš tikrųjų vyrioko pavardė buvo Kenis Sandsas, CŽV 
veteranas su vienuolikos metų stažu. Ir nors jis niekad nebuvo 
matęs kalėjimo 1š vidaus, praeityje vykdė kur kas sunkesnes už- 
duotis nei Tramble. Jis būsiąs ten mėnesį ar du, paskui vėl pasi- 
prašysiąs perkeliamas. 

Apiforminamas Argrou išsaugojo šaltą seno kalėjimų vilko 
veidą, bet paširdžius jam maudė. Buvo patikintas, kad Tramble 
smurtas netoleruojamas, be to, tikrai sugebėsiąs savimi pasirū- 
pinti. Bet kalėjimas lieka kalėjimu. Jis iškentė kalėjimo virši- 
ninko pavaduotojo vienos valandos instruktažą, paskui buvo 
trumpai pavedžiotas po teritoriją. Išvydęs Tramblą savo paties 

akimis, ėmė atsipalaiduoti. Apsaugininkai buvo neginkluoti, o 
daugelis kalinių atrodė gan nekenksmingi. 

Jo kameros bendras buvo senis dėmėta žila barzda, profe- 
sionalus nusikaltėlis, regėjęs daug kalėjimų ir mėgstantis Tram- 
blą. Pasisakė Argrou ketinąs čia ir numirti. Žmogelis nusivedė jį 
priešpiečių ir paaiškino valgiaraščio keistenybes. Parodė jam žai- 
dimų kambarį, kur grupės storulių telkėsi apie sulankstomuosius 
stalus, tyrinėdami savo kortas, kiekvienas su nukarusia iš lūpų 
cigarete. 

— Azartiniai lošimai draudžiami, — paaiškino jo kameros 
bendras, pamerkdamas akį. 

Juodu nuėjo į sunkumų kilnojimo zoną lauke, kur jaunes- 
nieji prakaitavo saulėje, gerindami įdegį 1r pumpuodami raume- 
nis. Mostelėjo ranka į bėgimo taką tolumoje: 

— Ilgainiui pamilsite federalinę valdžią, — tarė. 

Paskui nuvedė Argrou į biblioteką, vietą, kurios pats niekad 
nelankydavo, parodė į vieną kampą ir pasakė: 

— Tai teisės biblioteka. 

— Kas ja naudojasi? — paklausė Argrou. 

— Paprastai čia mes turime teisininkų. Kaip tik šiuo metu — 
net kelis teisėjus. 

— Teisėjus? 

— Tris. 

Biblioteka senioko visai nedomino. Argrou nusekė paskui jį 
į koplyčią, paskui vėl po teritoriją. 

Padėkojęs jam už ekskursiją, Argrou atsiprašė ir sugrįžo į 
biblioteką, kuri buvo tuščia, neskaitant vieno grindis šluostan- 
čio kalinio. Argrou nuėjo į kampą ir atidarė teisės bibliotekos 
duris. 

Džo Rojus Spaiseris žvilgtelėjo į jį nuo žurnalo ir išvydo 
žmogų, kurio niekad anksčiau nebuvo matęs. 

— Ko nors ieškote? — paklausė jis, nė kiek nesistengdamas 
padėti. 

Argrou atpažino veidą iš bylos. Buvusysis taikos teisėjas, 
pagautas vagiant pajamas iš bingo. Kaip žema. 

"  — Aš naujas, — atsakė jis, prisiversdamas nusišypsoti. — 
Ką tik atvežtas. Čia teisės biblioteka? 
— Ji pati. 


256 John Grisham 


— Turbūt kiekvienas gali ja naudotis? 

— Turbūt. Jūs teisininkas? 

— Ne, banko tarnautojas. 

Prieš kelis mėnesius Spaiseris būtų jį prisitraukęs kokiam 
nors teisiniam darbui, žinoma, slaptam. Bet ne dabar. Smulkme 
jie nebeužsiima. Argrou apsidairė aplink, tačiau Bičo ir Jarberio 
nepamatė. Jis atsiprašė ir sugrįžo į kamerą. 

Kontaktas užmegztas. 


Nors Leikas ketino atsikratyti visų prisiminimų apie Rikį ir 
jųdviejų nelemtą susirašinėjimą, tai priklausė nuo kai ko kito. Jis, 
Leikas, paprasčiausiai buvo pernelyg išsigandęs ir pernelyg įžy- 
mus, kad vėl galėtų vidur nakties ištykinti iš namų, — persirengęs 
ant užpakalinės taksi sėdynės lėkti per priemiesčius į kiaurą parą 
veikiantį pašto dėžučių punktą. Rizika pernelyg didelė; be to, jis 
rimtai abejojo, ar pajėgs vėl pasprukti nuo Slaptosios tarnybos. 
Nebeįstengė suskaičiuoti visų agentų, priskirtų jį saugoti. Po vel- 
nių, ką ten suskaičiuoti — nebeįstengė jų net pamatyti. 

Panelės vardas buvo Džeinė. Ji prisidėjo prie kampanijos 
Viskonsino aveniu ir greitai prasimušė artimiausion aplinkon. Iš 
pradžių savanorė, dabar ji uždirbo 55 000 dolerių per metus kaip 
asmeninė p. Leiko padėjėja. Šis ja visiškai pasitikėjo. Ji retai 
nuo jo pasitraukdavo, ir juodu jau dusyk buvo šnektelėję apie 
būsimą Džeinės darbą Baltuosiuose rūmuose. 

Pasitaikius tinkamai progai, Leikas duos Džeinei raktą nuo 
pašto dėžutės, išsinuomotos p. Elo Konajerso, ir nurodys pasi- 
imti paštą, nutraukti nuomą ir nepalikti jokio adreso, kur per- 
siųsti gaunamus laiškus. Pasakys jai, kad tą dėžutę buvo išsi- 
nuomojęs, stengdamasis kontroliuoti įslaptintus Gynybos depar- 
tamento kontraktus dar tuo metu, kai buvo įsitikinęs, kad iranie- 
čiai perka duomenis, kurių neturėtų niekad matyti. Ar kokią nors 
panašią pasakaitę. Mergina patikės juo, nes troško juo tikėti. 

Jeigu jam nepaprastai pasisektų, nebus jokio laiško nuo Ri- 
kio. Dėžutė bus visiems laikams uždaryta. O jeigu laiškas Džei- 
nės jau lauktų ir jeigu ji nors kiek pasmalsautų, Leikas papras- 
čiausiai jai pasakysiąs, kad visai nenutuokia, kas tas žmogus. Ji 
daugiau neklausinės. Aklas paklusnumas — stiprioji jos savybė. 

Jis laukė tinkamos progos. Laukė per ilgai. 

Jis laimingai atėjo kartu su milijonu kitų laiškų, tonomis do- 
kumentų, siunčiamų sostinėn, kad vyriausybė išsilaikytų dar vieną 
dieną. Buvo surūšiuotas pagal pašto indeksą, paskui pagal gat- 
vę. Po trijų dienų, kai Basteris įmetė dėžutėn, paskutinis Rikio 
laiškas Elui Konajersui pasiekė Čevi Čeizą. Kaip įprastai tikrin- 
dama “Mailbox America", sekimo grupė surado jį. Vokas apžiū- 
rėtas, paskui skubiai pristatytas į Langlį. 

Kai nešinas plonu aplanku į kabinetą įpuolė Devilis, Tedis 
tarp dviejų trumpų pasitarimų sėdėjo vienas. 

— Gavome tai prieš trisdešimt minučių, — pasakė jis, įteik- 
damas tris popieriaus lapus. — Čia kopija. Originalas aplanke. 

Direktorius pasitaisė dvigubus akinius ir ėmė skaityti. Kaip 
visados tas pats Floridos pašto spaudas. Braižas gerai pažįsta- 
mas. Dar nepradėjęs skaityti, jisai suprato, jog ištiko rimta bėda. 


Brangusis Elai, 

savo laiške bandei nutraukti mudviejų susirašinė- 
Jimą. Deja, tai nebus taip lengva. Einu tiesiai prie rei- 
kalo. Aš nesu Rikis, o tu nesi Elas. Sėdžiu kalėjime, o 
ne kokioje nors prašmatnioje reabilitacijos nuo narko- 
tikų klinikoje. 

Aš žinau, kas jūs toks, p. Leikai. Žinau, kad jums 
dabar šaunūs metai, ką tik prasukote sau nominaciją 
bei visa kita, kad jums plaukte plaukia pinigai. Čia, 
Tramble, mums duoda paskaityti laikraščių, tad labai 
didžiuodamiesi sekėme jūsų sėkmę. | 

Dabar, kai aš žinau, kas iš tikrųjų Elas Konajer- 
sas, neabejoju, kad norėtumėt, jog tylėliau dėl mud- 
viejų mažutės paslapties. Su malonumu tylėsiu, tačiau 
tai brangiai jums kainuos. 

Man reikia pinigų, be to, noriu išeiti iš kalėjimo. 
Gebu saugoti paslaptis ir moku derėtis. 

Pinigai — lengvoji dalis, nes jūs turite jų tikrai 
daug. Mane išlaisvinti bus sudėtingiau, tačiau jau su- 
telkėte apie save visokių labai įtakingų draugų. Tikiu, 
ką nors sugalvosite. 

Aš neturiu ko prarasti ir esu nusiteikęs jus pražu- 
dyti, jeigu nesiderėsite su manimi. 

Vadinuosi Džo Rojus Spaiseris. Sėdžiu Federali- 
niame Tramblo kalėjime. Sugalvokite, kaip su manimi 
susisiekti ir padarykite tai kuo greičiau. 

Aš nesitrauksiu. 

Nuoširdžiai, 

Džo Rojus Spaiseris 


Kitas pasitarimas buvo atšauktas. Devilis surado Jorką, ir 
po dešimties minučių visi trys užsirakino bunkeryje. 

Pirmasis svarstytas galimas variantas — nužudyti tuos vy- 
rus. Argrou galėtų tai atlikti tinkamomis priemonėmis — piliu- 
lėmis, nuodais ir panašiai. Jarberis gal numirtų miegodamas. 
Spaiseris — kristų negyvas bėgimo take. Hipochondrikas Bičas 
gal gautų netinkamą receptą iš kalėjimo vaistinės. Jie nebuvo 
ypač geros formos ar sveiki, ir Argrou tai nesudarytų jokio var- 
go. Nevykusiai parkrito, nusilaužė sprandą. Yra daug būdų, kad 
tai atrodytų natūraliai ar susiję su nelaimingu atsitikimu. 

Tai reikėtų atlikti greitai, kol jie dar laukia Leiko atsakymo. 

Tačiau visa tai būtų keblu ir pernelyg komplikuota. Trys ne- 
gyvėliai išsyk tokiame nekenksmingame kalėjimuke kaip Tram- 
blas. Ir trejetas labai artimų draugų, didžiumą laiko praleidžian- 
čių kartu, ir kiekvienas per labai trumpą laiko tarpą numirtų skir- 
tingai. Tai sukeltų įtarimų laviną. O jeigu bus įtartas Argrou? Juk 
visų pirma reikia atsiminti, kad tikroji jo biografija nuslėpta. 

Taip pat baugino ir Trevoras. Kad ir kur jis būtų, tikėtina, kad 
išgirs apie jų mirtis. Žinia dar labiau jį išgąsdintų, galbūt padarytų 
nenuspėjamą. Galimas daiktas, jis žino daugiau, nei jie mano. 

Devilis dirbsiąs prie planų, kaip juos likviduoti, tačiau Te- 
dis delsė pritarti. Dėl to trejeto likvidavimo jis nejautė sąžinės 
graužaties, bet nebuvo įsitikinęs, kad tai Leiką apsaugos. 

Kas, jeigu Brolija dar kam nors papasakojusi? 

Buvo per daug nežinomųjų. Parenkite planus, pasakyta De- 
viliui, bet jais bus pasinaudota, kai nebeliks visų kitų galimų va- 
riantų. 

Svarstyti visi scenarijai. Jorkas pasiūlė, vien tik dėl disku- 
sijos, sugrąžinti laišką dėžutėn, kad Leikas jį ten aptiktų. Visų 
pirma — juk tai jo susimauta. 

— Jis nežinotų, ką daryti, — pasakė Tedis. 

— O mes ar žinome? 

— Dar ne. 

Mintis apie tai, kaip Aronas Leikas sureaguos į šią pasalą ir 
kaip kokiu nors būdu bandys nutildyti Broliją, bemaž kėlė juo- 
ką, tačiau čia esama ir stipraus teisingumo elemento. Leikas už- 
virė šią košę, tad tegul pats ir srebia ją. 

— Tiesą sakant, tai mes užvirėme šią košę, — tarė Tedis, — 
ir mes su ja dorosimės. 

Jie negalėjo nuspėti, taigi ir kontroliuoti, kaip Leikas pasi- 
elgs. Kažkokiu būdu kvailys gebėjo ganėtinai ilgai išvengti jų tin- 
klo ir suspėjo kažką įmesti į laišką Rikiui. Jis pasielgė taip buka- 
galviškai, jog Brolija dabar žinojo, kas jis toks. Jau nekalbant apie 
tai, kas ir taip aišku: Leikas iš tų Žmonių, kurie slapčiomis maino- 
si laiškais, pasirinkę susirašinėjimo bičiuliais gėjus. Jis gyvena 
dvilypį gyvenimą ir nenusipelno didelio pasitikėjimo. 

Vienu tarpu svarstyta, ar nereikėtų atvirai pasikalbėti su Lei- 
ku. Jorkas nuo pat pirmojo laiško iš Tramblo pasisakė už tai, 
tačiau Tedžio neįtikino. Bemiegės naktys, kurias prarado nervin- 
damasis dėl Leiko, jau seniai buvo be atvangos kupinos minčių 
ir vilčių nutraukti susirašinėjimą. Tyliai pasirūpinti šia proble- 
ma, paskui šnektelėti su kandidatu. 

O, kaip jis norėtų atvirai pasikalbėti su Leiku! Kaip norėtų 
pasisodinti jį štai ten ant kėdės ir pradėti ekrane blyksinti tų pra- 
keiktų laiškų kopijas. Ir skelbimo iš Out and About kopiją. Pa- 
pasakotų jam apie p. Kvinsą Garbą iš Beikerso, Ajovos valstijo- 
je, dar vieną idiotą, užkibusį ant apgaulės meškerės, ir apie Ker- 
tį Vaną Geitsą iš Dalaso. “Kaip galėjote būti toks kvailas?" — 
norėjo sušukti Leikui. 

Tačiau Tedis turėjo prieš akis platesnį paveikslą. Problemos 
dėl Leiko niekis, palyginti su nacionalinės gynybos būtinybe. At- 
cina rusai, o kai Natis Čenkovas ir naujasis režimas užgrobs val- 
džią, pasaulis pasikeis amžiams. 

Tedis yra neutralizavęs kur kas galingesnius Žmones nei tre- 
Jetus nusikaltusių teisėjų, trūnijančių federaliniame kalėjime. 
Stiprioji jo pusė — kruopščiai viską suplanuoti. Kantriai, nuo- 
bodžiai suplanuoti. 

Pasitarimą pertraukė žinutė iš Devilio kontoros. Trevoro Kar- 

sono pasas buvo nuskaitytas Bermudų Hamiltono oro uosto iš- 
vykstančiųjų kontrolės poste. Jis išskrido reisu į San Chuaną Pu- 
erto Rike ir pagal grafiką turįs ten nusileisti po penkiasdešim- 
ties. minučių. 

— Ar mes žinojome, kad jis Bermuduose? — paklausė Jorkas. 

— Ne, nežinojome, — atsakė Devilis. — Matyt, ten pateko 
apsiėjęs be paso. 

— Gal jis ne toks girtuoklis, kaip mes manėme. 

— Ar mes turime ką nors Puerto Rike? — paklausė Tedis 
šiek tiek sujaudintu balsu. 

— Žinoma, — patvirtino Jorkas. 

— Pagaukime pėdsaką. 

— Ar pakeitėte planus dėl draugužio Trevoro? — paklausė 
Devilis. 

— Ne, anaiptol, — pasakė Tedis. — Anaiptol. 

Devilis išėjo spręsti naujausios Trevoro krizės. Tedis pašaukė 
padėjėją ir paprašė mėtų arbatos. Jorkas dar kartą skaitė laišką. 
Kai juodu liko vieni, paklausė: 

— Kas, jeigu mes juos atskirtume? 

— Taip, ir aš apie tai mąsčiau. Padaryti greitai, kol jie dar 
nespės susitarti. Išsiųsti į tris kalėjimus toli vienas nuo kito, ku- 
riam laikui izoliuoti, pasirūpinti, kad neturėtų telefono privile- 
gijų, negautų pašto. Ir kas? Vis tiek jie turės savąją paslaptį. Vi- 
sai įmanoma, kad bet kuris iš jų galėtų pražudyti Leiką. 

— Negarantuoju, kad mes turime ryšių Kalėjimų valdyboje. 

— Tai galima padaryti. Jei reikės, ar pasikalbėsiu su gene- 
raliniu prokuroru. 

— Nuo kada jūs su generaliniu prokuroru draugai? 

— Tai nacionalinio saugumo reikalas. 

— Trejetas sukčių teisėjų, sėdinčių Floridos federaliniame 
kalėjime, gali kaip nors pakenkti nacionaliniam saugumui? No- 
rėčiau išgirsti tą pokalbį. | 

Užmerktomis akimis Tedis nugėrė arbatos, visa dešimtimi 
pirštų apglėbęs puodelį. 

— Tai pernelyg rizikinga, — sukuždėjo jis. — Užsiutinsime 
juos, ir taps dar labiau nenuspėjami. Šioje vietoje mes negalime 
rizikuoti. 

— Tarkime. Argrou sugebės rasti jų užrašus, — samprotavo 

Jorkas. — Pagalvokite, tai nusikaltėliai, ilgam nuteisti. Niekas ne- 
patikės jų istorija apie Leiką, jeigu neturės įrodymų. Įrodymai — 
tai dokumentacija, popiergaliai, korespondencijos originalai ir ko- 
pijos. Įrodymai kažkur yra. Mes juos surasime, atimsime, ir kas 
tuomet anų klausys? 

Dar vienas gurkšnelis užmerktomis akimis, vėl ilga pauzė. 
Tedis šiek tiek sujudėjo savo krėsle ir susiraukė iš skausmo. 

— Teisybė, — pratarė jis tyliai. — Bet man neramu, kad 
galbūt ko nors esama anapus kalėjimo sienų, ko nors, apie kurį 
mes nieko nežinome. Tie vyriokai eina per žingsnį pirma mūsų, 
ir visad taip bus. Jau kuris laikas mes stengiamės atkasti, ką jie 
sužinoję. Esu garantuotas, kad mes kada nors paspėsime su jais. 
Galimas daiktas, jie pagalvojo apie tai, kad gali prarasti savo 
mažytes bylas. Neabejoju, kalėjime yra taisyklės, draudžiančios 
tokį kanceliarinį darbą, tad jie jau viską paslėpę. Leiko laiškai 
pernelyg vertingi, kad jų darsyk nenukopijuotum ir kur nors ne- 
nukištum laisvėje. 

— Trevoras buvo jų paštininkas. Mes matėme kiekvieną jo 
per praeitą mėnesį išneštą iš Tramblo laišką. 

— Mes taip manome. Tačiau tikrai nežinome. 

— Betgi kas galėtų tai būti? 

— Spaiseris turi žmoną. Ji buvo jo aplankyti. Jarberis ski- 
riasi, bet kas žino, kaip yra iš tikrųjų. Praėjusius tris mėnesius ji 
lankėsi. Arba galbūt jie papirkinėja apsaugininkus, kad šie ga- 
bentų jiems paštą. Tie žmonės nuobodžiauja, yra gudrūs ir labai 
kūrybingi. Mes negalime tartis žiną viską, ką jie sumanę. Ir jei- 
gu mes čia padarysime klaidą, jeigu imsimės pernelyg daug, tuo- 
met p. Aronas Leikas bus išstumtas dienos švieson iš savo žyd- 
rosios slėptuvės. 

— Kaip? Kaip jie tai padarytų? 

— Galbūt užmegztų kontaktą su kokiu nors reporteriu, kai- 
šiotų šiam po vieną laišką, kol įtikintų. Tai galėtų išdegti. 

— Spauda pašėltų. 

— Taip neturi atsitikti, Jorkai. Paprasčiausiai mes negalime 
leisti, kad taip atsitiktų. | 

Paknopstom sugrįžo Devilis: JAV muitinė Bermudų parei- 
gūnų-informuota po dešimties minučių, kai lėktuvas išskrido į 
San Chuaną. Trevoro lėktuvas tūps po aštuoniolikos minučių. 

Trevoras tiesiog sekė paskui savo pinigus. Jis greitai perpra- 
to piniginių perlaidų pagrindus ir dabar tobulino sugebėjimus. Iš 
Bermudų pusę pinigų nusiuntė į vieną Šveicarijos banką, o kitą 
pusę — į Didžiojo Kaimano banką. Į Rytus ar į Vakarus? Štai di- 
dysis klausimas. Greičiausiai iš Bermudų buvo galima nuskristi į 
Londoną, tačiau mintis, kad teks prasmukti pro Hitrou muitinę, 
baugino jį. Jis nebuvo ieškomas, bent ne valdžios. Jokių oficialiai 
pateiktų nei numatomų kaltinimų. Bet britai muitinėse tokie aky- 
lūs. Verčiau jis pasiduos į vakarus ir bandys laimę Karibuose. 

Nusileidęs San Cuane nuėjo tiesiai į barą, kur užsisakė dide- 
lg porciją viskio ir įniko nagrinėti skrydžių tvarkaraštį. Nei sku- 
bos, nei įtampos, — kišenės pilnos pinigų. Gali skristi kur tinka- 
mas, daryti ką tinkamas ir užtrukti kiek tinkamas. Jis išmetė dar 
vieną porciją ir nusprendė praleisti kelias dienas Didžiajame Kai- 
mane kartu su savo pinigais. Nuėjo prie “Air Jamaica" langelio ir 
nusipirko bilietą, paskui sugrįžo prie baro, nes jau buvo bemaž 
penkios ir likę trisdešimt minučių iki įlaipinimo į lėktuvą. 

Aišku, jis skrido pirmąja klase. Įsėdo lėktuvan anksti, kad 
galėtų įkalti dar vieną porciją viskio, ir stebėdamas vorele slen- 
kančius keleivius, išvydo kažkur anksčiau matytą veidą. 

Nagi, kur tai buvo? Vos prieš kelias minutėles, kažkur oro 
uoste. Pailgas liesas veidas su gerokai Žžilstelėjusia ožiška barz- 
dele ir plyšiukais vietoje akių už kampuotų akinių. Jo akys kryp- 
telėjo į Trevorą ir sustojo pakankamai ilgai, kad susidurtų su šio 
žvilgsniu, paskui lyg niekur nieko slystelėjo į šalį. 

Tai buvo prie oro linijos langelio, kai nusipirkęs bilietą Tre- 
voras gręžėsi pasitraukti. Veidas sekė jį. Vyriškis stovėjo neto- 
liese, skaitydamas pranešimus apie išvykstančius reisus. 

Kai nuo ko nors bėgi, atsitiktiniai žvilgsniai, pakartotinai nu- 
veriančios ir į šalį nukrypstančios akys, visa atrodo įtartiniau. Pa- 
matyk veidą sykį ir nė neatkreipsi į jį dėmesio. Po pusvalandžio 
pamatyk jį vėl ir žinosi — kažkas seka kiekvieną tavo judesį. 

Liaukis maukęs, įsakė sau Trevoras. Lėktuvui pakilus, jis 
užsisakė kavos ir skubiai išgėrė. Kingstono oro uoste pirmasis iš 
keleivių paliko lėktuvą ir greitai perėjo terminalą, imigracijos 
tarnybą. Vyriškio už jo — nė ženklo. | 

Jis sugriebė savo du lagaminėlius ir nuskuodė prie taksi sto- 
telės. 

Džeksonvilio laikraštis ateidavo į Tramblą kasryt apie sep- 
tintą. Keturi egzemplioriai būdavo pristatomi į žaidimų kamba- 
rį, kur galėtų juos perskaityti ir palikti kitiems kiekvienas kali- 
nys, kuriam buvo įdomus gyvenimas laisvėje. Dažniausiai Džo 
Rojus Spaiseris vienintelis laukdavo septintą ir paprastai pasi- 
imdavo laikraštį su savimi, nes visą dieną jam reikėjo nagrinėti 
žinutes iš Las Vegaso. Apystata retai keisdavosi: Spaiseris su 
aukštu polisterolio puodeliu kavos, kojas užsikėlęs ant kortų stalo 
laukdavo apsaugininką Roderiką atnešant laikraščius. 

Taigi Spaiseris pirmasis pamatė žinutę pirmojo puslapio 
apačioje. Trevoras Karsonas, čionykštis advokatas, kuris dėl 
kažkokių neaiškių priežasčių buvo dingęs, rastas negyvas prie 
viešbučio Kingstone, Jamaikoje, nušautas dviem kulkomis į gal- 
vą praeitą naktį, vos tik sutemus. Spaiseris atkreipė dėmesį, kad 
straipsnyje neįdėta jokios Trevoro nuotraukos. Kodėl laikraštis 
privalėtų ją turėti savo kartotekoje? Kodėl kam nors turėtų rū- 
pėti, kad Trevoras nebegyvas? 

Pasak Jamaikos pareigūnų, Karsonas buvo turistas, kurį, ma- 
tyt, apiplėšė. Nenustatytas šaltinis, buvęs netoliese įvykio vie- 
tos, suteikė policijai nuorodų dėl p. Karsono asmens tapatybės, 
kadangi nerasta šio piniginės. Tas šaltinis, regis, žinojo daug. 

Pastraipa, susumuojanti Trevoro, kaip teisininko, karjerą bu- 
vo visai trumpa. Ankstesnioji jo sekretorė, Džena tokia ar anokia, 
neturėjo ką pakomentuoti. Straipsnis buvo surinktas ir įdėtas į pir- 
mą puslapį vien todėl, kad nužudytoji auka — teisininkas. 

Finas buvo tolimojoje bėgimo tako atkarpoje, įveikęs posū- 
kį ir nusivilkęs marškinius, sparčiai žingsniavo drėgname anks- 
tyvo rytmečio ore. Spaiseris palaukė prie finišo tiesiosios ir be 
žodžių padavė jam laikraštį. 

Bičą jie surado valgykloje, stovintį eilėje su plastikiniu pa- 
dėklu ir nelaimingai Žvelgiantį į netvarkingas ką tik iškeptos plak- 
tos kiaušinienės kupetas. Jie atsisėdo drauge kampan, nuošaly 
nuo visų, kabino valgį ir prislopintais balsais kalbėjosi. 

— Jeigu jis bėgo, tai nuo ko, po šimts? 

"— Galbūt Leikas jį persekiojo. 

— Jis nežinojo, kad tai Leikas. Juk neturėjo nuorodos, tiesa? 

— Gerai, tuomet jis bėgo nuo Konajerso. Kai jis čia buvo 
paskutinį kartą, pasakė, kad Konajersas — stambi žuvis. Pasakė, 
kad Konajersas žino apie mus, o paskui kitą dieną dingo. 

— Galbūt jis buvo tiesiog išsigandęs. Konajersas susitiko 
ji, pagrasino iškelti viešumon jo vaidmenį mūsiškėje apgaulėje, 
taigi Trevoras, kuris visų pirma nebuvo itin patvarios psichikos, 
nusprendė pasiglemžti visa, ką galėjo, ir išnykti. 

— Kieno pinigai dingę, štai ką aš noriu žinoti. 

— Niekas nežino apie mūsų pinigus. Kaip galėtų būti jie 
dingę? | 

— Trevoras veikiausiai vogė iš visų, iš kurių tik galėjo, pas- 
kui prašapo. Nuolatos tokie dalykai atsitinka. Teisininkai paten- 
ka į bėdą ir palūžta. Apiplėšia klientų jiems patikėtą kapitalą ir 
pasprunka. 

— Tikrai? — paklausė Spaiseris. 

Bičas pajėgė prisiminti tris pavyzdžius, o Jarberis pridėjo 
dar du. 

— Tad kas gi jį nužudė? 

— Visai galimas daiktas, kad paprasčiausiai jis atsidūrė ne- 
tinkamoje miesto dalyje. 

— Prie “Sheraton" viešbučio? Aš taip nemanau. 

— Tegul ir taip. O kas, jeigu jį užvertė Konajersas? 

— Įmanoma. Konajersas kažkaip susekė Trevorą, sužinojo, 
kad jis yra Rikio ryšininkas laisvėje. Paspaudė Trevorą, pagrasi- 
no jį prigriebsiąs ar ką nors panašiai, 1r pastarasis paspruko į 
Karibus. Trevoras nežinojo, kad Konajersas — Aronas Leikas. 

— O Leikas tikrai turi pinigų ir galios susekti girtuoklį tei- 
sininką. 

— O kaip mes? Dabar jau Leikas žino, kad Rikis — tai ne 
Rikis, kad tas žmogus čia Džo Rojus ir kad sėdi kalėjime kartu 
su draugais. 

— Klausimas: ar jis gali prisikasti iki mūsų? 

— Turbūt aš tai sužinosiu pirmasis, — nervingai nusijuokė 
Spaiseris. 

— Ir vis tiek neatmestina galimybė, kad Trevoras ten, Ja- 
maikoje, slampinėjo po netinkamą miesto dalį, galbūt nusigėrė 
ir bandė pakabinti kokią nors moterį, todėl buvo nušautas. 

Visi jie sutiko, kad Trevoras tikrai gebėtų susiveikti kulką į 
galvą. 

Tegul ilsisi ramybėje. Tik kad nebūtų pavogęs jų pinigų. 

Kokiai valandai jie išsiskirstė. Bičas nuėjo į bėgimo taką — 
pavaikščioti ir pagalvoti. Jarberis stūmė darbo laiką po dvide- 
šimt centų už valandą, bandydamas kapeliono kabinete pataisyti 
kompiuterį. Spaiseris nuėjo į biblioteką, kur rado Argrou, skai- 
tantį teisės knygas. 

Teisės biblioteka buvo atvira visiems, nereikėjo su niekuo 
tartis, bet galiojo nerašyta taisyklė, kad reikėtų atsiklausti bent 
vieno iš Brolijos nario, prieš naudojantis jų knygomis. Argrou 
buvo naujokas ir, matyt, dar nežinojo taisyklių. Spaiseris nuspren- 
dė būti jam atlaidus. 

Juodu atpažinimo ženklan linktelėjo vienas kitam, paskui 
Spaiseris ėmėsi šluostyti stalus ir tvarkyti knygas. 

— Girdėjau, kad jūs, vyručiai, užsiimate teisine veikla, — 
prašneko Argrou iš kitos kambario pusės. Viduje daugiau nieko 
nebuvo. 

— Čia daug kas girdima. 

— Mano reikalas dėl apeliacijos. 

— Kas nutiko teisme? 

— Prisiekusieji man įsūdė tris bankinės klastotės atvejus, 
pinigų slėpimą užsienyje, Bahamuose. Teisėjas skyrė šešiasde- 
šimt mėnesių. Keturis jau atsėdėjau. Nežinau, ar ištversiu dar 
penkiasdešimt šešis. Man reikia pagalbos dėl apeliacijų. 

— Koks teismas? 

— Virdžinijos salų. Atstovavau vienam stambiam Majamio 
bankui. Ten daug narkotikų pinigų. 

Argrou kalbėjo sklandžiai, greitai ir labai nekantravo išsi- 
pasakoti, 0 tai erzino Spaiserį, tačiau tik mažumėlę, nes paminė- 
ti Bahamai patraukė jo dėmesį. 

— Kažkodėl susižavėjau pinigų plovimu. Kasdien per mano 
rankas pereidavo dešimtys milijonų, o tatai svaigina. Galėjau pra- 
sukti nešvarius pinigus greičiau negu bet kuris banko tarnauto- 
jas Pietų Floridoje. Ir dabar galiu. Bet pasirinkau blogus drau- 
gus ir blogus variantus. 

— Pripažįstate save kaltu? 

— Be abejo. 

— Tuo čia patenkate tarp aiškios mažumos. 

— Taip, aš nusižengiau, bet manau, kad nuosprendis buvo 
per griežtas. Kažkas sakė, kad jūs, vyručiai, galite nuskelti šiek 
tiek bausmės laiko. 

Spaiseriui neberūpėjo nešvarūs stalai ir netvarkingos kny- 
gos. Jis pasiėmė kėdę ir prisėdo pasišnekėti. 

— Mes galime pasižiūrėti jūsų popierius, — tarė jis, lyg bū- 
tų tvarkęs tūkstančius apeliacijų. 

Ak tu, kvaily, knietėjo pasakyti Argrou. Juk dešimtoje kla- 
sėje iškritai iš vidurinės ir devyniolikos pavogei automobilį. Ta- 
vo tėvas pasinaudojo savo ryšiais ir pasiekė, kad kaltinimų būtų 
atsisakyta. Susiveikei, kad tave išrinktų taikos teisėju, pasinau- 
dodamas mirusiųjų balsais ir sumesdamas neatvykusiųjų balsuo- 
ti biuletenius, o dabar esi įkištas į federalinį kalėjimą ir bandai 
vaidinti stambų veikėją. 

Ir, turėjo pripažinti Argrou, dabar jūsų galioje, p. Spaiseri, 
nuversti kitą būsimą Jungtinių Valstijų prezidentą. 

— Kiek tai kainuos? — paklausė Argrou. 

— O kiek jūs turite? — savo ruožtu paklausė Spaiseris visai 
kaip tikras teisininkas. 

— Nedaug. 

— Maniau, kad žinote, kaip slėpti pinigus užsienyje. 

— O, taip, patikėkit. Ir vienu momentu turėjau gražią krū- 
velę, bet išleidau iš rankų. 

— Vadinasi, negalite nieko sumokėti? 

— Nedaug. Gal porą tūkstančių ar panašiai. 

— O kaip jūsų advokatas? 

— Per jį mane ir nuteisė. O dabar man neužtenka, kad galė- 
čiau nusisamdyti naują. 0 

Spaiseris valandėlę svarstė padėtį. Suprato, kad jam tikrai 
stigs Trevoro. Buvo viskas paprasčiau, kai laisvėje šis priimda- 
vo jų pinigus. 

— Ar Bahamuose tebeturite ryšių? 

— Turiu jų visuose Karibuose. O kas? 

— Mat jūs turėsite pervesti pinigus. Grynieji čia draudžiami. 

— Jūs norite, kad pervesčiau du tūkstančius dolerių? 

— Ne. Noriu, kad pervestumėte penkis tūkstančius dolerių. 
Toks mūsų minimalus honoraras. 

— Kur jūsų bankas? 

— Bahamuose. 

Argrou akys susiaurėjo. Jisai suraukė antakius ir giliai susi- 
mąstė, kaip, beje, ir Spaiseris. Jų mintys buvo besusitinkančios. 

— Kodėl Bahamuose? — paklausė Argrou. 

— Dėl tos pačios priežasties, dėl kurios ir jūs naudojotės 
Bahamais. 

Po abiejų galvas zujo mintys. 

— Leiskite kai ko jus paklausti, — pagaliau prašneko Spai- 
seris. — Sakėte, kad galite prasukti nešvarius pinigus greičiau 
nei kas nors kitas? 

Argrou linktelėjo: 

— Jokių problemų. 

— Ar tebegalite tai padaryti? 

— Norite pasakyti, iš čia? 

— Taip. Iš čia. 

Truktelėjęs pečiais, Argrou nusijuokė, lyg nieko nebūtų bu- 
vę lengviau: 

— Žinoma, aš tebeturiu kai kurių draugų. 

— Susitikime po valandos. Galbūt norėsiu sudaryti su ju- 
mis sandėrį. 


Po valandos Argrou sugrįžo į teisės biblioteką ir rado tris 
teisėjus jau užėmusius padėtį už stalo, nukrauto popieriais ir pa- 
skiromis teisės knygomis, lyg posėdžiautų Floridos aukščiausia- 
sis teismas. Spaiseris supažindino jį su Biču ir Jarberiu, paskui 
atsisėdo kitoje pusėje stalo. Daugiau nieko bibliotekoje nebuvo. 

Jie kurį laiką šnektelėjo apie apeliaciją, ir Argrou dėl smul- 
kmenų buvo gana nekonkretus. Jo byla dar keliauja iš kito kalė- 
jimo, o be jos jie ne ką tenuveiks. 

Apeliacija buvo tik įžanginė pokalbio tema, ir abi pusės prie 
stalo tai žinojo. 

— Ponas Spaiseris mums sako, kad turite patyrimo prasukti 
nešvarius pinigus, — prašneko Bičas. 

— Taip, kol neįkliuvau, — pasikuklino Argrou. — Kaip su- 
prantu, turite tokių. 

— Turime sąskaitėlę užsienyje, pinigus, kuriuos užsidirbo- 
me už teisines paslaugas ir iš kai kurių kitų dalykų, apie kuriuos 
nenorime pernelyg atvirai plepėti. Kaip žinote, mums negalima 
imti mokesčio už teisines paslaugas. 

— Bet vis tiek imame, — pridūrė Jarberis. — Mums už tai 
moka. 

— Kiek yra sąskaitoje? — paklausė Argrou, nors iki pasku- 
tinio cento žinojo vakardienos likutį uždarant banką. 

— Neskubėkime, — tarė Spaiseris. — Visai galimas daik- 
tas, kad pinigai išnyko. 

Argrou leido žodžiams sekundėlę pakibti ore ir sugebėjo ap- 
simesti sutrikusiu. 

— Atleiskite? — neva nesuprato jis. 

— Mes turėjome advokatą, — pamažu ištarė Bičas, pasver- 
damas kiekvieną žodį. — Jis dingo ir galbūt pasiėmė pinigus. 

— Suprantu. Ir ši sąskaita kuriame nors Bahamų banke? 

— Buvo. Nesame tikri, ar tebėra. 

— Abejojame, ar pinigai tebėra ten, — pridūrė Jarberis. 

— Bet norėtume įsitikinti, — papildė jį Bičas. 

— Kuriame banke? — paklausė Argrou. 

— “Ženevos kredito bankas", Nasau, — atsakė Spaiseris, 
žvilgtelėdamas į kolegas. 

Argrou patenkintas savimi linktelėjo, lyg jam būtų žinomos 
tamsiosios banko paslaptėlės. 

— Jūs žinote tą banką? — paklausė Bičas. 

— Aišku, — atsakė Argrou ir ilgą akimirką leido jiems laukti. 

— Ir? — paragino Spaiseris. , 

Pagautas pasitenkinimo savimi ir iš vidaus su reikalais su- 
sipažinusio Žmogaus išmanumo, jis gana teatrališkai atsistojo ir 
leidosi valandėlę vaikštinėti po nedidelę biblioteką giliai susi- 
mąstęs, paskui vėl prisiartino prie stalo. 

— Klausykite, ko jūs, vyrai, iš manęs norite? Užteks vynio- 
ti vatą. 

Trejetas pažvelgė į jį, paskui vienas į kitą, ir buvo matyti, jog 
jie nėra tikri dėl dviejų dalykų: (a) kiek galima pasitikėti šiuo žmo- 
gumi, su kuriuo ką tik susipažino, ir (b) ko jie iš tikrųjų nori iš jo. 

Bet jie įsivaizdavo, kad pinigai, šiaip ar taip, dingę, tad ne- 
bebuvo ko prarasti. Jarberis tarė: 

— Mes nesame labai prityrę, kaip prasukti nešvarius pini- 
gus. Suprantate, tai ne pirminis mūsų pašaukimas. Atleiskite už 
neišmanumą, bet ar yra kokia nors galimybė patikrinti, ar pini- 
gai tebėra kur buvę? 

— Tiesiog mes nesame tikri, ar advokatas jų nepavogė, — 
pridūrė Bičas. 

— Jūs norite, kad patikrinčiau slaptos sąskaitos likutį? — 
paklausė Argrou. 

— Taip, kaip tik, — linktelėjo Jarberis. 

— Manome, kad galbūt dar tebeturite šiame versle draugų, — 
suko Spaiseris aplinkui. — Ir mums tiesiog įdomu, ar galima kaip 
nors tai padaryti. 

— Jums pasisekė, — tarė Argrou ir leido žodžiams įsmigti. 

— Kuo gi? — paklausė Bičas. 

— Juk pasirinkote Bahamus. 

— Faktiškai tai advokatas pasirinko Bahamus, — pasakė 
Spaiseris. 

— Šiaip ar taip, bankai ten gana palaidi. Išplepama daug 
paslapčių. Daugelis tarnautojų paperkami. Didžiuma pinigų plo- 
vėjų laikosi nuo Bahamų atokiai. Šiuo metu judri vieta — Pana- 
ma ir, aišku, Didysis Kaimanas, kuris laikosi tvirtai kaip uola. 

Žinoma, žinoma, sulinksėjo visas trejetas. Užsienis lieka už- 
sieniu, tiesa? Dar vienas pavyzdys, ką reiškia pasitikėti tokiu idio- 
tu kaip Trevoras. 

Argrou stebėjo sutrikusius trejeto veidus ir mąstė, kokie 1š tik- 
rųjų anie nenuovokūs. Kaip trejetas vyriškių, gebančių visiškai suž- 
lugdyti Amerikos rinkimų procesą, jie atrodė pasibaisėtinai naivūs. 

— Jūs neatsakėte į mūsų klausimą, — priminė Spaiseris. 

— Bahamuose viskas įmanoma. 

— Vadinasi, galite tai padaryti? 

— Galiu pabandyti. Bet negarantuoju. 

— Štai koksai sandėris, — tarė Spaiseris. — Jūs patikrinate 
sąskaitą, o mes parengsime jūsų apeliacijas už dyką. 

— Neblogas sandėris, — linktelėjo Argrou. 

— Mes ir. nemanėme, kad blogas. Sutarta? 

— Sutarta. 

Nejaukią akimirką jie tik žvelgė vienas į kitą, didžiuoda- 
miesi abipusiu susitarimu, tačiau abejodami, kas padarys kitą ėji- 
mų. Galiausiai Argrou tarė: 

— Man reikės kai kurių žinių apie sąskaitą. 

— Pavyzdžiui? — paklausė Bičas. 

—- Pavyzdžiui, kieno ji vardu arba numerio. 

— Sąskaita “Bumerio nekilnojamojo turto, Ltd." vardu. Nu- 
meris — 144-DXN-9593. 

Argrou kažką pasižymėjo ant popieriaus skiautės.“ 

— Vien iš smalsumo, — vėl prašneko Spaiseris, o kiti įdė- 
miai stebėjo pašnekovą. — Kaip ketinate susisiekti su savo ryši- 
ninkais laisvėje? 

— Telefonu, — atsakė Argrou nė nemirktelėjęs. 

— Tik ne šiais telefonais, — išsigando Bičas. 

— Telefonai čia nesaugūs, — paaiškino Jarberis. 

— Jūs šiais telefonais negalite naudotis, — suirzo Spaiseris. 

Argrou nusišypsojo ir pritarė jų susirūpinimui, paskui žvilg- 
telėjo per petį ir išsitraukė iš kelnių kišenės kažkokį prietaisėlį, 
ne didesnį už kišeninį peiliuką. Suėmęs jį tarp nykščio ir smi- 
liaus, tarė: 

— Štai telefonas, ponai. 

Jie išpūtė akis, negalėdami patikėti, paskui stebėjo, kaip jis 
greitai išlankstė daikčiuką iš apačios ir 1š viršaus, taip pat iš vie- 
no šono; nors ir deramai atidarytas, jis vis tiek atrodė per mažas 
bet kokiam prasmingam pokalbiui. 

— Skaitmeninis, — paaiškino jis. — Labai saugus. 

— Kam eina mėnesinė sąskaita? — paklausė Bičas. 

— Boka Ratone turiu brolį. Telefonas su aptarnavimu — tai 
jo dovana. — Argrou vikriai užtrenkė dangtelius, ir daikčiukas 
išnyko jiems iš akių. Paskui jis parodė į pasitarimų kambarėlį už 
jų, atstojantį teisėjų kabinetą: 

— Kas ten? — paklausė. 

— Tiesiog pasitarimų kambarys, — atsakė Spaiseris. 

— Jis be langų, tiesa? 

— Taip, neskaitant to mažyčio duryse. 

— Gerai. Ar jūs nieko prieš, jeigu aš ten užeisiu, įsijungsiu 
telefoną ir imsiuos darbo? Jūs trys likite čia ir saugokite mane. 
Jeigu kas nors ateis į biblioteką, pabelskite į duris. 

Brolija mielai sutiko, nors netikėjo, kad Argrou pasisektų 
tai padaryti. 


Skambutis nuėjo į baltąjį miniveną, stovintį už pusantros 
mylios nuo Tramblo žvyrkelyje, kai kada paremontuojamame apy- 
gardos. Kelias driekėsi šalia šienaujamosios pievos, priklausan- 

čios ūkininkui, su kuriuo jie dar turėjo susipažinti. Už ketvirčio 
mylios nuosavybė ribojosi su federalinei valdžiai priklausančiais 
akrais, bet iš tos vietos, kur stovėjo minivenas, kalėjimo nebuvo 
matyti nė ženklo. 

Minivene sėdėjo tik du technikai, vienas visai įmigęs ant 
priekinės sėdynės, kitas snūduriavo ant užpakalinės, nenusiėmęs 
ausinių. Kai Argrou nuspaudė savojo aparačiuko mygtuką “siųs- 
ti", minivene įsijungė imtuvas, ir abu vyrai atgijo. 

— Sveiki, — tarė jis. — Čia Argrou. 

— Klausom, Argrou, čia Čevis Vienas, tęskite, — atsiliepė 
technikas ant užpakalinės sėdynės. 

— Aš esu netoli nuo trijų komikų, darau žygius neva skambin- 
damas draugams laisvėje, kad šie patikrintų, ar tebėra jų sąskaita 
užsienyje. Kol kas dalykai stumiasi netgi sparčiau, nei aš tikėjausi. 

— Panašu. 

— Viskas. Susijungsiu vėliau. — Jis nuspaudė mygtuką 
"baigti", tačiau tebelaikė telefoną prie ausies, lyg giliai įnikęs į 
pokalbį. Sėdėjo ant stalo krašto, paskui šiek tiek pavaikštinėjo, 
kartkartėmis vis žvilgtelėdamas į Broliją. 

Spaiseris neištvėrė slapčia nepasižiūrėjęs pro durų langutį. 

— Jisai skambinėja, — pranešė susijaudinęs. 

— O ko kito tikėjotės? — paklausė Jarberis, kuris šiuo me- 
tu skaitė paskutiniuosius teismo nuosprendžius. 

— Atsipalaiduokit, Džo Rojau, — ramino Bičas. — Pinigai 
dingo su Trevoru. 

Praėjo dvidešimt minučių, ir visi vėl pasidarė apatiški kaip 
visada. Kol Argrou darbavosi telefonu, teisėjai stūmė laiką iš pra- 
džių laukdami, paskui grįždami prie skubesnių reikalų. Jau še- 
klos dienos, kai Basteris iškeliavo su jų laišku. Nuo Basterio jo- 
klos Žinios — tai reiškė, kad jis išėjo neįkliuvęs, įmetė laiškutį p. 
Konujersui dėžutėn ir dabar buvo kažkur toli. Tarkime, tris dienas 
Iniškas keliavo į Čevi Čeizą ir, kaip jie paskaičiavo, šiuo metu p. 
Aronas Leikas turėtų vargti prie plano, kaip su jais pasielgti. 

Kulėjimas juos išmokė kantrybės. Tik vienas terminas kėlė 
nerimų. Leikas jau turėjo nominaciją, o tai reiškė, kad bus pažei- 
«!4lumas jų šantažo iki lapkričio. Jeigu jis laimės, jie turėsią ket- 
verius metus jį spausti. Bet jeigu pralaimės, greit išnyks, kaip ir 
vini nevykėliai. 

— Kur dabar Dukakis?* — paklausė Bičas. 

Jie neketino laukti iki lapkričio. Kantrybė — vienas daly- 
kas, laisvė — kitas. Leikas buvo vienintelė šmėkštelėjusi jiems 
proga išeiti su tiek pinigų, kad jų užtektų iki galo gyventi be 
rūpesčių. 

Ketino savaitę palūkėti, parašyti dar vieną laišką p. Elui 
Konajersui į Čevi Čeizą. Dar nežinojo, kaip slapčia jį išsiųs, 
bet ką nors sugalvosią. Linkas, apsaugininkas iš administraci- 
jos, kurį Trevoras mėnesių mėnesiais papirkinėjo, buvo pirma- 
sis jų taikinys. 

Kita galimybė — Argrou telefonas. 

— Jeigu tik jis leis mums juo pasinaudoti, — svarstė Spai- 
seris, — galėsime paskambinti Leikui, paskambinti į jo kampa- 
nijos štabą, į biurą Kongrese, paskambinti kiekvienu prakeiktu 
numeriu, kokį tik surasime telefonų knygoje. Paliksime žinutę, 
kad Rikiui iš reabilitacijos klinikos iš tiesų būtina pasimatyti su 
p. Leiku. Tai velniškai jį išgąsdins. 

— Bet Argrou turės užfiksuotus mūsų skambučius arba bent 
jo brolis turės, — priminė Jarberis. 

— Taip? Ką gi, sumokėsime jam už skambučius, kita ver- 
tus, kas baisaus, kad žinos, jog bandėme prisiskambinti Aronui 
Leikui. Šiuo metu pusė šalies bando jam prisiskambinti. Argrou 
nenutuoks, kodėl mes tai darome. 

Puiki mintis, jie ilgai ją svarstė. Rikis iš reabilitacijos kli- 
nikos galėtų skambinti ir palikinėti žinutes. Spaiseris iš Tramblo 
galėtų daryti tą pat. Vargšas Leikas pasijustų užspeistas. 

Vargšas Leikas. Žmogui plaukė pinigai taip greitai, jog jis 
nespėjo jų skaičiuoti. 

Po valandos Argrou pasirodė iš teisėjų kabineto ir pranešė, 
kad stumiasi į priekį. 

— Turiu valandą palaukti, paskui vėl paskambinti į kelias 
vietas, — pasakė jis. — Gal užkąstume priešpiečių? 

Brolija nekantravo pratęsti diskusiją ir tai padarė prie bif- 
šteksų su bandelėmis ir kopūstų salotų. 


*Dukakis, Michael (g. 1933) — politikos veikėjas, Masačusetso valstijos guber- 
natorius, kandidatas į prezidentus nuo Demokratų partijos 1988 m. rinkimuose (pralai- 
mėjo Džordžui Bušui Vyresn.). 

Vykdydama tikslius p. Leiko nurodymus, Džeinė viena nuva- 
žiavo į Čevi Čeizą. Susirado prekybos centrą Vakarinėje aveniu ir 
pasistatė automobilį priešais “Mailbox America". Su p. Leiko rak- 
čiuku atidarė dėžutę, išėmė aštuonis vienetus atsiųsto reklaminio 
šlamšto ir įsidėjo juos į aplanką. Asmeninių laiškų nebuvo. Ji nu- 
ėjo prie langelio ir informavo tarnautoją, kad įgaliota savo darb- 
davio, p. Elo Konajerso, ir norinti nutraukti dėžutės nuomą. 

Tarnautoja kelis kartus pakštelėjo klaviatūrą. Įrašai kompiu- 
teryje parodė, kad žmogus, vadinęsis Aronu L. Leiku, dėžutę iš- 
sinuomojo maždaug prieš septynis mėnesius. Nuompinigiai su- 
mokėti už dvylika mėnesių į priekį, tad įsiskolinimo nėra. 

— Tas vyriokas kandidatuoja į prezidentus? — paklausė tar- 
nautoja, pastumdama per langelį blanką. 

— Taip, — atsakė Džeinė, pasirašydama, kur nurodyta. 

— Adreso, kur persiųsti, nebus? 

— Ne. 

Džeinė išėjo su aplanku ir pasuko pietų kryptimi, atgal į 
miestą. Ji nė mirksnį nesuabejojo Leiko pasakaite apie tai, kad 
išsinuomojęs dėžutę, slapčia mėgindamas demaskuoti Pentago- 
no aferą. Jai nerūpėjo, o ir nebuvo laiko daug klausinėti. Leikas 
gainiojo juos po aštuoniolika valandų per parą, tad ji turėjo kur 
kus svarbesnių dalykų, kuriais reikėjo pasirūpinti. 

Jis laukė kampanijos štabe kaip tik šiuo metu vienas. Kon- 
toros ir koridoriai aplinkui buvo kimšte prikimšti visokiausių pa- 
turėjų, lakstančių pirmyn ir atgal lyg tuoj tuoj turėtų prasidėti 
kuras. Bet Leikas mėgavosi atvangėle tarp viso to bruzdulio. 
I)žeinė padavė jam aplanką ir pasišalino. 

Leikas suskaičiavo aštuonis atsiųsto reklaminio šlamšto eg- 
sGmpliorius — faco pristatymai, tarpmiestinių ryšių paslaugos, au- 
tomobilių plovykla, kuponai tam ir anam. Ir nieko nuo Rikio. Dė- 
Jutė uždaryta, persiunčiamojo adreso nėra. Vargšas vaikinas turės 
susirasti ką nors kitą, kuris jam padėtų naujajame gyvenime. Lei- 
ku» sukišo reklaminį šlamštą ir nuomos nutraukimo sutartį į nedi- 
delį popierių smulkintuvą po stalu, paskui trumpam susimąstė ir 
puskaičiuvo savo aktyvus. Jisai su savimi tampė nedaug gyveni- 

miškojo bagažo ir darė mažai klaidų. Parašyti Rikiui buvo kvai- 
lystė, bet jis išsisuko nenukentėjęs. Koks laimės kūdikis! 

Leikas nusišypsojo ir mažne sau sukrizeno, paskui pašoko 
nuo kėdės, sugriebė švarką ir apėjo savo valdas. Kandidato lau- 
kė susitikimai, kuriuose turėjo dalyvauti, paskui priešpiečiai su 
gynybos pramonės rangovais. 

O, koks laimės kūdikis! 


Tuo tarpu kai trys naujieji draugai saugojo anapus durų it 
miegūsti sargybiniai, vėl teisės bibliotekos kampe Argrou čiupi- 
nėjosi su telefonu ganėtinai ilgai, kad anie patikėtų jį spaudinė- 
jant slaptąsias spyruokles tamsiame ir drumzliname užsienio ban- 
kininkystės pasaulyje. Dvi valandas žingsniavo ir marmaliavo 
nelyginant paklaikęs biržos makleris į telefoną prie ausies, kol 
galiausiai išėjo iš kambarėlio. 

— Geros naujienos, ponai, — pavargęs nusišypsojo jis. 

Jie susispietė aplinkui, nekantraudami išgirsti rezultatus. 

— Pinigai tebėra vietoje, — tarė jis. 

Tuomet atėjo metas didžiajam klausimui, tam, kurį buvo nu- 
matę, kuriuo turėjo pasitikrinti, apgavikas Argrou ar rimtas lošėjas. 

— Kiek? — paklausė Spaiseris. 

— Šimtas devyniasdešimt tūkstančių su smulkiais, — pasa- 
kė Argrou, ir jie sutartinai atsiduso. Spaiseris nusišypsojo. Bičas 
nusuko akis. Jarberis pažvelgė į Argrou klausiamai, nors nepa- 
sakytum, kad nemaloniai susiraukęs. 

Pagal jų paskaičiavimus likutis buvo 189 000 dolerių, 
išskyrus kad ir apgailėtinas palūkanas, kurias bankas moka. 

— Jis nepavogė jų, — sumurmėjo Bičas, ir jie visi drauge 
maloniai prisiminė savo žuvusįjį advokatą, kuris staiga nebebu- 
vo velnias, kokį jį įsivaizdavo. 

— Įdomu, kodėl, — bemaž patsai sau sumurmėjo Spaiseris. 

— Ką gi, jie tebėra ten, — pasakė Argrou. — Matyt, suteik- 
ta nemažai teisinių paslaugų. 

Taip iš tiesų turėjo atrodyti, bet kadangi nė vienas iš trijulės 
greitai nesugalvojo, ką pameluoti, tiesiog jie nuleido tai negirdom. 

— Siūlyčiau, kad juos perkeltumėte, jeigu nepykstate dėl 
mano patarimo, — vėl pasakė Argrou. — Bankas pagarsėjęs in- 
formacijos nutekėjimais. 

— Kur perkelti? — paklausė Bičas. 

— Jeigu tai būtų mano pinigai, perkelčiau juos į Panamą, ir 
tuojau pat. 

Tai buvo nauja problema, tokios minties jie dar nesvarstė, 
nes niekaip negalėjo pamiršti Trevoro ir neabejotinos jo vagys- 
tės. Bet vis tiek įdėmiai ją pasvėrė, tarsi jau daug sykių būtų 
diskutavę šiuo klausimu. 


— Kodėl perkeltumėte juos? — paklausė Bičas. — Juk jie 
saugūs, tiesa? 
— Turbūt, — greitai, nė kiek nesusimąstęs atsakė Argrou. 


Jis žinojo, kur kreipia, jie — ne. — Bet matote, koks nepakanka- 
mas gali būti konfidencialumas. Dabar aš nesinaudočiau Baha- 
mų bankais, ypač šiuo. 

— Ir mes nežinome, ar Trevoras kam nors nepapasakojo apie 
juos. — Spaiseris niekada nepraleisdavo progos prikalti advoka- 
tą prie kryžiaus. 

— Jeigu norite, kad pinigai būtų saugūs, perkelkite juos, — 
patarė Argrou. — Neužtruks nė dienos, ir nebereikės rūpintis. 
Be to, paleiskite pinigus apyvarton. Ta sąskaita ten paprasčiau- 
siai trūnija už kelis centus palūkanų. Paveskite kokiam nors ka- 
pitalo tvarkytojui, ir tegul uždirba penkiolika ar dvidešimt pro- 
centų. Vis tiek jūs dar greitai jais nesinaudosite. 

Tai tu taip manai, bičiuli, pagalvojo jie. Tačiau jis kalbėjo 
protingai. 

— Ir, spėju, jūs galėtumėte juos perkelti? — paklausė Jar- 
beris. 

— Žinoma, galėčiau. Ar dar manimi abejojate? 

Visa trijulė papurtė galvas. Ne, sere, jie neabejoja. 

— Turiu kai kurių neblogų ryšių Panamoje. Pagalvokite apie 
tai. — Argrou pasižiūrėjo į laikrodį, lyg jų sąskaita jam būtų ta- 
pusi nebeįdomi ir jis turėtų daugybę neatidėliotinų reikalų kitur. 
Kulminacija artėjo, tačiau nenorėjo per daug jos skubinti. 

— Mes galvojome apie tai, — pasakė Spaiseris. — Perkel- 
kime juos dabar. 

Argrou nužvelgė tris poras akių, visas susmigusias į jį. 

— Tai susiję su tam tikru honoraru, — tarė jis kaip užgrū- 
dintas pinigų plovikas. 

— Kokio pobūdžio honoraru? — paklausė Spaiseris. 

— Dešimt procentų už pervedimą. 

— Kas gauna procentus? 

— Aš. 

— Daugoka, — metė Bičas. 

— Tai slankiojanti skalė. Už viską mažiau milijono mokama 
dešimt procentų. Už viską virš šimto milijono — vienas procen- 
tas. Tai gana įprasta šiame versle; tai štai kodėl aš vilkiu gelsva- 
žaliais kalėjimo marškiniais, o ne kostiumu už tūkstantį dolerių. 

— Tai gana nepadoru, — pasipiktino Spaiseris — žmogus, 
kuris nusigriebdavo bingo pajamas, skirtas labdarai. 

— Gal nepamokslaukime, gerai? Mes kalbame apie menką 
riekę nuo pinigų, kurie jau sutepti ir čia, ir ten. Nenorit — nerei- 
kia, pamirškim. — Jo tonas buvo abejingas kaip šalto veterano, 
sukirtusio kur kas stambesnius sandėrius. 

Tik 19 000 dolerių, ir tai nuo paslėpto lobio, dėl kurio ne- 
abejojo, kad yra dingęs. Atskaičius 10 procentų, jiems vis tiek 
dar liks 170 000, apytikriai po 60 000 kiekvienam, ir būtų buvę 
dar daugiau, jeigu klastingasis Trevoras nebūtų tiek nusigriebęs 
nuo viršaus. O be to, jie tikėjo, kad čia pat už kampo laukia dar 
vešlesnė ganiava. Grobis Bahamuose — tik kišenpinigiai. 

— Sutarta, — pasakė Spaiseris ir pažvelgė į kitus du, kad ir 
šie pritartų. Abu pamažu linktelėjo. Visi trys dabar galvojo apie 
tą patį. Jeigu purtyti Aroną Leiką seksis kaip įsivaizdavo, tuo- 
met sulauksią rimtų pinigų. Reikės vietos jiems paslėpti ir gal- 
būt kieno nors pagalbos. Norėjosi tikėti tuo naujoku Argrou. Su- 
teikti jam šansą. 

— Be to, jūs parengiate mano apeliacijas, — pridūrė Argrou. 

— Taip, mes parengiame apeliacijas. 

Argrou nusišypsojo: 

— Neblogas sandėris. O dabar leiskite, aš dar kai kur pa- 
skambinsiu. 

— Dar vienas dalykas, kurį jums būtų pravartu Žinoti, — 
pasakė Bičas. 

— Gerai. 

— Advokatas vadinosi Trevoras Karsonas. Jis atidarė sąskai- 
tą, tvarkė įnašus, po teisybei, užsiėmė viskuo. O užvakar naktį 
buvo nužudytas Kingstone, Jamaikoje. 

Laukdamas daugiau informacijos, Argrou klausiamai žvelgė į 
juos. Jarberis padavė laikraščio numerį, ir vyriokas lėtai perskaitė. 

— Kodėl advokatas buvo dingęs? — po ilgos tylos paklausė. 

— Nežinome, — prisipažino Bičas. — Jis paliko miestą, ir 
per FTB gavome žinią, kad yra dingęs. Mes paprasčiausiai pada- 
rėme išvadą, kad jis pavogė mūsų pinigus. 

Argrou sugrąžino Jarberiui laikraštį ir susikryžiavo rankas 
ant krūtinės. Pakreipė galvą, prisimerkė ir pasistengė atrodyti 
įtarus. Tegul jie pasijaudina. 

— Kiek nešvarūs tie pinigai? — paklausė jis, lyg apskritai 
nenorėtų į tai veltis. 

— Pinigai nesusiję su narkotikais, — pasiskubino pasakyti 
Spaiseris, tarsi gindamasis, kad visi kiti pinigai švarūs. 

— Iš tikrųjų tai mes negalime pasakyti, — įsiterpė Bičas. 

— Siūlome sandėrį, — pridūrė Jarberis. — Nenorite — ne- 
reikia. 

Gražus ėjimėlis, drauguži, tarė sau Argrou. 

— Ar FTB įsimaišiusi? — balsu paklausė jis. 

— Tik dingus advokatui, — pasakė Bičas. — Federalai nie- 
ko nežino apie sąskaitą užsienyje. 

— Kalbėkime atvirai. Turite negyvą advokatą, FTB, sąskai- 
tą užsienyje, kur paslėpti nešvarūs pinigai, tiesa? Kuo jūs, ber- 
neliai, čia užsiėmėte? 

— Jums nebūtina žinoti, — atrėžė Bičas. 

— Turbūt jūs teisus. 

— Niekas neverčia jūsų veltis, — priminė Jarberis. 

Taigi reikėjo apsispręsti. Argrou žinojo — raudonos vėlia- 
vėlės iškeltos, minų laukas pažymėtas. Jeigu eis toliau, tai darys 
upsišarvavęs pakankamais perspėjimais, kad trejetas jo naujųjų 
draugų gali būti pavojingi. Žinoma, Argrou tai buvo niekai. Bet 
Bičui, Spaiseriui ir Jarberiui, kad ir kiek mažumėlę jie pravertų 
suvo glaudžią partnerystę, reikštų, kad priima dar vieną bendri- 
ninką. Jie niekad jam nepasakysią apie savąją apgaulę ir tikrai 
upie Aroną Leiką, nei jis gaus dar kurią nors dalį jų grobio, ne- 
bent užsidirbtų tais savo gabumais pervedinėti pinigus. Bet jis 
juu Žinojo daugiau nei derėtų. Jie neturėjo pasirinkimo. 

Nemažą vaidmenį jiems apsisprendžiant suvaidino neviltis. 
Kui buvo gyvas Trevoras, jie turėjo ryšį su išoriniu pasauliu, ir 
ktrodė, kad taip ir privalėjo būti. Dabar, kai šio nebėra, pasaulis 
Įlems labai sumažėjo. 

Vis dėlto jie turėjo pripažinti, kad atleisti jį buvo klaida. 

Gudrūs po laiko, gailėjosi, kad neperspėjo jo ir nepapasakojo vis- 
ko apie Leiką ir apie tai, kad kažkas prikiša prie pašto nagus. 
Žinoma, jis toli gražu nebuvo tobulybė, bet jiems reikėjo visas 
įmanomos pagalbos. 

Galbūt po dienos kitos būtų jį susigrąžinę, bet nebegavo pro- 
gos. Trevoras dėjo į kojas, o dabar išėjęs amžinai. 

Argrou turėjo ryšių. Turėjo telefoną ir draugų; turėjo ryžto 
ir išmanė, kaip tvarkomi reikalai. Galbūt jiems dar prireiks jo, 
bet kol kas neskubės. 

Argrou pasikasė galvą ir susiraukė, lyg imtų ją įsiskaudėti. 

— Nieko daugiau man nesakykite, — tarė jis. — Nenoriu 
žinoti. 

Jis grįžo į pasitarimų kambarėlį ir uždarė paskui save duris, 
paskui prisėdo ant stalo krašto ir vėl tartum suskato skambinėti 
po visus Karibus. 

Jie išgirdo jį dusyk nusijuokiant — galbūt pokšteliai su ko- 
kiu senu draugeliu, nustebusiu suskambus jo balsui. Sykį išgirdo 
nusikeikiant, bet visai nenutuokė, ant ko ir dėl ko. Jo balsas tai 
garsėjo, tai tilo, ir kad ir kaip jie stengėsi skaityti senus teismo 
nuosprendžius, šluostyti dulkes nuo senų knygų ir studijuoti Ve- 
gaso lažinius, negalėjo nekreipti dėmesio į garsus iš kambarėlio. 

Argrou surengė visai puikų spektaklį ir, po valandos bereikš- 
mės tauškalynės pasirodęs tarpduryje, tarė: 

— Manau, galėsiu tai užbaigti rytoj, bet reikės raštiškos prie- 
saikos, pasirašytos vieno iš jūsų ir patvirtinančios, kad esate vie- 
ninteliai “Bumerio nekilnojamojo turto" savininkai. 

— Kas matys tą raštą? — paklausė Bičas. 

— Tiktai bankas Bahamuose. Jie gauna straipsnio apie p. 
Karsoną kopiją ir nori pasitikrinti dėl sąskaitos savininko. 

Mintis, kad iš tikrųjų teks pasirašyti bet kokios rūšies doku- 
mentą, kuriuo prisipažįsta turį nors ką bendra su nešvariais pini- 
gais, juos išgąsdino. Bet reikalavimas buvo logiškas. 

— Ar čia kur nors yra faksas? — paklausė Argrou. 

— Ne, mums nėra, — atsakė Bičas. 

— Neabejoju, kalėjimo viršininkas turi, — įsiterpė Spaise- 
ris. — Paprasčiausiai nubėkit ten ir pasakykit, kad jums reikia 
išsiųsti dokumentą savo bankui užsienyje. 

Tai nuskambėjo pernelyg pašaipiai. Argrou rūsčiai nuvėrė jį 
akimis, tačiau nuleido tuos Žodžius negirdom. 

— Gerai, pasakykit man, ką daryti, kad raštiškas paliudiji- 
mas nueitų iš čia į Bahamus? Kaip kursuoja paštas? 

— Advokatas buvo mūsų laiškanešys, — tarė Jarberis. — 
Visa kita tikrinama. 

— Kaip kruopščiai tikrinama teisinė korespondencija? 

— Jie žvilgteli į ją, — pasakė Spaiseris, — bet atplėšti ne- 
turi teisės. 

Giliai susimąstęs Argrou pavaikštinėjo. Paskui žengtelėjo 
tarp dviejų knygų lentynų eilių, kad būtų nematomas iš teisės 
bibliotekos išorės. Jis mikliai išlankstė savo aparačiuką, surinko 
numerius ir prisidėjo prie ausies. Ėmė kalbėti: 

— Taip, čia Vilsonas Argrou. Džekas yra? Taip, pasakykit 
jam, kad tai svarbu. — Jis laukė. 

— Kas, po velnių, tas Džekas? — paklausė Spaiseris iš kito 
patalpos galo. Bičas ir Jarberis klausėsi, bet tuo pat metu stebė- 
jo, kad kas neitų pro šalį. 

— Mano brolis Bokoje, — atsakė Argrou. — Teisininkas, 
užsiima nekilnojamuoju turtu. Jis ryt mane aplankys. — Paskui į 
telefoną: — Ei, Džekai, čia aš. Rytoj atvyksti? Gerai, gali atva- 
Žiuoti iš ryto? Tvarka. Apie dešimtą. Turiu išsiųsti šiokį tokį paš- 
tų. Gerai. Kaip mama? Gerai. Pasimatysim rytą. 

Perspektyva vėl atnaujinti pašto siuntas sudomino Broliją. 
Argrou turi brolį teisininką. Ir turi telefoną, makaulę bei drąsos. 

Šis vėl įsidėjo aparačiuką kišenėn ir išlindo iš tarpo tarp len- 
tynų. 

— Įduosiu raštišką priesaiką rytą savo broliui. Jis perduos ją 
Tuksu į banką. Iki kitos dienos vidurio pinigai bus Panamoje sau- 
gut saugutėliai ir neš po penkiolika procentų palūkanų. Šaunu! 

— Manote, kad galime pasitikėti jūsų broliu? — paklausė 
Jurberis. 

— Visa širdimi, — atsakė Argrou mažne įsižeidęs. Jis jau ėjo 
prie durų. — Pasimatysim, vyručiai, vėliau. Man reikia gryno oro. 


34 


Iš Skrentono atvyko Trevoro motina. Ją lydėjo sesuo, Trevo- 
to tetų Helena. Abi buvo peržengusios septyniasdešimtį ir gana 

geros sveikatos. Tarp oro uosto ir Neptjun Byčo jos keturis kartus 
pasiklydo, paskui valandą sukiojosi gatvėmis, kol užsidūrė ant Tre- 
voro namo, kurio jo motina nebuvo mačiusi šešerius metus. Dve- 
jus ji nebuvo mačiusi Trevoro. Teta Helena nebuvo jo mačiusi de- 
šimtį, bet nepasakytum, kad ypač būtų ilgėjusis. 

Motina pastatė išsinuomotą automobilį už jo mažojo 2 
lo" ir prieš išlipdama kaip reikiant apsiašarojo. 

Kas per skylė, tarė sau teta Helena. 

Paradinės durys buvo neužrakintos. Vieta atrodė apleista; 
dar gerokai prieš pabėgant jos savininkui kriauklėje susikaupė 
indai, niekas nesirūpino šiukšlėmis, dulkių siurblys nebuvo pa- 
likęs sieninės spintos. 

Smarvė pirmiausia išvijo laukan tetą Heleną, o netrukus ja 
pasekė ir Trevoro motina. Jos nežinojo, ko imtis. Trevoro kūnas 
vis dar buvo Jamaikoje, perpildytame morge, ir, pasak nedrau- 
giško jaunikaičio, su kuriuo kalbėjosi Valstybės departamente, 
jį pargabenti kainuos 600 dolerių. Oro linijos nieko prieš padėti, 
bet Kingstone daug biurokratinės gaišaties. 

Užtruko pusvalandį nemaloniai vairuodamos, kol surado jo 
kontorą. Tuo tarpu jau duotas nurodymas. Čapas, nediplomuota- 
sis advokato padėjėjas, laukė priimamajame prie rašomojo stalo, 
bandydamas atrodyti vienu metu liūdnas ir apsivertęs darbais. 
Vesas, kontoros vadybininkas, buvo galiniame kambaryje — vien 
klausytis ir stebėti. Tądien, kai pasklido žinia, telefonas skam- 
bėjo be paliovos, bet po serijos užuojautų nuo kolegų teisininkų 
ir vieno kito kliento, jis vėl nutilo. 

Ant paradinių durų kabėjo pigus vainikas, apmokėtas CŽV. 

— Kaip miela, — tarė Trevoro motina, kai abi krypavo šali- 
gatviu prie kontoros. 

Dar viena skylė, pagalvojo teta Helena. 

Čapas pasisveikino su jomis ir prisistatė esąs Trevoro padė- 
jėjas. Bandąs uždaryti kontorą, bet tai visai nelengva užduotis. 

— Kur ta mergina? — paklausė Trevoro motina, paraudu- 
siomis iš sielvarto akimis. 

— Prieš kurį laiką išėjo iš darbo. Trevoras nutvėrė ją vagi- 
liaujant. 

— Aiaiai! 

— Gal išgertumėte kavos? — paklausė jis. 

— O taip, būtų miela. — Jiedvi atsisėdo ant dulkėtos ir nely- 
gios sofos, o Čapas atnešė tris puodelius kavos, kurią kaip tyčia 
pasitaikė ką tik užplikyti. Jis atsisėdo priešais moteris į nelabai 
tvirtą pintinį krėslą. Motina atrodė išsigandusi. Teta smalsiai aki- 
mis šaudė po kabinetą, ieškodama bent kokių klestėjimo požymių. 
Abi nebuvo vargšės, bet jų amžiuje turto niekad nebus per daug. 

— Man labai gaila Trevoro, — pasakė Čapas. 

— Tiesiog siaubinga, — atsiduso ponia Karson, ir jos lūpa 
suvirpėjo. Ranka su puodeliu drebėjo, ir šiek tiek kavos išsiliejo 
ant suknelės. Ponia Karson to nepastebėjo. 

— Ar daug klientų jis turėjo? — paklausė teta Helena. 

— Taip, jis buvo labai užsiėmęs. Geras teisininkas. Vienas 
iš geriausių, su kuriais man yra tekę dirbti. 

— Ir jūs jo sekretorius? — paklausė ponia Karson. 

— Ne, padėjėjas be diplomo. Vakarais lankau teisės fakultetą. 

— Jūs tvarkote jo reikalus? — paklausė teta Helena. 

— Na, po teisybei, tai ne, — pasakė Čapas. — Tikėjausi, 
kad kaip tik dėl to judvi čia. 

— Ak, mes per senos, — atsiduso Trevoro motina. 

— Kiek pinigų jis paliko? — paklausė teta. 

Čapas pasidarė šiek tiek atsargesnis. Toji sena ragana — 
kraujo ištroškusi skalikė. 

— Neįsivaizduoju. Aš netvarkiau jo pinigų. 

— Kas tvarkė? 

— Turbūt jo finansininkas. 

— Kas jo finansininkas? 

— Nežinau. Trevoras dėl daugelio dalykų buvo labai uždaras. 

— Tikrai taip, — liūdnai sutiko jo motina. — Netgi vaikys- 
tėje. — Ji vėl išliejo kavos, šįsyk ant sofos. 

— Jūs čia apmokate sąskaitas, juk taip? 

— Ne. Pinigais rūpinosi Trevoras. 

— Ką gi, klausykite, jaunuoli, už tai, kad atskraidintų jį iš 
Jamaikos, jie prašo šešių šimtų dolerių. 

— Kodėl jis ten buvo? — įsiterpė Trevoro motina. 

— Trumpoms atostogoms, — paaiškino Čapas. 

— Ir ji neturi šešių šimtų dolerių, — užbaigė Helena. 

— Taip, aš turiu. 

— Ak, čia yra šiek tiek pinigų, — pasakė Čapas, ir teta He- 
lena atrodė patenkinta. 

— Kiek? — paklausė ji. 

— Šiek tiek daugiau kaip devyni šimtai dolerių. Trevoras 
mėgo, kad netrūktų grynųjų smulkiems reikalams. 

— Duokit juos man, — pareikalavo teta Helena. 

— Manai, mes turėtume paimti? — paklausė motina. 

— Verčiau paimkite, — rimtai patarė Čapas. — Jeigu to ne- 
padarysite, jie paprasčiausiai bus įtraukti į jo turtą, ir viskas ati- 
teks finansų inspekcijai. 

— Kas dar sudarys jo turtą? — paklausė teta. 

— Visa tai. — Čapas apvedė ranka kontorą ir nuėjo prie ra- 
šomojo stalo. Išėmė iš stalčiaus suglamžytą voką, prikimštą vi- 
sokių nominalų banknotų — tuos pinigus jie ką tik buvo atnešę 
iš išsinuomotojo namuko priešais. Padavė juos Helenai, kuri pa- 
griebė ir viską perskaičiavo. 

— Devyni šimtai dvidešimt ir šiek tiek smulkių, — pasakė 
Čapas. 

— Kokiu banku jis naudojosi? — paklausė Helena. 

— Visai nenutuokiu. Kaip minėjau, jis buvo labai uždaras 
dėl savo pinigų. — Ir vienu atžvilgiu Čapas sakė tiesą. Trevoras 
pervedė 900 000 dolerių iš Bahamų į Bermudus, ir nuo čia pėd- 
sakas dingo. Pinigai dabar paslėpti kažkur banke, skaitmeninėje 
sąskaitoje, prieinamoje tik Trevorui Karsonui. Jie žinojo, kad jis 
ruošėsi keliauti į Didįjį Kaimaną, tačiau tenykščiai bankininkai 
pagarsėję savo slaptumu. Dvi dienos atkaklių paieškų nuėjo per- 
niek. Žmogus, kuris jį nušovė, paėmė piniginę ir kambario rak- 
tą, ir kol policija apžiūrinėjo nusikaltimo vietą, ginkluotasis Žu- 
dikas apieškojo viešbučio numerį. Ten rado apie 8000 dolerių 
grynais, paslėptus viename stalčiuje, ir nieko daugiau reikšmin- 
ga. Jokių nuorodų, kur Trevoras padėjo savo pinigus. 

Langlyje prieita prie bendros išvados, kad Trevoras kažko- 
dėl įtarė esąs kruopščiai sekamas. Didžiuma pinigų dingusi, nors 
jis būtų galėjęs juos padėti į banką Bermuduose. Kambarį vieš- 
butyje nusisamdė neužsisakęs iš anksto — paprasčiausiai įėjo iš 
gatvės ir susimokėjo grynais už vieną naktį. 

Nuolat sprunkantis žmogus, varinėjantis iš vienos salos į kitą 
900 000 dolerių, turėtų turėti kur nors prie savęs ar tarp savo 
daiktų bankinės veiklos įrodymų. Trevoras neturėjo jokių. 

Kol teta Helena šlamino tais grynaisiais, kurie tikriausiai ir 

bus vieninteliai, kuriuos pavyks joms sužvejoti iš viso turto, Ve- 
sas mąstė apie lobį, pražuvusį kažkur Karibuose. 

— Ką dabar mums daryti? — paklausė Trevoro motina. 

Čapas gūžtelėjo: 

— Manau, jums reikia jį palaidoti. 

— Ar galite mums padėti? 

— Tiesą sakant, paprastai tuo neužsiimu. Aš... 

— Gal turėtume jį pervežti į Skrentoną? — paklausė Helena. 

— Jums spręsti. 

— Kiek tai kainuotų? — paklausė Helena. 

— Neįsivaizduoju. Niekad neturėjau reikalo su panašiais da- 
lykais. 

— Betgi visi jo draugai čia, — pasakė motina, prisidėdama 
prie akių popierinę servetėlę. 

— Jis paliko Skrentoną labai seniai, — pridūrė Helena, laks- 
tydama akimis į visas puses, tarsi už to, kaip Trevoras paliko Skren- 
toną, slypėtų ilga istorija. 

Be jokios abejonės, pagalvojo Čapas. 

— Manau, jo draugai čia tikrai pageidaus atminų už mirusį- 
ji, — svarstė ponia Karson. 

— Tiesą sakant, jie jau numatyti, — tarė Čapas. 

— Nejaugi?! — apsidžiaugė ji. 

— Taip, rytoj ketvirtą. 

— Kur? 

— Vienoj tokioj vietoj, vadinasi “Pas Pitą“, vos už kelių 
kvartalų šia gatve. 

— “Pas Pitą"? — perklausė Helena. 

— Na, tai toks neva restoranas. 

— Restoranas. Ar bus bažnyčia? 

— Nemanau, kad jis būtų ją lankęs. 

— Vaikystėje lankė, — gynė jį motina. 

Trevorui paminėti smagioji nuolaidų valanda turėjo prasidėti 
ne penktą kaip paprastai, bet ketvirtą ir tęstis iki vidurnakčio. Tre- 
voro mėgstamieji ilgakakliai alaus — po penkiasdešimt centų. 

— Ar mums derėtų ten eiti? — paklausė Helena, nujausda- 
ma nemalonumus. 

— Nemanyčiau. 

— Kodėl gi ne? — paklausė ponia Karson. 

— Ten galėtų būti šiurkšti liaudis. Advokatų ir teisėjų kom- 
panija, žinote, kaip kartais pasitaiko. — Jisai susiraukė Helenai, 
ir ši suprato užuominą. 

Jiedvi klausinėjo apie šarvojimo sales bei vietas kapinėse, 
1r Čapas susivokė vis giliau ir giliau įtraukiamas į jų problemas. 
CŽV nužudė Trevorą. Ar tikėtina, kad vyrukas bus L į 
aną pasaulį deramomis laidotuvėmis? 

Klokneris taip nemanė. 

Moterims pasišalinus, Vesas ir Čapas baigė išmontuoti ka- 
meras, laidus, mikrofonus ir telefono blakutes. Jie viską sutvar- 
kė ir, kai paskutinį kartą užrakino Trevoro kontoros duris, ta nie- 
kad anksčiau neatrodė tokia prižiūrėta. 

Pusė Kloknerio grupės jau paliko miestą. Kita pusė monito- 
riuose stebėjo Vilsoną Argrou Tramblo viduje. Ir laukė. 


Kai Langlio klastotojai baigė rengti Argrou teismo bylą, ji 
tilpo į kartoninę dėžę ir nedideliu reaktyviniu buvo nuskraidinta 
į Džeksonvilį — podraug su trim agentais. Tarp daugelio kitų 
dalykų joje buvo: penkiasdešimt vieno puslapio kaltinamoji iš- 
vada, paskelbta Deido apygardos didžiojo prisiekusiųjų Žiuri, 
korespondencijos aplankas su Argrou gynybos advokato ir gene- 
ralinės prokuratūros laiškais, storas aplankas su prašymais bei 
kitais ikiprocesiniais veiksmais, tyrimo konspektais, liudytojų 
sąrašu ir jų parodymų santraukomis, trumpu teismo proceso iš- 
dėstymu, žiuri analize, bylos reziumė, svarstymais prieš priimant 
nuosprendį ir pagaliau pačiu nuosprendžiu. Byla buvo pakanka- 
mai gerai sudaryta, nors ne per daug tvarkinga, kad nesukeltų 
įtarimo. Kopijos buvo ištepliotos, trūko kai kurių puslapių, vie- 
tomis sąvaržėlės atsikabinusios — tikroviškumo štricheliai, rū- 
pestingai pridurti šaunuolių iš Dokumentų skyriaus, idant suteiktų 
autentiškumo. Devyniasdešimties procentų viso to Bičui ir Jar- 
beriui neprireiks, bet vien svoris darė įspūdį. 

Dėžę į Tramblą pristatė Džekas Argrou, nevisu krūviu prak- 
tikuojantis teisininkas, užsiimantis nekilnojamuoju turtu Boka 
Ratone, Floridoje, bei kalinio brolis. Teisininko Argrou sertifi- 
katas buvo faksu atsiųstas atitinkamam Tramblo biurokratui, o 
j0 pavardė įtraukta į priinftinų advokatų sąrašą. 

Džekas Argrou buvo Rodžeris Laiteris, trisdešimties metų 

vyras su moksliniu teisininko laipsniu iš Teksaso. Jis niekad ne- 
pažinojo Kenio Sandso, kuris buvo Vilsonas Argrou. Abu paspau- 
dė vienas kitam ranką ir pasisveikino, o tuo metu Linkas įtariai 
žvelgė į kartoninę dėžę ant stalo. 

— Kas viduje? — paklausė jis. 

— Mano teismo proceso protokolai, — atsakė Vilsonas. 

— Vien dokumentai, — pridūrė Džekas. 

Linkas įkišo ranką dėžėn ir pajudino kai kuriuos aplankus. 
Po kelių sekundžių apžiūra buvo baigta, ir jis paliko kambarėlį. 

Vilsonas pastūmė per stalą popierių ir tarė: 

— Tai raštiškas parodymas su priesaika. Perveskite pinigus 
į banką Panamoje, paskui gaukite man rašytinį patvirtinimą, kad 
turėčiau ką jiems parodyti. 

— Atskaičius dešimt procentų? 

— Taip, jie šitaip mano. 

Su “Ženevos kredito banku" Nasau nebuvo susisiekta. Taip 
veikti būtų buvę bergždžia bei rizikinga. Joks bankas neperduo- 
tų kapitalo Argrou sukurtomis sąlygomis. O jeigu jis pabandytų 
tai padaryti, kiltų klausimų. 

Siunčiama į Panamą perlaida buvo nauji pinigai. 

— Langlis gerokai nerimauja, — pasakė teisininkas. 

— Aš lenkiu grafiką, — atsakė banko tarnautojas. 


Dėžė ištuštinta ant stalo teisės bibliotekoje. Bičas ir Jarbe- 
ris pradėjo sijoti jos turinį, o Argrou, naujasis jų klientas, stebė- 
jo su apsimestiniu domesiu. Spaiseris turėjo ką geriau veikti. Bu- 
vo įpusėjęs savo savaitinį pokerį. 

— Kur nuosprendžio protokolas? — paklausė Bičas, kaps- 
tydamasis po krūvą. 

— Aš noriu pamatyti kaltinamąją išvadą, — sumurmėjo Jar- 
beris sau pačiam. 

Abu rado, ko jiems reikėjo, ir įsitaisė krėsluose ilgam po- 
pietės skaitymui. Bičas pasirinko nuobodybę, tačiau Jarberis — 
anaiptol ne. 

Kaltinamoji išvada skambėjo kaip kriminalinė apysaka. 
Argrou, drauge su kitais septyniais banko tarnautojais, penkiais 
sąskaitininkais, penkiais vertybinių popierių brokeriais, dviem 
teisininkais, vienuolika asmenų, identifikuojamų vien kaip 
kvaišalų platintojai, ir šešiais ponuliais iš Kolumbijos organiza- 

vo ir plėtojo sudėtingą verslą, sumanytą rinkti įplaukas už nar- 
kotikus grynais pinigais ir paversti juos respektabiliais indėliais. 
Išplauta bent 400 milijonų dolerių, kol į tinklą buvo infiltruotas 
agentas, ir, atrodo, Argrou buvo pačiame tų dalykų centre. Jar- 
beris juo žavėjosi. Jeigu nors pusė tvirtinimų — tiesa, tuomet 
Argrou labai apsukrus ir talentingas finansininkas. 

Argrou pabodo tyla, ir jis išėjo pasivaikštinėti po kalėjimą. 
Baigęs skaityti kaltinamąją išvadą, Jarberis pertraukė Bičą ir pri- 
vertė jį taip pat perskaityti. Bičui ji irgi patiko. 

— Tikrai, — tarė, — jis turi kur nors užkasęs dalį grobio. 

— Tai jau ne kitaip, — sutiko Jarberis. — Keturi šimtai mili- 
jonų baksų — tik tiek jie gebėjo surasti. O kaip jo apeliacija? 

— Nelabai gerai atrodo. Teisėjas laikėsi direktyvų. Nema- 
tau jokios klaidos. 

— Vargšas vaikinas. 

— Vargšas vaikinas, tegul pabučiuoja man subinėn. Išeis ket- 
veriais metais anksčiau manęs. 

— Aš taip nemanau, pone Bičai. Mes praleidome savo pas- 
kutiniąsias Kalėdas kalėjime. 

— Jūs tikrai tuo tikite? — paklausė Hetlis. 

— Iš tikrųjų tikiu. 

Bičas padėjo kaltinamąją išvadą vėl ant stalo, paskui atsi- 
stojo, pasirąžė ir pavaikštinėjo po kambarį. | 

— Jau turėtume būti ką nors girdėję, — tylut tylutėliai pa- 
sakė, nors nieko daugiau čia nebuvo. 

— Kantrybės. | 

— Betgi pirminiai jau beveik pasibaigę. Didžiumą laiko jis 
vėl leidžia Vašingtone. Jau savaitė, kai laiškas pas jį. 

— Leikas negali į jį numoti, Hetli. Bando sugalvoti, ką a 
ryti. Štai ir viskas. 


Paskutinysis raštas iš Kalėjimų valdybos Vašingtone sutrik- 
dė kalėjimo viršininką. Kuris 1š jų ten, velniai rautų, neturi ką ge- 
riau veikti, kaip tik spoksoti į federalinių kalėjimų žemėlapį ir 
spręsti, kurį tądien pasirinkus? Jo brolis sudaro 150 000 dolerių 
pardavinėdamas naudotus automobilius, o šit jis pats uždirba vos 
pusę tiek, vadovaudamas kalėjimui ir skaitydamas idiotiškus raš- 
tus, atsiųstus kanceliarijos žiurkių, gaunančių po 100 000 dolerių 
ir nenuveikiančių, po šimts, nieko dora. Kaip jam viskas įgrisę! 

Priimti žiniai: Dėl advokatų lankymosi 
Federaliniame Tramblo kalėjime. 

Atšaukti ankstesnį įsakymą, t.y įsa- 
kymą, sugriežtinantį advokatų lankymosi 
tvarką — antradieniais, ketvirtadieniais 
ir šeštadieniais nuo 15 iki 18 valandos. 

Advokatams nuo šiol leidžiama lankytis 
septynias dienas per savaitę, nuo 9 iki 19 
valandos. 


— Taisyklėms pakeisti reikia negyvo teisininko, — pačiam 
sau sumurmėjo jis. 


35 


Giliai rūsio garaže jie įrideno Tedį Meinardą į jo miniveną 
ir užrakino dureles. Jorkas ir Devilis įsėdo šalimais. Automobilį 
prižiūrėjo vairuotojas ir asmens sargybinis. Jame buvo televizo- 
rius, stereoaparatūra ir nedidelis baras su sodos vandens bute- 
liais, tačiau Tedžiui visa tai nerūpėjo. Jis buvo prislėgtas ir bai- 
minosi ateinančios valandos. Jautėsi pavargęs — pavargęs nuo 
darbo, pavargęs kovoti, pavargęs save ginti dar vieną dieną, pas- 
kui — vėl vieną. Pakovok dar šešis mėnesius, vis kartojo sau, 
paskui viską mesk, ir tegul kas nors kitas rūpinasi, kaip išgelbėti 
pasaulį. Jis tyliai pasitrauks į savo ūkelį Vakarų Virdžinijoje, kur 
sėdės prie tvenkinio, stebės krentančius vandenin lapus ir lauks 
galo. Jautėsi labai išvargintas skausmo. 

Pirma jų važiavo juodas automobilis, iš paskos — pilkas, ir 
mažoji kolona pralėkė Beltvėjumi, paskui rytuosna per Ruzvelto 
tiltą ir išvažiavo į Konstitucijos aveniu. 

Tedis tylėjo, todėl nepratarė nė žodžio ir Jorkas su Deviliu. 
Abu žinojo, kaip jis bodėjosi tuo, ką netrukus turės padaryti. 

Kartą per savaitę jis kalbėdavosi su prezidentu, paprastai tre- 
čiadieniais rytą, visados telefonu, jeigu viskas būdavo pagal Tedį. 
Paskutinį sykį juodu matėsi prieš devynis mėnesius, kai Tedis gulė- 
jo ligoninėje, o prezidentui reikėjo gauti išankstinės informacijos. 

Paslaugos paprastai būdavo abipusės, bet Tedžiui nepatiko 
bendrauti su bet kuriuo prezidentu kaip lygus su lygiu. Visada 
jis gautų norimą paslaugą, bet prašyti — žeminantis jausmas. 

Per trisdešimtį metų jis pragyveno šešis prezidentus, ir slap- 
tasis jo ginklas buvo paslaugos. Rink žvalgybos duomenis, kaupk 
juos, prezidentui retai viską pasakyk ir kartkartėmis įteik Bal- 
tiesiems rūmams kaip dovanėlę įpakuotą mažytį stebuklą. 

Šis prezidentas vis dar širdo dėl žeminančio pralaimėjimo 
dėl branduolinių bandymų uždraudimo sutarties, kurią Tedis pa- 
dėjo sabotuoti. Prieš dieną, kai Senatas ją sužlugdė, CŽV leido 
nutekėti slaptai informacijai, keliančiai pagristų abejonių dėl su- 
tarties, ir per kilusią paniką prezidentas buvo sutryptas. Jis jau 
buvo bepasitraukiąs iš posto, baigiantis kadenciją nevykėlis, la- 
biau susirūpinęs, kokį įspūdį paliks po savęs negu neatidėlioti- 
nais šalies reikalais. 

Tedžiui jau anksčiau teko dirbti su pasitraukiančiais nevy- 
kėliais, ir visi buvo nepakenčiami. Jau nebeturėsiantys stoti prieš 
rinkėjų teismą, jie susiliedavo į bendrą paveikslą. Besibaigian- 
čiomis dienomis mėgdavo keliauti su galybe draugų po svečias 
šalis, kur dalyvaudavo viršūnių susitikimuose su kitais postus 
paliekančiais nevykėliais. Jie rūpindavosi savo prezidentinėmis 
bibliotekomis. Ir savo portretais. Ir savo biografijomis, tad leis- 
davo laiką su istorikais. Laikrodžiui tiksint, jie tapdavo išmin- 
tingesni ir filosofiškesni, o jų kalbos — pakylėtesnės. Kalbėda- 
vo apie ateitį, apie iššūkius ir apie tai, kaip viską įsivaizduoja, 
patogiai neatsižvelgdami į faktą, kad turėjo aštuonerius metus 
padaryti visiems tiems dalykams, kuriuos reikėjo padaryti. 

Nieko nėra blogiau už pasitraukiantį nevykėlį politiką. Ir 
Leikas būtų toks pat, jeigu ir gautų šansą. 

Leikas. Kaip tik tai toji priežastis, dėl kurios Tedis keliauja 
į Baltuosius rūmus su skrybėle rankoje pulti prie kojų. 

Jie buvo patikrinti ir įleisti pro Vakarinį sparną, kur Tedis 
iškentė pažeminimą, kai Slaptosios tarnybos agentas tikrino jo 
invalido vežimėlį. Paskui jie įrideno jį kabinetėlin šalimais vy- 
riausybinio kambario. Darbais užsivertusi atsakinga už susitiki- 
mus sekretorė atsiprašomai paaiškino, kad prezidentas atsilieka 
nuo grafiko. Tedis nusišypsojo, pamojo jai ranka ir kažką murmte- 
lėjo apie tai, kad šis prezidentas niekad nieko laiku nesuspėdavo. 

Jam teko iškentėti tuziną bruzdžių sekretorių, visai tokių pat kaip 
ši, ir tokiomis pat aplinkybėmis; tiesa, anų jau seniai nebėra. Ji 
išsivedė Jorką, Devilį ir kitus į valgomąjį, kad šie vieni patys 
pasistiprintų. 

Tedis laukė, kaip ir žinojo, kad turės laukti: lyg laikas nieko 
nereikštų, skaitė storą pranešimą. Praslinko dešimt minučių. Jam 
atnešė kavos. Prieš dvejus metus, kai prezidentas apsilankė Lan- 
glyje, Tedis privertė jį laukti dvidešimt vieną minutę. Tuomet 
prezidentui reikėjo paslaugos, iš tiesų reikėjo, kad būtų nutylė- 
tas vienas dalykėlis. 

Vienintelis privalumas, kai esi luošas, kad prezidentui įėjus 
nereikės pašokti ant kojų. Galiausiai šis atskubėjo uždusęs, su 
besigrūdančiais iš paskos palydovais, lyg šitai Tedžiui Meinar- 
dui darytų įspūdį. Juodu paspaudė vienas kitam rankas ir pagal eti- 
nautojas padėjo prieš juos dvi nedideles porcijas žaliųjų salotų. 

— Malonu jus matyti, — švelniu balsu pasakė prezidentas, 
sentimentaliai nusišypsodamas. Pasilaikyk tai televizijai, pagal- 
vojo Tedis ir neprisivertė atsakyti tokiu pat melu. 

— Gerai atrodote, — tarė vien todėl, jog iš dalies tai buvo 
tiesa. Prezidento plaukai buvo neseniai padažyti, jis atrodė pa- 
jaunėjęs. Kol juodu valgė salotas, aplinkui tvyrojo tyla. 

Nė vienas nenorėjo ilgų priešpiečių. 

— Prancūzai vėl pardavinėja šiaurės korėjiečiams žaisliu- 
kus, — prašneko Tedis, numesdamas bent trupinėlį. 

— Kokius žaisliukus? — paklausė prezidentas, nors tiksliai 
žinojo apie slaptą prekybą ginklais. Ir Tedis žinojo, kad jis Žino. 

— Tai jų slaptojo radaro versija, kas gana kvaila, nes jie dar 
jos neištobulino. Šiaurės korėjiečiai dar didesni mulkiai, nes už 
tai moka. Bet ką nupirktų iš Prancūzijos, ypač jei prancūzai mėgi- 
na slapukauti. Pastarieji, aišku, supranta, ir viskas vyksta kaip špa- 
gos ir apsiausto filme, o šiaurės korėjiečiai pakloja gražų pinigą. 

Prezidentas nuspaudė mygtuką, ir patarnautojas atėjo pasi- 
imti lėkščių. Kitas atnešė viščiuką su makaronais. 

— Kaip jūsų sveikata? — pasiteiravo prezidentas. 

— Maždaug tokia pati. Veikiausiai aš pasitrauksiu kartu su 
jumis. 

Abiem tai patiko — perspektyva, kad ir kitas pasitrauks. Pas- 
kui prezidentas kažkodėl įsileido į gražbylystę apie savąjį vice- 

prezidentą ir apie tai, kaip nuostabiai šis darbuotųsi Ovaliniame 
kabinete. Prezidentas užmiršo priešpiečius ir ėmė karštai dėstyti 
savo nuomonę, koks puikus žmogus, nuostabus mąstytojas ir ga- 
bus vadas tas vyras esąs. Tedis dorojo viščiuką. | 

— Kaip jums regisi tos lenktynės? — paklausė prezidentas. 

— Atvirai pasakius, man nerūpi, — vėl pamelavo Tedis. — 
Kaip jau minėjau, palieku Vašingtoną drauge su jumis, pone pre- 
zidente. Pasitraukiu į savo ūkelį, kur nėra nei televizoriaus, nei 
laikraščių, nieko, tik truputėlis žūklės ir daug poilsio. Aš pavar- 
gau, sere. 

— Aronas Leikas mane baugina, — pasakė prezidentas. 

Tu nė pusės nežinai, pagalvojo Tedis. 

— Kodėl? — paklausė jis, atsikąsdamas viščiuko. Valgyk, 
ir tegul jis kalba. 

— Vienintelė tema. Nieko kita, tik gynyba. Duok Pentago- 
nui neribotas lėšas, ir tas iššvaistys tiek, jog užtektų išmaitinti 
trečdaliui pasaulio. Visi tie pinigai man kelią nerimą. 

Anksčiau tau niekad nekėlė. Bet užvis mažiausiai Tedis troš- 
ko ilgo bereikšmio pokalbio apie politiką. Juodu tik gaišta laiką. 
Juo greičiau jis užbaigs savo reikalą, juo greičiau galės sugrįžti 
Langlio prieglobstin. 

— Atvykau paprašyti paslaugos, — pamažu ištarė jis. 

— Taip, žinau. Kuo galiu jums padėti? — prezidentas šyp- 
sojosi ir kramtė, mėgaudamasis tiek viščiuku, tiek reta proga būti 
pranašesniam. 

— Tai gana neeilinis reikalas. Prašyčiau malonės trim fede- 
raliniams kaliniams. 

Kramtymas ir šypsena nutrūko — ne iš nuostabos, bet iš 
sumišimo. Malonė paprastai būdavo nesudėtingas reikalas, jeigu 
tik jis nesusijęs su šnipais, teroristais ir negarbingais politikais. 

— Šnipams? — paklausė prezidentas. 

— Ne. Teisėjams. Vienas iš Kalifornijos, kitas iš Teksaso, 
trečias iš Misisipės. Jie sėdi drauge viename federaliniame kalė- 
jime Floridoje. 

— Teisėjai? 

— Taip, pone prezidente. 

— Ar aš pažįstu tuos Žmones? 

— Abejoju. Kaliforniškis kadaise buvo vyriausiasis tenykš- 

čio Aukščiausiojo teismo teisėjas. Buvo atšauktas iš pareigų, kai 
turėjo šiokių tokių nemalonumų su Vidaus finansų inspekcija. 

— Regis, prisimenu tai. 

— Jis buvo nuteistas už tai, kad vengė mokėti mokesčius, ir 
gavo septynerius metus. Dvejus jau atsėdėjo. Teksasietis buvo 
pirmosios instancijos teisėjas, paskirtas Reigano. Pasigėręs už- 
mušė porą pėsčiųjų turistų Jeloustoune. 

— Prisimenu ir tai, tačiau miglotai. 

— Tai nutiko prieš kelerius metus. O tas iš Misisipės — tai- 
kos teisėjas, nutvertas grobstantis pajamas iš bingo. 

— Matyt, šitas man bus praslydęs. 

Stojo ilga pauzė, abu svarstė galimus klausimus. Preziden- 
tas buvo išsigandęs ir nežinojo, nuo ko pradėti. Tedis nebuvo 
garantuotas, kas dėsis toliau, tad juodu baigė valgyti tylėdami. 
Nė vienas nepanoro deserto. 

Prašymas buvo lengvas, bent prezidentui. Nusikaltėliai faktiš- 
kai nežinomi, kaip ir jų aukos. Jei netikėtai kiltų kokių nors atgar- 
sių, jie greitai ir be didelio vargo išblėstų, ypač kai kalbama apie 
politiką, kurio karjera pasibaigs mažiau nei po septynių mėnesių. 
Jam darytas spaudimas suteikti kur kas sunkesnes amnestijas. Ru- 
sai visad turėdavo kelis šnipus, kuriuos lobistine veikla stengdavo- 
si susigrąžinti. Aidahe sėdėjo uždaryti du meksikiečiai verslininkai 
už narkotikų kontrabandą, tad kaskart, kai ant stalo atsirasdavo ko- 
kia nors sutartis, iškildavo malonės jiems klausimas. Bausmę iki 
gyvos galvos už šnipinėjimą atlikinėjo vienas Kanados žydas, ir 1Z- 
raeliečiai buvo pasiryžę jį ištraukti 1š kalėjimo. 

Trejetas nežinomų teisėjų? Prezidentas galėjo pasirašyti tris 
kartus, ir reikalas būtų baigtas. Tedis liktų jam skolingas. 

Reikalas būtų visai paprastas, bet kodėl Tedžiui turėtų klos- 
tytis kaip sviestu patepta? 

— Neabejoju, kad esama rimtos priežasties dėl tokio prašy- 
mo, — pasakė prezidentas. 

— Žinoma. 

— Rimtas nacionalinio saugumo reikalas? 

— Ne visai. Tiesiog keletas paslaugų seniems draugams. 

— Seniems draugams? Jūs pažįstate tuos žmones? 

Ž Ne. Bet pažįstu jų draugus. 

Melas buvo toks akivaizdus, jog prezidentas mažne pašoko. 

Kaipgi galėjo Tedis pažinoti draugus trijų teisėjų, kuriems pa- 
prasčiausiai išpuolė atlikti bausmę drauge? 

Bergždžia Tedį Meinardą kamantinėti, vis vien nusivilsi. Ir 
prezidentas šitaip Žemai nepuls. Nemaldaus informacijos; kurios 
vis tiek negautų. Kad ir kokie būtų Tedžio motyvai, jis nusineš 
juos į kapą. 

— Tai gana sudėtinga, — gūžtelėjo pečiais prezidentas. 

— Žinau. Nekalbėkim daugiau apie tai. 

— O jei kils atgarsių? | 

— Nieko baisaus. Šeimos dviejų jauniklių, kurie buvo užmušti 
Jeloustoune, gal kiek pacypaus, bet aš jų dėl to nesmerkčiau. 

— Prieš kiek laiko tai nutiko? 

— Prieš pusketvirtų metų. 

— Jūs norite, kad suteikčiau malonę respublikonui federali- 
niam teisėjui? 

— Šiuo metu jis ne respublikonas, pone prezidente. Užėmę 
teisėjo krėslą, jie turi išsižadėti politikos. O dabar, kai yra nu- 
teistas, jis netgi negali balsuoti. Neabejoju, kai suteiksit malo- 
nę, jis taps karštu jūsų gerbėju. 

— Kurgi ne. 

— Jeigu tai palengvintų padėtį, šie ponai sutiktų palikti šalį 
bent dvejiems metams. 

— Kodėl? 

— Negerai atrodytų, jeigu jie sugrįžtų namo. Žmonės suži- 
notų, kad jie kažkokiu būdu išėjo per anksti. Šitai galima sutvar- 
kyti labai tyliai. 

— Ar kaliforniškis teisėjas sumokėjo mokesčius, kurių ban- 
dė išvengti? 

— Taip. 

— O vyriokas iš Misispės padengė pavogtus pinigus? 

— Taip, sere. 

Visi klausimai buvo paviršutiniški. Juk reikėjo ko nors pa- 
klausti. 

Paskutinį kartą apie paslaugą kalbėta dėl branduolinio šni- 
pinėjimo. CŽV turėjo pranešimą, kuriame dokumentais įrodytas 
plataus masto kinų šnipų įsismelkimas į visus JAV branduolinės 
ginkluotės programų lygius. Prezidentas sužinojo apie praneši- 
mą likus vos kelioms dienoms iki numatytos kelionės į Kiniją 

didžiai išreklamuotam viršūnių susitikimui. Jis pakvietė Tedį 
priešpiečių ir prie tokio pat viščiuko su makaronais paprašė, kad 
pranešimas kelias savaites būtų sulaikytas. Tedis sutiko. Vėliau 
prezidentas pageidavo, kad pranešimas būtų šiek tiek pataisytas, 
suverčiant daugiau kaltės buvusiajai administracijai. Tedis pats 
jį perrašė. Kai galiausiai pranešimas buvo paviešintas, preziden- 
tas išvengė didžiumos kaltės. 

Kinų šnipai ir nacionalinis saugumas prieš trejetą niekam 
nežinomų buvusiųjų teisėjų. Tedis žinojo, kad gaus prašomas am- 
nestijas. 

— Jeigu jie paliks šalį, kur ketina vykti? — paklausė prezi- 
dentas. 

— Mes dar nežinome. 

Patarnautojas atnešė kavos. Jam pasišalinus, prezidentas pa- 
klausė: 

— Ar tai kaip nors pakenks viceprezidentui? 

Ir tokiu pat neišsiduodančiu veidu Tedis atsakė: 

— Ne. Kaipgi galėtų pakenkti? 

— Tai jūs man pasakykit. Visai nenutuokiu, ką jūs rezgate. 

— Nėra dėl ko nerimauti, pone prezidente. Aš prašau mažy- 
tės paslaugos. Jei nors kiek seksis, apie tai niekas nesužinos. 

Juodu gurkšnojo kavą ir troško užbaigti pokalbį. Visa prezi- 
dento popietė buvo užimta malonesniais reikalais. Tedžiui rei- 
kėjo nusnūsti. Prezidentui palengvėjo, kad prašymas toks nesun- 
kus. Tedis mąstė: “Jeigu tik tu žinotum“. 

— Suteikit man keletą dienų viskam parengti, — tarė prezi- 
dentas. — Tie prašymai plūste plūsta, kaip galite numanyti. At- 
rodo, visiems ko nors reikia, kai mano dienos jau suskaičiuotos. 

— Paskutinis jūsų mėnuo čia bus pats laimingiausias. — Te- 
dis nusišypsojo, o tai nedažnai pasitaikydavo. — Regėjau užtek- 
tinai prezidentų, todėl žinau. 

Praleidę drauge keturiasdešimt minučių, juodu paspaudė vie- 
nas kitam rankas ir susitarė po kelių dienų pasišnekėti. 


Tramble sėdėjo penki buvusieji teisininkai, ir kai įžengė Arg- 
rou, naujausiasis iš jų dirbo bibliotekoje. Vargšas vyriokas iki 
alkūnių buvo įklimpęs į bylų santraukas ir juridinius bloknotus, 
matyt, karštligiškai siekė parengti paskutinę menką apeliacijėlę. 

Spaiseris tvarkė teisės knygas ir stengėsi atrodyti ganėtinai 
užsiėmęs. Bičas sėdėjo kabinetėlyje ir kažką rašė. Jarberio su 
jais nebuvo. 

Argrou išsitraukė iš kišenės sulankstytą balto popieriaus la- 
pą ir padavė Spaiseriui. 

— Ką tik pasimačiau su savo advokatu, — sušnibždėjo jis. 

— Kas tai? — paklausė Spaiseris, laikydamas rankoje po- 
pierių. 

— Patvirtinimas telegrafu. Jūsų pinigai jau Panamoje. 

Spaiseris pažvelgė per biblioteką į dirbantį teisininką, ta- 
čiau tas, įnikęs į savo juridinį bloknotą, nematė nieko, kas deda- 
si aplink. 

— Dėkui, — sukuždėjo Spaiseris. Argrou paliko biblioteką, 
o teisėjas nunešė popierių Bičui, kuris atidžiai perskaitė. 

Jų grobis dabar saugiai padėtas “Pirmajame Panamos pakran- 
tės banke". 

Džo Rojus numetė dar aštuonis svarus svorio, sumažino ci- 
garečių iki dešimties per dieną ir vidutiniškai nužygiuodavo bė- 
gimo taku dvidešimt penkias mylias per savaitę. Argrou ir apti- 


ko jį ten Žygiuojantį — vienodai minantį žingsnius pavakarės 
karštyje. 

— Pone Spaiseri, mums reikia pasikalbėti, — kreipėsi į jį 
Argrou. 


— Dar du ratai, — metė Džo Rojus, nesulėtindamas tempo. 

Kelias sekundes Argrou stebėjo senioką, paskui ristele pa- 
bėgėjo penkiasdešimt jardų, kol prisivijo jį. 

— Nepyksite, jei aš prisidėsiu? — paklausė jis. 

— Visai ne. 

Žingsnis žingsnin juodu įpėsčiavo į pirmą posūkį. 

— Aš ką tik vėl susitikau su savo teisininku, — pasakė Arg- 
rou. 

— Savo broliu? — paklausė Spaiseris, sunkiai šnopuoda- 
mas. Jo žingsniai anaiptol nebuvo tokie grakštūs kaip Argrou, 
dvidešimčia metų jaunesnio. 

— Taip. Jis kalbėjosi su Aronu Leiku. 

Spaiseris sustojo lyg staiga atsitrenkęs į sieną. Pažvairavo į 
Argrou, paskui pažvelgė į kažką tolumoje. 

— Kaip sakiau, mums reikia pasikalbėti. 

— Manau, taip, — sutiko Spaiseris. 

— Po pusvalandžio susitikime teisės bibliotekoje, — tarė 
Argrou ir nuėjo. Spaiseris stebėjo jį, kol vyriškis dingo iš akių. 


Geltonuosiuose Boka Ratono puslapiuose nebuvo jokio Dže- 
ko Argrou, advokato, ir tatai iš pradžių sukėlė nerimą. Finas Jar- 
beris karštligiškai skambinėjo nesaugiuoju telefonu po visą Pie- 
tų Floridą, ieškodamas informacijos operatorių pagalbos. Kai ga- 
liausiai pasiteiravo Pompanou Byče, operatorė pasakė: “Prašom 
valandėlę luktelti“, ir Finas galiausiai nusišypsojo. Jis užsirašė 
numerį, paskui surinko skaičius. Atsiliepė atsakiklyje įrašytas bal- 
sas: “Jūs paskambinote į Džeko Argrou teisės kontorą. Ponas Arg- 
rou prisilaiko darbo valandų pagal susitarimą, tad prašom palik- 
ti savo pavardę, telefono numerį ir trumpai apibūdinti jus domi- 
nančią nekilnojamąją nuosavybę, mes su jumis Susisieksime"'. Fi- 
nas padėjo ragelį ir skubiai pasuko per veją teisės bibliotekon, 
kur jo laukė kolegos. Argrou vėlavo jau dešimt minučių. 

Prieš pat šiam pasirodant, patalpon įžengė tas pats buvusy- 
sis teisininkas, nešinas išsipūtusiu aplanku ir, matyt, pasirengęs 
čia praleisti valandų valandas, mėgindamas išsigelbėti. Papra- 
šius jį, kad išeitų, kiltų barnis, taip pat būtų sužadintas įtarimas, 
o be to, šiaip ar taip, vyriokas ne iš tų, kurie gerbtų teisėjus. 
Vienas po kito jie pasitraukė į pasitarimų kambarėlį, kur prie jų 
prisidėjo ir Argrou. Čia būdavo ankšta, kai dirbdavo vien tik Bi- 
čas su Jarberiu, rašydami laiškus. Su Argrou, kaip ketvirtuoju 
viduje ir įnešusiu nemažai įtampos, kambarėlis niekad neatrodė 
toks prisigrūdęs. Jie susėdo apie mažytį stalą, ir kiekvienas ga- 
lėjo ranka pasiekti kitus tris. 

— Aš žinau tik tai, kas man buvo pasakyta, — pradėjo Arg- 
rou. — Mano brolis yra pasitraukęs pensijon teisininkas Boka 
Ratone, dirba nevisu krūviu. Turi šiek tiek pinigų ir daug metų 
aktyviai dalyvauja Pietų Floridos respublikonų politinėje veik- 
loje. Vakar į jį kreipėsi kai kurie Žmonės, atstovaujantys Aronui 
Leikui. Jie atliko tyrimą ir sužinojo, kad aš jo brolis, sėdžiu čia, 

Tramble, drauge su ponu Spaiseriu. Nešykštėjo pažadų, prisaik- 
dino jį laikytis slaptumo, ir dabar šis prisaikdino mane to paties. 
Taigi, kai visa dabar dailu ir konfidencialu, manau, jūs gebėsit 
suvesti galus su galais. | 

Spaiseris nenusiprausė po dušu. Jo marškiniai ir veidas te- 
bebuvo sudrėkę nuo prakaito, bet alsavimas sulėtėjo. Nei Bičas, 
nei Jarberis neišleido nė garso. Broliją ištiko bendras transas. 
Tęskite, bylojo jų akys. 

Argrou apžvelgė tris veidus ir mygo toliau. Siekė kišenėn ir 
išsitraukė popieriaus lapą, kurį išlankstė ir padėjo ant stalo priešais 
juos. Tai buvo jų paskutiniojo laiško Elui Konajersui kopija — to 
išsiųstojo laiško, su reikalavimu pinigų, pasirašyto Džo Rojaus Spai- 
serio, su dabartiniu Federalinio Tramblo kalėjimo adresu. Jie įsimi- 
nė žodžius, tad nebuvo reikalo darsyk skaityti. Atpažino braižą, varg- 
šelio Rikio braižą, ir suprato, kad laiškas jau apsuko visą ratą. Nuo 
Brolijos iki pono Leiko, nuo pono Leiko iki Argrou brolio, nuo Arg- 
rou brolio atgal į Tramblą, — visa per trylika dienų. 

Galiausiai Spaiseris pakėlė laišką ir žvilgtelėjo į žodžius. 

— Spėju, jūs viską žinote, tiesa? — paklausė jis. 

— Nežinau, kiek aš žinau. 

— Papasakokit mums, ką jie jums pasakė. 

— Jūs varote apgaulę, visi trys. Skelbiatės gėjų Žurnaluose, 
užmezgate paštu ryšius su pagyvenusiais vyrais, kažkokiu būdu 
sužinote jų tikrąją asmens tapatybę ir prievartaujate pinigus. 

— Gana teisinga žaidimo santrauka, — atsiliepė Bičas. 

— Ir ponas Leikas padarė klaidą, atsiliepdamas į vieną iš jū- 
siškių skelbimų. Nežinau, kada jis tai padarė, ir nežinau, kaip jūs 
sužinojote, kas jis toks. Kiek aš Žinau, šiame plane esama spragų. 

— Verčiau tegul taip ir lieka, — tarė Jarberis. 

— Sutinku. Aš ne pats pasisiūliau šiam darbui, 

— Ką jūs iš to laimėsite? — paklausė Spaiseris. 

— Būsiu anksčiau paleistas. Dar kelias savaites praleisiu čia, 
paskui mane vėl perkels. Išeisiu metų pabaigoje, ir jeigu ponas Lei- 
kas bus išrinktas, man bus suteikta visiška amnestija. Neblogas san- 
dėris. Mano brolis sulauks didžiulės malonės iš būsimo prezidento. 

— Vadinasi, jūs derybininkas? — paklausė Bičas. 

— Ne, tik tarpininkas. 

— Tuomet pradėsime? 

— Pirmas ėjimas priklauso jums. 

— Turite laišką. Mes norime pinigų ir išeiti iš šios skylės. 

— Kiek pinigų? 

— Po du milijonus kiekvienam, — pasakė Spaiseris, ir bu- 
vo aišku, kad tai jų jau aptarta nesyk. Šešetas akių stebėjo Arg- 
rou, laukdamos šį krūptelint, susiraukiant, išsigąstant. Tačiau ne- 
buvo jokios reakcijos, tik pauzė, kai jis atrėmė jų žvilgsnius. 

— Aš čia neturiu įgaliojimų, aišku? Negaliu atsakyti į jūsų 
reikalavimus nei taip, nei ne. Visa, ką galiu padaryti — tai per- 
duoti detales savo broliui. 

— Mes kasdien skaitome laikraščius, — įsiterpė Bičas. — 
Ponas Leikas turi daugiau pinigų, nei pajėgia šiuo metu išleisti. 
Šeši milijonai — tai lašas jūroje. 

— Jis turi po ranka septyniasdešimt aštuonis milijonus be 
jokių skolų, — pridūrė Jarberis. 

— Kad ir kaip ten būtų, aš tik kurjeris, pašto gabentojas, 
toks nelyginant Trevoras, — atrėmė Argrou. 

Paminėjus Trevorą, jie vėl sustingo. Įsispitrijo į Argrou, ku- 
ris susidomėjo savo nagais. Kažin, ar tik komentaras apie Trevo- 
rą nesviestas ant stalo kaip savotiškas perspėjimas? Kiek pavo- 
jingas tapo jų lošimas? Mintys apie pinigus ir laisvę svaigino, 
bet kiek dabar jie saugūs? Kiek saugūs bus ateityje? 

Juk visados žinos Leiko paslaptį. 

— O sąlygos dėl pinigų? — paklausė Argrou. 

— Labai paprastos, — pasakė Spaiseris. — Visi iš anksto, 
visi pervesti į kokią nors žavią vietelę, galbūt Panamon. 

— Gerai. Dabar pakalbėkime, kaip jus išlaisvinsime? 

— O ką? 

— Turite kokių nors pasiūlymų? 

— Po teisybei, ne. Manėme, ponas Leikas gebės tuo pasirū- 
pinti. Dabar jis turi daug draugų. 

— Taip, bet jis dar ne prezidentas. Kol kas negali pasiremti 
reikiamais žmonėmis. 

— Mes neketiname laukti iki sausio, kai jis bus inauguruo- 
tas, — vėl prašneko Jarberis. — Tiesą sakant, neketiname laukti 
iki lapkričio, kad įsitikintume, ar jis laimės. 

—— Vadinasi, norite, kad būtumėte paleisti dabar? 

— Ir, po šimts, kuo greičiau, — patikslino Spaiseris. 

— Ar turi reikšmės, kaip jūs būsite paleisti? 

Valandėlę jie pagalvojo, paskui Bičas tarė: | 

— Tai turi būti padaryta švariai. Neketiname visą likusį gy- 
venimą nuolat bėgti. Nenorime vis gręžiotis per petį. 

— Norite išeiti drauge? 

— Taip, — patvirtino Jarberis. — Ir mes turime kai kurių 
aiškių planų, kaip tatai turi būti padaryta. Tačiau pirmiausia mums 
reikia sutarti dėl svarbiausių dalykų — pinigų ir kada tiksliai iš 
čia išeisime. 

— Gana teisingai. Kalbant iš šios stalo pusės, jiems reikės 
visų jūsų aplankų, visų laiškų ir užrašų, visos jūsiškės apgaulės 
dokumentacijos. Savaime suprantama, ponas Leikas turi gauti 
garantijas, kad paslaptys bus palaidotos. 

— Jeigu mes gausime, ko norime, — atsiliepė Bičas, — jam 
nėra ko rūpintis. Mielai užmiršime ką nors girdėję apie Aroną Lei- 
ką. Tačiau turime jus perspėti, o jūs perspėkite poną Leiką, kad 
jeigu kas nors mums nutiks, jo istorija vis tiek bus pagarsinta. 

— Mes turime ryšių laisvėje, — paaiškino Jarberis. 

— Tai bus uždelsta reakcija, — pridūrė Spaiseris, lyg padė- 
tų išaiškinti tai, kas neišaiškinama. — Jei kas nors mums nu- 
tiks, pavyzdžiui, tas pat, kas nutiko Trevorui, tai po kelių dienų 
sprogs uždelsto veikimo bombikė. Bet kuriuo atveju ponas Lei- 
kas bus pašalintas iš žaidimo. 

— To neatsitiks, — patikino Argrou. 

— Jūs tarpininkas. Todėl nežinote, kas atsitiks ar neatsi- 
tiks, — pamokė Bičas. — Juk tai tie patys Žmonės, kurie nužu- 
dė Trevorą. 

— Juk nesate dėl to tikri? 

— Ne, bet turime savo nuomonę. 

— Nesiginčykime, ponai, dėl to, ko negalime įrodyti, — ta- 
rė Argrou, užbaigdamas posėdį. — Devintą ryto pasimatysiu su 
broliu. Dešimtą susitiksime čia. 

Argrou išėjo, palikdamas juos sėdėti tarsi ištiktus transo, gi- 
liai susimąsčiusius, skaičiuojančius savo pinigus, bet dar nedrįs- 
tančius pradėti jų leisti. Patraukė bėgimo tako link, tačiau išvy- 
dęs risnojant grupelę kalinių, pasuko į šalį. Bastėsi po teritoriją, 
kol surado nuošalią vietelę už valgyklos, ir tuomet paskambino 
Klokneriui. 

Po valandos Tedis buvo glaustai informuotas. 

Šeštą ryto po Tramblą, po miegamųjų korpusų koridorius, 
viršum vejų, aplinkui visus pastatus ir tolyn į supantį mišką šai- 
žiai nuskardėjo skambutis. Jis truko lygiai trisdešimt penkias se- 
kundes, kaip jums pasakytų daugelis kalinių, o kai nutilo, niekas 
nebemiegojo. Jis išrovė juos iš lovų, tarsi tą dieną būtų numatyti 
svarbūs įvykiai, kuriems reikėtų pasiruošti. Bet vienintelis sku- 
bus dalykas buvo pusryčiai. 

Skambutis privertė Bičą, Spaiserį ir Jarberį krūptelėti, ta- 
čiau jie jau buvo atsibudę. Dėl suprantamų priežasčių miegojo 
prastai. Nors gyveno skirtinguose miegamuosiuose korpusuose, 
tačiau nieko nuostabaus, kad susitiko eilutėje prie kavos, dešimt 
minučių po šešių. Pasiėmę aukštus puodelius ir neapsikeisdami 
nė žodžiu, jie nuėjo į krepšinio aikštelę, kur, susėdę ant suolo 
nugaromis į bėgimo taką, ankstyvą saulėtekį ėmė gurkšnoti kavą 
ir tuo pat metu stebėjo kalėjimo teritoriją. 

Kiek dar dienų jie vilkės gelsvažaliais marškiniais ir sėdės 
Floridos karštyje, gaudami centus už valandą nieko neveikiant, 
tik svajojant ir maukiant nesuskaičiuojamus puodelius kavos? 
Mėnesį, du? Nejau dabar kalbama apie dienas? Įvairios galimy- 
bės atėmė 1š jų miegą. 

— Tėra du įmanomi būdai, — dėstė Bičas. Jis buvo federali- 
nis teisėjas, todėl kiti du atidžiai klausėsi, nors tai ir buvo pažįsta- 
ma sritis. — Pirmasis — vėl sugrįžti nuosprendį priėmusios ins- 
tancijos jurisdikcijon ir paduoti prašymą, kad sutrumpintų baus- 
mės laiką. Labai ribotomis aplinkybėmis pirmosios instancijos tei- 
sėjas turi teisę paleisti kalinį. Tačiau tatai retai praktikuojama. 

— Ar jūs kada nors tai darėte? — paklausė Spaiseris. 

— Ne. 

— Šūdžius. 

— Kokiais motyvais? — paklausė Jarberis. 

— Tik tuomet, kai kalinys yra suteikęs naujos informacijos 
apie senus nusikaltimus. Jeigu kalinys suteikia valdžios organams 
esminę pagalbą, tuomet galėtų tikėtis, kad jam nubrauktų kele- 
rius metus. 

— Nelabai viltinga, — atsiduso Jarberis. 

— Antras būdas? — paklausė Spaiseris. 

— Mus išsiunčia į laikiną prieglaudą kaliniams, tikrai mie- 
lą vietą, kur nereikalaujama, kad gyventum pagal taisykles. Ka- 
lėjimų valdyba vienintelė įgaliota sodinti kalinius. Jeigu mūsų 
naujieji draugai Vašingtone tinkamai spustels, tuomet Valdyba 
galėtų mus iškeldinti ir faktiškai pamiršti. 

— Bet ar neteks gyventi laikinojoje prieglaudoje? — pa- 
klausė Spaiseris. | 

— Taip, daugiausia. Bet jos visos skirtingos. Kai kurios nak- 
čiai rakinamos, turi griežtas taisykles. Kitos labai liberalios. Gali 
skambinti kartą per dieną ar kartą per savaitę. Viskas priklauso 
nuo Valdybos. 

— Bet mes vis tiek būsime nuteisti nusikaltėliai, — priminė 


Spaiseris. 

— Man nerūpi, — atsakė Jarberis. — Vis tiek aš niekad ne- 
bebalsuosiu. 

— Man kilo mintis, — tarė Bičas. — Atėjo į galvą praėitą 


naktį. Įtrauksim į derybas sąlygą, kad Leikas sutiktų mus am- 
nestuoti, jeigu bus išrinktas. 

— Aš irgi apie tai galvojau, — prisipažino Spaiseris. 

— Ir aš, — linktelėjo Jarberis. — Bet kas kam darbo, jeigu 
mums išliks teistumas? Svarbiausia — išeiti iš čia. 

— Nepakenks, jei paprašysime, — atsakė Bičas. Kelias mi- 
nutes jie susitelkė prie kavos. 

— Argrou ima mane nervinti, — pagaliau prašneko Finas. 

— Kaipgi taip? 

— Na, jis nukrenta čion lyg iš dangaus ir staiga tampa mūsų 
geriausiu draugu. Ištaiso magišką fokusą su mūsų pinigais, per- 
veda juos į saugesnę vietą. O dabar jis — specialusis Arono Lei- 
ko įgaliotinis. Nepamirškit, kažkas laisvėje skaitė mūsų laiškus. 
Ir tai buvo ne Leikas. 

— Nesuku dėl jo sau galvos, — pasakė Spaiseris. — Juk 
Leikas turėjo ką nors surasti, kas su mumis pasikalbėtų. Jis pasi- 
naudojo savais ryšiais, kai kur pasiteiravo, sužinojo, kad čia sė- 
di Argrou ir kad šis turi brolį, su kuriuo būtų galima pasikalbėti. 

— Kaip baisiai patogu! Ar jums neatrodo? — paklausė 
Bičas. 

— Jūs irgi, e? 

— Galimas daiktas. Finas turi racijos. Mes tikrai žinome, 
kad čia įsimaišęs dar kažkas. 

— Kas? 

— Štai didysis klausimas, — atsakė Finas. — Kaip tik todėl 
aš savaitę nemiegojau. Yra kažkas kitas. 

— Ar mums iš tikrųjų tai svarbu? — paklausė Spaiseris. — 
Jeigu Leikas gali mus iš čia ištraukti, puiku. Jeigu kas nors kitas 
gali tai padaryti, kas čia bloga? 

— Nepamirškite Trevoro, — priminė Bičas. — Dviejų kul- 
kų į pakaušį. 

— Ši vieta galbūt saugesnė, nei mes manome. 

Tai Spaiserio neįtikino. Jis baigė gerti kavą ir tarė: 

— Nejau jūs iš tikrųjų manote, kad Aronas Leikas, žmogus, 
kuris netrukus turėtų būti išrinktas Jungtinių Valstijų prezidentu, 
įsakytų nugalabyti tokį niekam tikusį teisininką kaip Trevoras? 

— Ne, — atsakė Jarberis. — Jis to nepadarytų. Pernelyg ri- 
zikinga. Ir jis mūsų nežudytų. Bet tas paslaptingasis — taip. Žmo- 
gus, kuris nužudė Trevorą. — tas pats, kuris skaitė mūsų laiškus. 

— Manęs neįtikinot. 


Trejetas buvo ten, kur Argrou ir tikėjosi juos rasti, — teisės 
bibliotekoje. Regis, jie jau laukė. Vyriokas staigiai įėjo vidun ir, 
įsitikinęs, kad jie vieni, tarė: 

— Aš ką tik vėl susitikau su savo broliu. Pasišnekėkime. 

Jie nuskubėjo į pasitarimų kambarėlį, uždarė duris ir susi- 
spietė apie stalą. 

— Viskas turi įvykti nedelsiant, — nervingai pasakė Arg- 
rou. — Leikas sumokės pinigus. Jie bus pervesti, kur panorėsi- 
te. Galiu padėti, jei pageidaujate; antraip tvarkykitės savo nuo- 
žiūra. 

Spaiseris atsikrenkštė. 

— Po du milijonus kiekvienam? 

— Tiek jūs prašėte. Aš nepažįstu pono Leiko, bet, matyt, jis 
veikia greitai. — Argrou pasižiūrėjo į laikrodį, paskui per petį į 
duris. — Čia yra kai kurie žmonės iš Vašingtono, nori susitikti 
su jumis. Stambūs tūzai. — Jis ištraukė 1š kišenės kažkokius 
popierius, išlankstė ir padėjo atskirai prieš kiekvieną iš jų ant 
stalo. — Tai prezidentinės amnestijos, pasirašytos vakar. 

Didžiai santūrūs, jie pasilenkė priekin, paėmė popierius ir 
pamėgino perskaityti. Visos kopijos tikrai atrodė oficialios. Bro- 
lija vėpsojo į ryškias raides viršuje, į vingrios prozos pastraipas, 
į glaustą Jungtinių Valstijų prezidento parašą ir nepajėgė ištarti 
nė žodžio. Jie buvo tiesiog priblokšti. | 

— Mes amnestuoti? — gergždžiančiu balsu vargais nega- 
lais Jarberiui galiausiai pavyko paklausti. 

— Taip. Jungtinių Valstijų prezidento. 

Jie skaitė ir skaitė. Mindžikavo, kramtėsi lūpas ir, sukandę 
dantis, bandė tylom nuslėpti, kokie buvo sukrėsti. 

— Jie ateis jūsų nusivesti į kalėjimo viršininko kabinetą, 
kur stambūs tūzai iš Vašingtono praneš jums gerą žinią. Dėkitės 
nustebę, aiškų? 

— Be problemų. 

— Tai turėtų būti nesunku. 

— Kaip jūs gavote šias kopijas? — paklausė Jarberis. 

— Jos buvo įteiktos mano broliui. Nenutuokiu kaip. Leikas 
turi įtakingų draugų. Šiaip ar taip, sandėris įvykdytas. Po valan- 
dos būsite išleisti. Minivenu jus nuveš į Džeksonvilį, į vieną vieš- 
butį, kur pasitiks mano brolis. Palauksite ten, kol piniginės per- 
laidos bus patvirtintos, tuomet jam atiduosite visus savo nešvan- 
kiuosius aplankėlius. Viską. Supratote? 

Visi kaip vienas linktelėjo. Už du milijonus baksų tegu jie 
pasiima viską. 

— Jūs įsipareigosite tučtuojau apleisti šalį ir bent dvejus 
metus negrįžti. 

— Kaipgi mes paliksime šalį? — paklausė Bičas. — Netu- 
rime nei pasų, nei dokumentų. | 

— Mano brolis visa tai turės. Jūs gausite naujas asmens ta- 
patybes su visų reikiamų dokumentų komplektais, taip pat ir kre- 
ditinėmis kortelėmis. Visa tai jūsų jau laukia. 

— Dvejus metus? — suabejojo Spaiseris, ir Jarberis pažvel- 
gėįjį lyg į netekusį proto. 

— Kaip tik taip. Dvejus metus. Tai įeina į sandėrį. Sutarta? 

— Kad nežinau, — netvirtu balsu ištarė Spaiseris. Jis nie- 
kad nebuvo palikęs Jungtinių Valstijų. 

— Nebūkit kvailas, — subarė jį Jarberis. — Visiška amnes- 
tija, po milijoną baksų per metus, kai tuos dvejus metus gyvensite 
užsienyje. Velniai rautų, mes priimame sandėrį! 

Staiga į duris pasibeldė, ir jie sustingo iš siaubo. Galvą vi- 
dun įkišo dvejetas apsaugininkų. Argrou sugriebė amnestijos ko- 
pijas ir įsigrūdo kišenėn. | 

— Tai sutarta, ponai? 

Visas trejetas patvirtinamai linktelėjo ir paspaudė jam ranką. 

— Gerai, — tarė šis. — Neužmirškite dėtis nustebę. 

Jie nusekė paskui apsaugininkus į kalėjimo viršininko kabi- 
netą, kur buvo supažindinti su dviem labai griežtų veidų vyriš- 
kiais iš Vašingtono, vienas atstovavo Teisingumo departamen- 
tui, kitas — Kalėjimų valdybai. Baigęs oficialiai pažindinti ir 
nesumaišęs nė vienos iš pavardžių, viršininkas įteikė visiems 
trims po įprasto juridinių raštų formato dokumentą. Tai buvo ką 
tik Argrou jiems parodytų kopijų originalai. 

— Ponai, jums ką tik suteikta Jungtinių Valstijų prezidento 
amnestija, — kaip įmanydamas dramatiškiau paskelbė kalėjimo 
viršininkas ir šiltai nusišypsojo, lyg pats būtų buvęs atsakingas 
už šią gerąją naujieną. 

Išpūtę akis, jie stebeilijo į savąsias amnestijas, vis dar su- 
krėsti, vis dar svaigstančiomis galvomis nuo daugybės klausi- 
mų, iš kurių pats svarbiausias: kaipgi Argrou sugebėjo aplenkti 
kalėjimo viršininką ir pirmas parodyti jiems dokumentus? 

— Nežinau, ką ir sakyti, — pasistengė suveblenti Spaiseris, 
paskui kiti du irgi kažką suvebleno. 

Vyriškis iš Teisingumo departamento tarė: 

— Prezidentas peržiūrėjo jūsų bylas, ir jam pasirodė, kad 
jau pakankamai atlikote bausmės. Jis įsitikinęs, kad jūs daugiau 
galite duoti savo šaliai ir savo bendruomenėms vėl tapę veiks- 
niais piliečiais. 

„ Kaliniai bereikšmiais žvilgsniais stebeilijo į jį. Ar tas kvai- 
lys nežino, kad jie tuoj turės prisiimti naujas pavardes ir pasprukti 
iš savo šalies ir savo bendruomenių bent dvejiems metams? Kas 
kurioje čia pusėje? 

Ir kodėl prezidentas suteikia jiems malonę, kai yra sukaupę 
rankose tiek purvo, jog galėtų sužlugdyti Aroną Leiką — Žžmo- 
gų, kuris numatytas įveikti viceprezidentą? Juk tai Leikas norė- 
jo juos nutildyti, ne prezidentas? Tiesa? 

Kaipgi Leikas galėjo įtikinti prezidentą, kad jiems dova- 
notų? 

Kaipgi šiame rinkimų kampanijos etape Leikas galėjo įti- 
kinti prezidentą nors ką padaryti? 

Jie spaudė sau prie krūtinės amnestijos dokumentus ir sėdė- 
jo bežadžiai, o galvose vis stukseno klausimai. | 

Savo ruožtu prašneko Kalėjimų valdybos atstovas: 

— Turėtumėte jaustis pagerbti. Malonė labai retai suteikiama. 

Jarberis sugebėjo jam padėkoti, trumpai linktelėdamas gal- 
vą, bet netgi tuomet jis mąstė: kas mūsų laukia laisvėje? 

— Man regis, mes sukrėsti, — tarė Bičas. 

Tramblui tai buvo aukščiausias įvertinimas — kaliniai tokie 
svarbūs, jog prezidentas nusprendė juos amnestuoti. Kalėjimo 
viršininkas labai didžiavosi trejetu, tačiau nebuvo tikras, kaip 
šią akimirką derėtų pažymėti. 

— Kada pageidautumėte išvykti? — paklausė jis, tartum šie 
dar norėtų užsilaikyti pokyliui. 

— Tuojau pat, — atsakė Spaiseris. 

— Puiku. Mes nuvešime jus į Džeksonvilį. 

— Ne, dėkui. Turime, kas mus pasiims. 

— Puiku, tuomet, ką gi, reikia sutvarkyti šiokius tokius do- 
kumentus. 

— Pasistenkit greičiau, — paprašė Spaiseris. 

Kiekvienas gavo po kelioninį krepšį daiktams susidėti. Kai 
jie gan Žvaliai ėjo per teritoriją, vis dar labai arti vienas kito ir 
puikiai derindami žingsnius, o apsaugininkas vilkosi iš paskos, 
Bičas patylom prašneko: 

— Tai kas gi mums išrūpino tas prakeiktas amnestijas? 

— Tik ne Leikas, — pusbalsiu, kad vos būtų išgirstas, atsi- 
liepė Jarberis. 

— Žinoma, ne Leikas, — sutiko Bičas. — Prezidentas nė 
velnio nepadarytų, jei paprašytų Aronas Leikas. 

Jie paspartino žingsnius. 

— Koks skirtumas? — atrėmė Spaiseris. 

— Tai visai nesuprantama, — tarė Jarberis. 

— Tad ką darysite, Finai? — paklausė Spaiseris, nežvelg- 
damas į jį. — Liksite čia porą dienų apsvarstyti situacijos? Ir 
tuomet, kai perprasite, kam reikia dėkoti už amnestiją, galbūt 
jos atsisakysite? Nekvaršinkite man galvos. 

— Čia slypi kažkas kitas, — spėjo Bičas. 

— Tuomet aš myliu tą kažką kitą, aišku? — nesiliovė Spai- 
seris. — Nesirengiu čia likti ir uždavinėti sau klausimų. 

Su beprotiška skuba kamerose jie susirinko daiktus, nė kiek 
nestabteldami, kad su kuo nors atsisveikintų. Šiaip ar taip, dau- 
gelis jų draugų buvo išsibarstę po kolonijos teritoriją. 

Jie turėjo paskubėti, kol sapnas nesibaigė ar kol prezidentas 
nepersigalvojo. 


Penkiolika po vienuolikos jie išėjo pro paradines administ- 
racinio korpuso duris, — tas pačias, pro kurias prieš metų metus 
įėjo, ir ant įkaitusio šaligatvio laukė, kol bus pavėžėtui. Nė vie- 
nas neatsigręžė atgal. 

Minivene prie vairo sėdėjo Vesas ir Čapas, nors jie prisista- 
tė kitomis pavardėmis. Tiek daug jų turėjo. 

Džo Rojus Spaiseris atsigulė ant užpakalinės sėdynės ir už- 
sidengė akis dilbiu, pasiryžęs nieko nematyti, kol atsidurs toli 
toli. Jam norėjosi verkti ir šaukti, tačiau tūnojo sustingęs iš eu- 
forijos — tikros, pilnutinės, nevaržomos euforijos. Jis paslėpė 
akis ir vypsojo paika šypsena. Geidė alaus ir geidė moters, la- 
biausiai tiktų Žmona. Paskambinsiąs jai netrukus. O minivenas 
jau riedėjo. 

Jie buvo apstulbę, kad taip staiga išsilaisvino. Daugelis ka- 
linių skaičiuoja dienas ir apytiksliai žino, kada ateis ši akimirka. 
Ir žino, kur keliaus ir kas jų ten laukia. 

Bet Brolija žinojo labai nedaug. Ir, po teisybei, netikėjo tuo, 
ką žinojo. Amnestijos — tik skaudus pokštas. Pinigai — ne kas 
kita kaip vylius. Juos veža, kad kur nors nudobtų kaip ir vargšą 
Trevorą. Bet kurią valandėlę minivenas sustos, ir du galvažu- 
džiai ten priekyje apieškos jų krepšius, suras purvinus aplankus 
ir visus tris nugalabys pakelės griovyje. 

Galbūt. Bet šiuo metu jie nesiilgėjo Tramblo saugumo. 

Finas Jarberis sėdėjo už vairuotojo ir stebėjo priekyje kelią. 
Laikė rankoje amnestijos raštą, pasirengęs pateikti šį kiekvie- 
nam, kuris juos sustabdytų ir pasakytų, jog sapnas baigėsi. Šali- 
mais glaudėsi Hetlis Bičas, kuris po kelių minučių, kai jie išva- 
žiavo į kelią, pravirko — negarsiai, stipriai užmerktomis akimis 
ir virpančiomis lūpomis. 

Bičas turėjo dėl ko verkti. Kai dar buvo likę sėdėti bemaž 

aštuonerius su puse metų, malonė jam reiškė daugiau negu abiem 
kolegoms kartu sudėjus. 

Nuo Tramblo iki Džeksonvilio niekas nepratarė nė žodžio. 
Arčiau miesto keliai paplatėjo ir eismas suintensyvėjo, Didžiai 
smalsiai trejetas stebėjo aplinką. Žmonės važiavo automobiliais, 
judėjo. Lėktuvai viršum galvų. Laivai upėse. Vėl visa kaip buvę. 

Jie pamažu slinko tarp mašinų spūsties Atlanto bulvaru, nuo- 
širdžiai džiaugdamiesi kiekvienu kamščiu. Oras buvo karštas, tu- 
ristai pasipylę laukan, panelės ilgomis bronzinėmis kojomis. Matė 
jie jūros patiekalų restoranus ir barus su šalto alaus ir pigių aust- 
rių reklamomis. Kai gatvė baigėsi, prasidėjo pliažas ir automo- 
bilis sustojo po “Jūros vėžlio" veranda. Paskui vieną iš savo pa- 
lydovų jie perėjo vestibiulį, kur atkreipė į save vieną kitą žvilgs- 
nį, nes dar buvo vienodai apsirengę. Pasikėlė į penktą aukštą, 0 
kai išlipo iš lifto, Čapas tarė: 

— Jūsų kambariai čia pat, tie trys. — Jis parodė tolyn kori- 
doriumi. — Ponas Argrou pageidautų su jumis pasimatyti, kai 
tik galėsite. 

— Kur jis? — paklausė Spaiseris. 

Čapas vėl parodė tolyn: 

— Štai ten, kampiniame kambaryje. Jis laukia. 

— Eime, — paragino Spaiseris, ir jie nusekė paskui Čapą 
kampinio numerio link, atsimušinėdami vienas į kitą kelioniniais 
krepšiais. 

Džekas Argrou buvo visai nepanašus į savo brolį. Kur kas 
žemesnis, šviesiais banguotais plaukais, kai brolio buvo tamsūs 
ir retėjantys. Tai nejučia krito į akį, tačiau neliko trijulės neįsi- 
dėmėta ir vėliau nepaminėta. Jis paspaudė jiems rankas, bet vien 
todėl, kad pasirodytų mandagus. Buvo susirūpinęs ir labai grei- 
tai bėrė žodžius. 

— Kaip mano brolis? — paklausė jis. 

— Laikosi gerai, — atsakė Bičas. 

-—- Šįryt su juo matėmės, — pridūrė Jarberis. 

— Aš noriu, kad jis išeitų kalėjimo, — metė Džekas, lyg tai 
visų pirma jie būtų jį ten įkišę. — Suprantate, štai ką aš laimėsiu 
iš to sandėrio. Ištrauksiu savo brolį iš kalėjimo. 

Trijulė susižvalgė; neturėjo ką pasakyti. 

— Sėskitės, — pakvietė Argrou. — Klausykite, aš nežinau, 

kaip ar kodėl į tai įsivėliau, galite suprasti. Mane tai labai nervi- 
na. Esu čia nuo pono Arono Leiko, žmogaus, kuris, tikiu, bus 
išrinktas ir taps didžiu prezidentu. Spėju, kad tuomet galėsiu iš- 
traukti brolį iš kalėjimo. Tačiau aš vis dėlto niekad nepažinojau 
pono Leiko. Prieš savaitę į mane kreipėsi kai kurie iš jo Žmonių 
ir paprašė, kad imčiausi labai slapto ir delikataus reikalo. Štai 
kodėl aš čia. Tai paslauga, aišku? Visko aš nežinau, suprantate? 
Nuosprendžiai buvo glausti ir skubūs. Jis pasikalbėjo su savo 
lėjo tylėti. 

Brolija nieko neatsakė, iš jų to ir nesitikėta. 

Dvi slaptos kameros fiksavo sceną ir tučtuojau siuntė į Lan- 
glį, kur bunkeryje Tedis, Jorkas ir Devilis stebėjo ją plačiame ek- 
rane. Buvusieji teisėjai, dabar ir buvusieji kaliniai atrodė kaip ką 
tik išvaduoti karo belaisviai, apduję ir prislopę, vis dar su unifor- 
momis, vis dar negalintys patikėti. Jie sėdėjo arti vienas kito ir 
stebėjo agentą Laiterį, nuostabiai atliekantį savo vaidmenį. 

Tris mėnesius besistengiant juos pergudrauti ir įveikti su- 
mania taktika, dabar buvo labai įdomu pagaliau visus pamatyti. 
Tedis tyrinėjo jų veidus ir nenorom sau prisipažino, jog mažu- 
mėlę žavisi. Jie turėjo ganėtinai gudrumo ir laimės pagauti ant 
kabliuko tinkamą auką; dabar buvo laisvi ir netrukus susilauks 
atlygio už savo išradingumą. 

— Gerai, klausykite, pirmiausia pinigai, — viauktelėjo Arg- 
rou. — Po du milijonus kiekvienam. Kur norite, kad jie būtų pri- 
statyti? 

Klausimas buvo ne iš tokių, dėl kurių jie turėtų daug patirties. 

— Kokios galimybės? — paklausė Spaiseris. 


— Jūs turėsite juos kur nors pervesti, — trumpai atsakė 
Argrou. 

— Gal į Londoną? — pasiteiravo Jarberis. 

— Londoną? 


— Norėtume, kad pinigai, visi iškart, visi šeši milijonai bū- 
tų pervesti vienu metu, į vieną sąskaitą kokiame nors Londono 
banke, — pasakė Jarberis. 

— Galime pervesti juos bet kur. Į kurį banką? 

— Gal mums pagelbėtumėte dėl detalių? — paklausė Jarberis. 

— Man pasakyta, kad mes galime įvykdyti visa, ko pagei- 

dausite. Tik turėsiu į kelias vietas paskambinti. Kodėl jums ne- 
nuėjus į savo kambarius, nenusiprausus po dušu ir nepersiren- 
gus? Duokit man penkiolika minučių. 

— Mes neturime drabužių, — pasakė Bičas. 

— Kai ką rasite savo kambariuose. | 

Čapas nusivedė juos koridoriumi ir įteikė raktus. 

Spaiseris išsitiesė ant didžiulės lovos ir įbedė akis į lubas. 
Bičas atsistojo savo kambaryje prie lango ir žvelgė šiaurėn, į žyd- 
rą vandenį, švelniai besiritantį ant balto smėlio, apmetė akimis 
mylių mylias besitęsiančius paplūdimius. Vaikai žaidė prie savo 
motinų. Porelės vaikštinėjo susikibusios rankomis. Žvejų valtis 
slinko horizonte. Pagaliau laisvas, tarė sau. Pagaliau laisvas. 

Jarberis ilgai prausėsi po karštu dušu — visiškas privatu- 
mas, laikas neribotas, užtektinai muilo, stori rankšluosčiai. Kaž- 
kas padėjęs ant stalelio tualetinius reikmenis — dezodorantą, 
skutimosi kremą, peiliukų, dantų pastą, dantų šepetuką, vaš- 
kuotą siūlą tarpdančiams valyti. Jis neskubėjo, paskui persirengė 
bermudais, sandalais ir baltais tenisinukais. Išvyks pirmasis, 
tad reikėjo susirasti drabužių parduotuvę. 

Po dvidešimties minučių jie vėl susirinko Argrou numeryje 
ir atsinešė aplankų rinkinį, tvarkingai susuptą į pagalvės užval- 
kalą. Argrou buvo toks pat neramus kaip ir anksčiau. 

— Londone yra stambus bankas, kuris vadinasi “Metropoli- 
tan Trust''. Mes galime persiųsti pinigus ten, paskui jūs darysite 
su jais ką tinkami. 

— Puiku, — tarė Jarberis. — Sąskaita bus tik mano vieno 
vardu. 

Argrou pažvelgė į Bičą ir Spaiserį. Tie pritariamai linktelėjo. 

— Gerai. Spėju, jūs turite kažkokį planą. 

— Tikrai taip, — linktelėjo Spaiseris. — Ponas Jarberis šian- 
dien pat išskris į Londoną, o kai ten atsidurs, nueis į banką ir 
pasirūpins pinigais. Jeigu viskas gerai klosis, tuomet ir mes ne- 
trukus išvyksime. 

— Užtikrinu jus, kad viskas klosis gerai. 

— Tr mes jumis tikime. Tik esame atsargūs. 

Argrou įteikė Finui du popieriaus lapus. 

„— Man reikia jūsų parašo, kad galėčiau pradėti siųsti pini- 
gus ir atidaryti sąskaitą. 

Jarberis pakraigliojo savo pavardę. 

— Ar jūs priešpiečiavote? — paklausė Argrou. 

Jie papurtė galvas. Priešpiečius tikrai turėjo mintyse, bet ne- 
žinojo, nuo ko pradėti. 

— Jūs dabar laisvi žmonės. Vos už poros kvartalų nuo čia 
esama neblogų restoranų. Eikit 1r mėgaukitės. Duokit man va- 
landą, kad galėčiau išsiųsti perlaidą. Susitikim pusę trijų. 

“ Spaiseris laikė rankose užvalkalą. Neva pamojavo juo Arg- 
rou ir tarė: 

— Štai aplankai. 

— Gerai. Paprasčiausiai meskit antai ten ant sofos. 

Jie paliko viešbutį pėsčiomis, be palydos, be suvaržymų, tik 
su amnestijos raštais kišenėse — dėl visa ko. Ir nors saulė prie 
pliažo kaitino smarkiau, kvėpuoti tikrai buvo lengviau. Dangus 
skaidresnis. Pasaulis vėlei gražus. Ore tvyrojo viltis. Jie šypso- 
josi ir juokėsi mažne iš visko. Žingsniavo Atlanto bulvaru, ne- 
sunkiai įsimaišę tarp turistų. 

Priešpiečių valgė mėsos kepsnį su alumi kavinukėje po liet- 
sargiu prie šaligatvio, kad galėtų stebėti pėsčiuosius. Valgydami 
ir gerdami mažai kalbėjosi. Tačiau viską matė, ypač jaunesnes 
moteris su šortais ir siauromis liemenėlėmis. Kalėjimas pavertė 
juos seniais. Užtat dabar troško pasilinksminti. 

Ypač Hetlis Bičas. Kadais jis mėgavosi turtu, padėtimi, sie- 
kiais ir kaip federalinis teisėjas turėjo tai, ko bemaž neįmanoma 
buvo prarasti, — paskyrimą iki gyvos galvos. Jis parpuolė skau- 
džiai, viską prarado, ir pirmuosius dvejus metus Tramble gyve- 
no apimtas depresijos. Buvo susitaikęs su faktu, kad ten ir nu- 
mirs, ir rimtai svarstė apie savižudybę. Dabar, sulaukęs penkias- 
dešimt šešerių, jis išniro iš patamsių gana puikios formos. Buvo 
penkiolika svarų lengvesnis, geros sveikatos, išsiskyręs su mo- 
terimi, kuri turėjo pinigų, bet nedaug ką kita pasiūlyti, ir besi- 
rengiąs gauti turtą. Neblogas pusamžio atgimimas, tarė sau. II- 
gėjosi savo vaikų, tačiau tie nuėjo paskui pinigus ir pamiršo jį. 

Hetlis Bičas buvo pasirengęs smagybėms. 

Spaiseris irgi ieškojo, kur pasilinksminti, geriausia būtų ko- 
kiame nors kazino. Jo žmona neturėjo paso, todėl truks kelias 
savaites, kol ji galės prisidėti prie jo Londone ar dar kur nors, 
kur sumanytų apsistoti. Kažin, ar Europoje esama kazino? Bičui 
atrodė, jog taip. Jarberis nenutuokė ir jam visai nerūpėjo. 

Finas iš trejeto buvo santūriausias. Gėrė ne alų, o sodos van- 
denį ir ne itin domėjosi pro šalį slenkančiais. kūnais. Mintimis 
Finas jau buvo Europoje. Niekad jos nebepaliks, niekad nebesu- 
grįš tėvynėn. Jis šešiasdešimties, labai tvirtas, dabar su daugybe 
pinigų, todėl dešimtį ateinančių metų ketino bastytis po Italiją ir 
Graikiją. Kitoje gatvės pusėje jie aptiko knygynėlį ir nusipirko 
keletą kelionės vadovų. Krautuvėlėje, prekiaujančioje pliažo reik- 
menimis, susirado kaip tik tinkamus tamsius akinius. Paskui at- 
ėjo laikas vėl pasimatyti su Džeku Argrou ir užbaigti sandėrį. 


Klokneris su kompanija stebėjo juos pamažėle žingsniuo- 
jančius atgalios prie “Jūros vėžlio". Šiam ir visai kompanijai įgri- 
so ir Neptjun Byčas, ir Pito baras, ir “Jūros vėžlys“, ir išsinuo- 
motasis ankštas namukas. Šeši agentai, įskaitant Čapą ir Vesą, 
vis dar ten, visi nekantraujantys gauti naują užduotį. Grupė iš- 
aiškino Broliją, ištraukė trejetą iš Tramblo, atgabeno pakrantėn 
ir dabar tetrokšta, kad šie paliktų šalį. 

Džekas Argrou nepalietė aplankų, ar bent tie atrodė nepa- 
liesti. Tebegulėjo ant sofos, įsupti į užvalkalą, tiksliai toje pat 
vietoje, kur Spaiseris buvo juos palikęs. 

— Perlaida keliauja, — pasakė Argrou, kai jie įsitaisė jo 
numeryje. 

Tedis vis tebestebėjo iš Langlio. Trijulė dabar vilkėjo viso- 
kiausia pliažo apranga. Jarberis turėjo ant galvos žvejo kepurai- 
tę su šešių colių ilgio snapeliu. Spaiseris — šiaudinę skrybėlę ir 
vilkėjo kažkokiais tenisinukais. Bičas, respublikonas, buvo ap- 
sirengęs chaki spalvos šortais, megztiniu ir golfo kepuraite. 

Ant valgomojo stalo gulėjo trys vokai. Argrou padavė juos 
kiekvienam iš Brolijos. 

— Viduje rasite savo naujas asmens tapatybes. Gimimo liu- 
dijimus, kreditinės ir socialinio draudimo korteles. 

— O kaip mūsų pasai? — paklausė Jarberis. 

— Gretimame kambaryje yra fotokamera. Pasams ir vairuo- 

tojo teisėms reikės nuotraukų. Tai užtruks trisdešimt minučių. 
Taip pat mažesniuose vokeliuose yra po penkis tūkstančius dole- 
rių grynais. 

— Aš Harvis Mosas? — paklausė Spaiseris, žvilgtelėjęs į 
savo gimimo liudijimą. 

— Taip. Jums nepatinka vardas Harvis? 

— Turbūt jau patinka. 

— Jūs ir atrodot kaip Harvis, — pasakė Bičas. 

— O kas jūs? 

—- Na, aš Džeimsas Nanlis. 

— Malonu susipažinti su jumis, Džeimsai. 

Argrou nėsyk nešyptelėjo, nė akimirką neatsipalaidavo. 

— Man reikia žinoti jūsų kelionių planus. Žmonės Vašing- 
tone tikrai nori, jog dingtumėte iš šalies. 

— Turiu pasitikrinti reisus į Londoną, — pasakė Jarberis. 

— Mes jau tai padarėme. Po dviejų valandų iš Džeksonvi- 
lio yra reisas į Atlantą. Šįvakar po septynių dešimt reisas iš 
Atlantos į Londono Hitrou oro uostą, ten-.nuvyksite rytoj anksti 
rytą. 

— Ar galite man gauti vietą? 

— Tai jau padaryta. Pirmąja klase. 

Finas užsimerkė ir nusišypsojo. 

— O kaip jūs? — Argrou pažvelgė į kitus du. 

— Man gerai ir čia, — atsakė Spaiseris. 

— Deja. Juk sudarėme sandėrį. 

— Mes išvyksime tais pačiais reisais rytoj popiet, — įsiter- 
pė Bičas. — Žinoma, jeigu ponui Jarberiui visa klostysis gerai. 

— Pageidaujate, kad mes užsakytume vietas? 

— Taip, malonėkite. 

Čapas be garso įslinko į kambarį ir paėmė nuo sofos užval- 
kalą. Pasišalino su aplankais. 

— Parenkime nuotraukas, — pasiūlė Argrou. 


Finas Jarberis, dabar keliaujantis kaip ponas Viljamas Ma- 
kojus iš San Chosė, Kalifornijos, nuskrido į Atlantą be nuotykių. 
Valandą jis vaikštinėjo po oro uosto sales, važinėjosi požemi- 
niais traukinukais ir nuoširdžiai džiaugėsi esąs vidur šėlsmo ir 
maišaties milijono skubančių Žmonių. 

Jo vieta pirmojoje klasėje buvo masyvus odinis atlošiama- 
sis krėslas. Po dviejų taurių šampano jis ėmė snūduriuoti ir sap- 
nuoti. Bijojo visai užmigti, nes baiminosi atsibusti. Buvo įsitiki- 
nęs, kad vėl atsidurs ant savo viršutiniojo gulto, žvelgiantis į lu- 
bas ir nuskaičiuojantis dar vieną Tramble praleistą dieną. 


Iš taksofono šalimais “Javos pakrantės" Džo Rojus pagaliau 
prisiskambino žmonai. Iš pradžių ši pamanė, kad skambutis — tai 
pokštas, ir atsisakė prisiimti sąskaitą. 

— Kas kalba? — paklausė ji. 

— Tai aš, brangioji. Nebesu kalėjime. 

— Džo Rojus? 

— Taip, dabar klausykis. Išėjau iš kalėjimo, taigi. Čia tu? 

— Turbūt. Kur tu esi? 

— Apsistojau viešbutyje netoliese Džeksonvilio, Floridoje. 
Šįryt mane paleido iš kalėjimo. 

— Paleido? Bet kaipgi... 

— Neklausinėk, gerai? Vėliau viską paaiškinsiu. Rytoj iš- 
skrendu į Londoną. Noriu, kad rytą pirmiausia nueitum į paštą ir 
paduotum prašymą dėl paso. 

— Londoną? Tu pasakei — į Londoną? 

— Taip. 

— Anglijoje? 

— Kaip tik taip. Kuriam laikui turiu išvykti. Tai įeina į san- 
dėrį. 

— Ilgam? 

— Porai metų. Klausyk, suprantu, kad tau sunku patikėti, 
bet aš laisvas, ir mudu porą metų gyvensime užsienyje. 

— Kas per sandėris? Tu pabėgai, Džo Rojau? Minėjai, kad 
tai būtų nesunku padaryti. 

— Ne. Mane paleido. 

— Betgi tau dar liko daugiau nei dvidešimt mėnesių. 

— Jau nebe. Klausyk, paduok prašymą dėl paso ir laikykis 
instrukcijų. 

— Kam man tas pasas? 

— Kad galėtume susitikti Europoje. 

— Dvejiems metams? 

— Taip, būtent. 

— Bet mama serga. Aš negaliu taip imti ir pabėgti, palikusi 
motiną. 

Jis prisiminė visus tuos dalykus, kuriuos norėtų pasakyti apie 
jos Motiną, tačiau nutylėjo. Gilus atodūsis, paskui žvilgsnis išil- 
gai gatvės. 

— Aš išvykstu, — tarė jis. — Pasirinkimo neturiu. 

— Nagi, grįžk namo, — paprašė ji. 

— Negaliu. Paaiškinsiu tai vėliau. 

— Būtų malonu, jei paaiškintum. 

— Paskambinsiu tau rytoj. 

Bičas ir Spaiseris pasistiprino jūros patiekalais restoranėly- 
je, perpildytame jaunesnių už juos Žmonių. Juodu klaidžiojo ša- 
ligatviais ir galiausiai aptiko “Pito grilbarą“, kur stebėjo “Bra- 
ves"* rungtynes ir mėgavosi triukšmu. 

Finas kažkur viršum Atlanto sekė įkandin pinigų. 


Hitrou muitinės pareigūnas vos žvilgtelėjo į Fino pasą, ku- 
ris buvo klastotės stebuklas. Gerokai aptrintas, jis lydėjo poną 
Viljamą Makojų po pasaulį. Aronas Leikas iš tiesų turėjo įtakin- 
gų draugų. 

Finas nusisamdė taksi į “Basil Street" viešbutį Naitbridžo 
rajone ir susimokėjo grynais už mažiausią, kokį tik sugebėjo gauti 
kambarį. Jis su Biču atsitiktinai pasirinko viešbutį iš kelionių 
vadovo. Tai buvo senamadiška įstaiga, pilna antikvarinių dalykų 
ir vingiavo iš aukšto į aukštą. Nedideliame restoranėlyje viršuje 
jis papusryčiavo kava, kiaušiniais ir kraujine dešra. Dešimtą jo 
taksi sustojo prie “Metropolitan Trust'' banko Sityje. Priimamo- 
jo sekretorei ne itin patiko vyriškio apranga — džinsai ir megz- 
tinis, bet kai sumojo, jog tai amerikietis, gūžtelėjo pečiais ir, re- 
gis, tapo pakantesnė. 

Finas buvo priverstas valandą laukti, tačiau neėmė į galvą. 
Nors ir nervinosi, neišsidavė. Lauktų dienas, savaites, mėnesius, 
kad tik gautų pinigus. Jis išmoko kantrybės. Ponas Makgrego- 
ras, atsakingas už perlaidas, galiausiai priėjo prie jo. Pinigai ką 
tik pristatyti, atleiskite už pavėlavimą. Visi šeši milijonai sau- 
giai įveikė Atlantą ir dabar yra Britanijos žemėje. 

Bet ne 1lgam. 


* “The Braves" (Drąsuoliai) — Atlantos beisbolo komanda. 

— Norėčiau juos pervesti Sveicarijon, — pareiškė Finas su 
derama pasitikėjimo ir patirties doze. 


Tąpat popietę Bičas ir Spaiseris nuskrido į Atlantą. Kaip ir 
Jarberis, laukdami reiso į Londoną, juodu bastėsi po oro uostą, 
mėgaudamiesi nevaržoma laisve. Abu sėdėjo drauge pirmojoje 
klasėje, valandų valandas valgė ir gėrė, žiūrėjo filmus, o skris- 
dami virš Atlanto, pamėgino numigti. 

Didžiai abiejų nuostabai, kai praėjo Hitrou muitinę, Jarbe- 
ris jų laukė. Pranešė nuostabią žinią — pinigai atėjo ir išėjo. Jie 
paslėpti Šveicarijoje. Jis vėl nustebino juos, pasiūlęs tučtuojau 
išvykti. 

— Jie žino, kad mes čia, — paaiškino prie kavos oro uosto 
bare. — Nusikratykim jų. 

— Manote, jie mus seka? — paklausė Bičas. 

— Tarkime, taip. 

— Betgi kodėl? — negalėjo patikėti Spaiseris. 

Pusę valandos jie kalbėjosi apie tai, paskui pradėjo dairytis 
reisų. Jų dėmesį patraukė “Alitalia" į Romą. Aišku, pirmąja klase. 

— Ar Romoje kalbama angliškai? — susirūpino Spaiseris, 
kai jie sėdosi į lėktuvą. 

— Po teisybei, tai jie kalba itališkai, — paaiškino Jarberis. 

— Kaip manote, popiežius mus priims? 

— Tikriausiai jis labai užsiėmęs. 


39 


Dienų dienas Basteris keliavo zigzagais vakarų link, kol ga- 
liausiai išlipo 1š autobuso San Diege. Vandenynas traukė jį — 
pirmasis vanduo, kurį matė po daugelio mėnesių. Jisai slampi- 
nėjo po prieplaukas, ieškodamas atsitiktinių darbų ir šnektelda- 
mas su čionykščiais. Vienas čarterinio laivo kapitonas nusamdė 
Basterį parankiniu, ir jis paspruko į krantą Los Kabose, Meksi- 
koje, pačiame pietiniame Bachos* gale. Uostas ten buvo pilnas 


* Ispaniškas Kalifornijos pusiasalio pavadinimas. 

brangių Žvejybos katerių, kur kas dailesnių nei tie, kuriais ka- 
daise jisai su tėvu prekiavo. Susipažino su keliais kapitonais ir 
per porą dienų gavo denio jūreivio darbą. Klientai buvo turtingi 
amerikiečiai iš Teksaso ir Kalifornijos, daugiau laiko leidę ger- 
dami nei žvejodami. Jis negaudavo jokio atlyginimo ar algos, 
tačiau dirbo už arbatpinigius, kurie visada būdavo tuo didesni, 
kuo daugiau klientai gerdavo. Šiaip sau diena papildydavo jo ki- 
šenę 200 dolerių, gera — 500, visi grynais. Jis gyveno nebran- 
giame viešbutyje ir po kelių dienų liovėsi gręžiojęsis per petį. 
Los Kabosas greitai [apo jo namais. 

Vilsonas Argrou staiga buvo iškeldintas iš Tramblo ir nu- 
siųstas į laikinos prieglaudos namus Milvokyje, kur išbuvo ly- 
giai vieną naktį, o paskui savavališkai pasišalino. Kadangi toks 
žmogus neegzistavo, taigi nebuvo įmanoma ir surasti. Džekas 
Argrou pasitiko jį oro uoste su bilietais, ir juodu drauge išskrido 
į Kolumbijos apygardą. Po dviejų dienų, kai paliko Floridą, bro- 
liai Argrou, — Kenis Sandsas ir Rodžeris Laiteris — prisistatė 
Langlyje gauti naujos užduoties. 


Likus trim dienoms iki išvykimo, kaip buvo numatyta, iš 
Kolumbijos apygardos į partijos suvažiavimą Denveryje Aronas 
Leikas atvažiavo į Langlį papriešpiečiauti su direktoriumi. Tai 
turėjo būti džiugi proga — pergalingasis kandidatas, darsyk dė- 
kojantis genijui, įkalbėjusiam jį dalyvauti rinkimų kovoje. Suti- 
kimo kandidatuoti kalba buvo parašyta prieš mėnesį, tačiau Te- 
dis turėjo keletą pasiūlymų, kuriuos norėjo aptarti. 

Leikas buvo palydėtas į Tedžio kabinetą, kur šeimininkas lau- 
kė kaip visada po savąja dygsniuota antklode. Atrodo išblyškęs ir 
kas pastebėjo, kad nepadengtas joks stalas. Juodu sėdėjo atokiau 
nuo rašomojo stalo, akis į akį, labai arti vienas kito. 

Tedžiui kalba patiko, todėl pasakė vos kelis komentarus. 

— Jūsų kalbos tampa per ilgos, — ramiai tarė jis. Bet šio- 
mis dienomis Leikas turėjo tiek daug ką pasakyti. 

— Mes dar redaguojame, — pasiteisino jis. 

— Šie rinkimai priklauso jums, pone Leikai, — gan neaiš- 
kiai pareiškė Tedis. 

— Aš jaučiuosi gerai, bet bus peštynės. 

— Jūs laimėsite penkiolika punktų. 

Leikas liovėsi šypsojęsis ir sukluso. 

— Tai, eee... nieko sau skirtumas. 

— Pagal viešosios nuomonės apklausas, jūs šiek tiek pirmau- 
jate. Kitą mėnesį pirmaus viceprezidentas. Iki spalio vidurio taip 
ir svyruos — aukštyn žemyn. Paskui susidarys branduolinė situa- 
cija, kuri išgąsdins pasaulį. Ir jūs, pone Leikai,.tapsite mesiju. 

Šitokia perspektyva įvarė baimės netgi mesijui. 

— Karas? — ramiai paklausė jis. 

— Ne. Bus aukų, bet ne tarp amerikiečių. Kaltę suvers Na- 
čiui Čenkovui, ir gerieji mūsų respublikos rinkėjai plūstels prie 
balsadėžių. Galėtumėte laimėti netgi dvidešimčia punktų. 

Leikas giliai atsiduso. Norėjo pateikti daugiau klausimų, gal- 
būt netgi paprieštarauti prieš kraujo praliejimą. Tačiau tai būtų 
bergždžias darbas. Kad ir kokį siaubą sumanė Tedis spalį, me- 
chanizmas jau paleistas. Leikas nieko negalėjo pasakyti ar pada- 
ryti, kad tai sustabdytų. 

— Muškite tą patį būgną, pone Leikai. Skelbkite tas pačias 
idėjas. Pasaulis netrukus taps beprotiškesnis, todėl mes privalo- 
me būti stiprūs, kad apsaugotume savo gyvenimo būdą. 

— Iki šiol ši idėja veikė. 

— Jūsų oponentas taps beatodairiškas. Jis puls jus, kad įsi- 
tvėrėte vienintelės problemos, ir inkš dėl pinigų. Jis priveiks jus 
ir laimės keletą punktų. Nepanikuokit. Spalį pasaulis bus apvers- 
tas aukštyn kojomis, patikėkite manimi. 

— Aš tikiu. 

— Jūs tą reikalą esate laimėjęs, pone Leikai. Tik skelbkite 
1r toliau tą pačią idėją. 


— O, taip. 
— Gerai. — Tedis akimirką užsimerkė, lyg norėtų trumpam 
snūstelti. Paskui vėl pravėrė akis ir tarė: — Dabar eime prie vi- 


sai kitos temos. Man šiek tiek smalsu, kokie jūsų planai, kai jau 
pateksite į Baltuosius rūmus. 

Leikas suglumo, ir tai atsispindėjo jo veide. 

Tedis tęsė išpuolį: 

— Jums reikia partnerės, pone Leikai, pirmosios ponios, to- 
kios, kuri papuoštų Baltuosius rūmus savuoju asmeniu. Kuri už- 
iminėtų svečius ir suteiktų pobūviams žavesio; dailios moters, 

pakankamai jaunos, kad galėtų susilaukti vaikų. Jau seniai, pone 
Leikai, mes turėjome Baltuosiuose rūmuose vaikučių. 

— Jūs turbūt juokaujate, — apstulbo Leikas. 

— Man patinka toji Džeinė Kordel iš jūsų štabo. Ji trisde- 
šimt aštuonerių, sumani, moka reikšti mintis, visai daili, nors 
galėtų numesti penkiolika svarų. Išsiskyrusi prieš dvylika metų, 
ir tai jau pamiršta. Manau, ji būtų puiki pirmoji ponia. 

Leikas pakreipė galvą į šoną ir staiga supyko. Norėjo užsi- 
pulti Tedį, bet šį mirksnį pristigo žodžių. Įstengė tik sumurmėti: 

— Jūs proto netekote? 

— Mes žinome apie Rikį, — labai šaltai ištarė Tedis, žvilgs- 
niu įsiskverbdamas Leikui į akis. 

Staiga visas oras išsiveržė Leikui iš plaučių, ir iškvėpda- 
mas jis tepratarė: 

— O, Dieve! — Sustingęs nuo sukrėtimo, akimirką nudelbė 
akis sau į kojas. 

Negana to, Tedis padavė jam lapą popieriaus. Leikas paėmė 
jį ir tuoj pat atpažino savo paskutiniojo laiškučio Rikiui kopiją: 


Brangusis Riki, 

manau, būtų geriausia mums liautis susirašinėjus. 
Linkiu tau visokeriopos sėkmės reabilitacijoje. 

Nuoširdžiai, Elas 


Leikas mažne pasakė galįs viską paaiškinti; dalykai ne to- 
kie, kaip atrodo. Bet nusprendė nutylėti, bent kol kas. Klausimai 
užplūdo jo mintis: kiek jie žino? kaip, po šimts, perėmė paštą? 
kas dar žino? 

Tedis leido jam tyliai kamuotis. Nebuvo ko skubėti. 

Kai mintys šiek tiek praskaidrėjo, Leiko sąmonėje viršų paė- 
mė politikas. Tedis jam siūlė būdą, kaip išsisukti. Sakė: “Tik šok 
pagal mano dūdelę, sūnau, ir visa bus puiku. Daryk, kaip aš noriu". 

Tad Leikas, šiaip taip nurijęs seilę, tarė: 

— Tiesą sakant, man ji patinka. 

— Žinoma, taip. Ji puikiai tinka tam reikalui. 

— Taip. Ji labai ištikima. 

—- Ar miegate su ja? 

— Ne. Dar ne. 

— Pradėkite kuo greičiau. Suvažiavime laikykit ją už ran- 
kos. Tegul prasideda paskalos, tegu savo padaro gamta. Likus 
savaitei iki rinkimų paskelbkite apie vestuves per Kalėdas. 

— Dideles ar mažas? 

— Didžiules. Metų visuomeninis įvykis Vašingtone. 

— Man tai patinka. 

— Paskubėkite ją užtaisyti. Prieš pat inauguraciją paskelb- 
kite, kad pirmoji ponia laukiasi. Tai bus nuostabi tema laikraš- 
čiams. Ir taip bus miela vėl matyti Baltuosiuose rūmuose vaiku- 
čius. 

Leikas nusišypsojo ir linktelėjo. Regis, ši mintis jam irgi 
patiko. Paskui jis vėl susiraukė. 

— Ir niekas niekad nesužinos apie Rikį? — paklausė. 

— Ne. Jis neutralizuotas. 

— Neutralizuotas? 

— Jis niekad nebeparašys kito laiško, pone Leikai. Ir būsite 
taip užsiėmęs, žaisdamas su visais savo vaikučiais, jog neturėsi- 
te laiko galvoti apie tokius žmones kaip Rikis. 

— O kas jis toks? 

— Tai bent Leikas! Tai bent bernelis! 

— Man labai gaila, pone Meinardai. Labai gaila. Daugiau 
tai nepasikartos. 

— Žinoma, ne. Aš turiu visą aplanką, pone Leikai. Visad tai 


prisiminkite. — Tedis suskato stumtis atgal, lyg susitikimas bū- 
tų baigtas. 

— Tai buvo vienintelė silpnumo akimirka, — teisinosi 
Leikas. 


— Neimkit į galvą, Leikai. Pasirūpinkite Džeine. Padova- 
nokite jai naują garderobą. Ji per sunkiai dirba ir atrodo. pavar- 
gusi. Nespauskit taip jos. Džeinė bus puiki pirmoji ponia. 

— Taip, sere. 

Tedis buvo jau prie durų. 

— Daugiau jokių staigmenų, Leikai. 

— Taip, sere. 

Tedis atidarė duris ir išsistūmė 1š kabineto. 


Lapkričio pabaigoje jie apsistojo Monte Karle, nes pirmiau- 
sia ten gražu ir šilta, bet taip pat ir todėl, jog daug šnekama an- 

gliškai. Be to, daugybė kazino, be kurių negalėjo apsieiti Spai- 
seris. Nei Bičas, nei Jarberis negalėjo pasakyti, ar jis laimi ar 
pralošia, tačiau neabejotinai smaginosi. Jo žmona vis tebesirū- 
pino motina, kuriai dar toli buvo iki mirties. Reikalai klostėsi 
įtemptai, nes Džo Rojus nenorėjo grįžti namo, 0 ji nenorėjo pa- 
likti Misisipės. 

Jie visi gyveno tame pačiame nedideliame, tačiau gražiame 
viešbutyje miesto pakraštyje ir paprastai dusyk per savaitę pus- 
ryčiaudavo drauge prieš išsiskirstydami kas sau. Slinko mėne- 
siai, ir jie priprato prie savo naujojo gyvenimo, matydavosi vis 
rečiau ir rečiau. Turėjo skirtingus interesus. Spaiseris norėjo lošti, 
gerti ir leisti laiką su moterimis. Bičas labiau rinkosi jūrą ir mė- 
gavosi žūkle. Jarberis keliavo ir studijavo Pietų Prancūzijos ir 
Šiaurės Italijos istoriją. 

Bet visados kiekvienas žinojo, kur yra kiti du. Jeigu vienas 
pradingdavo, kiti trokšdavo sužinoti kur. 

Apie savo amnestijas jie niekur nieko neperskaitė. Vos tik 
jiems pabėgus, Jarberis valandų valandas praleido Romos bib- 
liotekoje, skaitydamas amerikietiškus laikraščius. Nė žodelio apie 
juos. Su niekuo tėvynėje jie nepalaikė jokių ryšių. Spaiserio žmo- 
na tvirtino niekam nepasakiusi, kad jis išėjo iš kalėjimo. Ji vis 
dar manė jį pabėgus. 

Padėkos dieną Finas Jarberis mėgavosi kava iš automato ša- 
ligatvio kavinukėje Monte Karlo centre. Buvo šilta ir saulėta, 
todėl jis tik neaiškiai prisiminė, kad ten, tėvynėje, tai didelė šven- 
tė. Jam nerūpėjo, nes niekad nebesugrįš. Bičas miegojo savo vieš- 
bučio kambaryje. Spaiseris už trijų kvartalų lošė kazino. 

Iš kažkur išdygo neaiškiai pažįstamas veidas. Akies mirks- 
niu vyriškis atsisėdo priešais Jarberį ir užkalbino: 

— Sveiki, Finai? Prisimenat mane? 

Jarberis ramiai nugėrė kavos ir įsižiūrėjo į veidą. Paskutinį- 
syk jį matė Tramble. 

— Vilsonas Argrou, iš kalėjimo, — prisistatė vyriškis, ir Jar- 
beris suspėjo padėti ant stalo puodelį šio neišmetęs. 

— Labą rytą, pone Argrou, — pamažu ištarė Finas ramiai, 
nors jam knietėjo pasakyti daug kitų dalykų. 

—+ Turbūt nustebote mane išvydęs. 

— Prisipažinsiu, taip. 

— Ar ne puiki žinia apie triuškinamą Arono Leiko pergalę? 

— Matyt. Kuo galiu jums padėti? 

— Aš tik noriu, kad žinotumėte, jog mes visada čia pat, jei- 
gu jums mūsų prireiktų. 

Nors ir keista, bet Finas sukreknojo: 

— Nelabai tikėtina. — Prabėgo jau penki mėnesiai, kai jie 
išėjo laisvėn. Kilnojosi iš šalies į šalį, iš Graikijos į Švediją. iš 
Lenkijos į Portugaliją, pamažu, orams keičiantis, slinkdami į pie- 
tus. Kaipgi Argrou sugebėjo juos susekti? 


Neįtikėtina. 
Argrou išsitraukė iš vidinės švarkelio kišenės žurnalą. 
— Užtikau tai praeitą savaitę, — tarė jis ir padavė Finui 


žurnalą. Leidinys buvo atverstas ties puslapiu gale, kur pažinčių 
skyrelyje raudonu spalvikliu buvo apvestas skelbimas: 


NBV, virš 20-ies, ieško malonaus ir dis- 
kretiško per 40 ar 50 m. pono, amerikie- 
čio, su kuriuo norėtų susirašinėti. 


Be abejo, Jarberis buvo anksčiau jį matęs, tačiau gūžtelėjo, 
lyg nieko nenutuoktų. 

— Atrodo pažįstama, ką? — paklausė Argrou. 

— Man jie visi vienodi. — Finas numetė žurnalą ant stalo. 
Tai buvo europietiškasis Out and About leidinys. 

— Mes atsekėme pašto dėžutės adresą čia, Monte Karle, — 
toliau kalbėjo Argrou. — Visai nauja išsinuomota dėžutė, netik- 
ra pavarde ir visa kita. Koksai sutapimas. 

— Klausykit, aš nežinau, kam jūs dirbate, bet kažkaip stip- 
riai jaučiu, kad nepriklausome jūsų jurisdikcijai. Mes nepažei- 
dėme jokio įstatymo. Kodėl neatsiknisate? 

— Žinoma, Finai, bet nejau dviejų milijonų baksų negana? 

Finas nusišypsojo ir apsidairė po mielą kavinukę. Nugėręs 
gurkšnį kavos, tarė: 

— Juk reikia jums kokio nors darbo. 

— Dar pasimatysime, — metė Argrou, pašoko ir prašapo. 

Lyg niekur nieko Jarberis baigė gerti kavą. Kurį laiką ste- 
bėjo gatvę ir mašinų srautą, paskui paliko kavinukę ir nuėjo pri- 
sidėti prie savo kolegų. 


